
STRADA ŞI ATELIERUL 

Povestirea noastră începe în ziua de 10 iulie a anului de 
graţie 1540, la orele patru după-amiaza, la Paris, în tinda 
bisericii Grands-Augustins din curtea Universităţii, lângă 
agheasmatar, în apropiere de uşa de la intrare. 

Un tânăr înalt şi chipeş, întunecat la faţă, cu părul pletos şi 
cu ochii mari, negri, simplu dar elegant şi înarmat doar cu 
un pumnal mic cu un mâner sculptat cu meşteşug, stătea 
acolo cuprins de bună seamă, de o cucernică sfială, 
deoarece nu se clintise din loc tot timpul cât ţinuse 
vecernia; cu capul plecat într-o atitudine de evlavioasă 
meditaţie, îngâna în şoaptă nişte cuvinte neînţelese, 
probabil o rugăciune, fiindcă bolborosea atât de încet, încât 
nimeni altul decât el şi Dumnezeu puteau desluşi spusele 
sale; totuşi, spre sfârşitul liturghiei, se încumeta, în sfârşit, 
să înalte fruntea, şi atunci vecinii din preajmă reuşiră să 
prindă câteva vorbe rostite cu jumătate de glas: 


— Îţi vine să-ţi iei câmpii când auzi fonfăind pe călugării 
ăştia francezi! N-ar putea să-şi dea mai multă osteneală, 
cel puţin faţă de ea, care, de bună seamă, e deprinsă a 
asculta doar cântecele îngerilor din cer?! Ah, în fine, bine că 
s-a terminat! 


O, Doamne, Doamne, fă ca de astă dată să fiu mai fericit 
decât duminica trecută şi să-mi arunce măcar o privire! 
Această ultimă rugăminte nu era câtuşi de puţin 
prezumpţioasă, căci, dacă făptura către care era îndreptata 
ar fi ridicat ochii asupra celui ce i-o adresase, ar fi văzut cel 
mai încântător chip de adolescent pe care l-ar fi putut 
întrezări în visurile sale, citind frumoasele legende 
mitologice, după care lumea se dădea în vânt pe vremea 
aceea, datorită minunatelor stihuri ale meşterului Clement 
Marot, şi în care sunt istorisite peripeţiile amoroase ale lui 
Psihe şi moartea lui Narcis, întradevar, aşa cum am arătat, 
în ciuda costumului său simplu de culoare închisa, tânărul 
pe care lam înfăţişat mai sus era de o remarcabilă 
frumuseţe şi de o eleganţă fără cusur: mai mult încă, 
zâmbetul lui avea o negrăită dulceaţă şi o infinită gingăşie, 
iar privirea, care îşi îngăduia încă să fie îndrăzneață, era în 
schimb mistuită de patima cea mai arzătoare ce se poate 
oglindi în ochii mari ai unui tânăr de optsprezece ani. 

Cu toate astea, în momentul când se auzi zgomotul 
scaunelor mutate din loc ce anunţa de obicei sfârşitul 
liturghiei, tânărul nostru îndrăgostit (căci, după cele câteva 
cuvinte rostite mai înainte, cititorul a putut să-şi dea seama 
ca i se cuvine pe bună dreptate acest calificativ) - 
îndrăgostitul nostru, zic, se dădu puţin deoparte şi rămase 
locului să privească mulţimea care se îndrepta în tăcere 
spre uşă şi care era alcătuită din enoriaşi cu figuri solemne, 


membri ai consiliului parohial, din respectabile matroane 
care, o dată cu vârsta, deveniseră femei aşezate şi din 
fetişcane nurlii. Dar nu pentru ele venise aici tânărul cei 
chipeş, fiindcă privirea lui nu se înviora şi nici nu se grăbi să 
înainteze cu  însufleţire decât în clipa în care văzu 
apropiinduse o fată îmbrăcată în alb, însoţită de o 
guvernantă, dar o guvernantă de casă mare care părea să 
ştie cum trebuie să se poarte o femeie în lume, o 
guvernantă încă tinerică şi zâmbitoare şi care, zău, nu era 
de loc de lepădat. Când cele două doamne se apropiară de 
agheasmatar, cavalerul nostru îşi înmuie degetele în apă 
sfinţită şi întinse mâna curtenitor spre ele. 

Guvernanta îi mulţumi cu cel mai drăgălaş surâs şi-şi arătă 
recunoştinţa prin cea mai simandicoasă reverență, atinse 
degetele tânărului, apoi, spre adânca lui dezamăgire, oferi 
tovarăşei sale agheasmă primită printr-un atât de lung ocol, 
care tovarăşa, în ciuda rugăminţii ce-i fusese adresată în 
taină puţin mai înainte, rămase tot timpul cu ochii plecaţi, 
dovadă ca prinsese de veste şi ştia foarte bine ca tânărul 
cel chipeş se afla de fată, aşa încât, după plecarea ei, 
tânărul nostru bătu din picior bombănind: „Ah, Doamne, 
nici de astă dată nu m-a văzut! Dovadă ca tânărul chipeş, 
după cum cred c-am mai spus, nu avea mai mult de 
optsprezece ani. 


De îndată ce însa paraponul de care fusese năpădit în 
primul moment îi trecu, necunoscutul se grăbi să coboare 
treptele bisericii şi, băgând de seama ca, după ce îşi lăsase 
valul peste obraz şi o luase de braţ pe însoţitoarea ei, 
frumoasă cu capul în nori cotise strada spre dreapta, o 
apucă şi el tot la dreapta, remarcând de altminteri ca, 
întâmplător, avea acelaşi drum. Fată merse mai departe pe 


chei până în dreptul podului Saint-Michel, apoi traversă 
podul: ca un făcut, necunoscutul nostru avea şi el acelaşi 
drum. O luă apoi pe strada Barillerie şi trecu peste Pontau- 
Change. Şi cum, tot întâmplător, necunoscutul avea acelaşi 
drum, se ţinu după ea ca o umbră. 

Fiindcă orice fată frumoasă are o umbră, adică un 
îndrăgostit. 

Dar, vai, în dreptul fortăreței Grand-Châtelet, strălucitul 
astru căruia tânărul nostru îi dădea târcoale în chip de 
satelit se eclipsa brusc; poarta cea mică a închisorii regale 
se deschise ca de la sine îndată ce guvernanta ciocăni şi se 
închise la loc numaidecât. 

Tânărul rămase o clipa înlemnit, dar cum era un voinic dârz 
din fire atunci când nu se afla de fată o fetişcană nostimă 
care să-i topească dârzenia, nu stătu mult pe gânduri. 

O caraulă cu lancea pe umăr se plimba încolo şi încoace cu 
un aer solemn prin fată fortăreței. Tânărul necunoscut urma 
exemplul destoinicei santinele, şi după ce se retrase la 
oarecare distantă ca să nu bată la ochi, dar nu chiar atât de 
departe ca să nu poată supraveghea poarta, se hotărî să 
stea vitejeşte de strajă în slujba amorului. 


Dacă cititorul a stat de strajă vreodată în viaţa sa, a avut 
prilejul să constate ca mijlocul cel mai sigur de a scurta 
această îndatorire este să vorbeşti cu tine însuti. Probabil 
însa ca tânărul nostru era obişnuit să patruleze, fiindcă nici 
nu apucase bine să-şi ia postul în primire, ca şi începu a 
depăna următorul monolog: 

— Nici vorbă ca nu se poate să locuiască aici. Azi- 
dimineaţă, după liturghie, şi în ultimele două duminici în 
care n-am îndrăznit s-o urmăresc decât cu privirea - dacă 
poate fi cineva atât de nătărău! — n-a luat-o la dreapta, pe 


chei, ci la stânga, spre poarta Nesle şi Pre-aux-Cleres. 
Naiba ştie ce o fi căutând la Châtelet? la să ne gândim, S-o 
fi dus să vadă vreun deţinut, poate chiar pe fratele său. 
Biata copilă! Ce jale o fi pe biet sufleţelul ei, fiindcă pe cât e 
de frumoasă, pe atât trebuie să fie de bună, fără doar şi 
poate. Zău cami vine să-i aţin calea şi s-o întreb fără niciun 
fel de ocolişuri ce s-a întâmplat şi dacă n-aş putea cumva 
să-i fiu de ajutor. Dacă e într-adevăr vorba de fratele său, 
mă duc să-i spun tot meşterului, rugându-l să mă sfătuiască 
ce să fac. Un om ca el, care a reuşit să fugă din castelul 
Sunt-Angelo, trebuie să ştie neapărat cum ar putea cineva 
s-o şteargă din închisoare. Va să zică ne-am înţeles, îl scap 
pe fratâne-sau din închisoare. Ştiind ca i-am făcut atâta 
bine, frăţiorul ei o să rămână prietenul meu credincios până 
la moarte. Şi, bineînţeles, o să mă întrebe ce-ar putea să 
facă la rândul lui pentru mine de vreme ce l-am ajutat atât 
de mult. Şi-atunci am să-i mărturisesc ca mi-e dragă 
surioara lui. Drept care o să mă ia frumos de mâna şi o să 
mă ducă la dânsa, eu am să cad la picioarele ei şi atunci o 
să vedem dac-o să mai stea tot aşa cu ochii în pământ. 


Când începe s-o ia razna, vă daţi seama ca mintea unui 
îndrăgostit nu se mai poate aduna de pe drumuri chiar atât 
de uşor. Se înţelege de la sine deci ca tânărul nostru se 
arata foarte mirat auzind ca bate orele patru şi văzând ca 
se schimba garda. 

Noua caraula începu să se plimbe încolo şi încoace prin fată 
porţii, iar tânărul nostru rămase mai departe de strajă în 
postul său. Mijlocul de aşi scurtă priveghiul se dovedise 
mult prea iscusit pentru a nu-l folosi şi de aci încolo; îşi 
continua, aşadar, monologul, al cărui cuprins era tot atât de 
rodnic ca şi cel de până atunci: 


— Ce minune de fată! Câta gingăşie în fiecare din gesturile 
ei! Ce feciorelnica sfială în orice mişcare! Câta nevinovăție 
în trăsăturile sale! Din câţi artişti au existat pe lumea asta, 
doar marele Leonardo da Vinci sau divinul Rafael ar fi fost 
vrednici să înfăţişeze chipul acestei neprihănite şi dalbe 
făpturi; şi nici chiar ei decât în cea mai înfloritoare epocă a 
talentului lor. O, Doamne, de ce nu m-am născut pictor, în 
loc să fiu sculptor, smălţuitor, aurar, dăltuitor? În primul 
rând, dacă eram pictor, n-aş mai fi avut nevoie s-o am 
înaintea ochilor ca să-i fac portretul. Aş fi văzut tot timpul, 
ca aievea, ochii ei mari şi albaştri, părul bălai atât de 
frumos, obrazul alb ca laptele, mijlocelul subţire să-l frângi. 
Dacă aş fi fost pictor, aş fi zugrăvit-o în toate pânzele mele, 
aşa cum a zugrăvit-o Sanzio pe Fornarina şi Andrea del 
Sarto pe Lucrezia. Şi totuşi, ce deosebiri între ea şi 
Fornarina! La drept vorbind, niciuna, nici alta nu sunt 
vrednice măcar să-i dezlege şireturile de la pantofi, în 
primul rând, Fornarina... 

Tânărul nu apucase încă să încheie seria acestor comparații 
care, cred ca vă daţi scama, erau toate în favoarea iubitei 
sale, când se auzi din nou bătând ceasul. 

Pentru a doua oară caraula fu schimbată. 

— Şase. Curios, ce repede trece timpul! Murmură tânărul 
îndrăgostit. Şi de vreme ce trece atât de uşor numai 
aşteptând-o, îmi închipui ca, de-aş fi lângă ea ar zbura ca 
gândul, aş fi ca-n rai! O, dacă am fi împreuna, n-aş face 
nimic altceva decât s-o privesc, şi orele, zilele, lunile, viaţă 
întreaga s-ar scurge pe nesimţite. O, Doamne, ce fericire! 

Şi tânărul rămase în extaz, fiindcă în momentul acela, deşi 
absentă, femeia iubită trecu aievea prin fată ochilor săi de 
artist. 


Pentru a treia oară se schimba santinela. 

Toate clopotele parohiilor băteau ora opt şi umbrele serii 
începeau să coboare, fiindcă totul ne îndreptăţeşte să 
credem ca acum trei sute de ani, în luna iulie, amurgul se 
lasa tot la ceasurile opt ca şi în zilele noastre; ceea ce însa, 
pe bună dreptate, ar putea să surprindă este extraordinară 
tenacitate de care dădeau dovadă îndrăgostiţii în secolul al 
şaisprezecelea. Totul era viguros pe vremea aceea şi 
sufletele tinere şi vajnice nu se opreau niciodată la 
jumătatea dramului, nici în dragoste, nici în artă şi nici în 
război. 

De altminteri, răbdarea tânărului artist, căci acum ştim cu 
ce se îndeletnicea, fu răsplătita în fine în clipa când văzu 
deschizându-se - poate pentru a douăzecea oară - poarta 
închisorii, de astă dată însa pentru a lăsa să iasă cea pe 
care o aştepta. Nelipsita guvernanta se ţinea scai după 
dânsa, ba mai mult chiar, era escortată de doi arcaşi care 
purtau însemnele prefecturii poliţiei şi care mergeau în 
urma ei la o distanţă de zece paşi. 

Străbătură cu toţii din nou drumul pe care-l făcuseră cu trei 
ore mai înainte, traversând mai întâi Pont-au-Change, 
strada Barillerie, podul Saint-Michel şi apucând-o apoi pe 
chei; numai ca de rândul acesta trecură prin fată bisericii 
Augustinilor pentru a se opri în cele din urmă într-un cotlon, 
la vreo trei sute de paşi de biserică, în fată unei porţi 
uriaşe, alături de care se afla încă o poartă mai mică de 
serviciu. Guvernanta bătu în cea de-a doua şi portarul veni 
să deschidă. După ce făcură o plecăciune adânca, arcaşii o 
porniră înapoi spre Châtelet şi artistul nostru rămase din 
nou încremenit în fată unei porţi închise. 


Şi acolo ar fi rămas de bună seama până a doua zi 
dimineaţa, fiindcă închipuirea lui începuse să urzească o 
nouă serie de visuri, a patra la număr din ziua aceea; 
întâmplarea făcu însa ca tocmai în momentul acela un 
trecător cam afumat să se ciocnească de el cap în cap. 

— Hei, prietene! Îl interpelă trecătorul. Dacă nu sunt cumva 
indiscret, rogu-te, vrei să-mi spui: eşti om sau stâlp? Căci 
dacă eşti stâlp, ai tot dreptul să stai acolo unde te afli şi nu 
pot decât să mă înclin; dar dacă eşti om, dă-te la o parte şi 
lasama să trec! 

— lertaţi-mă, rosti tânărul, cu gândul aiurea - dar eu nu 
sunt de pe aici şi nu cunosc bine acest minunat oraş care-i 
Parisul, aşa ca... 

— A, păi atunci se schimbă socoteala; francezul este 
primitor de felul lui şi deci se cade să-ţi cer eu iertare; eşti 
străin va să zică, perfect... Din moment ce mi-ai spus cine 
eşti, se cuvine să-ţi spun la rândul meu ce-i cu mine. 

Afla deci ca sunt student şi mă numesc... 

— lertaţi-mă - îi tăie vorba tânărul artist - dar mai înainte 
de a şti cine sunteţi, aş dori să ştiu unde mă aflu. 


— La poarta Nesle, amice dragă, iar asta de aici e palatul 
Nesle - îi explica studentul, arătându-i din ochi poarta cea 
mare pe care străinul o cercetase tot timpul cu privirea. 

— Prea bine; şi ca să merg în strada Saint-Martin, unde 
locuiesc - adaugă îndrăgostitul ca să spună ceva şi sperând 
ca astfel va reuşi să se descotorosească de partenerul său - 
pe unde trebuie s-o iau? 

— Strada Saint-Martin, zici? Vino cu mine, te însoțesc; se- 
ntâmpla să am şi eu acelaşi drum. Când ajungem la podul 
Saint-Michel, am să-ţi arăt pe unde trebuie s-o iei. Afla deci 


ca sunt student, ca tocmai mă întorc de la Pre-aux-Cleres şi 
ca mă cheama... 

— Nu ştiţi cumva al cui ar putea fi palatul Nesle? Întreba 
tânărul necunoscut. 

— Auzi vorba! Ca şi când n-aş cunoaşte Universitatea pe 
degete! Palatul Nesle, flăcăule. Este al maiestăţii sale 
regelui şi, în momentul de fată este în stăpânirea lui Robert 
d-Estourville, prefectul Parisului. 

— Cum? Aici sade prefectul Parisului?! Se minuna străinul. 
— Ţi-am spus eu cumva ca prefectul Parisului sade aici, 
fătul meu? Protestă studentul. Prefectul Parisului locuieşte 
la Grand-Châtelet. 

— A, da? La Grand-Châtelet! Aşa, va să zică. Păi dacă 
prefectul locuieşte la Grand-Châtelet, pentru ce atunci 
regele trebuia să-i lase în stăpânire palatul Nesle? 


— Stai să-ţi spun îndată toată tărăşenia. Regele, pasămite, 
dăruise odinioară palatul cu pricina rectorului nostru, o 
persoană venerabilă, care apăra privilegiile şi judeca 
procesele Universităţii în chipul cel mai părintesc cu 
putinţă; ce poate fi mai frumos decât o asemenea slujba? 
Din nenorocire, nepreţuitul nostru rector era un om drept, 
atât de drept... fată de noi, fireşte, încât acum doi ani au 
găsit cu cale să-i desființeze postul sub cuvânt ca dormea 
în timpul şedinţelor, ca şi cum un rector n-are voie să caşte 
şi el ca tot omul. Postul lui fiind suprimat, cum spuneam, i 
s-a încredinţat prefectului sarcina de a ocroti Universitatea. 
Halal ocrotitor, ce să zic! De, dacă nu suntem în stare să ne 
ocrotim singuri! Aşadar, susnumitul prefect - mă asculţi, 
băieţaş - susnumitul prefect, hrăpareţ, cum e de felul lui, a 
chibzuit ca, de vreme ce îi urmase în post fostului rector, se 
cuvenea să-i fie urmaş în toate, moştenind şi proprietăţile 


sale, şi binişor şi pe tăcute, cu sprijinul doamnei d:Etampes, 
a pus stăpânire asupra celor două palate Nesle: şi cel mare, 
şi cel mic. 

— Cu toate astea, după câte am înţeles, nu-i este de nicio 
trebuinţă. 

— Câtuşi de puţin, cărpănosul, ba, ca să nu mint, vulpoiul 
bătrân a pus totuşi pe cineva să şadă acolo, pe o fată sau 
poate o nepoată de-a lui, o copilă ca o icoană pe care o 
cheamă Colombe sau Colombine, nu ştiu bine, şi pe care o 
ţine închisa într-o aripă a palatului mic. 


— Adevărat - îngăimă artistul, cu răsuflarea tăiată, fiindu-i 
dat să audă pentru prima oară numele iubitei sale rostit de 
cineva - e o încălcare de drepturi, un abuz strigător la cer! 
Cum se poate ca în ditamai palatul să nu sada decât o fată 
singură împreuna cu guvernanta ei?! 

— Dar pe ce lume trăieşti, străine, de nu ştii ca asemenea 
abuzuri sunt la ordinea zilei şi ca e firesc ca noi ăştia, bieţi 
secretari de cancelarie, să locuim câte şase într-o 
şandrama păcătoasă, în timp ce un mare senior lasa să se 
părăginească o clădire cât toate zilele, cu grădini, curţi 
interioare, teren de pelota! 

— Aşa, vasăzică exista şi un teren de pelota? 

— Şi încă ce teren, o minune, fătul meu, o minune! 

— Bine, dar, la urma urmei, palatul ăsta e proprietatea 
regelui Francisc |, nu? 

— Nici vorbă, dar ce vrei să facă oare cu el regele Francisc 
1? 

— Să-l dea altcuiva, de vreme ce prefectul nu locuieşte aici. 
— Ce mai aştepţi atunci? Trimite-i vorba să ţi-l dea ţie. 

— Şi de ce nu? Vă place să jucaţi pelota? 

— E moartea mea. 


— Vă poftesc atunci la o partidă de pelota, 


duminica viitoare. 

— Unde anume? 

— La palatul Nesle. 

— S-a făcut, domnule majordom al castelelor regale! 

În cazul ăsta trebuie să ştii barem cum mă cheamă: numele 
meu e... 

Dat fiind însa ca străinul aflase tot ce voia să ştie şi dat 
fiind ca prea puţin se sinchisea de orice altceva, nu auzi 
niciun cuvânt din poliloghia prietenului său, care îi povesti 
totuşi în amănunţime cum ca se numea Jacques Aubry, ca 
era secretar la Universitate şi ca tocmai se întorcea de la 
Pre-aux-Cleres, unde avusese o întâlnire cu nevasta 
croitorului sau; cum ca respectiva nevasta, pe care 
secătura de barbatusau n-o lăsase probabil să iasă din 
casă, nu venise la întâlnire; cum ca băuse nişte vin de 
Suresne spre a-şi îneca amarul fiindcă Simonne îi trăsese 
clapa şi cum ca, în fine, era hotărât să nu mai calce în veci 
pragul necioplitului de hăinar care îl făcuse să-şi piardă 
vremea de pomană aşteptându-i nevasta şi obligându-l pe 
deasupra să se mai şi îmbete, ceea ce era împotriva tuturor 
obiceiurilor sale. 

Când cei doi tineri ajunseră în dreptul străzii Harpe, Jacques 
Aubry îi arata necunoscutului calea pe care o avea de 
urmat şi pe care acesta o cunoştea mult mai bine decât el; 
după care stabiliră o întâlnire pentru duminica următoare, 
în jurul prânzului, la poarta Nesle, şi se despărţiră, unul 
cântând, celălalt pierdut în visurile sale. 

Cel ce visa avea destule motive să viseze, de vreme ce 
aflase într-o singură zi mai multe lucruri decât în cele trei 
săptămâni precedente. 


Aflase bunăoară ca fată pe care o iubea locuia în palatul cel 
mic al palatului Nesle, ca era fiica jupânului Robert 
d-Estourville, prefectul Parisului, şi ca se numea Colombe. 
Precum se vede, nu pierduse ziua degeaba. 

Şi tot visând aşa, o apucă de-a lungul străzii Saint-Martin, 
oprindu-se în cele din urmă în fată unei case arătoase 
deasupra porţii căreia era sculptat blazonul cardinalului de 
Forrara. Tânărul bătu de trei ori în poartă. 

— Cine-i acolo? Întreba dinăuntru, după câteva clipe de 
aşteptare, o voce proaspătă, tânără şi răsunătoare. 

— Eu, domnişoara Catherine - răspunse necunoscutul. 

— Care eu? 

— Ascanio. 

— Ah, în sfârşit! 


Poarta se deschise şi Ascanio intra în curte, 

O fetişcană nurlie, între optsprezece şi douăzeci de ani, 
cam oacheşa, cam mărunţica şi cam prea zglobie, dar 
minunat de bine făcută, îl primi pe hoinar mărturisindu-şi în 
gura mare bucuria. „A venit, trădătorul, uite-l, a venit! 
Strigă ea şi alerga sau, mai bine zis, o zbughi înaintea lui ca 
să-i anunţe sosirea, stingând lampa pe care o ţinea în mâna 
şi lăsând deschisă poarta dinspre strada, pe care Ascanio, 
mai puţin zăpăcit decât ca, avu grijă s-o închidă. 


În ciuda beznei în care îl lăsase cufundat neastâmpărul 
coanei Catherine, tânărul străbătu fără nicio şovăială o 
curte destul de largă în care fiece lespede era înconjurata 
de un chenar de iarbă şi pe care o străjuia umbra masivă a 
unor clădiri înalte cu înfăţişare severă. Era într-adevăr 
locuinţa austeră şi igrasioasa a unui cardinal, deşi trecuse 
multă vreme de când stăpânul ei n-o mai folosea. Ascanio 


urca sprinten treptele înverzite de muşchi ale peronului şi 
pătrunse într o încăpere vastă, singura din toată casa în 
care era aprinsă lumina, un fel de trapeza manăstireasca, 
tristă, mohorâta şi pustie de obicei, dar care de două luni 
încoace strălucea plină de însufleţire şi răsună de cântece. 
De două luni încoace, cum spuneam, în această uriaşă şi 
neprimitoare chilie forfotea, muncea, râdea un popor 
întreg, plin de râvna şi de voioşie; de două luni încoace 
zece tejghele, doua nicovale şi, în fund, o forjă improvizată, 
micşoraseră spaţiul imensei încăperi; desene, mulaje, 
rafturi pline de cleşti, ciocane şi pile, snopuri de spade cu 
mânere măiestrit cizelate şi lame lucrate ca nişte dantele, 
coifuri, platoşe şi scuturi încrustate cu aur şi orânduite în 
chip de trofee, pe care erau înfăţişate în relief aventurile 
amoroase ale zeilor şi zeiţelor, ca şi cum, prin legendele pe 
care le ilustrase, artistul ar fi căutat să te facă să uiţi cu ce 
scop anume fuseseră făurite armele, îmbrăcau de sus şi 
până jos pereţii cenuşii; soarele putuse să pătrundă 
înăuntru nestingherit prin ferestrele larg deschise şi 
atmosfera se înviorase de cântecele lucrătorilor harnici şi 
voioşi. 

Trapeza cardinalului se transformase în atelierul unui aurar. 


Totuşi, în seara zilei de 10 iulie 1540, care cădea într-o 
duminica, zi sfânta, încăperea smulsă din toropeala 
recăpătase pentru scurtă vreme tihna în care lâncezise un 
veac încheiat. Dar masa nestrânsa, pe care se mai vedeau 
încă, la lumina unei lămpi cu un contur atât de elegant şi de 
o linie atât de pură, încât îţi venea să crezi ca fusese 
şterpelita în timpul săpăturilor de la Pompeil!, rămăşiţele 
1 Anacronism: săpăturile de la Pompei au fost efectuate cu 
două secole mai târziu. (n. T). 


unei îmbelşugate cine, dovedeau ca, dacă locatarilor 
temporari ai proprietăţii cardinalului le plăcea uneori să se 
odihnească, nu erau câtuşi de puţin dispuşi în schimb să şi 
postească. 

În momentul în care Ascanio intra în atelier, se mai aflau 
patru persoane de fată. 

Aceste patru persoane erau: o bătrână slujnica ce se 
pregătea tocmai să strângă masa, Catherine, care se 
căznea să aprindă iar lampa, un tânăr care desena într-un 
colţ şi acum aştepta să recapete lampa pe care Catherine i- 
o luase din fată, pentru a-şi putea continua lucrul, şi 
meşterul care şedea în picioare, cu braţele încrucişate, 
rezemat de vatră. Dintre toţi, el era cel spre care s-ar fi 
îndreptat din capul locului privirile oricărui om ce ar fi intrat 
în clipa aceea în atelier. 

Într-adevăr, personajul acesta ciudat avea atunci nu ştiu ce 
forţă nebănuita, nu ştiu ce vitalitate pe caro o răspândea în 
jur, atrăgând atenţia chiar şi celor care ar fi vrut să nu-l 
bage în seama. Era un bărbat uscăţiv, înalt, vânjos, de vreo 
patruzeci de ani; ar îi trebuit însa dalta lui Michelangelo sau 
penelul lui Ribera pentru a contura profilul acela delicat şi 
energic totodată, pentru a zugrăvi chipul oacheş şi 
însufleţit, pentru a reda înfăţişarea lui cutezătoare, de o 
prestanţă aproape imperială. Fruntea înalta era umbrită de 
nişte sprâncene gata în orice clipa să se încrunte; în 
privirea-i deschisă, limpede şi sfredelitoare scăpărau uneori 
fulgere de o sublima frumuseţe; zâmbetul sau plin de 
bunătate şi de îngăduinţă, dar făcând şi câteva cute 
batjocoritoare, te fermeca şi te intimida în acelaşi timp; 
mâna cu care îşi netezea mereu barba şi mustăţile negre - 
gest ce părea să-i fie familiar - era nervoasă, flexibilă, fără 


să fie prea mică, prelungă, dibace, viguroasa şi totuşi fină, 
aristocratică, eleganţă; în sfârşit, în felul său de a privi, de a 
vorbi, de a întoarce capul, în gesturile expresive şi iuți, fără 
a fi însa smucite, chiar şi în atitudinea nepăsătoare pe care 
o avea în momentul când Ascanio intrase în încăpere se 
simţea aceeaşi forţă: leul rămâne tot leu chiar şi când se 
odihneşte. 


Cât despre Catherine şi ucenicul care desena într-un colţ, 
putem spune ca formau amândoi un contrast izbitor. El, 
posac, tăcut, cu fruntea îngusta şi brăzdată înainte de 
vreme, cu ochii pe jumătate închişi şi buzele strânse; ea, 
sprintara ca o păsărică, înfloritoare ca un boboc ce şi-a 
desfăcut petalele la soare, cu ochii mari deschişi lăsând să 
se vadă privirea cea mai şireată cu putinţă, cu o gură ce-şi 
arata necontenit dinţii albi ca laptele. Retras în colţul său, 
molâu şi galeş, ucenicul părea să-şi economisească orice 
sforţare; Catherine, în schimb, umbla încolo şi încoace, se 
învârtea, se răsucea, neputând să-şi găsească astâmpăr o 
clipa, atât de impetuos clocotea viaţa în ea şi atât de mult 
fiinţa această tânără şi zglobie simţea nevoia să se agite 
pentru a înlocui emoţiile de care existenţa ei era lipsită. 

De aceea Catherine era spiriduşul casei, o adevărată 
ciocârlie prin neastâmpărul ei şi prin glăsciorul cristalin şi 
răsunător, ducând cu destulă dezinvoltura, nepăsare şi 
nesocotinţa o viaţă în care se integra doar atât cât să 
justifice pe deplin porecla de Scozzone pe care i-o dăduse 
meşterul şi care în limba italiană însemna pe atunci - şi 
poate chiar şi în ziua de azi - ceva ce s-ar putea tălmăci 
prin cuvântul zurliu. Altminteri, plină de drăgălăşenie şi de 
suavitate în zburdălnicia ei copilărească, Scozzone era 
sufletul atelierului; când începea să cânte, nimeni nu mai 


scotea un cuvânt; când râdea, toată lumea se veselea o 
dată cu ea; când poruncea, se supuneau toţi fără să 
crâcnească, mai cu seama ca toanele şi chefurile ei nu erau 
chiar atât de năstruşnice, încât să nu poată fi împlinite; şi 
pe urma Scozzone era fericită cu atâta spontaneitate şi 
candoare, încât veselia ei se revărsa asupra tuturor celor 
din preajmă şi parcă îţi creştea inima numai văzând-o cum 
se bucură. 


În ceea ce priveşte viaţa ei, e o poveste mai veche despre 
care vom avea poate prilejul să vorbim mai încolo: odrasla 
unor oameni din popor, rămasă orfană din fragedă pruncie, 
crescuse ca un copil de pripas lăsat în voia sorții; 
Dumnezeu însa avusese grijă de ea. Sortită să ajungă o 
desfătare la îndemâna tuturor, spre norocul ei, fată 
întâlnise un om pe care îi era dat să-l fericească. 

Şi acum, după ce v-am înfăţişat noile personaje intrate în 
scenă, să continuăm istorisirea de unde am lăsat-o. 

— Pe unde mi-ai hoinărit, haimana? Îl lua la rost meşterul 
pe Ascanio. 


— Pe unde am hoinărit? Pentru domnia ta am hoinărit, 
meştere. 

— De azi-dimineaţă? 

— Întocmai, de azi-dimineaţă. 

— Zi mai bine c-ai umblat după niscai aventuri. 

— După ce aventuri aş putea să umblu, meştere? 

Îngăimă Ascanio. 

— De unde vrei să ştiu eu? 

— Ei, şi dac-ar fi aşa, doar n-o pieri lumea! interveni 
Scozzone. De altfel, chiar de n-ar umbla după aventuri, e 
destul de chipeş băiatul ca să umble aventurile după el. 


— Scozzone! îi tăie vorba meşterul, încruntându-se 

— Ei, haide, doar nu ţi-o căşuna acum să fii gelos pe copilul 
ăsta, mânca-l-ar mama! Şi apucându-l de bărbie pe 
Ascanio, îl sili să-şi ridice fruntea. la uite colo! Atât ar mai 
lipsi! Doamne Isuse Hristoase, ce tras eşti la fată! Nu 
cumva n-ai mâncat nimic, boier flutură-vânt? 

— Ba chiar ca nu! Exclamă Ascanio. Am uitat. 

— A, păi dacă-i aşa, cred ca meşterul are dreptate: a uitat 
să mănânce, înseamnă deci că-i îndrăgostit. Ruperta! 
Ruperta! Hai, repede, dă-i ceva de mâncare jupânului 
Ascanio. 

Slujnica aduse felurite bunătăţi rămase de la cină şi tânărul 
nostru, care, după atâtea popasuri în aer liber, avea tot 
dreptul să fie lihnit de foame, se repezi să le înfulece. 


Scozzone şi meşterul îl priveau surâzând, ea când ca o soră 
mai mare, când cu o duioşie părintească. Cât despre 
ucenicul ce desena în colţul lui, se mulţumise doar să ridice 
capul în momentul în care Ascanio intrase; de îndată ce 
însa Scozzone pusese la loc lampa pe caro i-o luase din fată 
ca să se ducă să deschide poarta, se aplecase din nou 
asupra lucrului. 

— Aşa cum ai spus, meştere, pentru domnia ta am alergat 
toată ziua - continuă Ascanio povestea începuta, observând 
atenţia zeflemitoare cu care îl priveau maestrul său şi 
Scozzone şi vrând să abată discuţia pe un alt făgaş decât 
acela al peripeţiilor lui amoroase. 

— Cum se face c-ai alergat pentru mine toată ziua. S- 
auzim. 

— Păi n-ai spus chiar domnia ta ieri ca n-ai destulă lumină 
aici şi ca ar trebui să schimbi atelierul? 

— Aşa am spus, într-adevăr. 


— Ei, uite, ţi-am găsit eu unul! 

— Ai auzit, Pagolo? Spuse meşterul, întorcânduse către 
ucenicul sârguincios. 

— Ai spus ceva, meştere? întreba acesta, ridicând pentru a 
doua oară capul. 

— Mai lasă şi tu desenul ăla şi vino încoace. Auzi, a găsit un 
atelier! 

— Să-mi fie iertat, meştere, dar pot asculta foarte bine şi de 
aici ce spune prietenul meu Ascanio. Aş vrea să termin 
studiul ăsta; îmi închipui ca nu-i un păcat, după ce ţi-ai 
îndeplinit toate îndatoririle creştineşti, ca în orice duminica, 
să-ţi petreci timpul ce ţi-a mai rămas într-un chip folositor; 
a munci e ca şi când te-ai ruga. 


— Pagolo, dragul meu - spuse meşterul, clătinând din cap, 
mai mult mâhnit decât supărat - ai face mai bine să lucrezi 
cu spor şi cu tragere de inimă în timpul săptămânii şi să te 
distrezi ca orice băiat de viaţa duminica, decât să te laşi pe 
tânjala în zilele obişnuite şi să cauţi în schimb să fii mai 
breaz decât tovarăşii dumitale, prefăcându-te ca munceşti 
pe brânci în zilele de sărbătoare; treaba dumitale, fă cum 
crezi! Aşadar, Ascanio, fătul meu - continuă el cu o voce în 
care o infinită bunătate se împletea cu o negrăită duioşie - 
ce ziceai adineauri? 

— Ziceam ca ţi-am găsit un atelier cum nici n-ai visat. 

— Unde? 

— Cunoşti palatul Nesle? 

— Cum să nu-l cunosc, doar am trecut de atâtea ori prin 
fată lui, cu toate ca n-am intrat niciodată înăuntru. 

— Dar aşa cum se vede de afară, îţi place? 

— Mai întrebi? Ba bine ca nu. Dar... 

— Dar ce? 


— Dar nu e ocupat de nimeni? 

— Ba da, de domnul prefect al Parisului, jupân 

Robert d:Estourville, care s-a făcut stăpân pe el fără niciun 
drept. De altminteri, ca să fii cu conştiinţa împăcată, am 
putea foarte bine să-i lăsăm mai departe în stăpânire 
pavilionul cel mic, în care pare-mi-se ca locuieşte cineva din 
familia lui şi, în ce ne priveşte, să ne mulţumim cu clădirea 
principală şi cu ce se mai afla pe lângă ea, grădinile şi 
curţile interioare, jocurile de bâle şi terenul de pelota. 

— Cum, e şi un teren de pelota? 

— Mai grozav decât cel de la Santa-Croce la Florenţa. 

— Per Bacco! Nu există joc mai frumos pentru mine decât 
pelota; ştii doar, Ascanio. 

— Da, ştiu, şi pe urmă, meştere, pe lângă toate celelalte, 
are o poziţie minunată: aer cât pofteşti, şi încă ce aer! Te 
simţi ca la ţară, nu ca în văgăuna asta în care mucezim cu 
toţii şi pe care n-o vede niciodată soarele; 

Pre-aux-Cleres într-o parte, în cealaltă Sena, iar la câţiva 
paşi, maria să regele, suveranul domniei tale, în palatul lui, 
la Luvru. 

— Dar a cui ar putea oare să fie minunâăţia asta? 

— A cui? A regelui, bineînţeles. 

— A regelui? ... Mai spune o dată, băieţaş; 


palatul Nesle e al regelui? 

— În persoană; acum nu mai rămâne de văzut decât dacă 
va binevoi să-ţi dea o locuinţă atât de măreaţă. 

— Cine, regele? Cum îi zice regelui, Ascanio? 


— Păi ştiu eu, parcă Francisc |. 
— Asta înseamnă ca într-o săptămână palatul Nesle va fi în 
stăpânirea mea... 


— Numai să nu se supere prefectul Parisului. 

— Să fie sănătos! 

— Şi dacă nu vrea să scape din mâna asemenea chilipir? 

— Dacă nu vrea! la spune, cum mă cheamă pe mine, 
Ascanio? 

— Benvenuto Cellini, meştere, aşa cum vă ştie toată lumea. 
— Asta înseamnă ca, dacă domnia sa prefectul nu 
catadicseşte să-l dea de bună voie, ei bine, atunci o să-l 
facem noi să-l dea de nevoie. Şi acum să mergem la 
culcare. O să mai vorbim mâine despre asta, la lumina zilei, 
poate c-om vedea lucrurile mai lămurit. 

La îndemnul meşterului, toată lumea se retrase afară de 
Pagolo, care mai rămase o bucată de vreme să lucreze în 
cotlonul sau; de îndată însa ce socoti ca se vârâseră cu toţii 
în aşternut, ucenicul se sculă de pe scaun, se uita jur 
împrejur, se apropie apoi de masă, umplu o cană mare cu 
vin şi după ce o dădu pe gât. Se duse la rândul lui să se 
culce. 


II UN ORFAURAR ÎN SECOLUL AL SAISPREZECELEA 

De vreme ce am rostit numele lui Benvenuto Cellini şi i-am 
schiţat portretul, cerem permisiunea cititorului, pentru a-l 
ajuta să cunoască mai bine ambianta artistică pe care o 
înfăţişează povestirea noastră, să facem o mică digresiune 
în legătură cu acest om ciudat care se stabilise de două luni 
în Franţa şi care, se înţelege de la sine, urmează să fie unul 
dintre personajele principale ale acestui roman. 

Mai înainte însa se cade să spunem ce era un orfaurar în 
secolul al şaisprezecelea. 

Există la Florenţa un pod care se numeşte Ponte-Vecchio şi 
pe care se mai văd până în ziua de azi o mulţime de case 


înghesuite una într-alta: casele acestea pe-atunci erau 
dughenile orfaurarilor. 

Pe vremea aceea însa orfăurăria nu era ceea ce ştim noi ca 
e azi: o meserie ca oricare alta; odinioară orfăurăria era o 
artă. 

De aceea priveliştea pe care o înfăţişau aceste dughene 
sau, mai bine zis, obiectele ce le împodobeau erau cu drept 
cuvânt uimitoare: cupe de onix, pe rotunjimea cărora 
şerpuiau cozile unor dragoni în timp ce capetele şi trupurile 
acestor animale fantastice se înfruntau, înălțându-se unul 
în fată celuilalt, cu aripile azurii larg desfăşurate şi înstelate 
cu aur, cu gurile căscate ca ale himerelor şi ameninţându- 
se cu scăpărarea ochilor de rubin; ceainice de agăţ pe 
piciorul cărora se înfăşura o vită de iederă pentru a se arcul 
apoi deasupra gurii vasului în chip de toarta, ascunzând 
printre frunzele de smarald cine ştie ce miraculoasa pasăre 
tropicală cu penele smăltuite şi atât de vie, încât părea 
gata să ciripească; urne de lapislazuli în care coborau, ca 
pentru a se adăpa, doua şopârle atât de meşteşugit 
cizelate, încât îţi făcea impresia ca vezi reflexele unduitoare 
ale platoşei lor de aur şi ca la cel mai mic zgomot aveau s-o 
zbughească din loc pentru a se ascunde în vreo crăpătura 
din zid; potire, chivoturi, medalii de bronz, de argint, de 
aur, toate bătute în nestemate ca şi când pe vremea aceea 
rubinele, topazele, graţiatele şi olmazurile puteau fi găsite 
fără nicio bătaie de cap scotocind în nisipul de pe malul 
nurilor ori spulberând colbul din mijlocul drumurilor; în 
sfârşit, nimfe, naiade, zei şi zeițe, tot Olimpul în floare, în 
vecinătatea crucifixelor, troiţelor, calvarelor; Mater dolorosa 
alături de Venus, Hristos lângă Apolo, Jupiter pregătindu-se 
să arunce fulgerul şi Jehova plămădind lumea; toate 
acestea nu numai executate cu iscusinţă, dar şi zămislite 


de imaginaţia unui poet, nu numai făcute să-ţi ia ochii ca 
giuvaerurile ce împodobesc budoarul unei femei, dar 
vrednice de toată admiraţia, ca nişte capodopere menite să 
eternizeze domnia unui monarh sau geniul unei naţiuni. 

E adevărat ca orfăurării acelor vremuri se numeau 
Donatello Ghiberti, Guirlandajo şi Benvenuto Cellini. 

De altminteri, Benvenuto Cellini a zugrăvit el însuşi, în 
memoriile sale, mai senzaţionale decât cel mai senzaţional 
roman, viaţa aventuroasă a artiştilor din secolele 
cincisprezece şi şaisprezece, când Tizian picta, cu platoşa 
în spinare, iar Michelangelo sculpta, cu spada la şold, când 
Massaccio şi Domenichino mureau otrăviţi şi când Cosimo | 
se străduia, lucrând cu uşile încuiate, să redescopere un 
oţel calit într-un fel special, în stare să taie porfirul. 

Ne vom mulţumi, aşadar, să relatăm doar un episod din 
viaţa acestui om, pentru a îngădui cititorului să-l cunoască 
mai bine. Şi anume acela care l-a determinat să plece în 
Franţa. 

Benvenuto se afla la Roma, chemat de papa Clement al VII- 
lea, şi migălea sârguincios minunatul potir pe care 
Sanctitatea Sa i-l poruncise; dar cum ţinea ca această 
prețioasă lucrare să fie me. Te. Ugita cu cea mai mare grijă, 
treaba mergea destul de încet. Numai ca, aşa cum era şi de 
aşteptat, în jurul lui Benvenuto roiau destui invidioşi care-l 
priveau cu ochi rai atât din pricina comenzilor ispititoare 
primite din partea unor înalte fete, duci, regi, şi papi, cât şi 
din cauza neasemuitei iscusinţe eu care aceste comenzi 
erau executate. Aşa se explica faptul ca unul dintre 
tovarăşii săi de breaslă, anume Pompeo, care nu avea 
altceva mai bun de făcut decât să umble cu vorbe, se 
folosea de aceste tărăgăneli pentru a-l încondeia cum e mai 
rău în ochii suveranului pontif, zi de zi, clipa de clipa, fără 


răgaz, când în şoaptă, când în gura mare, încredinţându-l 
ca meşterul n-o să mai ajungă să termine niciodată potirul 
şi ca, fiind copleşit de comenzi până peste cap, se 
îndeletnicea cu alte lucrări, în dauna celor poruncite de 
Sanctitatea Sa. 

Şi atâta îl ponegri şi-l terfeli preacinstitul Pompeo, ca în ziua 
în care îl văzu intrând în dugheană lui cu o mutră razătoare, 
Benvenuto Cellini pricepu numai decât ca sosise în chip de 
ştafetă ca să-i aducă o veste proastă. 

— Nu ştii de ce-am venit, scumpe confrate? începu el. Ca să 
te uşurez de o sarcină împovărătoare: Sanctitatea Sa şi-a 
dat seama ca motivul pentru care ai întârziat atâta să-i 
trimiţi potirul e fiindcă nu-ţi ajunge timpul să faci tot ce ai 
de făcut, şi nicidecum pentru ca n-ai avea bunăvoință. 
Drept care s-a gândit să te scutească de o grijă care-ţi 
mânca timpul şi, din proprie iniţiativă, a hotărât să-ţi ia de 
pe cap slujba de gravor al monetăriei. E adevărat c-o să ai 
mai puţin pe lună, noua amărâţi de ducați de aur, în schimb 
o să câştigi zilnic o oră în plus. 


Benvenuto Cellini simţea fierbând în el o poftă năprasnică 
de a-l arunca pe şugubăţ pe fereastră, dar se înfrâna, iar 
Pompeo, văzând ca niciun muşchi nu se clinteşte pe fată 
lui, îşi închipui ca lovitura pe care încercase să i-o dea nu 
avusese efectul dorit. 

— În afară de asta - continuă el - nu ştiu de ce, oricât am 
căutat să-ţi iau apărarea, Sanctitatea Sa îţi trimite vorbă să- 
i dai potirul înapoi, chiar acum, aşa cum se afla. Tare mi-e 
teamă, Benvenuto dragă, şi ţi-o spun prieteneşte, ca 
Sanctitatea Sa are de gând probabil să-l încredinţeze 
altcuiva ca să-l termine. 


— A, nu, asta nu, în niciun caz! Răbufni orfaurarul, sărind în 
sus ca muşcat de un şarpe. Potirul este al meu, aşa cum 
slujba de la monetărie este a papei Sanctitatea Sa n-are 
dreptul să-mi ceară înapoi cei cinci sute de scuzi pe care mi 
i-a dat arvuna, cât priveşte lucrarea, am să o fac cum voi 
cred eu de cuviinţă. 

— la seama, meştere - îi atrase atenţia Pompeo - dacă te 
împotriveşti, s-ar putea să ajungi la închisoare. 

— Jupân Pompeo, eşti un măgar, se mulţumi să-i răspundă 
Benvenuto Cellini, 

Pompeo pleca furios. 

A doua zi, doi ofiţeri din garda sfântului părinte se înfiinţară 
la Benvenuto Cellini acasă. 

— Papa ne-a trimis să-ţi cerem potirul - spuse unul dintre ei 
- iar dacă nu vrei să ni-l dai, să te ridicăm şi să te ducem la 
închisoare. 


— Domnii mei - le spuse Benvenuto - un om de rangul meu 
nu putea pretinde mai mult decât să fie escortat de nişte 
arcaşi de rangul domniilor voastre. Duceţi-mă la închisoare, 
sunt gata să vă urmez. Dar v-o spun din capul locului ca-n 
felul acesta potirul papei o să rămână în starea în care se 
afla. 

Şi Benvenuto nu pregeta să meargă cu ei la guvernatorul 
închisorii, care, potrivit dispoziţiilor primite din vreme, îl 
pofti numaidecât la masă. Tot timpul mesei, guvernatorul 
se strădui să-l convingă pe Benvenuto în fel şi chip să 
îndeplinească dorința papei şi să-i predea lucrarea, 
asigurându-l pe de altă parte ca, dacă făcea aşa, Clement 
al VII-lea, cât era el de iute la mânie şi de încăpățânat, în 
fată acestei dovezi de supunere s-ar fi potolit imediat; la 
care Benvenuto îi răspunse ca nu numai o dată, ci cel puţin 


de şase ori îi arătase sfântului părinte potirul început şi ca 
asta era tot ceea ce autoritatea pontificală putea să-i 
pretindă; ca, de altminteri, cunoştea destul de bine pe 
Sanctitatea Sa ca să ştie ca nu se poate bizui pe cuvântul 
sau şi ca papă s-ar folosi cu siguranţă de acest prilej pentru 
ca, în momentul în care va avea din nou potirul în mâna, să 
nu mai binevoiască a i-l da înapoi, încredinţând lucrarea 
cine ştie cărui nătărău care ar fi în stare s-o strice. În 
schimb se arata din nou gata să restituie papei cei cinci 
sute de scuzi primiţi drept arvuna. 


Dându-i aceste lămuriri, Benvenuto se mulţumi să laude pe 
bucătarul guvernatorului şi să preamărească bunătăţurile 
cu care îl cinstise, fără să mai răspundă un cuvânt la 
stăruinţele sale. 

După-masă, toţi compatrioţii lui, prietenii cei mai apropiaţi 
şi toţi ucenicii, în frunte cu Ascanio, veniră să-l roage cu 
lacrimi în ochi să nu-şi taie singur craca de sub picioare 
ţinându-i piept papei Clement al VII-lea; la care Benvenuto 
Cellini răspunse ca de mult aştepta să vadă adeverinduse 
un lucru în privinţa căruia nu avea niciun fel de îndoieli, şi 
anume ca un orfaurar poate să fie mai încăpățânat decât 
un papă; şi dat fiind ca întâlnise, în sfârşit, acest norocos 
prilej, aşa cum nici în cele mai frumoase visuri ale sale nu 
şi-l închipuise, cu niciun preţ n-ar vrea să-l piardă, de teamă 
ca n-o să se mai găsească altă dată. 

Compatrioţii săi nu avură altceva de făcut decât să dea din 
umeri şi să plece, prietenii săi susţinând ca era nebun de 
legat, iar Ascanio cu lacrimile pe obraz. 

Din fericire însa Pompeo continua să se îngrijească de 
soarta lui Cellini şi în vremea asta se străduia să-l convingă 


pe papa: 


— Preasfinte părinte, îngăduiţi slujitorului sfinţiei voastre să 
descurce lucrurile şi să-i dea de ştire îndărătnicului ca, dacă 
ţine cu tot dinadinsul, n-are decât să trimită pe cineva cu 
cei cinci sute de scuzi la mine acasă; cum e mânasparta şi 
un risipitor fără pereche, cu siguranţă ca nu poate avea 
asupra lui atâţia bani deodată, aşa încât va fi nevoit să 
înapoieze potirul. 


Clement al VIl-lea găsi ca socoteala era cât se poate de 
bine urzita şi-i îngădui lui Pompeo să facă aşa cam va crede 
el de cuviinţă. Drept care, în aceeaşi seară, tocmai când se 
pregăteau să-l ducă pe Benvenuto Cellini în celula ce-i 
fusese hărăzita, un ofiţer din garda suveranului pontif veni 
să-i spună orfaurarului ca Sanctitatea Sa primeşte condiţiile 
puse de el şi ca aşteaptă să-i trimită neîntârziat fie cei cinci 
sute de scuzi, fie potirul. 

Benvenuto răspunse ca e gata să înapoieze arvuna pe loc 
dacă vor binevoi să-l conducă la el, la prăvălie. 

Şi Benvenuto pleca escortat de patru elveţieni din gardă şi 
însoţit de ofiţer. Intrând în iatac, scoase din buzunare o 
cheie cu care descuie un dulăpior de fier zidit în perele, vâri 
mâna într-un sac doldora de bani, luă dinăuntru cinci sute 
de scuzi şi, după ce-i încredința ofițerului, îl pofti afara 
împreuna cu cei patru elveţieni. 

Trebuie să spunem totuşi spre laudă a lui Benvenuto Cellini 
ca ostaşii căpătară patru scuzi drept răsplată pentru 
osteneala şi ca, înainte de a ieşi pe uşă, îi sărutară mâinile 
câteşipatru, lucru pe care iarăşi se cade să-l spunem spre 
lauda elveţienilor. 


Ofiţerul se grăbi să se înfăţişeze sfântului părinte pentru a-i 
înmâna cei cinci sute de scuzi, la care Sanctitatea Sa, 


dându-se de ceasul morţii, se zbârli tot de mânie şi tabări 
asupra lui Pompeo, făcându-l de două parale: 

— Să te duci imediat, dobitocule, auzi tu, să-l cauţi pe 
marele meu orfaurar la el la prăvălie şi să mi-l vrăjeşti cum 
ştii mai bine şi cum te-o tăia capul tău zevzec şi ageamiu! 
Spune-i ca dacă primeşte să lucreze potirul, sunt gata să-i 
fac toate înlesnirile pe care o să mi le ceară. 

— Dar, Sanctitatea Voastră - încerca să spună Pompeo - nu 
s-ar putea să mă duc mâine dimineaţă? 

— Chiar şi astă-seară e prea târziu, nătărăule, nu vreau ca 
Benvenuto să se culce cu inima oţărâtă; fă aşa cum ţi-am 
poruncit şi chiar acum, imediat, iar mâine când mă voi 
trezi, ai grijă să-mi aduci o veste bună. 

Pompeo ieşi de la Vatican cu coada între picioare şi se 
îndrepta spre dugheana lui Benvenuto, pe care o găsi 
închisa. 

Se uită înăuntru pe gaura cheii, prin crăpăturile uşii, 
cerceta rând pe rând ferestrele să afle dacă nu cumva 
vreuna din ele era luminată şi, văzând ca toată casa era 
cufundată în întuneric, se încumeta să bată din nou la uşă, 
ceva mai tărişor decât prima oară, apoi încă o dată, şi mai 
tare decât a doua oară. 

În sfârşit, se deschise un geam de la primul etaj 


şi Benvenuto ieşi la fereastră în cămaşă şi cu archebuza în 
mâna.? 

— Care-i acolo? întreba el. 

— Eu - răspunse solul papei. 

— Care eu - stărui orfaurarul. Care-l recunoscuse de bun 
început. 

— Eu, Pompeo. 


— Minţi - i-o reteză scurt Benvenuto - îmi cunosc eu omul şi 
ştiu foarte bine ca Pompeo e prea fricos ca să se încumete, 
la ora asta. Să bată străzile Romei. 

— Dar, draga Cellini, îţi jur ca... 

— Gura! Nu eşti decât un tâlhar. Ce ţi-ai închipuit? 

Ca dacă o să te dai drept părlitul acela de Pompeo, o să-ți 
descui uşa şi o să mă poţi jefui în voie? 

— Meştere Benvenuto, să mor daca... 

— Un singur cuvânt dacă mai spui - se burzului Benvenuto, 
aplecând archebuza ca şi cum ar fi vrut să-l ochească pe 
interlocutorul său - şi-ţi împlinesc pe loc dorinţa. 

Pompeo îşi lua picioarele la spinare strigând „Săriţi! Mă 
omoară! şi tăcu numai după colţul primei străzi ce-i ieşi în 
cale. 

După ce solul papei se făcu nevăzut, Benvenuto închise 
fereastra, agata archebuza în cui şi se urcă din nou în pat, 
râzând în barbă de renghiul pe care i-l jucase bietului 
Pompeo, băgându-l în toţi sperieţii. 


A doua zi dimineaţa, coborând în dugheană pe care ucenicii 
săi avuseseră grijă s-o deschidă cu un ceas mai înainte, 
Benvenuto Cellini îl zări peste drum pe Pompeo, care 
patrula din zori prin fată casei lui, aşteptându-l să se arate. 
Dând cu ochii de Cellini, Pompeo îi făcu un semn prietenos 
cu mâna, cel mai dulce şi mai prietenos semn pe care-l va fi 
adresat cuiva în viaţa lui. 

— A, dumneata erai, draga Pompeo! Se miră 

Cellini. 

Nu ştii ca azi-noapte era cât pe ce să-i fac de petrecanie 
unui caraghios care a avut neobrăzarea să se dea drept 
domnia ta. 


— Ce vorbeşti! Spuse Pompeo, încercând să zâmbească şi 
apropiindu-se puţin câte puţin de prăvălie. Cum se poate 
aşa ceva? 

Benvenuto se apucă atunci să-i povestească ambasadorului 
Sanctităţii Sale păţania din timpul nopţii; cum însa în 
convorbirea nocturnă, amicul său Benvenuto îl luase peste 
picior zicându-i că-i fricos, nu avu curajul a mărturisi ca 
persoana cu care orfaurarul, avusese de-a face fusese el 
însuşi în carne şi oase. După ce îşi încheie istorisirea, Cellini 
îl întreba pe Pompeo cărei fericite împrejurări îi datora 
cinstea de a primi vizita unui oaspete atât de îndatoritor. 
Pompeo se grăbi să îndeplinească, bineînţeles folosind cu 
totul alte cuvinte, misiunea pe care Clement al VIl-lea i-o 
încredinţase fată de făurarul sau. 


Pe măsură ce Pompeo vorbea, Benvenuto Cellini se lumină 
la fată. Clement al VIl-lea, vasăzică, se dăduse bătut. 
Meşterul se dovedise mai încăpățânat decât papa. 

— Spune, rogu-te, Sanctităţii Sale - rosti Benvenuto după 
ce solul îşi sfârşi cuvântarea - ca sunt fericit să-i dau 
ascultare şi ca mă voi strădui din răsputeri să recâştig 
bunăvoința sa, pe care am pierdut-o nu din vina mea, ci din 
pricina inimii acre a unora care-mi poartă sâmbetele. Cât 
despre dumneata, jupân Pompeo, dat fiind ca sfântul 
părinte nu duce lipsa de slujitori, te-aş sfătui, spre binele 
dumitale, să faci în aşa fel ca pe viitor ştafetele să-mi fie 
trimise printr-un alt lacheu decât domnia ta; dacă 
sănătatea dumitale ţi-e scumpă, jupân Pompeo, ai grijă şi 
nu-ţi mai băga nasul în treburile mele; dacă ţi-e milă de 
dumneata, fereşte-te să-mi mai ieşi vreodată în cale, iar 
pentru mântuirea sufletului meu, roagate Celui-de-Sus, 


Pompeo, să nu se întâmple cumva să fiu un al doilea Cezar 
pentru domnia ta. 

Pompeo se grăbi s-o şteargă pe uşa fără altă vorbă şi se 
duse să-i împărtăşească lui Clement al VIl-lea răspunsul lui 
Benvenuto Cellini, trecând sub tăcere, fireşte, încheierea 
discursului pe care-l ţinuse. 

După o bucată de vreme, pentru a se împăca definitiv cu 
Benvenuto, papa Clement al VIl-lea îi porunci să bată o 
medalie cu chipul său. 


Benvenuto bătu medalia în bronz, în argint şi în aur. Înaltul 
pontif nu putea să-şi creadă ochilor de uimire şi, cuprins de 
admiraţie, declara sus şi tare ca niciun meşter din vechime 
nu reuşise să facă o asemenea minunăţie. 

— Vedeţi, Sanctitatea Voastră - spuse Benvenuto - dacă nu 
m-aş fi ţinut cât de cât dârz, am fi rămas certaţi pe veci, 
fiindcă niciodată n-aş fi fost în stare să vă iert, iar 
Sanctitatea Voastră ar fi pierdut un slujitor credincios. 

Ştiţi ce, prea sfinte părinte - adaugă Benvenuto în chip de 
povaţă - n-ar strica dacă Sanctitatea Voastră şi-ar aminti 
din când în când de părerea acelor oameni plini de bun simţ 
în simplitatea lor care spun ca, înainte de a face un lucru, 
omul trebuie să se gândească de zece ori, după cum tot 
aşa n-ar strica dacă nu v-aţi pleca atât de lesne urechea la 
vorbele înşelătoare ale limbilor veninoase ale invidioşilor şi 
clevetitorilor; acestea fiind zise spre buna voastră călăuzire 
în viaţă, să dăm totul uitării, preasfinte părinte. 

Şi astfel Benvenuto se îndupleca să-l ierte pe Clement al 
VII-lea, ceea ce, de bună seama, n-ar fi făcut-o dacă n-ar fi 
ţinut atât de mult la înaltul prelat; cum însa amândoi 
văzuseră lumina zilei pe aceleaşi meleaguri, se simţea 
foarte legat de dânsul. 


Vă închipuiţi, aşadar, cât de adânca fu mâhnirea lui când, la 
câteva luni după întâmplarea de mai sus, papa se stinse din 
viaţa pe neaşteptate. 

La auzul acestei veşti, cât era el de tare de înger, meşterul 
izbucni în lacrimi şi o săptămână încheiata plânse ca un 
copil. 

De altminteri, moartea papei fu o împrejurare de două ori 
nefastă pentru bietul Benvenuto Cellini, deoarece chiar în 
ziua hărăzită îngropăciunii înaltului prelat, se întâlni faţă-n 
fată cu Pompeo, pe care nu-l mai văzuse din clipa când îi 
pusese în vedere să se ferească a da ochi cu el prea 
deseori. 

Trebuie să spunem ca de atunci, înfricoşat de amenințările 
lui Benvenuto Cellini, Pompeo nu mai îndrăznea să iasă pe 
strada decât însoţit de doisprezece oameni înarmaţi până în 
dinţi, cărora le plătea aceeaşi simbrie ca şi papa gărzilor 
sale elveţiene, astfel ca fiecare plimbare prin oraş îl costa 
doi sau trei scuzi; şi chiar aşa, înconjurat de cei doisprezece 
zbiri ai săi, Pompeo tremura tot de frică să nu se 
întâlnească pe nepusă masă cu Benvenuto Cellini, ştiind ca, 
dacă s-ar fi iscat vreo încăierare şi dacă i s-ar fi întâmplat 
vreo nenorocire lui Benvenuto. Ar fi păţit-o rău de tot cu 
papa. Căruia, de fapt, orfaurarul îi era foarte drag; dar 
Clement al VIl-lea se prăpădise şi lucrul acesta îl făcea pe 
Pompeo să se simtă oarecum mai viteaz. 

Benvenuto fusese la San Pietro să sărute picioarele 
răposatului papa şi tocmai se îndrepta spre casă. 
Întovărăşit de Ascanio şi de Pagolo, când pe la mijlocul 
străzii Dei Banchi se pomeni nas în nas cu Pompeo, 
escortat de cei doisprezece gealaţi ai săi. Dând cu ochii de 
vrăjmaşul său, Pompeo se îngălbeni la fată; dar, uitându-se 
în jur şi văzându-se aparat din toate părţile, în timp ce 


Benvenuto nu avea alături de el decât doi copilanari, îşi 
veni în fire şi, prinzând curaj, se opri locului pentru a-l 
saluta în bătaie da joc pe Benvenuto cu o înclinare din cap, 
în timp ce îşi juca degetele pe prăselele pumnalului, în fată 
droaiei de haidamaci care păreau să-l amenințe pe 
meşterul sau, Ascanio puse repede mâna pe spadă, pe 
când Pagolo căsca gura aiurea făcând pe niznaiul; 
Benvenuto însa nu voia să pună în primejdie viaţa celui mai 
drag ucenic al său într-o luptă în care forţele erau atât de 
inegale, îl apucă de mâna şi, împingând la loc în teaca 
spada pe care Ascanio o trăsese afară pe jumătate, îşi urmă 
drumul ca şi cum n-ar fi văzut nimic sau ca şi cum ceea ce 
văzuse nu era în măsură să-l jignească, Ascanio aproape ca 
nu-şi mai recunoştea meşterul, dar, de vreme ce Benvenuto 
dădea bir cu fugiţii, socoti cu cale să facă la fel. 


Strălucind de bucurie, Pompeo se ploconi până la pământ în 
fată lui Benvenuto şi plecă mai departe, petrecut de cei 
doisprezece gealaţi care încercau să maimuţărească ifosele 
sale. 

În sinea lui, Benvenuto îşi muşcă buzele până la sânge în 
timp ce, de ochii lumii, îşi aşternuse un zâmbet pe fată. 
Pentru oricine cunoştea firea aprigă a vestitului orfaurar, 
gata să ia foc în orice clipa, purtarea lui părea lipsită cu 
totul de noimă. 


Dar nici nu apucase bine să facă o sută de paşi, şi cum se 
afla tocmai în dreptul prăvăliei unui tovarăş de breaslă, 
Benvenuto intra înăuntru, chipurile ca să privească mai de 
aproape un vas antic recent descoperit în mormintele 
etrusce de la Corneto, poruncindu-le celor doi ucenici s-o ia 


înainte şi făgăduindu-le ca peste câteva minute va sosi şi el 
acasă. 

Se înţelege de la sine ca nu era decât un pretext spre a 
scăpa de Ascanio, fiindcă în clipa în care socoti ca ucenicul 
împreuna cu ortacul sau, de-a cărui soarta meşterul era mai 
puţin îngrijorat, ştiind cam cât îl ţinea cureaua, dăduseră 
colţul străzii, puse vasul la loc în raftul de unde-l luase şi o 
zbughi pe uşă. 

Din trei salturi, Benvenuto ajunse din nou în strada pe care 
se întâlnise cu Pompeo; Pompeo însa nu mai era acolo. Din 
fericire sau, mai bine zic, din nefericire, un om însoţit de un 
alai de doisprezece gealaţi bate numaidecât la ochi, aşa 
încât primul trecător pe care îl întreba încotro o apucase fu 
în măsură să-i arate drumul şi, ca un copoi care ar fi regăsit 
dâra vânatului. Benvenuto se repezi pe urmele lui. 

Pompeo se oprise în pragul unei farmacii, colţ cu strada 
Chiavica, şi tocmai îi povestea onorabilului farmacist cum îl 
înfruntase puţin mai înainte pe Benvermto Cellini, când 
deodată îl văzu pe orfaurar ivindu-se în capătul străzii, cu 
ochii în flăcări şi fruntea scăldată în sudoare. 


Benvenuto dădu un țipăt de bucurie zărindu-l pe Pompeo, 
căruia în aceeaşi clipa i se opri vorba în gât. 

Nu mai încăpea nicio îndoiala ca trebuia să urmeze o scenă 
cumplită. 

Ce putea fi decât o nebunie din partea unui om singur să se 
măsoare cu treisprezece zdrahoni? Benvenuto însa era, aşa 
cum am spus, viteaz ca un leu şi niciodată nu stătea să-şi 
numere adversarii. Şi, neavând altceva la îndemâna spre a 
ţine piept celor treisprezece spade ce-l amenințau decât un 
pumnal ascuţit pe care-l purta totdeauna la cingătoare, 
trase pumnalul din teacă şi se năpusti în mijlocul gloatei, 


culegând în fugă, cu o mâna vreo două-trei spade, iar cu 
cealaltă dând peste cap vreo doi bătăuşi, aşa ca dintr-o 
mişcare ajunse lângă Pompeo, pe care-l înşfăcă de guler, în 
acelaşi moment însa toată ceata tabări asupra lui. 

O clipa mai târziu nu se mai văzu decât o învălmăşeală 
nemaipomenită din mijlocul căreia răzbăteau strigăte şi 
deasupra căreia fluturau spade. Câtva timp tăvălugul 
acesta însufleţit se rostogoli alandala pe pământ într-o 
harababură din care nu puteai alege nimic, până ce, în 
sfâr.it, unul din combatanți se ridică în picioare scoțând un 
strigăt victorios şi, opintindu-se din răsputeri, reuşi să iasă 
din mijlocul buclucului, tot aşa cum şi intrase, dar plin de 
sânge din cap până în picioare şi vânturându-şi triumfător 
prin aer pumnalul însângerat: era Benvenuto Cellini. 


Un al doilea combatant rămase lungit pe caldarâm, 
zvârcolindu-se în spasmele agoniei; primise două lovituri de 
pumnal, una mai jos de ureche, cealaltă la rădăcina gâtului, 
în scobitura claviculei, între stern şi umăr. În câteva 
secunde ranitul îşi dădu ultima suflare: era Pompeo. 

Un altul decât Benvenuto Cellini, după o asemenea isprava, 
şi-ar fi luat numaidecât, picioarele la spinare; meşterul însa 
muta pumnalul din mâna dreapta în cea stânga, trase sabia 
şi rămase locului gata să-i întâmpine pe cei doisprezece 
gealaţi. 

Aceştia însa nu mai aveau acum nimic de împărţit cu el. Cel 
ce-i plătea se petrecuse din lumea celor vii şi deci nu mai 
era în măsură să-i plătească. Drept care o luară la fugă ca o 
droaie de iepuri înfricoşaţi, părăsind leşul lui Pompeo. 

În momentul acela sosi şi Ascanio şi se azvârli în braţele 
meşterului sau; tertipul cu vasul etrusc nu reuşise să-l 
amăgească, aşa ca flăcăul făcuse numaidecât calea 


întoarsa; dar cu toate ca alergase într-un suflet, ajunsese 
cu câteva secunde mai târziu decât s-ar fi cuvenit. 


III DEDAL 

Benvenuto se întoarse acasă cu Ascanio, mai mult sau mai 
puţin îngrijorat, dar nu din pricina celor trei răni pe care le 
căpătase şi care erau destul de uşoare ca să nu-i dea nicio 
bătaie de cap, ci de urmările faptei sale. E adevărat ca nu 
era primul lui omor, deoarece cu. Ase luni în urmă îi făcuse 
de petrecanie lui Guasconti, ucigaşul fratelui său, dar atunci 
reuşise să scape de bucluc datorită papei Clement al VII- 
lea, care-l luase sub aripa lui ocrotitoare; de altminteri, 
omorul acela îl săvârşise pentru a răzbuna o altă crimă; 
acum însa protectorul lui se săvârşise din viaţă şi situaţia sa 
era cu atât mai încurcata. 

Cât priveşte mustrările, e de la sine înţeles ca nu intrau 
câtu. | de puţin în socotelile lui. 

Cititorii noştri nu trebuie să-şi facă o părere proastă despre 
bravul nostru orfaurar, care, după ce omorâse un ins, după 
ce omorâse doi inşi, ba, dacă am cerceta mai de aproape 
trecută lui viaţă, poate chiar trei, se temea peste măsură 
de jandarmi şi nici măcar o clipa de Dumnezeu. 

Fiindcă omul acesta, în anul de graţie 1540, era un om 
obişnuit, un om de toate zilele cum spun germanii. Ce vrei? 
Lumea se sinchisea atât de puţin de moarte pe vremea 
aceea, încât, în schimb, nimeni nu se frământa prea mult 
cu firea când era vorba să ucidă; noi mai ştim încă să fim 
curajoşi în ziua de azi; cei de atunci însa erau temerari; noi 
suntem oameni în toată puterea cuvântului ei erau tineri în 
floarea vârstei. Viaţa era atât de tumultuoasa pe vremea 
aceea, încât oamenii o pierdeau, şi-o jertfeau, o vindeau ori 


o curmau cu cea mai desăvârşită nepăsare şi cea mai 
deplină uşurinţă. 


A existat cândva un scriitor, care multă vreme a fost urgisit 
şi al cărui nume a devenit un sinonim al perfidiei, al cruzimii 
şi al tuturor cuvintelor ce exprima ticăloşia. A trebuit să 
vină secolul al nouăsprezecelea, cel mai nepărtinitor dintre 
toate secolele pe care le-a trăit omenirea, pentru ca 
respectivul scriitor, mare patriot şi om de inimă, să fie 
reabilitat! Totuşi singura vina a lui Niccolo Machiavelli este 
aceea de a se fi născut într-o epocă în care puterea şi 
succesul însemnau totul în viaţă; în care se punea mare 
preţ pe fapte şi niciunul pe cuvinte şi în care suveranul - 
Cesare Borgia - gânditorul - Machiavelli - şi meşteşugarul - 
Benvenuto Cellini - mergeau drept la ţintă, fără să se 
sinchisească nici de mijloace, nici de argumente. 

Într-o bună zi, în Piaţa Cesena fusese descoperit un cadavru 
sfârtecat în patru; victima se dovedise a fi Ramiro d:Orco. 
Cum însa Ramiro d:Orco era un om de seama în ltalia, 
republica florentina ţinuse să afle pricina morţii sale. Cei 
opt reprezentanţi ai signoriei porunciseră, aşadar, să i se 
scrie lui Machiavelli, ambasadorul lor, în speranţa ca acesta 
va reuşi să le astâmpere curiozitatea. La care Machiavelli 
se mulţumise să răspundă următoarele: 


Prealuminaţi seniori, 

Nu vă pot spune nimic în legătură cu moartea lui Ramiro 
d'Orco, decât doar ca Cesare Borgia este un suveran care 
ştie ca nimeni altul să ridice şi să doboare oamenii potrivit 
cu meritele lor. MACHIAVELLI 

Benvenuto nu făcea decât să pună în practică teoria 
enunțată de faimosul secretar al republicii florentine. 


Benvenuto - geniul - şi Cesare Borgia - suveranul - se 
considerau mai presus de legi, prin dreptul celui mai tare. 
Pentru ei. Un lucru era just sau ne just, după cum se 
simțeau sau nu se simțeau în stare să-l facă; cât priveşte 
drepturile şi datoriile, nu aveau nici cea mai mică noţiune 
despre ele, dacă un om le stătea în cale, omul acela era 
suprimat. 

Aşa. Se obişnuia pe atunci. 

Benvenuto, aşadar, proceda exact aşa cum se obişnuia în 
epoca respectivă: Pompeo stătea în calea lui Benvenuto 
Cellini, în consecinţă, Benvenuto Cellini îl trimise pe 
Pompeo pe lumea cealaltă. 

Uneori însa se întâmpla ca poliţia să se intereseze mai 
îndeaproape de aceste crime; nici prin gând nu i-ar fi 
trecut, de pildă, să ocrotească un om atâta timp cât trăia. 
Dar din când în când, măcar la zace cazuri o dată, i se 
năzărea să-l răzbune după ce murise. 


Veleităţile acestea i se treziră şi în împrejurarea de fată. În 
momentul în care Benvenuto Cellini, înapoindu-se acasă, se 
pregătea să pună nişte hârtii pe foc şi câţiva scuzi în 
buzunar, zbirii papali îl arestară, escortându-l până la 
castelul Sunt:Angelo, neplăcere pe care Benvenuto încerca 
s-o uite mângâindu-se cu gândul ca. De obicei, în castelul 
Sunt:Angelo erau închişi gentilomii. 

O altă mângâiere al cărei efect asupra lui Benvenuto Cellini 
se dovedi tot atât de binefăcător fu ideea ce-i încolţi în 
minte în clipa când pătrunse în castelul Sunt:Angelo, ca un 
om înzestrat cu o imaginaţie atât de bogată ca a să nu se 
putea să nu reuşească, într-un fel ori altul, să scape de 
acolo şi chiar cât de curând, 


De aceea, intrând în biroul guvernatorului, care şedea la o 
masă îmbrăcată în verde şi rânduia hărtiile risipite pe 
masă, nu găsi altceva mai bun de făcut decât să-i spună: 

— Domnule guvernator, puteţi pune de trei ori ni ai multe 
zăvoare, zabrele şi străji; puteţi să mă ferecaţi în cea mai 
înalta celula sau în temniţă cea mai adânca, puteţi să mă 
privegheaţi toată ziua şi să nu închideţi ochii nici noaptea, 
orice aţi face, să ştiţi ca tot am să evadez. 


Guvernatorul ridica privirile asupra deţinutului care-i vorbea 
cu o atât de uluitoare cutezanţă şi îl recunoscu pe 
Benvenuto Cellini, pe care, cu trei luni în urmă, avusese 
cinstea să-l poftească la masă. 

Deşi îl cunoştea, aşadar, mai de mult sau poate tocmai 
fiindcă îl cunoştea, cuvântarea lui Benvenuto avu darul de 
a-l cufunda pe onorabilul guvernator în cea mai adânca 
uimire: florentin de baştină, jupân Giorgio, cavaler în slujba 
familiei Ugolini, era un om foarte cumsecade, dar cam 
sărac cu duhul. Totuşi, după ce surpriză încercata în primul 
moment se risipise, porunci ca Benvenuto să fie închis într- 
o celulă din vârful celui mai înalt turn al castelului. 
Deasupra încăperii respective nu se mai afla nimic altceva 
decât terasa superioară a fortăreței; o strajă patrula pe 
terasă în timp ce o altă straja veghea ia poalele turnului. 
Guvernatorul închisorii îi atrase atenţia asupra tuturor 
acestor amănunte şi, după ce socoti ca deţinutul avusese 
răgazul să-şi dea seama de importanţa lor, îi spuse: 

— Draga Benvenuto, poţi foarte bine să descui o broască, 
poţi să spargi o uşă, poţi să scormoneşti pământul într-un 
beci, poţi să sfredeleşti un zid, poţi mitui străjile, după cum 
poţi, tot aşa, să-i adormi pe temniceri, dar nimeni n-ar 


putea să coboare de la înălţimea aia jos, în câmp, decât 
doar dacă ar avea aripi. 


— Şi totuşi eu am să cobor - îl asigură Benvenuto Cellini. 
Guvernatorul închisorii se uita în ochii lui, gata să creadă ca 
deţinutul îşi pierduse minţile. 

— Înseamnă deci ca ai de gând să zbori? 

— De ce nu? Totdeauna am fost încredinţat ca omul poate 
să zboare; din păcate n-am avut încă vremea să fac o 
experienţă de felul acesta. Aici, slavă Domnului, am timp 
berechet şi zău ca voi căuta să mă conving dacă e cu 
putinţă ori nu, încercarea lui Dedal este un fapt istoric şi 
nicidecum o legendă. 

— Nu te pune cu soarele, draga Benvenuto - îi răspunse 
guvernatorul, rânjind - nu te pune cu soarele. 

— O să-mi iau zborul noaptea. 

Guvernatorul, care nu se aştepta la asemenea răspuns, nu 
mai găsi ce să spună şi se grăbi s-o şteargă, scos din sărite. 
Într-adevăr, trebuia să evadeze cu orice preţ. În alte 
împrejurări, har Domnului, Benvenuto n-ar fi pregetat să-şi 
împovăreze conştiinţa cu moartea unui om, ştiind ca mai 
apoi avea să se spele de păcate, urmând procesiunea ce se 
alcătuia de obicei în luna august în cinstea Sfintei Fecioare, 
îmbrăcat cu vesta lui cu mâneci bufante şi purtând pe 
umeri pelerina albastră de mătase de Lyon. Dar noul papă, 
Paul al Ill-lea, era răzbunător al naibii şi Benvenuto avusese 
unele răfuieli cu el pe vremea când nu era decât 
monseniorul Farnese, din pricina unui vas de argint pe care 
se încăpăţânase să nu i-l dea, deoarece nu fusese încă 
plătit şi pe care eminenta sa încercase să i-l ia cu anasâna, 
aşa încât Benvenuto, vrând-nevrând, se văzuse silit să-i 
scarmene un pic pe slujitorii eminenţei sale; în afară de 


asta, sfântul părinte îl privea cu ochi rai deoarece regele 
Francisc | intervenise prin monseniorul de Montluc, 
ambasadorul Franţei pe lângă Sfântul Scaun, cerându-l pe 
Benvenuto. Auzind ca meşterul fusese închis, monseniorul 
de Montluc stăruise cu atât mai vârtos, închipuindusi că-i 
face un bine deţinutului; se înşelase însa amarnic în privinţa 
caracterului noului papa, care se dovedea şi mai 
încăpățânat decât predecesorul său, Clement al VIl-lea. 
Paul al III-lea jurase că-l va sili pe Benvenuto să plătească 
scump isprava lui, şi dacă orfaurarul nu se afla totuşi în 
primejdie de moarte, deoarece pe vremea aceea un papă 
nu s-ar fi încumetat chiar aşa, cu una cu două, să atârne în 
ştreang un artist de talia lui, în schimb putea fi lăsat să 
lâncezească ani de zile în închisoare. Dat fiind împrejurările, 
Benvenuto trebuia să-şi poarte singur de grijă şi de aceea 
era ferm hotărât să-şi ia cât mai degrabă tălpăşiţa, fără să 
mai aştepte interogatoriile şi judecată care s-ar fi putut să 
nu aibă loc niciodată, căci papa, întărâtat de intervenţia 
regelui Francisc |, nu mai voia nici măcar să audă 
pomenindu-se numele lui Benvenuto Cellini. Deţinutul 
aflase toate astea prin Ascanio, care se îngrijea de 
dugheana şi care, după multe stăruinţe, obținuse în fine 
învoirea de a-l vedea pe meşterul sau; se înţelege de la 
sine ca aceste întrevederi aveau loc prin două rânduri de 
zabrele şi numai de fată cu martori, care pândeau ca nu 
cumva ucenicul să-i strecoare meşterului vreo pilă, vreo 
bucată de frânghie ori vreun cuţit. 


De aceea, în momentul în care, din porunca guvernatorului, 
Benvenuto fusese încuiat în celulă, orfaurarul se grăbise să 
inspecteze încăperea ce-i fusese destinată. 


Între cei patru pereţi ai noii sale locuinţe nu se găsea nimic 
altceva decât un pat, un cămin în care se putea face focul, 
o masă şi două scaune; după două zile, Benvenuto reuşi să 
capete nişte huma şi o unealtă de modelat. La început, 
guvernatorul pregetase să-i pună la îndemâna nişte lucruri 
cu care putea să-şi petreacă mai plăcut timpul, dar mai 
apoi se, răzgândise, chibzuind ca, din moment ce mintea 
artistului va fi ocupată cu altceva, încetul cu încetul va 
ajunge să uite planul de evadare de care părea atât de 
stăruitor stăpânit; în aceeaşi zi Benvenuto începu să 
modeleze o uriaşă statuie a Venerei. 

Toate astea nu însemnau mai nimic; adăugând însa 
imaginaţia, răbdarea şi energia, puteau să însemne foarte 
mult. 

Într-o zi friguroasa de decembrie în care se aprinsese focul 
în cămin, cineva intra în celula lui Benvenuto Cellini ca să-i 
primenească patul şi pleca lăsând cearşafurile pe scaunul 
liber, îndată ce văzu închizându-se aşa, dintr-un salt 
Benvenuto fu lângă culcuşul sau. Smulse la repezeală doi 
pumni zdraveni de pănuşe de porumb, cu care sunt 
umplute de obicei saltelele în Italia, vârî în locul lor cele 
două cearşafuri, se întoarse apoi la statuia Venerei şi, luând 
în mâna cuțitul de modelat, se apucă iar de lucru, în 
aceeaşi clipa slujitorul intra în celula ca să ia cearşafurile 
uitate pe scaun şi, după ce cauta peste tot, îl întreba pe 
Benvenuto dacă nu cumva le văzuse; meşterul îi răspunse 
într-o doară şi ca şi cum n-ar fi avut nimic altceva în cap în 
afară de statuia pe care o plăsmuia ca probabil vreunul din 
camarazii săi venise să strângă cearşafurile, dacă nu 
cumva le luase chiar el fără să-şi dea seama. Cum lipsise 
doar foarte puţin timp din celulă şi cum, pe de altă parte, 
Benvenuto îşi juca rolul ea cea mai desăvârşită naturalete, 


slujitorul nu avu nici cea mai mică bănuială; şi nefiind chip 
să găsească schimburile rătăcite, se păzi să sufle o vorbă 
de teamă să nu fie obligat să le plătească sau să nu-şi 
piardă slujba. 

Cu greu îşi poate închipui cineva zguduitoarele peripeții şi 
cumplitele  nelinişti de care sunt îndeobşte însoţite 
evenimentele hotărâtoare. Sunt clipe în care cele mai 
banale întâmplări ale vieţii devin tot atâtea încercări menite 
să trezească la sufletele noastre bucuria sau disperarea. De 
îndată ce slujitorul ieşi din celulă, Benvenuto căzu în 
genunchi şi-i mulţumi Domnului pentru ajutorul trimis. 


Şi ştiind ca, din moment ce patul era făcut, nimeni nu se 
mai atingea de el până a doua zi dimineaţa, lasa fără nicio 
grijă schimburile şterpelite în saltea, aşa cum le pusese. 
După căderea nopţii se apucă să taie cearşafurile care, din 
fericire, erau noi şi destul de groase, în fâşii late de trei- 
patru degete, apoi se căzni să împletească faşiile cât mai 
temeinic cu putinţă; după care spinteca pântecele statuii 
plămădite din huma, îl scobi, ascunse înăuntru comoara 
furată şi lipi la loc rana cu puţin lut pe care-l netezi apoi cu 
degetul şi cu cuțitul de modelat, în aşa fel încât nici cel mai 
iscusit chirurg n-ar fi observat ca biata Venera suferise o 
operaţie cezariană. 

A doua zi dimineaţa, guvernatorul intra pe neaşteptate, ca 
de obicei, în celula lui Bonvenuto, dar, tot ca de obicei, îl 
găsi pe făurar lucrând liniştit. În fiecare zi bietul om se 
trecea cu inima cât un purice, de teamă să nu descopere 
încăperea pustie, deoarece, după cum îl ameninţase 
deţinutul, evadarea urma să se înfăptuiască în timpul nopţii 
Şi, trebuie s-o spunem spre lauda firii sale deschise, ca nu- 


şi ascundea bucuria de fiecare dată când, pătrunzând 
înăuntru dimineaţa, o vedea ocupată. 


— Trebuie să-ţi mărturisesc că-mi dai multă bătaie de cap, 
Benvenuto - îi destăinui sărmanul guvernator deţinutului. 
Totuşi îmi vine să cred ca amenințările tale în legătură cu 
evadarea n-au fost decât vorbe-n vânt. 

— Eu nu te ameninţ, jupân Giorgio - îi răspunse Benvenuto 
- îţi dau doar de ştire. 

— Tot mai tragi nădejde c-ai să poţi zbura? 

— Din fericire nu e numai o nădejde deşartă, ci, te rog să 
mă crezi, o certitudine. 

— Dar, demonio! Cum ai să faci ca să zbori? Răbufni bietul 
guvernator, pe care încrederea nestrămutată - prefăcuta 
ori reală - a lui Benvenulo în mijloacele sale de evadare îl 
tulbura peste măsură. 

— Ăsta-i secretul meu, jupâne. Dar te înştiinţez c-au şi 
început să-mi crească aripile. 

Guvernatorul se uita fără să vrea la umerii deţinutului. 

— Da, da, aşa e cum îţi spun, domnule guvernator - adaugă 
acesta, continuând să modeleze statuia ale cărei solduri le 
rotunjea cu atâta grijă, încât ai fi putut crede ca voia să 
facă din ea rivala Venerei Callipyge. E vorba de o întrecere 
între noi şi de o provocare. Domnia ta ai la dispoziţie turnuri 
cât munţii, uşi solide, zăvoare straşnice, o mie de paznici 
gata să sară în orice moment; eu n-am nimic altceva decât 
capul şi mâinile pe care le vezi, şi totuşi îţi spun cinstit de la 
bun început ca vei fi învins. Numai ca, fiind un om istet, 
după cum prea bine se ştie, şi luând din vreme toate 
măsurile cuvenite, vei avea cel puţin mângâierea, jupân 
Giorgio, după ce eu îmi voi fi luat tălpăşiţa, ca ceea ce s-a 
întâmplat n-a fost din vina dumitale, ca nu trebuie să ai nici 


cea mai mică mustrare de cuget, jupân Giorgio, şi ca ai 
făcut tot ce se putea face ca să mă ţii sechestrat, jupân 
Giorgio. Şi acum spune-mi, te rog, cum ţi se pare soldul 
acesta, fiindcă, după câte ştiu, eşti un iubitor de artă. 


O asemenea încredere nestrămutată nu putea decât să-l 
scoată din fire pe bietul comandant. Deţinutul ajunsese 
pentru el o idee fixă pe care, tot privind-o mereu, ochii 
minţii sale începuseră să se împăienjenească; era din ce în 
ce mai abătut, îi pierise pofta de mâncare şi tresărea în tot 
momentul ca un om trezit brusc din somn, într-o noapte, 
Benvenuto auzi pe terasa de sus o zarvă nemaipomenită 
care mai apoi străbătu coridorul, oprindu-se în cele din 
urmă în dreptul celulei sale. În aceeaşi clipa uşa se 
deschise şi îl văzu, în halat şi cu scufia de noapte pe cap, 
însoţit de patru temniceri şi de opt străji, pe jupân Giorgio, 
care se repezi spre patul său, cu chipul răvăşit. Benvenuto 
se ridică în capul oaselor pe mindir şi-i râse în nas. Pară să 
se sinchisească de rânjetul lui, guvernatorul răsufla adânc, 
ca un om cufundat în apă care ieşise, în fine, la suprafaţă. 
— Slavă Domnului! Suspină el. E tot aici, nefericitul. 


Bine a zis cine a zis ca orice vis e o amăgire. 

— Ce s-a întâmplat? Întreba Benvenuto Cellini. Şi cărei 
fericite împrejurări îi datorez plăcerea de a te vedea la ora 
asta, jupân Giorgio? 

— Nu s-a întâmplat nimic, fie Domnul lăudat! M-am ales şi 
de astă dată doar cu spaimă, închipuieşte-ţi ce-am visat: se 
făcea că-ţi crescuseră, în sfârşit, blestematele acelea de 
aripi, nişte aripi cât toate zilele cu care pluteai liniştit în 
văzduh deasupra castelului Sunt-Angelo, şi de acolo, de 
sus, vorbeai cu mine: „Adio, dragă domnule guvernator, 


adio, îmi spuneai, n-am vrut să plec fără să-mi iau rămas 
bun de la dumneata! Te las acum şi sper să nu mai am 
plăcerea să te văd în vecii vecilor, 

— Cum se poate? Am fost eu în stare să-ţi spun aşa ceva, 
jupân Giorgio? 

— Sunt exact cuvintele dumitale... Ah, Benvenuto, eşti e 
piază-rea pentru mine. 

— Sper ca nu mă crezi chiar atât de prost crescut, 

Noroc ca n-a fost decât un vis, altminteri nu tias fi iertat-o 
niciodată. 

— Din fericire n-a fost nimic. Eşti în mâinile melc, dragă 
prietene, şi, cu toate ca tovărăşia dumitale, să-ţi spun 
drept, nu e chiar atât de agreabilă, nădăjduiesc c-o să mai 
fii încă multă vreme. 

— Nu cred - răspunse cu toată convingerea Benvenuto, 
zâmbind într-un fel ce-l făcea pe guvernator să-şi iasă 
mereu din sărite. 


Comandantul închisorii pleca dracuindu-l pe Benvenuto şi, 
în dimineaţa următoare, lua măsuri ca zi şi noapte, din 
două în două ore, celula lui să fie inspectata. Inspecţiile se 
ţinură lanţ timp de o lună; după aceea însa, cum Benvenuto 
nu dădea niciun semn ca s-ar pregăti să evadeze, 
supravegherea slabi. 

În tot acest timp însa Benvenuto nu stătuse degeaba, 
îndeletnicindu-se cu o treabă îngrozitor de migăloasa. 
Benvenuto, aşa cum am spus, îşi cercetase amănunţit 
celula de îndată ce fusese adus acolo şi se dumirise din 
primul moment în privinţa posibilităţilor de evadare. 
Fereastră era zăbrelita, iar zăbrelele mult prea solide ca să 
fie smulse cu mâna sau dezgrădinate cu ajutorul cuţitului 


de modelat, singura unealta de fier pe care o putea folosi. 
Cât priveşte căminul, avea un horn atât de îngust, încât 
deţinutul ar fi trebuit să fie înzestrat cu însuşirea de a se 
preface în şarpe ca zâna 

Melusine ca să se strecoare afară. Nu mai rămânea, aşadar, 
decât uşa. 

A, da, uşa. la să vedem cum arata uşa. 


Era o uşă din blăni de stejar, groasă de două degete, 
încuiata cu două broaşte, zăvorita cu patru ivăre şi ferecata 
pe dinăuntru cu nişte plăci de fier bătute în cuie la 
marginea de sus şi de jos. 

Era singurul loc pe unde ar fi putut să iasă. 


Fiindcă, după cum observase Benvenuto, la câţiva paşi de 
uşa ce răspundea într-un coridor se afla scară pe care se 
caţăra schimbul străjii de pe terasă. Din două în două 
ceasuri, aşadar, deţinutul auzea tropotul paşilor ce urcau 
treptele, pe urma tropotul altor paşi ce le coborau, după 
care putea fi sigur ca, în următoarele două ore, niciun alt 
zgomot nu-i va mai strica somnul. 

Trebuia deci, pur şi simplu, să ajungă de partea cealaltă a 
uşii de stejar groasă de două degete, încuiata cu două 
broaşte, zăvorita cu patru ivăre şi ferecata pe dinăuntru cu 
plăci de fier bătute în cuie la marginea de sus şi de jos. 

Şi acum să vedem cu. Ce anume se îndeletnicise 
Benvenuto în cursul lunii ce se încheiase. 

Slujindu-se de cuțitul de modelat care era de metal, 
smulsese rând pe rând capetele tuturor cuielor, afară de 
patru de sus şi patru de jospe care avea să le reteze în 
ultima zi; şi, ca nu cumva să se observe lipsa lor, le 
înlocuise cu alte capete perfect asemănătoare făcute din 


lut presărate apoi cu pilitura de fier, în aşa fel încât nici 
ochiul cel mai expert n-ar fi reuşit să descopere care din ele 
erau adevărate şi care false. Şi acum, dacă ne gândim ca 
atât la marginea de sus cât şi la cea de jos a uşii se aflau 
vreo şaizeci de cuie şi ca pentru fiecare cui era nevoit să 
trudească o oră întreaga, ba poate chiar două, până să-l 
decapiteze, ne putem da seama cât trebuise să se 
ostenească deţinutul ca să poată duce la bun sfâr.it această 
operaţie. 


Pe de altă parte, în fiecare seară, după ce se culca toată 
lumea şi nu se mai auzeau decât paşii santinelei ce patrula 
pe terasă, atâta focul în cămin şi, luând apoi din vatră o 
grămăjoară de vreascuri aprinse, o plimba de-a lungul 
plăcilor de fier ce căptuşeau uşa; fierul se înroşea făcând să 
ardă mocnit lemnul pe care-l îmbraca, fără ca totuşi de 
partea cealaltă a uşii să se observe vreo urmă de arsură. 
Patru săptămâni în şir, precum am spus, Benvenuto se 
îndeletnici cu această operaţie care, la sfârşitul intervalului 
respectiv, era pe deplin terminată, aşa ca deţinutul nu mai 
avea de aşteptat decât o noapte prielnică spre a putea fugi. 
Din păcate însa în seara în care isprăvi toate pregătirile 
afară era luna plină, aşa ca se văzu nevoit să mai 
zăbovească vreo câteva zile. 

Cum nu-i mai rămăsese de decapitat niciun cui, Benvenuto 
continua să încingă ca şi mai înainte îmbrăcămintea de fier 
de la uşă şi să-l scoată din sărite pe guvernator. 

Într-o dimineaţă comandantul închisorii intra în celula mai 
îngrijorat ca niciodată. 

— Dragul meu deţinut - ţi-o spun de la om la om, care, 
muncit de ideea lui fixă, trebuia să aducă mereu vorba 


despre ea - tot mai eşti convins c-ai să poţi zbura? Hai, 
răspunde-mi cinstit. 


— Mai mult ca oricând, dragul meu amfitrion - îl asigură 
Benvenuto. 

— Uite ce e - stărui guvernatorul - poţi să spui dumneata 
orice vrei, dar, omeneşte vorbind, zău, cred ca e imposibil. 
— Imposibil, jupân Giorgio, imposibil?! Protestă artistul. Ştii 
doar ca acest cuvânt nu există pentru mine, care de atâtea 
ori am încercat să fac nişte lucruri ce depăşeau puterile 
omeneşti şi de fiecare dată am izbutit. Imposibil, scumpul 
meu amfitrion?! Nu-ţi aminteşti c-am căutat uneori, în 
joacă, să desfid chiar şi natură şi să stârnesc gelozia, 
făurind din aur, smaragde şi olmazuri, o floare mai 
frumoasă decât orice floare stropită de roua dimineţii? 

Îţi închipui cumva ca un om care poate plăsmui flori nu e în 
stare să croiască o pereche de aripi? 

— Ţine-mă, Doamne! Suspină guvernatorul. Cu credinţa 
asta a dumitale atât de sfruntata ai să mă faci să-mi pierd 
minţile! Bine, să zicem c-ar fi aşa, dar pentru ca aripile 
astea să te poată ajuta să pluteşti în văzduh, ceea ce mie, 
drept să-ţi spun, mi se pare cu neputinţă, ce forma te-ai 
gândit să le dai? 

— Am chibzuit îndelung, după cum cred că-ţi dai seama, de 
vreme ce e în joc însăşi viaţa mea, care depindă astfel de 
croiala acestor aripi. 

— Prin urmare? 

— Prin urmare, cercetând toate făpturile zburătoare, dacă 
aş încerca să plăsmuiesc prin iscusinţa mâinilor ceea ce ele 
au primit de la Dumnezeu, dintre toate aceste făpturi, 
aşadar, singura după care m-aş călăuzi pentru ca treaba să 
iasă bine ar fi liliacul. 


— Dar, în sfârşit, Benvenuto, să zicem c-ai avea la 
îndemâna toate mijloacele ca să-ţi meştereşti o pereche de 
aripi, nu crezi ca atunci când va sosi momentul să ta 
foloseşti de ele, o să-ţi piară curajul? 

— Dă-mi tot ce-mi trebuie ca să le fac, dragul meu 
guvernator, şi ai să te lămureşti când o să-mi iau zborul. 

— Şi cam ce ti-ar trebui? 

— O, Doamne, nimica toată: o mică vatră de fierar, o 
nicovală, pile, cleşti, nişte cleştiţe pentru arcuri şi cam vreo 
douăzeci de coţi de pânza cerată pentru a înlocui 
membranele. 

— Bine, bine - spuse jupân Giorgâo - acum mă simt ceva 
mai liniştit, fiindcă, oricât de ageră ar fi mintea dumitale, în 
vecii vecilor n-o să poţi face rost de toate astea. 

— Da: de unde, am şi făcut rost - răspunse Benvenuto. 
Guvernatorul sări ca ars de pe scaun, dar imediat se gândi 
ca, practic vorbind, era ceva imposibil. Totuşi, oricât de 
imposibil ar fi fost acest lucru, bietul său creier nu avea 
nicio clipa de linişte din pricina lui. De câte ori trecea vreo 
pasăre prin fată ferestrei sale, guvernatorul se gândea c-ar 
putea să fie Benvenuto Cellini, atât de copleşitoare e 
influenţa pe care o poate avea o personalitate puternică 
asupra unei inteligenţe mediocre. 

În aceeaşi zi, jupân Giorgio trimise după cel mai destoinic 
meşter din Roma, priceput la tot felul de maşinării, şi-i 
porunci să ia măsură pentru o pereche de aripi de liliac. 
Meşterul, căruia nu-i venca să-şi creadă urechilor, se uita la 
guvernator iară să-i răspundă, socotind, pe bună dreptate, 
ca lui jupân Giorgio îi sărise pesemne o doagă. 

Cum însa jupân Giorgio o ţinea una şi bună şi cum, pe de 
altă parte, jupân Giorgio era om cu stare şi, dacă i se 


năzărea să facă o trăsnaie ca asta, jupân Giorgio avea cu 
ce s-o plătească, meşterul nu stătu pe gânduri şi se apucă 
să lucreze maşinăria poruncită, astfel ca, după o 
săptămână, îi şi aduse o pereche de aripi de toată 
frumuseţea care puteau fi temeinic prinse de corp cu 
ajutorul unui corset de fier şi care se mişcau cu o exactitate 
pe deplin liniştitoare, prin mijlocirea unor arcuri cât se 
poate de ingenioase. 

Jupân Giorgio plati maşinăria aşa cum se înţelesese cu 
meşterul de la bun început, măsura cam cât loc putea să 
cuprindă o asemenea bazaconie, după care se urcă în 
celula lui Benvenuto Cellini şi, fără să spună nimic, răscoli 
toată încăperea, cauta sub pat, se uita iscoditor în cămin, 
scotoci în salica, fără a lăsa niciun colţ necercetat. 


Pleca apoi tot aşa, fără un cuvânt, convins ca Benvenuto nu 
putea cu niciun chip să ascundă în celula o percche de aripi 
ca ale sale, decât doar dacă ar fi fost vrăjitor. 

Nu mai încăpea nicio îndoiala ca mintea bietului guvernator 
o luase razna într-un chip tot mai îngrijorător. 

Coborând în apartamentul lui, jupân Giorgio dădu peste 
meşterul care se întorsese din drum pentru a-i atrage 
atenţia ca, la extremitatea fiecărei aripi, se afla câte o 
verigă de fier ca să menţină picioarele în poziţie orizontală 
în timpul zborului. 

Abia apucase meşterul să iasă pe uşă, ca jupân Giorgio 
răsuci cheia în broască, îşi puse corsetul, desfăşura aripile, 
îşi petrecu picioarele prin verigi şi, culcându-se pe burtă, 
încerca să se ridice în aer. Dar, cu toate silinţele sale, nu 
reuşi să se desprindă de podea. După vreo două-trei 
tentative la fel de neizbutite, trimise din nou după meşter. 


— Domnule - îi spuse el - am încercat aripile astea ale 
dumitale şi văd ca nu merg. 

— Cum le-aţi încercat? 

Jupân Giorgio îi descrise în amănunţime întreita lui 
experienţă. Meşterul îl ascultă fără să zâmbească, apoi, 
după ce guvernatorul termina de vorbit, spuse: 

— Nu-i de mirare. Stând întins pe jos nu vă puteţi face vânt 
cum se cuvine; ar trebui să vă urcați pe terasa castelului 
Sunt-Angelo şi să vă daţi drumul voiniceşte în văzduh. 

— Şi crezi ca atunci am să zbor? 

— Sunt convins, îl asigură meşterul. 

— Păi dacă eşti atât de convins — 

spuse guvernatorul - ce te împiedica să încerci mai întâi 
dumneata? 

— Vedeţi ca aripile sunt croite pe măsura dumneavoastră - 
răspunse meşterul. Mie mi-ar trebui nişte aripi a căror 
deschidere să fie cu un picior şi jumătate mai mare. 

Şi zicând acestea, făcu o plecăciune şi ieşi. 

— Ei drăcie! Bombăni jupân Giorgio. 

În ziua respectivă, cei din preajmă observară tot soiul de 
ciudăţenii în felul de a gândi al lui jupân Giorgio, dovadă ca 
judecata lui începuse s-o ia tot mai mult razna, hoinărind, 
ca şi aceea a lui Roland, în lumea nălucirilor. 

Seara, înainte de culcare, guvernatorul chema toţi slujitorii, 
toţi temnicerii şi toate străjile din castel. 

— Domnilor - le spuse el - dacă se întâmpla cumva să 
prindeţi de veste ca Benvenuto Cellini vrea să-şi ia zborul, 
lăsaţi-l să plece, aveţi grijă numai să mă înştiinţaţi, ca ştiu 
eu cum dau de urma lui; chiar de-ar îi în puterea nopţii, nu 
mi-e greu să mă iau după el şi să-l prind, fiindcă eu, dacă 
vreţi să ştiţi, sunt un liliac adevărat, pe când dumnealui, 
poate să spună ce-o vrea, e liliac numai cu numele. 


Bietul guvernator era nebun de legat: trăgând totuşi 
nădejde ca peste noapte putea să-şi mai vină în fire, 
oamenii se gândiră să aştepte până a doua zi dimineaţa ca 
să-i dea de ştire papei. 

De altminteri, era o noapte cumplită, ploioasă şi neagră ca 
smoala şi nimeni n-avea chef să iasă pe o vreme ca asta. 
Nimeni, afară de Benvenuto Cellini, care, din spirit de 
contradicţie probabil, alesese anume noaptea asta ca ca 
evadeze. 

De aceea, de cum auzi bătând orele zece şi schimbându-se 
strajă, căzu în genunchi şi, după ce se rugă cu toată evlavia 
Celui-de-Sus, se apucă de lucru. 

Întâi şi-ntâi, smulse capetele celor patru cuie care 
rămăseseră tefere şi care mai ţineau încă pironite plăcile de 
fier. Când bătu miezul nopţii tocmai îi venise de hac 
ultimului dintre ele. 

Benvenuto auzi paşii rondului de noapte suind scările ce 
duceau pe terasă; rămase lipit de uşă, cu răsuflarea tăiată, 
până ce rondul cobori, paşii se îndepărtară şi totul se 
cufunda din nou în tăcere. 

Ploaia se înteţise şi Benvenuto, cu inima zvâcnind de 
bucurie, o auzea biciuind geamurile. 

încerca atunci să smulgă ferecătura uşii; nemaifiind 
ţintuite, plăcile de fier se desprinseră şi Benvenuto le aşeză 
jos, una câte una, rezemându-le de perete. 


Pe urmă se întinse pe burtă. Şi începu să meştereasca 
partea de jos a uşii, cu cuțitul de modelat pe care îl ascuţise 
ca pe un pumnal, ajustându-i o bucată de lemn în chip de 
mâner. Tăblia uşii putea fi sfărâmată cu uşurinţă: 
scândurile de stejar erau complet carbonizate. 


În scurtă vreme Benvenuto reuşise să facă la marginea de 
jos a canatului o spărtură destul de mare ca să poată ieşi 
afară târâş. 

După aceea spinteca iar pântecele statuii de lut, scoase 
dinăuntru faşiile de pânza împletite, le înfăşură în jurul 
mijlocului ca pe un brâu, se înarma cu unealta de modelat, 
din care, aşa cum ara spus, îşi făcuse un pumnal, se aşeză 
în genunchi şi se rugă din nou. 

În sfâr.it, îşi strecura capul prin spărtura din josul uşii, apoi 
umerii, pe urma restul trupului şi se pomeni deodată afară, 
pe coridor. Se ridică de jos; picioarele însa îi tremurau în 
aşa hal, încât fu nevoit să se reazeme de perete ca să nu 
cadă. Îi bătea inima să i se spargă şi capul îi dogorea ca 
încins de o văpaie, în vârful fiecărui fir de păr tremura o 
picătură de sudoare şi-şi încleştase degetele pe mânerul 
pumnalului cu atâta putere, de parc-ar fi încercat cineva să 
i-l smulgă. 

Cum însa în jurul lui domnea cea mai desavăriita linişte, 
cum nu se auzea nici muscă şi nu se simţea nicio mişcare, 
Benvenuto îşi veni în fire numaidecât şi, pipăind cu palma 
peretele, se strecura de-a lungul coridorului până ce nimeri 
cu mâna în gol. Întinse atunci piciorul şi dădu de prima 
treaptă a scării ce ducea pe terasă. 


Urcă treptele una câte una, înfiorându-se de câte ori 
scândurile trosneau sub tălpile lui, simţi o boare răcoroasă, 
pe urmă o răpăială de ploaie în obraz, în fine scoase capul 
deasupra terasei şi, cum de un sfert de ceas bâjbâia în cea 
mai adânca beznă, putu să-şi dea seama de împrejurări de 
la prima ochire şi să vadă dacă trebuia să se teamă ori 
dacă avea motive să spere. 

Cumpănă părea să se încline de partea speranţei. 


Santinela intrase în ghereta ca să se adăpostească de 
ploaie. Dar cum ostaşii care stăteau de strajă în turnul 
castelului Sunt:Angelo erau puşi acolo nu pentru a 
supraveghea terasă, ci ca să poată avea tot timpul sub ochi 
şanţul şi să cerceteze câmpia, ghereta era aşezată cu 
spatele spre scară pe care tocmai se pregătea să iasă 
Benvenuto Cellini. 

Deţinutul se îndrepta tiptil, tărându-se pe brânci, spre colţul 
cel mai îndepărtat de ghereta al terasei. Acolo, legă strâns 
unul din capetele funiei de o cărămidă străveche fixată în 
perete şi ieşită în afară cu vreo. Ase degete, apoi, cazând în 
genunchi pentru a treia oară, şopti: 

— Doamne Dumnezeule! Ajută-mă, fiindcă dinspre partea 
mea am făcut tot ce puteam face. 

Încheindu-şi rugăciunea, se spânzura cu mâinile de funie 
lăsându-se să alunece de-a lungul ei până jos, fără să ia în 
seama juliturile de la frunte şi de la genunchi, care din când 
în când se frecau de zid. 

Când simţi pământul sub picioare, o bucurie năprasnică şi o 
neţărmurită mândrie îi umflară pieptul. Măsura din ochi 
înălţimea imensă de la care coborâse şi, privind-o, nu se 
putu stăpâni să nu şoptească: „în sfârşit, liber! Speranţele 
lui însa se spulberară îndată. 

În clipa în care se întoarse, i se tăiară picioarele: în fată lui 
se înalta un zid construit de curând şi de a cărui existenta 
nu ştiuse până atunci. Nu mai era nicio scăpare. 

Totul se nărui în sufletul lui şi, cuprins de disperare, se 
trânti pe pământ. În cădere însa se izbi de ceva tare şi cu 
prilejul acesta descoperi o blană lungă de lemn; dădu un 
țipăt uşor de uimire şi de fericire: era salvat. 


Cine ar putea spune de câte ori se poate schimba cumpăna 
bucuriilor şi a nădejdilor întrun singur minut din viaţa unui 
om? 

Benvenuto se grăbi să apuce blana de lemn, aşa cum un 
naufragiat se agaţa de prăjină catargului ca să nu se ducă 
la fund. În împrejurări obişnuite, doi oameni abia ar fi putut 
s-o ridice de jos; orfaurarul însa o târî până la poalele 
zidului şi o rezemă de el. Pe urmă, spijinindu-se-n mâini şi-n 
genunchi, se caţăra până sus, pe creasta zidului, dar, când 
ajunse în fine acolo, nu mai avu putere să tragă scândura 
spre el şi s-o mute în partea cealaltă. 


O clipa îl cuprinse ameteala, simţi ca se învârte. Te 
pământul cu el, închise ochii şi avu impresia ca se 
zbuciumă într-un noian de flăcări. 

Deodată îşi aduse aminte de faşiile de pânza împletite cu 
ajutorul cărora coborâse de pe terasă, îşi dădu drumul de-a 
lungul scândurii la vale şi se întoarse degrabă în locul unde 
le lăsase spânzurând; faşiile fuseseră însa atât de zdravăn 
legate, încât se chinui zadarnic să le desprindă de cărămidă 
de care păreau ţintuite. 

Disperat, Benvenuto se agaţa de capătul frânghiei, trăgând 
din răsputeri, doar-doar va reuşi s-o rupă. Spre norocul lui, 
unul din nodurile cu care înnădise şuviţele se desfăcu brusc 
şi deţinutul căzu pe spate, târând după el o bucată de funie 
de vreo douăsprezece picioare. 

Nici nu avea nevoie de mai mult: se ridică sprinten de jos 
şi, cu puteri proaspete, se caţără iar pe blana de lemn, 
încalecă din nou culmea zidului şi legă frânghia de capătul 
scândurii. 

Ajuns la capătul funiei, începu a mişca din picioare căutând 
în zadar ceva de care să-şi reazeme tălpile; uitându-se însa 


dedesubtul lui, văzu ca pământul se afla doar la o distanţă 
de cel mult şase picioare; îşi descleştă degetele de pe 
odgon şi se prăvăli la poalele zidului. 

Se întinse pe jos pentru câteva clipe. Era istovit şi avea 
mâinile şi genunchii jupuiţi până în carne vie. Stătu aşa un 
timp, uitându-se ca prostit cum mustea sângele; şi cum 
şedea aşa, auzi bătând orele cinci şi observă ca stelele 
începeau să pălească. 


Dădu să se scoale în picioare; dar, în timp ce se ridică, o 
santinelă pe care n-o zărise până atunci şi care-i văzuse 
toate manevrele făcu câţiva paşi spre el. Benvenuto 
pricepu ca i se înfundase şi ca nu-i mai rămânea altă 
alternativă decât să ucidă sau să fie ucis. Puse mâna pe 
cuțitul de modelat pe care-l purta la cingătoare şi o porni 
întins spre străjer, cu un aer atât de hotărât, încât acesta îşi 
dădu seama ca avea de ţinut piept unui om care nu numai 
ca era voinic, dar şi stăpânit de o cruntă disperare. Într- 
adevăr, Benvenuto părea hotărât să nu se dea în lături de l- 
a nimic; tocmai când se aştepta mai puţin însa, ostaşul făcu 
stânga-mprejur, ca şi cum nici nu l-ar fi văzut. Deţinutul 
pricepu numaidecât ce însemna asta. 

Se grăbi, aşadar, să alerge spre ultimul meterez la poalele 
căruia se afla şanţul cetăţii şi care avea o înălţime de 
douăsprezece sau chiar cincisprezece picioare, Benvenuto 
Cellini nu era omul care să pregete în fată unei asemenea 
sărituri, tocmai acum când ajunsese aproape de liman şi, 
cum lăsase o bucată de funie legată de cărămidă, iar 
cealaltă bucată de scândura, nemaiavând de ce să se agaţe 
şi nici timp de pierdut, se atârna cu mâinile de un belciug 
şi, rugându-se Domnului în gând, îşi dădu drumul jos. 


De astă dată îşi pierdu cunoştinţa pe loc. Trecu aproape un 
ceas şi evadatul încă nu-şi venise în simţiri, dar boarea 
răcoroasă ce adie în zori îl făcu să se trezească. Stătu aşa 
încă vreo câteva clipe ca ameţit, îşi trecu apoi palma peste 
frunte şi deodată îşi aminti tot ce se întâmplase. 

Simţea o durere năprasnică la cap şi vedea sângele ce i se 
prelingea ca o nadu. Eala pe obraz, stropind pietrele pe 
care zăcea întins, îşi dădu seama ca era rănit la frunte. 
Duse din nou mâna la cap, de astă dată însa nu pentru a-şi 
aduna minţile, ci ca să-şi pipăie rănile: niciuna nu era prea 
adânca, numai pielea fusese vătămată, osul nu păţise 
nimic, Benvenuto zâmbi şi încerca să se scoale de jos, dar 
la prima mişcare căzu înapoi: îşi rupsese piciorul drept 
puţin mai sus de gleznă. 

Piciorul fusese atât de tare înţepenit, încât până în 
momentul acela nu simţise nici cea mai mică durere, îşi 
scoase atunci cămaşa, se apucă s-o rupă fâşii-fâşii, pe 
urmă, potrivind cum se pricepu mai bine oasele rupte, le 
lega zdravăn de tot, petrecând din când în când feşile pe 
sub talpa pentru a ţine strâns lipite cele două cioturi de os. 
Se târi apoi pe brânci spre una din porţile Romei care se 
afla cam la vreo cinci sute de paşi, când, după o jumătate 
de ceas de dureri cumplite, ajunse în fine acolo, găsi poarta 
zăvorâta. În aceeaşi clipa însa îi căzură ochii asupra unui 
pietroi ce astupa golul de sub canaturi; trase pietroiul spre 
el şi se strecură afară prin deschizătură. 


Nu apucase să se depărteze nici treizeci de paşi şi o haită 
înfometata de câini de pripas, adulmecând mirosul sângelui 
şi simțind ca era rănit, tabări asupra lui. Benvenuto scoase 
din cingătoare cuțitul de modelat şi-l împlânta în coastele, 
celui mai mătăhălos şi mai îndârijit dintre zăvozi, făcându-i 


de petrecanie. Ceilalţi se strânseră buluc în jurul stârvului şi 
începură a-l rupe cu dinţii, 

Orfaurarul se târî mai departe spre biserica Transpontina; 
pe drum văzu un sacagiu care tocmai îşi umpluse cofele cu 
apa şi le încărcase pe măgar, îl striga. 

— Savezi ce-am păţit - îi spuse el - tocmai mă aflam la 
ibovnica mea, dar nu ştiu cum s-a făcut ca nici nu intrasem 
bine pe uşă şi am fost nevoit să ies pe fereastră; n-am avut 
încotro şi a trebuit să sar jos de la primul etaj şi, sărind, mi- 
am rupt piciorul. Fii bun şi du-mă pe treptele bisericii San 
Pietro, îţi dau un scud de aur dacă-mi faci binele ăsta. 
Sacagiul îl luă în cârca pe rănit fără să-l întrebe nimic şi-l 
duse acolo unde-i spusese. Pe urmă, după ce primi răsplata 
făgăduită, îşi caută de drum fără să se mai uite o singură 
dată înapoi. 

Mergând tot aşa de-a buşilea, Benvenuto ajunse în fine la 
locuinţa monseniorului de Montluc, ambasadorul Franţei, 
care şedea foarte aproape. 


Monseniorul de Montluc îl îngriji atât de bine şi îşi dădu 
atâta osteneală, încât, după o lună, orfaurarul putea să 
umble din nou pe picioare, după două luni era grațiat, iar 
după patru luni pleca spre Franta împreuna cu Ascanio şi cu 
Pagolo. 

Cât despre guvernatorul închisorii, care, aşa cum am văzut, 
se scrântise sărmanul, rămase toată viaţa cu scrânteala lui 
şi muri tot scrântit. Păstrând convingerea nestrămutată ca 
era un liliac şi străduindu-se din răsputeri să zboare. 


IV SCOZZONE 
În ziua în care Benvenuto Cellini ajunse în Franţa, Francisc | 
se afla împreuna cu toată curtea să la castelul 


Fontainebleau: artistul avea deci prilejul de a se întâlni cu 
cel pentru care venise acolo şi se opri în oraş, trimiţându-i 
vorba cardinalului de Ferrara ca sosise. Cardinalul, care ştia 
ca suveranul îl aştepta pe Benvenuto cu nerăbdare, se 
grăbi să împărtăşească vestea maiestăţii sale. În aceeaşi zi 
meşterul fu primit de monarh, care, adresându-i cuvântul în 
dulcele şi vigurosul grai pe care Benvenuto îl folosea cu 
atâta iscusinţa în scris, îi spuse: 

— Benvenuto, doresc să petreci voios câteva zile ca să te 
întremezi după atâtea osteneli şi necazuri prin care ai 
trecut; odihne. Te-te, distrează-te şi în vremea asta vom 
chibzui ce lucrare frumoasă tiam putea comanda. 

Pe urmă, după ce se îngriji ca meşterul să fie găzduit la 
castel, Francisc porunci să nu ducă lipsă de nimic. 
Benvenuto se pomeni, aşadar, de la bun început în inima 
civilizaţiei franceze, mai puţin avansată la vremea aceea 
decât civilizaţia italiană, cu care încă de pe atunci începuse 
să rivalizeze şi pe care în curând avea s-o depăşească. 
Privind în preajmă lui, putea foarte uşor să-şi închipuie ca 
nu părăsise capitala Toscanei, deoarece se vedea 
înconjurat de artele şi artiştii pe care-i cunoscuse la 
Florenţa, şi în locul lui Leonardo da Vinci şi al maestrului 
Rosso se afla acum Primaticcio. 

În asemenea împrejurări, Benvenuto Cellini trebuia să se 
arate demn de iluştrii săi predecesori şi să ridice în ochii 
celei mai rafinate curţi europene arta sculpturii pe culmile 
la care aceşti trei vestiți maeştri înălţaseră arta picturii. De 
aceea Benvenuto se gândi să preîntâmpine dorinţele 
monarhului şi, fără a mai aştepta să-i comande lucrarea 
făgăduită, s-o execute de la bun început din proprie 
iniţiativă şi cu mijloacele pe care le avea la îndemâna, nu-i 
fusese greu să-şi dea seama cât de mult ţinea suveranul la 


reşedinţa în care avea să-l întâlnească şi, în dorinţa de a-l 
măguli se hotărî să modeleze o statuie care urma să fie 
numită „Nimfa de la Fontainebleau. 

Îşi pusese în gând să facă o lucrare deosebit de frumoasă, 
împodobita cu frunze de stejar, cu spice şi curpeni de vită, 
deoarece castelul de la Fontainebleau se afla într-o regiune 
de şes, este umbrit de o pădure şi se înalta în mijlocul unor 
umbrare de vită. Aşa cum şi-o imagina Benenuto, nimfa 
trebuia să semene în acelaşi timp cu Ceres, cu Diana şi cu 
Erigona, trei tipuri de frumuseţe contopite laolaltă şi care, 
păstrând trăsăturile lor distinctive, trebuiau să realizeze un 
tip unic; soclul, de asemenea, era sortit să poarte întreitele 
simboluri ale celor trei zeități, şi cei care au avut prilejul să 
vadă încântătoarele figurine de pe soclul statuii lui Perseu 
ştiu cu câta iscusinţa cizela meşterul florentin aceste 
admirabile detalii. 


Din nefericire însa artistul avea o meteahnă, şi anume 
aceea ca, deşi purta în adâncul său imaginea ideală a 
frumuseţii, pentru ca opera lui să poată căpăta forma, 
trebuia neapărat să aibă un model viu în fată. Dar unde ar 
fi putut să găsească Benvenuto un model care să 
întruchipeze întreitul tip de frumuseţe al celor trei zeități? 

Fireşte, dacă aşa cum se întâmpla în antichitate pe vremea 
lui Fidias, bunăoară, sau a lui Apeles, frumuseţile zilei, 
acele regine ale formelor, s-ar fi oferit singure să-i pozeze 
artistului, Benvenuto ar fi descoperit cu uşurinţă la curte 
ceea ce cauta; se afla acolo un întreg Olimp în floarea 
vârstei; era mai întâi Caterina de Medici, care pe atunci nu 
avea decât douăzeci şi unu de ani; era apoi Margareta de 
Valois, regina Navarei, supranumita a patra Graţie şi a 
zecea Muză; era, în fine, doamna ducesa d:Etampes, pe 


care o vom vedea apărând în repetate rânduri în 
desfăşurarea acestei povestiri şi care era considerată cea 
mai frumoasă dintre femeile învăţate şi cea mai învățată 
dintre femeile frumoase. Meşterul ar fi găsit acolo destule 
modele, mai multe chiar decât îi trebuiau; dar, aşa cum am 
spus, epoca lui Apeles şi a lui Fidias trecuse de mult. 


Benvenuto se vedea nevoit să-şi caute aiurea modelul. 

Spre marea lui bucurie însa afla ca întreaga curte se 
pregătea să se întoarcă la Paris; din păcate, după cum 
povesteşte Benvenuto însuşi, curtea pe vremea aceea 
călătorea cu încetineala unui alai de înmormântare. 
Precedată de douăsprezece mii sau chiar cincisprezece mii 
de călăreţi care mergeau înainte, poposind în câte un loc 
unde abia dacă erau două-trei case, zăbovind câte patru 
ceasuri în fiecare seară ca să aşeze corturile şi alte patru 
ceasuri în dimineaţa următoare ca să le strângă, aşa încât, 
deşi de la reşedinţa monarhului şi până în capitala nu era o 
distanţă mai mare de şaisprezece leghe, pierdură cinci zile 
pe drum de la Fontainebleau la Paris. 

De douăzeci de ori în vremea asta Benvenuto Cellini se 
simţise îndemnat s-o pornească înainte, dar de fiecare dată 
cardinalul de Ferrara îl oprise, spunându-i ca, dacă 
suveranul nu l-ar fi văzut o zi întreaga, ar fi întrebat cu 
siguranţă ce se întâmplase cu el şi, aflând ca plecase fără 
învoirea lui, ar fi socotit această plecare ca o necwviinţă. 
Benvenuto, aşadar, stătea ca pe ghimpi şi, de câte ori 
popasurile se lungeau, cauta să-şi omoare timpul făcând 
diferite schiţe pentru nimfa de la Fontainebleau. 

În sfârşit, se văzu la Paris. Primul său gând sosind acolo fu 
să dea ochii cu Primaticcio, căruia i se încredinţase sarcina 
de a duce mai departe lucrările începute la Fontainebleau 


de Leonardo da Vinci şi de maestrul Rosso. Primaticcio, 
care locuia mai de mult la Paris, avea să-l ajute a descoperi 
neîntârziat ceea ce cauta, indicându-i unde ar putea găsi 
nişte modele. 


Şi acum, în treacăt, câteva cuvinte despre 

Primaticcio. 

Signor Francesco Primaticcio, căruia i se mai spunea şi 
Bologna, după oraşul său de baştină, ucenicul lui Giulio 
Romano, sub îndrumările căruia învățase timp de şase ani 
meşteşugul picturii, se stabilise de opt ani de zile în Franţa, 
unde fusese chemat de Francisc |, după sfatul marchizului 
de Mantova, furnizor de artişti al monarhului. Era un pictor 
uimitor de fecund, după cum se poate vedea din operele 
sale de la Fontainebleau, de o factură generoasă şi plină de 
măreție şi cu un desen de o ireproşabilă puritate, om cu o 
cultură enciclopedică şi cu o inteligenţă atotcuprinzătoare 
şi artist cu posibilităţi infinite, al cărui talent s-a manifestat 
în toate genurile picturii de mare clasă, Primaticcio a fost 
multă vreme ignorat pentru ca abia acum, în epoca 
noastră, nedreptatea ce i s-a făcut timp de trei secole să 
fie, în sfârşit, răzbunată. Într-adevăr, el este cel ce a pictat 
tablourile de inspiraţie religioasă pentru capelă din 
Beauregard; după cum tot lui i se datoresc compoziţiile pe 
teme morale din palatul Montmorency, în care a 
personificat cele mai de seama virtuţi creştine; în sfârşit, 
sălile imensului castel Fontainebleau sunt pline de lucrările 
sale; la Poarta de aur şi în Sala de bal a înfăţişat cele mai 
suave subiecte mitologice şi alegorii; în galeria lui Ulise şi în 
camera lui Ludovic cel Sfânt, inspirat de Homer, Primaticcio 
a devenit poet epic tălmăcind în imagini Odiseea şi o bună 
parte din lliada. Pe urmă, părăsind vremurile legendare, a 


trecut la vârsta eroică a omenirii, îmbogăţindu-şi opera cu o 
serie de compoziţii istorice. A oglindit astfel în tablourile ce 
împodobeau marea galerie şi încăperea anexa a Sălii de bal 
momentele cele mai importante din viaţa lui Alexandru şi a 
lui Romulus, precum şi predarea oraşului Havre, în sfârşit, 
dacă am încerca să rezumăm activitatea acestui strălucit 
talent, să enumerăm genurile diferite în care s-a manifestat 
şi să-i inventariem opera, am descoperi ca cele nouăzeci şi 
opt de lucrări de dimensiuni mari şi cele o sută treizeci de 
pânze mai mici ale sale cuprind peisaje, picturi marine, 
tablouri istorice, subiecte religioase, portrete, alegorii, 
precum şi Compoziții epice. 

Era, după cum se vede, un om vrednic să-l înţeleagă pe 
Benvenuto. Aşa ca, de îndată ce sosi la Paris, sculptorul 
alerga la el cu braţele deschise, iar Primaticcio, la rândul 
său, îl primi cu aceeaşi căldură. 

După ce stătură de vorbă temeinic, ca doi prieteni ce se 
reîntâlnesc pe meleaguri străine, Benvenuto îi împărtăşi lui 
Primaticcio planurile sale, îi explica ideile ce-l frământau, îi 
arată toate schiţele şi-l întreba dacă nu cumva printre 
modelele lui se afla vreunul care ar împlini condiţiile cerute 
de el. 


Primaticcio clătină din cap, zâmbind cu tristeţe. 

Într-adevăr, se aflau departe de pământul Italiei, această 
fiică şi totodată rivala a Greciei. Franţa era atunci ca şi 
acum, tara gingăşiei, a drăgălăşeniei şi a cochetăriei, 
zadarnic ai fi căutat însa pe tot cuprinsul aflat sub 
stăpânirea familiei Valois frumuseţea viguroasă de pe 
malurile Tibrului ori ale fluviului Arno, ce îndestula inspiraţia 
unui Michelangelo sau a unui Rafael, a unui Giovanni da 
Bologna ori a unui Andrea del Sarto. Fără îndoiala dacă, aşa 


cum am spus, pictorul sau sculptorul ar fi putut să-şi aleagă 
modelul din rândurile aristocrației, ar fi găsit îndată tipurile 
de care avea nevoie; din păcate însa, aidoma umbrelor 
zăgăzuite de Stix, trebuia să se mulţumească doar a privi 
perindându-se prin câmpiile elizee, în care nu-i era îngăduit 
să pătrundă, acele minunate şi nobile forme spre care 
educaţia sa artistică îl deprinsese să năzuiască necontenit. 
Lucrurile se petrecură exact aşa cum bănuise Primaticcio, 
Benvenuto trecu în revista întreaga legiune a modelelor 
sale şi niciunul dintre ele nu păru să întrunească trăsăturile 
necesare operei la care visa. Aduse atunci la palatul 
cardinalului de Ferrara, unde se stabilise, toate Venerele 
plătite cu un galben oră despre care-i pomenise unul sau 
altul, dar şi de astă dată aşteptările sale fura înşelate. 
Benvenuto pierduse orice speranţă când, într-o seară, după 
ce cinase împreuna cu trei compatrioți de-ai săi pe care-i 
întâlnise la Paris, şi anume signor Pietro Strozzi, contele de 
Anguillara, cumnatul celui dintâi, şi Galeotto Pico, nepotul 
vestitului Giovanni Pico della Mirandola, în drum spre casă, 
în timp ce străbătea solitar strada Petits-Champs, zări o 
tânără fată, zveltă şi nurlie, care mergea înaintea lui. 
Benvenuto avu o tresărire de bucurie, dintre toate femeile 
care-i trecuseră pe dinaintea ochilor în ultima vreme, 
niciuna nu i se păruse atât de potrivită pentru a materializa 
visul său. Se lua după ea. Fată urcă dâmbul Urzicilor, trecu 
pe lângă biserica Saint-Honore şi o apucă pe strada 
Pelicanului, în momentul acela întoarse capul spre a şti 
dacă mai era urmărită şi, văzându-l la câţiva paşi, împinse 
grăbită o uşă şi dispăru. Ajungând în dreptul uşii, sculptorul 
o împinse la rândul său; uşa se deschise singură, tocmai 
bine ca el să mai poată desluşi fluturând la cotitură unei 


scări luminate de o lampă fumegoasă un colţ din rochia 
celei pe care o urmărea. 

Urcă la primul etaj. Văzu o uşă întredeschisa şi, prin 
crăpătură uşii, o odaie în care se afla femeia căutată. 


Fără să-i explice motivul artistic al vizitei sale, fără să-i 
spună măcar un singur cuvânt, vrând să-şi dea seama dacă 
formele trupului se armonizau într-adevăr cu trăsăturile 
feţei, Benvenuto se învârti de vreo două-trei ori, ca şi cum 
ar da ocol unei statui antice, în jurul bietei fete nedumerite, 
care se supunea maşinal indicaţiilor sale, ridicând braţele 
deasupra capului în atitudinea pe care sculptorul se gândea 
s-o dea nimfei de la Fontainebleau. 

Modelul pe care Benvenuto îl avea înaintea ochilor amintea 
prea puţin de Ceres şi mai puţin încă de Diana, dar, în 
schimb, foarte mult de Erigona. Meşterul se resemnă atunci 
şi, văzând ca nu poate reuni cu niciun preţ aceste trei tipuri 
de frumusețe într-o singură figură, hotări să se 
mulţumească numai cu bacanta. 

În privinţa bacantei însa, găsise fără doar şi poate ceea ce 
căuta: ochi arzători, buze de mărgean, dinţi ca 
mărgăritarele, gâtul bine împlântat între umerii rotunzi, 
mijlocul tras ca prin inel, coapse puternice; în sfârşit, 
gleznele subţiri, încheieturile mâinilor delicate şi degetele 
lungi aveau un aer aristocratic ce îl făcu pe artist să se 
hotărască definitiv. 

— Cum te cheamă, domnişoara? O întreba Benvenuto, cu 
accentul lui străin, pe biata copilă, care părea din ce în ce 
mai nedumerită. 

— Catherine, cu voia dumneavoastră, domnule 


— Răspunse ea. 


— Uite ce e, domnişoara Catherine - continuă sculptorul - 
ţine deocamdată un galben pentru osteneala dumitale şi 
vino mâine la mine în strada Saint-Martin, la palatul 
cardinalului de Ferrara; vei primi tot atâta, fără să-ţi dai mai 
multă osteneală. 

Fată stătu în cumpănă câteva clipe, crezând ca străinul voia 
să glumească. Galbenul însa era cea mai bună dovadă ca 
vorbea serios; de aceea, după ce stătu o clipa în cumpănă, 
întreba: 

— La ce oră? 

— La zece dimineaţa, îţi convine? 

— De minune. 

— Atunci mă pot bizui pe dumneata? 

— Vin. Negreşit. 

Benvenuto îi făcu o plecăciune de parc-ar fi fost o ducesă şi 
se întoarse acasă, cu inima plină de bucurie. Cum intră pe 
uşă, se şi grăbi să pună pe foc toate schiţele lui ideale şi se 
apucă să creioneze una foarte apropiată de realitate. Pe 
urmă, când schiţa fu gata, lua un bulgăre de ceară pe care-l 
aşeza pe un piedestal şi care, prin iscusinţa mâinilor sale, 
capăta cât ai bate din palme forma nimfei visate, aşa încât 
a doua zi dimineaţa când Catherine se ivi în uşa atelierului, 
statuia era în bună parte modelată. 

Aşa cum am spus, Catherine nu se lămurise câtuşi de puţin 
ce anume voia de la ea Benvenuto. Vă puteţi deci închipui 
mirarea ei când, după ce închide uşa, sculptorul îi arata 
statuia începuta, explicându-i pentru ce o chemase. 


Catherine era o fată veselă de felul ei şi, dândusi seama cât 
de tare se înşelase, începu a râde în hohote, apoi, mândra 
că-i era dat să pozeze pentru o zeiţă hărăzită regelui, 
lepăda veşmintele şi se aşeză singura în atitudinea pe care 


o avea macheta statuii, cu atâta exactitate şi atâta graţie, 
încât meşterul, întorcându-se şi văzând cu câta graţie şi 
naturaleţe luase poza trebuincioasă, nu se putu opri să nu- 
şi arate satisfacția. 

Benvenuto se apucă de lucru; era, aşa cum am arătat mai 
sus, una dintre acele nobile şi înzestrate firi de artist care 
se inspiră pe măsură ce creează şi care se transfigurează 
lucrând. Îşi dezbrăcase vestă cu mâneci bufante şi, 
desfăcut la gât, cu braţele goale, umblând încolo şi încoace, 
de la model la imaginea acestuia, de la natura la 
reprezentarea ei artistică, părea aidoma lui Jupiter, gata să 
aprindă şi să meştereasca orice lucru pe care l-ar fi atins. 
Catherine, obişnuita să aibă de-a face numai cu inşi vulgari 
sau desfrânaţi, cu oameni din popor sau cu tineri domnişori 
pentru care nu era decât o simplă jucărie, se uita la 
bărbatul acela cu privirea iluminată, cu suflarea 
dogorâtoare, cu pieptul umflat, cuprinsă de o uimire pe 
care n-o mai încercase până atunci. Părea să se fi înălţat la 
rândul ei la înălțimile în care plutea maestrul, privirea îi 
scânteia, ca şi când inspiraţia artistului s-ar fi revărsat şi 
asupra modelul ai sau. 


Şedinţa tinu două ceasuri: după care, Bemenuto îi dădu 
Cathennei scudul pe care i-l făgăduise şi, luându-şi rămas 
bun de la ea tot atât de ceremonios ca şi în ajun îi ceru să 
vină din nou în ziua următoare, la aceeaşi oră. 

Catherine se întoarse acasă şi, toată ziua nu mai ieşi din 
odaia ei. A doua zi dimineaţa sosi la atelier cu zece minute 
mai devreme decât îi ceruse sculptorul. 

Lucrurile se petrecură aidoma şi de astă dată ca şi în ajun, 
Benvenuto înaripat de inspiraţie, făcu ca din mâinele sale 
lutul să se însufleţească ca sub cele ale lui Prometeu. Capul 


bacantei era pe deplin modelat şi părea a fi capul unei 
fiinţe vii răsărit dintr-o masă fără formă. Catherine zâmbea 
fermecătoarei sale surori zămislite după chipul ei, ea nu a 
fost niciodată atât de fericit, şi destul de ciudat, ea nu a 
putut realiza sentimentul care-i inspira fericire. 

A treia zi sculptorul şi modelul bau se întâlniră la aceeaşi 
oră, dar, în clipa în, care trebui să se dezbrace, Catherine 
simţi cum se îmbujorează la fată, cuprinsă de oslabiciune 
pe cere n-o mai încercase până atunci. Biata copila era pe 
cale să se îndrăgostească şi dragostea-i trezise în suflet 
sfială. 

În ziua următoare se simţi şi mai încurcata, şi Benvenuto se 
văzu nevoit să-i amintească în câteva rânduri ca statuia pe 
care o modela trebuia să înfăţişeze o Erigona beată de vin 
şi de voluptate, şi nicidecum pe Venus de Medici. Să aibă 
deci încă puţină răbdare, peste două zile macheta avea să 
fie gata. 


La sfârşitul celei de-a patra zile. După ce făcu şi ultimul 
retuş machetei, Benvenuto îi mulţumi Catherinei pentru că-l 
îndatorase şi-i dădu patru scuzi de aur. Catherine însa lasa 
galbenii să-i alunece din mâna. Biata fată îşi dădea scama 
ca totul se sfârşise pentru ea, din clipa aceea era nevoită să 
se întoarcă la viaţa pe care o trăise până atunci, dar de 
când pusese piciorul pentru întâia oară în atelierul 
meşterului viața aceea începuse s-o  scârbească. 
Benvenuto, care nici nu bănuia măcar ce se petrece în 
inima fetei, aduna de pe jos cei patru scuzi, i-i puse din nou 
în palmă, strângându-i apoi mâna, şi-i spuse ca, dacă ar 
patea să-i fie vreodată cumva de folos, să vină la el 
neapărat; zicând acestea, intra în atelierul în care lucrau 


ucenicii să-l cheme pe Ascanio, căruia voia să-i arate 
statuia terminată. 

Văzându-se singură, Catherine sărută pe rând uneltele de 
care se slujise meşterul şi ieşi afară, cu lacrimile pe obraz. 
A doua zi, Catherine deschise uşa atelierului într-un 
moment în care afară de meşter, nu se mai afla nimeni 
acolo, şi cum Benvenuto, din cale afară de mirat zărind-o, 
se pregătea tocmai s-o întrebe ce vânt o adusese, fată se 
apropie de el şi, cazând în genunchi la picioarele lui, îl 
întreba dacă n-are cumva nevoie de o slujnică. 


Benvenuto avea un suflet de artist, în măsură să înţeleagă 
orice simţământ; ghicind, aşadar, ce se întâmplase în 
sufletul sarmanei copile, o ajuta să se ridice de jos şi o 
sărută pe frunte. 

Din ziua aceea, Catherine rămase pentru totdeauna în 
atelierul pe care, aşa cum am arătat mai înainte, îl 
înveselea cu voioşia ei copilărească şi-l însufleţea cu 
veşnicul ei neastâmpăr. În aşa fel, încât nimeni nu s-ar mai 
fi putut lipsi de ea acum şi Benvenuto mai puţin decât 
oricine. Ea punea la cale şi rânduia totul în casă, luând-o la 
rost şi lingusind-o pe Ruperta, care, la început când se ivise 
în mijlocul lor, o privise ca pe o piază rea, pentru ca în cele 
din urmă s-o îndrăgească la fel ca toată lumea. 

Erigona nu avusese nimic de pierdut din pricina ei. 
Dimpotrivă, acum ca modelul se afla tot timpul în preajmă 
lui, Benvenuto putea s-o retuşeze şi s o desavâr. Easca în 
voie cu o meticulozitate de care poate nu se bucurase 
niciuna dintre statuile lucrate mai înainte; după aceea o 
înfăţişase regelui Francisc |, care se arătase peste măsură 
de încântat şi-i poruncise meşterului s-o toarne pentru el 
din argint; pe urma stătuse de vorbă pe îndelete cu 


orfaurarul, întrebându-l dacă e mulţumit de atelierul său, 
unde anume se afla acest atelier şi dacă mai avea lucruri 
frumoase acolo; îngăduindu-i în fine lui Benvenuto Cellini să 
plece, hotărî în sinea lui să se ducă la el pe nepusă masă 
într-o dimineaţă, fără a-i spune nimic despre intenţiile sale. 


Şi aşa am ajuns din nou la scena de la începutul povestirii 
noastre, scena în care l-am lăsat pe Benvenuto lucrând, pe 
Catherine gătind, pe Ascanio visând, iar pe Pagolo rugându- 
se. 

În ziua următoare celei în care Ascanio se întorsese atât de 
târziu acasă din pricina expediției pe care o făcuse în 
împrejurimile palatului Nesle, se auziră nişte bătăi 
puternice la poartă; coană Ruperta se ridica numaidecât, 
grăbindu-se să deschidă, dar Scozzone (porecla pe care, 
dacă vă amintiţi, Benvenuto i-o dăduse Catherinei) o şi 
zbughise pe uşă afară. 

Puțin mai apoi o auziră strigând în gura mare, fericită şi 
înspăimântată totodată: 

— Sfinte Dumnezeule, meştere, Doamne sfinte! E regele! 
Regele în carne şi oase! A venit să-ţi vadă atelierul! 

Şi biata Scozzone, lăsând toate uşile deschise în urma ei, se 
ivi, palidă la fată şi tremurând ca o frunză, în pragul 
atelierului în care Benvenuto lucra cot la cot cu elevii şi 
ucenicii săi. 


V GENIU ŞI SUVERANITATE 

Într-adevăr, în spatele ei îl zăriră pe regele Francisc |, care 
tocmai intră în curte împreuna cu întreaga lui suită. 
Suveranul oferea mâna ducesei d:Etampes. Venea apoi 
regele Navarei împreuna cu doamna Caterina de Medici şi, 
în sfârşit, delfinul, care avea să devină mai apoi Henric al Il- 


lea, împreuna cu mătuşa sa Margareta de Valois, regina 
Navarei. Înaltele feţe erau însoţite de aproape toată 
nobilimea de la curte. 

Benvenuto ieşi în întâmpinarea capetelor încoronate, a 
principilor, a marilor seniori şi frumoaselor doamne, fără să 
se arate câtuşi de puţin fâstăcit sau tulburat, ca şi cum ar fi 
primit vizita unor prieteni. Şi totuşi se aflau acolo cele mai 
strălucite nume ale Franţei şi cele mai vestite frumuseți din 
lume, Margareta te fermeca, doamna d:Etampes te ridica în 
slăvi, Caterina de Medici te uimea, iar Diana de Poitiers îţi 
lua ochii. Ei, şi? Benvenuto trăise doar toată viaţa în 
mijlocul celor mai desăvârşite tipuri de frumuseţe ale 
antichităţii, iar întrucât fusese ucenicul cel mai îndrăgit al 
lui Michelangelo, era deprins să aibă de-a face cu mărimile 
lumii. 

— Veţi binevoi, doamnă, a ne îngădui să admirăm împreuna 
cu domnia voastră - spuse Francisc |, adresându-se ducesei 
d-Etampes, care se mulţumi să zâmbească. 


Anne de Pisseleu, ducesa d:Etampes, care, de la 
reîntoarcerea lui Francisc | din Spania, unde se aflase în 
captivitate, se bucura de toate favorurile monarhului, în 
inima căruia luase locul contesei de Châteaubriand, era pe 
vremea aceea aureolata de strălucirea unei frumuseți cu 
adevărat regeşti. Dreapta, bine făcută şi zveltă, cu un chip 
încântător, avea un aer măreț şi în acelaşi timp o graţie 
felina ce amintea în egală măsură de graţia unei pisici ca şi 
de aceea a unei pantere, făpturi de la care părea să-şi fi 
însuşit deopotrivă  zvâcnirile neaşteptate şi poftele 
sângeroase; totuşi, văzând expresia plină de nevinovăție pe 
care curtezana regală ştia cu atâta iscusinţă să şi-o 
aştearnă pe fată, chiar şi cel mai neîncrezător dintre 


oameni s-ar fi lăsat amăgit. Fiindcă nu cred să fi existat pe 
lume ceva atât de schimbător şi de perfid pe cât era chipul 
acestei femei cu buze palide ce putea cu aceeaşi uşurinţă 
să fie când Hermiona, când Galateea, cu un zâmbet 
provocator uneori, iar alteori crunt, cu o privire mângâioasa 
şi îmbietoare câteodată, pentru ca o clipa mai apoi să se 
aprindă, învăpăiata de mânie. Avea un fel al ei de a-şi ridica 
pleoapele cu atâta încetineala, încât niciodată nu puteai şti 
dacă privirea pe care se pregătea s-o dea la iveală era 
galeşa ori amenințătoare. Semeaţă şi autoritară, ducesa 
d-Etampes îl tânea subjugat pe Francisc |, îmbătându-l cu 
farmecele ei; mândra şi geloasă, îi impusese monarhului să 
ceară înapoi contesei de Chateaubriand giuvaerurile pe 
care i le dăruise, şi melancolică şi frumoasă contesa nu 
găsise alt mijloc de a protesta împotriva acestei înjosiri 
decât restituind giuvaerurile topite şi transformate în 
lingouri, în sfârşit, abilă şi prefăcută, avusese grijă să 
închidă ochii ori de câte ori suveranul, flu. Turatic din fire, 
păruse a acorda o atenţie deosebită vreunei tinere şi 
încântătoare doamne de la curte, pe care, de altminteri, o 
părăsea în scurtă vreme pentru a se reîntoarce la frumoasă 
vrajitoaree ce pusele stăpânire asupra lui. 


— Abia aşteptam să te văd, Benvenuto, fiindcă, uite, în 
curând se împlinesc două luni, pare-mise, de când ai venit 
în regatul meu şi în tot acest timp grijile împovărătoare ale 
ocârmuirii m-au împiedicat să mă gândesc la nobilele 
îndeletniciri ale artei. Singurul vinovat de toate astea însa e 
numai fratele şi vărul meu, împăratul, care nu-mi lăsa nicio 
clipa de răgaz. 


— Dacă maiestatea voastră doreşte, sire, îi voi scrie ca 
sunteţi un mare iubitor al artelor, de vreme ce i-aţi dovedit 
ca sunteţi un mare conducător de oşti. 

— ÎI cunoşti cumva pe Carol Quintul? Întreba regele 
Navarei. 

— Am avut cinstea, sire. Să înfăţişez maiestăţii sale sacre, 
acum patru ani, o carte de rugăciuni a cărei ferecătura era 
lucrată de mine şi să-i adresez o cântare de care s-a arătat 
foarte mişcat. 

— Şi ce ţi-a spus maiestatea sa sacră? 

— Ca mă cunoaşte mai de mult, deoarece văzuse cu trei 
ani înainte pe colanul papei un bumb lucrat în aur care-mi 
făcea cinste. 

— Cum văd eu, monarhii te-au copleşit cu laudele, spuse 
Francisc |. 

— E adevărat, sire, ca am avut fericirea de a mulţumi o 
seama de cardinali, de mari duci, de prinți şi de regi. 

— Arată-mi şi mie minunâţiile făurite de dumneata, să 
vedem dacă nu voi fi un judecător mai pretenţios decât 
ceilalţi. 

— Sire, n-am avut din păcate decât prea puţin timp la 
îndemâna; vă pot arăta totuşi un vas de flori şi o fructieră 
de argint pe care tocmai le-am început şi care nu sunt 
nevrednice poate de privirea maiestăţii voastre. 

Timp de vreo cinci minute regele se uita fără să spună 
nimic. S-ar fi zis ca, fermecat de lucrare, îl uitase cu de- 
savârsire pe făuritor; în sfârşit, în momentul în care 
doamnele se apropiară curioase, Francisc | exclamă: 

— Priviţi, doamnele mele, ce minune! Un vas cu o formă 
atât de neobişnuită şi de îndrăzneață totodată! Cu câta 
fineţe şi cu ce iscusinţă, Doamne, sunt modelate 
basoreliefurile şi figurinele acestea! Frumuseţea 


contururilor mi se pare mai ales demnă de toată admiraţia. 
Priviţi numai cât de felurite şi de reale sunt atitudinile 
personajelor! De pildă, femeia această care ridică braţele 
deasupra capului: un gest fugar, înfăţişat cu atâta naivitate, 
încât te miri ca nu duce până la capăt mişcarea, într- 
adevăr, cred ca niciodată în vechime nu s-a înfăptuit ceva 
atât de minunat, în clipa asta îmi trec prin minte cele mai 
desăvârşite opere din antichitate, lucrările celor mai iscusiţi 
meşteri italieni; niciuna însa nu m-a impresionat atât de 
mult. Priviţi, vă rog, doamna de Navara, dulceaţă asta de 
copilaş pierdut printre flori cum îşi flutura picioruşul prin 
aer; câta viaţa, câta graţie şi câta drăgălăşenie! 


— Prealuminatul meu rege - se bucura Benvenuto - ceilalţi 
suverani mă lăudau, dar maiestatea voastră mă înţelege! 
— Altceva! Spuse monarhul, cu un fel de lăcomie. 

— Aveţi aici o medalie înfăţişând-o pe Leda cu lebăda şi pe 
care mi-a poruncit-o cardinalul Gabriele Cesarini, iar aici o 
pecete pe care am gravat chipul Sfântului loan şi al 
Sfântului Ambrozie; o lăcriţa de moaşte smăltuita de mine... 
— Cum? Baţi şi medalii?! Se miră doamna d:Etampes. 

— Ca şi Cavadone din Milano, doamnă. 

— Te pricepi să smălţuieşti aurul? Se interesa Margareta. 

— Ca Amerigo din Florenţa. 

— Şi gravezi medalii, întreba Caterina. 

— Ca Lantisco din Peruggia. Vă închipuiţi acuma, doamnă, 
ca iscusinţa mea se mărgineşte numai la gingaşele 
giuvaeruri de aur şi la vasele mari de argint? Slavă 
Domnului, mă pricep câte puţin la toate! Sunt, printre altele 
şi inginer militar şi nu tocmai de lepădat; datorită mie, în 
două rânduri Roma a reuşit să scape de cei ce o asediau. 
Ştiu să ticluiesc destul de bine un sonet şi maiestatea 


voastră poate oricând să-mi poruncească un poem, pe care, 
bineînţeles, numai dacă e spre slava sa, mă bizui să-l 
alcătuiesc cu tot atâta meşteşug ca şi când m-aş numi 
Clement Marot. Cât priveşte muzica, pe care tatăl meu m-a 
silit s-o învăţ cu băţul în mâna, se pare ca metoda lui mi-a 
fost de folos, deoarece ştiu acum să cânt din flaut şi din 
trompeta cu destul talent pentru ca papă Clement al VII-lea, 
să mă fi tocmit, la vârsta de douăzeci şi patru de ani, în 
rândurile muzicanţilor săi. De asemenea, am descoperit 
secretul unui praf de puşcă neîntrecut, după cum tot aşa 
sunt în măsură să meşteresc flinte cât se poate de iscusite, 
precum şi felurite instrumente chirurgicale. Dacă 
maiestatea voastră s-ar întâmpla cumva să intre în război şi 
ar binevoi să mă ia în oştire, ar avea prilejul să vadă ca nu 
sunt chiar aşa de neîndemânatic şi ca mă pricep deopotrivă 
să mânuiesc o archebuză sau să iau linia de ochii o cu o 
culevrină. Ca vânător am doborât până la douăzeci şi cinci 
de păuni într-o singură zi, iar ca artilerist am reuşit să-l 
descotorosesc pe împărat de prinţul de Orania şi pe 
maiestatea voastră de conetabilul de Bourbon, fiindcă, pe 
cât se pare, trădătorii nu prea au noroc cu mine. 

— Nu mai spune! Şi cu care dintre aceste isprăvi te 
mândreşti mai mult? Îi taie cuvântul tânărul delfin. Cu 
faptul ca l-ai răpus pe conetabilul de Bourbon, ori fiindcă ai 
reuşit să dobori douăzeci şi cinci de păuni într-o zi? 

— Nu mă mândresc nici cu una, nici cu cealaltă, 
monseniore. Dibăcia, ca oricare alte daruri, e hărăzita de 
Dumnezeu şi eu n-am făcut altceva decât să mă folosesc 
de dibăcia cu care am fost înzestrat. 

— La drept vorbind, n-am ştiut până acum ca mi-ai făcut un 
asemenea serviciu - mărturisi regele - serviciu pe care, de 
altfel, mă tem ca sora mea Margareta n-o să ţi-l poată trece 


cu vederea chiar atât de uşor. Vasăzică dumneata l-ai răpus 
pe conetabilul de Boarbon? Spune-mi, rogu-te, cum s-a 
întâmplat asta? 

— O, Doamne, mai lesne decât şi-ar putea închipui cineva. 
Armata  conetabilului poposise fără veste sub zidurile 
Romei, pe care încerca să le ia cu asalt. M-am dus şi eu cu 
câţiva prieteni să văd ce se petrece. Numai ca, la plecare, 
fără să-mi dau seama, luasem pe umăr archebuza. 
Suinduma însa pe metereze, m-am dumerit ca nu mai 
aveam nimic de făcut. „Nu se poate totuşi, mi-am zis eu, să 
fi bătut drumul degeaba până aici. Şi atunci, îndreptând 
archebuza spre un punct în care se vedea un pâlc mai 
numeros şi mai strâns de luptători, l-am ochit pe unul dintre 
ei cu un cap mai înalt decât ceilalţi, omul a căzut pe loc şi 
în aceeaşi clipa s-a iscat o harababură nemaipomenită, 
care, pe cât se părea. Fusese pricinuită de focul tras de 
mine. Şi pe bună dreptate, de vreme ce-l nimerisem chiar 
pe conetabilul de Bourbon. Era, după cum am aflat mai 
apoi, cel cu un cap mai înalt decât însoțitorii săi, 


În timp ce Benvenuto povestea păţania lui, cu cel mai 
desăvârşit sânge rece, doamnele şi senioni ce făcuseră cerc 
în jurul său se dăduseră puţin înapoi şi toată lumea se uita 
cu respect şi totodată parcă şi cu spaima la omul acesta 
care devenise erou fără voia lui. Dintre toţi, numai Francisc 
I rămase lângă Cellini. 

— Aşadar, scumpul şi nepreţuitul meu meşter - spuse el - 
înainte de a-mi închina geniul dumitale, precum se vede, 
m-ai îndatorat cu braţul dumitale viteaz. 

— Sire - rosti voios Benvenuto - drept să vă spun, ca încă 
din născare mi-a fost scris să fiu slujitorul majestăţii 
voastre. O întâmplare din frageda mea copilărie m-a făcut 


să mă gândesc adesea la lucrul acesta. Emblema maiestăţii 
voastre este o salamandră, nu-i aşa? 


— Da, cu deviza „Nutrisco et extinguo”?! 

— Ei bine. Aveam vreo cinci ani şi mă aflam cu tatăl meu 
acasă într-o încăpere în care tocmai se fiersese o leşie 
pentru calc şi în care mai ardea un foc zdravăn din crengi 
tinere de stejar. Afară era un ger cumplit. Uitându-mă la foc 
am zărit printre flăcări o lighioană mică ce semăna ca o. 
Opârla şi care nu-şi găsire alt loc să huzurească decât acolo 
unde văpaia era mai aprigă. l-am arătat-o tatălui meu şi 
dânsul (vă rog să-mi iertaţi acest amănunt familiar, fiindcă 
la noi în ţara mai dăinuie încă o seama de obiceiuri cam 
sălbatice), niciuna, nici două, mi-a tras o palmă straşnică, 
după care mi-a spus cu blândeţe: „Să ştii ca nu te-am bătut 
pentru ca ai fi făcut vreo boroboaţă, dragul tatii, ci numai 
ca să ţii minte ca şopârla asta pe care ai văzut-o hălăduind 
în mijlocul flăcărilor eo salamandra. Niciun om din câţi 
cunosc eu n-a văzut până acum asemenea lighioana. Ce 
poate fi asta, sire. Decât un semn al sorții? Exista, cred, 
întâmplări dinainte scrise în cartea destinului şi, la douăzeci 
de ani, tocmai mă pregăteam să plec în Anglia, când 
dăltuitorul Piotro Toreggiano, care tocmai voia să mă ia cu 
el acolo, îmi povesti cum în copilărie, pe vremea când îşi 
făcea ucenicia într-un atelier, în toiul unei gâlceve îl lovise 
în obraz pe Michelangelo. În momentul acela zarurile au 
fost aruncate: pentru nimic în lume, nici chiar pentru un 
regat, nu m-aş fi învoit să plec cu un om care fusese în 
stare să ridice mâna asupra marelui nostru sculptor. Am 


? Hrănesc şi sting! (în limba latina în text) Potrivit credinţei populare 
salamndrele au rolul de a atâta focul. (n.tr.). 


rămas, aşadar, în Italia şi, din Italia, în loc să plec în Anglia, 
am venit în Franţa. 

— De aceea Franţa, e mândra de alegerea dumitale, 
Benvenuto, va face în aşa fel ca să nu regreţi ca ţi-ai 
părăsit patria. 

— Patria mea e artă. lar suveranul meu acela care-mi 
porunceşte să cizelez cea mai măreaţă cupa. 

— Ai cumva o lucrare frumoasă în minte, 

Cellini? 

— O, da, sire, o statuie a lui Hristos. Dar nu un Hristos 
răstignit, ci un Hristos în toată slava şi strălucirea lui, 
fiindcă mă voi strădui pe cât pot să înfăţişez neasemuita 
frumuseţe a chipului sub care mi s-a arătat. 

— Ce vorbeşti! Spuse râzând Margareta, sceptică din fire. 
Dumneata, va să zică, şi avut parte să vezi nu numai toate 
capetele încoronate de pe fată pământului, dar şi pe 
împăratul ceresc? 

— Da, doamna - încunviinta Benvenuto, cu nevinovăția 
unui copil. 

— Povesteşte-ne şi noua cum s-a întâmplat - stărui regina 
Navarei. 

— Bucuros, doamna - răspunse Benvenuto Cellini, cu o 
convingere ce dovedea ca nici prin gând nu i-ar fi trecut c- 
ar putea cineva pune la îndoiala un singur cuvânt din 
spusele sale. Văzusem cu câtva timp mai înainte - urmă el 
- pe satana împreuna cu tot alaiul lui drăcesc pe care un 
preot necromant îi făcuse să apară în fată ochilor mei în 
Coliseul din Roma şi de care cu chiu cu vai ne-am putut 
dezbăra; dar înfrico. Atoarea amintire a urgisitelor vedenii a 
fost pe veci alungată din cugetul meu atunci când, aflându- 
mă în închisoare, la rugăminţile mele fierbinţi, mi s-a arătat, 


spre a-mi alina suferinţele, cerescul mântuitor al omenirii, 
scăldat în slava soarelui şi încununat cu razele lui. 


— Şi eşti chiar atât de sigur - îl întreba regina Navarei - n-ai 
nici măcar o umbră de îndoiala ca Hristos ţi s-a arătat cu 
adevărat? 

— Nici cea mai mică îndoiala, doamnă. 

—  Fă-ne atunci un Hristos pentru capela noastră, 
Benvenuto - spuse Francisc |, bine dispus ca întotdeauna. 
— Sire, fie-mi îngăduit a ruga pe maiestatea voastră să-mi 
poruncească altă lucrare şi poate ca voi găsi mai încolo 
răgaz şi pentru această. 

— Aş putea să ştiu şi eu pentru ce? 

— Fiindcă am făgăduit bunului Dumnezeu să n o fac pentru 
niciun alt împărat în afară de el. 

— Foarte bine! Atunci uite ce e, Benvenuto, aş avea nevoie 
de douăsprezece candelabre ca să-mi lumineze masa. 


— Asta e cu totul altceva, sire, şi sunt gata să mă supun 
poruncii pe care maiestatea voestra mi-a dat-o. 

— Aş dori aceste candelabre să fie purtate de douăsprezece 
statui de argint. 

— Sire, va fi într-adevăr o lucrare măreaţă. 

— lar aceste statui aş vrea să înfăţişeze şase zei şi-sase 
zeițe şi să fie toate de statura mea. 

— De statura maiestăţii voastre, am înţeles, sire. 

— Bine, dar e o întreaga epopee pe care măria voastră o 
doreşte întruchipata - spuse ducesa d:Etampes - o minune 
în fată căreia nu se poate să nu te cuprindă mirarea; nu-i 
aşa, domnule Benvenuto? 

— Eu nu mă mir de nimic, doamnă. 


— În schimb, eu m-aş mira - continuă ducesă, înţepata - să 
existe vreun sculptor, afară doar de cei din antichitate, care 
să poată duce la bun sfârşit o asemenea opera. 

— Nădăjduiesc totuşi s-o pot înfăptui la fel de bine ca şi cei 
din vechime - răspunse Benvenuto, cu sânge rece. 

— Nu cumva îţi cam place să te lauzi, meştere Benvenuto? 
— Nu obişnuiesc să mă laud niciodată, doamnă. 

Cellini rosti aceste cuvinte liniştit, privind-o drept în fată pe 
ducesa d:Etampes şi, în ciuda mândriei, ducesa cobori ochii 
ei sub privirea lui fixă, încrezuta s-a simţit chiar furioasă şi 
deşi nu era câtuşi de puţin duşmănoasă, Anne simţi 
încolţind în ea o tainică pornire împotriva lui Cellini din 
pricina superiorității pe care îşi dădea seama ca artistul o 
avea asupra sa. Până atunci fusese convinsă ca frumuseţea 
e mai presus de orice putere de pe fată pământului; uitase 
ca se mai afla pe lume şi geniul. 


— Exista oare comori - rosti ea cu amărăciune - care să 
poată răsplăti un talent ca al dumitalc? 

— În orice caz, eu nu am asemenea comori - adaugă 
Francisc | - şi fiindcă veni vorba, Benvenuto, mi-am adus 
aminte ca n-ai primit până acum decât cinci sute de scuzi 
de aur pe care ţi i-am oferit la sosire. Crezi ca simbria pe 
care o primea pictorul meu Leouardo da Vinci, adică şapte 
sute de scuzi de aur pe an, ar putea să te mulţumească? În 
afară de asta, orice lucrare pe care o vei face pentru mine 
va fi plătită. 

— Sire, asemenea dărnicie e vrednică de un rege ca 
Francisc | şi, dacă mi-e îngăduit s-o spun, de un artist ca 
Benvenuto Cellini. Voi avea totuşi îndrăzneala de a mai 
înfăţişa maiestăţii voastre încă o rugăminte. 

— Poţi fi sigur dinainte, Benvenuto, că-ţi va fi împlinita. 


— Sire, mă simt strâmtorat şi trebuie să vă spun ca nu mi-e 
de loc la îndemâna să lucrez în palatul acesta. 

Unul dintre ucenicii mei a descoperit o aşezare mult mai 
potrivită decât cea de aici pentru operele însemnate pe 
care suveranul meu s-ar putea să mi-o poruncească. 


Această aşezare e proprietatea maiestăţii voastre. E vorba 
de palatul Nesle, pe care, deocamdată, îl are în folosinţă 
prefectul Parisului, deşi nu locuieşte acolo; din tot palatul 
nu ocupă decât pavilionul cel mic, pe care sunt gata să-l las 
mai departe în folosinţă dumisale. 

— Bine, fie cum vrei - încuviinţă Francisc | - mută-ţi 
atelierul în palatul Nesle. Aşa n-o să ne despartă decât 
Sena şi o să pot oricând veni la dumneata să stăm de vorba 
şi să-ţi admir capodoperele. 

— Cum, sire - îl întrerupse doamna d:Etampes - se poate 
oare să lipsiţi fără nicio pricină pe unul dintre oamenii mei, 
un gentilom, de un bun aflat în stăpânirea lui? 

Benvenuto o privi din nou şi pentru a doua oară Anne se 
văzu silită să-şi plece ochii sub căutătura lui ciudată, 
neclintită şi pătrunzătoare. Cellini lua iar cuvântul cu 
aceeaşi naivă buna-credinţă cu care vorbise mai înainte 
despre vedeniile sale: 

— Şi eu sunt nobil, doamna: familia mea coboară dintr-un 
om de soi, cel mai de seama căpitan al lui luliu Cezar, care 
se chema Fiorino şi era de fel din Cellino, de lângă 
Montefiascone, şi care a lăsat moştenire numele sau 
oraşului Florenţa, în timp ce prefectul domniei voastre şi 
străbunii săi n-au avut încă parte, după câte ştiu, să 
dăruiască numele lor nici unui loc de pe lume. 


Totuşi - urma Benvenuto, întorcându-se către Francisc | şi 
schimbând dintr-o dată şi privirea, şi tonul: 

— Poate ca mi-am îngăduit prea mult şi din pricina asta s-ar 
putea să-mi atrag cine ştie ce vrăjmaşii neîmpăcate care, 
cu toată ocrotirea maiestăţii voastre, vor reuşi să mă 
doboare până la urmă. Se spune ca prefectul Parisului ar 
avea un fel de armata sub ordinele sale. 

— Am auzit - îi taie cuvântul regele - ca într-o zi, la Roma, 
un orfaurar, pe nume Cellini, a zălogit un vas de argint 
pentru care nu primise plata cuvenită şi pe care i-l 
poruncise monseniorul Farnese, pe vremea aceea cardinal, 
iar în ziua de azi papa. 

— E adevărat, sire. 

— Mi s-a mai spus ca dugheana orfaurarului a fost 
împresurata de toată slujitorimea cardinalului care venise 
înarmata cu spade să ia vasul cu de-a silă. 

— Şi asta e adevărat. 

— Dar ca numitul Cellini, ascuns după uşă şi cu flintă în 
mâna, s-a apărat ca un leu. Punând pe fugă oamenii 
monseniorului, şi ca a doua zi a primit suma pe tare i-o 
datora cardinalul. 

— Totul s-a petrecut întocmai, sire. 

— Ei bine, numitul Cellini nu eşti dumneata? 

— Ba da, sire, ajunge să ştiu ca bunăvoință pe care mi-o 
arată maiestatea voastră va rămâne pururi neştirbită şi 
nimic pe lume nu mă poate înspăimânta. 


— Mergi drept înainte - îl îndemna regele, zâmbind în barbă 
—drept înainte, ca un adevărat gentilom. 

Doamna d:Etampes nu mai spuse nimic, dar în sinea ei, din 
momentul acela, prinse a-l duşmăni pe Cellini cu o ură de 
moarte, aşa cum numai o femeie jignită poate uri. 


— Sire, va mai cer o ultimă favoare - spuse din nou Cellini. 
Nu vă pot prezenta acum pe toţi lucrătorii mei, zece la 
număr, care francezi, care germani, toţi băieţi de isprava şi 
meseriaşi iscusiţi; se afla însa aici de fată doi elevi de-ai 
mei, Pagolo şi Ascanio, pe care i-am adus cu mine din Italia. 
Vino încoace, Pagolo, şi ridică o clipa capul şi privirea, nu cu 
sfruntare, ci ca un om drept care n-are de ce să roşească, 
fiindcă nu se ştie cu nimic vinovat. Băiatul acesta, sire, nu 
are poate o minte prea născocitoare şi nici destulă râvna, în 
schimb este un artist cinstit şi conştiincios, care lucrează 
încet, dar cu nădejde şi care este în stare să-şi însuşească 
pe deplin ideile mele şi să le înfăptuiască aşa cum am dorit. 
lar acesta este Ascanio, inimosul şi delicatul meu ucenic şi 
copilul meu mult iubit. Ascanio nu are forţă creatoare 
trebuincioasa pentru a putea înfăţişa într-un basorelief cum 
se izbesc şi se sfârteca doua oşti vrăjmaşe pe câmpul de 
luptă sau îndârjirea cu care se agaţa de buza unui vas 
ghearele unui leu sau colții unui tigru. După cum nu e 
înzestrat nici cu acea imaginaţie originală în măsură să 
născocească cine ştie ce himera monstruoasă sau 
nemaipomenit dragon; nu, ce-i drept; în schimb, în sufletul 
său, care-i plămadit după chipul şi asemănarea făpturii 
sale. Sălăşluieşte simţământul unui ideal, ca să zic aşa, 
divin. Porunciţi-i numai să vă modeleze un înger sau să 
înfăţişeze câteva nimfe adunate laolaltă, şi nimeni altui nu 
va putea desăvârşi aceste lucruri cu o aşa de suava poezie 
şi cu o graţie atât de aleasa. Cu Pegolo mă simt ca şi cum 
aş avea patru braţe, iar cu Ascanio ca şi cum aş avea două 
suflete; şi pe urmă, Ascanio mă iubeşte şi nu pot să vă spun 
cât sunt de fericit ca am lângă mine o inimă curată şi 
credincioasă ca a lui. 


În timp ce maestrul său rostea aceste cuvinte, Ascanio 
stătea în picioare lângă el cu modestie, dar fără să se arate 
câtuşi de puţin stingherit, într-o atitudine plină de eleganţă, 
şi doamna d:Etampes nu-şi mai putea desprinde privirile de 
la tânărul şi fermecătorul tânăr cu ochi negri şi par de 
abanos care părea o copie însufleţita a statuii lui Apolo 
adolescent. 

— Dacă Ascanio - spuse ea - se pricepe atât de bine la 
lucrurile gingaşe şi ar vrea să treacă într-o dimineaţă pe la 
palatul d:Etampes, am să-i pun la îndemâna nestematele şi 
aurul de care ar avea nevoie pentru a face să înflorească o 
floare măiastră. 

Ascanio se înclina, multumind cu o privire plină de 
blândeţe. 


— lar eu - vorbi monarhul - îi voi hărăzi, atât lui cât şi lui 
Pagolo, câte o sută de scuzi de aur pe an. 

— Voi avea grijă, sire, ca banii aceia să fie pe deplin 
meritaţi - îi făgădui Benvenuto. 

— Dar cine e copila încântătoare, cu gene atât de lungi, 
care stă ascunsă în colţul acela? întreba regele, zărind-o 
abia acum pe Scozzone. 

— N-o luaţi în seama, sire - răspunse Benvenuto, 
încruntându-se. Dintre toate lucrurile frumoase ce se afla 
aici, în atelier, e singurul care ar dori să treacă neobservat. 
— A! Nu cumva eşti gelos, jupân Benvenuto? 

— Zău, sire, nu-mi place să se atingă nimeni de ceea ce-i al 
meu; dacă-mi daţi voie, deşi nu poate fi vorba de nicio 
asemănare, e ca şi când cineva va îndrăzni să se 
gândească la doamna d:Etampes; cred ca v-aţi ieşi din 
sărite, sire. Scozzone e ducesa mea. 


Ducesă, care nu avea ochi decât pentru Ascanio, întrerupta 
atât de brusc din contemplaţia ei, îşi muşcă buzele. Mulţi 
dintre curteni nu se putură stăpâni să nu zâmbească în 
timp ce doamnele şuşoteau între ele. Regele?, în schimb, 
râse cu pofta. 

— Haide, haide, pe cuvântul meu de gentilom, ai toată 
dreptatea să fii gelos, Benvenuto, artiştii şi regii se înţeleg 
doar foarte bine între ei. Rămas bun, prietene; ai grijă de 
statuile mele! Vei începe cu Jupiter, fireşte, şi când vei fi 
terminat machetă, vino să mi-o arati... Rămas bun şi noroc! 
Pe curând la palatul Nesle! 


— E lesne de spus: să v-o arăt, sire; dar cum fac eu ca să 
intru la Luvru? 

— Voi lăsa numele dumitale la toate porţile palatului, cu 
porunca de a fi condus până la mine. 

Cellini se înclina şi, împreuna cu Pagolo şi cu Ascanio, îl 
petrecu pe monarh cu toată suita lui până la poartă. 
Ajungând acolo, puse un genunchi în pământ şi sărută 
mâna lui Francisc |. 

— Sire - spuse el cu un tremurân glas - prin mijlocirea 
monseniorului de Montluc, m-aţi scăpat din închisoare şi 
poate chiar de la moarte; m-aţi copleşit cu dărnicia 
maiestăţii voastre şi aţi cinstit nevrednicul meu atelier 
călcându-i pragul; dar mai presus de orice, sire, şi nici nu 
ştiu cum aş putea să vă arăt recunoştinţa mea, e faptul ca, 
graţie maiestăţii voastre, toate visurile mele sunt dinainte 
şi cu prisosinţă împlinite. De obicei, străduinţele noastre 
sunt închinate unui număr restrâns de oameni aleşi ce 
alcătuiesc o speţă aparte, risipita de-a lungul veacurilor, eu 
însa voi fi avut fericirea să întâlnesc chiar în timpul vieţii un 
luminat judecător pe care să-l simt pururea lângă mine. 


Până acum n-am fost decât un meşteşugar al viitorului, 
îngăduiţi-mi, sire, să mă numesc de aci încolo orfaurarul 
maiestăţii voastre. 


— Meşteşugarul meu, orfaurarul, artistul şi prietenul meu, 
Benvenuto, dacă titlul acesta nu ţi se pare mai neînsemnat 
decât celelalte. Rămas bun, sau, mai curând, la revedere! 
Se înţelege de la sine ca toţi prinții şi seniorii, afară de 
doamna d:Etampes, se grăbiră să-l urmeze pe rege, 
copleşindu-l pe Cellini cu laude şi cu dovezi de prietenie. 
După ce plecară cu toţii şi Benvenuto rămase singur în 
curte cu cei doi elevi, şi unul, şi celălalt găsiră cu cale a-i 
mulţumi, Ascanio din toată inima, iar Pagolo cam în silă. 

— N-aveţi de ce să-mi mulţumiţi, copii. Dar uite, dacă într- 
adevăr credeţi că-mi sunteţi cumva îndatoraţi, aş vrea, 
fiindcă s-a ivit prilejul azi să vorbim despre asta, să vă fac o 
rugăminte. E ceva la care ţin din tot sufletul şi cu toată 
fiinţa mea. Aţi auzit ce i-am spus adineauri regelui despre 
Catherine; cuvintele mele n-au făcut decât să tălmăcească 
cea mai adânca dorinţa a mea. Copila asta e strâns legată 
de viaţa mea, dragi prieteni, cu niciun preţ nu m-aş putea 
lipsi de ea nici ca artist, fiindcă, după cum bine ştiţi, e 
oricând gata, şi cu câta voioşie încă, să-mi slujească de 
model, şi nici ca bărbat, deoarece cred ca mă iubeşte. De 
aceea vă rog, deşi Catherine e frumoasă, iar voi amândoi 
tineri ca şi dânsa, să nu ridicaţi cumva ochii asupra ei; sunt 
doar atâtea alte fete nurlii pe lume. Nu-mi sfâşiaţi inima şi 
nu terfeliţi prietenia pe care v-o port, aruncându-i o privire 
prea cutezătoare, mai mult chiar, aveţi grjja de Scozzone, 
privegheaţi-o în lipsa mea şi povatuiti-o ca nişte fraţi. Vă 
rog din suflet, fiindcă mă cunosc prea bine şi ştiu de ce sunt 
în stare, Dumnezeu mi-e martor ca, dacă aş prinde cumva 


de veste c-a păcătuit, aş ucide-o pe loc şi pe ca, şi pe cel cu 
care a greşit. 


— Meştere - spuse Ascanio - te respect ca pe dascălul meu 
şi te iubesc ca pe un tată, poţi fi deci liniştit. 

— Doamne Isuse Hristoase! Se  tângui  Pagolo, 
împreunându-şi mâinile. Mă păzească sfântul sami treacă 
prin minte asemenea ticăloşie! Cum aş putea să uit 
vreodată ca vă datorez totul şi cum aş putea să săvârşesc o 
atât de cumplită nelegiuire, înşelând sfânta încredere cu 
care mă învredniciţi şi răsplătind binele pe care mi l-aţi 
făcut cu asemenea mârşava viclenie! 

— Vă mulţumesc, prieteni - spus Benvenuto, strângându-le 
mâinile - din tot sufletul vă mulţumesc. Mă simt pe deplin 
împăcat şi am toată încrederea în voi. Şi acum, Pagolo, du- 
te şi vezi-ţi de treabă, fiindcă i-am promis domnului de 
Villeroi ca pecetea la care lucrezi va li gata până mâinc; 
între timp, eu şi Ascanio vom merge să vizităm proprietatea 
pe care mărinimosul nostru suveran ne-a dăruit-o adineauri 
şi în stăpânirea căreia vom intra, prin bună înţelegere sau 
de nevoie, duminica viitoare, când ne vom mai odihni şi noi 
un pic. Apoi întorcându-se către Ascanio: Hai, Ascanio, vino 
să vedem dacă faimosul palat Nesle, care ţi s-a părut atât 
de îmbietor pe dinafară, privit dinăuntru se dovedeşte cu 
adevărat vrednic de renumelc sau. 


Şi fără a mai lăsa răgaz ucenicului său să spună un singur 
cuvânt, Benvenuto îşi mai arunca o dată ochii prin atelier, 
ca să se încredinţeze ca toţi lucrătorii se aflau la locurile lor, 
bătu uşor cu palma obrazul rumen şi bucălat al lui Scozzone 
şi, luându-şi elevul de braţ, îl trase după el spre poarta şi 
ieşiră împreuna afară, în strada. 


VI LA CE FOLOSESC GUVERNANTELE 

Nu apucaseră să facă nici zece paşi, ca le şi taie calea un 
bărbat cam la vreo cincizeci de ani, mărunţel de stat, dar 
cu o figură expresiva şi fină. 

— Tocmai veneam la dumneata, Benvenuto - spuse noul 
sosit, pe care Ascanio îl salută cu un adânc respect, 
aproape cu venerație, şi căruia Benvenuto îi întinse 
prietenos mâna. 

— E ceva important, draga Francesco? îl întreba orfaurarul, 
în cazul ăsta ne întoarcem acasă. Sau voiai doar să mă 
vezi? Atunci vino cu mine. 

— Voiam să-ţi dau un sfat, Benvenuto. 

— Te ascult. Un sfat din partea unui prieten e totdeauna 
binevenit. 

— E vorba de un sfat pe care nu ţi-l pot împărtăşi decât 
între patru ochi. 

— Tânărul acesta e ca şi cum aş fi eu, Francesco; vorbeşte 
liniştit. 

— Aş fi făcut-o până acum dacă aş fi socotit de cuviinţă - 
răspunse prietenul lui Benvenuto. 

— Îmi dai voie, meştere - spuse Ascanio, trăgându-se 
discret deoparte. 

— Ştii ce? Du-te singur acolo unde trebuia să mergem 
împreuna, fătul meu - îl îndemna Benvenuto. Ştii doar ca 
un lucru pe care l-ai văzut tu e ca şi cum l-aş fi privit cu 
ochii mei. 


Cercetează totul în linii generale, vezi dacă atelierul o să 
aibă destulă lumină, dacă, de asemenea, curtea e destul de 
largă pentru o turnătorie, dacă e cu putinţă să despărţim 


laboratorul nostru de al celorlalţi ucenici. Şi nu uita terenul 
de pelota. 

Şi, luându-l de braţ pe străin, Benvenuto îi făcu un semn cu 
mâna lui Ascanio şi o porni înapoi spre atelier, lăsându-l pe 
tânărul nostru încremenit în mijlocul străzii Saint-Martin. 
Într-adevăr, misiunea pe care meşterul i-o încredinţase era 
mult prea spinoasa pentru ca Ascanio să nu se simţi peste 
măsură de tulburat. Se pierduse cu firea numai când 
Benvenuto îi propusese să viziteze împreuna palatul. Vă 
închipuiţi deci ce se petrecu în sufletul lui când se văzu silit 
să facă singur treaba asta. 

Aşadar, el, care două duminici la rând o văzuse pe 
Colombe, fără a se încumeta s-o urmărească, şi care în cea 
de-a treia o urmărise fără a se încumeta să-i vorbească, 
trebuia de data această să dea ochi cu ea, şi pentru ce? Ca 
să viziteze palatul Nesle, pe care duminica viitoare 
Benvenuto avea de gând, în lipsa de alta distracţie, să i-l 
răpească tatălui Colombei, cu învoirea sau împotrivirea 
acestuia. 

Situaţia era destul de neplăcută pentru toată lumea: cu atât 
mai îngrozitoare trebuia să fie deci pentru un îndrăgostit. 
Spre norocul lui - din strada Saint-Martin şi până la palatul 
Nesle era o bucată bună de drum. Dacă n-ar fi fost decât 
doi paşi, Ascanio nu s-ar fi încumetat să-i facă; fiind însa o 
jumătate de leghe, se hotărî în sfârşit s-o pornească. 

Nimic nu te ajuta mai mult să te obişnuieşti cu ideea 
primejdiei ca timpul sau distanţă care te desparte de ea. 
Pentru oamenii tari de înger şi pentru naturile fericite, 
cugetarea constituie îndeobşte un sprijin cât se poate de 
preţios. Ascanio făcea parte din cea de-a doua categorie. 
Pe vremea aceea nu se înceta. Enise încă obiceiul de a te 
arăta scârbit de viaţa înainte de a fi apucat să trăieşti cu 


adevărat. Toate sentimentele erau sincere şi se manifestau 
deschis, bucuria prin râs şi suferinţa prin lacrimi. 
Fandoseala era ceva aproape cu totul neobişnuit în viaţă ca 
şi în artă şi un băiat chipeş de douăzeci de ani nu s-ar fi 
simţit câtu. | de puţin umilit pe atunci să mărturisească fără 
niciun ocoliş ca e fericit. 

La drept vorbind, emoția pe care o încerca Ascanio avea şi 
partea ei de bucurie. Nu se aşteptase s-o întâlnească pe 
Colombe decât în duminica următoare şi iată că-i era dat s- 
o vadă din nou chiar în aceeaşi zi. Câştigase astfel şase zile 
dintr-o dată şi, precum se ştie, pentru un îndrăgostit care e 
obligat să aştepte, şase zile fac cât şase veacuri. 

De aceea, pe măsură ce se apropia de palat, lucrurile 
începeau să i se pară tot mai simple, e adevărat ca el 
fusese cel care-l sfătuise pe Benvenuto să-i ceară regelui 
palatul Nesle pentru a-l folosi ca atelier, dar putea oare 
Colombe să-i poarte cumva pică pentru ca ţinuse să fie cât 
mai aproape de ea? Ocuparea fostului palat al lui Amaury 
de către orfaurarul florentin nu putea fi, desigur, pe placul 
tatălui Colombei, care îl socotea proprietatea lui, dar jupân 
Robert d:Estourville era oare cu adevărat păgubit de vreme 
ce nu locuia acolo? De altminteri, Benvenuto avea destule 
mijloace ca să-şi plătească într-un fel ori altul chiria, o cupă 
dăruită prefectului sau un colier fiicei sale (şi Ascanio îşi 
propunea să lucreze cu mâna lui colierul) erau în măsura şi 
trebuiau să limpezească multe lucruri într-o epocă în care 
arta se afla la mare cinste. Ascanio avusese prilejul să vadă 
mari duci, regi şi papi gata să-şi vândă coroana, sceptrul ori 
tiara numai ca să poată cumpăra unul dintre acele 
minunate giuvaeruri ce ieşeau din mâinile meşterului sau. 
Până la urmă, în cazul când lucrurile s-ar fi lămurit aşa cum 
gândea el, tot jupân Robert i-ar fi rămas îndatorat 


meşterului Benvenuto, căci meşterul era atât de darnic, 
încât, dacă jupân d:Estourville ar fi înţeles să se poarte 
omeneşte, Ascanio era convins ca Benvenuto la rândul lui 
lar fi răsplătit regeşte. 

În momentul când ajunse la capătul străzii Saint-Martin, 
aşadar, Ascanio se socotea nici mai mult nici mai puţin 
decât un soi de pace trimis de Cel-de-Sus să menţină 
armonia între două puteri. 


În pofida acestei convingeri, Ascanio nu pregeta totuşi - 
trebuie să recunoaştem ca îndrăgostiţii sunt nişte fiinţe tare 
ciudate - să-şi lungească drumul cu încă vreo zece minute 
şi, în loc să treacă pe malul celălalt al Senei cu barca, o lua 
pe chei în sus şi traversa fluviul pe podul Morilor. Se prea 
poate să fi ales însa drumul acesta numai fiindcă îi 
străbătuse în ajun când o urmărise pe Colombe. 

Oricare ar fi, de altminteri, pricina ce-l îndemnase să facă 
un asemenea ocol, după vreo douăzeci de minute, vrând- 
nevrând, ajunge totuşi în fată palatului Nesle. 

În momentul când sosi acolo însa şi văzu poanta ogivală 
prin care trebuia să pătrundă înăuntru, când zări apoi micul 
şi încântătorul pavilion gotic ale carai turnulețe răsăreau 
făloase deasupra zidului împrejmuitor şi când se gândi ca 
îndărătul jaluzelelor pe jumătate lăsate din pricina zădufului 
se afla frumoasă lui Colombe, întreaga urzeală de vise 
îmbietoare pe care o izvodise pe drum se risipi aidoma 
castelelor pe care le întrezăreşti uneori înfiripate în nori şi 
pe care o adiere de vânt le spulberă într-o clipa; se trezi 
dintr-o dată faţă-n fată cu realitatea, şi realitatea nu i se 
păru câtuşi de puţin liniştitoare. 

Totuşi, după ce zăbovi locului câteva minute, zăbava cu 
atât mai ciudată cu cât, din pricina arşiţei nu se zărea 


ţipenie de om pe chei, Ascanio îşi dădu seama ca trebuia să 
se hotărască într-un fel. Cum însa nu avea de ales şi cum 
singura hotărâre pe care o putea lua era aceea de a intra în 
palat, înainta până în prag şi ridică ciocănelul, pregătindu- 
se să bată în poartă. Şi poate ar fi rămas cine ştie cât timp 
cu el în mâna, dacă tocmai atunci poarta nu s-ar fi deschis 
pe neaşteptate şi nu s-ar fi pomenii nas în nas cu un slujitor 
de vreo treizeci de ani, un fel de om la toate, jumătate 
valet, jumătate ţăran. Era grădinarul lui jupân d:Estourville. 
Ascanio şi grădinarul se traseră înapoi şi unul, şi altul. 

— Pe cine căutaţi? întreba grădinarul. Ce doriţi? 
Nemaiavând încotro, Ascanio îşi lua inima-n dinţi şi 
răspunse bărbăteşte: 

— Doresc să vizitez palatul. 

— Cum adică, să vizitaţi palatul? Rosti grădinarul, uimit. În 
numele cui? 

— În numele regelui! Îl înştiinţa Ascanio. 

— În numele regelui?! se minuna grădinarul. Doamne Isuse 
Hristoase! Nu cumva regele o fi vrând să-l ia înapoi? 

— Cine ştie! răspunse Ascanio. 

— Bine, dar ce vrea să zică asta? 

— Cred ca înţelegi, prietene - rosti Ascanio, cu o cutezanţă 
pentru care se felicita în sinea lui — 

ca n-am să-ţi dau socoteala dumitale? 

— Aveţi dreptate. Cu cine doriţi să vorbiţi? 

— Domnul prefect e acasă? Întreba Ascanio, ştiind foarte 
bine ca prefectul nu putea fi acolo. 


— Nu, domnule, e la Châlelet. 

— Aşa? Şi în lipsa dumnealui, cine-i ţine locul? 
— Fiica domniei sale, domnişoara Colombe. 
Ascanio se înroşi până în vârful urechilor. 


— Şi pe urma - adaugă slujitorul - mai e şi coană Perrine. 
Cu cine doreşte domnul să vorbească? Cu domnişoara 
Colombe sau cu coană Perrine? 

Întrebarea era cât se poate de firească, şi cu toate astea, la 
auzul ei, în sufletul lui Ascanio se dădu o luptă cumplită. 
Deschise gura să spună car fi dorit s-o vadă pe domnişoara 
Colombe, dar, ca şi cum buzele sale ar fi fost incapabile să 
rostească nişte cuvinte atât de îndrăzneţe, ceru să 
vorbească totuşi cu coană Perrine. 

Grădinarul, căruia nici prin gând nu-i trecea ca o întrebare 
atât de banală, după părerea lui, ar fi putut stârni o 
asemenea  harababură, dădu din cap în semn de 
încuviinţare şi, străbătând curtea, se îndrepta spre intrarea 
micului palat Nesle. Ascanio o porni în urma lui. 

Trecură printr-o curte interioară, pe urmă pe sub o a doua 
poartă, pe urmă printr-o grădiniţă cu flori, urcară treptele 
unui peron, după care străbătură o nesfârşită galerie, în 
fine, grădinarul deschise o uşă. 

— Coană Perrine - spuse el - a venit un tânăr care cică ar 
vrea să viziteze palatul în numele regelui. Şi se dădu la o 
parte, făcându-i loc lui Ascanio, care se opri în pragul uşii. 


În aceeaşi clipa însa i se aşeză parcă o cesta pe ochi şi se 
văzu silit să se sprijine de perete. Se întâmplase ceva la 
care nu se aşteptase, deşi era un lucru cât se poate de 
firesc, coană Perrine nu era singură, ci împreuna cu 
Colombe, şi Ascanio se afla acum faţă-n fată cu amândouă. 
Coană Perrine torcea la roata, iar Colombe tesea la război o 
tapiserie. Amândouă ridicară capul în aceeaşi clipa şi-şi 
întoarseră privirile spre uşă. 

Colombe îl recunoscu numaidecât pe Ascanio. Îl aştepta, 
deşi cugetul îi spunea ca n-avea cum să vină. Cât priveşte 


pe tânărul nostru, când văzu ochii fetei aţintindu-se asupra 
lui, cu toate ca privirea în care îl învăluia era nespus de 
duioasă, simţi ca moare. 

Se gândise dinainte ca va avea de întâmpinat o mie şi una 
de greutăţi, îşi închipuise ca va trebui să înfrunte o mie şi 
una de piedici ca să poată ajunge la iubita lui, piedicile erau 
menite să-i sporească însufleţirea, iar greutăţile să-i 
înteţească dârzenia, şi iată ca, dimpotrivă, total se 
petrecuse cât se poate de simplu şi de uşor, ca şi cum 
bunul Dumnezeu, mişcat de dragostea lor curată, voise s-o 
încurajeze de la bun început, dându-i binecuvântarea sa; 
fără să ştie când şi cum, se pomenise deodată în fată 
Colombei, aşa încât din toată cuvântarea atât de 
meşteşugit ticluita din vreme, pe a cărei înfocata elocinţa 
era făcută s-o uimească şi s-o înduioşeze, nu-şi mai 
amintea nicio frază, niciun cuvânt, nici măcar o silabă. 


Colombe, la rândul ei, încremenise locului, cu gura 
încleştată. Cele două tinere şi neprihănite făpturi care, în 
adâncul sufletului lor, simțeau ca erau hărăzite una alteia, 
ca şi cum ar fi fost de mult logodite în ceruri, şi care, în 
clipa când s-ar fi apropiat una de alta, trebuiau să se 
contopească, alcătuind o singură fiinţă, ca Salmacis cu 
Hermafrodit, acum ca se aflau pentru prima oară una în 
fată alteia, tremurau  înspăimântate şi-şi pierduseră 
cumpătul, nefiind în stare să rostească o singură vorbă. 

În cele din urmă coană Perrine se ridică pe jumătate de pe 
scaun şi, scoțând caerul vârât în corset şi sprijinindu-se de 
mosorul torcătoarei, se îndura să rupă tăcerea. 

— Ce tot îndruga acolo ţopârlanul ăla de Raimbault? Se 
burzului onorabila guvernanta. Ai auzit, Colombe? Cum însa 
Colombe nu-i răspundea nimic: Ce căutaţi aici tinere domn? 


Continuă ea, făcând câţiva paşi spre Ascanio. Doamne 
iartă-mă! Exclamă ea deodată, recunoscând chipul celui cu 
care vorbea, închipuieşte-ţi cine a venit? Cavalerul acela 
simpatic care, în ultimele trei duminici, a fost atât de 
drăguţ şi mi-a oferit agheasmă la ieşirea din biserică! Ce 
doreşti, frumosule? 

— Aş vrea să vă vorbesc, bolborosi Ascanio. 

— Între patru ochi? îl întreba, izmenindu-se, coană Perrine. 


— Între... patru cehi... 

În timp ce rostea acest cuvinte, Ascanio îşi spunea în sinea 
lui ca e un nătărău fără pereche. 

— Atunci, poftim aici, tinere domn, poftim! Spuse coană 
Perrine, deschizând uşa camerei alăturate şi făcându-i 
semn lui Ascanio s-o urmeze. 

Ascanio se supuse, dar, în clipa în care se pregătea să intre 
pe uşă, îi aruncă o lungă privire Colombei, una dint-e acele 
priviri stăruitoare prin care îndrăgostiţii se pricep să 
mărturisească atâtea lucruri şi care, oricât de nedesluşite şi 
de încâlcite li s-ar părea unor oameni indiferenți, nu se 
poate să nu fie înţelese până la urmă de persoana căreia le 
sunt adresate. Colombe, aşa cum era de aşteptat, nu scapa 
nicio iotă din ceea ce ochii lui voiau să-i împărtăşească, 
fiindcă, în momentul în care privirile ei se încrucişară cu ale 
tânărului îndrăgostit, fără să-şi dea seama, se înroşi toată 
ca focul şi, simțind ca roşeşte, se grăbi să-şi aplece ochii 
asupra tapiseriei şi începu să schingiuiască o biată floare 
care arata ca vai de ea. Văzând-o cum se îmbujorase, 
Ascanio îşi lua seama deodată şi făcu un pas spre Colombe, 
dar în aceeaşi clipa coană Perrine se întoarse spre el ca să-l 
cheme, aşa încât tânărul, vrând-nevrând, trebui s-o 
urmeze, însa, îndată ce uşa se închise după el, Colombe 


scapa acul din mâna, lăsa braţele să-i atârne de o parte şi 
de alta a scaunului pe care şedea şi, dând capul pe spate, 
scoase un oftat adânc în care, în virtutea uneia dintre acele 
pururi nelămurite taine ale inimii omeneşti, regretul de a-l 
vedea pe Ascanio plecând se îngemăna cu uşurarea de a 
nu-l mai simţi atât de aproape de ea. 


Cât priveşte pe tânărul nostru, era fără doar şi poate 
supărat, supărat pe Benvenuto fiindcă-i încredinţase o 
misiune atât de ciudată, supărat pe sine însuşi, fiindcă nu 
se pricepuse să se folosească de prilej, şi supărat mai cu 
scamă pe coană Perrine, care săvârşise greşeala de 
neiertat de a-l fi silit să plece tocmai când i se păruse ca 
ochii Colombei îl îmbiau să rămână. 

De aceea, în momentul în care, rămânând singura cu el, 
guvernanta ţinu să afle scopul vizitei sale, Ascanio îi 
răspunse cu destulă aroganta, răzbunându-se pe ca pentru 
propria lui stângăcie: 

— Scopul vizitei mele, scumpa doamnă, este acela de a vă 
ruga să-mi arătaţi palatul Nesle, încăpere cu încăpere, de la 
un capăt la altul. 

— Să-ţi arăt palatul Nesle?! Se minuna coană Perrine. Şi ce 
nevoie ai dumneata, dacă nu ţi-e cu supărare, să-l vizitezi? 
— Ca să-mi dau seama dacă ne convine, dacă o să ne 
simţim în largul nostru şi dacă merită osteneala să ne 
mutăm aici. 

— Cum adică să vă mutaţi aici? L-aţi închiriat cumva de la 
domnul prefect? 


— Nicidecum, maiestatea sa are de gând să ni-l dea. 
— Să vi-l dea? Maiestatea sa?! Exclamă coană Perrine, 
căreia nu-i venea să-şi creadă urechilor. 


— În deplină proprietate - răspunse Ascanio. 

— Dumilale? 

— Nu chiar mie, scumpa doamnă, ci maestrului meu. 

— Şi cine-i maestrul clumitale, dacă-mi dai voie să întreb, 
tinere? Pesemne vreun înalt senior dintr-o ţară străină? 

— Mai mult decât atât, coană Perrine, e un artist de seama 
care a venit anume de la Florenţa spre a sluji pe maiestatea 
sa preacucernică. 

— Aha! murmură onorabila doamnă, care nu prea se 
dumirea cum ce poate să fie asta. Şi ce face, rogu-te, 
maestrul dumitale? 

— Ce face? De toate; inele de împodobit degetele tinerelor 
fete; ceainice vrednice a sta pa masa unor capete 
încoronate; statui pentru lăcaşurile zeilor; iar când n-are 
altceva mai bun de făcut, asediază ori apara cetăţile, după 
cum are chef să bage în sperieţi un împărat ori să 
liniştească un papă. 

— Doamne Isuse Hristoase! Suspină coană Perrine. Şi cum 
îl cheamă pe maestrul dumitale? 

— Benvenuto Cellini, aşa-l cheamă. 

— Curios, nu ştiu să îi auzit vreodată numele ăsta - 
bolborosi preacinstita doamnă. Şi ce e de felul lui? 


— E orfaurar. 

Coană Perrine se uita la Ascanio cu nişte ochi cât toate 
zilele. 

— Orfâurar! bâigui ea. Orlaurar! Şi-ţi închipui cumva ca 
jupânul nostru, prefectul, o să se învoiască să dea chiar 
aşa, cu una cu două, bunătate de palat pe mâna unui... 
unui orfaurar? 

— Dacă n-o vrea să ni-l dea, i-l luăm noi. 

— Cu anasâna? 


— Întocmai. 

— Nu cred eu ca stăpânul dumitale s-ar încumeta să se 
confrunte pe domnul prefect! 

— Ba bine ca nu: a fost în stare să înfrunte trei duci şi doi 
papi. 

— Ţine-mă, Doamne! Doi papi! Doar n-o fi eretic? 

— Fii pe pace, e catolic ca dumneata şi ca mine, coană 
Perrine, n-avem nici în clin nici în mâncca cu Sarsailă; în 
lipsa diavolului însa, îi avem pe rege să ne sprijine. 

— O fi, dar domnul prefect are pe cineva şi mai grozav. 

— Pe cine? 

— Pe doamna d:Etampes. 

— Atunci forţele sunt egale - spuse Ascanio. 

— Şi dacă jupân d:Estourville se împotriveşte? 

— Meşterul Benvenuto, orişicum, tot o să i-l ia. 

— Şi dacă jupân Robert se fereca în palat ca într-o 
fortăreață? 

— Meşterul Cellini o să-l asedieze. 


— Gândeşte-te ca jupânul nostru, prefectul, are douăzeci şi 
patru de arcaşi. 

— lar meşterul Benvenuto Cellini are zece ucenici precum 
vezi, coană Perrine, forţele, şi de astă dată, sunt egale. 

— Numai ca, vezi dumneata, jupân d:Estourville mânuieşte 
lancea ca nimeni altul pe lume; la turnirul care a avut loc la 
nunta lui Francisc |, era printre cavalerii care chemă lumea 
să se măsoare cu el, şi cum a îndraz nit careva să-i ţină 
piept, cum l-a şi trântit jos. 

— Atunci se potriveşte de minune, coană Perrine, e tocmai 
omul pe care-l caută Benvenuto, căci, dacă-i vorba de 
turnire, meşterul meu nu sia găsit încă naşul până acum. 
Ca şi jupân d:Estourville, şi-a culcat toţi adversarii la 


pământ, cu deosebirea ca cei cu care s-a măsurat prefectul 
dumitale, după două săptămâni, erau iar pe picioare, veseli 
şi înfloritori, pe când cei care au avut de-a face cu stăpânul 
meu nu s-au mai sculat în veci de jos şi, după trei zile, erau 
cu mâinile pe piept, morţi şi îngropaţi. 

— Tare mi-e teamă c-o să iasă un bucluc de aici, zău, tare 
mi-e teamă! Se tângui coană Perrine. Am auzit ca-n oraşele 
luate cu asalt se petrec tot felul de grozavii, tinere. 

— Fii pe pace, coană Perrine! O linişti Ascanio, râzând. 
Învingătorii, de astă dată, vor fi mărinimoşi. 

— Am spus şi eu aşa, dragul mamii, răspunse coană 
Perrine, căreia nu i-ar fi displăcut să se pună bine cu 
asediatorii - fiindcă mă cutremur numai când mă gândesc 
ca s-ar putea să fie vreo vărsare de sânge; altminteri, îţi dai 
seama, cred, ca vecinătatea domniilor voastre nu poate 
decât să ne bucure, deoarece, la drept vorbind, cam ducem 
lipsa de societate în blestemata asta de sihăstrie în care 
jupân d:Estourville ne-a sechestrat, pe fiica dumisale şi pe 
mine, ca pe nişte biete călugăriţe, cu toate ca nici ea şi nici 
eu, slavă Domnului, n-am făcut legământ să ne călugărim. 
lar omul nu-i bine să trăiască singur, zice Sfânta Scriptură 
şi, zicând omul, Sfânta Scriptură se gândeşte bineînţeles nu 
numai la bărbat, ci şi la femeie; dumneata ce crezi, 
flăcăule, n-am dreptate? 

— Mai încape vorbă! 

— lar noi două suntem singure-singurele şi amărâte ca vai 
de noi în harabaia asta de casă. 

— Cum aşa, nu primiţi nicio vizită? 

— Doamne Isuse! Păi dacă-ţi spun ca trăim mai rău ca nişte 
călugăriţe. Ele barem mai au rubedenii, mai au prieteni 
care vin să le vadă la vorbitor, după gratii. Au trapeza în 
care se adună şi mai schimbă un cuvânt, mai pălăvrăgesc. 


Nu-i cine ştie ce distracţie, îmi dau seama, dar, oricum, tot 
e ceva. Noi, bietele, nu-l avem decât pe domnul prefect, 
care vine din când în când s-o dojenească pe fiică-sa - ştiu 
şi eu? — poate fiindcă se face din, ce în ce mai frumoasă, 
căci nu văd ce altă vina ar putea să aibă sărmană copilă, iar 
pe mine ca să mă certe pentru ca n-o ţin din scurt cum sar 
cuveni, când, slavă Domnului, nu vede ţipenie de om zile-n 
şir şi când nu deschide gura decât ca să se roage bunului 
Dumnezeu şi să schimbe o vorbă cu mine. De aceea ai 
grijă, flăcăule, te rog din suflet, să nu spui cuiva ca te-am 
primit în casă, c-ai vizitat pe urma palatul cu mine şi ca, 
după ce ai vizitat palatul, ai trecut din nou pe la noi pentru 
câteva clipesa ne ţii de urât. 


— Cum?! Se miră Ascanio. După ce vizitarn palatul, ne 
întoarcem împreuna în micul palat? Înseamnă deci c-o sa... 
Ascanio se opri însa numaidecât simțind ca bucuria îl făcea 
să piardă măsura. 

— Nu cred c-ar fi politicos, tinere, după ce te-ai prezentat 
adineauri domnişoarei Colombe, care, la urma urmei, în 
lipsa tatălui său, e stăpâna casei, şi i-ai cerut îngăduinţa de 
a sta de vorbă cu mine între patru ochi, nu cred c-ar fi 
politicos, să pleci aşa de la noi fără să-i spui măcar un 
cuvinţel de rămas bun. Dar dacă nu-ţi face plăcere, fireşte, 
poţi foarte bine să ieşi în strada fără să mai ocoleşti, fiindcă 
palatul Nesle are intrare separată. 

— Nici nu mă gândesc, nici nu mă gândesc! protestă 
Ascanio. Păcatele mele, coană Perrine, dă-mi voie să mă 
consider şi eu la fel de bine crescut ca oricare altul şi să 
ştiu cum trebuie să se poarte cu femeile un om de lume. 
Numai ca teas ruga, coană Perrine, să nu mai pierdem 


vremea şi să vizităm chiar acum palatul, fiindcă sunt 
nespus de grăbit. 


Şi, într-adevăr, acum când ştia ca trebuia să se abată din 
nou pe la palatul cel mic, Ascanio nu dorea decât să 
termine mai repede cu vizitarea palatului cel mare. lar cum, 
la rândul ei, coană Perrine păstra tot timpul în suflet o 
teamă înăbuşită, gândindu-se ca s-ar putea să pice 
prefectul tocmai când se aştepta mai puţin, nu voi să-l facă 
pe Ascanio să întârzie cumva din pricina ei şi, desprinzând 
din cui o legătură de chei atârnata după uşă, o apucă 
înainte. 

Să aruncăm, aşadar, o privire împreuna cu Ascanio asupra 
palatului Nesle în care se vor desfăşura de acum înainte 
principalele episoade ale povestirii pe care v-o împărtăşim. 
Palatul său mai degrabă reşedinţa Nesle, cum i se spunea 
îndeobşte pe vremea aceea, era situat pe malul stâng al 
Senei, aşa cum cititorii noştri au avut prilejul s-o afle ceva 
mai înainte, pe locul unde a fost durat mai apoi palatul 
Nevers şi unde s-au construit după aceea Monetăria şi 
Academia Franceză. Era ultima clădire de la capătul dinspre 
sud-vest al Parisului, deoarece dincolo de zidurile sale nu se 
mai vedea decât şanţul fortificațiilor şi Pre-aux-Cleres cu 
pajistile-i înverzite. Fusese zidit spre sfârşitul secolului al 
optulea de Amaury, stăpânul domeniului Nesle din Picardia. 
În 1308 a fost cumpărat de Filip cel Frumos, care l-a ridicat 
la rangul de castel regal. În 1520, turnul Nesle al cărui 
nume e legat de o sângeroasa şi desantata faima, a fost 
despărţit de restul edificiului pentru a se putea construi 
cheiul, podul peste şanţul cetăţii şi poarta Nesle, aşa încât 
turnul cu înfăţişarea lui mohorâta a rămas stingher şi posac 
pe malul fluviului, ca o păcătoasă pocăită. 


Din fericire însa, reşedinţa Nesle era atât de vastă pentru 
ca să nu se resimtă de pe urma acestei ciuntiri. Suprafaţa 
pe care o ocupa era tot atât de întinsa ca vatră unui sat: un 
zid înalt ca de fortăreață, în care se deschidea o poartă 
mare, cu boltă în ogivă, şi o altă poartă mai mică de 
serviciu, îl ocrotea pe latura dinspre chei. Pătrundeai mai 
întâi într-o curte largă, dreptunghiulară, înconjurata de 
ziduri, avândo poarta în stânga şi una în fund. Dacă intrai, 
aşa cum făcuse Ascanio, pe poarta din stânga, descopereai 
o clădire mai mică în stil gotic din secolul al paisprezecelea, 
de toată frumuseţea, cu o grădină spre sud, deosebită de 
cea a palatului, era pavilionul sau micul palat Nesle. Dacă 
deschideai însa poarta din fund, vedeai pe mâna dreapta o 
construcţie din piatră străjuită de două turnulețe, cu 
acoperişuri ascuţite mărginite de balustrade, cu o faţadă 
colţuroasă, cu ferestre înalte şi geamuri colorate şi 
douăzeci de mori. Ţi ce scâr. Âiau în bătaia vântului, era 
palatul Nesle, în care s-ar fi putut simţi în largul lor trei 
bancheri din zilele noastre. 

Dacă mergeai mai departe, te rătăceai în fel şi fel de 
grădini, în care se aflau, printre altele, un teren de pelota, 
unul de întrecere la inele?, o turnătorie, un arsenal; veneau 
după aceea curţile de păsări, stânele, staulele şi grajdurile, 
adică acareturile a trei gospodarii de fermieri din zilele 
noastre. 


3 Întrecere în care concurenţii trebuiau să desprindă cu a 
lance sau cu o spadă, din fugă calului, nişte verigi turnate, 
de la o anumită înălţime. 


Toate acestea însa fuseseră lăsate în paragină şi deci se 
aflau într-o stare cât se poate de proastă; Raimbault 
împreuna cu cele două ajutoare ale sale abia pridideau să 
îngrijească de grădina pavilionului, în care Colombe cultiva 
flori, iar coană Perrine sădise varza. Palatul mare era însa 
încăpător, scăldat în lumină şi temeinic zidit, cu puţină 
osteneală şi ceva bani, putea fi transformat în cel mai 
somptuos atelier din lume. 

Chiar claca s-ar fi dovedit însa mult mai puţin prielnic, 
Ascanio ar fi fost la fel de încântat, dorinţa lui cea mai 
fierbinte fiind să se afle cât mai aproape de Colombe. 

De altfel, vizitarea palatului se termina foarte curând, 
sprinten cum era, în doi timpi şi trei mişcări, tânărul văzuse 
tot, colindase peste tot, îşi făcuse o părere despre toate. 
Aşa încât, coană Perrine, care încercase în zadar să se ţină 
după el, se mulţumise în cele din urmă să-i încredinţeze 
legătura de chei, pe care Ascanio, conştiincios, avusese 
grijă să i-o înapoieze după ce-şi încheiase cercetările. 

— Şi acum, coană Perrine - spuse el - sunt la dispoziţia 
dumitale. 

— Păi atunci să intrăm o clipa în pavilion, tinere, de vreme 
ce şi dumneata socoteşti ca aşa se cuvine. 

— Negreşit! Ar fi o necuviinţă de neiertat din partea mea 
dacă n-aş face-o. 

— Dar ai grijă să nu te dai de gol fată de Colombe: 

Nu cumva să-i spui pentru ce ai venit. 

— Doamne Sfinte! Păi atunci despre ce să-i vorbesc? 

Se nelinişti Ascanio. 

— Parcă cine ştie ce filosofie ar fi, bobocelule! Parcă ziceai 
ca eşti orfaurar? 

— Chiar şi sunt. 


— Ce mai întrebi atunci; vorbeşte-i de giuvaeruri, e cea mai 
îmbietoare conversaţie chiar şi pentru sufletul cel mai 
cumpătat. Suntem ori nu suntem fiicele Evei? Unde-ai 
pomenit dumneata vreo fiică de-a Evei căreia să nu-i fuga 
ochii după tot ce străluceşte? De altminteri, sărmănica, are 
parte de aşa puţine distracţii în schivnicia asta, încât orice 
prilej de a-i însenina un pic inima e o adevărată 
binecuvântare pentru ea. Deşi, la drept vorbind, distracţia 
cea mai bună la vârsta ei ar fi o căsătorie fericită. De aia, 
ori de câte ori jupân d:Estourville vine pe aici, nu pierd 
ocazia să-i suflu la ureche: „Mărit-o, omule, odată, mititica 
de ea, mărit-o, ce mai stai! 


Şi fără să-şi dea seama ca dezvăluirea unor relaţii atât de 
familiare cu jupân d:Estourville putea da loc la tot felul de 
presupuneri în privinţa rosturilor sale în casa prefectului, 
coană Perrine se îndrepta spre pavilion şi intră din nou, 
urmată de Ascanio, în camera în care o lăsase pe Colombe. 
Fată stătea îngândurata şi visătoare, în atitudinea pe care o 
avea când ne-am despărţit de dânsa. Numai ca, între timp, 
de cel puţin de douăzeci de ori, poate, ridicase capul şi-şi 
aţintise privirea asupra uşii pe care ieşise tânărul cel 
chipeş, aşa încât cineva care ar fi observat cât de des îşi 
aruncă ochii într-acolo ar fi putut să-şi închipuie că-l 
aştepta. Totuşi, în momentul în care văzu uşa deschizându- 
se, Colombe se apucă de lucru cu atâta râvna, încât nici 
coană Perrine şi nici Ascanio n-ar fi putut bănui ca nu 
lucreze nimic până atunci. 

Cum de ghicise Colombe ca guvernanta venea însoţită de 
tânărul necunoscut, iată un lucru pe care doar magnetismul 
l-ar fi putut explica, dacă magnetismul ar fi fost descoperit 
la vremea aceea. 


— L-am adus înapoi pe cavalerul care ne-a oferit agheasmă 
în biserică, draga Colombe, fiindcă e chiar dânsul în carne 
şi oase, nu m-au înşelat ochii. Voiam tocmai să-l conduc 
până la poarta palatului, când mi-a amintit ca nu apucase 
încă să-şi ia rămas bun de la mătăluţă. Şi avea dreptate, 
fiindcă adineauri nu v-aţi spus niciun cuvinţel. Şi doar, slava 
Demnului, niciunul, nici altul nu sunteţi muţi! 


— Coană Perrine... - o întrerupse Colombe, care se 
fâstâcise toată. 

— Ei, ce e? Ce te-ai înroşit aşa? Domnul Ascanio este un 
cavaler de isprava, aşa cum matale eşti o domnişoară 
cuminte. De altfel, pe cât se pare, e un iscusit meşter de 
giuvaericale, nestemate şi tot felul de zorzoane după care 
de obicei se dau în vânt fetele frumoase. O să vină să ţi le 
arate, puica mamii, dacă-ţi face plăcere. 

— Nu-mi trebuie nimic - îngâna Colombe. 

— În momentul de fată, se prea poate; să sperăm însa ca n- 
o să meri surghiunita în pârdalnica asta de sihăstrie. Avem 
şaisprezece ani doar, Colombe, şi odată şi odată o să vină şi 
ziua când o să fim o logodnică nurlie şi osa primim fel de fel 
de giuvaeruri, pe urmă, o cucoană mare care o să aibă 
nevoie de tot felul de podoabe. De ce nu le-ai lua mai 
degrabă pe cele făurite de flăcăul nostru decât pe ale altui 
meşter, care de bună seama nu-i ajunge nici la călcâi. 
Bietei fete îi venea să intre în pământ. Ascanio, pe care 
prezicerile coanei Perrine îl bucurau şi nu prea, se grăbi să 
sară în ajutorul sarmanei copile, care s-ar fi simţit de o mie 
de ori mai puţin stingherita să stea de vorbă cu dânsul 
decât să asculte monologul talmaciului sau. 


— Vă rog, domnişoara - spuse el - nu vă împotriviţi şi 
îngaduinti-mi să vă aduc câteva din lucrările mele; îmi dau 
seama acum ca pentru dumneavoastră le-am făcut şi ca 
făcându-le, mă gândeam la dumneavoastră. O, da, vă rog 
să mă credeţi că-i aşa cum vă spun, deoarece aurul, 
argintul şi nestematele cu care lucram noi, meşterii 
giuvaergii, sunt adesea îngemănate cu gândurile noastre, 
în diademele ce împodobesc frunţile dumneavoastră, în 
braţările ce vă cuprind braţele, în colanele ce vă dezmiardă 
umerii, în florile, păsările, îngerii, himerele pe care le facem 
să gângurească la urechile dumneavoastră, lăsăm adeseori 
să se strecoare simţămintele noastre de respectuoasă 
adoraţie. 

Trebuie s-o spunem, în virtutea îndatoririlor noastre de 
cronicar, ca la auzul acestor dulci cuvinte tinerei fete îi 
creştea inima de bucurie, fiindcă Ascanio, care stătuse 
atâta vreme cu gura încleştată, se învrednicise în fine a 
vorbi şi vorbea aşa cum îşi închipuise ea ca trebuie să 
vorbească, şi fiindcă, fără să ridice ochii, Colombe simţea 
privirea-i arzătoare aţintită asupra ei, până şi accentul 
străin al glasului său dădea un farmec deosebit acestor 
cuvinte atât de noi pentru Colombe, care nu le mai auzise 
până atunci, un ecou adânc şi cuceritor al graiului atât de 
simplu şi de melodios al iubirii pe care tinerele fete îl 
înţeleg înainte de a fi început să-l folosească. 


— Ştiu bine - continuă Ascanio - ştiu foarte bine ca noi nu 
putem spori cu nimic frumuseţea dumneavoastră. 
Dumnezeu nu poate fi mai bogat decât e fiindcă noi îi 
împodobim altarele. Dar cel puţin prin iscusinţa mâinilor 
noastre gingăşia dumneavoastră e înconjurata de tot ce e 
frumos şi suav ca şi ea, iar când din adâncul întunecos al 


nimicniciei noastre noi, nevrednici şi umili făurari de 
încântări şi străluciri, vă vedem trecând scăldate în lumină, 
avem cel puţin mângâierea ca, deşi suntem mult mai prejos 
decât dumneavoastră, arta noastră în schimb e hărăzită să 
vă înalte şi mai sus încă. 

— O, domnule - spuse Colombe, peste măsură de tulburată 
- minunăţiile făurite de domnia voastră vor fi, desigur, 
pururea străine de mine sau, cel puţin, de prisos, sunt 
obişnuită să trăiesc în umbră şi în singurătate şi trebuie să 
vă mărturisesc ca nici umbră şi nici singurătatea nu mă 
apăsa, dimpotrivă mi-s dragi şi aş dori să rămân toată via. 
A aşa, dar trebuie să vă mărturisesc de asemenea ca mi-ar 
plăcea totuşi să văd aceste podoabe, nu pentru mine, ci 
pentru frumuseţea lor, nu ca să le port, ci numai ca să le 
admir. 

Şi tremurând toată de teamă ca spusese mai mult decât se 
cuvenea şi ca s-ar putea să spună şi mai mult încă, rostind 
aceste cuvinte, Colombe îl salută şi ieşi atât de grăbită, 
încât un om mai priceput în asemenea treburi ar fi putut 
socoti ieşirea această precipitată nici mai mult nici mai 
puţin decât o fugă. 


— Ei bravo, să fie într-un ceas bun! Se bucura coană 
Perrine. A început să se lase ispitita de cochetărie. E 
adevărat însa ca şi matale, flăcăule, vorbeşti ca din carte. 
Zău dacă nu-mi vine să cred ca în ţara de unde vii 
dumneata se cunosc anumite secrete pentru a vrăji 
oamenii, cea mai bună dovadă e ca ai reuşit să mă că. Ţigi 
din primul moment de partea dumitale, uite aşa, cum te 
văd şi cum mă vezi şi, pe cinstea mea, zău, aş dori din tot 
sufletul ca jupân prefectul să nu se poarte prea urât cu 
dumneata. Şi acum să ne vedem cu bine, flăcăule, şi spune- 


i stăpânului dumitale să se păzească. Să bage de seama 
fiindcă jupân d:Estourville nu ştie de glumă şi are proptele 
straşnice la curte. De-aia zic, dacă stăpânul dumitale ar 
vrea să-mi dea ascultare, sar lipsi de palatul Nesle şi, în 
orice caz, s-ar feri să pună stăpânire pe el cu anasâna. Pe 
dumneata însa, oricum, o să te mai vedem, nu-i aşa? Şi 
ascultă-mă pe mine, să nu crezi un cuvânt din ce ţi-a spus 
Colombe, de n-ar fi decât moştenirea pe care i-a lăsat-o 
răposata maică-sa, şi încă e destul de bogată ca să-şi poată 
îngădui capricii de douăzeci de ori mai costisitoare decât 
cele cu care o îmbii dumneata. Şi încă ceva, vezi, ai grijă să 
aduci şi niscai fleacuri mai uşoare, poate ca i-o trece prin 
gând să-mi dăruiască şi mie un lucruşor, ceva. N-am ajuns 
încă, slavă Domnului, la vârsta când trebuie să renunţi la 
orice cochetărie. Ai înţeles, nu-i aşa? 


Şi socotind de cuviinţă, pentru ca tânărul să priceapă mai 
bine, să-şi sublinieze cuvintele cu un gest, coană Perrine îl 
strânse puţin de braţ. Ascanio tresări ca şi când l-ar fi trezit 
cineva brusc din somn. Într-adevăr, i se părea ca totul nu e 
decât un vis. Nu-şi dădea seama ca se afla acasă la 
Colombe şi se îndoia ca acea albă nălucire al cărei glas 
melodios îi mai suna încă în urechi şi a cărei forma suava 
fluturase o clipa prin fată ochilor săi era cu adevărat fiinţă 
pentru care, nu mai departe decât în ajun, şi chiar în 
dimineaţa aceea, şi-ar fi dat viaţa doar pentru a-l învrednici 
cu o privire. 

Aşadar, cu inima plină de bucuria clipei de fată şi de 
speranţele sale în viitor, Ascanio îi promise coanei Perrine 
tot ce poftea, fără să asculte măcar ce anume voia de la el. 
Ei, şi? N-ar fi fost oare în stare să dea tot ce avea pe lume 
numai ca s-o mai poată vedea pe Colombe? 


Pe urmă, gândindu-se ca nu se cădea să-şi prelungească 
vizita peste măsură, îşi lua rămas bun de la coană Perrine, 
făgăduindu-i să vină din nou a doua zi. 

leşind din curtea pavilionului, Ascanio se întâlni aproape 
nas în nas cu doi inşi care tocmai se pregăteau să intre. 
După privirea pe care i-o aruncă unul dintre aceşti doi inşi, 
mai curând, decât după îmbrăcăminte, îşi închipui ca s-ar fi 
putut să fie însuşi prefectul. 


O clipa mai târziu, bănuielile sale se preschimbară în 
certitudine când îi văzu pe noii veniţi bătând la poarta care 
tocmai se închisese în urma lui, se căi atunci ca nu plecase 
ceva mai înainte, căci cine putea şti dacă nesocotinţa lui nu 
avea să se răsfrângă asupra Colombei? 

Pentru ca vizita lui să pară cât mai banală, în cazul când ar 
fi atras atenţia prefectului, Ascanio se îndepărtă fără a mai 
întoarce capul o singură dată spre acel colţ de lume care 
pentru el, în momentul acela, preţuia mai mult decât o 
împărăție. 

Înapoindu-se la atelier, îl găsi pe Benvenuto ca niciodată 
îngândurat. Omul care-i oprise pe strada nu era nimeni altul 
decât Primaticcio; venise să-i dea de ştire lui Cellini, ca un 
bun tovarăş de breaslă, ca, în timpul vizitei pe care Francisc 
| i-o făcuse în dimineaţa aceea, artistul, nechibzuit cum era, 
reuşise să-şi atragă duşmănia de moarte a doamnei ducese 
d-Elampes. 


VII UN LOGODNIC ŞI UN PRIETEN 

Unul dintre cei doi inşi care se pregăteau să intre în palatul 
Nesle în clipa în care Ascanio ieşea pe poarta era într- 
adevăr jupân Robert d:Estourville, prefectul Parisului. Cât 
despre celălalt, vom afla îndată cine era. 


Aşadar, nu trecuseră nici cinci minute de la plecarea lui 
Ascanio şi coană Periine intra valvârtej s-o vestească pe 
Colombe, care se ascunsese la ea în odaie şi şedea în 
picioare cu urechea ciulită, păstrând încă pe fată o expresie 
visătoare, ca tatăl sau o aştepta în camera alăturată. 

— Tata! Tresări Colombe, speriată, adăugind apoi în şoaptă, 
Doamne Dumnezeule, numai de nu l-ar fi întâlnit! 

— Da, tatăl matale, puica mamei - rosti din nou coană 
Perrine, răspunzând numai la primul cuvânt cu care fată îşi 
începuse fraza, fiind şi singurul pe care-l auzise - tatăl 
matale împreuna cu încă un domn mai în vârsta pe care nu- 
| cunosc. 

— Un domn mai în vârsta! sp use Colombe, 


cutremurându-se fără să vrea. Doamne, coană 

Perrine, ce-o mai fi şi asta? E pentru prima oară în ultimii 
doi sau trei ani când tata nu vine singur. 

Totuşi, cum în pofida îngrijorării ei, tânăra fată nu putea 
face altcum decât să se supună, ştiind foarte bine ca taică- 
său îşi pierde numaidecât răbdarea, Colombe îşi luă inima 
în dinţi şi intră din nou, cu zâmbetul pe buze, în camera pe 
care tocmai o părăsise, căci, cu toată teama pe care o 
simţea pentru prima oară şi a cărei pricina n-o putea 
desluşi încă, îl iubea pe jupân d:Estourulle cu cea mai 
desăvârşită dragoste filială, deşi prefectul nu era prea duios 
cu ea, zilele în care venea la palat păreau, în lungul şir al 
zilelor triste şi monotone, adevărate sărbători. 

Colombe se apropie de el cu braţele întinse şi gura 
întredeschisa, dar prefectul na-i dădu răgaz nici să-l îmbră.i. 
Eze, nici să rostească un singur cuvânt, ci, luând-o de mâna 
şi ducându-se cu ea în fată străinului care şedea rezemat 
de căminul impunător plin de flori, spuse: 


— Dragă prietene, îţi prezint pe fiica mea. Apoi, întorcându- 
se către ea, Colombe, dumnealui este contele d:Orbec. 
Vistiernicul regelui şi viitorul tău soţ. 

Colombe dădu un țipăt uşor, pe care bunacuviinţa o sili să-l 
înăbuşe; simțind însa ca i se taie picioarele, se sprijini de 
spătarul unui scaun. 

Într-adevăr, pentru a ne putea da seama, mai ales în starea 
de spirit în care se afla Colombe, cât de înfricoşătoare erau 
cuvintele neaşteptate ce însoțeau această prezentare, 
trebuie să ştim mai întâi cum arata contele d:Orbec. 


Fără doar şi poate, jupân Robert d:Estourville, tatăl 
Colombei, nu era un bărbat chipeş; sprâncenele-i groase, 
ce se încruntau la cel mai mic obstacol material sau moral 
de care se lovea, îi dădeau o înfăţişare severă, şi toată 
făptura lui scurtă şi îndesata avea ceva greoi şi stângaci 
care-l făcea prea puţin simpatic, dar pe lângă contele 
d-Orbec, arata ca arhanghelul Mihail lângă balaur. Figura 
pătrată a prefectului şi trăsăturile bine reliefate erau, cel 
puţin, un semn de hotărâre şi de forţă, în timp ce ochii săi 
mici ca de linx, cenuşii şi neastâmpăraţi vădeau agerimea 
minţii, pe când contele d:Orbec, deşirat, firav şi costeliv, cu 
braţele-i lungi ca picioarele unui păianjen, cu glas piţigăiat 
ca zumzetul unui. Ân.ar şi molâu ca un melc, era nu numai 
urât, ci pur şi simplu fioros de o urâţenie în acelaşi timp 
stupidă şi rea. Stătea cu capul puţin aplecat pe umăr şi 
avea im zâmbet mârşav pe buze, iar în ochi o privire 
vicleană. 

Astfel ca, la vederea acelei făpturi respingătoare pe care 
taică-său i-l prezentase drept viitorul ei soţ, în timp ce 
inima, gândul şi ochii ei se aflau încă sub vraja chipului 
frumos al tânărului care părăsise cu puţin înainte încăperea 


aceea, Colombe, aşa cum am spus, nu-şi putuse stăpâni un 
țipăt în primul moment, dar, o dată cu ţipătul acela, toată 
vlaga ei părea să se fi istovit şi fată rămăsese locului, 
palidă şi rece ca un sloi de gheaţă, uitându-se la taică-său 
înspăimântată. 


— Îţi cer iertare, dragă prietene - continuă prefectul - 
pentru zăpăceala fiicei mele; în primul rând trebuie să-ţi 
spun ca de felul ei e cam sălbatică şi ca de doi ani de zile n- 
a mai ieşit din casă, fiindcă, după cum bine ştii, vremurile 
astea nu sunt chiar atât de prielnice pentru fetele 
frumoase, şi pe urmă, trebuie să recunosc, am făcut rău ca 
nu i-am împărtăşit din timp planurile noastre, ceea ce, de 
altminteri, era de prisos, dat fiind ca lucrurile pe care eu le- 
am hotărât nu mai au nevoie de încuviințarea nimănui spre 
a fi aduse la îndeplinire. În sfârşit, Colombe nu ştie cine eşti 
şi nu-şi dă scama ca, având un nume ca al tău, averea pe 
care o ai şi protecţia doamnei d:Etampes, poţi dobândi tot 
ce doreşti, dar, chibzuind bine, va putea să preţuiască 
cinstea pe care ne-o faci consimţind să uneşti străvechea 
faima a numelui tău cu proaspăta noastră nobleţe; va afla 
de asemenea ca, fiind prieteni de patruzeci de ani... 

— Ajunge, dragul meu, ajunge, te implor! îl întrerupse 
contele, apoi adresându-se Colombei, plin de sine şi cu o 
arogantă familiaritate ce păreau şi mai supărătoare în 
comparaţie cu timiditatea bietului Ascanio, o linişti, ei 
haide, haide, vino-ţi în fire, copilule, şi lasa să-ţi înflorească 
din nou bujorii-n obraji, aşa cum îţi stă bine. O, Doamne, 
crezi oare ca nu ştiu ce înseamnă o fată tânără sau o 
femeie în floarea vârstei? Ba bine ca nu, am fost doar de 
două ori însurat până acum, fetiţo. Fii cuminte, nu trebuie 
să te pierzi aşa cu firea, sper, cel puţin, ca nu teai speriat 


de mine - adaugă contele, cu ifos, înal. Ând capul şi 
netezindu-. | cu degetele mustăţile rare şi cele câteva fire 
din. Acalie. Tăticul dumitale a făcut rău numindu-mă, aşa, 
din senin, soţul matale, cuvânt care de obicei are darul să 
neliniştească o tânără inimioara când îl aude pentru prima 
dată; dar ai să te deprinzi cu timpul, fetiţo, şi până la urmă 
ai să-l rosteşti chiar matale cu guriţa asta frumoasă. Ei, dar 
ce înseamnă asta, iar te-ai îngălbenit? ... Păcatele mele, mi- 
e teamă c-o să leşine. 


Şi d:Orbec întinse braţul ca s-o sprijine, dar Colombe se 
încorda brusc, făcând un pas înapoi, ca şi cum s-ar fi temut 
să nu se atingă de un şarpe şi, adunându.-. | puterile, reuşi 
să îngaime câteva cuvinte: 

— lertaţi-mă, domnule, iartă-mă, tata! Bâigui ea. lertaţi-mă, 
vă rog, nu-i nimic, dar credeam, speram ca... 

— Credeai, ce? Sperai, ce? Hai, spune repede! O luă la zor 
prefectul, aţintind asupra fiicei sale ochişorii lui ageri şi 
mânioşi. 

— Că-mi vei îngădui să rămân lângă dumneata totdeauna, 
tata - rosti Colombe. De când a murit mama, Dumnezeu s-o 
ierte, nu mai ai pe nimeni afară de mine să te iubească şi 
să-ţi poarte de grijă, şi mă gândeam... 


— Destul, Colombe! îi porunci prefectul. Nu sunt chiar atât 
de bătrân ca să am nevoie de o îngrijitoare, iar dumneata 
eşti la vârsta când trebuie să-ţi faci un rost. 

— Doamne sfinte! Spuse d:Orbec, amestecânduse din nou 
în discuţie, ia-mă de bărbat, drăguţo, nu mai face atâtea 
mofturi. Cu mine ai să fii cum nu se poate mai fericită, şi să 
vezi numai câte femei au să-ţi jinduiască soarta, ascultă-mă 
pe mine. Sunt bogat, drăcia dracului! Şi vreau şi eu să am 


cu cine mă mândri, am să te duc la palat şi ai să mergi 
acolo cu nişte giuvaeruri, c-o să te invidieze nu numai 
regina, ci chiar şi doamna d:Etampes. 

Nu ştiu ce gânduri se vor fi trezit în mintea Colombei la 
auzul acestor cuvinte, fiindcă se îmbujora deodată la fată 
şi, în ciuda privirii încruntate a prefectului ce stătea 
pironita, amenințătoare, asupra ei, avu curajul să-i 
răspundă contelui: 

— Oricum, am să-i cer tatălui meu, monseniore, un răgaz 
pentru a cugeta pe îndelete la propunerea domniei voastre. 
— Ce înseamnă asta? Răbufni jupân d:Estourville, vijelios. 
Niciun ceas, niciun minut măcar. Din clipa asta te poţi 
socoti logodită cu contele. M-ai înţeles? Şi ai fi putut fi soţia 
lui chiar astă-seară dacă n-ar fi fost nevoit să plece peste o 
oră la moşia lui din Normandia. Ştii foarte bine ca orice 
dorinţă a mea e un ordin. Auzi colo, să cuge. |! Nu mă 
înnebuni! D:Orbec, las-o-n plata Domnului pe razgâiata 
asta. Din acest moment e a ta, prietene, n-ai decât s-o ceri 
când pofteşti. Şi acum hai să cercetăm împreuna viitoarea 
voastră locuinţa. 


D-Orbec ar fi vrut să mai zăbovească pentru a mai adăuga 
încă un cuvântel la cele pe care le rostise mai înainte, dar 
prefectul îl apucă de braţ şi-l trase după el, bombănind, aşa 
ca se mulţumi s-o salute pe Colombe, rânjind caineşte, şi 
ieşi cu jupân Robert. 

Îndată după plecarea lor, intra pe uşa din fund coană 
Perrine, care-l auzise pe prefect ridicând glasul şi care se 
grăbise să vină, bănuind ca jupân d:Estourville o dojenise 
iar pe fiica lui ca de obicei. Sosise tocmai la ţanc, fiindcă 
nici nu apucă bine să intre pe uşă, şi Colombe se azvârli în 
braţele ei. 


— O, Doamne Dumnezeule, Doamne! Suspină biata copilă, 
acoperindu-şi ochii cu palma ca să nu mai vadă chipul 
respingător al lui d:Orbec, deşi contele nu mai era de fată. 
O, Doamne! Oare aşa mi-a fost scris? O, visurile mele 
luminoase! Speranţele mele pline de melancolie! Totul s-a 
dus, s-a risipit în vânt şi acum nu-mi mai rămâne decât să 
mor! 

Nu mai e nevoie, cred, să ne întrebăm dacă aceste suspine, 
îngemănate cu slăbiciunea de care era cuprinsă Colombe şi 
paloarea chipului său, avură darul s-o înspăimânte pe 
coană Perrine şi, înspaimântând-o, să-i stârnească în 
acelaşi timp curiozitatea. lar cum, la rândul său, Colombe 
simţea nevoia să-şi descarce inima, începu a-i povesti 
preacinstitei sale guvernante, vărsând lacrimi amare, mai 
amare decât toate lacrimile pe care le vor îi plâns vreodată 
ochii săi, cele întâmplate puţin, mai înainte între tatăl său, 
contele d:Orbec şi ea. Coană Perrine recunoscu şi ea ca 
logodnicul nu era, într-adevăr, nici tânăr, nici frumos, dar 
cum, după umila ei părere, cea mai cumplită nenorocire ce 
i se putea întâmpla unei femei era să rămână nemăritata, 
încerca a-i dovedi Colombei ca, la urma urmei, tot era mai 
bine să ai un soţ bătrân şi urât, dar bogat şi puternic, decât 
să n-ai de loc. Cum însa această teorie nu putea decât să 
stârnească indignarea tinerei fete, Colombe se retrase în 
odaia ei, lăsând o pe coană Perrine, a cărei imaginaţie era 
foarte bogată, să urzească fel de fel de planuri în vederea 
zilei în care, din postul de guvernanta a domnişoarei 
Colombe, va fi ridicată la rangul de doamna de compania a 
contesei d:Orbec. 

Între timp, prefectul împreuna cu contele începuseră să 
viziteze palatul Nesle, mergând pe urmele lui Ascanio şi ale 


coanei Perrine, care făcuseră acelaşi lucru cu un ceas mai 
înainte. 

Ar fi într-adevăr ceva nemaipomenit dacă pereţii, care, 
după cum spune gura lumii, au urechi, ar avea totodată şi 
ochi, ba chiar şi limba şi ar povesti celor care intră într-o 
clădire tot ce au văzut şi au auzit din partea celor ce ies. 


Dar cum pereţii se mulţumeau să tacă şi să se zgâiască la 
vistiernic şi la prefect, râzând în sinea lor, aşa cum ştiu să 
râdă pereţii, singurul care vorbea era sus-numitul vistiernic. 
— Într-adevăr - spunea el în timp ce străbăteau curtea 
dintre pavilion şi palatul Nesle - într-adevăr, mititica arata 
minunat; este exact soţia care-mi trebuie mie, draga 
d-Estourville; cuminte, neştiutoare şi bine crescută. După 
ce o să treacă furtuna, cerul o să se însenineze şi vremea o 
să rămână de-a pururi frumoasă, ascultă-mă pe mine, 
fiindcă mă pricep, toate copilitele visează un bărbat tânăr, 
frumos, isteţ şi bogat. Slavă Domnului, cred ca am cel puţin 
jumătate din calităţile ce i se cer unui soţ. Nu ştiu, zău, câţi 
bărbaţi de pe lumea asta ar fi în măsură să spună acelaşi 
lucru despre ei şi asta, oricum, înseamnă foarte mult. Apoi, 
trecând de la viitoarea sa soţie, la proprietatea ce urma să 
intre în stăpânirea lui şi vorbind cu aceeaşi voce piţigăiată 
şi cu aceeaşi lăcomie şi despre una, şi despre cealaltă, 
continuă: 

— La fel ca şi bătrânul Nesle, care e o splendoare de palat, 
pe cinstea mea, nu pot decât să te felicit. Ne vom simţi în 
largul nostru şi soţia mea, şi eu, şi toată vistieria. Aici o să 
fie locuinţa noastră personală, dincoace birourile, iar acolo 
încăperile slugilor. Din păcate însa e cam dărăpănat. Dar cu 
puţină cheltuiala - pe care o vom face în aşa fel ca s-o 
suporte maiestatea sa - vom reuşi să-l scoatem la lumină. 


Şi fiindcă veni vorba, spune-mi, d:Estourville, eşti chiar aşa 
sigur c-ai să poţi păstra mai departe palatul? N-ar strica să 
legalizezi totuşi titlul de proprietate, la urma urmei, dacă nu 
mă înşel, regele nu ţi l-a dăruit. 


— Nu mi l-a dăruit, ai dreptate - răspunse prefectul, râzând 
- dar m-a lăsat să-l iau, ceea ce e cam acelaşi lucru. 

— Da, dar ce te faci dacă i se năzare cuiva să-ţi joace o 
festă şi să-l ceară în toată regula? 

— Las: pe mine! Să poftească numai să ridice vreo 
pretenţie! Din moment ce mă pot bizui pe sprijinul doamnei 
d-Etampes şi pe al tău, îl voi face să-şi plătească 
îndrăzneala cu vârf şi îndesat. Nu, dinspre partea asta n-am 
nicio grijă, palatul Nesle e al meu fără discuţie, dragă 
prietene, aşa cum fiica mea Colombe îţi aparţine; pleacă 
deci liniştit şi întoarce-te cât mai repede. 

În timp ce prefectul rostea aceste cuvinte de al căror 
adevăr nici el şi nici interlocutorul său naveau vreun motiv 
să se îndoiască, un al treilea personaj, însoţit de grădinarul 
Raimbault, se ivi în pragul porţii ce dădea din curtea 
dreptunghiulară în grădinile palatului Nesle. Respectivul 
personaj se numea vicontele de Marmagne. 

Vicontele era şi el pretendent la mâna Colombei, dar un 
pretendent păgubos, un găligan cu părul blond auriu şi 
obrajii rumeni, o secătura înfumurata, obraznică şi flecara, 
făcând pe cocoşul pe lângă femeile care, de cele mai multe 
ori, îl foloseau ca pe un paravan pentru a-şi ascunde 
adevăratele lor legături amoroase, mândru nevoie mare de 
slujba sa de secretar al regelui, slujba ce îi îngăduia să 
trăiască în preajmă maiestăţii sale, înrând cu ogarii, 
papagalii şi maimuţele monarhului. Aşa încât prefectul nu 
se lăsase înşelat de iluzoria familiaritate şi aparenta 


favoare de care vicontele se bucura pe lângă maiestatea 
sa, favoare şi familiaritate ce se datorau, după cum se 
vorbea, serviciilor prea puţin lăudabile pe care găsea, de 
cuviinţă să i le facă în cadrul slujbei sale. De altminteri, 
vicontele mâncase de mult averea părintească şi nu avea 
nimic altceva la sufletul său în afară de darurile pe care i le 
făcea cu generozitate Francisc |. Generozitatea această 
însa putea să înceteze de la o zi la alta, iar jupân 
d-Estourville nu era chiar atât de zanatic, fiind la mijloc un 
lucru atât de important, să se bizuie pe toanele unui rege, 
care se ştia cât era de schimbător de felul lui. Refuzase 
deci cu multe menajamente cererea vicontelui de 
Marmagne, mărturisindu-i între patru ochi şi sub pecetea 
tainei ca mâna fiicei sale era de mult făgăduita altcuiva. 
Datorită acestei mărturisiri care îndreptăţea întru totul 
refuzul prefectului, vicontele de Marmagne şi jupân 
d-Estourville rămăseseră în aparenţă cei mai buni prieteni 
din lume, cu toate ca din ziua aceea vicontele nu mai avea 
ochi să-l vadă pe prefect, iar prefectul, la rândul său, nu se 
încredea de fel în Marmagne, care, cu tot aerul său 
prietenos şi surăzător, nu reuşise să ascundă ura ce 
mocnea în sufletul sau unui om ca jupân Robert, obişnuit în 
egală măsură să desluşească tainele curților nobiliare şi să 
citească în adâncul neguros al inimilor. Ori de câte ori îl 
vedea pe viconte ieşindu-i în cale, prefectul ştia dinainte ca, 
în ciuda aerului sau ambil şi îndatoritor, venise anume ca 
să-i educa nişte ve. [i proaste pe care i le împărtăşea de 
obicei cu lacrimi în ochi şi cu o mâhnire făţarnică şi 
drămuită cu socoteala, în aşa fel ca să picure încetul cu 
încetul otrava peste rana proaspăt deschisă. 


Cât priveşte pe contele d:Orbec, vicontele de Marmagne 
rupsese aproape orice relaţii cu el, era chiar una din 
puţinele rivalități de la palat care săreau în ochi. D:Orbec îl 
dispreţuia pe Marmagne fiindcă vicontele nu avea niciun fel 
de avere şi nu era în măsură să-şi ţină rangul, iar 
Marmagne îl dispreţuia pe d:Orbec pentru ca era bătrân şi, 
prin urmare, pierduse orice şansă de a mai putea fi pe 
placul femeilor, în sfârşit, amândoi se urau pentru ca, ori de 
câte ori se întâlniseră întâmplător pe acelaşi drum, unul 
dintre ei îi suflese ceva de sub nas celuilalt. 

Aşa ca, de îndată ce dădură ochi unul cu altul, cei doi 
curteni se salutară cu un zâmbet sarcastic şi glacial, unul 
dintre acele zâmbete pe care nu le întâlneşti decât în 
anticamerele palatelor şi care vrea să spună: „Ah, dacă n- 
am fi şi unul, şi altul atât de laşi, de mult unul dintre noi ar 
fi trebuit să fie îngropat! 


Totuşi, fiind de datoria unui cronicar să pomenească 
deopotrivă şi binele, şi răul, se cuvine să precizăm ca 
amândoi se mulţumiră să se salute şi să-şi zâmbească şi ca, 
fără să fi schimbat un singur cuvânt cu vicontele de 
Marmagne, contele d:Orbec, condus de prefect, se grăbi să 
iasă pe poarta pe care tocmai intrase duşmanul său. 

Să nu pierdem totuşi ocazia de a arăta ca, în pofida 
zâzaniei ce se iscase între ei, la nevoie, aceşti doi oameni 
ar fi fost gata să-şi dea mâna pentru un timp spre a unelti 
împotriva unui al treilea. 

După plecarea contelui d:Orbec, prefectul rămase singur cu 
prietenul său vicontele de Marmagne. 

Se grăbi deci să-l întâmpine, cu o fată zâmbitoare, în timp 
ce noul venit îl aştepta cu o mutră cătrănita. 


— Văd ca eşti tare vesel azi, scumpul meu prefect - spuse 
Marmagne, rupând cel dintâi tăcerea. 

— lar dumneata, draga Marmagne - răspunse pre fectul - 
eşti tare paraponisit. 

— Sunt, sarmane d:Estourville, fiindcă pun prea mult la 
inima necazurile prietenilor mei. 


— Da, da, ştiu ce-ţi poate inima - recunoscu prefectul. 

— Şi când te-am văzut adineauri râzând atât de fericit cu 
viitorul dumitale ginere, contele d:Orbec, fiindcă nu mai e 
un secret pentru nimeni ca fată dumitale se mărita cu 
dânsul, şi cu acest prilej dă-mi voie să te felicit, draga 
d-Estounille... 

— Îți spusesem de mult, dacă ţii minte, ca făgăduisem 
cuiva mâna Colombei, draga 

Marmagne. 


— Da, totuşi nu înţeleg cum poţi îndura să te desparţi de un 
copil atât de fermecător. 

— Dar cine ţi-a spus ca mă despart? Protestă jupân Robert. 
Ginerele meu, contele d:Orbec, o să treacă Sena cu toată 
vistieria lui şi o să se mute în palatul Nesle, iar eu, când o 
să am vreun răgaz, o să locuiesc în Palatul cel mic. 

— Sărmanul meu prieten! Îl căina Marmagne, clătinând din 
cap, nespus de întristat, şi punând o mâna pe braţul 
prefectului în timp ce pe cealaltă o ducea la ochi spre a 
şterge o lacrimă inexistentă. 

— De ce sărman?! Se miră jupân Robert. Asta-i bună! Ce 
veşti ai mai venit să-mi aduci? 

— Să-mi fi fost dat oare mie să-ţi împărtăşesc cel dintâi o 
veste atât de proastă? 

— Ce veste? Hai, spune, nu mă fierbe aşa! 


— După cum bine ştii, dragul meu prefect, se cuvine să 
întâmpinam totul cu filosofie pe lumea această, exista un 
proverb din bătrâni pe care biata omenire ar trebui să-l aibă 
tot timpul pe buze şi care cuprinde în sinea lui toată 


înţelepciunea popoarelor. 

— Ce proverb? Spune odată! 

— Omul propune, dragă prietene, omul propune şi 
Dumnezeu dispune. 

— Şi care-i lucrul acela pe care mi l-am propus eu pentru ca 
Dumnezeu să dispună? Spune ce-ai de spus şi să încheiem 
discuţia. 

— Ziceai adineauri ca vrei să înzestrezi pe fiica şi pe 
ginerele dumitale cu palatul Nesle? 

— Bineînţeles, şi până-n trei luni sper chiar să şi locuiască 
în el. 

— Îţi iaci iluzii, scumpul meu prefect, îţi faci iluzii! 

Palatul Nesle, în momentul de fată, nu mai e proprietatea 
dumitale. Te rog să mă ierţi claca team întrebat, dar, ştiind 
ca ai o fire cam nestăpânita şi te aprinzi repede, m-am 
gândit că-i mai bine să afli vestea această din gura unui 
prieten care va avea grijă să ţi-o împărtăşească pe ocolite 
şi cu binişorul, decât să vină cine ştie ce mocofan care, 
bucurându-se de nenorocirea dumitale, ţi-ar fi spus-o de la 
obraz fără niciun fel de menajamente, îmi pare rău, dragă 
prietene, dar palatul Nesle nu mai e al dumitale. 

— Şi cine a îndrăznit să mi-l ia? 

— Maiestatea sa. 

— Maiestatea sa? 

— Ea însăşi, îţi dai seama deci ca nu mai e nimic de făcut, 
nenorocirea nu are leac. 


— Şi când s-a întâmplat asta? 

— Azi-dimineaţă. Dacă îndatoririle slujbei mele nu m-ar fi 
obligat să rămân la Luvru, ţi-aş fi dat mai curând de ştire. 
— i-o fi jucat cineva o farsă, Marmagne, trebuie să fie 
vreun zvon mincinos pe care duşmanii mei simt o plăcere 
să-l răspândească şi pe care dumneata te-ai grăbit să-l 
trâmbiţezi. 

— AŞ da orice să fie aşa, crede-mă, dar din păcate nu e un 
lucru pe care să mi-l fi spus cineva, l-am auzit cu urechile 
mele. 

— Ai auzit ce? ... 

— L-am auzit pe monarh spunând cu gura lui ca dăruieşte 
palatul Nesle altcuiva. 

— Cui anume? 

— Unui vântură-lume. Unui italian, orfaurar de felul său, pe 
care s-ar putea să-l cunoşti din auzite, un intrigant care se 
numeşte Benvenuto Cellini, care a venit de la Florenţa 
acum două luni şi pe care nu ştiu de ce regele îl 
cocoloşeşte; azidimineata chiar s-a dus să-l viziteze, 
împreuna cu toată curtea, la palatul cardinalului de Ferrara, 
unde acest aşa-zis artist şi-a instalat atelierul. 

— Şi zici c-ai fost de fată, viconte, când regele a făgăduit 
să-i dea palatul Nesle acestui netrebnic? 

— Am fost - răspunse Marmagnc, rostind aceste două 
cuvinte literă cu literă, rar şi apăsat, cu un fel de voluptate. 
— Aşa, va să zică - se zbârâi prefectul - foarte bine! ÎI 
aştept, să poftească numai vântură-lume ăsta al dumitale 
să-şi ia în primire ploconul regal! 


— Nu cumva ai de gând să te împotriveşti? 
— Fără îndoiala. 
— Unui ordin al regelui? 


— Al oricui ar fi, al lui Dumnezeu ori al diavolului, oncarui 
ordin care s-ar încumeta să mă scoată de aici. 

— Baga de seama, prefectule, baga de seama - stăruli 
vicontele de Marmagne - pe lângă mânia regelui pe care o 
vei avea de înfruntat, trebuie să iei aminte ca Benvenuto 
Cellini e mult mai primejdios decât îţi închipui. 

— Ştii cine sunt eu, viconte? 

— În primul rând se bucura de tot sprijinul maiestăţii sale... 
deocamdată, ce-i drept, dar se bucura de acest sprijin. 

— Ştii oare ca eu, prefectul Parisului, sunt împuternicitul 
maiestăţii sale la Chalelet, ca stau acolo într-un jilt cu 
baldachin, în roba scurtă, cu o pelerină cu guler înalt, cu 
spada la şold şi cu o pălărie cu pene în cap, ţinând în mâna 
bastonul de comandant îmbrăcat în catifea albastră? 

— Pe urmă trebuie să-ţi spun ca îndrăcitul ăsta de italian e 
gata oricând să dea piept, de la egal la egal, cu orice fel de 
prinţ, de cardinal sau de papa... 

— Ştii dumneata ca am la îndemâna pecetea mea 
personală prin care orice înscris capătă putere legală? 

— Se mai spune de asemenea ca afurisitul ăsta de spadasin 
este în stare să taie fără nicio şovăială pe oricine îi stă 
împotriva... 


— Ai uitat oare ca o gardă de douăzeci şi patru de arcaşi se 
afla zi şi noapte la ordinele mele? 

— Se vorbeşte c-ar fi tăbărât în mijlocul unui batalion de 
şaizeci de oameni şi c-ar fi răpus un orfaurar cu care avea 
nu ştiu ce rafuiala... 

— Ţine seama ca palatul Nesle e întărit, are metereze şi 
balcoane cu trape deasupra porţilor, ca să nu mai punem la 
socoteală zidul cetăţii care-l străjuieşte pe una dintre lături 
şi peste care nu ştiu, zău, cine ar putea să treacă. 


— Sunt unii care pretind ca s-ar pricepe să poarte un asediu 
la fel de bine ca Bayard sau ca Antonio din Leyra ... 

— Asta rămâne de văzut. 

— Zău ca mi-e teamă. 

— Dinspre partea mea n-are decât să vină. 

— Uite, dragă prietene, dacă-mi îngădui, ţi-aş da un sfat. 

— Dă-mi-l, numai să fie scurt. 

— N-are rost să ţii piept unuia mai tare ca dumneata. 

— Mai tare ca mine, un păcătos de meşter italian? Viconte, 
mă faci să turbez! 

— Pe cinstea mea, s-ar putea să te căieşti. i-o spun cu 
toată sinceritatea. 

— Viconte, mă scoţi din sărite! 

— Gândeşte-te ca omul ăsta îl are pe rege de partea lui. 


— Să-i fie de bine! Eu o am pe doamna d:Etampes. 

— S-ar putea ca maiestatea sa să nu vadă cu ochi buni 
faptul ca cineva îndrăzneşte să se împotrivească dorințelor 
sale. 

— Am mai făcut-o, stimabile, şi pot să-ţi spun ca nu mi-a 
părut rău. 

— Da, ştiu, în tărăşenia aceea cu vama podului de la 
Nantes. Dar.. 

— Dar ce? 

— Nu rişti nimic sau, în orice caz, prea puţin împotrivindu-te 
unui monarh slab şi blajin, în timp ce înseamnă să-ţi pui 
viaţa-n joc razboindute cu un om aprig. | neînfricat cum e 
Benvenuto Cellini. 

— Fir-ar dracu-al dracului! Viconte, vrei să mă scoţi din 
minţi? 

— Dimpotrivă, vreau să-ţi bag minţile-n cap. 


— Ajunge, viconte, ajunge! Ah, bădăranul, o să plătească 
scump, ţi-o jur pe ce vrei, clipele astea cumplite prin care 
mi-a fost dat să trec datorită prieteniei dumitale! 

— Dumnezeu să te aibă în pază, prefectule. Domnul să te 


aibă în pază! 
— Bine, bine! Mai ai şi altceva să-mi spui? 
— Nu, nu cred... - şi vicontele se încrunta ca şi cum ar fi 


căutat să-şi amintească o noutate tot atât de grozavă ca şi 
cea de mai înainte. 
— Atunci să ne vedem cu bine! Se oţări prefectul. 


— Cu bine, sarmane prietene! 

— Drum bun! 

— Să nu zici ca nu ţi-am spus. 

— Mergi sănătos! 

— Cel puţin n-am nimic să-mi reproşez, e singura mea 
consolare. 

— Du-te cu Dumnezeu! 

— Noroc bun! Deşi, cinstit vorbind, am toate îndoielile ca 
urarea mea s-ar putea împlini. 

— Călătorie sprâncenata şi s-auzim de bine! 

— Rămas bun! 

Şi vicontele de Marmagne, cu inima împovărată de suspine 
şi fată răvăşită de durere, după ce strânse mâna 
prefectului, ca şi cum s-ar fi despărţit de el pe veci, pleca 
ridicând braţele la cer. 

Prefectul se duse în urma lui şi închise poarta dinspre 
strada. 

Vă daţi seama, cred, ca această convorbire amicală 
înveninase peste măsură sângele şi răscolise fierea lui 
jupân d:Estourville. Aşa încât acum caută pe cineva asupra 
căruia să-şi descarce mânia, când îşi aminti deodată da 


tânărul pe care-l văzuse ieşind din palatul Nesle în 
momentul în care se pregătea să intre pe poarta împreuna 
cu contele d:Orbec. Şi cum Raimbault se afla prin 
apropiere, nu trebui să caute prea mult pe cel ce era în 
măsură să-i dea lămuriri asupra necunoscutului, chemându- 
| aşadar pe grădinar la dânsul, cu un gest poruncitor, în fată 
căruia nimeni nu şi-ar fi îngăduit să crâcnească, îl întreba 
ce ştia despre tânărul cu pricina. 


Grădinarul îi răspunse ca omul la care se gândea, probabil, 
stăpânu-său venise să viziteze palatul în numele maiestăţii 
sale şi ca, socotind ca nu-şi poate lua o asemenea 
răspundere, îl condusese la coană Perrine, care îl călăuzise, 
îndatoritoare, peste tot. 

Prefectul intra buzna în pavilion pentru a se răţoi la 
onorabila guvernanta; din nefericire, coană Perrine tocmai 
ieşise în oraş pentru a târgui cele trebuincioase pentru 
toată săptămâna. 

Mai rămânea Colombe, dar cum prefectului nici măcar nu i- 
ar fi trecut prin gând ca fată ar fi putut să dea ochi cu 
tânărul necunoscut, după ce-i pusese în vedere coanei 
Perrine cu cea mai mare străşnicie s-o păzească de băieţii 
chipeşi, se leri să-i spună ceva. 

Pe urmă, dai fiind ca îndatoririle sale îl obligau să se 
întoarcă la Grand-Châtelet. Se grăbi să plece, nu însa mai 
înainte de a-i fi poruncit lui Raimbault, ameninţându-l ca, 
dacă nu-i da ascultare, îl mătrăşeşte pe loc, să nu lase să 
intre pe nimeni, nici în palatul Nesle, nici în pavilion, în 
numele oricui ar veni şi, mai cu seama, pe netrebnicul 
acela de aventurier care izbutise să pătrundă înăuntru prin 
vicleşug. 


Astfel ca, a doua zi, când Ascanio se înfăţişa cu giuvaerurile 
lucrate de el, dând urmare invitaţiei pe care i-o făcuse 
coane Perrine, Raimbault se mulţumi să deschidă 
ferestruica din poarta şi să-i spună printre zabrele ca 
palatul Nesle era închis pentru toată lumea şi, în special, 
pentru domnia să. 

Ascanio, aşa cum era şi de aşteptat, făcu calea întoarsa, 
cuprins de disperare; trebuie să spunem totuşi ca nu se 
gândi nicio clipa să pună în seama Colombei primirea atât 
de ciudată de care avusese parte, tânăra fată nu ridicase 
spre el decât o singură privire, nu rostise decât o singură 
frază, dar în privirea ei era atâta dragoste sfielnică, iar în 
fraza pe care o rostise o duioşie atât de armonioasă, încât 
din ajun Ascanio auzea tot timpul un glas îngeresc cântând 
în inima lui. 

Ştiind însa ca prefectul îl văzuse ieşind din palat, îşi 
închipui, şi pe bună dreptate, ca nimeni altul decât jupân 
Robert d:Estourville pusese acea oprelişte de pe urma 
căreia îi era dat acum să pătimească. 


VIII PREGATIRI DE OFENSIVA ŞI DE APARARE 

Abia apucase Ascanio să se înapoieze acasă şi să-i 
împărtăşească lui Benvenuto rezultatele expediției sale cu 
privire doar la topografia palatului Nesle, şi orfaurarul, 
dându-şi seama ca reşedinţă îi convenea de minune, se 
grăbi să dea ochi cu primul secretar al finanţelor 
monarhului, domnul de Neufville, pentru a-i cere actul 
menit să întărească donația regală. Domnul de Neufville îl 
ruga să-l păsuiască până a doua zi ca să se poată 
încredința ca spusele meşterului Benvenuto erau 
întemeiate, şi cu toate ca orfaurarul socoti o neobrăzare 
faptul ca nu era crezut pe cuvânt, înțelegând ca secretarul 


nu făcea decât să respecte litera legii, se supuse, ferm 
hotărât totuşi în sinea lui să nu-i lase răgaz domnului de 
Neufville nici măcar o jumătate de ceas peste ora stabilită. 
Aşadar, în ziua următoare, se înfăţişa la tanc, fiind primit 
fără întârziere, ceea ce i se păru un semn bun. 

— Ei, acum ce mai ziceţi, seniore? începu cuvântul 
Benvenuto. ltalianul e un palavragiu, ori v-a spus adevărul? 
— Adevărul adevărat, dragă prietene. 

— Nu pot decât să mă bucur. 


— Şi maiestatea sa mi-a poruncit să-ţi înmânez actul de 
donaţie în bună regulă. 

— Vă rog să mă credeţi ca va fi bine primit. 

— Totusi... - urma secretarul finanţelor, cu o şovăiala în 
glas... 

— Mai e ceva? Vă ascult. 

— Totuşi, dacă-mi îngădui să-ţi dau un sfat întelept... 

— Un sfat înţelept! Mare minune! Aşa ceva rar se 
întâlneşte, domnule secretar! Daţi-mi-l, ce mai tura-vura! 

— Ei bine, te-aş sfătui să renunţi la palatul Nesle, să cauţi o 
altă clădire pentru atelierul dumitale. 

— Adevărat? Răspunse Benvenuto, cu un aer zeflemitor. 
Credeţi cumva ca n-o să-mi convină? 

— Ba da! Din respect fată de adevăr, mă simt chiar obligat 
să recunosc ca ar trebui să cauţi mult şi bine ca să găseşti 
ceva mai bun. 

— Şi-atunci? Care-i pricina? 

— Vezi dumneata, palatul ăsta are un stăpân, şi acest 
stăpân e o persoană mult prea simandicoasă ca să intri în 
cârcota cu ea, fără s-o păţeşti. 


— Şi eu am un stăpân care este preamăritul rege al Franţei 
şi nu înţeleg pentru ce aş da înapoi când e vorba de un 
lucru pe care-l fac cu împuternicirea să. 

— Într-adevăr, numai ca în ţara noastră, meştere 
Benvenuto, orice mare senior e rege la el acasă, şi a 
încerca să-l izgoneşti pe prefect din casă în care locuieşte 
înseamnă să-ţi pui capul în joc. 


— Odată şi odată tot trebuie să mor - răspunse Cellini, 
sentenţios. 

— Va să zică eşti hotarât... 

— Să-i vin de hac încornoratului, până nu-mi vine el de hac. 
Lăsaţi pe mine, domnule secretar! Să ia aminte deci 
domnul prefect, şi dumnealui, şi toţi cei ce vor încerca să se 
împotrivească poruncilor regelui, mai ales dacă sarcina de 
a le duce la îndeplinire e încredinţată meşterului Benvenuto 
Cellini. 

Drept care, jupân Nicolas de Neufville socoti mai cuminte 
să nu-şi răcească gura degeaba cu argumentele lui 
filantropice, pretextând ca avea diferite formalităţi de 
îndeplinit înainte de a-i înmâna înscrisul, Benvenuto însa se 
a. Eză tacticos pe un scaun, declarând ca n-are de gând să 
se urnească din locul acela până ce nu se va vedea cu 
patalamaua în mâna şi ca, dacă era nevoie să şi doarmă 
acolo, era hotărât să facă şi lucrul acesta, cu atât mai mult 
cu cât, bănuind ca s-ar putea ivi vreo încurcătură, lăsase 
vorbă acasă ca s-ar putea să nu se întoarcă în noaptea 
aceea. 

Văzând cu cine are de-a face, jupân Nicolas de Neufville se 
îndupleca în fine, chit ca după aceea avea să tragă 
ponoasele, să-i înmâneze lui Benvenuto Cellini actul de 
donaţie, având grijă totuşi să-i aducă la cunoştinţa 


jupânului Robert d:Estourville ca fusese silit să i-l dea, pe 
de o parte fiindcă era la mijloc porunca regelui, pe de alta 
din pricina îndărătniciei orfaurarului. 


La rândul său, Benvenuto Cellini se întoarse acasă fără să 
sufle o vorbă despre isprava sa, încuie zapisul în dulapul în 
care păstra nestematele şi se apucă din nou liniştit de 
lucru. 

Vestea împărtăşita prefectului de către secretarul finanţelor 
era cea mai bună dovadă pentru jupân Robert ca 
Benvenuto, aşa cum îi spusese vicontele de Marmagne, 
ţinea cu tot dinadinsul să pună stăpânire, cu voia ori 
împotriva voinței  dumisale, asupra palatului Nesle. 
Prefectul îşi lua deci măsurile cuvenite, îi aduse pe cei 
douăzeci şi patru de arcaşi ai săi, puse străji pe ziduri şi nu 
se mai îndura să iasă din casă decât atunci când îndatoririle 
slujbei sale îi cereau să se ducă neapărat la Châtelet. 

Zilele treceau însa şi Cellini, care îşi vedea mai departe în 
tihnă de lucrările începute, nu dădea nici cel mai mic semn 
ca ar avea de gând să-l atace. Prefectul era încredinţat 
totuşi ca această înşelătoare acalmie nu putea fi decât un 
tertip şi ca duşmanul său era hotărât să aştepte până ce 
vigilenţa lui avea să slăbească, pentru a tăbări asupra lui 
fără veste. Astfel ca jupân Robert, stând tot timpul cu ochii 
în patru, cu urechea ciulită şi într-o continuă încordare 
sufletească, stăpânit zi şi noapte de planurile sale 
belicoase, pe măsură ce starea această, care nu era nici de 
pace şi nici de război, se prelungea, era tot mai agitat din 
pricina aşteptării înfrigurate şi a temerilor ameţitoare ce 
amenințau, şi dacă lucrurile nu aveau să se lămurească mai 
curând, aveau să-i întunece minţile, aşa cum se întâmplase 


cu guvernatorul cetăţii Sunt: Angelo, nu mai punea nimic în 
gură, nu mai putea să doarmă şi se topea văzând cu ochii. 


Când şi când scotea pe negândite sabia din teacă şi 
începea să dueleze cu pereţii, strigând: 

— Să poftească încoace! Da, da, să poftească numai, 
ticălosul! Să poftească, îl aştept! 

Benvenuto însa nu binevoia să poftească. 

De aceea erau şi momente în care jupân Robert 
d-Estourville se simţea mai liniştit şi cauta să se convingă 
ca orfaurarul avusese pesemne limba mai lungă decât 
sabia şi ca nu va îndrăzni în veci să-şi aducă la îndeplinire 
planurile-i nelegiuite, într-unul dintre aceste momente, 
ieşind întâmplător din odaia ei şi văzând toate acele 
pregătiri de război, Colombe îl întreba pe taică-său ce se 
întâmplase. 

—  Nimica toată, un pezevenchi pe care trebuie să-l 
pedepsim - îi răspunse prefectul. 

Cum însa, în virtutea sarcinilor sale, menirea prefectului era 
să pedepsească pe câte cineva, fată nu mai avu 
curiozitatea să afle cine putea fi pezevenchiul pentru a 
cărui osânda se făceau atâtea pregătiri, fiind ea însăşi mult 
prea frământata pentru a nu se mulţumi cu această 
laconică explicaţie. 


Într-adevăr, cu un singur cuvânt jupân Robert provocase o 
cumplită răsturnare în existenţa fiicei sale, viaţa simplă şi 
paşnică pe care o dusese până atunci, viaţa modestă şi 
retrasă, cu zile atât de senine şi nopţi atât de liniştite, 
semăna acum cu un biet iaz răscolit de un uragan. E 
adevărat ca mai înainte simţise uneori ca sufletul ei 
lâncezea, cuprins de toropeală, şi inima-i era pustie, dar de 


fiecare dată îşi spunea ca melancolia ei se datora de bună 
seama singurătăţii, iar puştiul din inimă să faptului ca îşi 
pierduse mama din copilărie, şi iată ca golul din viaţa ei se 
umpluse dintr-o dată, cugetul sau, inima sa, sufletul său 
erau pline acum, dar de amărăciune. 

O, cum tânjea după vremea când trăia liniştită şi 
neştiutoare şi când prietenia vulgară, dar pururi trează a 
coanei Perrine aproape că-i ajungea spre a se simţi fericită, 
vremea aceea luminată de speranţă şi de credinţa în care 
se bizuia pe viilor, aşa cum te bizui pe un prieten, zilele în 
care încrederea ei filiala nu fusese zdruncinată şi era 
convinsă de afecțiunea tatălui său. lar acum, vai, viitorul 
pentru ea însemna iubirea dezgustătoare a contelui 
d:Orbec, iar dragostea tatălui său se dovedise a nu fi decât 
o ambiţie ce purta masca duioşiei părinteşti. Pentru ce, în 
loc să îi fost unica moştenitoare a unui nume ales şi a unei 
averi considerabile, nu avusese parte să vadă lumina zilei 
în casa unui burghez oarecare din cetate care ar fi alintat-o 
şi ar fi iubit-o ca ochii din cap? Atunci ar fi putut să se 
întâlnească în voie cu tânărul artist, cu acest frumos 
Ascanio, care vorbea cu atâta însufleţire şi cu un farmec 
atât de învăluitor şi care părea să aibă atâta fericire şi atâta 
dragoste de dăruit. 

Dar când bătăile inimii şi roşeaţa ce-i împurpura obrajii îi 
dădeau de ştire ca icoana străinului stăruie prea mult în 
cugetul sau, drept pedeapsă Colombe cauta să alunge din 
minte visul acesta îmbietor, silindu-se să-şi îndrepte 
gândurile asupra dureroasei realităţi, de altfel, din ziua în 
care taică-său dăduse în vileag căsătoria pe care o pusese 
la cale pentru ea, îi pusese în vedere coanei Perrine să nu-l 
mai primească în casă pe Ascanio, cu niciun chip. Şi sub 
niciun cuvânt, ameninţând-o ca, dacă nu-i va da ascultare, 


va dezvălui totul tatălui ei, şi cum guvernanta, de teamă să 
nu fie învinuita c-ar fi uneltit împreuna cu tânărul 
îndrăgostit, găsise de cuviinţă să nu-i împărtăşească 
planurile duşmănoase urzite de meşterul lui Ascanio, biata 
Colombe se credea scutită de orice primejdie dinspre 
partea această. 

Să nu vă închipuiţi însa ca blânda copilă, a cărei fire aţi 
avut prilejul s-o cunoaşteţi din cele arătate până acum, se 
resemnase cumva să se supună ca o victimă poruncii 
tatălui său. Nu, dimpotrivă, toată fiinţa ci se cutremură la 
gândul ca va trebui să-şi unească soartă cu un om pe care 
l-ar fi urât din toată inima dacă ar fi ştiut ce înseamnă acest 
simţământ. De aceea, sub fruntea ei palidă şi frumoasă, se 
frământau sumedenie de gânduri străine până atunci de 
cugetul sau, gânduri de împotrivire şi de răzvrătire pe care 
o clipa mai târziu le socotea tot atâtea păcate de neiertat şi 
pentru care se grăbea să-i ceară iertare în genunchi Celui- 
de Sus. | se năzărea, uneori să se ducă la palat şi să se 
arunce la picioarele lui Francisc |. Auzise însa povestindu-se 
în şoaptă ca, într-o împrejurare şi mai cumplită, Diane de 
Poitiers avusese aceeaşi nefericită idee din pricina căreia îşi 
pierduse cinstea. Doamna d:Etampes ar fi putut de 
asemenea s-o ocrotească, s-o scape chiar din acest impas 
dacă voia. Dar s-ar fi înduplecat oare s-o facă? N-ar fi 
întâmpinat cu un zâmbet plânsetele unei copile? Zâmbetul 
acela ironic şi dispreţuitor îl văzuse fluturând şi pe buzele 
tatălui său atunci când îl rugase cu lacrimi în ochi s-o lase 
să rămână mai departe cu el, şi zâmbetul pe care-i avusese 
prefectul în clipa aceea o făcuse să şuiere îngrozitor. 
Colombe nu mai putea deci nădăjdui să găsească vreun 
sprijin decât la bunul Dumnezeu, de câte o sută de ori pe zi 
se aşeză în genunchi pe scaunul de rugăciune, implorându-l 


pe stăpânul tuturor lucrurilor să vină în ajutorul becisniciei 
sale până nu se vor încheia cele trei luni care o mai 
despărţeau de fiorosul sau logodnic, ori dacă, omeneşte 
vorbind, niciun ajutor nu i-ar fi fost de folos, să-i îngăduie 
cel puţin să se ducă lângă mama sa. 


Nici viaţa pe care o ducea Ascanio însa nu era mai puţin 
zbuciumata decât a iubitei lui. Din ziua în care Raimbault îi 
făcuse cunoscut ordinul ce-l oprea să mai calce vreodată 
pragul palatului Nesle, în repetate rânduri, dimineaţa, când 
nimeni nu se sculase încă din somn, ori seara târziu, când 
toată lumea dormea, dăduse târcoale, visător, înaltelor 
ziduri ce-l despărţeau de temeiul propriei sale vieţi. 
Niciodată însa, fie în văzul tuturor, fie pe furiş, nu încercase 
să pătrundă în grădina oprită. În sufletul lui mai dăinuia 
încă acel respect feciorelnic al adolescentei ce apăra 
femeia iubită de ispitele dragostei, care vor fi mai apoi 
pentru ea o primejdie de temut. 

Ceea ce nu-l împiedica pe Ascanio ca, în timp ce cizela 
giuvaerurile, în timp ce încrusta mărgăritarele ori monta 
diamantele, să se legene cu cele mai nesăbuite visuri, fără 
a mai pune la socoteală pe cele urzite în timpul plimbărilor 
sale din fiecare dimineaţă şi din fiecare seară sau în somnul 
agitat de peste noapte. Şi mai toate aceste vise erau 
prilejuite de ziua, atât de temuta la început şi jinduita cu 
atâta înfocare acum, în care Benvenuto avea să pună 
stăpânire pe palatul Nesle, fiindcă Ascanio îl cunoştea 
îndeajuns de bine pe meşterul sau, ca să ştie ca sub 
aparenţa lui nepăsare clocotea un vulcan gata să 
răbufnească. Şi răbufnirea urma să se întâmple, după cum 
îi înştiinţase Cellini, în duminica următoare. Pentru Ascanio 


deci nu mai încăpea nicio îndoiala ca în următoarea 
duminica meşterul avea să-şi aducă la îndeplinire planul. 


Numai ca planul ticluit de Cellini. După cum putuse să-şi 
dea seama în timpul cutreierărilor lui în preajmă reşedinţei 
Nesle, avea să întâmpine unele greutăţi din pricina străjilor 
ce stăteau de veghe zi şi noapte pe ziduri, Ascanio 
observase în palatul Nesle semnele vădite ale unor 
pregătiri de război. Fiind vorba de un atac, trebuia să existe 
şi o apărare, şi cum fortăreaţa nu părea dispusă să 
capituleze, era limpede ca lumina zilei ca nu putea fi 
cucerită decât printr-un asalt. 

În momentul acela de cumpănă, aşadar, cavalerismul lui 
Ascanio trebuia să găsească prilejul de a se manifesta într- 
un fel oarecare. Vor avea loc ciocniri, se va produce 
probabil o spărtură în zid, ba poate chiar va izbucni un 
incendiu. O, un incendiu mai ales, era tot ce şi-ar fi dorit 
Ascanio, un incendiu care să pună în primejdie viaţa 
Colombei! Atunci s-ar năpusti printre bârnele învâlvorate, 
printre zidurile cuprinse de flăcări, pe scările şubrede, gata 
să se surpe. Ar auzi glasul ei strigând după ajutor, ar reuşi 
să răzbată până la dânsa, ar lua-o în braţe, mai mult 
moartă decât vie şi aproape în nesimţire, ar purta-o aşa 
printre vâltorile de foc, strângând-o la piept, simţindu-i 
inima bătând lângă inima lui, sorbindu-i răsuflarea. Pe 
urmă, după ce va fi trecut prin nenumărate primejdii şi 
încercări, ar depune-o la picioarele tatălui, înnebunit de 
spaimă, care s-ar grăbi să ofere mâna fiicei sale viteazului 
care o scăpase de la moarte, drept răsplată pentru curajul 
dovedit. Sau coborând pe o scândura aruncată peste flăcări 
şi care se clatină la fiecare pas, s-ar putea să-i alunece 
piciorul, să se prăvălească împreuna cu iubita lui şi să 


moară îmbrăţişaţi, îngemănându-şi inimile o dată cu ultimul 
suspin, în primul şi cel din urmă sărut ce le va fi fost 
hărăzit. Şi acest trist final nu era nici el de disprețuit pentru 
un om ca Ascanio, care pierduse aproape orice speranţă, 
căci, după fericirea de a trăi unul pentru altul, ce altă 
voluptate mai mare poale exista pentru doi îndrăgostiţi 
decât să moară împreuna? 

După cum se vede, eroii noştri petreceau zile şi nopţi 
zbuciumate, cu excepţia lui Benvenuto Cellini. Care părea 
să fi uitat cu desăvârşire planurile-i agresive împotriva 
palatului Nesle, şi a drăgălaşei Scozzone, care habar n-avea 
de nimic. 

Trecuse astfel o săptămână plină de cele mai felurite 
emoţii, aşa cum am arătat mai sus, când, în sfârşit, 
sâmbătă după-amiaza, pe la orele cinci, Benvenuto Cellini, 
care lucrase sârguincios toate cele şase zile ale săptămânii, 
reuşind să termine aproape macheta de lut a statuii lui 
Jupiter, îşi puse cămaşa de zale, peste care îmbraca vestă 
cu mâneci bufante şi, spunându-i lui Ascanio să vină cu el 
se îndrepta spre palatul Nesle. Ajungând la picioarele 
zidului, Cellini făcu înconjurul fortăreței, căutând să-şi dea 
seama care sunt punctele slabe şi chibzuind în sinea lui un 
plan de atac. 


Asaltul cetăţii avea să întâmpine numeroase obstacole, aşa 
cum îi spusese prefectul prietenului său Marmagne, aşa 
cum îi confirmase, la rândul său, Ascanio lui Benvenuto şi 
aşa cum meşterul putea să se încredinţeze cu ochii lui 
Castelul Nesle era înzestrat cu metereze şi balcoane cu 
trape, era străjuit de un zid dublu de-a lungul țărmului 
Senei şi, mai ales, ocrotit de şanţurile şi fortificațiile 
oraşului ce-l despărţeau de Pre-aux-Cleres. Era una dintr- 


acele construcţii feudale trainice şi impunătoare care se 
putea apăra numai prin masivitatea ei, cu condiţia ca 
porţile să fie temeinic ferecate, şi putea respinge, fără 
niciun ajutor dinafară, atacurile tâlharilor şi pungaşilor, cum 
i se spunea pe atunci, ba, la nevoie, chiar şi ale ostaşilor 
regelui. Aşa se obişnuia în vremurile acelea de toată 
nostimada când adeseori oamenii erau siliţi să fie propriii 
lor paznici şi poliţai. 

Terminând recunoaşterea, executată după toate regulile 
strategiei antice şi moderne, şi socotind ca, mai înainte de 
a începe asediul, fortăreaţa trebuia somata să se predea, 
Benvenuto bătu la poarta cea mică a palatului pe care 
intrase cândva Ascanio. Ca şi atunci când venise Ascanio, 
se deschise o ferestruică, numai ca, de astă dată, în locul 
pasnicului grădinar se ivi chipul războinic al unui arcaş. 


— Ce doriţi? Îl întreba arcaşul pe străinul ce bătuse la 
poartă. 

— Să iau în primire palatul Nesle, a cărui proprietate a 
trecut asupra mea, adică a lui Benvenuto Cellini - răspunse 
orfaurarul. 

— Bine, aşteptaţi puţin - spuse destoinicul arcaş şi plecă în 
grabă să-i dea de ştire prefectului, aşa cum i se poruncise. 
După o bucată de vreme se întoarce însoţit de jupân 
d-Estourville, care, fără a se arăta la fată, înconjurat de o 
parte din garnizoana sa, se aşeză la pânda într-un cotlon, 
ţinându-şi răsuflarea şi trăgând cu urechea ca să-şi poată 
da seama de gravitatea situaţiei. 

— Nu înţelegem ce vreţi să spuneţi - îi dădu răspuns 
arcaşul. 


— Atunci - rosti Benvenuto - înmânează, rogu-te, zapisul 
ăsta domnului prefect, este copia legalizata după actul de 
donaţie. 

Şi-i strecura înscrisul prin ferestruică. Arcaşul se făcu din 
nou nevăzut, dar cum de astă dată nu trebuia decât să 
întindă mâna pentru a da copia prefectului, ferestruica se 
deschise iar după o clipa. 


— Poftim răspunsul - spuse ostaşul, petrecând printre 
zabrele zapisul rupt în bucăţi. 

— Prea bine - răspunse Cellini, cât se poate de liniştit. 
Rămâi sănătos! 


Şi, încântat de atenţia cu care Ascanio urmărise cercetarea 
amănunţită a terenului şi de observaţiile chibzuite pe care 
acesta le făcuse în legătură cu lovitura pusă la cale, 
orfaurarul se înapoie la atelier, mărturisindu-i pe drum 
ucenicului său ca ar fi putut ajunge cu siguranţă mare 
conducător de oşti dacă nu i-ar fi fost scris să devină un şi 
mai mare artist, ceea ce în ochii lui Cellini preţuia de o mie 
de ori mai mult. 

A doua zi, soarele se înalta maiestuos la orizont, încă din 
ajun Benvenuto îi rugase pe lucrători să vină cu toţii la 
atelier, cu toate ca era duminica, şi niciunul dintre ei nu 
lipsi la apel. 

— Copii - le spuse meşterul - v-am tocmit, de bună seama, 
să meşteşugiţi scule de preţ, şi nicidecum ca să vă războiţi. 
Dar de două luni de când suntem împreuna am reuşit să ne 
cunoaştem îndeajuns unii pe alţii pentru ca să mă pot bizui 
pe voi dacă s-ar întâmpla să fiu la mare ananghie, aşa cum 
şi voi vă puteţi oricând bizui pe mine. Ştiţi despre ce e 
vorba: suntem cam strâmtoraţi aici, n-avem nici aer şi nici 


loc cât near trebui, nu ne putem mişca în voie pentru a ne 
putea apucă de lucrări mai mari sau măcar pentru a făuri 
ceva mai de doamne-ajută. Regele, aşa cum aţi văzut cu 
toţii, a binevoit să ne dea un locaş mai încăpător în care să 
ne simţim în largul nostru, cum însa maiestatea să n-are 
vreme de pierdut cu asemenea mărunţişuri, m-a lăsat să 
mă descurc singur şi să fac ce ştiu ca să intru în casă. 
Numai ca cel în mâna căruia se afla acum locaşul pe care 
monarhul ni l-a dăruit cu atâta mărinimie nu se îndura să-l 
părăsească, nu ne rămâne, aşadar, decât să-l ocupăm cu 
forţa. Prefectul Parisului, care se încăpăţânează să-l 
păstreze în pofida ordinului maiestăţii sale (se pare ca aşa 
e obiceiul pământului în ţara asta), nu ştie însa cu cine are 
de-a face, când cineva nu vrea să-mi dea un lucru, îi pun 
piciorul în prag, iar dacă tot se mai împotriveşte i-l iau cu 
de-a silă. Vreţi să-mi daţi o mâna de ajutor? Nu vă ascund 
ca e o treabă destul de primejdioasă, e vorba de purta o 
bătălie în lege, de căţărat pe ziduri şi de alte asemenea 
distracţii tot atât de nevinovate. Nu trebuie să ne sinchisim 
nici de poliţie şi nici de arcaşi, de vreme ce avem 
împuternicirea maiestăţii sale, s-ar putea totuşi să ne lăsăm 
pielea, copii. De aceea, cei care au chef să hoinărească 
aiurea să plece fără multe mofturi, iar cei ce vor să stea 
acasă s-o spună fără nicio sfială. Chiar dacă ar fi să mă 
lăsaţi singur cu Pagolo şi cu Ascanio, nu trebuie să-mi 
purtaţi de grijă. Nu ştiu ce şi cum am să fac, tot ce ştiu e ca 
n-am să rămân de ocară. Dar, să mă bată Dumnezeu, dacă, 
aşa cum nădăjduiesc, inimile şi braţele voastre sunt gata să 
mă sprijine, o să aibă de furcă prefectul cu toată prefectura 
lui! Şi acum ca ştiţi lămurit despre ce este vorba, hai, 
spuneţi, sunteţi gata să mă urmaţi? 


Din toate piepturile izbucni-un singur strigăt: 


— Oriunde, meştere, oriunde vrei să ne duci! 

— Bravo, copii! Atunci intraţi cu toţii în horă? 

— Cu toţii! 

— Dacă-i aşa, mii de bombe şi de draci! O să petrecem de 
minune! tună Benvenuto, care se simţea, în sfârşit, în 
elementul său. Ajunge de când mucezesc! Sus inimile, 
copii! Trageţi săbiile din teacă! Slavă Domnului, o să avem, 
în fine, prilejul să încrucişăm spadele voiniceşte! 

Şi acum haideţi, copiii mei dragi, haideţi, prietenii mei de 
nădejde; trebuie să ne înarmăm, să punem la cale un plan 
de bătaie, să chibzuim fiecare lovitură; fiţi gata deci să 
mânuiţi sabia cu dibăcie şi, trăiască bucuria! Am să vă dau 
toate armele de atac sau de apărare pe care le am la 
îndemâna, în afară de cele atârnate pe pereţi, alegeţi ce 
poftiţi şi ce vă place. Ştiu, ne-ar fi trebuit o culevrină 
iscusită, dar ce să-i faci! Avem aici în schimb cu prisosinţă 
archebuze, şi cu şi fără cârlig, sulițe, spăngi şi pumnale, 
avem, de asemenea, cămăşi de zale, coifuri şi platoşe. 
Haideţi, copii, repede, repede, să ne costumăm pentru bal, 
muzica o s-o plătească prefectul! 

— Ura! Strigară calfele. 

În momentul acela se isca în atelier o forfotă, o zarvă şi o 
învalmasala de-ţi era mai mare dragul să priveşti, 
însufleţirea şi voioşia meşterului învioraseră toate inimile şi 
toate chipurile, încercau platoşele, fluturau prin aer 
spadele, scoteau pumnalele din teacă, râdeau, cântau, deai 
fi zis ca se pregătesc pentru o mascaradă ori se duc la vreo 
petrecere. Benvenuto nu avea astâmpăr o clipa, se învârtea 
de colo până colo, arătându-i unuia cum să mânuiască 
sabia, încătărămând centironul altuia şi simțind cum îi 


zvâcneşte sângele în vine, slobod şi fierbinte, de parcă abia 
atunci s-ar fi trezit cu adevărat la viaţă. 


Cât priveşte pe lucrători, care mai de care se ţinea de şotii, 
făcând tot felul de glume pe socoteala mutrelor lor 
războinice şi a stângăciilor burgheze ale celorlalţi. 

— la uite, meştere - strigă unul - ia uite la Simon- 
Stângaciul cum şi-a atârnat spada la fel ca noi! Pune-o în 
dreapta, mă, în dreapta! 

— Parcă Jehan e mai breaz! Îi întorcea vorba Simon. Uite-l 
cum ţine halebarda, o ţine aşa cum o să ţină cârja când o fi 
episcop! 

— Dar Pagolo! Nu se lasa Jehan. Uite-l cum şi-a pus două 
rânduri de zale una peste alta! 

— Şi ce dacă? Răspunse Pagolo. Neamţul Hermann cum de- 
a putut să se îmbrace ca un cavaler de pe vremea 
împăratului Barbarossa? 

Într-adevăr, cel căruia i se spunea neamţul Hermann epitet 
ce putea fi socotit într-o oarecare măsură un pleonasm de 
vreme ce însuşi numele, prin rezonanţa lui germanica, 
arata îndeajuns ca purtătorul lui făcea parte din populaţia 
Sfântului Imperiu, Hermann, aşadar, era îmbrăcat din cap 
până în picioare într-o armură de fier, semănând leit cu una 
dintre acele statui uriaşe pe care sculptorii acelei 
înfloritoare epoci artistice le înfăţişau culcate pe lespezile 
mormintelor. De aceea, Benvenuto, cu toată forţa 
proverbiala a  destoinicului meseriaş de peste Rin ce 
stârnise uimirea întregului atelier, îi atrase atenţia ca, 
ferecat cum era în carapacea lui de fier, n-o să se poată 
mişca decât cu oarecare greutate şi ca puterea lui, în loc să 
sporească, va fi mai curând stăvilită. Drept răspuns, 
Hermann se urcă dintrun salt pe o tejghea cu atâta 


sprinteneala, încât ai fi zis ca era îmbrăcat nu în fiare, ci în 
catifele şi, desprinzând din cui coşcogea barosul, îl învârti 
deasupra capului şi izbi cu el de trei ori într-o nicovală atât 
de năprasnic, încât la fiecare lovitură nicovala se afunda de 
un deget în pământ. La un asemenea răspuns, într-adevăr, 
nu se mai putea răspunde nimic, aşa ca Benvenuto se 
înclina cu toată consideraţia în semn ca era pe deplin 
mulţumit. 


Numai Ascanio, tot timpul cât îşi făcuse pregătirile de luptă, 
stătuse tăcut deoparte, orice s-ar spune, nu se putea să nu 
fie îngrijorat de urmările aventurii în care se avânta, n-ar fi 
fost de mirare ca fiica prefectului să nu-l poată ierta 
niciodată pentru ca îndrăznise să-l atace pe tatăl ei, mai cu 
scamă dacă bătălia ar fi pricinuit cine ştie ce nenorocire 
cumplită, aşa încât, fiind mai aproape de privirile ei, s-ar fi 
îndepărtat, în schimb, tot mai mult de inimă sa. 


Cât priveşte Scozzone, care era şi bucuroasă, dar şi 
neliniştită în acelaşi timp, plângea cu un ochi şi râdea cu 
celălalt; schimbarea neaşteptată şi faptul ca avea să se dea 
o bătălie o încântau, dar loviturile de spadă şi vărsarea de 
sânge nu erau câtuşi de puţin pe gustul ei; spiriduşul din ea 
ţopăia de bucurie văzând pregătirile de luptă, femeia însa 
se cutremura gândindu-se la urmările acestei lupte. 

Într-un târziu, Benvenuto o zări stând aşa, surâzătoare şi 
înlăcrimată, şi se apropie de ea: 

— Tu, Scozzone - îi spune - ai să rămâi acasă cu Ruperta şi 
ai să pregăteşti scama pentru răniţi şi un ospăț straşnic 
pentru cei teferi. 

— Nici nu mă gândesc! protestă Scozzone. Merg şi eu cu 
dumneata, fără doar şi poate. Cu dumneata am curajul să-l 


înfrunt pe prefect cu toată prefectura lui, dar singura, aici, 
numai cu Ruperta, aş muri de spaimă şi de grijă. 

— A, nu, în ruptul capului nu te las să vii! Se împotrivi 
Benvenuto. Aş sta tot timpul cu inima pierită, de teamă să 
nu ţi se întâmple vreo nenorocire. Ai să ne artepti, fetiţo, şi 
ai să te rogi pentru noi bunului Dumnezeu. 

— Ascultă, Benvenuto - spuse pe neaşteptate fată, ca 
luminată de o idee fericită - cum crezi dumneata ca m-ar 
lăsa inima să stau aici. În bună pace, gândindu-mă ca în 
vremea asta s-ar putea să fii rănit sau chiar pe moarte? 
Exista însa un mijloc ca să împăcăm lucrurile, în aşa fel ca 
toată lumea să fie mulţumită: în loc să mă rog lui 
Dumnezeu aici, în atelier, pot tot aşa de bine sami fac 
rugăciunile într-o biserică, undeva cât mai aproape de locul 
bătăliei. În felul ăsta voi fi ferită de orice primejdie şi voi 
putea să aflu imediat dacă veţi birui ori dacă veţi fi învinşi. 


— Şi aşa e bine - încuviinţă Benvenuto. De altminteri, era 
de la sine înţeles ca nu ne puteam duce să scurtăm zilele 
altora sau ca alţii să ne scurteze pe ale noastre fără a ne 
omori mai întâi ascultând liturghia. Rămâne aşa atunci, 
intrăm cu toţii în biserica Augustinilor, care e cea mai 
apropiată de palatul Nesle, şi te lăsam acolo, fetiţo. 

După ce puseră astfel tupul la cale şi terminară cu 
pregătirile, traseră o duşcă de vin de Burgundia. Afară de 
armele de apărare şi de atac, laura cu ei cleşti, ciocane, 
scări şi frânghii şi purceseră la drum, mergând doi câte doi, 
dar nu încolonaţi, ci la o distanţă destul ce mare unii de alţii 
ca să nu bată la ochi. 

Şi nu pentru ca un atac armat n-ar fi fost un lucru la fel de 
banal pe vremea aceea ca o răzmeriţă sau o schimbare de 
guvern în ziua mare la curte; atâta doar ca, de obicei, 


oamenii nu alegeau tocmai sfânta zi de duminica şi nici ora 
prânzului pentru a se deda la asemenea distracţii şi trebuia 
să aibă cineva îndrăzneala lui Benvenuto Cellini, 
îndrăzneala sporită, ce altfel, de simţământul ca dreptatea 
era de partea lui, pentru a se încumeta să facă o asemenea 
ispravă. 


Aşadar, rând pe rând, eroii noştri ajunseră la biserica 
Augustinilor şi, după ce îşi lăsară armele şi uneltele la 
paracliser, care era prieten cu Simon-Stângaciul, se duseră 
plini de smerenie, să asiste la mesa şi să ceară 
Atotputernicului binecuvântarea pentru a răpune cât mai 
mulţi arcaşi. 

Cu toate astea suntem datori să spunem ca, în pofida 
cumpenei grele în care se afla, în pofida netăgăduitei sale 
evlavii şi a temeiniciei rugăciunilor pe care trebuia să le 
înalte către stăpânul ceresc, îndată ce paşi pragul bisericii, 
Benvenuto se arată, ca niciodată, nespus de distrat, pricina 
era ca, puţin mai în spate, dar în partea cealaltă a naosului, 
zărise, o fată care citea o carte de rugăciuni ilustrata cu 
miniaturi şi al cărei chip putea foarte bine să fure chiar şi 
privirile unui sfânt, cu atât mai vârtos deci pe ale unui 
sculptor, în împrejurarea de fată. Drept credinciosul era 
într-un mod cu totul neaşteptat sttânjenit de artist. În 
consecinţă, Celiini, generos cum era, simţi nevoia de a 
împărtăşi cuiva admiraţia lui, şi cum Catherine, care stătea 
în stânga sa, ar fi judecat, desigur, cu prea mare asprime 
uşurătatea meşterului, Benvenuto se întoarse către 
Ascanio, care stătea în dreapta lui, pentru a-i îndemna să-şi 
arunce ochii asupra acelui minunat chip de fecioară. 

Ochii lui Ascanio însa nu mai aveau nimic de făcut în 
privinţa asta; am clipa în care intrase în biserică, privirile 


tânărului ce opriseră asupra fetei şi nu se mai dezlipiseră 
de ea. 


Văzându-l cufundat în contemplarea aceleiaşi privelişti ca şi 
el, Bemenuto se mulţumi doar să-i facă semn cu cotul. 

— Da - murmură Ascanio - ştiu, e Colombe; ce frumoasă e. 
Nu-i aşa, meştere? 

Era, într-adevăr, Colombe, căreia taică-său, convins ca 
nimeni nu s-ar gândi să atace palatul ziua-n amiaza mare, îi 
îngăduise să se ducă, deşi după oarecare tocmeala, să se 
roage bunului Dumnezeu la biserica Augustinilor. E drept ca 
fată stăruise din răsputeri, fiind singura mângâiere cei mai 
rămăsese. Coană Perrine o însoțea. 

— Ce vorbeşti! Da: cine mai e şi Colombe asta?! Se miră 
Benvenuto, cu aerul cel mai firesc din lume. 

— Ah, aşa e, dumneata n-ai de unde s-o cunoşti, Colombe e 
fiica prefectului, a lui jupân Robert d:Estourville în 
persoană. Nu-i aşa că-i frumoasă? întreba Ascanio pentru a 
doua oară. 

— Nu - hotărî Benvenuto - nu-i Colombe. Nu, Ascanio, 
ascultă-mă pe mine, e Hebe, zeiţa tinereţii, Hebe, a cărei 
statuie mi-a poruncit-o luminatul nostru rege Francisc |, 
Hebe la care mă gândesc mereu, pe care m-am rugat Celui- 
de-Sus să mi-o scoată în cale şi care a coborât acum din 
ceruri la rugăminţile mele. 

Şi fără să-şi dea seama cât putea fi de bizară imaginea 
zeiţei Hebe citind o carte de rugăciuni şi înălţându-şi inima 
spre mântuitorul, Benvenuto continua să închine un imn 
frumuseţii, rugânduse în acelaşi timp lui Dumnezeu şi 
urzind planurile sale războinice, orfaurarul, catolicul şi 
strategul puneau, rând pe rând, stăpânire pe cugetul sau. 


— Tatăl nostru carele eşti în ceruri... Uită-te numai, 
Ascanio, ce profil delicat şi suav! Sfinţească-se numele tău, 
vie împărăţia ta, facă-se voia ta precum în cer aşa şi pre 
pamânt... Şi liniile astea unduioase ale trupului cât de 
fermecător se îmbina! Pâinea noastră cea de toate zilele 
dă-ne-o nouă azi... Şi zici ca minunea asta de fată este 
odrasla secăturii de prefect, căruia ţin cu tot dinadinsul să-i 
fac de petrecanie cu mâna mea? Şi iartă-ne nouă greşelile 
noastre, precum şi noi iertăm greşiţilor nostri... Chiar dacă 
ar trebui să dau foc palatului ca să pun mâna pe el... Amin! 
Şi Benvenuto îşi făcu semnul crucii, pe deplin încredinţat ca 
rostise cea mai cuvioasa rugăciune duminicală. 

Slujba religioasă se încheie în mijlocul acestor preocupări 
atât de felurite şi care ar putea să pară mai mult sau mai 
puţin lumeşti dacă ar fi fost vorba de un om cu alta 
alcătuire sufletească şi dintr-o altă epocă, dar care erau cât 
se poate de naturale pentru o fire atât de spontană ca a lui 
Cellini şi într-o vreme în care Clement Marot aşternea în 
versuri galante cei şapte psalmi ai pocăinţei. 


După ce preotul rosti Ite missa est, Benvenuto şi Catherine 
îşi strânseră mâna. Apoi, stergândusi o lacrimă, tânăra fată 
rămase locului să aştepte sfârşitul bătăliei, în timp ce 
meşterul Cellini şi Ascanio, cu privirile aţintite asupra 
Colombei, care nu ridicase nicio clipa ochii din carte, se 
duseră, împreuna cu însoțitorii lor, să ia un strop de 
agheasmă; după care se despărţiră, urmând să se 


4 Duceţi-vă. Slujba s-a sfârşit (în limba latină în test); 
formula cu care te încheie liturghia catolică. 
(n. T.). 


întâlnească din nou într-o fundătură pustie, cam la 
jumătatea drumului dintre biserică şi palatul Nesle. 

Cât despre Catherme, aşa cum se înţeleseseră dinainte, 
rămase în continuare la liturghie, la fel ca şi Colombe şi ca 
şi coană Perrine, care sosiseră mai devreme ca de obicei şi 
ascultaseră slujba de dimineaţă ca pe un preludiu al marii 
liturghii; de altfel, nici Colombe şi nici guvernanta n-aveau 
de unde să ştie ca în vremea asta Benvenuto împreuna cu 
ucenicii săi se pregăteau să le taie orice legătură cu palatul, 
pe care-l părăsiseră în chip atât de nesăbuit. 


IX 


ÎNCRUCISARI DE SPADA 

Sosise în fine momentul hotărâtor. Benvenuto îşi împarţi 
oamenii în două cete: una dintre ele trebuia să încerce prin 
orice mijloace a sparge poarta palatului, cealaltă avea 
misiunea de a acoperi operaţiile asediatorilor, îndepărtând 
de pe ziduri cu focuri de archebuza sau înfruntând cu spada 
pe asediaţii care s-ar fi urcat pe metereze ori ar fi căutat să 
iasă din încercuire. Benvenuto tinu să ia el însuşi comanda 
celei de-a două cete, numindu-l pe prietenul nostru Ascanio 
locotenentul său, încredința apoi conducerea primei cete 
vechii noastre cunoştinţe, Hermann, neamţul cel destoinic 
şi de isprava care era în stare să turtească un drug de fier 
cu o singură lovitură de ciocan şi un om, cu un singur 
pumn, şi care luă, la rândul său, ca aghiotant pe 
prichindelul Jehan, un alt năzdravan de vreo cincisprezece 
ani, sprinten ca o veveriţă, şiret ca o maimuţă şi neobrăzat 
ca un paj, pe care vajnicul Goliat îl îndrăgise nespus de 
mult, probabil din pricină ca ştrengarul găsea în tot 
momentul prilejul să-l necăjească pe blajinul german. 


Mândru nevoie mare, micul Jehan lua loc alături de 
căpitanul sau, făcându-l să crape de ciuda pe Pagolo, care, 
împlătoşat cu două rânduri de zale, se mişca atât de 
ţeapăn, încât semăna ca două picături de apă cu statuia 
Comandorului. 


După ce chibzui tot ce aveau de îndeplinit şi trecu în revistă 
pentru ultima oară armele şi combatanții, Benvenuto socoti 
cu cale să le spună câteva cuvinte vitejilor săi tovarăşi, care 
erau bucuroşi să înfrunte primejdiile de dragul lui, ba poate 
chiar şi moartea; pe urmă le strânse tuturor mâna şi, 
închinându-se cu smerenie, strigă: „înainte, marş!. Îndată 
cele două cete se puseră în mişcare, luând-o de-a lungul 
cheiului Augustinilor şi având grijă să păstreze între ele o 
anumită distanţă; în scurtă vreme ajunseră în dreptul 
palatului Nesle. 

Dat fiind ca Benvenuto nu înţelegea să pornească atacul 
fără a îndeplinit toate formalităţile cerute de legile 
curtoaziei în asemenea împrejurări, se apropie singur, 
purtând în vârful spadei o năframă albă, de poarta mică a 
palatului la care se mai înfăţişase o dată în ajun şi bătu în 
canat. Şi tot ca în ajun, cineva dinăuntru îl întreba prin 
ferestruica zăbrelita ce doreşte. Benvenuto repeta acelaşi 
ceremonial, spunând ca venise să ia în primire castelul pe 
care i-l dăruise monarhul. Dar, mai puţin norocos decât în 
ajun., de astă dată nu mai avu cinstea să primească un 
răspuns. 

Atunci, ridicând glasul şi continuând să stea cu fată spre 
poarta: 

— ie - rosti el, dârz - ţie, Robert d:Estourville, senior de 
Villebon şi prefect al Parisului, eu Benvenuto Cellini, 
orfaurar, sculptor, pictor, maşinist şi inginer, îţi aduc la 


cunoştinţă ca maiestatea sa regele Francisc | mi-a dăruit de 
bună voie şi în virtutea drepturilor pe care le are palatul 
Nesle în deplină proprietate. Cum însa tu ai pus stăpânire 
pe el fără nicio ruşine şi cum, nesocotind voinţa 
suveranului, te împotriveşti să mi-l dai în primire, te 
înştiinţez, aşadar, Robert d:Estourville, senior de Villebon şi 
prefect al Parisului, c-am de gând să-l cuceresc cu arma în 
mâna. Apără-te deci şi, dacă s-ar întâmpla cumva ca 
îndărătnicia ta să aibă un sfârşit prost, afla ca numai tu vei 
avea de dat socoteală pe pământ ca şi în cer, în fată 
oamenilor şi în fată lui Dumnezeu. 


După care Benvenuto se opri, aşteptând; îndărătul zidurilor 
însa nu se auzea nicio şoaptă. Atunci orfaurarul îşi încarcă 
archebuza şi porunci cetei sale să pregătească armele; pe 
urmă, chemmdu-i la sfat pe toţi căpitanii, adică, în afară de 
el, pe Herrnan, pe Ascanio şi pe Jehan, le spuse: 

— Copii, precum vedeţi, nu există altă ieşire decât să ne 
batem. Rămâne acum de văzut în ce fel să înţepeni lupta. 
— Eu am să sparg poarta - îşi dădu părerea Hermann - şi 
voi toţi veniţi după mine. E simplu ca bună ziua. 

— Şi cu ce o s-o spargi, Samson dragă? ÎI 


întreba Benvenuto Cellini. 

Heirnann se uita în jur şi zări pe chei o grindă pe care patru 
oameni obişnuiţi abia dacă puteau s-o ridice. 

— Cu grinda asta - răspunse el. 

Şi se duse liniştit să culeagă de pe jos grinda, pe care o 
puse la subsuoară, strângând-o vârtos ca pe un berbece 
înţepenit într-o maşină de război, apoi se întoarse lângă 
comandantul său. 


Între timp, lumea începuse să se adune în jurul lor şi, 
stârnit de prezenţa mulţimii, Benvenuto se pregătea tocmai 
să pornească atacul, când, înștiințat probabil de vreun 
cetăţean cu principii conservatoare, căpitanul arcaşilor 
regelui se ivi de după colţul străzii, însoţit de vreo cinci- 
şase dintre oamenii săi călări. Căpitanul era prieten cu 
prefectul şi, cu toate ca ştia foarte bine despre ce era 
vorba, se apropie de Benvenuto Cellini, crezând pesemne 
ca va reuşi să-l bage în sperieţi, şi în vreme ce arcaşii săi îi 
aţineau calea lui Hermann, el spuse: 

— Ce doriţi şi pentru ce tulburaţi liniştea oraşului? 

— Cel care tulbură cu adevărat liniştea - îi răspunse Cellini 
- este cel ce nu înţelege să se supună poruncilor 
suveranului, şi nicidecum cel care caută să le aducă la 
îndeplinire. 

— Ce vreţi să spuneţi? întreba căpitanul. 

— Vreau să spun ca am aici un zapis în toată regula semnat 
de maiestatea sa şi înmânat de domnul de Neufville, 
secretarul finanţelor regelui, prin care mi se dă în stăpânire 
palatul Nesle. Însa oamenii care s-au ferecat înăuntru nu 
vor să recunoască acest zapis şi, prin urmare, tăgăduiesc 
drepturile mele de proprietate. Oricum ar fi, cu ştiu una şi 
bună şi anume ca, din moment ce Sfânta Scriptură spune 
să dăm cezarului ce-i al cezarului, Benvenuto Cellini are la 
rândul său dreptul să ia ce-i al lui Benvenuto Cellini. 


— Chiar aşa, în loc să ne pui bete în roate, împiedicându-ne 
să cucerim palatul, ai face mai bine să ne dai o mână de 
ajutor - se răţoi Pagolo. 

— Ţine-ţi gura, caraghiosule! Spuse Benvenuto. Bătând din 
picior. N-am nevoie de ajutorul nimănui, auzi tu? 


— Aveţi dreptate în principiu - răspunse căpitanul - dar de 
fapt n-aveţi dreptate. 

— Cum adică? Întreba Benvenuto, simțind cum i se ridica 
sângele în obraz. 

— Vreţi să luaţi în stăpânire un bun care este al 
dumneavoastră, foarte bine, aveţi toată dreptatea; nu mai 
aveţi însa dreptate atunci când vreţi să-l luaţi în stăpânire 
în felul acesta; fiindcă n-o să faceţi nicio scofală, ascultați- 
mă pe mine, războindu-vă cu nişte ziduri. Dacă mi-aţi 
îngădui să vă dau un sfat, un sfat prietenesc, vă rog să mă 
credeţi, atunci v-aş povăţui să vă adresaţi oamenilor legii şi 
să îndreptaţi o plângere împotriva prefectului Parisului, de 
pildă. Acestea fiind zise, vă las cu bine şi noroc bun! 


Şi căpitanul arcaşilor regelui pleca rânjind, drept care 
mulţimea, văzând ca omul stăpânirii făcea haz, se porni la 
rândul ei pe râs. 

— Cine râde la urmă râde mai bine - spuse Benvenuto 
Cellini. Înainte, Hermann, înainte! 

Hermann lua iarăşi grinda în braţe şi, în timp ce Benvenuto, 
Ascanio şi încă vreo doi-trei dintre cei mai dibaci trăgători 
din ceaţă, cu archebuza în mâna, stăteau gata să deschidă 
focul asupra fortăreței, se repezi ca o catapultă vie asupra 
porţii de serviciu, care socotise c-ar fi mai lesne de spart 
decât poarta cea mare. 

Însa în momentul în care se apropie de zid, începu să plouă 
de sus cu pietre, deoarece prefectul pusese să se care din 
vreme pe metereze o mulţime de pietre aşezate una peste 
alta ca un al doilea zid clădit deasupra celui dintâi şi care 
putea fi doborât cu un singur bobârnac, strivind în cădere 
pe năvălitori. 


În fată potopului cu care fură întâmpinați, asediatorii se 
dădură un pas îndărăt. Aşa ca, oricât de năprasnic fusese 
respins atacul, nimeni nu se alese cu vreo rană în afară de 
Pagolo, care, îngreunat de cele două rânduri de zale, nu 
reuşi să facă stânga împrejur cu aceeaşi iuţeală ca tovarăşi 
săi de arme şi fu lovit la călcâi. 

Hermann, în schimb, îşi văzu de drum mai departe fără a se 
sinchisi de puzderia de zburaturi, aşa cum nu se sinchiseşte 
stejarul de bătaia grindinei şi, făcându-şi vânt, începu a izbi 
cu atâta îndârjire în poarta, ca, oricât ar fi fost ca de solidă, 
n-ar fi putut înfrunta multă vreme asemenea zguduituri. 


La rândul lor, Benvenuto împreuna cu oamenii săi stăteau 
cu mâinile încleştate pe archebuze, gata să tragă asupra 
oricui s-ar fi ivit pe metereze; numai ca nimeni nu ieşea la 
iveală. Palatul Nesle părea aparat de o garnizoană 
nevăzută. Benvenuto turba de ciuda ca nu poate veni în 
ajutorul neînfricatului german. Deodată privirile lui se opriră 
asupra străvechiului turn Nesle, care, aşa cum am spus, 
rămăsese stingher de partea cealaltă a cheiului, scăldându- 
şi picioarele în apele Senei. 

— Stai puţin, Hermann! strigă Cellini. Stai puţin, viteazule! 
Palatul Nesle o să cadă în mâinile noastre, ţi-o spun aşa 
cum pot să-ţi spun cu mâna pe conştiinţă ca mă cheamă 
Benvenuto Cellini şi ca suntorfaurar de felul meu. 

Apoi, făcând semn lui Ascanio şi la încă doi dintre tovarăşii 
acestuia să-l urmeze, o rupse la fugă spre turn, în vreme ce 
Hermann supunânduse poruncii stăpânului său, se trăgea 
patru paşi înapoi, ca să scape de loviturile pietrelor şi, 
ridicând în picioare grinda, se opri locului, ca un ostaş din 
garda elvețiană, rezemat în halebarda, să aştepte 
împlinirea promisiunii căpitanului lor. 


Într-adevăr, aşa cum bănuise Benvenuto, prefectul scăpase 
din vedere să pună străji la turnul cel vechi, pătrunse, 
aşadar, înăuntru fără să întâmpine nicio împotrivire, şi, 
urcând câte patru trepte deodată, ajunse îndată pe terasă, 
terasa domina zidurile palatului Nesle, aşa cum clopotniţa 
unei biserici domina un întreg oraş şi, în felul acesta, 
asediaţii, care cu câteva clipe mai înainte se aflau la 
adăpost îndărătul meterezelor, se pomeniră dintr-o dată 
descoperiţi. 


O detunătură de archebuza, şuieratul unui glonte, un arcaş 
ce căzu bufnind de pământ îi dădură de ştire prefectului ca, 
după toate probabilitățile, lucrurile aveau să ia cu totul altă 
întorsătură pentru el. 

În acelaşi timp, Hermann, pricepând ca putea să-şi vadă de 
treaba nestingherit, înşfăcă din nou bârna şi începu iar să 
zguduie poarta, pe care asediaţii, folosindu-se de acest 
scurt răgaz, avuseseră grijă s-o înţepenească. 

La rândul ei, mulţimea, dându-şi seama, în virtutea 
minunatului instinct de conservare cu care este înzestrata, 
ca puştile vor lua şi ele parte la încăierare şi ca spectatorii 
tragediei ce urma să se desfăşoare s-ar putea să fie niţeluş 
împroşcaţi cu sânge, în clipa în care se auzise detunătura 
archebuzei lui Benvenuto şi ţipătul soldatului rănit, se 
împra. Tiase ca un stol de potârnichi. 

Un singur ins rămăsese locului. 

Insul acela era prietenul nostru Jacques Aubry, 


secretarul, care, dornic să joace o partidă de pelota, se 
grăbise să vină la întâlnirea pe care i-o dăduse Ascanio cu o 
săptămână înainte. 


Îi fu însa de ajuns să arunce o privire asupra câmpului de 
luptă ca să se dumirească de la bun început despre ce era 
vorba. 

Ştiind acum ce fel de om era Jacques Aubry, nu încăpea 
nicio îndoiala în privinţa hotărârii pe care avea s-o ia. A 
bate mingea sau a trage cu archebuza, pentru el era în 
egală măsură un joc, bănuind ca prietenii săi se aflau în 
rândurile asediatorilor, hotărî să intre în luptă alături de ei. 
— Ei, ce se-aude, băieţi? Spuse el, apropiinduse de grupul 
care aştepta să fie doborâta poarta la pământ ca să poată 
năvăli în fortăreață. Facem un mic asediu? Să fiu al naibii! 
Afurisita treaba aţi pus la cale, fârtate, să atacați o mâna 
de oameni ditamai cetatea, fiindcă-i o cetate întărita în 
lege, nu te miri ce dărăpănătură. 

— Nu suntem numai noi - spuse Pagolo, care îşi oblojea 
călcâiul, arătându-i cu mâna pe Benvenuto şi pe ceilalţi trei- 
patru însoțitori ai săi care continuau să tragă asupra 
meterezelor cu atâta râvna, încât potopul de pietre ce se 
revărsa de pe ziduri era mult mai îmbelşugat ca la început. 
— Îmi dau seama, îmi dau seama, monseniore Ahile spuse 
Jacques Aubry - fiindcă, pe lângă alte similitudini pecare le 
ai cuelsi decarenu mă îndoiesc, mai e şi faptul ca amândoi 
aţi fost răniţi în acelaşi loc. Îmi dau seama: uite-l pe 
prietenul meu Ascanio, iar alături de dânsul, meşterul dacă 
nu mă înşel, acolo sus în turn. 


A 
A 


— Întocmai. 

— Şi cel de colo care izbeşte atât de aprig în poarta e tot 
unul de al voştri, nu-i aşa? 

— E Hermann - spuse cu mândrie micul 

Jehan. 

— Să fiu al naibii! Loveşte băiatul, nu se 


încurca! se minuna studentul. Trebuie neapărat să-i prezint 
omagiile mele. 

Şi, cu mâinile în buzunare, fără să se sinchisească de 
gloanţele ce şuierau pe deasupra capului său, se apropie de 
vajnicul german, care îşi vedea mai departe de treaba cu 
punctualitatea unei maşini pusă în mişcare de nişte iscusite 
şurubarii. 

— Ai nevoie de ceva, scumpul meu Goliat? îl întreba 
Jacques Aubry. Sunt gata să te slujesc. 

— Mi-e sete - răspunse Hermann. Napustinduse din nou 
asupra porţii. 

— Să fiu al naibii! Cred şi eu, cui nu i-ar fi! Cu aşa ceva, îţi 
stupeşti şi sufletul din tine şi-mi pare rău ca n-am un butoi 
cu bere să ţi-l aduc plocon. 

— Apa - spuse Hermann - apa! 

— Te mulţumeşti şi cu apă chioară! Aşa să fie! Uite râul 
aici, la doi paşi, într-o clipa vei avea ce pofteşti. 

Jacques Aubry o luă la fugă spre Sena, îşi umplu cu apa 
şapca şi se grăbi să i-o aducă. Hermann ridica grinda în 
picioare, dădu de duşcă toată apa şi-i înapoie studentului 
şapca golită. 


— Mulţumesc! Şi luând grinda în braţe, porni iar la atac. 
Apoi, după câteva clipe, îi spuse: 

— Du-te şi dă-i de ştire meşterului ca treaba merge strună. 
să fie gata. 

Jacques Aubry se îndrepta spre turn şi, în scurtă vreme, te 
afla între Ascanio şi Benvenuto Cellini, care cu archebuzele 
în mâna trăgeau cu atâta osârdie, încât reuşiseră să scoată 
din lupta vreo doi-trei combatanți. Ostaşii jupânului prefect 


începeau să se cam codească atunci când trebuiau să se 
urce pe metereze. 

Totuşi, dat fiind ca poarta putea fi din moment în moment 
sfărâmată, aşa cum îi trimisese vorba Hermann lui 
Benvenuto, prefectul se hotări să facă o ultimă încercare şi- 
şi îmbărbăta oamenii cu atâta însufleţire, încât un nou 
potop de pietre se prăvăli de pe ziduri, dar două focuri de 
archebuza slobozite aproape în aceeaşi clipa reuşiră să 
potolească zelul asediaţilor, care, cu toate mustrările şi 
făgăduinţele jupânului Robert, tăcură chitic, fără să se 
clintească din loc, văzând ca nu-i nimic de făcut, prefectul 
porni de unul singur la atac şi, apucând coşcogea pietroiul, 
se pregăti să-l azvârle asupra lui Hermann. Dar Benvenuto 
nu era omul pe care să-l poată lua cineva pe nepregătite. 
Abia îl zări pe nesocotitul ce se încumeta să se avânte pe 
metereze, unde nimeni nu mai îndrăznea să pună piciorul, 
ca şi propti archebuza în umăr; puţin ar mai fi lipsit ca 
jupân Robert să dea ortul popii, dacă în momentul în care 
Cellini se pregătea să apese pe trăgaci, Ascanio n-ar fi tras 
un țipăt şi n-ar fi săltat cu mâna otelele pustii, aşa încât 
glontele nimeri în gol. Ascanio îl recunoscuse pe tatăl 
Colombei. 


Furios, Benvenuto voia tocmai să-i ceară socoteala lui 
Ascanio pentru isprava lui, când pietroiul pe care prefectul 
îl aruncase cu toată puterea căzu drept peste coiful lui 
Hermann. Oricât de vânjos ar fi fost însa acest titan al erei 
noastre, nu era în măsura totuşi să înfrunte greutatea 
noului Pelion; dând drumul bârnei pe care o ţinea în mâini, 
deschise braţele ca şi cum ar fi căutat un reazem în jur şi 
negăsind nimic de care să se agate, se prăbuşi în nesimţire, 
făcând să duduie pământul. 


Asediaţii şi asediatorii scoaseră în acelaşi timp un răcnet 
asurzitor: micul Jehan împreuna cu alţi trei-patru tovarăşi 
de arme care se aflau în preajmă lui Hermann săriră să-l 
scape, ducându-l cât mai departe de zidurile fortăreței şi 
dându-i primele îngrijiri: diar tocmai atunci amândouă 
porţile palatului Nesle - şi cea mare şi cea de serviciu - se 
deschiseră de perete şi prefectul, în fruntea unui stol de 
cincisprezece oameni se repede spre rănit, punându-şi 
viteje. Te viaţa în joc şi lovind în jur cu tăişul şi cu vârful 
spadei, cot la cot cu oamenii săi, cu atâta străşnicie, încât 
Jehan şi cei trei tovarăşi ai lui, cu toate îndemnurile lui 
Benvenuto, care le strigă să se ţină bine până le venea 
întrajutor, fura nevoiţi să dea înapoi. Prefectul se grăbi să 
se folosească de acest scurt răstimp, opt oameni îl apucară 
de mâini şi de picioare pe Hermann, care zăcea în 
nesimţire; şapte se aşezară în dreptul lor ca să acopere 
mişcarea de retragere pe care urmau s-o execute, astfel ca, 
în timp ce Benvenuto, Ascanio, Jaques Aubry şi cei trei- 
patru meşteşugari ce se aflau pe terasa turnului se grăbeau 
să coboare cele patru sau cinci etaje ale clădirii pentru a 
ieşi în strada. Hermann şi purtătorii săi intrau în curtea 
palatului; în momentul în care Cellini se ivea în pragul 
turnului, poarta palatului se închidea în spatele ultimului 
ostaş al prefectului. 


Nu puteau să nu recunoască, fireşte ca suferiseră o 
înfrângere şi încă o înfrângere destul de grea. E adevărat 
ca Cellini, Ascanio şi tovarăşii lor reuşiseră să scoată din 
lupta prin focurile archebuzelor vreo trei-patru asediați, dar 
pierderea celor trei-patru oameni din tabăra prefectului era 
departe de a putea să precumpănească pierderea lui 
Hermann pentru Cellini. 


Câteva clipe asediaţii statura locului ca năuciţi. 

Deodată Cellini şi Ascanio se uitară unul la altul. 

— M-am gândit la ceva - spuse Cellini, privind spre stânga, 
adică în direcţia oraşului. 

— Şi eu - spuse Ascanio, privind spre dreapta, adică în 
direcţia câmpiei. 

— Am găsit mijlocul de a sili garnizoana să iasă din palat. 

— lar eu, dacă dumneata izbuteşti să scoţi afară 
garnizoană, am găsit mijlocul de a deschide poartă ca să 
poţi intra înăuntru. 

— Ca. | oameni ţi-ar trebui? 

— Îmi ajunge unul singur. 

— Alege pe cine crezi. 

— Jacques Aubry - întreba Ascanio - vrei să vii cu mine? 

— Până la capătul lumii, dragă prietene, până la capătul 
lumii dacă pofteşti. Numai ca n-ar strica să am o armă 
asupra mea, un ciot de spadă ori ceva care să semene cu 
un pumnal, orice ar fi, o bucată de fier pe care s-o pot 
împlânta aşa ca de vreo patru-cinci degete la întâmplare 
dacă s-ar ivi cumva vreun prilej. 

— Ştii ce? spuse Ascanio, ia spada lui Pagolo, care tot nu se 
mai poate sluji de ca de vreme ce se ţine cu mâna dreapta 
de călcâi în timp ce cu stânga se închina de zor. 

— Şi ca să fii şi mai bine înarmat, uite aici pumnalul meu - 
spuse Cellini. Foloseşte-te de el, flăcăule, ai grijă numai să 
nu-l uiţi înfipt în rană; ar însemna să-i faci un dar mult prea 
frumos ranitului, dat fiind ca e cizelat de mine şi ca mânerul 
face pe puţin o sută de scuzi de aur. 

— Dar lama? întreba Jacqaes Aubry. Nu mă îndoiesc ca 
mânerul e preţios, dar într-o împrejurare ca asta pentru 
mine lama face toate paralele. 


— Lama e nepreţuită - răspunse Benvenuto. E cea ca care 
l-am răpus pe ucigaşul fratelui meu. 

— Vivat! strigă studentul. Hai, Ascanio, să mergem! 

— Sunt gata - spuse Ascanio, înfa. Urând o frânghie lungă 
de vreo cinci-şase metri în jurul trupului şi punând pe umăr 
una din scări - vin acum. 

Şi cei doi tineri cutezători o porniră pe chei în jos, şi după 
ce merseră aşa vreo sută de paşi, o luară la stânga, 
făcându-se nevăzuţi după zidul palatului Nesle, în spatele 
şanţurilor cetăţii. 

Şi acum să-l lăsăm pe Ascanio să-şi pună planul în aplicare 
şi să vedem în ce fel se gândea Cellini să-l aducă la î— 
ndeplinire pe al său. 

Ceea ce-i atrăsese atenţia atunci când întorsese privirea 
spre stânga, adică în direcţia oraşului, în timp ce Ascaniom 
aşa cum am arătat, se uită spre dreapta, adică în 
directiacâmpiei, era un grup de oameni din popor ce se 
oprise la oarecare distanţă şi în mijlocul căreia i se păruse a 
recunoaşte două femei: pe fată prefectului şi pe 
guvernanta ei. 

Într-adevăr, cele două femei erau Colombe şi coană Perrine, 
care tocmai se întorceau acasă după litarghie sicare, 
înspăimântate de ceea ce auziseră despre asediul palatului 
şi de ceea ce vedeau cu ochii lor, rămăseseră locului, 
tremurând, în mijlocul mulţimii. 

În clipa când însa prinse de veste ca ostilitățile fuseseră 
suspendate pentru o bucată de timp în care ar îi putut să 
treacă printre combatanți, mânata de îngrijorarea pe care i- 
o stârnea faptul ca tatăl ei se afla în primejdie, Colombe, cu 
toate rugăminţile coanei Perrine, care stăruia să nu se 
avânte fără nicio chibzuială în încăierare, se îndrepta 
hotărâtă spre palat, lăsând-o pe guvernanta să facă ce-o 


pofti, s-o urmeze sau să rămână acolo unde era, dar cum în 
adâncul inimii ei, o iubea ca ochii din cap pe Colombe, 
coană Perrine, oricât era de înspăimântată, se hotărî s-o 
însoţească. 


Amândouă se desprindeau tocmai din grup în momentul în 
care Ascanio şi Jacques Aubry dădeau colţul zidului. 

Acum cred c-aţi înţeles care era planul lui Benvenito Cellini. 
Îndată ce le văzu pe cele două femei pornind spre palat, 
meşterul le ieşi în întâmpinare şi, oferindu-i curtenilor 
braţul Colombei, îi spuse: 

— Să n-aveţi nicio teamă, doamnă, şi dacă binevoiţi a primi 
braţul meu, sunt gata să vă conduc la tatăl domniei 
voastre. 

Colombe nu prea ştia ce să facă, dar coană Perrine, 
apucând braţul care se afla lângă ea şi pe care Benvenuto 
uitase să i-l ofere, o îmbie: 

— la-l de braţ, porumbiţo, ia-l de braţ, se cade să primim 
ocrotirea acestui nobil cavaler. la uite-l, uite-l pe domnul 
prefect cum se apleacă peste zid, îngrijorat de soarta 
noastră. 

Colombe îl luă de braţ pe Benvenuto şi câtestrei se 
apropiară de palat. Ajungând la doi paşi de poartă, Cellini 
se opri şi, strângând vârtos la subsuoara braţul Colombei şi 
pe cel al coanei Perrine, rosti cu glas tare: 


— Domnule prefect, fiica dumitale doreşte să intre în palat, 
sper ca vei avea bunătatea să-i deschizi, măcar domniei 
sale poarta, dacă nu cumva ai de gând să laşi în mâininile 
duşmanilor dumitale un. Atât de încântat ostatic. 

De două ceasuri încoace, prefectul, stând la adăpost 
îndărătul meterezelor, se gândise de cel puţin douăzeci de 


ori la fiica lui, căreia săvârşise nesocotinţa de a-i îngădui să 
plece de acasă şi căreia nu ştia cum să facă să-i dea drumul 
înăuntru. Nădăjduia totuşi ca, înştiinţata din vreme despre 
cele întâmplate, îi va fi dat poate prin cap să se ducă la 
Châtelet şi să-l aştepte acolo, când îl zărise pe Cellini 
despărţindu-se de tovarăşii săi şi îndreptându-se spre cele 
două femei, pe care le recunoscuse de îndată ca fiind 
Colombe şi coană Perrine. 

— Zevzeca mică! Bombăni printre dinţi prefectul. 

Oricum, nu pot s-o las în mijlocul acestor păgâni. Apoi, 
ridicând glasul: Să vedem - spuse el, deschizând ferestruica 
şi lipindu-şi fată de zabrele - ce doreşti? 

— Uite ce-ţi propun - răspunse Benvenuto. Îi voi îngădui 
doamnei Colombe şi guvernantei domniei sale să intre în 
palat, în schimb vei ieşi dumneata împreuna cu toţi oamenii 
dumitale ca să luptăm afară, în câmp deschis. Cei ce vor 
rămâne stăpâni pe câmpul de bătaie vor dobândi şi palatul 
spre nefericirea celor învinşi. Voe victis! 


Cum zicea compatriot al dumitale Brennus. 

— Primesc - spuse prefectul - dar cuo condiţie. Să te dai la 
o parte împreuna cu toată ceata dumitale, pentru ca fiica 
mea să intre în palat, iar arcaşii mei să aibă răgazul să iasă 
afară. 

— Bine! Încuviinţă Cellini. leşi însa mai întâi dumneata şi 
după aceea o să poată intra şi doamna Colombe, pe urmă, 
după ce doamna Colombe va fi intrat pe poarta, veţi azvârii 
cheia peste zid, ca să nu vă încerce cumva ispita să vă 
retrageţi. 

— Ne-am înţeles! — spuse prefectul. 

— Îţi dai cuvântul? 

— Pe cinstea mea de gentilom. Şi dumneata? 


— Pe cinstea lui Benvenulo Cellini! 

După ce făcură şi unul, şi altul legământ să-şi respecte 
promisiunea, poarta se deschise; ostaşii prefectului ieşiră 
afară şi se aliniară pe două rânduri în fată porţii în frunte cu 
jupân d:Estourville. Rămăseseră nouăsprezece oameni cu 
totul. În ceea ce-l privea, lipsit fiind acum de Ascanio, de 
Hermann şi de Jacques Aubry, Benvenuto Cellini nu mai 
avea decât opt combatanți, lăsând deoparte faptul ca 
Simon-Stângaciul era rănit, din fericire însa la mâna 
dreapta; numai ca Benvenuto nu era omul care să stea să- 
şi numere duşmanii, el care se încumetase să-l lovească pe 
Pompeo, deşi era înconjurat de doisprezece gealaţi, îşi ţinu 
deci făgăduiala cu dragă inimă, fiindcă tot ce dorea era o 
luptă hotărâtoare corp la corp. 


— Puteţi intra acum, doamna - spuse el, întorcându-se 
către frumoasă lai ostatică. 

Colombe  străbătu distanţa dintre cele două tabere, 
sprintenă ca pasărea al cărei nume îl purta, şi se aruncă în 
braţele prefectului, cuprinsă de disperare. 

— Tata! Tata! Pentru numele lui Dumnezeu, nuti pune via. 
A în primejdie! Strigă ca, plângând. 

— Hai, intra înăuntru! Se burzului prefectul, luând-o de braţ 
şi îndreptându-se cu ea spre poarta - numai din pricina 
neroziilor voastre am ajuns aici. 

Colombe se întoarse acasă, urmată de coană Perrine, 
căreia, dacă nu tăcuse să-i crească aripi, aşa cum se 
întâmplase cu frumoasă ei însoţitoare, îi dezmorţise în 
schimb picioarele, pe care de zece ani le credea înţepenite. 
Prefectul închise poarta în urma ei. 

— Cheia! Cheia! Strigă Cellini. 


La rândul său, prefectul, credincios cuvântului dat, scoase 
cheia din broască şi o aruncă peste zid, în aşa fel ca să 
cadă în curte. 

— Şi acum - strigă Benvenuto Cellini, tăbărând asupra 
proiectului şi a oştirii sale - fiecare pentru sine şi Dumnezeu 
pentru toţi! 


Se încinse o încăierare cumplită, fiindcă înainte de a fi 
apucat arcaşii să aplece otelele puştilor şi să tragă, 
Benvenuto, împreuna cu cele şapte calfe ale sale, se 
năpustise drept în mijlocul lor, secerând în dreapta şi-n 
stânga cu înfricoşată spada pe care o mânuia cu atâta 
iscusinţă şi care, călita cu mâna lui, rareori întâlnise zale, 
ba chiar şi platoşe în măsura s-o înfrunte. Ostaşii aruncară, 
aşadar, archebuzle, care nu le mai slujeau la nimic şi, 
trăgând spadele, începură să le vânture la rândul lor. Dar, 
cu toate ca erau atât de numeroşi şi atât de puternici, cât 
ai bate din palme fura împrăştiaţi, iar vreo doi-trei dintre cei 
mai curajoşi, destul de serios răniţi ca să nu mai poată 
lupta, se văzură obligaţi să se retragă în spatele frontului. 
Prefectul îşi dădu seama de primejdie şi, fiind un om viteaz, 
care, la vremea lui, aşa cum am spus, câştigase destule 
izbânzi mânuind spadă, se repezi înaintea vajnicului 
Benvenuto Cellini, căruia nimic nu-i putea sta împotriva. 

— Poftim încoace! Strigă el. Poftim încoace, pungaş 
netrebnic, să se aleagă sorții luptei între noi doi. Hai! 

— Pe legea mea, nici nu doresc altceva, jupân Robert! 
Răspunse Benvenuto. Şi dacă binevoieşti să le spui 
ostaşilor dumitale să nu ne stingherească, sunt omul 
dumitale. 

— Staţi liniştiţi! porunci prefectul. 

— Să nu mişte unul! Strigă Cellini. 


Combatanţii rămaseră locului, împietriţi şi tăcuţi ca 
războinicii lui Homer. Care se opreau în toiul bătăliei ca să 
nu piardă nicio mişcare din lupta a doi căpitani vestiți ce se 
măsurau între ei. 

Atunci dat fiind ca şi prefectul şi Cellini erau cu spada trasă 
din teaca tăbărâră unul asupra celuilalt. 

Prefectul era un spadasin încercat, pe când Cellini era fără 
pereche. De vreo zece sau doisprezece ani prefectul nu mai 
avusese prilejul să se folosească de spadă, de zece sau 
doisprezece ani, în schimb, aproape ca nu fusese zi 
luminată în care Benvenuto să nu fi tras sabia din teacă, 
încă de la primele atacuri prefectul, care se bizuise prea 
mult pe îndemânarea lui, putu să-şi dea seama ca 
adversarul său îl întrecea. 

E adevărat însa ca Benvenuto, întâmpinând o împotrivire la 
care nu se aştepta din partea unui magistrat, desfăşura 
toată energia, toată agilitatea şi toate şiretlicurile pe care şi 
le însuşise în mânuirea armelor. Ţi-era mai mare dragul să 
priveşti cam zbura prin aer încolo şi încoace spada lui, ce 
părea o limbă înfurcata de şarpe, amenințând în acelaşi 
timp capul şi inima şi lăsându-i timp adversarului doar ca să 
pareze, fără, a-i îngădui să-i dea o singură lovitură. Drept 
care prefectul, văzând ca are de-a face cu cineva mai tare 
decât el, începu să bată în retragere, continuând să se 
spere, ce-i drept, dar pierzând tot mai mult teren. Spre 
nenorocul sau, jupân Robert, fără să-şi dea seama, se 
întorsese cu spatele spre palat, astfel ca, după câţiva paşi, 
se pomeni încolţit în poarta spre care se retrăsese 
instinctiv, deşi ştia foarte bine ca aruncase cheia peste zid. 


În momentul în care se văzu acolo, prefectul simţi ca e 
pierdut, de aceea, ca un mistreţ ce încearcă să ţină piept 
unei haite de câini, îşi adună toate puterile şi porni la atac, 
dând treipatru lovituri în şir care se înlănţuiră cu o 
asemenea iuţeală, încât de astă dată Benvenuto se văzu 
silit să pareze; din păcate însa nu reuşi s-o facă la timp, 
astfel ca spada adversarului său, în pofida minunatelor zale 
cu care era îmbrăcat, îi atinse pieptul, dar, ca un leu rănit 
care nu întârzie să se răzbune pe cel care l-a atacat, 
Benvenuto nici nu apucase bine să simtă vârfui spadei în 
piept, ca se şi încorda tot şi, îndreptând năprasnic sabia 
spre prefect, poate ca l-ar fi străpuns pe loc dacă în aceeaşi 
clipa poarta nu sar fi deschis brusc în spatele lui, astfel ca 
jupân d:Estourville căzu cu faţa-n sus şi lovitură îl nimeri pe 
cel ce-i sărise într-ajutor, smucind fără veste poarta. 

Dar, spre deosebire de ceea ce se întâmpla în asemenea 
cazuri, în loc să se vaite ranitul, care tăcu mâlc, Benvenuto 
fu acela care scoase un urlet înfricoşător, îşi dăduse seama 
deodată ca omul pe care-l lovise nu era altul decât Ascanio. 
Din clipa aceea nu mai văzu pe nimeni, nici chiar pe 
Hermann şi pe Jacques Aubry. Care stăteau în spatele 
ranitului. Se aruncă de gâtul tânărului ca scos din minţi, 
căutându-i cu ochii rana, pipăind-o cu mâna, cu buzele şi 
strâgând: 

— Ucis, ucis! Ucis de mine! Ascanio, fiul meu, eu te-am 
ucis! Şi răcnind, şi plângând aşa cum numai leii probabil 
răcnesc şi plâng. 

Între timp, Hermann îi scoase pe prefect viu şi nevătămat 
dintre picioarele lui Ascanio şi ale lui Cellini şi, luându-l la 
subsuoara ca pe un copil, îl puse la popteala într-o mică 
magazie în care jupân Raimbault îşi ţinea uneltele de 
grădinărie, închise apoi uşa şi se aşeză în dreptul ei cu 


sabia trasă din teacă, gata să-şi apere prizonierul împotriva 
oricui ar fi încercat să îl smulgă. 

Cât priveşte pe Jacques Aubry, făcându-şi vânt, dintr-un salt 
ajunse de pe caldarâmul curţii pe culmea zidului, de unde 
începu să strige în gura mare, fluturând pumnalul în semn 
de triumf: 

— Ura, ura, palatul Nesle e în mâinile noastre! 

Cum şi în ce fel se întâmplaseră toate aceste lucruri 
neaşteptate, iată ceea c-e vor afla cititorii în capitolul 
următor. 


X DESPRE AVANTAJELE CETATILOR ÎNTARITE 

În partea unde se mărginea cu Pre-aux-Cleres, palatul Nesle 
era ocrotit nu numai de zidurile, dar şi de şanţul din jurul 
oraşului, aşa ca din direcţia această toată lumea era 
convinsă ca nu putea fi cucerit. Ascanio se gândise, aşadar, 
şi pe bună dreptate, ca rareori cineva se îngrijeşte să 
păzească un lucru de care nu poate fi prădat şi, în 
consecinţă, se hotărâse să încerce un atac îndreptat tocmai 
asupra acestui punct în care ştia dinainte ca nu va 
întâmpina nicio împotrivire. 

În acest scop se desprinsese de ceaţă împreuna cu 
prietenul său Jacques Aubry, fără a bănui ca, în momentul 
în care el dispărea într-o direcţie, din direcţia opusă avea să 
apară iubita să Colombe, oferindu-i lui Benvenuto mijlocul 
de a-l sili pe prefect să iasă din palat, lucru pentru care 
jupân d:Estourville avea cea mai profundă aversiune. 

Planul lui Ascanio era pe cât de anevoios de înfăptuit, pe 
atât de primejdios prin consecinţele sale. Trebuia să sară 
peste un sunt adânc, să escaladeze un zid înalt de douăzeci 
şi cinci de picioare pentru ca până la urmă să nimerească, 
poate, drept în mijlocul garnizoanei vrăjmaşe. Abia când 


ajunse la marginea şanţului, adică la începutul operaţiei pe 
care o pusese la cale, Ascanio îşi dădu seama câte greutăţi 
avea de întâmpinat pentru a sări peste cel dintâi şi pentru a 
îndeplini pe cea de-a doua. Astfel ca, oricât de 
nestrămutata păruse a fi până atunci, hotărârea lui fu 
zdruncinată o clipa. 


Cât priveşte pe Jacques Aubry, se oprise liniştit la vreo zece 
paşi în urma prietenului său, uitându-se când la zid, când la 
sunt. Apoi, după ce le măsurase cu privirea pe amândouă, 
spuse: 

— Asta-i bună! Fă-mi plăcerea, dragă prietene, şi lamure. 
Te-mă şi pe mine pentru ce naiba m-ai adus aici, decât doar 
dacă nu ţi-o fi venit chef să prinzi broaşte. 

A, da... te uiţi la scara... Foarte bine. Am priceput. Numai ca 
scara ta are douăsprezece picioare, zidul douăzeci şi cinci, 
iar şanţul e lat de zece picioare; exista deci o diferenţă de 
douăzeci şi trei de picioare, dacă mai ştiu cumva să 
socotesc. 

Ascanio rămase un moment copleşit de evidenta acestui 
calcul matematic; pe urmă, lovindu-se brusc peste frunte, 
zise bucuros: 

— Ce idee grozavă! Priveşte! 

— Unde? 

— Acolo - spuse Ascanio - uite acolo! 

— Ceea ce-mi arăţi nu e o idee - răspunse studentul - ci un 
stejar. 

Într-adevăr, un stejar uriaş ţâşnea viguros din pământ, 
aproape de marginea dinafară a şanţului, aplecându-şi 
crengile peste zidul palatului Nesle, ca şi cum ar fi fost 
curios să vadă ce se petrece înăuntru. 


— Cum, nu înţelegi?! Se miră Ascanio. 

— Ba da! Ba da! Parc-am început să mă luminez ni. Elu.. 
Da, da, asta trebuie să fie. Acum am priceput. 

Stejarul împreuna cu zidul alcătuiesc o arcadă de pod, mai 
bine zis o jumătate de arcadă, pe care scara ar putea s-o 
întregească, numai ca dedesubt se căsca o adevărată 
prăpastie, dragă prietene, şi încă o prăpastie plină de mâl. 
Drăcia dracului! Trebuie să umblăm ca băgare de seama. 
Mi-am pus cele mai frumoase ţoale şi bărbatul Simonei de 
la o vreme încoace nu mai vrea să-mi lucreze pe datorie. 

— Ajută-mă doar să ridic scara - spuse Ascanio - nu-ți cer 
nimic mai mult. 

— Ei, bravo! Protestă studentul. Şi pe mine mă laşi aici, jos? 
Mulţumesc! 

Şi agăţându-se amândoi deodată de una din crengile 
stejarului, în câteva clipe reuşiră să se caţăre în copac. 
După care, unindu-şi puterile, traseră scara în sus şi se 
urcară cu ea până în vârful arborelui. Ajungând acolo, o 
coborâră ca pe un pod suspendat şi constatară cu bucurie 
ca unul din capetele ei se sprijinea temeinic pe o cracă 
groasă, în timp ce capătul celălalt se rezemă cu nădejde pe 
coama zidului, pe care o depăşea chiar cu vreo două-trei 
picioare. 

— Ce facem însa - întreba Aubry - după ce ajungem pe zid? 


— Nimic mai simplu, după ce ajungem acolo, tragem scara 
şi coborâm înapoi în partea cealaltă. 

— Foarte frumos! Exista totuşi o piedică, şi anume faptul ca 
zidul e înalt de douăzeci şi cinci de picioare în timp ce scară 
n-are decât douăsprezece. 

— M-am gândit şi la asta - spuse Ascanio, depanând 
frânghia pe care o înfăşurase în jurul trupului, legând-o la 


un capăt de trunchiul copacului şi aruncând celălalt capăt 
peste zid. 

— Aha, acum te înţeleg, în sfârşit, om luminat! Exclamă 
Jacques Aubry - şi pot să-ţi mărturisesc ca voi îi fericit şi 
mândru să-mi frâng gâtul împreuna cu tine 

— Ei, ce faci? 

— Vreau să trec dincolo - îl lămuri Aubry, 


pregătindu-se să străbată distanta ce-l despărţea de zid. 

— A nu, nu merge aşa - protestă Ascanio - eu trebuie să 
trec primul. 

— Să tragem la sorţi îi propuse Aubry. Ce deget am muiat 
în gură? întreba el, îndreptând spre tovarăşul său o mâna 
cu două degete întinse şi trei îndoite. 

— Fie! încuviinţă Ascanio şi atinse unul dintre degetele 
studentului. 

— Ai câştigat! spuse Aubry, ia-o înainte, dar păstrează-ţi 
cumpătul, nu te pierde cu firea, auzi tu? 

— Fii pe pace! îl linişti Ascanio. 


Şi puse piciorul pe podul umblător, pe care Jacques Aubry 
se silea să-l ţină în echilibru, apăsând cu putere asupra 
capătului dinspre el, scara era destul de fragilă, în schimb, 
viteazul nostru era uşurel. Studentul, care abia îndrăznea 
să răsufle, avu impresia la un moment dat ca Ascanio sta în 
cumpănă. Tânărul însa făcu la repezeală şi ultimii patru 
paşi ce-l mai despărţeau de zid şi ajunse viu şi nevătămat 
pe culme. Chiar şi acolo încă se mai afla într-un mare 
pericol dacă vreunul dintre asediați l-ar fi zărit din 
întâmplare; dar bănuielile lui începeau să se adeverească 
şi, cercetând în fugă cu privirea grădinile palatului, îi striga 
tovarăşului său: 


— Nu-i nimeni, nimeni! 

— Atunci - spuse studentul - să înceapă dansul pe sârma! 
Şi paşi la rândul său pe potecă îngusta ce se clătină sub 
picioare, în timp ce Ascanio îi ţinea scara, întorcându-i 
serviciul pe care i-l făcuse puţin mai înainte. Cum însa nu 
era mai puţin dibaci, nici mai puţin sprinten decât tovarăşul 
său, într-o clipa Aubry fu lângă el. 

Se aşezară atunci amândoi călare pe zid şi traseră scară 
spre ei, apoi, atârnând-o de capătul liber al frânghiei legate 
vârtos la capătul celălalt de trunchiul stejarului, o coborâră 
de-a lungul peretelui, înclinând-o puţin, ca să se poată 
sprijini temeinic de zid, în sfârşit Ascanio, care câştigase 
dreptul de a face toate experienţele, apucă frânghia cu 
amândouă mâinele şi se lasa să alunece în jos până la 
primul fuscel al scării; câteva secunde mai apoi punea 
piciorul pe pământ. Jacques Aubry îi urmă cu aceeaşi 
uşurinţă şi amândoi prietenii se întâlniră din nou în grădină. 


Şi acum ca reuşiseră să ajungă unde doreau, lucrul cei mai 
cuminte era să facă tot ce mai aveau de făcut cât mai 
grabnic. Pierduseră o bucată de vreme cu toate aceste 
operaţii şi Ascanio se temea ca lipsa lui şi a studentului să 
nu-i fi pricinuit vreun neajuns meşterului, încurcându-i 
planurile, trăgând amândoi spadă, alergară spre poarta ce 
dădea în curtea din fată, unde trebuia să se afle 
garnizoană, dacă nu cumva se strămutase între timp. 
Sosind lângă poartă, Ascanio se uita pe gaura cheii şi 
constată ca nu era nimeni în curte. 

— Benvenuto a izbutit - se bucura el. A scos afară 
garnizoană. Suntem stăpâni pe palat! Şi încerca să 
deschidă poarta, care, din păcate, era încuiata. 

Începură amândoi s-o zgâlţâie din răsputeri. 


— Pe aici! Pe aici! Se auzi un glas al cărui ecou îl înfiora 
până în adâncul inimii pe tânărul nostru. Pe aici, domnule! 
Întorcându-se, Ascanio o zări pe Colombe la una din 
ferestrele de la parter. Din două salturi fu lângă ea. 

— Aha! Bombăni Jacques Aubry, ţinându-se după el. Se 
pare ca avem legături tainice prin partea locului. Asta nu 
mi-ai mai spus-o, stimabile, faci pe misteriosul! 

— Scăpaţi-l vă rog pe tata, domnule Aacanio! Strigă 
Colombe, care nu se arata câtuşi de puţin mirată văzându-l 
în palat pe tânărul orfaurar, ca şi când ar fi fost lucrul cel 
mai firesc din lume. Se bat acolo, afară, îi auziţi? Se bat 
pentru mine, din pricina mea! O, Doamne Dumnezeule! Nu- 
i lăsaţi să-l omoare! 

— Fiți fără grijă! Spuse Ascanio, dând buzna în 
apartamentul de la parter, care avea o uşă spre curtea cea 
mică. Fiţi fără grijă, lăsaţi pe mine! 

— Fiţi fără grijă! Spuse şi Jacques Aubry, apucând-o pe 
urmele lui. Fiţi fără grijă, lăsaţi pe noi! 

leşind în prag, Ascanio se auzi din nou strigat, de astă dată 
însa de un glas nu chiar atât de suav cum era cel dintâi. 

— Cine mă cheamă? Întreba el. 

— Eu, tiner pretin, eu - repetă glasul care avea un foarte 
pronunţat accent nemţesc. 

— Să fiu al naibii - exclamă Jacques Aubry - dacă nu e 
scumpul nostru Goliat! Ce dracu: faci în coteţul acela de 
găini, şoimule? 

Într-adevăr, uitându-se înăuntru pe ferestruica magaziei, îl 
recunoscu pe Hermann. 

— Eu trezeşti aici la mine, eu nu ştii cum venit aici. Tragi 
zăvor se mi tuci se batem. Hai, repete, repete! Mi mănânci 
asta palma. 


— Poftim: zise studentul, dându-şi osteneala săi facă lui 
Hennann serviciul pe care i-l ceruse. 

Între timp, Ascanio se îndrepta spre poarta dinspre chei, 
unde se auzea un aprig zăngănit de săbii. Aflându-se doar 
la un pas de combatanți, de care îl despărţeau doar blănile 
de lemn ale porţii, se temu să nu cadă cumva în mâinile 
vrăjmaşilor săi dacă ar fi ieşit la iveală pe nepusă masă şi 
avu grijă să se uite mai întâi pe ferestruica zăbrelita. Văzu 
atunci chipul înfierbântat, mânios şi îndărjit al lui Cellini şi 
înţelese ca nu mai exista nicio scăpare pentru jupân Robert. 
Lua cheia ce zăcea aruncată pe jos, deschise dintr-o 
smucitură poarta, cu gândul la făgăduiala pe care i-o făcuse 
Colombei, şi primi în umăr, aşa cum am arătat mai sus, 
lovitura de spadă care, de n-ar fi fost el, l-ar fi străpuns pe 
prefect. 

Am văzut apoi care au fost urmările acestei întâmplări. 
Cuprins de disperare, Benvenuto se aruncase în braţele lui 
Ascanio, Hermann îl pusese la popreala pe prefect în 
închisoarea din care el însuşi fusese slobozit cu puţin 
înainte, în timp ce Jacques Aubry, cocoţat pe metereze, 
bătea din aripi, trâmbiţând victoria. 

Biruinţa era într-adevăr deplină. Văzând ca stăpânul lor 
fusese luat prizonier, oamenii prefectului depuseră armele 
fără a încerca măcar să se împotrivească. 

În consecinţă, meşteşugarii pătrunseră cu toţii în curtea 
palatului, care din momentul acela intra în stăpânirea lor, şi 
închiseră poarta, lăsându-i afară pe arcaşi şi pe jandarmi. 


Cât priveşte pe Benvenuto, meşterul nu luase în niciun fel 
parte la toate aceste peripeții, ţinându-l mai departe pe 
Ascanio în braţe, îi scosese zalele, îi sfâşiase vesta şi, 


descoperindu-i în fine rana, se străduia acum să-i oprească 
sângele cu batista. 

— Ascanio, fiul meu! Bolborosea el într-una. Rănit, rănit de 
mine, cu mâna mea! Ce-o fi zicând maică-ta acolo sus, în 
ceruri? lartă-mă, Ştefană, iartă-mă! Ţi-e rău? Spune-mi, te 
doare? Şi sângele asta care nu se mai opreşte odată! 
Aduceţi repede un chirurg! ... N-are nimeni de gând să 
cheme un chirurg? 

Jacques Aubry o rupse la fugă pe poartă. 

— Nu-i nimic, meştere dragă, nu-i nimic - îl linişti Ascanio - 
numai braţul e vătămat. N-are rost să-ţi faci atâta sânge 
rău, dacă-ţi spun ca nu-i nimic. 

Într-adevăr, chirurgul adus de Jacques Aubry după vreo 
cinci minute declara ca, deşi destul de adânca, rana nu era 
totuşi îngrijorătoare şi se şi apucă s-o lege, strângând-o în 
feşi. 

— O, dac-ai şti ce povara mi-ai luat de pe inimă, domnule 
chirurg! suspină Benvenuto Cellini. Fiul meu drag, nu mi-a 
fost scris deci să fiu ucigaşul tău! Dar ce-i cu tine, Ascanio, 
ce ai? Îţi bate inima şi te-ai aprins tot la fata... Domnule 
chirurg, trebuie să-l ducem de aici, are iar fierbinţeală. 

— Nu, nu, meştere - protesta Ascanio - dimpotrivă, mă simt 
mai bine aici Lasă-mă, zău, lasă-mă aici., te rog din sunet. 


— Şi tatăl meu? se auzi deodată în spatele lui Benvenuto o 
voce care îl făcu să tresară. Ce-aţi făcut cu tatăl meu? 
Benvenuto se întoarse şi o văzu pe Colombe, palidă, 
împietrita, căutându-l din ochi pe prefect şi cerându-i în 
acelaşi timp să-i spună ce s-a întâmplat cu el. 

— E viu şi nevătămat, domnişoara; viu şi nevătămat, din 
mila lui Dumnezeu! o linişti Ascanio. 


— Din mila acestui biet copil care a trebuit să pătimească în 
locul lui de pe urma loviturii ce-i era hărăzita - interveni 
Benvenuto - fiindcă nu se poate să nu recunoşti, domnule 
prefect, ca băiatul acesta inimos ţi-a salvat via.a. Ei, dar ce- 
i asta, unde te-ai ascuns jupâne Robert? se miră Cellini şi 
începu a-l căuta din ochi, la rândul său pe jupân Robert, 
neputând să priceapă cum dispăruse aşa, ca prin farmec. 

— Eşti aici, meşter - îi dădu de ştire Hermann. 

— Unde aici? 

— Aici, în asta, în închisoare. 

— Ah, domnule Benvenoto! exclamă Colombe, alergând 
spre magazie şi făcând un gest ce cuprindea în acelaşi timp 
o dojană, dar şi o rugăminte. 

— Deschide uşa, Hermann! spuse Cellini. 

Hermann se execută şi prefectul se ivi în prag, puţin ruşinat 
de pătărania lui. Colombe se aruncă în braţele sale. 


— Tata! Dragă tată! Strigă ea. Nu eşti rănit? Nai nimic? ŞI 
punându-i aceste întrebări, se uita la Ascanio. 

— Nu - răspunse prefectul, cu vocea lui strepezita —nu, 
slavă Domnului! N-am păţit nimic. 

— Si... si... - adaugă Colombe, cu un glas şovăielnic - e 
adevărat, tata, ca tânărul acesta... 

— N-aş putea spune ca n-a sosit tocmai la timp. 

— Da, da, într-adevăr - se amestecă în vorbă Cellini, tocmai 
la timp ca să primească lovitura de spadă ce-ţi era hărăzita 
dumitale, domnule prefect. Da, domnişoara Colombe, da - 
continuă Benvenuto - acestui tânăr viteaz îi datoraţi viaţa 
tatălui dumneavoastră, şi dacă domnul prefect nu 
recunoaşte sus şi tare lucrul acesta, înseamnă ca nu e 
numai un mincinos, dar şi un om lipsit de recunoştinţa. 


— Sper, cel puţin, ca nu va plăti prea scump pentru asta - 
spuse Colombe, îmbujorându-se toată de propria ei 
cutezanţă. 

— O, domnişoara! Exclamă Ascanio. Mi-aş fi vărsat tot 
sângele dacă era nevoie. 

— Ca să vezi, jupâne prefect - spuse Cellini - câta dragoste 
inspiri dumneata oamenilor! Mi-e teamă însa ca dragul meu 
Ascanio să nu se obosească prea tare. Acum ca are rana 
legată, i-ar prinde bine, cred să se odihnească un pic. 


Ceea ce Benvenuto îi spusese prefectului în legătură cu 
binele pe care i-l făcuse ranitul era adevărul curat; şi cum 
orice adevăr poarta în sine propria sa forţa, prefectul nu 
putea să nu recunoască în adâncul inimii sale că-i datora lui 
Ascanio viaţa. De aceea se supuse cu destulă bunăvoință 
şi, apropiindu-se de rănit, zise: 

— Tinere, îţi pun la dispoziţie un apartament în palatul meu. 
— În palatul dumitale, jupâne Robert?! Întâmpina răzind 
Benvenuto Cellini, care se simţea tot mai bine dispus pe 
măsură ce temerile prilejuite de rana lui Ascanio începeau 
să se risipească, în palatul dumitale? Cum văd eu, ţii 
neapărat să ne luăm iar la hartă! 

— Cum?! Se revoltă prefectul. Doar nu cumva ai de gând să 
ne alungi, pe mine şi pe fiica mea, din casă? 

— Fireşte ca nu, jupâne. Dumneata locuieşti în palatul cel 
Mic; ei bine, păstrează-l sănătos şi să trăim în bună 
vecinătate. Cât despre noi, îngăduie-ne a socoti de cuviinţă 
ca Ascanio să intre chiar de acum în palatul Nesle, unde 
vom veni cu toţii diseară să-i ţinem tovărăşie. Dar dacă 
totuşi dumneata preferi razboiul... 

— O, tata! Se ruga Colombe. 

— Nu! Pacea! Rosti prefectul. 


— Nu există pace fără condiţii, domnule prefect - spuse 
Benvenuto. Dacă-mi vei face cinste să mă urmezi în palat 
sau vei avea bunătatea să mă primeşti la dumneata în 
palat, am putea încheia tratatul de pace. 


— Te însoțesc, domnule - se îndupleca prefectul. 

— Prea bine! răspunse Cellini. 

— Domnişoara - spuse jupân d:Estourville, întorcându-se 
către fiica sa - fă-mi plăcerea şi du-te acasă şi aşteaptă-mă 
acolo până mă întorc. 

În pofida tonului poruncitor cu care taică-său îi adresase 
aceste cuvinte, Colombe întinse spre el fruntea să i-o 
sărute şi, luându-şi rămas bun cu o privire în care-i cuprinse 
pe toţi, în aşa fel ca şi Ascanio să se poată împărtăşi din ea, 
pleca spre casă. 

Ascanio o urmări cu privirea până ce fată nu se mai văzu. 
Atunci, nemaiavând niciun motiv să rămână în curte, ceru 
el însuşi să intre înăuntru. Hermann îl luă în braţe ca pe un 
copil şi îl duse pe sus în palat. 

— Într-adevăr, jupân Robert - rosti urnindu-se la rândul său 
Benvenuto, care o urmărise de asemenea cu privirea pe 
Colombe până în clipa când ea dispăruse - într-adevăr, ai 
făcut foarte bine ca l-ai îndepărtat pe fostul meu ostatic şi, 
pe cinstea mea, mă simt dator să-ţi mulţumesc pentru grijă 
de care ai dat dovadă, prezenta domnişoarei Colombe, ţi-o 
spun cinstit, ar îi putut să pună în cumpănă interesele mele, 
fiindcă, de fată cu domnia sa, s-ar fi dus pe copcă toată 
cerbicia mea şi, uitând ca sunt învingător, mi-aş fi amintit 
doar ca sunt artist, adică un om îndrăgostit de orice 
alcătuire desăvârşită şi de orice frumuseţe cerească. 


Jupân d:Estourville se mulţumi să răspundă la aceste 
măguliri cu o strâmbătură prea puţin îmbietoare, îl însoţi 
totuşi pe orfaurar fără a-şi da pe fată supărarea, mormăind 
însa printre dinţi nu ştiu ce tainica ameninţare; în 
consecinţă Cellini, pentru a-l face să-şi iasă cu totul din 
sărite, îl ruga să viziteze împreuna cu el noua să locuinţa. 
Invitaţia fusese făcută pe un ton atât de politicos, încât 
prefectul nu avea cum să-l refuze. Vrândnevrând, îl urmă 
deci pe vecinul său, care nu se gândi câtuşi de puţin să-l 
cruţe, purtându-l cu el peste tot, prin toate încăperile 
castelului şi până în cel mai mic colţişor din grădină. 

— Ei bine, totul e într-adevăr extraordinar - spuse 
Benvenuto după ce îşi încheiară plimbarea pe care fiecare 
dintre ei o făcuse într-o stare de spirit complet diferită de a 
partenerului său. Acum înţeleg, domnule prefect, de ce nu 
te înduri să părăseşti palatul şi-ţi dau perfectă dreptate; 
cred ca nu mai e nevoie să-ţi spun însa ca vei fi binevenit 
ori de câte ori îmi vei face cinstea, ca azi, să treci pragul 
modestului meu locaş. 

— Uiţi, domnule, ca azi n-am venit aici decât pentru a lua 
cunoştinţă de condiţiile pe care mi le propui şi pentru a-ţi le 
comunica la rândul meu pe ale mele. Aştept deci. 

— Bineînţeles, jupâne Robert, sunt la dispoziţia dumitale! 
Dacă  binevoieşti, aşadar, să-mi îngădui a-mi spune 
cuvântul cel dintâi, împărtăşindu-ţi dorinţele mele, vei 
putea după aceea să rosteşti după pofta inimii vrerile 
domniei tale. 


— Te ascult. 
— În primul rând, clauza principală. 
— Caro anume? 


— lat-o: „Art. 1. Jupân Robert d:Estourville, prefectul 
Parisului, recunoaşte drepturile de proprietate pe care 
Benvenuto Cellini le are asupra palatului Nesle, lăsându-i, 
de bunăvoie în stăpânire şi renunțând definitiv la orice 
pretenţii atât pentru sine cât şi pentru ai săi. 

— De acord! Răspunse prefectul, în cazul când însa regele 
pofteşte cumva să ţi-l ia înapoi, aşa cum mi l-a luat şi mie, 
şi să dăruiască altcuiva ceea ce ţi-a dăruit dumitale, se 
înţelege de la sine ca eu n-am niciun amestec şi nu pot fi 
tras la răspundere. 

— Mai - spuse Cellini - tare mi-e teamă ca aici se ascunde 
nu ştiu ce gând viclean, domnule prefect. Dar n-are a face, 
mă bizui ca voi şti să păstrez ceea ce am dobândit. Să 
trecem mai departe. 

— E rândul meu acum - spuse proiectul. 

— Ai dreptate - recunoscu Cellini. 

— „Art. 2. Benvenuto Cellini îşi ia obligaţia de a nu încerca 
în niciun fel să pună stăpânire asupra palatului mic de pe 
lângă palatul Nesle, care este şi rămâne mai departe 
proprietatea lui Robert d:Estourville; mai mult chiar, nu va 
cauta nici măcar să pătrundă acolo ca vecin şi sub o 
înfăţişare prietenoasă. 


— Fie cum doreşti - încuviinţă orfaurarul - deşi clauza nu mi 
se pare prea îndatoritoare, în cazul când însa mi se 
deschide uşa de bună voie, se înţelege de la sine ca nu voi 
fi chiar atât de necuviincios ca să refuz a intra înăuntru. 

— Voi avea grijă să iau măsurile cuvenite - răspunse 
prefectul. 

— Să trecem peste asta. 


— Mai departe.:.. „Art. 3. Curtea din fată care se afla între 
palatul Nesle şi palatul cel mic va fi comună celor două 
proprietăţi. 

— Ai perfectă dreptate - spuse Benvenuto - şi sper ca eşti 
pe deplin încredinţat ca dacă domnişoara Colombe va dori 
vreodată să iasă în oraş n-am de gând s-o opresc ca 
ostatică. 

— Fii pe pace! Fată mea va intra şi ieşi din palat pe o altă 
poartă, pe care mă oblig s-o fac pe socoteala mea, vreau 
numai să fiu sigur ca rădvanele şi caretele vor avea pe 
unde să treacă. 

— Asta-i tot? întreba Benvenuto. 

— Da - răspunse jupân Robert. Şi fiindcă veni vorba, 
nădăjduiesc c-ai să-mi dai voie să-mi iau mobilă de aici. 

— Mai încape vorbă! Mobila e a dumitale, aşa cum palatul 
Nesle e al meu... Şi acum, jupâne prefect, un ultim adaos, 
fireşte numai dacă şi domnia ta vei cădea la învoiala. 


— Spune ce doreşti. 

— „Art. 4 şi ultimul: Jupân Robert d:Estourville şi Benvenuto 
Cellini sunt gata să lase deoparte orice duşmănie şi să 
încheie între ei o pace sinceră şi cinstită. 

— N-am nimic împotriva - spuse prefectul - dar numai în 
măsura în care nu sunt obligat să-ţi dau ajutor şi să mă bat 
alături de dumneata dacă s-ar întâmpla să fii cumva atacat. 
Sunt de acord să nu-ţi pricinuiesc niciun neajuns, dar nu mă 
socotesc dator să le sprijin. 

— Cât despre asta, domnule prefect, ştii foarte bine doar ca 
mă pot apăra şi singur, nu? Aşadar, dacă asta e singura 
întâmpinare pe care o ai de făcut - adaugă Cellini, 
întinzându-i până - fii bun şi semnează, domnule prefect, 
semnează. 


— Semnez - încuviinţă prefectul, suspinând. 

Jupân d:Estourville îşi puse iscălitura şi fiecare dintre 
contractanţi lua cu sine câte un exemplar din tratatul 
încheiat. 

După care prefectul se grăbi să se înapoieze la palatul cel 
mic ca să-i ceară socoteala Colombei pentru nesăbuinţa pe 
care o săvârşise ieşind din palat. Colombe puse capul în 
piept, lăsându-l saşi verse focul fără să audă un singur 
cuvânt din toate mustrările lui, dat fiind ca, în timp ce el o 
dojenea, fată era stăpânită de o singură dorinţă, aceea de a 
afla din gura tatălui său ce se întâmplase cu Ascanio. Dar 
cu toate străduinţele sale şi toate tertipurile nu reuşi să-l 
facă a rosti măcar o dată numele chipeşului rănit. 


În vreme ce într-una din clădirile reşedinţei Nesle se 
petreceau cele arătate mai sus, în cealaltă, Catherine, pe 
care băieţii se duseseră s-o cheme, îşi făcea la rândul său 
intrarea în palat şi, zburdalnica şi fermecătoare ca de 
obicei, se aruncă în braţele lui Cellini, strângea mâna lui 
Ascanio, îl lauda pe Hermann, îşi bătea joc de Pagolo, 
râdea, plângea, cânta, punea întrebări, toate în acelaşi 
timp; e adevărat ca până atunci tot timpul se dăduse de 
ceasul morţii, detunăturile archebuzelor îi răbufneau mereu 
în urechi, silind-o adeseori să-şi întrerupă rugăciunile. Dar 
până la urmă totul se sfârşise cu bine şi toată lumea, în 
afară de patru morţi şi trei răniţi, scăpase cu viaţă şi, mai 
mult sau mai puţin, teafără din bătălie, şi veselia zglobiei 
Scozzone sărbători în egală măsură victoria câştigată şi pe 
învingători. 


Când zarva pe care o stârnise sosirea Catherinei se mai 
potoli un pic, Ascanio îşi aduse aminte de pricină pentru 


care studentul se grăbise să vină la întrunire numai bine ca 
să le dea o mâna de ajutor şi, întorcându-se către 
Benvenuto, spuse: 

— Meştere, dumnealui e prietenul meu Jacques Aubry, cu 
care trebuia să joc astăzi o partidă de pelota. Cu toată 
bunăvoința, nu mă simt în stare să-i fiu partener, cum 
spune amicul nostru Hermann. Cum însa a luptat cu atâta 
bărbăţie alături de noi, te-aş ruga, dacă eşti bun, să mă 
înlocuieşti. 


— Cu dragă inima - spuse Benvenuto - numai vezi ai grijă, 
maestre Jacques Aubry, să te ţii bine! 

— Vom încerca, vom încerca, jupâne. 

— Dar, cum după aceea vom cina împreuna, trebuie să ştii 
de la bun început un lucru şi anume: câştigătorul este dator 
să bea în timpul mesei doua garafe mai mult decât cel ce-a 
pierdut partida. 

— Asta înseamnă c-o să mă duceţi acasă beat mort, 
maestre Benvenuto. Trăiască veselia! Îmi convine de 
minune. Drace! Şi Simonne, care mă aşteaptă! Să-i fie de 
bine, şi eu am a. Teptat-o duminica trecută, acum e rândul 
ei, ce să-i fac! 

Şi luând mingile şi paletele, ieşiră amândoi alergând în 
grădină. 


XI BUFNITE, COTOFENE ŞI PRIVIGHETORI 

Cum ziua respectivă era o duminica, adică o zi sfânta, 
Benvenuto nu făcu nimic altceva decât să joace pelota, să 
se răcorească după ce jucase şi să cutreiere noua să 
proprietate, chiar de-a doua zi însa începu să-şi mute 
calabalâcul şi, cu ajutorul celor nouă tovarăşi ai săi de 
breaslă, după două zile totul se terminase, în cea de-a treia 


zi, Benvenuto se apucă de lucru liniştit, ca şi cum nu s-ar fi 
întâmplat nimic. 

Când prefectul îşi dădu seama ca fusese definitiv învins şi 
când afla mai apoi ca atelierul lui Benvenuto fusese în chip 
neîndoielnic strămutat în palatul Nesle, cu lucrători, cu 
unelte cu tot, îi veni să turbeze de mânie şi începu a cloci şi 
a rumega fel de fel de planuri de răzbunare. Era prididit de 
cele mai aprige şi mai veninoase simţăminte în momentul 
în care vicontele de Marmagne îi pică pe cap în dimineaţa 
celei de-a treia zile, adică miercuri. Cu niciun preţ 
Marmagne nu s-ar fi lipsit de plăcerea de a-şi mărturisi 
bucuria fudulă pe care un om becisnic şi prost o simte în 
fată necazurilor şi înfrângerilor suferite de prietenii săi. 

— Ei, ce ţi-am spus eu, iubite d:Estourville? Începu el de 
cum dădu cu ochii de prefect. 


— A, dumneata erai, viconte? Bună ziua - răspunse 
D-Estourville. 

— Ei, ce mai zici acum. Aveam dreptate ori nu? 

— Da. Din păcate. Eşti bine, sănătos? 

— Cel puţin mă simt cu cugetul împăcat în toată 
încurcătura asta blestemată de vreme ce am căutat să-ţi 
deschid ochii din capul locului. 

— Regele s-a întors la Luvru? 

— Mofturi, ziceai dumneata... „Un meşteşugar, un om de 
nimic, atât ar mai lipsi s-o vedem şi pe asta! Ei, acum ai 
văzut, sarmane prieten? 

— Te-am întrebat dacă maiestatea sa s-a întors de la 
Fontainebleau. 

— Da şi-i pare grozav de rău ca n-a sosit duminica la Paris 
ca să poată vedea dintr-unul din turnurile palatului biruinţa 


câştigată de orfaurarul sau asupra prefectului maiestăţii 
sale. 

— Ce se vorbeşte la curte? 

— Se spune ca te-ar fi silit să dai bir cu fugiţii. 

— Hm! Hm! Făcu prefectul, pe care convorbirea această 
fără cap şi fără coadă începea să-l scoala din sărite. 

— Înseamnă deci c-ai suferit o înfrângere ruşinoasă? stărui 
Marmasne. 

— Dar... 

— E adevărat ca ţi-a răpus doi oameni? 

— Aşa mi se pare. 

— Dacă vrei cumva să-i înlocuie. ŢI, îţi ţin la dispoziţie doi 
ucigaşi cu simbrie, doi italieni, amândoi spadasini încercaţi, 
o să te coste cam multe parale, dar sunt oameni de 
încredere. Dacă i-ai fi avut atunci lângă dumneata, poate ca 
lucrurile ar fi luat cu totul altă întorsătură. 


— Să vedem, nu zic nu. Dacă nu pentru mine, poate o să-i 
tocmesc pentru ginerele meu, contele d:Orbec. 

— Totuşi, orice s-ar spune, parcă nu-mi vine să cred ca 
Benvenuto asta te-ar fi ciomăgit cu mâna lui. 

— Cine spune aşa ceva? 

— Toată lumea. Unii sunt indignaţi, aşa cum am fost eu. 
Alţii râd, aşa cum a făcut regele. 

— Destul! Rămâne de văzut cine o să aibă ultimul cuvânt. 
— De-aia zic, ai făcut rău ca ţi-ai pus mintea cu un 
mocofan. Şi pentru ce? Pentru un interes atât de meschin! 
— Mă voi lupta de astă dată pentru onoarea mea. 

— Să fi fost o femeie la mijloc, mai treacamearga, la nevoie 
ai fi putut încrucişa spada cu nişte oameni de teapa lui, dar 
pentru o biată locuinta... 

— Palatul Nesle e o locuinţă princiară. 


— Te cred, dar pentru o locuinţă, princiara să fii nevoit să 
înfrunţi o ciomăgeală mârlănească! 

— A, mi-a venit o idee, Marmagne - spuse prefectul, care îşi 
ieşise din răbdări. Mi-eşti atât de devotat, zău, încât aş 
vrea, la rândul meu, ca bun prieten, să-. | fiu de folos, şi 
sunt încântat ca s-a ivit în fine prilejul. Ca nobil de vită şi 
secretar al maiestăţii sale. Cred ca te simţi destul de 
strâmtorat în locuinţa dumitale din strada Huchette, draga 
viconte. Întâmplător, acum de curând am cerut, în numele 
unui amic, ducesei d:Etampes, care, după cum bine ştii, 
orice i-aş cere nu mă poate refuza niciodată, o locuinţă 
întrumil din palatele regelui, pe care urma să-l aleagă 
amicul respectiv. Reuşisem tocmai să obţin, nu fără 
oarecare greutate, mărturisesc, această favoare, când 
amicul meu a trebuit să plece neapărat în Spania, unde 
avea nu ştiu ce treburi. Am, aşadar, la dispoziţie un brevet 
regal al cărui posesor poate capăta oricând o locuinţă. Eu n- 
am ce face cu el, nu vrei să ţi-l dau dumitale? Aş fi fericit să 
pot răsplăti în felul acesta serviciile cu care m-ai îndatorat 
şi sinceră dumitale prietenie. 


— Draga d:Estourville, nici nu ştii ce bine îmi faci! E 
adevărat ca mă simt cam strâmtorat acolo unde locuiesc şi 
ca de douăzeci de ori până acum m-am plâns maiestăţii 
sale. 

— Cu o condiţie însa. 

— Care? 

— Aceea ca, de vreme ce eşti liber să alegi între diferitele 
palate regale, vei alege... 

— Spune, te-ascult. 

— Palatul Nesle. 

— Aha, vasăzică era o capcană. 


— Nicidecum, ca dovadă iată brevetul în bună regulă, 
semnat de maiestatea sa, cu numele postulantului şi al 
palatului lăsate în alb. Aşadar, trec aici palatul Nesle şi te 
las pe dumneata să scrii orice nume pofteşti. 


— Şi ce facem cu apucatul acela de Benvenuto? 

— Deocamdată nici prin gând nu-i trece ca s-ar putea să-i 
poarte cineva sâmbetele. Din moment ce am încheiat un 
tratat între noi. Oricine ar dori să pătrundă în palat va găsi, 
aşadar, uşile deschise, iar dacă va pătrunde într-o 
duminica, va găsi camerele goale. De altminteri, nici nu-i 
nevoie ca Benvenuto să fie alungat, e vorba doar să 
împărţiţi împreuna palatul Nesle, care e destul de încăpător 
ca să poată locui în el trei sau chiar patru familii. Sper ca 
Benvenuto va fi om de înţeles. Dar ce faci acolo? 

— Scriu numele şi titlurile mele în josul paginii, pre cum 
vezi. 

— Baga de seama totuşi, fiindcă Benvenuto e mai 
primejdios decât îţi închipui. 

— Nu-i nimic, voi păstra mai departe pe cei doi spadasini şi 
într-o duminica vom tăbări asupra lui. 

— Cum aşa? Se poate să-ţi pui mintea cu un mocofan 
pentru un interes atât de meschin? 

— Un învingător are întotdeauna dreptate şi pe urmă e un 
prieten la mijloc pe care vreau să-l răzbun. 

— Atunci să fie cu noroc! Să nu spui ca n-am încercat să-ţi 
deschid ochii, Marmagne! 

— În cazul acesta trebuie să-ţi mulţumesc de două ori: o 
dată pentru darul pe care mi l-ai făcut şi a doua oară pentru 
sfat. 


Şi Marmagne, într-al şaptelea cer, puse brevetul în buzunar 
şi plecă în grabă ca să-i tocmească pe cei doi spadasini. 

— Minunat! Se bucura jupân d:Estourville, frecându-şi 
mâinile şi uitându-se după el. Umbla sănătos viconte, şi 
orice s-ar întâmpla, am să mă simt răzbunat, fie ca 
Benvenuto va trebui să plătească biruinţa pe care a 
dobândit-o, fie ca te va sili pe tine să plăteşti bobârnacele 
pe care mi le tragi, în orice caz, cu voi fi cel câştigat. Îi 
învrăjbesc pe vrăjmaşii mei, n-au decât să se mănânce, să 
se omoare între ei, sunt gata să aplaud orice lovitură, 
fiindcă orice lovitură îmi va face plăcere. 

În timp ce ura prefectului îi pândeşte amenințătoare pe 
locatarii palatului Nesle, să trecem Sena şi să vedem în ce 
stare de spirit aceştia îi aşteaptă uneltirile, Benvenuto se 
apucase tacticos de lucru, aşa cum am arătat, încrezător şi 
liniştit ca tot omul care se bizuie pe puterea lui, fără să aibă 
habar şi fără să se sinchisească de duşmănia pe care i-o 
purta jupân d:Estourville. lată cum îşi petrecea zilele. Se 
sculă în zori, se ducea într-o odăiţă singuratică pe care o 
descoperise deasupra turnătoriei din parc şi care avea o 
fereastră de unde se vedeau pieziş straturile de flori din 
curtea palatului mic şi începea să modeleze o machetă a 
statuii zeiţei Hebe. După-masă, adică la un ceas după 
prânz, dădea o raită pe la atelier, unde lucra în continuare 
la statuia lui Jupiter; scara, ca să se recreeze, juca o partidă 
de pelota sau ieşea să se plimbe. Şi acum să vedem în ce 
fel îşi petrecea timpul Catherine. Se fâţâia de colo-colo, 
cosea, cânta, se bucura de viaţă, simțindu-se mult mai în 
largul ei la Nesle decât în palatul cardinalului de Ferrara. 
Cât despre Ascanio, căruia rana nu-i îngăduia încă a se 
îndeletnici cu vreo treabă, deşi mintea lui urzea fel şi fel de 
gânduri, nu avea timp să se plictisească, deoarece visa. 


lar acum, dacă, folosindu-ne de un privilegiu pe care 
răufăcătorii şi-au însuşit pe nedrept, am încerca să sărim 
peste ziduri pentru a pătrunde în micul palat din 
vecinătatea palatului Nesle, iată ce am putea vedea: 

Mai întâi pe Colombe stând visătoare, ca şi Ascanio, în 
camera ei; deocamdată să ne mulţumim, numai cu acest 
amănunt. Tot ce am mai putea spune ar fi ca visurile lui 
Ascanio sunt trandafirii, iar cele ale bietei Colombe 
întunecate ca noaptea, iat-o însă şi pe coană Perrine, care 
tocmai se pregăteşte să plece după târguieli şi pe care, 
dacă sunteţi de acord, cred ca s-ar cuveni s o urmărim 
câteva clipe. 

A trecut o bună bucată de vreme, pare-mi-se, de când am 
pierdut din vedere preacinstită dumisale fată, se cade să 
spunem, de altfel, ca vitejia nefiind cea mai de seama 
virtute a sa, în toiul primejdioaselor ciocniri pe care le-am 
istorisit mai înainte, coană Perrine preferase să se dea lao 
parte de bună voie şi să rămână în umbră, dar cum pacea 
începea din nou să înflorească, bujorii din obrajii săi 
reînfloriseră şi ei în acelaşi timp şi, aşa cum Benvenuto se 
întorsese la îndeletnicirile sale artistice, guvernanta îşi 
redobândise bună dispoziţie, limbuţia şi curiozitatea ei de 
cumătra, adică, într-un cuvânt, se întorsese la îndeletnicirile 
ei domestice. 

Ducându-se după cumpărături, coană Perrine era obliga să 
treacă prin curtea comună celor două proprietăţi, deoarece 
zidul nu fusese încă străpuns pentru ca micul palat să poată 
avea o altă intrare, întâmplarea făcu însa ca, prin cea mai 
uimitoare coincidenţă, Ruperta, bătrâna slujnica a lui 
Benvenuto, să iasă exact în aceiaşi moment din palat ca să 
târguiască cele trebuincioase pentru masa orfaurarulai. 


Aceste două simandicoase persoane erau în asemenea 
măsură făcute să se înţeleagă una cu alta, încât nu puteau 
împărtăşi duşmăniile stăpânilor lor. Plecară deci împreuna 
în oraş în cea mai deplină şi mai înduioşătoare armonic, şi 
cum orice drum pare mult mai scurt atunci când 
palavrageşti, ca să-l scurteze, începură amândouă să 
pălăvrăgească. 

Pentru început, Ruperta o întreba pe coană Perrine despre 
preţurile alimentelor şi numele negustorilor din cartier; apoi 
trecură la sentimente mai intime şi mai înteresante. 

— Stăpânul dumitale trebuie să fie un om tare fioros, nu-i 
aşa? întreba coană Perrine. 

— Da: de unde! Dacă nu-l superi cumva, o blând ca Domnul 
Isus, dar de, dacă nu faci aşa cum vrea dumnealui, drept e 
ca nu-i de glumit cu dânsul, tine mult de tot, chiar foarte 
mult să nu ieşi din cuvântul său. Are ca tot omul 
ciudăţeniile lui şi când îi intră ceva în cap, nici talpa iadului 
cu puzderia ei de draci nu-l mai scoate dintr-ale sale, 
altminteri, poţi să-l duci de nas ca pe un copil dacă te 
prefaci că-i dai ascultare, şi se pricepe a vorbi cu atâta 
meşteşug, ca te unge la inimă. Mai mare dragul să-l auzi 
spunând: „Coană Ruperta (aşa îmi zice dânsul, Ruperta, pe 
limba dumnealui, deşi pe mine mă cheamă de fapt Ruperte, 
ca să ştii) coană Ruperta, pulpa asta de berbec e o minune, 
îţi vine să-ţi lingi degetele; coană Ruperta, nu ştiu ce 
dresuri ai pus în mâncarea asta de bob, ca e ceva 
nemaipomenit, coană Ruperta, afla ca pentru mine eşti 
regina gospodinelor, şi toate astea cu atâta dulceaţă, ca 
mai dacă nu-mi vine să plâng. 

— Ei, bravo. Dar după cât am auzit, e-n stare să facă 
moarte de om. 


— Asta, da, aşa e, dacă cineva îi pune beţe-n roate, nu se 
dă în lături să-l omoare. Aşa-i obiceiul la el în ţară, dar asta 
doar când e atacat şi numai ca să-şi apere viaţa, încolo e un 
om de viaţă şi foarte prietenos. 


— Nu l-am văzut niciodată. Are părul roşu, nu-i aşa? 

— Nici pomeneală. Negru ca dumneata şi ca mine, adică 
aşa cum l-am avut şi eu cândva. Zici ca nu l-ai văzut 
niciodată? Ştii ce: fă-te ca treci pe la noi, aşa ca din 
întâmplare, să-mi ceri ceva cu împrumut, şi am să ţi-l arăt. 
E un bărbat chipeş şi cred c-ar fi o mândreţe de arcaş. 

— Fiindcă veni vorba de bărbat chipeş, ce mai face drăguţul 
de cavaler, cum se mai simte azi? Ştii, tanatul nostru, 
ucenicul acela frumuşel care l-a scăpat de la moarte pe 
domnul prefect şi a trebuit, sarmanni, să pătimească atât 
de cumplit? 

— Ascanio? ÎI cunoşti va să zică? 

— Mai e vorba! Ne-a făgăduit, stăpânei mele Colombs şi 
mie, să ne arate nişte jiuvaeruri lucrate de el. Fii bună, te 
rog, dragă doamnă, şi adă-i aminte. Dar tot n-am aflat încă 
ce mai face, şi Colombe ar fi atât de mulţumită să ştie ca 
cel ce a salvat via. A tatălui său e în afară de orice pericol. 
— Poţi să-i spui ca se simte minunat. Ba chiar a început să 
umble. Numai ca doftorul l-a oprit să iasă din casă şi totuşi 
cred ca i-ar prinde tare bine să mai ia puţin aer. Dar pe 
arşiţa asta nu-i chip să facă un pas. Grădina asta a voastră 
de la palat e pustie ca-n palmă. Niciun pic de umbra 
nicăieri, în loc de legume, numai urzici şi scaieţi, şi-n loc de 
verdeață, patru-cinci copaci uscați. Ce-i drept, e destul de 
mare. Dar zău dacă-ţi face plăcere să te plimbi prin ea. 
Stăpânul nostru are cel puţin atâta mângâiere ca poate să 
joace pelota, dar bietul Ascanio nu e-n stare să bată o 


minge şi cred ca moare de urât, sărăcuţul. El care-i atât de 
neastâmpărat, dragul mamii băiat! Aşa îi spun eu fiindcă 
mi-e cel mai drag dintre toţi, cu atât mai vârtos cu cât ştie 
să se poarte cu oamenii vârstnici şi totdeauna e cuviincios. 
Nu ca ursul ăla de Pagolo sau ca zăpăcita de Catherine. 


— Şi zici ca bietul baiat... 

— Îl seacă la ficaţi, sărmanul, să tot stea aşa, zile-n şir la el 
în odaie, țintuit într-un jilţ. 

— O, Doamne sfinte! Bietul băiat! îl căina, milostiva din fire, 
coană Perrine. Spune-i să vină la noi în grădină, unde avem 
nişte umbrare de toată frumuseţea. Am să-i deschid chiar 
eu poarta, şi cu dragă inimă, deşi jupânul prefect mi-a pus 
în vedere răspicat să nu dau drumul înăuntru nimănui. Ba 
bine ca nu. Dacă-i vorba să trec peste porunca lui ca să-i 
fac un bine omului care l-a scăpat de la moarte, eu zic că-i 
o faptă bună şi nu un păcat. Şi pe urma vorbeai adineauri 
de urât! Ce să mai zicem noi, ca ne afurisim cum e mai râu. 
Drăguţul de ucenic o să ne alunge urâtul. O să ne 
povestească o mulţime de istorii de la ei din ţară, din Italia, 
o să ne arate fel şi fel de braţări şi colane, o să 
pălăvrăgească apoi cu Colombe. De, aşa-s tinerii, le place 
să se vadă. Să sporavaiasca împreuna verzi şi uscate, nu le 
prieşte singurătatea. Atunci ne-am înţeles, spune-i lui 
prâslea al dumitale ca poate să vină să se plimbe cât o 
pofti, numai să vira singur sau, bineînţeles, cu dumneata, 
coană Ruperte, fiindcă trebuie fireşte să-l duci de braţ. 
Bateţi de patru ori în poarta, de trei ori încet şi o dală tare, 
şi eu am să ştiu despre ce-i vorba şi am să vin să vă 
descind. 


— Mulţumesc în numele lui Ascanio şi al meu, voi avea grijă 
să-i împărtăşesc propunerea dumitale atât de mărinimoasa 
şi sunt sigură ca nu va întârzia să-i dea urmare. 

— Nu pot decât să mă bucur, coană Ruperte. 

— La revedere, coană Perrine! Sunt fericită c-am avut 
prilejul să cunosc o persoană atât de drăguță. 

— Nu mai puţin, coană Ruperte. 

Cele două cumetre se salutară cu o adânca reverenţa şi se 
despărţiră, încântate una de alta. 

Grădinile palatului Nesle erau într-adevăr, aşa cum spusese 
coană Ruperta, sterpe şi pârjolite ca un câmp de iarbă- 
neagră, de o parte, răcoroase şi adumbrite, de cealaltă 
parte. Cărpănos din fire, prefectul lăsase să se 
părăginească parcul palatului Nesle, a cărui îngrijire ar fi 
fost prea costisitoare, de altfel, nici nu era prea sigur de 
titlurile sale de proprietate ca să înlocuiască, în folosul 
urmaşului său, arborii pe care se grăbise să-i taie de îndată 
ce palatul intrase în stăpânirea lui. Faptul ca fiica sa locuia 
în palatul cel mic îl îndemnase să crute umbrarele şi 
boschetele din preajmă, singura desfătare de care mai 
putea avea parte biată copilă. Raimbault împreuna cu cele 
două ajutoare ale sale erau destul de destoinici să întreţină 
şi chiar să înfrumuseţeze gradina Colombei. 

Terenul era cultivat şi împărţit cu socoteala, în fund se afla 
grădina de zarzavat, regatul coanei Perrine, pe urmă, de-a 
lungul zidurilor palatului Nesle o fâşie de pământ ce 
cuprindea straturile de flori ale Colombei şi pe care coană 
Perrine o botezase Aleea Dimineţii, pentru ca era luminată 
de primele raze de soare şi pentru ca fată obişnuia să 
stropească margaretele şi trandafirii dis-dedimineata. Să 
amintim în treacăt ca, din încăperea de deasupra 
turnătoriei din curtea reşedinţei Nesle, puteai urmări fără a 


îi văzut orice gest al frumoasei grădinărese. Mai era apoi, 
călăuzindu-ne după împărţelile geografice statornicite de 
coană Perrine, o altă alee, numită Aleea Amiezii, ce se 
înfunda într-un boschet în care Colombei îi plăcea să 
citească sau să brodeze în timpul arşiţei de peste zi. La 
celălalt capăt al grădinii se afla Aleea Amurgului străjuită 
de trei rânduri de tei ce răspândeau în jur o răcoare 
plăcută, alee pe care Colombe se plimba de obicei după 
cină. 

Era colţul pe care inimoasa coană Perrine îl socotise cel mai 
prielnic pentru a grăbi întremarea ranitului Ascanio, 
scurtându-i convalescenţă. Se ferise totuşi să-i sufle vreo 
vorbă Colombei în legătură cu planurile sale generoase. 
Fată, care nar îi ieşit cu niciun preţ din cuvântul tatălui său, 


n-ar fi privit poate cu ochi buni nesupunerea guvernantei şi 
ar fi refuzat să-i dea o mâna de ajutor, ce părere şi-ar îi 
făcut atunci coană Ruperte despre încrederea şi vază de 
care se bucura vecina dumisale? Nu, acum ca făcuse primul 
pas, poate cu prea multă uşurinţă, trebuia să meargă până 
la capăt. Biata femeie avea şi ea dreptate în felul ei, dacă 
ne gândim ca toată ziulica, în afară de Colombe, nu era 
suflet de om în preajmă cu care să poată schimba o vorbă, 
ba încă de cele mai multe ori, cufundată cum era în 
gândurile ei, Colombe nici măcar nu se învrednicea să-i 
răspundă. 

E lesne de închipuit exaltarea de care fu cuprins Ascanio 
când afla ca raiul îşi deschisese porţile să-l primească şi 
mulţumirile cu care o copleşi pe Ruperta. Ar fi vrut să se 
folosească pe loc de acest prilej fericit şi, cu chiu cu vai, 
Ruperta reuşi să-l convingă în cele din urmă ca trebuia să 
aibă răbdare măcar până pe înserat. De altfel, totul îl 


îndemna să creadă ca propunerea coanei Perrine avusese 
încuviințarea Colombei, şi bucuria pe care i-o stârnea 
gândul acesta aproape că-l scotea din minţi. Cu câta 
nerăbdare, dar şi cu o umbră de spaimă, număra ceasurile 
ce i se păreau ca se scurg mult prea încet! În sfâr.it se auzi 
bătând orele cinci. Lucrătorii plecară, Benvenuto de la 
prânz nu mai dăduse pe la atelier şi toată lumea bănuia ca 
se dusese la Luvru. 


Atunci Ruperta îi spuse cu un aer solemn ucenicului care o 
privea, aşa cum nimeni n-o mai privit de cine ştie câta 
vreme: 

— Şi acum ca a sosit ceasul, urmează-mă, flăcăule! Şi 
străbătând curtea, însoţită de Ascanio, se îndrepta spre 
poarta palatului mic, în care bătu de patru ori. 

— Să nu-i spui nimic meşterului, Ruperta iubito! O rugă 
Asoanio, care, ştiind ca Benvenuto nu avea nici cea mai 
mică încredere în dragoste, ba chiar o lua adeseori în 
zeflemea, n-ar fi vrut ca arzătoarea şi neprihănita lui iubire 
să fie cumva pângărita de nişte glume nesărate. 

Ruperta se pregătea tocmai să-l descoasă, dornică să afle 
pricina acestei discreţii, care pentru ea însemna o jertfă 
mult prea mare, când poarta se deschise şi coană Perrine 
se ivi în prag. 

— Poftim înăuntru, băieţaş, poftim, frumuşelule, îl îmbie 
dânsa. Cum te mai simţi? la uite ce bine-i sade aşa, palid la 
fată, mai mare dragul să-l priveşti. Poftim şi dumneata, 
coană Ruperte, ia-o pe aleea aceea din stânga flăcăule, 
Colombe trebuie să coboare şi dânsa acum, e ora la care 
obişnuieşte să se plimbe prin grădină, vezi, ai grijă să nu 
mă dojenească prea tare fiindcă tiam dat drumul în curte. 


— Cum?! Se miră Ascanio. Va să zică domnişoara Colombe 
nu ştie ca... 

— Bineînţeles. Crezi oare ca s-ar fi înduplecat să treacă 
peste porunca tatălui său? Ce-ţi închipui? Am crescut-o 
doar aşa cum se cuvine! Păcatul e numai al meu. De, ce să- 
i faci, nu putem nici noi trăi chiar aşa, ca nişte pustnice. 
Raimbault n-o să vadă nimic, sau dacă totuşi o să bage de 
seama, ştiu eu cum să-i astup gura, în cel mai rău caz, las: 
pe mine, nu-i pentru prima oară că-i voi ţine piept jupânului 
prefect! 


De câte ori venea vorba despre stăpânul său, coană Perrine 
era foarte guraliva, dar de astă dată Ruperta fu singura 
care-şi pleca urechea la mărturisirile ei. Ascanio, care se 
oprise locului în picioare, nu auzea decât bătăile inimii sale. 
Cu toate astea prinse din zbor cuvintele pe care coană 
Perrine i le adresă înainte de a pleca mai departe: 

— Asta-i aleea pe care Colombe se plimba în fiecare seară, 
trebuie să vină şi ea îndată. Cum vezi, poţi sta liniştit, 
bolnăviorule, fiindcă aici n-o să te bată soarele. 

Ascanio îi mulţumi cu un semn şi facă câţiva paşi, 
cufundându-se din nou în visarea şi în gândurile-i dezlânate 
prilejuite de o aşteptare înfricoşată şi plină de nerăbdare. 
Apoi apucă totuşi s-o audă pe coană Perrine, spunându-i în 
treacăt Rupeitei: 

— Asta-i banca pe care se odihneşte Colombe de obicei. 
Lasâudu-le pe cele două cumetre să-şi urmeze plimbarea şi 
pălăvrăgeala, Ascanio se aşeză cu băgare de seama şi pe 
tăcute pe banca sfânta. 


Ce voia? Ce aştepta anume? Nici el nu ştia. Dorea s-o vadă 
pe Colombe pentru ca era tânără şi frumoasă şi pentru ca şi 


el era tânăr şi frumos. Orice alte năzuinţe ambiţioase erau 
străine de cugetul lui. Nu era stăpânit decât de un singur 
gând: acela de a fi cât mai aproape de ea; încolo, cum o 
vrea Dumnezeu! Sau mai bine-zis nu se gândea mai 
departe, cuvântul „mâine nu există pentru îndrăgostiţi. 

La rândul său, Colombe se gândise adeseori fără să vrea la 
tânărul venetic ce-i apăruse în singurătatea ei, ca 
arhanghelul Gavril Fecioarei Maria. Dorinţa de a-l vedea din 
nou încolţise în taină încă din prima zi în sufletul acestei 
copile, care până atunci nu avusese nicio dorinţă. Lăsată 
însa de un părinte nechibzuit în paza propriei sale 
înţelepciuni, Colombe era prea inimoasa din fire ca să nu se 
supravegheze singura cu acea străşnicie de care sufletele 
nobile se socotesc scutite doar atunci când libertatea le e 
îngrădită. Se străduia deci vitejeşte să nu se mai gândească 
la Ascanio, dar amintirea lui era atât de stăruitoare, încât 
reuşea să escaladeze cele trei rânduri de fortificaţii pe care 
Colombe le ridicase în jurul inimii sale, mai uşor chiar decât 
escaladase Ascanio zidurile palatului Nesle. De aceea, în 
cele trei-patru zile care se scurseseră între timp, Colombe 
se aflase într-o cumpănă ciudată, când temându-se ca s-ar 
putea să nu-l mai vadă niciodată pe Ascanio, când 
tremurând de spaima ca s-ar putea pomeni pe neaşteptate 
faţă-n fată cu el. Singura ei mângâiere era să se lase 
legănată de visuri atunci când lucra sau în timpul 
plimbărilor sale. Toată ziua stătea închisa la ea în odaie, 
spre dezolarea coanei Perrine, care era osândita astfelsa 
sporovăiască de una singură la nesfâr.iit în pustietatea 
adânca a cugetului său. Apoi, după ce arşiţa de peste zi se 
potolea, fată îşi îndrepta paşii spre aleea această umbrită şi 
răcoroasă pe care coană Perrine o numise atât de poetic 
Aleea Amurgului, şi acolo, stând pe banca pe care se 


aşezase acum Ascanio, aştepta să se lase noaptea şi să 
răsară stelele, ascultând şi răspunzând glasului său 
lăuntric, până ce coană Perrine venea să-i dea de ştire ca e 
timpul să intre în casă. 


Aşadar, la ora obişnuită, tânărul o văzu, ivinduse deodată 
de după cotitura aleii unde se aşezase să se odihnească, pe 
Colombe, cu o carte în mâna. Citea Vieţile Sfinţilor, 
primejdios roman de credinţa şi dragoste, în măsură poate 
să pregătească sufletele pentru cruntele încercări ale vieţii, 
dar, din păcate, nu şi pentru asprele realităţi ale lumii. La 
început, Colombe nu-l observa pe Ascanio, dar, zărind o 
femeie străină alături de coană Perrine, avu un gest de 
nedumerire, în acest moment hotărâtor, ca un cutezător 
general, coană Perrine îşi lua inima-n dinţi şi porni la atac: 


— Draga Colombe - spuse ea - cunoscând sufleţelul tău 
bun, am socotit ca nu mai e nevoie să-ţi cer încuviințarea 
pentru a îngădui unui biet rănit, care a trebuit să 
pătimească în locul tatălui tău, să şadă la aer sub aceste 
umbrare. Ştii doar ca în curtea palatului nu e niciun pic de 
umbră şi doctorul nu garantează ca tânărul nostru scapa cu 
viaţa dacă nu poate să iasă la aer curat câte o oră în fiecare 
zi. 

În timp ce guvernanta ticluia această mărinimoasă dar 
grosolană minciuna, Colombe îşi aruncase ochii de departe 
asupra lui Ascanio şi o vie roşcată îi împurpurase deodată 
obrajii. Cât despre bietul ucenic, în clipa în care o văzuse pe 
Colombe îndreptându-se spre el, abia avusese puterea să 
se ridice în picioare. 

— Nu de încuviințarea mea era nevoie, coană Perrnie - 
spuse în fine fată - ci de a tatălui meu. 


Rostind aceste cuvinte cu tristeţe, dar şi eu hotărâre, 
Colombe ajunse în dreptul băncii pe care şedea Ascanio. 
Tânărul îşi împreuna mâinile: 

— Vă cer iertare, doamna - bâigui el - dar credeam... 
Speram... ca invitaţia atât de îndatoritoare a coanei Perrine 
fusese făcută cu bunăvoință domniei voastre; dar, din 
moment ce lucrurile stau altfel - urmă el pe un ton blajin, 
însa care nu era lipsit de mânarie - nu-mi rămâne decât să 
mă retrag, rugându-vă stăruitor să iertaţi o necuviinţă 
săvârşită fără voia mea. 


— Dar nu depinde de mine - protestă cu însufleţire 
Colombe, tulburată. Nu sunt eu stăpâna aici. Rămâneţi 
totuşi măcar astăzi, chiar dacă opreliştea pusă de tatăl meu 
se răsfrânge şi asupra celui care i-a salvat viaţa, rămâneţi, 
vă rog, dacă nu pentru altceva, cel puţin spre a primi 
mulţumirile mele. 

— O, doamna - îngâna Ascanio - eu vă mulţumesc din toată 
inima. Dar dacă rămân, n-am să vă stric cumva plimbarea? 
De altfel, am impresia ca m-am aşezat prost aici. 

— Nicidecum - răspunse Colombe, asezânduse la rândul ei, 
fără să se gândească şi fără să bage de seama, atât era de 
tulburată, la capătul celălalt al băncii de piatră. 

În momentul acela, coană Perrine, care se oprise locului 
fără a mai îndrăzni să facă vreo mişcare de când fusese 
nevoită să îndure umilitoarea dojana a  Colombei, 
plictisindu-se până la urmă să tot stea aşa ţeapănă în 
picioare şi stânjenita de tăcerea tinerei sale stăpâne, o lua 
de braţ pe coană Ruperta şi se îndepărta pe tăcute. 

Tinerii rămaseră astfel singuri, Colombe, care stătea cu 
privirile aplecate asupra cărţii, nu băga de seama în primul 
moment ca guvernanta plecase, deşi în realitate nu citea, 


fiindcă i se pusese o ceaţă pe ochi. | se părea ca pluteşte 
de fericire şi în acelaşi timp se simţea ameţită. Tot ce putea 
face, aproape instinctiv, era să-şi ascundă clocotul lăuntric 
şi să caute a-şi stăpâni bătăile zanatice ale inimii. Ascanio 
se pierduse şi el cu firea şi încercase o suferinţă atât de 
apriga văzând ca fată voia să-l alunge, apoi o bucurie atât 
de copleşitoare în clipa în care i se păruse a observa 
tulburarea iubitei sale, încât toate aceste emoții 
neaşteptate îl ridicaseră în slăvi şi în acelaşi timp îl 
istoviseră. Zăcea aproape leşinat. Şi totuşi gândurile lui se 
depanau mai departe, înlănţuindu-se cu o sârguin. A şi o 
iuţeală neobişnuită. „Mă dispreţuieşte! Mă iubeşte! îşi 
spunea el rând pe rând. O privea pe Colombe cum stătea 
aşa muta şi încremenita şi lacrimile îi. lroiau în neştire pe 
obraji, în vremea asta, peste capetele lor, o pasăre cânta în 
copac. Vuitul făcea să freamăte uşor frunzele. La biserica 
Augustinilor, clopotele de vecernie răsunau domol în 
văzduhul liniştit. Nicicând nu fusese pe lume o seară de 
iulie mai paşnică şi mai tăcută. Era unul din acele momente 
solemne în care sufletul pătrunde într-o altă sferă, trăind 
într-un singur minut cât ar trăi în douăzeci de ani, şi de care 
îşi aminteşti toată viaţa. Cei doi copii fermecători, care 
păreau făcuţi unul pentru altul şi care alcătuiau de pe acum 
o singură fiinţă, nu trebuiau decât să întindă mâinile pentru 
a şi le împreuna, şi cu toate astea s-ar fi zis ca între ei se 
căsca o prăpastie. 


După câteva clipe Colombe ridica fruntea. 
— Plângi! Exclamă, mânata de un imbold mai puternic 
decât voinţa ei. 


— Nu plâng - răspunse Ascanio, lăsându-se să cadă pe 
bancă, dar ducând mâinile la obraz, când le depărta, 
palmele erau umezite de lacrimi. Adevărat - recunoscu el - 
plâng. 

— De ce? Ce s-a întâmplat? Să chem pe cineva. Te doare 
ceva? 

— Mă doare un gând. 

— Adică? 

— Îmi ziceam c-ar fi fost mai bine poate pentru mine să fi 
murit deunăzi. 

— Să fi murit?! Dar ce vârsta ai dumneata ca să vorbeşti 
aşa de moarte? 

— Nouăsprezece ani, oamenii însa ar trebui să moară 
atunci când sunt nefericiţi. 

— Pentru ca să plângă în schimb părinţii dumitale! continuă 
Colombe, dornica, fără a-şi da seama, să pătrundă în 
trecutul unei vieţi al cărei viitor simţea nelămurit ca va fi 
legat de alei. 

— N-am nici mama, nici tata, aşa ca n-ar avea cine să 
plângă, afară doar de meşterul meu 

Benvenuto. 

— Biet orfan! 

— Da, biet orfan, într-adevăr! Tata n-a ţinut niciodată la 
mine, iar pe mama am pierdut-o la zece ani, tocmai când 
începeam să-mi dau seama cât mă iubeşte şi să-i răspund 
cu aceeaşi dragoste. Tatăl meu... Dar ce mi-a venit să 
vorbesc despre asta şi în ce măsură vă pot interesa pe 
dumneavoastră părinţii mei? 

— O, sigur ca da. Spune mai departe, Ascanio. 


— Arhangheli din ceruri! Va mai amintiri cam mă cheamă? 


— Spune, spune mai departe! Şopti Colombe, ascunzându- 
şi la rândul său în palme roşcata cei dogorea fruntea. 

— Aşadar, tatăl mea era orfaurar, iar mama mea era şi 
dânsa fiica unui orfaurar din Florenţa pe nume Rafaele del 
Moro, care se trăgea dintr-o familie aleasă, fiindcă la noi, în 
Italia, în republicile din cuprinsul ţării noastre, munca nu 
înjoseşte pe nimeni şi adeseori puteţi vedea un nume vestit 
şi străvechi pe firmă vreunei prăvălii. Meşterul meu Cellini, 
de pildă, e tot atât de nobil ca şi regele Franţei, dacă nu 
chiar şi mai nobil. Fiind sărac, Rafaele del Moro a măritat-o 
pe fiica sa Ştefană, fără voia ei, cu un tovarăş de breaslă 
cam de aceeaşi vârsta ca el, dar care, în schimb, era bogat. 
Mai mare tristeţea, mama îl iubea pe Benvenuto Cellini, 
care o iubea şi el, dar din păcate niciunul, nici celălalt nu 
aveau nimic la sufletul lor. Benvenuto cutreiera lumea 
pentru aşi fauri un nume şi a câştiga bănet. În momentul 
acela era departe, aşa încât nu a putut zădărnici aceata 
căsătorie, Gismondo Gaddi, aşa-i chema pe taică-meu deşi 
n-a aflat niciodată ca soţia lui era îndrăgostită de un alt 
bărbat, a început s-o urască, dându-şi seama ca nu e iubit. 
Tata era an om gelos şi iute la mânie. Să mă iert-e dacă-l 
învinovăţesc, dar judecata copiilor e necruțătoare şi nu 
poate uita asemenea lucruri în veci. Adesea mama, ca să se 
apere de mânia lui, cauta lângă leagănul meu un adăpost 
pe care taică-meu nu-l respectă întotdeauna. S-a întâmplat 
chiar uneori s-o lovească - Doamne iartă-l! — în timp ce mă 
ţinea în braţe şi, ca să poată îndura mai uşor durerea, la 
fiecare lovitură mama mă săruta. Ţin minte tot atât de bine 
loviturile pe care maică-mea le primea, ca şi sărutările cu 
care mă alintă, ecoul lor a rămas la fel de puternic în inima 
mea. 


Bunul Dumnezeu, care e drept, l-a pedepsit pe taică-meu, 
luându-i ce avea mai scump pe lume, bogăţia lui. 
Rămânând mofluz de câteva ori în şir, tata a murit de inimă 
rea fiindcă sărăcise, iar mama s-a prăpădit şi dânsa după 
câteva zile. Crezând ca nu mai e iubita. 

Am rămas, aşadar, singur pe lume. Creditorii tatălui meu au 
venit să ridice tot ce lăsase în urma lui şi, scotocind peste 
tot ca să vadă dacă nu mai uitaseră ceva, nici n-au apucat 
să bage de seama ca în casă se afla un copil care plângea. 
O fostă slujnica de-a noastră, care mă iubea, s-a milostivit 
de mine şi mi-a dat de mâncare vreo două-trei zile, dar cum 
biata bătrâna trăia, la rândul ei, din milostenii, abia dacă 
reuşea să capete pentru ea un codru de pâine. 

Tocmai se întreba ce să facă ea cu mine când. Un bărbat cu 
straiele colbuite a intrat în camera ei, m-a luat în braţe şi 
m-a strâns la piept plângând şi, după ce i-a dat nişte bani 
bietei bătrâne, a plecat cu mine. Era Benvenuto Cellini, 
care venise anume de la Roma la Florenţa ca să mă ia cu 
dânsul. Meşterul m-a îndrăgit, m-a ajutat să-mi însuşesc 
toate tainele artei sale şi mă ţinut tot timpul lângă dânsul şi 
cum îţi spuneam, e singurul om pe care moartea mea l-ar 


îndurera. 

Colombe ascultase cu capul plecat şi inima strânsa 
povestea acestui orfan, singur pe lume ca şi ea, care 
semăna atât de bine cu propria ei poveste, şi destăinuirile 
lui în legătură cu soarta nefericitei mame, soarta pe care 
avea s-o împărtăşească poate şi ea într-o bună zi, căci şi ea 
era silită să se mărite cu un om care avea s-o urască pentru 
ca nu-l va putea iubi. 

— Eşti nedrept cu Dumnezeu - îi spuse ea lui Ascanio. 
Exista totuşi un suflet bun care te iubeşte, meşterul 


dumitale, şi ai avut parte cel puţin s-o cunoşti pe mama 
dumitale, eu însa nu pot să-mi amintesc de alintările mamei 
mele fiindcă a murit, sărmana, aducându-mă pe lume. Am 
fost crescută de o soră de-a tatei, ursuza şi arţăgoasă, pe 
care totuşi am plâns-o amar când s-a prăpădit acum doi ani 
când, neavând pe cine iubi, toată afecțiunea mea s-a 
revărsat asupra acestei femei, legându-mă de ca aşa cume 
legată iedera de o stânca. De doi ani locuiesc aici în palat 
împreuna cu coană Perrine şi, cu toate ca sunt atât de 
singură, fiindcă tata nu vine să mă vadă decât din când în 
când, aceşti doi ani au fost şi vor fi cei mai fericiţi din viaţa 
mea. 


— Ai suferit mult, într-adevăr - spuse Ascanio - dar dacă 
trecutul a fost atât de vitreg, nu înţeleg de ce trebuie să te 
îndoieşti de viitor? Fiindcă viitorul ce te aşteaptă - vai! — e 
atât de măreț! Eşti de viţă nobilă, eşti bogată, eşti 
frumoasă şi umbrele ce ţi-au întunecat copilăria vor face să 
ţi se pară şi mai strălucitori anii ce vor veni. 

Colombe clătină din cap cu tristeţe. 

— O, mama, mama! Şopti ea. 

Când, ridicându-te uneori cu gândul mai presus de timp, 
pierzi din vedere măruntele neajunsuri ale clipei de fată, 
într-o străfulgerare ce luminează şi rezuma o întreaga via. 
A, ca trecutul şi viitorul ei, în momentele acelea sufletul e 
sorbit de primejdioase vârtejuri şi cuprins de înfricoşătoare 
deliruri, iar când durerile de care-ţi aminteşti sunt fără 
număr şi seamăn, cum sunt fără număr şi seamăn 
încercările pe care le presimţi, inima, adânc tulburată, e 
copleşită adeseori de acele emoţii zguduitoare şi biruită de 
slăbiciuni ce-i pot fi fatale. Trebuie să fii tare de înger ca să 
nu te prăbuşeşti sub povara unor destine ce apăsă atât de 


greu asupra inimii. Aceşti doi copii care avuseseră parte de 
atâtea suferinţe şi care fuseseră toată viaţa singuri, nu 
trebuiau să rostească decât un singur cuvânt pentru ca din 
trecuturile lor să facă un singur viitor, dar pentru a rosti 
acest cuvânt unul dintre ei era prea neprihănit, iar celălalt 
prea cuviincios. 


În tot acest timp, Ascanio o privise pe Colombe cu o 
nemărginită duioşie, iar Colombe se lăsase privită cu o 
îngereasca încredere; cu mâinile împreunate şi cu un glas 
pe care îl avea poate numai atunci când se ruga lui 
Dumnezeu, ucenicul îi spuse tinerei fete: 

— Ascultă, Colombe, dacă se întâmpla să-ţi doreşti ceva pe 
lume sau dacă te pândeşte cumva vreo nenorocire, dacă 
pentru a ţi se împlini dorinţa cineva trebuie să-şi versesi 
ultima picătură de sânge sau dacă nenorocirea nu poate fi 
îndepărtată decât ca preţul unei vieţi, spune un cuvânt, 
Colombe, aşa cum i-ai spune unui frate, şi voi fi peste 
măsură de fericit. 

— Îţi mulţumesc, din suflet îţi mulţumesc - răspunse 
Colombe. O singură vorbă rostită de mine a fost de ajuns ca 
să-ţi pui în primejdie viaţa cu atâta mărinimie, ştiu bine ca 
de astă dată numai Dumnezeu mă mai poate izbăvi. 

Nu apucă să-i destăinuie mai mult, deoarece în momentul 
acela coană Ruporta şi coană Perrine tocmai îşi încetineau 
paşii în dreptul lor. 

Ca şi cei doi îndrăgostiţi, cele două cumetre nu pierduseră 
vremea degeaba, legând o strânsa prietenie, întemeiata pe 
o simpatie reciprocă, Coană Perrine o învățase pe coană 
Ruperta cum să prepare un leac împotriva degerăturilor, iar 
coană Ruperta. La rândul său, ca să nu se lase mai prejos, îi 
dezvăluise coanei Perrine secretul unei reţete pentru 


păstrarea prunelor peste iarnă. E de la sine înţeles ca 
prietenia ce se legase între ele era pe viaţă şi pe moarte şi 
ca şi una, şi alta îşi făgăduiseră să se întâlnească, orice s-ar 
întâmpla. 


— Ei, Colombe - spuse coană Perrine. Apropiindu-se de 
banca - tot mai eşti supărată pe mine? N-ar fi fost ruşinos 
din partea noastră, zău aşa, să nu-l primim în casă pe cel 
fără de care casa asta ar fi rămas fără stăpân? E vorba doar 
să-l ajutăm pe tânărul nostru să se lecuiască de rana pe 
care a căpătat-o ca să ne apere pe noi, ce mai încolo- 
încoace! Spune şi dumneata, coană Ruperte, nu-i aşa ca 
arata mai bine acum şi ca a mai prins puţină culoare de 
când avenit aici? 

— Adevărat - întări coană Ruperta - nici când era sănătos 
n-a fost aşa de rumen la fată. 

— Gândeşte-te, Colombe - stărui Perrine - car fi o crimă să 
zădărnicim o însănătoşire ce a început atât de bine. Ei, 
haide, haide, scopul scuză mijloacele. Sper ca n-ai nimic 
împotriva, nu-i aşa, dacă am să-i dau voie să vină din nou 
mâine pe înserat? De altfel, şi pentru mătăluţă e o 
distracţie, puica mamii, o distracţie cât se poate de 
nevinovată, slavă Domnului, de vreme ce suntem şi noi 
aici, coană Ruperte şi cu mine. Întradevar Colombe, ai 
nevoie să te mai distrezi şi matale, ascultaţi-mă pe mine, 
cine-o să se ducă să-i spună jupân prefectului ca străşnicia 
poruncilor dumisale a fost niţeluş îndulcita? De altminteri, 
înainte ca dânsul să fi pus vreo oprelişte, i-ai îngăduit lui 
Ascanio să vină să-ţi arate nişte giuvaeruri şi, cum azi a 
uitat să le aducă trebuie neapărat să vină cu ele mâine. 


Colombe se uita la Ascanio, tânărul stătea ca pe. Ace şi 
palid aştepta răspunsul cu sufletul la gură. 

Pentru o biată fată sechestrată-n casa şi tânăra fată, o 
ademenea umilinţa era nespus de măgulitoare. Exista deci 
pe lume cineva a cărui soarta se afla în mâinile ei şi pe 
care, cu un singur cuvânt, îl putea face fericit sau îl putea 
întrista! Oricărui om îi place să se simtă puternic, de curând 
Colombe se simţise umilita de ifosele contelui d:Orbec, 
sarmana captiva - fie-i iertata această slăbiciune, - nu se 
putu împotrivi dorinţei de a vedea o scânteiere de bucurie 
în ochii lui Ascanio şi îmbujorându-se şi zâmbind în acelaşi 
timp: 

— Doame, coană Pernue, ce mă sileşti să fac! Ascanio dădu 
să spună ceva, dar nu reuşi decât să-şi împreune mâinile 
într-un elan de recunoştinţa. 

— Mulţumim, frumoasă doamnă! Spuse Ruperta, făcând o 
adânca reverență. Hai, Ascanio, eşti prea plăpând încă, e 
timpul să ne întoarcem acasă. Dă-mi braţul să mergem. 
Ucenicul abia dacă găsi în el destulă putere ca să spună 
rămas bun şi mulţumesc, dar compensând sărăcia 
cuvintelor cu o privire în care îşi puse tot sufletul, porni 
supus în urma slujnicei, cu inima năpădită de bucurie. 


Colombe se lăsă pe bancă, visătoare, cuprinsă de o beţie 
pentru care îşi făcea mustrări şi cu care nu era obişnuită. 

— Pe mâine! Spuse cu un aer triumfător coană Perrine, 
despărţindu-se de oaspeţii săi, pe care-i conduse până la 
poartă. Dacă vrei, poţi veni aici în fiecare zi flăcăule aşa ca 
azi, trei luni de acum încolo. 

— Şi de ce numai trei luni? întreba Ascanio, care spera ca 
va pu tea fi primit oricând. 


— Păi fiindcă peste trei luni Colombe se mărita cu contele 
d-Orbec - răspunse coană Perrine. 

Ascanio trebui să-şi încordeze din răsputeri voinţa ca să nu 
se prăbuşească. 

— Colombe se mărita cu contele d:Orbec?! Bâigui el. 

O, Doamne Dumnezeule, va să zică m-am înşelat Colombe 
nu mă iubeşte! 

Dar cum în momentul acela coană Perrine tocmai închidea 
poarta după el, iar coană Ruperta o apucase înainte, 
niciuna, nici cealaltă nu-l auziră. 


XII REGINA REGELUI 

Am arătat mai sus ca Benvenuto ieşise din atelier pe la 
orele unsprezece dimineaţă fără să spună nimănui încotro 
pleacă. Benvenuto se dusese la Luvru să-i întoarcă lui 
Francisc | vizita pe care maiestatea să i-o făcuse la palatul 
cardinalului de Ferrara. 

Regele se ţinuse de cuvânt. Numele lui Benvemito Cellini 
fusese lăsat pretutindeni şi orlaurarul găsi toate uşile 
deschise, una singură, cea din urmă, rămase totuşi închisa; 
aceea a consiliului. Francisc | punea la cale treburile 
statului, cu cele mai de seama fete ale regatului, şi oricât 
de categorice erau ordinele date de monarh, nimeni nu 
îndrăznea să-i dea drumul înăuntru lui Cellini în timpul 
solemnei consfătuiri ce avea loc în momentul acela, fără a 
cere mai întâi încuviințarea maiestăţii sale. 

Situaţia în care se găsea Franta era într-adevăr gravă. Până 
acum am vorbit doar în treacăt despre treburile statului, 
convinşi fiind ca cititorii şi mai ales cititoarele noastre 
prefera încurcăturile sentimentale celor politice, a sosit 
totuşi momentul când nu mai putem da înapoi, aşa încet ne 
vedem siliţi să aruncăm o privire - cât se poate de scurtă - 


asupra stării de lucruri din Franţa şi asupra celei din Spania 
sau mai bine zis asupra lui Francisc | şi asupra lui Carol 
Quintul, 


fiindcă în secolul al şaisprezecelea regii se confundau cu 
naţiunile. 

În perioadă la care am ajuns, printr-o răsturnare a 
echilibrului politic, ale cărui fluctuații şi unul, şi celălalt 
avuseseră deseori ocazia să le resimtă, situaţia lui Francisc 
| devenise mai favorabilă în timp ce situaţia lui Carol 
Quintul se înrăutăţise. Într-adevăr, lucrurile se schimbaseră 
simţitor de mult de la încheierea faimosului tratat de la 
Cambrai, care fusese negociat de două femei, de Margareta 
de Austria, mătuşa lui Carol Quintul, şi de ducesa 
d-Angouleme, mama lui Francisc |. Prin acest tratat, care 
era o completare a celui de la Madrid, se stabilea ca regele 
Spaniei renunţa la Burgundia în favoarea regelui Franţei şi 
ca regele Franţei renunţa, la rândul său, la suzeranitatea 
asupra Flandrei şi a provinciei Artois. Pe deasupra, cei doi 
tineri prinți luaţi ca ostatici urmau să fie redaţi părintelui lor 
în schimbul unei sume de două milioane de scuzi de aur. În 
fine, blajina regina Eleonora, sora lui Carol Quintul, a cărei 
mâna fusese făgăduita mai înainte conetabilului de 
Bourbon drept răsplată pentru trădarea să şi care, după 
aceea, devenise soţia lui Francisc |, ca o chezăşie de pace, 
urma să se înapoieze la curtea Franţei împreuna cu cei doi 
copii, de care se îngrijise cu atâta duioşie, ţinându-le loc de 
mama; toate aceste condiţii fuseseră împlinite cu o deplină 
lealitate de ambele părţi. 


Se înţelege de la sine însa ca renunţarea la ducatul 
Milanului, pe care Francisc | fusese silit s-o accepte în 


timpul captivităţii sale, nu era decât o renunțare provizorie. 
De îndată ce fusese pus în libertate, de îndată ce se văzuse 
reintegrat în drepturile sale monarhice, de îndată ce îşi 
redobândise întreaga putere, suveranul îşi întorsese din 
nou privirile spre Italia. Şi pentru ca revendicările sale să 
poată fi sprijinite de curtea papală, îl căsătorise pe fiul său 
Henric, care după moartea fratelui său mai mare Francisc, 
devenise print moştenitor, cu Caterina de Medici, nepoata 
papei Clement al VIl-lea, din păcate, în momentul în care 
toate aranjamentele puse la cale erau terminate, papa 
Clement al Vil-lea murire, în locul lui fusese ales papa 
Alessandro Farnese, care se urcase în scaunul Sfâtului 
Perru sub numele de Paul al Iil-lea. 

Paul al Ill-lea însa îşi impuse ca norma politica să nu 
îmbrăţişeze nici interesele împăratului, nici pe acelea ale 
regelui Franţei, punând o cumpănă între Carol Quintul şi 
Francifsc |. 

Liniştindu-se în privinţa această, împăratul nu se mai 
sinchisise de preparativele Franţei, pregătind la rândul său 
o expediţie împotriva Tunisului asupra căruia pusese 
stăpânire vestitul corsar Kair-Ed-Din, mai cunoscut sub 
porecla de Barbarosie, după ce-l alungase pe Muley- 
Hassan, 


Kair-Ed-Din ocupase întreg regatul, de unde lansa mereu 
incursiuni în Sicilia, pustiind-o. 

Expediția reuşise pe deplin şi, după ce distrusese trei sau 
patru vase din flola amiralului Soliman, Carol Quintul 
intrase victorios în portul Napoli. 

Acolo aflase o veste care avusese darul să-l liniştească şi 
mai deplin, Carol al Ill-lea, ducele Savoiei şi unchiul lui 
Franeisc | din partea mamei, urmând sfaturile noii sale soţii 


Beatrice, fată lui Emanuel, regele Portugaliei, renunţase să 
mai sprijine cauza regelui Franţei aşa ca atunci când, în 
virtutea tratatelor încheiate mai înainte cu Carol al III-lea, 
Franeisc | îi ceruse să primească trupele sale pe teritoriul 
provinciei, ducele de Savoia refuzase să-i dea ascultare, 
Francisc |, care contase pe ajutorul aliatului şi rubedeniei 
sale, se aşteptase să găsească toate porţile deschide, se 
văzu nevoit să pătrundă forțând trecera peste 
înfricoşătoarele culmi ale Alpilor. 

Siguraata lui Carol Quintul, care se credea stăpân pe 
situaţie, fusese spulberată de o adevărată lovitură de 
trăsnet. Regele pusese în mişcare cu asemenea iuţeală 
armată ce pătrunsese în Savoia, încât ducele se pomeni cu 
întreaga provincie ocupată înainte de a fi prins măcar de 
veste ca graniţele ei fuseseră încălcate. Brion, căruia i se 
încredinţase comanda armatei, a cucerit oraşul înainte ca 
Chambery să apară pe crestele Alpilor, iar în Piemont când 
Francesco Sforza, înfricoşat probabil peste măsură la auzul 
acestor strălucite izbirii, murise subit, lăsând ducatul 
Milanului fără moştenitor şi oferindu-i astfel lui Fraricisc | nu 
numai o înlesnire, dar nu un drept în plus. 


Brion pătrunsese în ltalia şi ocupase Torino. Sosind acolo, 
se oprise aşezându-şi tabăra pe malurile Şeşiei şi 
aşteptase. 

La râdul sau, Carol Quintul părăsise Napoli. Îndreptându-se 
spre Roma, datorită biruinţei pe care o câştigase asupra 
vechilor duşmani ai lui Hristos, i se făcuse o primire 
triumfală în capitala lumii creştine. Primirea această îl 
ameţise atât de tare. Încât, împotriva obiceiului sau, 
împăratul pierduse cu totul simţul măsurii şi-l învinuise în 
fată consistoriului pe Francisc | de erezie, întemeindu-şi 


acuzaţiile pe ocrotirea pe care suveranul Franţei o acorda 
protestanților şi pe alianţa pe care o încheiase cu turcii. Pe 
urmă, recapitulând toate zâzaniile ce se iscaseră până 
atunci între ei şi a căror răspundere, după părerea sa, o 
purta în primai rând Francisc |, făcu legământ să poarte un 
război pe viaţă şi pe moarte împotriva cumnatului său. 

În urma încercărilor prin care trecuse, Francisc | devenise 
foarte prudent în ultimul timp, pe cât de nesăbuit fusese 
mai înainte. De aceea, văzându-se ameninţat în acelaşi 
timp de armatele spaniole şi de cele ale Imperiului, lăsase 
Torino în seama lui Annebaut şi-l rechemase pe Brion, 
poruncindu-i să se mulţumească doar a păzi frontierele. 


Toţi cei ce cunoşteau firea cutezătoare şi cavalerismul de 
care era însufleţit Francisc | nu reuşiseră să priceapă 
motivele acestei retrageri, închipuindu-şi ca, din moment 
ce dădea înapoi, regele se socotea din capul locului învins. 
Convingerea această aţâţase şi mai mult trufia lui Carol 
Quintul, care luase el însuşi comanda trupelor sale, 
punându-şi în gând să cotropească Franţa, pe teritoriul 
căreia voia să pătrundă prin sud. 

Se cunosc urmările acestei tentative: Marsilia, care 
înfruntase atacurile conetabilului de Bourbon şi ale lui 
Pescăraş cei mai de seama războinici ai timpului, reuşise 
să-i ţină piept. Fără nicio greutate lui Carol Quintul, care era 
un mare om politic, dar un mediocru conducător de oşti. 
Carol Quintul nu-şi făcuse sânge rău din pricina acestei 
nereuşite şi, lăsând Marsilia în urmă, se îndrepta spre 
Avignon. 

Conetabilul de Montmorency însa aşezase între Durance şi 
Rhône o tabăra militară în măsură să reziste oricărui atac şi 
pe care Carol Quintul se străduise în zadar s-o străpungă. 


Astfel ca, după şase săptămâni de încercări inutile, respins 
frontal, hartuit pe flancuri, cu spatele ameninţat, Carol 
Quintul ordonase la rândul său retragerea armatelor, 
retragere ce semăna mai curând cu o debandadă şi, după 
ce la un moment dat fusese pe punctul să cadă în mâinile 
duşmanilor, reuşise cu chiu cu vai să ajungă în fine la 
Barcelona, unde sosise fără armata şi fără bani. 


Atunci, toţi cei care aşteptaseră sfârşitul conflictului pentru 
a-şi da în vileag simţămintele se ridicaseră împotriva lui 
Carol Quintul. Henric al Vill-lea o repudiase pe soţia sa 
Caterina de Aragon pentru a se căsători cu Anne Boleyn, 
amanta lui. Soliman atacase regatul Napoli şi Ungaria. 
Principii protestanți din Germania alcătuiseră o ligă secretă 
împotriva împăratului, în fine, locuitorii oraşului Gând, sătui 
de impozitele la care erau mereu supuşi pentru a se putea 
face fată cheltuielilor necesare războiului cu Franţa, se 
răsculaseră pe neaşteptate şi-i trimiseseră lui Francisc | 
nişte ambasadori pentru a-i propune să devină 
conducătorul lor. 

Dar în mijlocul acestor răsturnări universale ce amenințau 
însăşi puterea lui Carol Quintul, avuseseră loc noi negocieri 
între el şi Francisc l. Cei doi suverani se întâlniseră la 
Aigues-Mortes şi au hotărât să încheie o pace de Franţa 
avea neapărată nevoie, Francisc | îşi pusese în gând să 
rezolve totul pe viitor, nu printr-un conflict armat, ci prin 
tratative amicale. 

Se grăbi deci să-i aducă la cunoştinţa lui Carol Quintul 
propunerea pe care i-o făcuseră cetăţenii oraşului Gând, 
oferindu-se în acelaşi timp să dea liberă trecere trupelor 
sale pe teritoriul Franţei pentru a pătrunde în Flandra. 


lată, aşadar, pricina pentru care consiliul se afla reunit în 
momentul când Benvenuto bătuse la uşă şi când, 
înțelegând să-şi repede făgăduiala, Francisc |, înștiințat de 
sosirea ilustrului sau orfaurar, poruncise să fie poftit 
înăuntru. Benvenuto avu astfel prilejui să asculte sfârşitul 
discuţiilor. 

— Da, domnilor - spunea Francisc | - sunt de părerea 
domnului de Montmorency şi visul meu este să închei o 
trainică alianţa cu împăratul ales, să înalt tronurile noastre 
mai presus de întreaga creştinătate şi să înlătur din calea 
noastră toate aceste corporaţii, toate aceste comune şi 
adunări populare, care vor cu tot dinadinsul să îngrădească 
puterea noastră regală, refuzând să ne pună la îndemâna 
fie braţele, fie banii supuşilor noştri. Visul meu este să aduc 
la dreapta credinţă, reînchegând unitatea pontificala, toate 
ereziile din pricina cărora sfânta noastră mama Biserica are 
atâta de suferit. Visul meu este să-mi adun toate forţele 
pentru a lupta împotriva vrăjmaşilor lui Hristos, să-l alung 
pe sultanul turcilor din Constantinopole, fie chiar numai 
pentru a dovedi ca nu este, aşa cum se spune, aliatul meu, 
şi să întemeiez un al doilea imperiu la Constantinopole care 
să stea pe aceeaşi treaptă cu primul ca putere, strălucire şi 
întindere. lată care este visul meu, domnilor, şi lam numit 
aşa numai ca să nu mă las prea mult amăgit de speranţă 
izbânzii şi ca să nu fiu prea întristat dacă viitorul mi-ar 
dovedi cumva ca e cu neputinţă de înfăptuit. Dar dacă s-ar 
împlini, dacă s-ar împlini, conetabile, dacă aş avea în 
stăpânirea mea Franta şi Turcia, Parisul şi Constantinopole, 
occidentul şi orientul, trebuie să recunoaşteţi, domnilor, ca 
ar fi minunat, ca ar fi măreț, ca ar fi cu drept cuvânt ceva 
sublim! 


— Aşadar, sire - spuse ducele de Guise - rămâne definitiv 
hotărât ca refuzaţi suzeranitatea pe care vi-o oferă 
locuitorii din Gând şi ca renunţaţi la fostele domenii ale 
casei de Bourbogne? 

— Definitiv, împăratul va putea să-şi dea seama astfel ca 
sunt un aliat la fel de leal, pe cât am fost de leal ca 
duşman. Dar, în primul rând şi mai presus de orice, să ştiţi, 
doresc şi pretind să mi se înapoieze ducatul Milanului, mi se 
cuvine în virtutea drepturilor mele ereditare şi învestiturii 
împăraţilor şi voi şti să-l dobândesc, pe cuvântui meu de 
gentilom! Sper însa fără ca să stric prietenia cu fratele meu 
Carol. 

— Şi vreţi să-i propuneţi lui Carol Quintul să treacă prin 
Franta pentru a-i pedepsi pe răsculații din Gând? întreba la 
rândul său Poyet. 

— Întocmai, domnule cancelar - răspunse regele ai grijă să 
plece chiar azi domnul de Frejus pentru a-l pofti în numele 
nostru. Să-i arătăm ca suntem gata să facem orice concesii 
pentru a menţine pacea. Dai dacă totuşi vrea razboi... 

Un gest ameninţător şi măreț sublinie această frază se 
rămase o clipa în suspensie, deoarece Francisc | îl zărise pe 
meşterul sau, care se oprise, modest, lângă uşă. 


— Dar dacă totuşi vrea război - continuă el - pe statuia lui 
Jupiter despre a cărei soarta Benvenuto a venit să-mi aducă 
veşti, jur ca va avea parte de un război sângeros, crâncen 
şi neînduplecat. Ei, Benvenuto, ce se mai aude cu Jupiter al 
meu? 

— Sire - răspunse Cellini - v-am adus macheta statuii 
poruncite de maiestatea voastră, dar ştiţi la ce mă 
gândeam privindu-vă şi ascultându-vă adineaori? 


Mă gândeam la o fântâna pentru palatul maiestăţii voastre 
de la Fontainebleau, o fântâna străjuită de o statuie 
gigantică de şaizeci de picioare care ar ţine o lance ruptă în 
mâna dreapta, sprijinindu-şi în acelaşi timp mâna stânga pe 
garda spadei. Statuia această, sire, l-ar înfăţişa pe Marte, 
adică pe maiestatea voastră; fiindcă totul în fiinţa voastră 
mărturiseşte curajul, un curaj pe oare îl folosiţi cu dreptate 
şi pentru sfânta apărare a măreției voastre. O clipa, sire, 
încă n-am terminat, în cele patru colţuri ale postamentului 
vor fi aşezate patru figuri reprezentând poezia, pictura, 
sculptură şi generozitatea., iată la ce mă gândeam, 
privindu-vă şi ascultându-vă, sire. 

— Şi vei da viaţa acestor gânduri, întruchipându-le în 
marmură sau în bronz, 


Benvenuto; e voinţa mea - rosti monarhul pe un ton 
poruncitor, dar cu un zâmbet de afectuoasa bunăvoință. 
Întreg consiliul întâmpina cu aplauze spusele sale, fiecare— 
socotindu-l pe rege vrednic de o asemenea statuie şi 
statuia vrednică de un asemenea rege. 

— Până atunci - continuă suverarml - să vedem ce se 
întâmpla cu Jupiter al nostru. 

Benvenuto scoase macheta de sub mantie sio aşeza pe 
masă în jurul căreia fusese pusă la cale soarta lumii, 
Francisc | o privi câtva timp cu o admiraţie atât de limpede 
oglindita pa chipul său, încât nu putea da loc la nicio 
îndoiala. 

— În sfârşit! - exclamă el. Am găsit un om după inima mea. 
Apoi, bătându-l pe umăr pe Benvenuto, adăuga, prietene, 
nu ştiu care din noi doi e mai fericit, un suveran care 
descoperă un artist în măsură să-i ghicească dorinţele şi să 
i le împlinească înainte de a le fi rostit, adică un artist ca 


dumneata, sau artistul care întâlneşte un suveran în 
măsură să-l înţeleagă. La drept vorbind, cred ca bucuria 
cea mai mare e a mea. 

— O, nu, îmi daţi voie, sire! protestă Cellini, bucuria este 
fără doar şi poate e a mea. 

— Şi, lasa, Benvenuto, lasa, e a mea. 

— Nu-mi pot îngădui să mă împotrivesc maiestăţii voastre, 
totuşi... 

— Uite ce e, să zicem atunci ca bucuriile noatre sunt la fel, 
prietene. 


— Sire, m-aţi numit prietenul vostru - spuse Benvenuto - şi 
cuvântul acesta e atât de preţios, încât plăteşte însutit tot 
ce-am făcut până acum pentru maiestatea voastră şi tot ce 
voi mai putea face de aci înainte. 

— Ei bine, vreau să-ţi dovedesc ca nu e o vorban vânt, 
Benvenuto, şi ca, numindu-te prietenul meu, n-am făcut 
decât să rostesc adevărul. Adumi cât mai degrabă statuia 
lui Jupiter, bineînţeles după ce o vei fi terminat, şi orice-mi 
vei cere atunci când mi-o vei înfăţişa, dacă e un lucru ce stă 
în puterea unui rege să-l îndeplinească, pe cuvântul meu de 
gentilom, îl vei avea. Aţi auzit, domnilor? Dacă s-ar 
întâmpla cumva să uit, aveţi grijă să-mi aduceţi aminte. 

— Sire - exclamă Benvenuto - sunteţi un nobil şi strălucit 
monarh şi mă simt ruşinat ca nu sunt în stare să fac decât 
atât de puţin pentru maiestatea voastră, care faceţi atât de 
mult pentru mine. 

Pe urmă, după ce săruta mâna pe care i-o întindea regele, 
Cellini înfăşura din nou macheta statuii lui Jupiter în mantie 
şi ieşi din sala de consiliu, cu inima voioasă şi plină de 
mândrie. 


Plecând de la Luvru, se întâlni cu Primaticcio, care tocmai 
se pregătea să intre în palat. 

— Încotro alergi aşa încântat, draga Benvenuto? Îl întreba 
Primaticcio pe Cellini, care trecea pe lângă el fără să-l vadă. 
— A, dumneata erai, Francesco? Spuse Cellini. 


Da, aşa e, sunt fericit fiindcă l-am văzut pe marele, pe 
neasemuitul, pe divinul nostru 
Francisc |... 


— Ai văzut-o cumva şi pe doamna d:Etampes? 

— Care mi-a spus nişte lucruri, dacă poţi să-ţi în chipui, 
Francesco, nişte lucruri pe care nici nu îndrăznesc să le 
repet, deşi gura lumii zice ca modestia n-ar fi cea mai de 
seama virtute a mea. 

— Dar ce ţi-a spus doamna d:Etampes? 

— M-a numit prietenul său, îţi dai seama, Francesco? Şi m-a 
tutuit aşa cum îi tutuieşte pe mareşalii săi. În sfârşit, mi-a 
spus ca în ziua în care statuia lui Jupiter va fi terminată, voi 
putea să-i cer orice favoare aş năzui şi să n-am nicio 
îndoiala ca favoarea această îmi va fi din capul locului 
acordată. 

— Dar ce ţi-a făgăduit doamna d:Etampes? 

— Ce om sucit eşti, Francesco! 

— De ce? 

— Eu îţi vorbesc de rege şi dumneata îi dai zor mereu cu 
doamna d:Etampes. 

— Fiindcă eu cunosc mai bine viaţa de la curte decât 
dumneata, Benvenuto, fiindcă eşti prietenul şi compatriotul 
meu, fiindcă, venind aici, mi-ai adus o boare din aerul 
frumoasei noastre Italii şi fiindcă recunoştinţa pe care ţi-o 
port mă îndeamnă să te scap dintr-o mare primejdie. 


Ascultă, Benvenuto, afla ca ducesa d:Etampes te 
duşmăneşte, mai mult chiar, te duşmăneşte de moarte. Ţi- 
am mai spus-o cândva şi ţi-o repet; 


numai ca atunci era vorba doar de o simplă bănuială pe 
când acum sunt sigur. Ai jignit-o pe femeia această şi, dacă 
nu reuşeşti s-o împaci, o să te ducă la pieire. Doamna 
d:Etampes, deschide bine urechile, Benvenuto, doamna 
d-Etampes este regina regelui. 

— Ce tot vorbeşti, Doamne sfinte! Se apăra Cellini, râzând. 
Eu, eu am jignit-o pe doamna d:Etampes? Cum aşa? 

— O, te cunosc prea bine, Benvenuto, şi eram convins ca 
habar n-ai, aşa cum nici eu habar n-am şi cum probabil nici 
dânsa nu are pentru ce anume nu te poate suferi. Dar ce 
poţi să faci? Aşa sunt femeile, niciodată nu ştiu pentru ce 
iubesc sau urăsc pe cineva. Ei bine, ducesa d:Etampes te 
urăşte. 

— Şi ce vrei să fac? 

— Ce vreau? Uite ce vreau, curtezanul din dumneata 
trebuie neapărat să vină în ajutorul sculptorului. 

— Cum adică, să fiu curtezanul unei curtezane? 

— Eşti greşit, Benvenuto - răspunse zâmbind Primaticcio - 
eşti greşit, doamna d:Etampes este foarte frumoasă, nu 
cred să existe un singur artist care să nu recunoască lucrul 
acesta. 

— Ei, uite, recunosc - se îndupleca Benvenuto. 

— Foarte bine, spune-i-o ei atunci, ei în persoană, nu mie. E 
tot ce-ţi cer şi ai să vezi ca în felul acesta o să deveniți cei 
mai buni prieteni din lume. Ai jignit-o fiind susceptibil ca 
orice artist; e datoria dumilale acum să faci primul pas. 


— Dacă am jignit-o cumva - mărturisi Cellini - n-am făcut-o 
dinadins sau, mai degrabă, fără rea-voinţă. 

Mi-a spus câteva cuvinte usturătoare pe care nu le 
meritam, iar eu am pus-o la locul ei, aşa cum merită. 

— N-are a face, n-are a face! Uită ce ţi-a spus, Benvenuto, 
şi fă-o la rândul dumitale să uite ce iai răspuns. 

Îţi repet, e o femeie trufaşă şi răzbunătoare şi tine în mâna 
inima regelui, a regelui căruia îi sunt dragi artele, dar care 
îndrăgeşte, şi mai mult dragostea. Te va face să-ţi muşti 
mâinile pentru cutezanţa dumitale, Benvenuto; 

O să asmuta asupra dumitale tot felul de vrăjmaşi; dânsa 
este cea care i-a dat curaj prefectului să te înfrunte. 

Uite, de pildă, acum, trebuie să plec în Italia; mă duc la 
Roma din ordinul său. Ei bine, afla, Benvenuto, ca această 
călătorie a fost pusă la cale în dauna dumitale, şi eu, 
tocmai eu, care-ţi sunt prieten, mă văd silit să fiu unealta 
răzbunării sale. 

— Dar-— ce cauţi la Roma? 

— Ce— caut? l-ai făgăduit regelui ca te vei ridica la 
înălţimea artiştilor din vechime şi te ştiu un om de cuvânt, 
ducesa însa îşi închipuie ca teai lăudat fără niciun temei şi, 
ca să te strivească, pesemne, punând opera dumitale 
alături de ale lor, mă trimite acum pe mine, pictor, la Roma, 
să iau tipare după cele mai frumoase statui din antichitate, 
Laocoon. Venus, Tocilarul şi mai ştiu eu care! 

— E într-adevăr un rafinament pe care numai o ura 
cumplită îl putea scorni - spuse Benvenuto, care, în ciuda 
bunei păreri pe care o avea despre sine, se gândea cu o 
strângere de inimă la o comparaţie între opera sa şi a celor 
mai vestiți maeştri. Niciodată însa n-am să-mi plec 
grumazul în fată unei femei, niciodată! Nici odată! 


— Dar cine-ţi spune să-ţi pleci grumazul?! Uite, cunosc eu 
un mijloc pe care am să ţi-l împărtăşesc. Ducesă l-a plăcut 
pe Ascanio, vrea să-i dea ceva de lucru, chiar m-a pus să-i 
dau de ştire să treacă pe la dânsa. Ei bine, ce poate fi mai 
firesc decât să te duci împreuna cu ucenicul dumitale la 
palatul d:Etampes ca să-l prezinţi frumoasei ducese? Şi cu 
acest prilej nu uita să iei cu dumneata unul din acele 
minunate giuvaeruri care numai din mâinile domniei tale 
poate ieşi, Benvenuto, arata-i-le mai întâi şi, dacă vezi cai 
se aprind ochii privindu-le, ofera-i-le ca pe un prinos prea 
umil pentru a fi vrednic de dânsa. O să-l primească, fireşte, 
o să-ţi mulţumească frumos, o să-ţi facă în schimb un dar 
vrednic de dumneata şi astfel o să intri din nou în grațiile 
sale. Ştiind însa, dimpotrivă, ca femeia asta ţi-e duşmanca, 
poţi să renunţi de pe acum la toate planurile măreţe pe 
care le-ai făurit. Şi eu am fost nevoit, din păcate, să mă 
încovoi un timp, pentru ca după aceea să mă ridic cât eram 
de înalt. Până atunci, zugravul acela nenorocit de Rosso era 
în fruntea bucatelor, oricând şi oriunde avea întâietate. 
Fusese numit chiar majordomul palatului» 


— Eşti nedrept cu el, Francesco - spuse Cellini, incapabil să- 
şi ascundă gândurile. E un mare pictor. 

— Crezi? 

— Sunt convins. 

— Ei, uite, şi eu sunt convins - mărturisi 

Primaticcio. 

— Tocmai de acee a nu-l pot suferi, într-un cuvânt, se 
slujeau de el ca să mă umilească, am căutat atunci să 
linguşesc fumurile lor ridicole şi acum, iată-mă ajuns 
marele Primaticcio acum vor să se slujească de mine ca să 


te strivească pe dumneata, fă ceea ce am făcut şi eu, 
Benvenuto, şi n-ai să te căieşti ca mi-ai urmat sfatul. 

Te rog din suflet, fă-o pentru dumneata şi pentru mine, te 
implor în numele gloriei şi şi viitorului dumitale, care vor 
avea de suferit dacă stărui în încăpăţânarea dumitale. 

— Mă pui la grea încercare, spuse Cellini, care se vedea 
totuşi ca e pe cale să se înduplece. 

— Dacă nu pentru dumneata, Benvenuto, fă-o măcar de 
dragul strălucitorului nostru rege. Vrei oare să-i sfâşii inima, 
silindu-l să aleagă între o curtezană pe care-o iubeţe şi un 
artist pe care-l admira? 

— Ei bine, dacă-i aşa, fie, sunt gata s-o fac pentru rege! 
Exclamă Cellini, încântat ca găsise în frinr un motiv destul 
de puternic pentru a-şi împăca amorul propriu. 


— Bravo! spuse Primaticcio. Şi acum îţi dai seama cred, ca 
dacă un singur cuvânt din tot ceam vorbit ajunge la 
urechea ducesei, sunt pierdut. 

— Cum aşa? protestă Benvenuto. Sper ca în privinţa asta 
eşti liniştit. 

— Dacă Benvenuto îşi dă cuvântul sau n-am nimic de zis - 
adaugă Primaticcio. 

— Ai cuvânlul meu! 

— Perfect şi acum să ne vedem cu bine, frate! 

— Călătorie plăcută acolo unde te duci! 

— Noroc bun aici! 

Şi după ce-şi strânsesa mâinile pentru ultima oară, cei doi 
prieteni se despărţiră, făcând fiecare câte un gest ce 
rezuma întreaga discuţie. 


XIII FEMEIA E DESEORI SCHIMBATOARE 


Palatul d:Etampes nu era prea departe de palatul Nesle. 
Cititorii noştri nu se vor mira prea tare deci dacă vom trece 
dintr-unul în celălalt. 

Clădirea era situată în apropiere de cheiul Augustinilor şi se 
întindea de-a lungul străzii Gilles-le-Gueux, căreia mai apoi 
cine ştie ce fire sentimentală i-a schimbat numele în Gât- 
leCoeur. Intrarea principală se afla pe strada Hirondelle. 
Francisc | dăruise palatul iubitei sale ca s-o înduplece a se 
căsători cu Jacques Desbrosses, conte de Penthievre, după 
cum lui Jacques Desbrosses, conte de Penthievre, îi dăruise 
ducatul  d:Etampes şi demnitatea de guvernator al 
Bretaniei, ca să-l înduplece a-o ia de soţie pe iubita să. 
Monarhul, de altminteri, făcuse tot ce se poate pentru ca 
darul său să fie vrednic de frumoasă Anne d:Heilly. Luase 
astfel măsuri ca vechiul palat să fie amenajat după cele mai 
noi cerinţe ale modei. Pe faţada austeră şi mohorâta 
răsăriseră ca prin farmec gingaşele înflorituri ale Renaşterii 
ca tot atâtea gânduri de iubire, în sfârşit, judecând după 
grijă cu care monarhul căutase să împodobească locuinţa, 
nu era greu să-ţi dai seama că-şi petrecea o bună parte din 
vreme acolo, aproape tot atâta cât şi ducesa d:Etampes. Pe 
deasupra, camerele fuseseră mobilate cu un fast într- 
adevăr regesc şi toată casa era tot atât de bogat înzestrata 
ca şi aceea a unei adevărate regine, mult mai bogat, în 
orice caz, decât aceea a nepreţuitei, a castei Eleonora, sora 
lui Carol Quintul şi soţia legitimă a lui Francisc |, despre 
care se vorbea atât de puţin în lume ba chiar şi la curte. 


> Joc de cuvinte intraductibil, bazat pe rezonanta apropiată 
a celor două numiri: Gilles-le-Gueux = Gilles Milogul, iar 
Gât-le-Coeur =Inima-Tânjitoare. 


Şi acum, dacă vom săvârşi indiscreţia de a pătrunde dis-de- 
dimineaţă în camera ducesei, o vom găsi întinsa pe o 
canapea, sprijinindu-şi capusorul încântător şi petrecându- 
şi mâna cealaltă alene prin buclele părului său castaniu cu 
reflexe aurii. Picioruşele goale ale Annei par şi mai mici, şi 
mai albe în papucii de catifea neagră, iar rochia largă şi 
răvăşită face să iasă şi mai bine în vileag ispititorii nuri ai 
cochetei. 

Regele se afla într-adevăr de fată, stând în picioare în 
dreptul unei ferestre, dar în momentul acela nu se uita la 
ducesă. Bate darabana în geam şi pare dus pe gânduri. 
Probabil e preocupat de problema atât de gravă a trecerii 
armatelor lui Carol Quintul prin Franta. 

— Ce faci acolo, sire, de-mi întorci spatele? Îl întreba în cele 
din urmă ducesă, pierzându-şi răbdarea. 


— Versuri pentru domnia ta, iubito, uite, sper ca sunt gata, 
în fine - răspunse Francisc l. 

— O, spune-mi-le repede, te rog, frumosul meu poet 
încoronat! 

— Cu dragă inima - rosti monarhul, cu încrederea în sine a 
unui stihuitor care în acelaşi timp e şi purtătorul unui 
sceptru. Ascultă: 

Fiind singur la o fereastră, 

În zori, când lumina mijea, 

Vedeam cum Aurora măiastră 

Lui Febus calea-ţi arata 

Şi-alături iubita ce-şi pieptăna 

Părul de aur, şi ochii-i lucioşi 

Ce mă priveau atât de duioşi, 

Încât, cu glas 'nalt, strigai vitejeşte! 

Intraţi în ceruri, o, zei luminoşi, 


Căci frumuseţea ei vă umbreşte! 


— O, ce versuri încântătoare! Exclamă ducesă, bătând din 
palme. De aci încolo, sire, poţi privi Aurora cât îţi pofteşte 
inima, nu voi mai fi geloasă pe ea, de vreme ce, mulţumita 
ei, mi-ai închinat o poezie atât de frumoasă. 

Mai spune-mi-o o dată, te rog. 

Francisc | se grăbi să-i îndeplinească dorinţa repetând, atât 
pentru ea cât şi pentru sine, galantul sau omagiu în versuri, 
dar de astă dată Anne rămase tăcută. 

— Ce s-a întâmplat, frumoasă doamnă? întreba Francisc |, 
care se aştepta la noi complimente. 


— Ce să se întâmple, sire! Mă văd nevoită să-ţi repet şi mai 
răspicat, în dimineaţa această, ceea ce-ţi spuneam ieri 
seară: unui poet i se iartă şi mai puţin decât unui rege 
cavaler a îngădui ca doamna inimii sale să fie insultata cu 
atâta neobrăzare, fiind vorbă nu numai de iubită, dar 
totodată şi de muza să. 

— larăşi, răutăcioase! O dojeni regele, schiţând un gest de 
nerăbdare. De ce trebuie neapărat s-o iei drept insultă, 
Doamne sfinte! Cât de necruțătoare poate fi mânia domniei 
tale, atotputernica mea nimfa, dacă învinuirile pe care mi le 
educi te fac să uiţi versurile mele! 

— Monseniore, urăsc la fel cum iubesc. 

— Şi totuşi, uite, dacă te-aş ruga stăruitor să nu-i mai porţi 
duşmănie lui Benvenuto, un nebun în toată puterea 
cuvântului, care nu-şi dă seama ce spune, care vorbeşte 
aşa cum se şi bate, fără nicio socoteală, şi care n-a avut, te 
rog să mă crezi, intenţia să te jignească. De altfel, după 
cum bine ştii, îngăduinţa este apanajul zeităților, iartal deci, 
scumpa zeiţa, de dragul meu pe acest scrântit. 


— O, un smintit, într-adevăr! Bombăni Anne. 
— O, un smintit extraordinar, să fim înţeleşi, adauga 
Francisc |. L-am văzut ieri şi mi-a făgăduit adevărate 
minunăţii. E un om care nu cred să aibă pereche în arta ta 
şi care va face să strălucească numele meu în veac la fel ca 
Andrea del Sarto, Tizian şi Leonardo da Vinci. 


Ştii cât de mult ţin la artiştii mei. Scumpa ducesă, fii deci 
îndurătoare şi cauta să ai toată bunăvoința fată de acesta, 
te implor! O, Doamne, ploaia de primăvară, capriciile femeii 
şi cuvântul de duh al artistului sunt făcute mai curând să 
încânte, după mine, decât să necăjească. Hai, iartă-l pe cel 
ce mi-e drag, iubirea mea! 

— Sunt la porunca maiestăţii tale şi ma voi supune, sire. 

— Mulţumesc, în schimbul favoare! Pe e are mărinimia 
femeii se îndupleca să mi-o facă, poţi cere orice lucru 
doreşti şi pe care puterea unui monarh este în măsură să ți- 
| dăruiască. Dar, vai, din păcate, se luminează de ziua şi 
trebuie să te părăsesc. Am iarăşi un consiliu pe ziua de azi, 
ce plictiseală! Din pricina fratelui meu Carol Quintul 
meseria asta de rege devine tot mai grea. În locul 
cavalerismului, mă obliga să folosesc şiretenia, şi până, în 
locul spadei; e într-adevăr o ruşine. Pe cuvântul meu de 
gentilom, cred ca va trebui să născocim noi cuvinte pentru 
a numi într-un fel priceperea şi îndemânarea de care o 
nevoie pentru a conduce un stat. Rămâi cu bine, sărmana 
mea iubită, voi căuta să fiu cât mai isteţ şi mai iscusit. 
Ferice de domnia ta, pentru ca nu ai alta îndatorire decât să 
fii mereu frumoasă, şi cerul a făcut tot ce trebuia pentru 
asta. Rămâi cu bine. Nu te scula, mă aşteaptă pajul meu în 
anticameră. La revedere şi gândeşte-te la mine! 


— În fiecare clipa, sire. 

Şi trimiţându-i cu mâna o ultimă sărutare în chip de rămas 
bun, Francisc | ridica draperia şi ieşi, lăsând-o singură pe 
frumoasă ducesă, care, grăbindu-se să-şi ţină făgăduiala - 
se cuvine s-o spunem - începu să se gândească pe loc la cu 
totul altceva decât la maiestatea sa. 

Fiindcă doamna d:Etampes era o fiinţă activă, pătimaşă şi 
ambițioasă. După ce se străduise cu înfocare, şi reuşise 
până la urmă să cucerească vitejeşte dragostea 
monarhului, în scurtă vreme firea ei neastâmpărata nu se 
mai mulţumi cu această dragoste şi începu să se 
plictisească. Amiralul Brion şi contele de Longueval, pe care 
îi iubise o bucată de vreme Diane de Poitiers, pe care o 
detestase întotdeauna, nu avuseseră darul să-i ocupe 
îndeajuns timpul, de o săptămână încoace însa golul pe 
care-l simţea în sufletul său se umpluse întrucâtva şi se 
trezise din nou la viaţă, graţie unei un proaspete şi a unei 
noi iubiri, îl ura pe Cellini şi-l iubea pe Ascanio şi se gândea 
acum şi la unul, şi la celălalt, în timp ce cameristele care o 
îmbrăcau îi puneau ultimele dichisuri. 

În momentul în care nu le mai rămăsese altceva de făcut 
decât s-o pieptene, fu anunţată vizita prefectului şi a 
vicontelui de Marmagne. Amândoi se numărau printre cei 
mai credincioşi partizani ai săi din cele două tabere ce se 
formaseră la curte, una în jurul Dianei de Poitiers, iubita 
delfinului, iar cealaltă în jurul ducesei. lar prietenii sunt 
totdeauna bineveniţi atunci când te gânde. Ţi la duşmani. 
Aşa încât, cu o nespusă drăgălăşenie, doamna d:Etampes 
întinse mâna spre a-i fi sărutată ursuzului prefect şi 
surâzătorului viconte. 


— Jupâne prefect - spuse ea, cu o mânie ce nu era câtuşi 
de puţin prefăcută şi cu o compătimire ce nu avea nimic 
jignitor - am auzit de felul scandalos în care bădăranul 
acela de italian a îndrăznit să se poarte cu dumneata, 
prietenul nostru cel mai bun, şi încă şi acum tremur de 
indignare. 

— Doamna - răspunse d:Estourville, folosinduse de prilej 
pentru a preschimba înfrângerea suferită într-o linguşire - 
m-aş fi simţit prost dacă vârsta şi caracterul meu ar fi fost 
cruţate de netrebnicul care nu s-a sfiit nici de frumuseţea, 
nici de bunăvoință domniei voastre. 

— O! Spuse Anne. Nu mă ghidele decât la dumneata, cât 
priveşte jignirea pe care am suferito, regele, care, trebuie 
să recunosc, e mult prea îngăduitor cu neobrăzaţii aceştia 
de venetici, m-a rugat s-o uit şi am uitat-o. 

— Dacă-i aşa, doamnă, rugămintea pe care voiam să v-o 
facem nu va fi privită, desigur, cu ochi buni şi de aceea vă 
cerem îngăduinţa să ne retragem, fără să v-o împărtăşim. 
— Cum se poate, jupâne d:Estourville? Nu sunt eu oare, 
oricând şi orice s-ar întâmpla, la dispoziţia domniei tale? 
Vorbeşte, te rog, vorbeşte dacă nu vrei să mă supăr pe un 
prieten atât de neîncrezător. 


— Ei bine, doamnă, iată despre ce e vorba Am socotit ca 
pot dispune în folosul vicontelui de Marmagne de dreptul de 
a locui într-unul din palatele regale, drept pe care l-am 
dobândit prin generozitatea domniei voastre, şi se înţelege 
de la sine ca de la bun început am pus ochii pe palatul 
Nesle, care a încăput în nişte mâini atât de nevrednice. 

— Aşa! Spuse ducesă. Vă ascult cu toată atenţia. 

— Vicontele, doamnă, a acceptat în primul moment şi chiar 
cu cea mai vie însufleţire, acum însa, după ce a chibzuit 


bine, sta în cumpănă, se gândeşte cu spaima la căpcăunul 
acela de 

Benvenuto. 

— Mă iartă, stimate prietene - îi tăie vorba vicontele de 
Marmagne - mă iartă, dar explici foarte greşit lucrurile. Nu 
mi-e frică de Benvenuto, mi-e frică doar de mânia regelui. 
Nu mă tem ca sar putea să mă omoare bădăranul acela de 
italian, cum l-a numit adineauri doamnă, nici doi bani nu 
dau pe el! Mă tem numai, la drept vorbind, să nu se 
întâmple cumva să-l ucid şi să nu păţesc după aceea mai 
ştiu eu ce fiindcă l-am răpus pe unul dintre slujitorii 
maiestăţii sale la care monarhul pare să ţină foarte mult. 

— Şi mi-am permis, doamnă, să-l conving, 


făcându-l să spere ca, la nevoie, se va putea bizui pe 
ocrotirea domniei voastre. 

— Pe care, de altfel, prietenii mei s-au putut bizui 
întotdeauna - spuse ducesa - şi la urma urmei, nu aveţi 
oare de partea domniilor voastre o prietenă şi mai bună 
decât mine, dreptatea? De fapt, nu faceţi nimic altceva 
decât să dai urmare unei dorinţe a regelui. 

— Maiestatea sa - răspunse Marmagne - n-a arătat anume 
ca palatul Nesle poate fi ocupat de altcineva în afara de 
Benvenuto şi, în cazul acesta, alegerea noastră, de ce să nu 
recunoaştem, ar putea foarte bine să treacă drept o 
răzbunare. Şi pe urmă, dacă s-ar întâmpla —si asta-i mai 
mult ca sigur, fiindcă voi lua cu mine doi oameni de 
nădejde - dacă s-ar întâmpâa să-l omor pe Cellini? 

— O, Doamne! Spuse ducesă, cu un zâmbet ce lasă să i se 
vadă albeaţa dinţilor. Regele poate foarte bine să 
ocrotească un om viu; dar îmi închipui ca nu s-ar sinchisi 
prea mult să răzbune un mort, şi admiraţia pe care a 


închinat-o artei nemaiavând, în acest caz, prilejul de a se 
manifesta, el nu şi-ar mai aminti, cred, decât de dragostea 
sa pentru mine. Omul ăsta m-a insultat atât de cumplit şi 
de fată cu atâta lume! Ai uitat cumva, Marrnagne? 

— Totuşi, doamna - întâmpina vicontele prudent, trebuie să 
ştiţi lămurit ce anume aveţi de aparat. 


— Ai vorbit doar cât se poate de limpede, viconte. 

— Ba nu. Doamnă, dacă-mi îngăduiţi, nu vreau să vă 
ascund nimic. Se prea poate ca prin forţa să nu-i putem 
veni de hac zurbagiului. Atuneci trebuie să vă mărturisesc 
ca vom fi siliţi să ne folosim de viclenie, dacă s-ar întâmpla 
bunăoară să scape din mâinile spadasinilor ziua-n amiaza 
mare, la el în palat, oamenii noştri ar putea să-l întâlnească 
din întâmplare într-o seară, pe o strada lăturalnică si... nu 
sunt înarmaţi numai cu spade, doamnă, au şi pumnale 
asupra lor. 

— Înţelesesem perfect - mărturisi ducesă, fără ca o singură 
nuanţa a tenului său minunat să pălească la ghidul unui 
atât de banal plan de asasinat. 

— Aşadar, doamna... 

— Aşadar, viconte, văd ca eşti un om foarte prevăzător şi 
ca nu e prea plăcut pentru cineva să-ţi fie duşman, zău ca 
nu! 

— Dar faptul în sine, doamnă? 

— Faptul în sine e destul de grav, într-adevăr, şi s-ar cuveni 
poate să ne mai gândim, dar, aşa cum v-am spus, toată 
lumea ştie, şi regele însuşi nu se poate să nu-şi dea seama 
cât de adânc m-a rănit omul acesta în mândria mea. ÎI 
urasc... cel puţin tot atâta cât îl urăsc pe bărbatul meu sau 
pe doamna Diane şi, într-adevăr, cred c-aş putea să vă 


promit... Dar ce s-a întâmplat, Isabeau, cum îndrăzneşti să 
ne întrerupi? 


Ultimele cuvinte ale ducesei erau adresate uneia dintre 
cameriste care intrase înăuntru năucită. 

— Doamne sfinte - spuse Isabeau - vă cer iertare, doamnă, 
dar a venit artistul acela florentin, Benvenuto Cellini, cu un 
vas aurit, numai atâta de mic, o frumuseţe cum nici nu vă 
puteţi închipui! Mi-a spus cât se poate de cuwviincios ca 
doreşte să-l ofere înălţimii voastre şi ca cere stăruitor 
îngăduinţa de a vă vorbi câteva clipe. 

— Ah! Aşa da! rosti ducesă, cu satisfacția unui om a cărui 
mândrie e pe cale să se îmblânzească. Şi ce i-ai răspuns, 
Isabeau? 

— Ca doamna nu e îmbrăcată şi ca am să vin să-i dau de 
ştire. 

— Foarte bine. Se pare - adaugă ducesă, întorcându-se 
către prefect, care avea o mutră plouata - ca duşmanul 
nostru e dispus să se cuminţească şi ca începe să vadă cât 
preţuim şi cât e de mare puterea noastră. N-are a face. N-o 
să scape chiar atât de ieftin cum crede şi să nu-şi închipuie 
ca am să primesc pe loc scuzele lui. Trebuie să-şi dea mai 
bine seama cât m-a jignit. Şi cât sunt de supărată. Isabeau, 
spune-i ca m-ai înştiinţat “(şi să poruncesc să aştepte. 
Isaheau ieşi. 

— Cum îţi spuneam deci, viconte de Marmagne - continuă 
ducesă, a cărei mânie se vedea ca suferise între timp o 
oarecare transformare - lucrul despre care mi-ai vorbit e 
destul de grav şi n-aş putea să-ţi promit că-ţi voi da o mâna 
de ajutor, când ceea ce vrei dumneata, de fapt, eo crima şi 
încă urzita cu vicleşug. 


— Gânditi-sa numai ce vâlva a făcut această ofensa - 
îndrăzni să întâmpine prefectul. 

— Sper ca satisfacția pe care o voi primi va face tot atâta 
vâlva, jupâne. Trufia această atât de dârza ce-a fost în 
stare să ţină piept unor suverani se afla în clipa de fată în 
anticamera mea, la cheremul capriciilor unei femei, şi două 
ceasuri de purgatoriu cred ca sunt de ajuns. La drept 
vorbind, pentru a ispăşi o simplă obrăznicie, nu trebuie să 
fim chiar atât de neîndurători, jupâne prefect. lartă-l, aşa 
cum îl voi ierta şi eu peste două ceasuri; s-ar putea oare să 
am mai puţină înrâurire asupra domniei tale, decât a avut 
regele asupra mea? 

— Vă rugăm să ne daţi voie, doamnă, să ne retragem - 
spuse prefectul, înclinându-se - fiindcă n-aş vrea să-i 
făgăduiesc adevăratei mele regine un lucru pe care n-aş 
putea fi în stare să-l îndeplinesc. 

— Să vă retrageţi?! Nici să nu vă gândiţi! Protestă ducesă, 
care ţinea cu tot dinadinsul să fie cineva de fată la triumful 
sau. Doresc, jupâne prefect, să fii martor la umilirea 
duşmanului dumitale pentru ca să ne putem bucura 
împreuna de această răzbunare. Vă dăruiesc, dumitale şi 
vicontelui, aceste două ceasuri, nu e nevoie să-mi 
mulţumiţi. Am auzit că-ţi măriţi fată cu contele d:Orbec, 
dacă nu mă înşel? Frumoasă partida, într-adevăr. Frumoasă 
e un fel de a zice, mai curând ar fi trebuit să spun bună 
partidă; dar ia loc, jupâne. Ştii oare ca, pentru a se putea 
face căsătoria această, ai nevoie de consimţământul meu, 
pe care, deşi nu mi l-ai cerut încă, sunt gata totuşi să ţi-l 
dau. D:Orbec îmi este tot atât de credincios ca şi domnia ta. 
Sper ca o vom putea vedea în sfârşit şi o vom avea între noi 
pe frumoasă dumitale copilă şi ca soţul ei nu va fi chiar atât 


de nesocotit, încât să n-o aducă la curte. Cum se numeşte, 
jupâne? 


— Colombe, doamnă. 

— Drăguţ nume şi atât de duios. Se spune ca numele ar 
avea o înrâurire asupra sorții omului, dacă-i aşa, înseamnă 
ca biata copila are o inimă simţitoare şi va suferi. Ce e, 
Isabeau ce s-a întâmplat? 

— Nimic, doamnă, a spus c-o să aştepte. 

— A, da, foarte bine, uitasem de el. Da, da, aşa cum ţi-am 
spus, ai grijă de Colombe, jupâne d:Estourville, contele 
d-Orbec este plămadit din acelaşi aluat ca şi soţul meu, la 
fel de ambițios pe cât e de hrăpareţ ducele d:Etampes, în 
stare să-şi cedeze soţia în schimbul unui ducat. Atenţiune 
deci şi pentru mine, mai ales dacă e chiar atât de frumoasă 
precum se spune. Ai să mi-o prezinţi, nu-i aşa, jupâne? Cred 
că-mi dai voie să mă pun şi eu în gardă? 

Strălucind de bucurie în aşteptarea victoriei sale, ducesa 
sporovăi aşa o bucată de vreme, spunând tot ce-i trecea 
prin cap, în timp ce mulţumirea şi nerăbdarea de care era 
stăpânită ieşeau în vileag la cel mai mic gest pe care-l 
făcea. 


— Aşa - spuse ea în cele din urmă - mai trebuie o jumătate 
de oră ca să se împlinească cele două ceasuri; şi atunci îl 
vom scăpa pe bietul Benvenuto de chinuri. Să ne punem în 
locul lui: în ce hal trebuie să se canonească, sărmanul! Nu e 
obişnuit să păzească uşile, tocmai el care poate pătrunde 
oricând în palat şi-l poate vedea la orice oră pe rege. Zău îl 
compătimesc, deşi merită o lecţie. Cred ca se da de ceasul 
morţii, nu-i aşa? Doamne sfinte, ce se aude? Ce înseamnă 
răcnetele astea. Şi zarvă. 


— O fi osânditul căruia i s-a urât în purgatoriu - socoti 
prefectul, simțind ca i se trezeşte din nou speranţa. 

— Să îndrăznească numai - spuse ducesă, palidă la fată. 
Veniţi cu mine, domnii mei, veniţi să vedem. 

Benvenuto, care se îndurase în cele din urmă, pentru 
motivele arătate mai înainte, să facă pace cu atotputernica 
favorită, a doua zi chiar după ce stătuse de vorbă cu 
Primaticcio a luat vasul de argint aurit cu care voia să-şi 
răscumpere liniştea şi, ţinându-l de braţ pe Ascanio, slab 
să-l sufle vântul şi fără pic de sânge în obraz după ce se 
perpelise toată noaptea, se îndrepta spre palatul Etampes. 
Avu de furcă mai întâi cu valeţii, care nu voiau cu niciun 
preţ să-l anunţe stăpânei lor la o oră atât de matinală, şi 
pierdu o jumătate de ceas tocmindu-se cu ei. Era gata să-şi 
iasă din sărite. Tocmai atunci însa trecu pe acolo Isabeau, 
care se îndupleca s-o înştiinţeze pe doamna d:Etampes. 
Puțin mai apoi se întoarse să-i spună lui Benvenuto ca 
ducesa se îmbrăca şi trebuia să mai aştepte un pic. Se 
hotărî deci să aibă răbdare şi se aşeză pe un taburet lângă 
Ascanio, care, istovit de mersul pe jos, de febră şi de 
gândurile ce-l frământau, dădea semne de slăbiciune. 


Trecu astfel o oră Benvenuto începu să numere minutele. 
„La urma urmei - îşi spuse el - toaleta unei ducese este 
treaba cea mai importantă pentru ea din tot timpul zilei, şi 
pentru un sfert de ceas mai mult ori mai puţin n-are rost să 
mă las păgubaş după ce m-am hotărât, în sfârşit, să fac 
acest pas. Totuşi în pofida acestei cugetări pline de 
înţelepciune, începu să numere secundele. 

Până una alta însa, Ascanio se făcea tot mai palid la fată; 
căutase să-i ascundă meşterului ca era suferind şi-l însoţise 
vitejeşte fără să-i mărturisească nimic; nu luase însa nimic 


în gura dimineaţa şi, cu toate ca nu voia să recunoască, 
simţea cum îl părăsesc tot mai mult puterile. Benvenuto, 
care stătea ca pe ghimpi, se ridică în picioare şi începu să 
se plimbe cu paşi mari încolo şi încoace. 

Trecu încă un sfert de oră. 

— Te simţi rău, fătul meu? ÎI întreba Cellini pe Ascanio. 


— Nu, zău nu, meştere, mai degrabă mi se pare ca 
dumneata te simţi rău. Te rog din suflet ai răbdare, nu cred 
să mai avem mult de aşteptat. 

În momentul acela Isabeau trecu din nou prin încăpere: 

— Văd ca stăpână dumitale întârzie - spuse Benvenito. 
Vicleană, fetişcana se apropie de fereastră şi se uila la 
ornicul din curte. 

— Dar nu e decât un ceas şi jumătate de când aşteptaţi, de 
ce vă plângeţi?! se miră ea. 

Şi văzându-l pe Cellini ca se încrunta, o şterse chicotind. 
Benvenuto îşi încorda din răsputeri voinţa şi reuşi să-şi 
înfrâneze nerăbdarea. Dar pentru asta trebui să se aşeze 
din nou pe scaun şi râmase astfel locului cu braţele la piept, 
tăcut şi serios. Părea liniştit, în sinea lui însa clocotea de 
mânie. Cei doi servitori ce stăteau încremrniti în dreptul uşii 
se uitau la el cu un aer solemn în care meşterul avea 
impresia ca desluşeşte o batjocură. 

Se auzi bătând sfertul de oră; Benvenuto îi aruncă o privire 
lui Ascaaio şi îl-vazu alb ca varul la fată, mai-mai să leşine. 
— M-am săturat! Izbucni el, nemaiputându-se stăpâni. Până 
la urmă văd c-o face dinadins! Am crezut ce mi s-a spus şi 
am aşteptat din politeţe, dar dacă e vorba să fiu insultat, şi 
cum nu sunt obişnuit cu aşa ceva, nici măcar nu mi-a trecut 
prin gând c-ar fi cu putinţă, ei bine, dacă-i vorba să fiu 


insultat, nu sunt eu omul care să îndure o insultă nici chiar 
din partea unei femei, de aceea plec. Hai, Ascanio! 


Spunând această, Benvenuto înşfaca deodată cu mâna lui 
vânjoasa scaunul neprimitor pe care, fără ca el să-şi dea 
seama, ducesa îl silise să şadă, spre a se răzbuna, aproape 
două ceasuri, şi-l trânti jos, făcându-l bucăţi. Valeţii dădură 
să se repeadă, dar Cellini trase pe jumătate din teaca 
pumnalul şi ei îşi luară seama. Temându-se să nu păţească 
ceva meşterul sau, Ascanio încerca să se ridice, dar, sleit 
de puteri din pricina emoţiei, se prăbuşi la loc în nesimţire. 
Benvenuto nu prinse de veste în primul moment tocmai 
atunci apăru şi ducesă, palidă şi furioasă, în pragul uşii. 

— Da, plec - continuă cu o voce tunătoare Benvenuto, care 
o văzuse cât se poate de bine - spuneţi-i acestei femei c- 
am luat înapoi darul şi cam să-l dau acum primului mocofan 
care mi-o ieşi înainte, oricine ar fi acela, ştiind că-i mai 
vrednic decât ea să-l primească. 

Spunetii ca se înşală dacă îşi închipuie ca sunt valetul ei, ca 
de-alde voi, şi ca noi, artiştii, nu obişnuim să ne vindem 
respectul şi supunerea aşa cum îşi vinde ea drăgostea! Şi 
acum, daţi-vă la o parte să trec! Vino cu mine, Ascanio! 
Abia în momentul acela, întorcându-se spre ucenicul său 
iubit, îl văzu rezemat de perete, palid, cu ochii închişi şi cu 
capul dat pe spate. 

— Ascanio! strigă Benvenuto. Ascanio, copilul meu, leşinat, 
poate chiar pe moarte! Ascanio, dragul meu, numai din 
pricina acestei femei... Şi Benvenuto se întoarse cu un gest 
ameninţător spre ducesa d:Etampes, aplecându-se în 
acelaşi timp ca şi cum ar fi vrut să-l ia în braţe pe Ascanio şi 
să plece cu el. 


La rândul său, ducesă, tremurând toată de furie şi de 
spaimă, nu fusese în stare să facă un pas, nici să scoată o 
vorbă, Văzându-l însa pe Ascanio, alb ca marmură, cu capul 
dat pe spate şi pletele răvăşite, atât de frumos sub 
paloarea ce-i acoperea obrazul şi atât de grațios aşa cum 
zăcea leşinat, mânata de o pornire nestăvilită, se repezi 
spre el, pomenindu-se deodată faţă-n fată cu Benvenuto, 
aproape îngenuncheata şi ţinând ca şi el una din mâinile lui 
Ascanio între inimile sale. 

— Bine, dar copilul acesta se prăpădeşte! Ai să-l omori 
dacă-l iei cu dumneata, domnule! Poate ca are nevoie de 
îngrijiri cât mai grabnice. Du-te repede, Jerome, şi caută-l 
pe maestrul Andre. Nu vreau să iasă din palat în halul ăsta, 
mă înţelegi? Dumneata n-ai decât să pleci sau să rămâi, 
dacă doreşti, dar pe el lasă-l aici! 

Benvenuto o privi pătrunzător pe ducesa şi cu o strângere 
de inimă pe Ascanio. Îşi dădu seama ca nu poate fi niciun 
pericol pentru ucenicul său drag dacă-l lasă în grija 
doamnei d:Etampes şi ca, în schimb, ar fi primejdios să-l 
poarte până acasă, fără să fi luat niciun fel de măsuri. Ca 
întotdeauna, nu stătu mult pe gânduri, fiindcă Cellini 
întotdeauna se hotăra pe loc, iar hotărârea pe care o lua 
era nestrămutata, ceea ce putea fi în egală măsură o 
calitate sau un defect. 


— Răspundeţi de soarta lui, doamnă! spuse el. 

— Cu viaţa mea! Îi făgădui cu însufleţire ducesă. 

Meşterul săruta uşor fruntea ucenicului şi luându-şi 
pelerina, cu mâna pe pumnal, părăsi semeţ încăperea, nu 
fără a fi schimbat mai întâi cu ducesa o privire plină de ură 
şi de dispreţ. Cât despre cei doi bărbaţi, nici măcar nu se 
învrednici să-i bage în scama. 


La rândul ei, Anne se uita în urma duşmanului său până ce 
acesta ieşi pe uşă, cu nişte ochi scăpărători de furie, apoi, 
schimbându-şi expresia, ochii săi se aplecară cu mâhnire şi 
îngrijorare asupra chipului drăgălaş al bolnavului, dragostea 
lua locul mâniei, tigroaica se preschimbă din nou în gazelă. 
— Maestre Andre - îi spuse medicului său, ce venise într-un 
suflet - caută-l, salvează.-l, e rănit, moare! 

— N-are nimic - o linişti maestrul Andre - nu e decât o 
slăbiciune trecătoare. Şi lasă să picure pe buzele lui 
Ascanio câţiva stropi dintr-o băutură întăritoare pe care o 
purta întotdeauna asupra lui. 

— Se trezeşte, exclamă ducesă. Uite ca s-a mişcat! Acum 
probabil are nevoie de linişte, nu-i aşa? Duceţi-l dincolo în 
camera pe o canapea - le spuse celor doi valeţi. Apoi, cu 
glas scăzut, ca să n-o audă decât ei, adăugă: Dar mai întâi 
luaţi aminte; dacă scăpaţi un singur cuvânt în legătură cu 
ceea ce aţi văzut şi auzit adineauri, plătiţi cu capul 
nesăbuinţa gurii. Duceţi-vă! 


Lacheii se înclinară înfricoşaţi, şi, ducându-l uşor pe 
Ascanio, îl purtară pe braţe. 

Rămânând singura cu prefectul şi cu vicontele de 
Marmagne, martori atât de prudenţi ai înjosirii pe care o 
suferise, doamna d:Etampes îi măsură pe amândoi, mai 
ales pe cel de-al doilea, cu o privire dispreţuitoare, pe care 
caută numaidecât sasi-o ascundă. 

— Îţi spuneam, aşadar, viconte - rosti ea cu amărăciune, 
dar pe deplin liniştită - îţi spuneam, aşadar, ca lucrul 
despre care-mi vorbeai era grav, n-are a face, am spus-o 
fără să mă gândesc prea bine. Am destulă putere, cred. Ca 
să-mi pot îngădui să lovesc un nemernic, după cum aş avea 
la nevoie destulă putere ca să-i fac pe flecari să se căiască. 


De astă dată regele n-ar mai pregeta, sper, să-l 
pedepsească, însa vreau să mă răzbun. Pedeapsa va da în 
vileag insultă, în timp ce răzbunarea ar îngropa-o Aţi 
dovedit, domnilor, destul sânge rece amânând răzbunarea 
ca nu cumva să dea greş, lucru pentru care nu pot decât să 
vă felicit, rămâne acum să aveţi şi bună inspiraţie, aşa cum 
va povăţuiesc, de a nu zăbovi s-o aduceţi la îndeplinire; 
faceţi în aşa fel ca să nu fiu nevoită să cer ajutorul altora 
decât domniilor voastre, viconte de Marmagne, doreai să 
vorbim lămurit, îţi garantez ca vei fi scutit de orice 
răspundere, la fel cum e scutit un călău; însa, dacă vreţi să 
vă spun părerea mea, v-aş sfătui, atât pe dumneavoastră 
cât şi pe zbiri, să renunţaţi la spadă, folosindu-vă numai de 
pumnal. Ne-am înţeles deci, nu trebuie să-mi răspundeţi 
nimic, faceţi ce aveţi de făcut şi cât mai repede; e cel mai 
bun răspuns. Rămas bun, domnilor! 


Rostind aceste cuvinte cu o voce tăioasă şi sacadată, 
ducesa întinse braţul spre cei doi seniori, ca şi cum le-ar fi 
arătat uşa. Aceştia se înclinară stângaci. Şi atât de fâstăciţi, 
încât nu reuşiră să îngaime nici măcar o scuză şi ieşiră pe 
uşă buimaci. 

— Oh! Să fii o biată femeie şi să ai nevoie de asemenea 
mişei! Suspină Anne, petrecându-i cu privirea în timp ce 
plecau şi strâmbând din buze scârbita. O, cât îi dispreţuiesc 
pe toţi bărbaţii ăştia: amant regal, soţ venal, valet în haine 
de curtean, valet în livrea, toţi afară de unul singur pe care, 
fără voia mea, îl admir, şi de un altul pe care, spre norocul 
meu, îl iubesc. 

Apoi intră în camera în care se afla frumosul bolnav, în 
momentul în care ducesa se apropia de el, Ascanio 
deschise ochii. 


— N-avea nimic - îi explica maestrul Andre ducesei. Tânărul 
nostru a fost rănit la umăr şi, din pricina oboselii, a unei 
emoţii puternice sau poate numai fiindcă era nemâncat, a 
căzut într-un leşin trecător din care, în urma întăritoarelor 
pe care i le-am dat, precum vedeţi, s-a trezit în sfârşit. 
Acum şi-a revenit pe deplin şi ar putea foarte bine să fie 
transportat acasă cu litiera. 


— Destul, maestre! — spuse ducesă, înmânându-i o pungă 
cu bani maestrului Andre, care făcu o plecăciune până la 
pământ şi ieşi. 

— Unde sunt? întreba Ascanio, care. Dezmeticindu-se 
încerca să reînnoade firul întâmplărilor. 

— Eşti lângă mine, la mine, Ascanio - spuse ducesă. 

— La dumneavoastră, doamnă? A, da, vă recunosc, sunteţi 
doamna d:Etampes; acum îmi amintesc tot! ... Dar unde-i 
Benvenuto? Ce s-a întâmplat cu meşterul meu? 

— Nu te mişca, Ascanio! Fii pe pace, meşterul dumitale e în 
siguranţă; la ora asta probabil prânzeşte în tihnă la dânsul 
acasă. 

— Dar cum se face c-a plecat fără mine? 

— Ţi-ai pierdut cunoştinţa şi te-a lăsat în grija mea. 

— Şi mă pot bizui, doamnă, ca într-adevăr nu-l pândeşte 
nicio primejdie şi c-a ieşit din palat fără să păţească nimic? 
— Îţi spun din nou, te asigur, Ascanio, ca niciodată n-a fost 
mai puţin ameninţat ca în momentul acesta, mă-nţelegi? 
Nerecunoscătorul! Eu, ducesa d:Etampes, îl veghez şi-l 
îngrijesc cu toată bunăvoința, ca o soră, iar el nu se 
gândeşte decât la meşterul sau! 


— Vă rog să mă iertaţi, doamnă, şi îngăduiţi-mi să vă 
mulţumesc - spuse Ascanio. 


— Era şi timpul, într-adevăr! răspunse ducesă, clătinând 
căpşoru-i drăgălaş, cu un zâmbet viclean. 

Şi doamna d:Etampes începu să vorbească, rostind fiecare 
cuvânt cu o mlădiere duioasă în glas, împrumutând celor 
mai simple noţiuni înțelesurile cele mai delicate, formulând 
fiecare întrebare cu un fel de nesăţioasa curiozitate şi în 
acelaşi timp cu respect, ascultând fiecare răspuns ca şi 
cum ar fi fost în măsură să-i hotărască soarta. Se arata 
docila, supla şi linguşitoare ca o pisică, prezenta în orice 
clipa şi atentă la orice gest, ca o bună actriţa în scenă, 
făcându-l, cu mult tact, pe Ascanio să reia tonul 
conversaţiei, dacă se întâmpla cumva să-l părăsească o 
clipa, şi atribuindu-i pe de-a-ntregul meritul unor păreri pe 
care ea însăşi le sugerase aducându-le în chip firesc în 
discuţie; parând a se îndoi de sine şi ascultându-l pe 
Ascanio ca pe un oracol, desfăşurând toată acea inteligentă 
cultivată şi fermecătoare datorită căreia - aşa cum am mai 
spus, fusese supranumita cea mai frumoasă savanta şi cea 
mai savanta dintre frumoase, în sfâr.it, prin iscusinţa sa, 
convorbirea lua aerul celei mai ademenitoare linguşeli şi a 
celei mai rafinate seducţii, cum însa pentru a treia ori a 
patra oară tânărul păru ca vrea să se retragă, ea spuse 
împiedicându-l din nou să plece: 


— Îmi vorbeşti cu atâta har şi cu atâta râvna Ascanio, 
despre arta orfăurăriei, încât îmi dau seama ca de abia 
acum am descoperit-o cu adevărat şi ca de aci înainte voi 
şti să desluşesc un gând acolo unde nu vedeam decât o 
simplă podoabă. Va să zică, după dumneata, Benvenuto ar 
fi cel mai mare meşter în această artă. 

— Doamnă, l-a întrecut chiar şi pe divinul Michelangelo. 


— Mi-e ciuda pe dumneata. Până la urmă o să faci să-mi 
treacă supărarea pe care i-o păstrez pentru felul urât în 
care s-a purtat cu mine. 

— O, nu trebuie să luaţi în seama asprimea lui, doamnă. 
Izbucnirile astea nesăbuite ascund sufletul cel mai 
înflăcărat, în stare de cel mai deplin devotament, din 
păcate însa, Benvenuto e în acelaşi timp un om iute la 
mânie şi nestăpânit. A crezut că-l lăsaţi să aştepte fără 
niciun temei, şi jignirea aceasta... 

— Mai bine zis o ştrengarie - spuse ducesă, prefăcându-se 
ruşinată ca un copil răsfăţat. Adevărul este ca nu eram încă 
îmbrăcată când meşterul dumitale a sosit şi c-am întârziat 
doar ceva mai mult ca de obicei cu găteala. Urât, foarte 
urât din partea mea! După cum vezi, sunt gata să recunosc. 
Nu ştiam ca venise cu dumneata - adăugă ea, cu 
însufleţire. 

— Da, dar Cellini, doamnă, care poate nu are un ochi atât 
de pătrunzător şi care, de altminteri, s-a lăsat amăgit de 
unii şi de alţii, va crede - sunteţi atât de bună şi de drăguță, 
încât pot să v- 


o spun fără teama - va crede o femeie foarte rea şi 
necruțătoare şi a luat drept o jignire ceea ce, de fapt, nu 
era decât o copilărie. 

— Aşa crezi! spuse ducesă, fără a-şi putea ascunde un 
zâmbet ironic. 

— O, doamnă, vă rog să nu i-o luaţi în nume de râu! Dacă 
v-ar cunoaşte cu adevărat, vă asigur, nobil şi generos cum 
e, ar cădea la picioarele domniei voastre şi v-ar cere iertare 
pentru greşeala pe care a săvârşit-o. 

— Dar taci odată! Nu cumva ţii cu tot dinadinsul să mă faci 
acum să-l şi iubesc! Vreau să rămân mai departe supărată 


pe el. Îți spun, şi ca dovadă, uite, am de gând să-i găsesc 
un rival. 

— Ar fi greu, doamnă. 

— Nicidecum, Ascanio, fiindcă rivalul acesta vei fi chiar 
dumneata, elevul lui. Dă-mi voie ca omagiul pe care i-l aduc 
astfel acestui geniu fără de seamăn, care mă detestă, să 
rămână cel puţin nemărturisit. Cum se poate, dumneata, a 
cărui delicată fantezie însuşi Cellini o lauda, ai fi în stare să 
refuzi a pune în slujba mea harul dumitale poetic? Şi, de 
vreme ce nu împărtăşeşti rezervele pe care meşterul 
dumitale le are fată de persoana mea, n-ai avea oare acum 
cea mai bună ocazie să mi-o dovedeşti, primind s-o 
înfrumuseţezi? 

— Doamnă, tot ce stă în puterea mea să fac şi tot ceea ce 
sunt se afla la dispoziţia domniei voastre, sunteţi atât de 
bună cu mine, v-aţi interesat adineauri cu atâta căldură de 
trecutul meu, de năzuinţele mele, încât puteţi fi 
încredinţată ca de aci înainte vă sunt din tot sufletul şi din 
toată inima devotat. 


— Copilule! N-am făcut încă nimic pentru dumneata şi tot 
ce-ţi cer deocamdată este doar o scânteie din talentul cu 
care eşti înzestrat. Spunemi, n-ai întrezărit cumva în 
visurile dumitale un giuvaer fermecat? Am aici nişte 
mărgăritare de toată frumuseţea; în ce ploaie miraculoasa 
ai dori să le preschimbi, dragul, meu vrăjitor? Uite, vrei să-ţi 
spun lace m-am gândit? Adineauri, privindu-te cum zăceai 
întins aici, în odaie, palid la fată şi cu capul dat pe spate, mi 
s-a părut ca văd un crin minunat al cărui lujer se aplecă în 
bătaia vântului. Ei bine, făureşte-mi din mărgăritare şi 
argint un crin pe care-l voi purta prins la corsaj - îl îmbie 
seducătoarea, ducând mâna la inimă. 


— O, doamnă, atâta bunătate.. 

— Ascanio, vrei să răsplăteşti această bunătate, cum o 
numeşti dumneata? Fagaduie. Te-mi ca mă vei socoti 
prietena şi confidenta dumitale, ca nu-mi vei tăinui nimic, 
nici faptele dumitale, nici planurile şi nici supărările 
dumitale, fiindcă îmi dau seama ca eşti întristat. 
Făgăduieşte-mi ca vei veni la mine oricând vei avea nevoie 
de un sfat sau de un ajutor. 

— Bine, dar asta înseamnă să-mi faceţi o nouă favoare şi 
nicidecum să-mi cereţi o dovadă de recunoştinţa! 

— În sfârşit, îmi făgăduieşti? 

— Ce păcat! leri v-aş mai fi putut face încă această 
făgăduiala, ieri încă v-aş fi putut spune ca voi avea nevoie 
de generozitatea dumneavoastră, astăzi însa nimeni n-ar 
mai putea să-mi fie de vreun ajutor. 

— Cine ştie? 

— Ştiu eu! doamnă, eu. 

— Suferi, Ascanio, văd bine ca suferi. 

Ascanio clătină din cap cu tristeţe. 

— Te fereşti de o prietenă, Ascanio, nu-i frumos din partea 
dumitale, să ştii, nu-i frumos - continuă ducesă, luând 
mâna tânărului şi strângându-i-o uşor. 

— Meşterul meu trebuie să fie îngrijorat, doamnă, şi mi-e 
teamă să nu vă stingheresc. Mă simt bine acum. Daţi-mi 
voie să mă retrag. 

— Ce grăbit eşti să mă părăseşti! Aşteaptă cel puţin până ţi 
se pregăteşte o litieră. Nu te împotrivi, medicul a poruncit- 
O, şi eu, de ademenea. 

Anne chema un servitor şi-i dădu dispoziţiile necesare, pe 
urmă îi spuse cameristei Isabeau să-i aducă mărgăritarele 
şi câteva din nestematele sale, pe care i le încredința lui 
Ascanio. 


— Şi acum eşti liber să pleci - zise ea - dar când ai să te 
mai întremezi, primul lucru cu care ai să te îndeletniceşti va 
fi crinul meu, nu-i aşa? 


Până atunci, gândeşte-te la el, te rog, şi în momentul în 
care vei fi terminat desenul, vino să mi-l arăţi. 

— Da, doamna ducesă. 

— Şi nu vrei cu niciun chip să-ţi fiu şi eu de folos cu ceva şi, 
de vreme ce eşti gata să împlineşti ceea ce mi-am dorit, să- 
mi dai voie la rândul meu să împlinesc o dorinţă de-a 
dumitale? Haide, Ascanio, hai, spune-mi ce doreşti, 
copilule? Fiindcă, la vârsta dumitale, degeaba încerci să-ţi 
stăpâneşti bătăile inimii, degeaba întorci ochii şi strângi 
buzele, nu se poate să nu-ţi doreşti ceva. Atât de firava îţi 
închipui ca e puterea mea şi atât de neînsemnata trecerea 
de care mă bucur, încât nu mă socoteşti vrednică să-mi 
deschizi inima dumitale. 

— Ştiu, doamna - îi răspunde Ascanio - ca aveţi toată 
puterea pe care o meritaţi, dar nicio putere omenească nu 
ar fi în stare să mă ajute în situaţia în care mă aflu. 

— Oricum, spune-mi totuşi despre ce e vorba - îl îndemna 
doamna d:Etampes. Îţi poruncesc! Apoi, îndulcind glasul şi 
expresia fetei cu o fermecătoare cochetărie, te rog din 
suflet! 

— Vai, vai, doamnă! Suspină Ascanio, nemaiputându-şi 
stavili amarul. Fiindcă îmi vorbiţi cu atâta bunătate şi 
fiindcă plecarea mea vă va ascunde ruşinea şi lacrimile 
mele, în loc să înfăţişez o rugăminte ducesei, aşa cum aş fi 
făcut ieri, mă voi destăinui de astă dată femeii. leri v-aş fi 
spus: „O iubesc pe Colombe şi sunt fericit! Azi însa vă spun: 
„Colombe nu mă iubeşte şi tot ce mai pot face acum este 


să mor! Rămâneţi cu bine, doamnă, şi gândiţi-vă la 
nefericirea mea! 


Ascanio săruta în grabă mâna ducesei d:Etampes, care 
rămăsese înmărmurită, fără să poală rosti un cuvânt, şi 
dispăru îndată pe uşă. 

— O rivală! O rivală! Îngăimă Anne, ca şi cum sar fi trezit 
dintr-un vis. Da, dar nu-l iubeşte, şi până la urma Ascanio 
se va îndrăgosti de mine, fiindcă aşa vreau! ... Da, jur c-o să 
mă iubească şi c-o să-l ucid pe Benvenuto! 


XIV DE UNDE SE VEDE CA TEMEIUL EXISTENTEI 

OMENESTI ESTE SUFERINTA Speram ca ni se va ierta 
amărăciunea şi mizantropia acestui titlu. Dar, la drept 
vorbind, capitolul de fată, trebuie să mărturisim, nu va avea 
nicio logică afară doar de aceea a suferinţei, la fel ca şi 
viaţa. Constatarea nu e prea nouă, ar spune un faimos 
personaj de vodevil, dar în orice caz ne dă un pic de curaj 
fiindcă o vom putea, eventual, folosi ca o justificare fată de 
cititor, pe care îl vom purta, aşa cum Virgiliu l-a purtat pe 
Dante, din disperare în disperare. 

Fie ca spusele noastre să nu-l jignească nici pe cititor şi nici 
pe Virgiliu. 

Prietenii noştri, într-adevăr, în momentul în care întrerupem 
povestirea, sunt, începând cu Benvenuto şi sfârşind cu 
Jacques Aubry, cufundaţi în tristeţe şi vom vodea cum 
suferinţa, ca o întunecata revărsare de ape, îi va cuprinde 
încetul cu încetul pe toţi. 

Cellini, bunăoară, în clipa când l-am părăsit, era peste 
măsură de îngrijorat de soarta lui Ascanio. Întorcându-se la 
palatul Nesle, meşterul, vă rog să mă credeţi, nu se mai 
gândea câtuşi de puţin la mânia doamnei d:Etampes. 


Singura lui preocupare era scumpul sau bolnav. Vă puteţi 
închipui deci cât de mare îi fu bucuria când poarta se 
deschise lăsând să intre în curte o litieră şi când Ascanio, 
sărind sprinten jos, se apropie de el ca să-i strângă mâna şi 
să-l liniştească, încredinţându-l ca nu se simţea mai prost 
decât dimineaţă. Fruntea lui Benvenuto se înnora însa de la 
primele cuvinte rostite de Ascanio şi orfaurarul îl ascultă, cu 
chipul umbrit de o ciudată mâhnire, în timp ce tânărul îi 
spunea: 


— Meştere, am să-ţi dau prilejul să repari o greşeală şi sunt 
convins ca n-ai să te superi, ci, dimpotrivă, ai să-mi 
mulţumeşti. Să ştii ca te-ai înşelat în privinţa doamnei 
d-Etampes, nu era nici ură, nici dispreţ pentru domnia ta, 
dimpotrivă, te cinsteşte şi te admira şi trebuie să recunoşti 
ca ai bruftuit-o destul de rău, cu toate ca e femeie şi, pe 
deasupra, şi ducesă. Meştere, doamna d:Etampes nu e 
numai frumoasă ca o zeiţă, dar e şi bună ca un înger, 
modestă şi cu o simţire întraripata, simplă şi mărinimoasa, 
cu inima plină de un har fermecător. Ceea ce azi-dimineaţă 
ţi s-a părut a fi o arogantă umilitoare nu era nimic decât o 
nevinovată ştrengarie. Te rog, atât pentru dumneata, ştiind 
cât de mult ţii să nu nedreptăţeşti pe nimeni, cât şi pentru 
mine, fiindcă m-a primit şi m-a îngrijit cu o înduioşătoare 
bunăvoința, nu stărui în această dureroasă greşeală. Pun 
mâna-n foc c-o vei putea face s-o uite cu usurinta... Dar de 
ce nu-mi răspunzi, meştere dragă? Clatini din cap. Te-am 
supărat cumva? 


— Ascultă, fătul meu - răspunse eu seriozitate Benvenuto. 
De atâtea ori doar ţi-am spus ca, după mine, nu exista 
decât un singur lucru pe lume pururi frumos, pururi tânăr şi 


pururi îmbelşugat şi anume arta cea plină de har divin. 
Totuşi cred, ştiu, sper ca există inimi duioase pentru care 
dragostea poate fi la rândul ei un simţământ puternic şi 
adânc în măsură să fericească o viaţă de om, dar 
asemenea cazuri sunt rare. Ce este dragostea de obicei? O 
toană de-o zi, vesela însoţire, în care fiecare îl înşală pe 
celălalt, adesea cu bună credinţă. Dragostea această sunt 
gata oricând s-o zeflemisesc, după cum bine ştii, Ascanio: 
îmi bat joc de ifosele şi de gânguritul ei. Fără s-o ponegresc 
totuşi. Fiindcă, la drept vorbind, îmi convine de minime, îţi 
oferă toate bucuriile, toate desfătările, toate geloziile unei 
patimi adevărate, atâta doar ca rănile ei nu sunt mortale. 
Comedie ori tragedie, după o bucată de vreme ţi-o 
aminteşti doar ca pe un spectacol de teatru. Şi pe urmă, 
vezi tu, Ascanio, femeile sunt într-adevăr încântătoare, dar, 
după mine, aproape niciuna din ele nu merită mai mult şi 
nici nu este în stare să înţeleagă decât asemenea gusturi 
schimbătoare. A le dărui mai mult înseamnă să-ţi faci o 
socoteală greşită sau să fii nesăbuit ca un om ieşit din 
minţi. Uite, de pildă, Scozzone: dacă ar pătrunde în sufletul 
meu, s-ar înspăimânta. De aceea o las să stea în prag şie 
veselă, chita, râde. 


E fericită, în afară de asta, gândeşte-te, Ascanio, ca aceste 
însoţiri trecătoare au toate un temei durabil şi care pe un 
artist îl poate mulţumi cu prisosinţă, cultul formei şi 
preamărirea frumuseţii desăvârşite. E latura lor serioasă, 
din pricina căreia nu le-aş putea defăima niciodată, chiar 
dacă uneori le iau în zeflemea. Dar mai sunt şi alte 
dragoste, Ascanio, care nu mă fac câtuşi de puţin, să râd, 
ci, dimpotrivă, mai înfioară, dragoste cumplite, zanatice, 
absurde ca nişte vise. 


„O, Doamne! Suspină în sinea lui Ascanio. O fi aflat ceva 
despre patima mea nesocotita pentru Colombe?! 

— Dragostele astea - urma Benvenuto - nu-ţi aduc nici 
desfătare, nici fericire, deşi pun cu totul stăpânire pe tine, 
sunt ca nişte vampiri care-ţi sorb încetul cu încetul 
existenta şi-ţi vlăguiesc treptat-treptat sufletul, te ţin 
încleştat fără putinţă de scăpare şi cu niciun chip nu te mai 
poţi smulge din ghearele lor. Ascanio, Ascanio, fereşte-te 
de ele! Îţi dai foarte bine seama ca nu sunt decât nişte 
năluciri şi ca nu te alegi cu nimic de pe urma lor, şi cu toate 
astea devii robul lor cu trup şi suflet şi le jertfeşti viaţă 
aproape cu voluptate. 

„Nu mai încape nicio îndoiala! Ştie tot! — îşi spuse Ascanio. 
— Dragă băiete - continua Benvenuto - dacă mai e încă 
timp, sfărâma lanţurile astea care te-ar ţine pe veci 
încătuşat, vei purta poate mereu urmele lor, dar căuta cel 
puţin să-ţi izbăveşti viaţa. 


— Dar cine ţi-a spus c-o iubesc? Întreba ucenicul. 

— Slavă Domnului dacă n-o iubeşti! Spuse Benvenuto, care 
luase întrebarea lui Ascanio drept o tăgadă. Dar atunci 
păzeşte-te, fiindcă am observat azi-dimineaţă ca e 
îndrăgostită de tine. 

— Azi-dimineaţă?! Dar de cine vorbeşti? Ce vrei să spui? 

— De cine aş putea să vorbesc? De doamna d:Etampes. 

— Doamna d'Etampes?! Repetă ucenicul, uluit. Dar te 
înşeli, meştere, nu-i cu putinţă. Zici c-ai observat dumneata 
ca doamna d:Etampes e îndrăgostită de mine? 

— Ascanio, am patruzeci de ani, am trecut prin multe şi 
ştiu. După privirile pe care femeia asta ţi le arunca acum 
câteva ceasuri, după felul în care a căutat să ţi se 
înfăţişeze, pun mâna-n foc ca te iubeşte; şi după 


înflăcărarea cu care o apărai adineauri, mi-e tare teamă ca 
şi tu o iubeşti, în cazul acesta, dragul meu Ascanio, asculta 
ce-ţi spun: eşti pierdut! Destul de învăpăiata ca să mistuie 
totul în tine, dragostea această, în momentul în care te-ar 
părăsi, te-ar lăsa văduvit de orice iluzie, de orice credinţă, 
de orice speranţă şi nu-ţi va mai rămâne nicio altă 
mângâiere decât să iubeşti la rândul tău, aşa cum ai fost 
iubit, cu o dragoste înveninata şi ucigătoare, pustiind la 
rândul tău alte inimi, aşa cum a fost pustiita şi inima ta. 


— Meştere - răspunse Ascanio - nu ştiu dacă doamna 
d-Etampes mă iubeşte, dar pot să-ţi spun fără nicio şovăială 
ca eu n-o iubesc pe doamna d:Etampes. 

Benvenuto nu se simţi liniştit decât pe jumătate de 
sinceritatea cu care îi vorbise Ascanio, gândindu-se ca s-ar 
putea să se amăgească singur. Nu mai aduse, aşadar, 
vorba niciodată despre acest subiect şi adeseori, în zilele 
următoare se uita cu tristeţe la ucenicul său. 

Trebuie să spunem, de altfel, ca nu părea îngrijorat numai 
din pricina lui Ascanio. S-ar fi zis ca el însuşi era frământat 
de ceva care-l punea pe gânduri. Nu mai avea veselia 
spontană, nici vorbele de duh atât de neaşteptate de până 
atunci, în fiecare dimineaţă stătea închis în camera lui de 
deasupra turnătoriei şi poruncise cu toată stră. Nicia să nu 
vină nimeni să-l tulbure, în restul zilei lucra la statuia uriaşă 
a lui Marte cu râvna din-totdeauna, dar fără a mai vorbi 
despre ea cu însufleţirea obişnuită. Mai ales când era 
Ascanio de fată avea un aer mohorât, fâstâcit şi parcă 
ruşinat. Părea să-l ocolească pe elevul său ca pe un creditor 
sau ca pe un judecător, în sfârşit, se vedea cât de colo ca o 
cumplită suferinţa sau cine ştie ce pasiune mistuitoare 


pusese stăpânire pe sufletul acesta atât de vajnic, 
pustiindu-l. 


Ascanio nu se simţea nici el mai fericit, era încredinţat, aşa 
cum îi mărturisise şi doamnei d:Etampes, ca frumoasă 
Colombe nu-l iubea. Cuprins de gelozie, în închipuirea lui 
contele d:Orbec, pe care-l cunoştea numai din auzite, era 
un tânăr şi elegant senior, iar fiica jupanului d:Estourville, 
logodnica preafericită a unui chipeş gentilom, nu se 
gândise de bună seama nici măcar o clipa la un biet artist 
necunoscut ca el. Chiar de-ar fi păstrat acea firavă şi 
efemeră speranţa ce nu părăseşte niciodată inima unui 
îndrăgostii, îşi tăiase singur craca de sub picioare 
dezvăluindu-i doamnei d:Etampes, dacă era adevărat ca 
doamna d:Etampes îl iubea, numele rivalei sale. Căsătoria 
această, pe care ea ar fi fost poate în măsura s-o împiedice, 
acum era în stare să facă tot ce-i stătea în putere ca s-o 
grăbească, era în stare chiar s-o urmărească pe biata 
Colombe cu o ura înverşunată. Da, Benvenuto avea 
dreptate, dragostea acestei femei era  întradevar 
năprasnică şi ucigătoare, în timp ce dragostea Colombei 
trebuia să fie acel sublim şi suav simţământ despre care 
meşterul îi vorbise la început şi, din păcate, fericirea 
această îi fusese hărăzita altuia. 

Ascanio ora disperat, se bizuise pe prietenia doamnei 
d-Etampes şi, în realitate, această prietenie amăgitoare era 
o primejdioasă dragoste, îşi pusese nădejdea în dragostea 
Colombei şi această dragoste mincinoasă se dovedise a fi, 
de fapt, doar o prietenie indiferenta. Puţin mai lipsea ca să 
le urască pe cele două femei care-i înşelaseră atât de crunt 
năzuinţele, iubindu-l fiecare aşa cum ar fi vrut să fie iubit 
de cealaltă. 


Copleşit de o mohorâta descurajare, nici nu se mai gândea 
măcar la crinul pe care i-l poruncise doamna d:Etampes şi, 
înveninat cum era de gelozie, nu mai voise cu niciun chip 
să se ducă la pavilionul Nesle, cu toate rugăminţile 
stăruitoare, şi cu toate dojenile Rupertei. Lăsând fără niciun 
răspuns cele o mie şi una de întrebări cu care îl iscodea. 
Totuşi uneori se căia de hotărârile luate în prima zi şi de pe 
urma cărora, fără doar şi poate, numai el avea de pătimit. 
Voia s-o vadă pe Colombe şi să-i ceară socoteala, dar 
pentru ce? Pentru nu ştiu ce năstruşnice năzăriri de care se 
lăsase amăgit! În sfârşit, de văzut, trebuia totuşi s-o vadă, 
se gândea el în momentele de înduioşare, şi de astă dată îi 
va mărturisi dragostea lui ca pe o crimă, iar ea, care era 
atât de bună, va cauta de bună seama să-l mângâie ca deo 
nenorocire. Dar cum mai putea să se răzgândească după ce 
lipsise atâta timp. Cum putea să se justifice fată de tânăra 
fată? 

Stăpânit de aceste naive şi dureroase preocupări, Ascanio 
lasa să treacă timpul fără a se încumeta să ia o hotărâre. 
Colombe îl aştepta pe Ascanio, cu spaima şi cu bucurie 
totodată, a doua zi după ce coană Perrine strivise inima 
ucenicului sub povara cumplitei sale destăinuiri, în zadar 
număra însa ceasurile şi minutele, în zadar coană Perrine 
stătu la pânda, Ascanio, care se trezise la timp din leşin, s- 
ar fi putut foarte bine folosi de binevoitoarea încuviinţare 
data de Colombe, şi totuşi nu veni, însoţit de Ruperta, să 
bată de patru ori în poarta pavilionului aşa cum se 
înţeleseseră. Oare ce însemna asta? 


Însemna ca Ascanio era bolnav, poate chiar pe moarte, în 
orice caz destul de grav ca să nu poată cobori din pat. Aşa 


cel puţin îşi închipuia Colombe, toată seara rămase 
îngenuncheata pe scaunul de rugăciune, plângând şi 
rugându-se, iar când înceta să se roage, baga de scama ca 
îi mai curgeau lacrimile pe obraji. Ceea ce o făcu să se 
înfricoşeze. Teama ce-i încleşta inima îi descoperi un lucru 
cu totul neaşteptat, întradevar avea tot dreptul să fie 
speriată de vreme ce, în mai puţin de o lună, Ascanio 
reuşise să pună stăpânire pe cugetul ei în asemenea 
măsură, încât s-o facă să uite de Dumnezeu, de tatăl ei şi 
chiar de propria ei nefericire. 

Dar parcă de asta era vorba! Ascanio suferea acolo, la doi 
paşi de ea; trăgea să moară şi nici măcar nu putea să-l 
vadă! Nu era momentul cel mai potrivit să judece, tot ce 
putea să facă era să plângă, să plângă în neştire. După ce 
va fi salvat, avea tot timpul să chibzuiască. 

A doua zi lucrurile însa se înrăutăţiră. Perrine o pândi pe 
Ruperta şi, de îndată ce o văzu ieşind pe uşă, se năpusti 
valvârtej afară, chipurile ca să se ducă după provizii, dar nu 
după provizii de merinde, cât mai degrabă după provizii de 
noutăţi. Ascanio însa nu era mai bolnav ca înainte, Ascanio 
refuzase pur şi simplu să meargă la pavilionul Nesle, fără a 
se învrednici să răspundă la întrebările coanei Ruperta 
decât printr-o tăcere îndărătnică. Cele două cumetre nu 
puteau decât să facă fel şi fel de presupuneri. Într-adevăr 
era un lucru de neînțeles pentru ele. 


Colombe, în schimb, îşi spuse din capul locului, fără să-şi 
frământe mintea prea mult: „Ştie tot, a aflat ca peste trei 
luni voi fi soţia contelui d:Orbec şi nu mai are ochi să mă 
vadă. 

În primul moment fu încântata ca iubitul ei era furios şi 
zâmbi. Să încerce cine o vrea a găsi explicaţia acestei 


tainice bucurii, noi ne mulţumim doar a povesti lucrurile aşa 
cum s-au întâmplat. Gândindu-se mai bine însa, îi fu necaz 
pe Ascanio fiindcă îşi închipuise ca ea ar fi putut să se 
învoiască la o asemenea căsătorie altfel decât cu moartea 
în suflet, „înseamnă ca mă dispreţuieşte - îşi spuse ea. 
Toate aceste simţăminte, fie de indignare, fie de duioşie, 
erau deopotrivă de primejdioase, dezvăluind acestei inimi 
neştiutoare propriile sale taine. Colombe îşi spunea cu glas 
tare ca nu mai vrea să-l vadă în veci pe Ascanio, în sinea ei 
însa îl aştepta ca ea să se poată dezvinovăţi. 

Conştiinţa ei stăpânită de temeri suferea, după cum suferea 
şi dragostea ei ignorată. 

Nu era totuşi unica dragoste pe care Ascanio o nesocotea. 
Exista o dragoste şi mai puternică decât a ei, şi mai 
nerăbdătoare să se dezvăluie şi care tânjea într-ascuns 
după fericire, aşa cum ura tânjeşte după răzbunare. 
Doamna d:Etampes nu credea, nu voia să creadă în iubirea 
pătimaşă şi adânca pe care Ascanio o avea pentru 
Colombe. „Un copil care nu ştie ce vrea - îşi spuse ea— 
căruia i s-au aprins călcâiele după prima fetişcană nostimă 
ce i-a trecut prin fată ochilor, care s-a izbit de mofturile 
unei prostu. E înfumurate şi a cărui mândrie a fost 
zgândărita de piedica întâmpinata. Când o să vadă însa ce 
înseamnă o dragoste adevărată, o dragoste fierbinte şi 
stăruitoare, când va afla ca cu, ducesa d:Etampes, femeia 
care conduce după bunul ei plac un întreg regat, îl 
iubeste... Şi trebuie s-o afle negreşit. 

Vicontele de Marmagne şi prefectul Parisului sufereau la 
rândul lor din pricina urii de care erau stăpâniţi, aşa cum 
Anne şi Colombe sufereau din pricina dragostei. Amândoi îi 
purtau sâmbetele lui Benvenuto, Marmagne şi mai mult 
încă decât prefectul. Din cauza lui Benvenuto, fusese 


desconsiderat şi umilit de o femeie, şi tot din cauza lui era 
silit acum să fie viteaz, deoarece înainte de a fi izbucnit 
scandalul de la palatul Etampes vicontele ar fi putut foarte 
lesne să-şi pună oamenii să-l înjunghie pe strada, acum 
însa, vrând-nevrând, trebuia să se ducă în persoană la el 
acasă şi să tabere asupra lui. Numai cât se gândea la asta, 
Maimagne se cutremura de groază şi cine ar putea oare să- 
| ierte pecel ce îl face să se simtă ca e las? 


Aşadar, toată lumea suferea. Scozzone însăşi, Scozzone 
zanatica, Scozzone zvăpăiata, nu mai avea chef de râs, nu 
mai aveea chef de cântat, era cu ochii înroşii de lacrimi 
Benvenuto n-o mai iubea, Benvenuto era mereu rece cu 
dânsa, ba uneori chiar o şi repezea. 

Bietei Scozzone îi intrase un gând în cap şi gândul acesta 
cu timpul devenise o idee fixă. Tinea morţiş să fie soţia lui 
Benvenuto. Atunci când venise la el acasă, convinsă ca va fi 
doar un prilej de petrecere pentru dineul, şi când meşterul 
se purtase atât de frumos cu ea, tratând-o ca pe o femeie, 
şi nu ca pe o curtezană, biata copila se simţise dintr-o dată 
înnobilata de acest respect neaşteptat şi de cinstea această 
pe care nici măcar n-o visase şi fusese cuprinsă în acelaşi 
timp de o adânca recunoştinţă fată de binefăcătorul sau şi 
de o naivă mândrie, văzând ca se bucura de o atât de 
aleasa preţuire. De atunci - şi nu la porunca lui Cellini, ci la 
rugămintea lui - primise cu dragă inima să-i slujească drept 
model şi, având prilejul să se vadă de atâtea ori înfăţişata şi 
de atâtea ori admirata în bronz, în argint şi aur, socotise 
nici mai mult, nici mai puţin ca succesele orfaurarului i se 
datorau pe jumătate ei, de vreme ce operele acelea 
minunate, atât de des ridicate în slavă, erau, la drept 
vorbind, mai curând ale sale decât ale meşterului. Era gata 


totdeauna să se îmbujoreze de câte ori i se aduceau laude 
lui Benvenuto pentru perfecțiunea liniilor cutărei ori cutărei 
statuete şi cauta să se convingă singură, cu cea mai mare 
bunăvoința, ca faima iubitului ei avea neapărată nevoie de 
ea, însuşindu-şi parte din gloria lui, aşa cum îşi însuşise o 
parte din inima să. 

Biata copilă! Habar n-avea ca, dimpotrivă, nu fusese 
nicicând pentru el acel duh lainic, acea zeitate ascunsă pe 
care o invoca orice creator şi graţie căreia este cu adevărat 
creator, dar pentru ca Benvenuto părea să copieze întocmai 
atitudinile şi nurii săi, fată credea cu toată sinceritatea ca îi 
datora totul ei şi, încetui cu încetul, ajunsese să spere ca, 
după ce o ridicase pe curtezana la rangul de ibovnica, nu 
va întârzia s-o ridice pe ibovnica la rangul de soţie. 

Cum Scozzone nu se pricepea câtuşi de puţin să se prefacă, 
îi împărtăşise răspicat pretenţiile ei. Cellini o ascultase cât 
se poate de serios, după care îi răspunsese: 

— Să vedem. 

La drept vorbind, mai bucuros s-ar fi înapoiat în fortăreaţa 
Sunt-Angelo, chiar cu riscul de a-şi rupe pentru a doua oară 
piciorul, evadând. Şi nu pentru ca ar fi dispreţuit-o pe draga 
lui Scozzone, o iubea din ţoala mima şi chiar cu un pic de 
gelozie, aşa cum am văzut, dar mai presus de orice era 
îndrăgostit de artă să şi adevărata sa soţie legitima era mai 
degrabă sculptura. Şi apoi, din ziua în care s-ar fi căsătorit, 
soţul nu avea să întunece oare voioşia sprinţarului hoinar? 
Capul familiei nu avea să-l stingherească pe dăltuitor? La 
urma urmei, dacă ar fi trebuit să se însoare cu toate 
modelele sale, ar fi însemnat să fie de cel puţin o mie de ori 
bigam. 


„În momentul în care n-am s-o mai iubesc pe Scozzone şi 
nici n-am s-o mai folosesc ca model - îşi spunea Benvenuto 
- sper să-i pot găsi un bărbat de isprava, cu vederea prea 
scurtă ca să poată privi în trecut sau în viitor, şi care să 
vadă în fată lui doar o femeie frumoasă şi o zestre tot atât 
de frumoasă cu care voi căuta s-o căpătuiesc. În felul 
acesta voi putea îndeplini dorinţa înfocata a lui Scozzone de 
a purta, ca o adevărată burgheza, numele unui barbat— 
fiindcă Benvenuto era convins ca Scozzone nu râvnea nimic 
altceva decât să aibă un bairbat, indiferent cine ar fi fost 
acel bărbat 

Deocamdată însa o lăsa pe ambiţioasa fetişcana să se 
amăgească oricât poftea cu iluziile ei deşarte. Dar de când 
se mutaseră în palatul Nesle, nu mai putea fi vorba de mei 
o amăgire şi, dândusi seama ca prezenţa ei nu mai era 
chiar atât de necesară în viaţă şi pentru lucrările lui Cellini, 
Scozzone, cu toată veselia ei, nu mai reuşea să risipească 
norul de tristeţe ce-i umbrea fruntea, iar meşterul la rândul 
său începuse să modeleze în ceară o statuetă a zeiţei Hebe 
pentru care nu-i mai poza ea. În fine, ceea ce era şi mai 
groaznic de închipuit, sărmana fată încercase să cocheteze 
cu Ascanio sub ochii lui Cellini, fără ca o cât de uşoară 
încruntare să mărturisească mânia geloasă a meşterului. 
Trebuia oare să-şi ia gândul pe veci de la atâtea vise 
ademenitoare şi să se resemneze ca o biată fată oropsita 
ca mai înainte? 


Cât priveşte pe Pagolo, dacă cineva s-ar arăta cât de cât 
curios să pătrundă în adâncurile întunecoase ale sufletului 
său, îi vom spune ca niciodată Pagolo nu fusese atât de 
ursuz şi de tăcut ca în ultima vreme. 


S-ar putea crede ca cel puţin veselul student Jacques 
Aubry, vechea noastră cunoştinţa, fusese cruțat de această 
tristeţe molipsitoare. Nicidecum, avea şi el partea lui de 
suferinţă. După ce-l aşteptase o bună bucată de vreme în 
duminica în care palatul Nesle fusese asediat, Simonne se 
înapoiase furioasă la domiciliul conjugal şi nu mai voise, 
sub niciun motiv, să-l primească pe neobrăzatul secretar de 
cancelarie. Ce-i drept, ca să se răzbune, acesta renunţase 
la rândul lui să mai calce în prăvălia soţului năbădăioasei, la 
auzul acestei veşti însa, mârşavul croitor nu găsise altceva 
mai bun de făcut decât să-şi mărturisească în chipul cel mai 
vădit mulţumirea; căci, dacă Jacques Aubry obişnuia să-şi 
ponosească în cel mai scurt timp şi cu generozitate hainele 
(afară de buzunare), trebuie să adăugăm ca, pe de altă 
parte, avea un principiu economic al său care-i cerea să nu 
le plătească niciodată. Nemaifiind însa influenta Simonnei 
pentru a contrabalansa banii pierduţi, egoistul croitor 
ajunse la concluzia ca cinstea de a-l îmbrăca pe Jacques 
Aubry nu era în măsură să compenseze paguba pe care o 
suferea îmbracându-l pe gratis, astfel ca bietul nostru 
prieten se pomeni în acelaşi timp copleşit de văduvia să şi 
lipsit de îmbrăcăminte. Din fericire, după cum am văzut, nu 
era el omul care să mucegăiască înecat în melancolie. Nu 
trecu mult şi descoperi o încântătoare şi gingaşa mângâiere 
care se numea Gervaiso. Din păcate. Gervaiso era înarmata 
cu tot felul de principii care lui i se păreau cât se poate de 
fistichii, îi luneca mereu printre degete şi tânărul nostru se 
dădea de ceasul morţii ca să găsească mijlocul de a o lega 
de el pe cochetă. Nu-i mai ardea nici de băutură, nici de 
mâncare, mai ales ca nemernicul de crâşmar, care era văr 
cu nemernicul de croitor, nu mai voia să-i dea nimic pe 
veresie. 


Toţi cei ale căror, nume au fost citate în aceste pagini erau, 
aşadar, nefericiţi, începând cu regele, care se frământa ca 
să afle dacă va binevoi sau nu va binevoi Carol Quintul să 
treacă prin Franţa, şi sfârşind cu coană Perrine şi coană 
Ruperta, care se simțeau cât se poate de năpăstuite fiindcă 
nu mai puteau să pălăvrăgească în voie, şi dacă, la fel ca 
străbunicul Jupiter, cititorii noştri ar avea dreptul şi obligaţia 
plicticoasă de a asculta toate lamentaţiile şi toate dorinţele 
muritorilor, iată jalnicul cor pe care le-ar fi dat să-l audă: 


Jacques Aubry: 

— Dacă Gervaise s-ar îndura să nu-mi mai râdă în nas! 
Scozzone: 

— Dacă Benvenuto ar mai putea fi măcar o singură clipa 
gelos! 

Pagolo: 

— Dacă Scozzone ar putea să-l urască pe meşter! 
Marmagne: 

— Dacă aş avea norocul să-l prind pe Cellini singur acasă! 
Doamna d:Elampes: 

— Dacă Ascanio ar şti măcar că-l iubesc! 

Colombe: 

— Dacă aş putea să-l văd numai câteva clipe, ca să mă 
dezvinovăţesc! 

Ascanio: 

— Dacă s-ar dezvinovâăţi! 

Benvenuto: 

— Dacă aş îndrăzni cel puţin să-i mărturisesc lui Ascanio 
chinurile pe care le îndur! 


XV UNDE SE POATE VEDEA CA BUCURIA NU ESTE DECÂT O 
DURERE CARE-SI SCHIMBA LOCUL 

Toate aceste dorinţe exprimate cu atâta însufleţire aveau 
să fie îndeplinite în mai puţin de o săptămână. Numai ca 
realizarea lor avea să-i lase pe cei care le zămisliseră şi mai 
nefericiţi, şi mai trişti ca înainte. Căci uneori orice bucurie 
cuprinde o nenorocire în faşă. 

La început, Gervaise nu-i mai râse în nas lui Jacques Aubry. 
Schimbare pe care, dacă va mai amintiţi, studentul o 
râvnise cu atâta ardoare, într-adevăr, Jacques Aubry găsise 
în fine lanţul aurit care trebuia s-o încătuşeze pe uşuratica 
fetişcană. Lanţul acesta era un minunat inel cizelat chiar de 
Benvenuto şi înfăţişând două mâini împreunate. 

Trebuie să ştiţi ca, din ziua în care avusese loc bătălia, 
Jacques Aubry simţise o puternică simpatie pentru firea 
independenta şi plină de o clocotitoare energie a artistului 
florentin. Nu-şi îngăduia să-l întrerupă niciodată atunci când 
vorbea, lucru nemaipomenit! Îl privea şi-l asculta cu 
respect, favoare de care profesorii săi nu se putuseră 
bucura niciodată. Admira lucrările lui cu un entuziasm, dacă 
nu prea luminat, în orice caz cât se poale de sincer şi de 
însufleţit. Pe de altă parte, lealitatea, curajul şi voioşia lui 
avuseseră darul să-i placă lui Cellini. Era un jucător de 
pelota destul de priceput ca să se poată apăra, dar nu într- 
atâta ca să nu piardă partida. Era în măsură să-i ţină piept 
la masă, cu o diferenţă doar de o sticlă între ei. Într-un 
cuvânt, orfaurarul şi el deveniseră cei mai buni prieteni din 
lume şi Cellini, mărinimos, deoarece ştia ca bogăţiile sale 
sunt neistovite, îl silise într-o zi să ia cu el inelul acela atât 
de iscusit cizelat, încât, în lipsa mărului, ar li putut s-o 
ispitească pe Eva şi să semene zizania în căsnicia zeiţei 
Tetis cu Peleu. 


A doua zi după ce inelul trecu din mâinile lui Jacques Aubry 
în cele ale iubitei sale, Gervaise deveni dintr-o dată 
interesată şi studentul nădăjdui ca, în sfârşit, acum era a 
lui. Sărmanul nebun! În realitate elera alei 

Potrivit dorinţei sale, Scozzone izbuti să aprindă în inima lui 
Beuvenuto o scânteie de gelozie. Şi iată cum: 

Într-o seară în care cochetăriile şi drăgălăşeniile îşi 
dovediseră din nou zădărnicia în fată  seriozităţii 
nestrămutate a meşterului, Scozzone lua la rândul său un 
aer solemn. 


— Benvenuto - spuse ea - pare-mi-se ca nu te mai gândeşti 
de loc la legămintele dumitale fată de mine. 

— Ce legăminte, porumbiţo? Răspunde Benvenuto, cu ochii 
în tavan, ca şi cum ar fi căutat acolo desluşirea acestei 
mustrări. 


— Nu mi-ai făgăduit oare de o sută de ori să te însori cu 
mine? 

— Nu-mi amintesc - spuseo Beruonuto. 

— Nu-ţi aminteşti? 

— Nu, cred ca am răspuns: „Vom vedea. 

— Ei, şi ai văzut? 

— Da. 

— Ce-ai văzut? 

— Ca eram prea tânăr ca să pot fi deocamdată altceva 
decât ibovnicul tău, Scozzone. Vom mai vorbi despre asta 
mai încolo. 

— lar eu nu sunt destul de naivă, domnule, ca să mă 
mulţumesc cu o promisiune în doi peri şi să aştept toată 
viaţa. 


— Fă cum pofteşti, fetiţo, şi dacă eşti grăbită, ia o înainte! 
— La urma urmei, ce-ai, mă rog, împotriva căsătoriei? 
Întrucât ar putea să-ţi schimbe viaţa? E vorba doar să faci 
fericită o biată fată care te iubeşte, atâta tot. 

— Întrucât o să-mi schimbe viaţa, Scozzone? spuse cu un 
aer grav Cellini. Vezi lumânarea a cărei flacăra plăpândă 
abia luminează sala asta mare în care ne aflăm? Pun o 
mucarniţa peste ea şi uite ca s-a făcut dintr-o dată întuneric 
bezna. Căsătoria e ca mucamita asta. 

Lumânarea luminează, Scozzone, nu pot suferi întunericul. 
— Îmi dau seama - răspunse supărată Scozzone, izbucnind 
în lacrimi - porţi un nume strălucit ca să-l dăruieşti unei 
biete fete amărâte care ţi-a dăruit în schimb sufletul, şi 
viaţa, şi tot ce avea, tot ce putea să-ţi dăruiască, şi care e 
gata să îndure orice pentru dumneata, care nu respira 
decât prin dumneata, care nu te iubeşte decât pe 
dumneata. 

— Ştiu toate astea, Scozzone, şi te rog să mă crezi că-ţi 
sunt nespus de recunoscător. 

— Care a primit cu dragă inima să împărtăşească şi care a 
îndulcit, aşa cum s-a priceput, singurătatea dumitale care. 
Ştiindu-te gelos, nu-şi îngăduie niciodată să privească 
falnicele alaiuri de arcaşi şi de jandarmi, care niciodată nu 
şi-a plecat urechea la cuvintele dulci pe care a avut totuşi 
parte să le audă, chiar aici în casă. 

— Chiar aici? îi tăie vorba Benvenuto. 

— Da, aici, chiar aici, mă-nţelegi? 

— Scozzone! lzbucni Benvenuto Sper ca niciunul dintre 
tovarăşii mei n-a îndrăznit să-şi înjosească mestelul atât de 
cumplit: 


— Numai să vreau eu şi ai fi gata să mă ia de nevasta - 
continuă Scozzone, pentru care răbufnirea mânioasă a lui 
Cellini era un semn ca dragostea lui se aprinsese din nou 

— Scozzone, spune cine-i neruşinatul acela? Sper ca nu 
Ascanio 

— E cineva care mi-a spus de mai bine de o sută de ori 
Catherine, vezi ca meşterul te duce de nas, n-o să se 
însoare niciodată cu dumneata, care eşti atât de bună şi de 
drăguță, e prea mândru ca s-o facă. Oh. Dacă te-ar iubi aşa 
cum te iubesc eu şi dacă dumneata ai vrea să mă iubeşti 
aşa cum îl iubeşti pe el... 


— Numele vreau numele ticălosului striga 

Benvenuto furios. 

— Dar nici măcar nu stăteam să-l ascult - spuse Scozzone, 
încântata. Dimpotrivă, toate cuvintele-i îmbietoare se 
iroseau în van şi-l ameninţam mereu c-am să-ţi spun tot 
dumitale dacă nu se astâmpără, şi, în ciuda cuvântărilor 
sale meşteşugite şi a ochilor dulci pe care mi-i făcea. 
Amaratul rămânea cu buzele umflate Degeaba vrei să-mi 
arăţi ca nu-ţi pasă şi să te prefaci ca nu mă crezi. Tot ce ți- 
am spus e adevărul adevărat. 

— Nu te cred, Scozzone - spuse Benvenuto, duidu-şi seama 
ca, dacă voia să afle numele rivalului sau, trebuia să 
folosească cu totul alt mijloc decât cel pe care-l încercase 
până atunci. 

— Cum, nu mă crezi? — exclamă Stozzone interzisă. 

— Nu. 

— Îţi închipui cumva ca mint? 

— Îmi închipui ca te amăgeşti singură. 

— Va să zică, după dumneata, n-ar mai fi nimeni în stare să 
mă iubească? 


— N-am spus aşa ceva. 

— Dar o gândeşti! 

Benvenuto zâmbi, văzând ca găsise mijlocul de a o trage de 
limba pe Catherine. 

— Şi totuşi adevărul e ca mă iubeşte cineva — 

stărui Scozzone. 

Benvenuto făcu iar un gest de îndoiala. 

— Mă iubeşte mai mult decât m-ai iubit dumneata 
vreodată, mai mult decât m-ai putea iubi cândva, mă 
înţelegi, domnule? 

Benvemito izbucni în râs. 

— AŞ fi curios să ştiu - spuse el - cine poate fi acest chipeş 
Medoro! 

— Nu-l cheamă Medoro - răspunse Catliorine. 

— Dar cum îl cheamă atunci, Amadis’? 

— Nu-l cheamă nici Amadis, îl cheama... 

— Galaor?? 

— ÎI cheamă Pagolo dacă vrei să ştii. 

— Aşa va să zică, jupân Pagolo era! Spuse printre dinți 
Celhni. 

— Da, jupân Pagolo e - continuă Scozzone, jignită de tonul 
disprețuitor cu care Cellini rostise numele rivalului - un 
băiat de isprava de familie bună. Aşezat, de loc zurbagiu, 
credincios şi care ar putea fi un soţ minunat. 

— Asta-i părerea ta, Scozzone! 

— Da, asta-i părerea mea. 


s Soţul Angelicai în poemul Orlando furioso al scriitorului 
italian Ludovico Ariosto. 

7 Eroul romanului cavaleresc spaniol Amadis di Gaula, 
prototipul cavalerului viteaz, al îndragoslitul credincios. 
Erou vestit al romanelor cavalereşti spaniole, tipul 
paladinalui curtenitor şi leal. 


— Şi nu i-ai dat nicio speranţă? 

— Nici măcar nu l-am ascultat. Ce proastă am fost! 

Dar lasă ca de-acum încolo. 

— Ai dreptate, Scozzone. Trebuie să-l ascalti şi să-i 
răspunzi. 

— Cum adică? Ce vrei să spui? 

— Am spus, să-l asculţi când o să-ţi mai facă sper declaraţii 
de dragoste şi să nu-l repezi. Restul rămâne pe scama mea. 
— Dar... 

— Dar fii liniştită, am eu un plan. 

— Foarte bine! Totuşi ca n-o să-l pedepseşti prea crâncen, 
bietul băiat, care când spune: „Te iubesc, parcă-şi 
mărturiseşte păcatele. Joaca-i un renghi straşnic dacă 
pofteşti, în orice caz însa nu cu spadă. Te rog eu să-l ierți. 
— Ai să fii mulţumită de felul cum o să mă răzbun, 
Scozzone, fiindcă răzbunarea o să fie spre folosul tău. 

— Cum aşa? 

— Da, va împlini una dintre cele mai arzătoare dorinţi ale 
tale. 

— Ce vrei să spui, Benvenuto? 

— Ăsta-i secretul meu. 

— Ah, dac-ai şti ce mutră caraghioasă face când vrea să fie 
drăgăstos - continuă sprintara copilă, care nu putea să ţină 
o supărare mai mult de cinci minute. Aşadar, raule, tot îţi 
mai pasă dacă cineva îi face ori nu ochi dulci poznaşei 
dumitale Tot o mai iubeşti, aşa puţintel, pe biata Scozzone? 


— Da. Dar vezi, ai grijă să faci exact aşa cum tiam spus în 
privinţa lui Pagolo, să urmezi cuvânt cu cuvânt îndrumările 
pe care am să ți le dau. 

— O, fii pe pace, doar ştiu să joc teatru ca orice femeie. 


Parcă-l şi aud spunând: „Ei, Catherine, tot aşa crudă eşti? Şi 
eu, de colo: „Cum, iar, domnule Pagolo? Dar de astă dată, 
mă înţelegi, cu un ton puţintel supărat, dar care în acelaşi 
timp să i dea curaj, când o să vadă ca nu mai sunt chiar aşa 
neînduplecata o să creadă ca toată lumea e a lui. Și 
dumneata ce-ai de qând să-i faci, Benvenuto? Când ai să 
începi să te răzbun pe el? O să ţină mult? O să fie nostim? 
O să râdem? 

— Da, o să râdem - răspunse Benvenuto. 

— Şi o să mă iubeşti toată viaţa? 

Benvenuto o sărută pe frunte în mod de încredințare, 
răspunsul cel mai potrivit în orice ocazie, fiind în măsură să 
răspundă la toate întrebările fără să răspundă la niciuna 
anume. 

Biata Scozzone n-a-vea de unde să ştie ca sărutarea lui 
Cellini era începutul răzbunării sale. 

Vicontele de Marmagne, potrivit dorințelor sale, îl găsi pe 
Benvenuto singur acasă. lată cum s-au petrecut lucrurile: 


Aţâţat de mânia prefectului, zgândărit de disprețul strivitor 
al doamnei d:Etampes şi, mai cu seama, îmboldit de 
pintenii aprigei lui avariţii, hotărându-se în fine să atace leul 
în văgăuna lui cu ajutorul celor doi zbiri pe care-i tocmise, 
contele plănuise să înfăptuiască această expediţie în ziua 
de Sfântului Eloi, sărbătoarea breslei orfaurarilor, când 
putea fi sigur ca atelierul era pustiu. Pornise deci într-acolo, 
pe chei, cu fruntea sus şi inima cât un purice, însoţit de cei 
doi spadasini care mergeau la vreo zece paşi în urma lui. 

— lată - auzi la un moment dat o voce lângă el - un tânăr şi 
chipeş senior care se duce să cucerească o inimă, cu 
falnica-i înfăţişare pentru doamna visurilor sale şi cu doi 
gealaţi pentru soţ. 


Marmagne se întoarse, crezând ca cel ce intrase în vorbă 
cu el era vreun prieten, dar nu văzu decât un necunoscut 
care avea acelaşi drum şi pe care, gânditor cum era, nu-i 
luase în scama până atunci. 

— Mă prind ca am ghicit, cinstite gentilom - continuă 
necunoscutul, trecând de la monolog la dialog. Pun 
rămăşag pe punga mea în schimbul pungii dumitale, fără să 
ştiu ce ai în ea - n-are a face - ca te duci la o înlâlnire de 
amor. O, nu-mi spune nimic, în dragoste trebuie să fii 
discret, asta-i sfânt. În ce mă priveşte, pot să-ţi sun ca 
numele meu e Jacques Aubry, ca sunt de profesiune 
student şi ca în momentul de fată mă duc să mă întâlnesc 
cu iubita mea Genaise Popinot, o fată nostimă foc, dar, 
rămâne între noi, îngrozitor de cinstită şi care, până la 
urmă, totuşi a capitulat în fată unui inel; e adevărat ca 
acest inel era un giuvaer, un giuvaer lucrat cu o minunată 
iscusinţă, cizelat chiar de Benvenuto Cellini cu mâna lui, 
nici mai mult nici mai puţin! 

Până atunci, vicontele de Marmagne ascultase numai cu o 
ureche destăinuirile neobrăzatului palavragiu, ferindu-se 
să-i răspundă cea. Numele lui Benvenuto Cellini însa avu 
darul să-i trezească dintr-o dată atenţia. 

— Un giuvaer cizelat de Benvenuto Cellini! Drace! E un dar 
cam prea scump pentru un student. 

— O, cred că-ţi dai seama, dragă baroane. Eşti baron, conte 
ori vitonte? 

— Viconte - răspunse Marmagne, muşcându-şi buzele 
indignat de familiaritatea insolenta cu care îşi îngăduia să-i 
vorbească studentul, vrând totuşi să ştie dacă n-ar putea 
scoate ceva de la el. 

— Cred că-ţi dai seama, draga viconte, ca nu lam 
cumpărat. Nu, deşi sunt un artist, nu mi-aş băga banii în 


ademenea fleacuri. Mi l-a dăruit chiar Benvenuto drept 
mulţumire ca i-am dat o mână de ajutor duminica trecută 
ca să smulgă palatul Nesle din mâinile prefectului. 

— Va să zică eşti prieten cu Cellini? întreba Marmagne. 

— Prietenul cel mai apropiat, viconte, lucru cu care mă 
mândresc. Suntem legaţi pe veci, mă ntelegi! Probabil ca şi 
dumneata îl cunoşti? 

— Da. 

— Eşti într-adevăr fericit. Ce geniu măreț, nu-i aşa, dragă? 
Te rog să mă ierţi fiindcă ţi-am spus dragă, e numai un fel 
de a vorbi şi, de altfel, mi se pare ca şi eu sunt gentilom; 
aşa cel puţin îi spunea mama lui taică-meu de câte ori o 
bătea. Sunt, aşadar, precum ţi-am spus, admiratorul, 
confidentul, fratele marelui Benvenuto Cellini şi, prin 
urmare, prietenul prietenilor săi şi duşmanul duşmanilor 
săi. Căci strălucitul meu orfaurar are şi el destui duşmani, în 
primul rând, doamna d:Etampes, pe urma prefectul 
Parisului, un mitocan bătrân; în sfârşit, un anume 
Marmagne, un nătărău cât o prăjină, pe care poate îl 
cunoşti şi care, după cum se aude ar dori să pună mâna pe 
palatul Nesle. Cum de nu, să poftească numai şi o să fie 
primit cu braţele descinse [| 

— Benvenuto bănuieşte cumva c-ar avea asemenea 
intenţii? întreba Marmagne.  Căruia convorbirea cu 
studentul începuse a-i stârni tot mai mult interesul. 

— | s-a dat de ştire, dar... ssst! Să nu scapi vreo vorbă, 
pentru ca numitul Marmagne să-şi poată primi pedeapsa ce 
i se cuvine. 

— Înseamnă deci, dacă am înţeles bine, ca Benvenuto s-a 
pus în gardă? Stărui vicontele. 


— În gardă? Întâi şi-ntâi trebuie să-ţi spun ca Benvenuto e 
totdeauna în gardă. De nu ştiu câte ori era cât pe ce să fie 
asasinat la el în ţară şi, 


slavă Domnului, de fiecare dală a scăpat cu viaţa. 

— Cum adică în gardă? Ce vrei să spui? 

— N-am vrut să spun, bineînţeles, c-ar avea lângă el o 
ceată de ostaşi care să-l păzească, aşa ca fricosul acela 
bătrân de prefect; nu, nu, dimpotrivă; în momentul de lată 
e singur-singurel acasă, fiindcă tovarăşii săi au plecat să 
petreacă la Vanvres. Vorbisem chiar cu Benvenuto, dragul 
de e], să mă duc pe la dânsul să jucăm o partidă de pelota. 
Din păcate însa a trebuit să aleg între Gervaise şi marele 
meu orfaurar şi, cum oră şi firesc, îţi dai seama, am ales-o 
pe Gervaise. 

— În cazul acesta, am să-ţi ţin eu locul - spuse Marmagne. 
— Foarte bine. Du-te. E într-adevăr o faptă vrednică de 
toată laudă, du-te. Draga viconte, şi spune-i din parte-mi 
prietenului meu Benvenuto c-am să trec astă-seară să-l 
văd. Ştii, baţi de trei ori în poartă ceva mai tare, asta-i 
semnalul. E o precauţie pe care s-a hotărât s-o ia din 
pricina găliganului ăluia de Marmagne, bănuind c-ar avea 
de gând să-i facă mai ştiu eu ce farsă tâmpita. Îl umosti 
cumva pe vicontele de Marmagne? 

— Nu. 

— Păcat! Ai fi putut să-mi spui şi mie cum arata 

— Pentru ce? 

— Voiam să-i propun, dacă s-ar întâmpla să-l întâlnesc, o 
partidă de ciomăgeală; nu ştiu de ce, dragă, dar fără să-l fi 
văzut vreodată la fată, vicontele ăsta de Marmagne îmi stă 
în gât, nu pot să-l înghit şi pace şi, dacă e să-mi pice 
vreodată în palmă, am de gând să-l cotonogesc zdravăn. 


Dar iartă-mă, am ajuns la biserica Augustinilor, trebuie să 
te părăsesc. Ah, să nu uit, spune-mi, te rog, cum te 
cheamă, dragă? 


Vicontele însa se îndepărta, ca şi cum i-ar fi auzit 
întrebarea. 

— Aha! Făcu Jacques Aubry, uitându-se după el. Pare-mi-se, 
draga viconte, ca dorim să rămânem incognito, asta 
înseamnă să fii cu adevărat cavaler, pe cât mă pricep eu. 
Cum doreşti, draga viconte, cum doreşti! 

Şi cu mâinile în buzunare şi mersul lui legănat, fluierând un 
cântec studenţesc, Jacques Aubry o apucă pe strada Battoir 
la capătul căreia locuia Gervaise. 

La rândul său, vicontele de Marmagne îşi văzu mai departe 
de drum, îndreptându-se spre palatul Nesle. 

Într-adevar, aşa cum spusese studentul, Benvenuto era 
singur acasă: Ascanio umbla cine ştie pe unde, visător, 
Catherine se dusese în vizită la o prietenă împreuna cu 
coană Ruperta, iar băieţii îl prăznuiau pe Sfântul Eloi la 
Vanvres. 

Meşterul se afla în grădină, unde lucra la macheta de lut a 
statuii gigantice a lui Marte ce depăşea cu înălţimea sa 
colosala palatul Nesle, privind peste: acoperişurile acestuia 
spre Luvru, în momentul în care micul Jehan, în ziua aceea 
de gardă la intrare, amăgit de felul în care ciocănise în 
poarta Marmagne şi crezând ca e vorba de un prieten, îl 
lasa să intre în curte împreuna cu cei doi gealaţi. 


Dacă Benvenuto nu obişnuia să lucreze cu platoşă pe el, ca 
Tizian, lucra în orice caz ca Salvator Rosa, cu spada la şold 
şi flintă în mâna. Marmagne îşi dădu seama deci ca nu 


făcuse nicio scofală dând buzna peste Cellini, fiindcă, de 
fapt, dăduse buzna peste un om înarmat, atâta tot. 
Vicontele cauta totuşi să-şi ascundă frica, luând un aer 
arogant, şi cum Cellini îi întreba, cu tonul lui poruncitor care 
nu îngăduia nimănui să tărăgăneze răspunsul, în ce scop 
venise la el, Marmagne răspunse: 

— N-am treabă cu dumneata: mă numesc vicontele de 
Marmagne, sunt secretarul regelui şi iată aici un ordin 
semnat de maiestatea sa - adaugă ei, ridicând deasupra 
capului o hârtie - prin care mi se acorda dreptul de 
folosinţa asupra unei părţi din palatul Nesle, am venit, 
aşadar, în vederea pregătirilor necesare, fiindcă vreau să 
aranjez după gustul meu partea care mi-a fost hărăzita şi în 
care urmează să locuiesc. 

Rostind aceste cuvinte, Marmagne, însoţit ca şi până atunci 
de cei doi gealaţi, se îndrepta spre intrarea palatului. 
Benvenuto apucă flinta pe care, aşa cum am spus, o ţinea 
întotdeauna la îndemâna şi, dintrun salt, ajunse pe treapta 
cea mai de sus a peronului, chiar în dreptul uşii. 


— Stai! strigă el cu o voce tunătoare şi întinzând braţul spre 
Marmagne: încă un pas şi te-ai curăţat! 

Vicontele rămase locului ca împietrit, deşi după cele 
petrecute mai înainte ne-am fi putut aştepta la o bătălie pe 
viaţă şi pe moarte. 

Exista însa oameni a căror prezenţă este cu drept cuvânt 
copleşitoare. Privirea, gesturile, atitudinea lor împrăştie nu 
ştiu ce spaimă cumplită, la fel ca privirea, mişcările, 
atitudinea unui leu. Înfăţişarea lor face să adie în jur duhul 
groazei, simţi forţa ce sălăşluieşte în ei din primul moment 
şi de departe. E de ajuns să bată din picior, să încleşteze 
pumnii, să încrunte din sprâncene, să-şi umfle nările, 


pentru ca şi cei mai dârji să pregete. E destul ca o fiară 
sălbatică ai cărei pui sunt ameninţaţi să se zburlească şi să 
sufle zgomotos pe nări pentru ca agresorii să tremure. 
Oamenii despre care vorbim sunt nişte primejdii însufleţite. 
Vitejii îşi recunosc în ei semenii şi, cu toate ca în sinea lor 
sunt tulburaţi, se duc întins spre dânşii. Becisnicii însa, 
timizii şi laşii tremură. Şi se trag înapoi numai cât îi văd. 
Marmagne, aşa cum probabil aţi ghicit, nu era un viteaz, iar 
Benvenuto, la rândul său, părea a fi într-adevăr o primejdie. 
De aceea, auzind glasul înfricoşătorului orfaurar şi văzând 
braţul lui întins într-un gest imperial, vicontele pricepu ca 
flinta, spada şi pumnalul cu care era înarmat Cellini 
însemnau moartea sa şi a celor doi zbiri. Pe de altă parte, 
dându-şi seama ca meşterul era ameninţat, micul Jehan 
înşfăcase şi el o suliță. 


Marmagne simţi ca partida era pierdută şi ca trebuia să se 
socotească norocos dacă va reuşi să scape viu şi 
nevătămat din viesparul în care se băgase cu bana-stiinta. 
— Bine, bine - spuse el - jupâne orfaurar. N-am vrut nimic 
altceva decât să vedem dacă eşti sau nu dispus să te supui 
ordinelor maiestăţii sale. Nesocoteşti aceste ordine, va să 
zică, şi refuzi să le dai urmare! N-ai decât: ne vom adresa 
cuiva care va şti să te silească a le îndeplini. Să nu-ți 
închipui însa că-ţi vom face cumva cinstea de a ne răfui cu 
dumneata. Bună seara! 

— Bună scara! spuse Benvenuto, râzând cu pofta aşa cum 
râdea de obicei. Jehan, condu-i pe domnii. 

Vicontele şi cei doi zbiri ieşiră cu coada între picioare din 
palatul Nesle, înfricoşaţi de un bărbat şi însoţiţi de un copil. 


lată, aşadar, cât de jalnic trebuia să se împlinească dorinţa 
vicontelui: „Dacă l-aş putea nimeri pe Benvenuln singur 
acasă! 

Cum năzuinţele sale fuseseră şi mai crunt înşelate de 
soarta decât cele ale lui Jacques Aubry şi ale zburdalnicei 
Scozzone, care nu văzuseră de la bun început şi nu reuşeau 
încă să vadă ironia destinului, onorabilul viconte era furios. 


„Doamna d:Etampes avea dreptate - îşi spuse în sinea lui - 
şi până la urma tot la sfatul ei voi fi nevoit şi ajung: trebuie 
să-mi frâng spada şi să-mi ascut în schimb pumnalul, 
afurisitul acesta, întradevar aşa cum se spune, nu-l poţi 
atinge nici cu un deget şi-i prea puţin îngăduitor. Am citit 
cât se poate de limpede în ochii săi ca, dacă mai făceam un 
singur pas, mă curăţam cu adevărat, dar orice partidă 
pierdută trebuie sa albă şi o revanşă. Ţine-te bine, meştere 
Benvenuto, ţine-te bine! 

În consecinţă, îşi descarca supărarea asupra spadasinilor 
săi, oameni încercaţi totuşi care nu doreau altceva decât 
să-şi câştige cinstit gologanii, omorând său fiind omorâţi, şi 
care, dând bir cu fugiţii, nu făcuseră decât să se supună 
poruncii stăpânului lor. Spadasinii îi făgăduiră să facă mai 
multă isprava pândindu-l la colţ de strada pe Benvenuto. 
Cum însa Marmagne, ca să-şi salveze onoarea, pretindea ca 
înfrângerea pe care o suferise li se datora numai lor, îi 
înştiinţa ca data viitoare n-o să-i mai însoţească, lăsându-i 
să se descurce singuri, cum vor şti. Această era cea ce 
doreau de altfel şi ei. 

Apoi, după ce le puse în vedere să nu sufle o vorbă despre 
această păţanie, trecu pe la prefectul Parisului ca să-i 
spună ca, până la urmă, socotise că-i mai sigur, pentru a 
îndepărta orice îndoiala, să amâne pedepsirea lui 


Benvenuto până în ziua în care, având asupra lui o sumă 
oarecare de bani sau cine ştie ce lucrare de preţ, orfaurarul 
s-ar fi aventurat, aşa cum făcea deseori, pe o strada 
lăturalnică şi pustie. Astfel încât toată lumea o să fie 
convinsă ca Benvenuto fusese ucis de nişte tâlhari. 


Şi acum să vedem în ce fel dorinţele doamnei d:Etampes, 
ale lui Ascanio şi ale lui Cellini au fost împlinite prin noi 
suferinţe. 


XVI O INIMA 

Între timp. Ascanio terminase de desenat crinul şi, fie din 
curiozitate, fie din pricina acelui imbold ce îndreaptă paşii 
nefericiţilor spre cei care-i compătimesc, Ascanio se grăbi s- 
o pornească spre palatul Etampes. Era în jurul orei doua 
dupăamiază, ora la care de obicei ducesa trona înconjurata 
de o adevărată curte, dar, ca şi pentru Cellini la Luvru, la 
palatul Etampes fuseseră date din vreme anumite dispoziţii 
în privinţa lui Ascanio. Aşadar, Ascanio fu primit imediat 
într-o sală de aşteptare şi cineva se duse s-o înştiinţeze pe 
ducesă. Ducesă tresări de bucurie la gândul ca tânărul avea 
prilejul s-o vadă în toată măreţia ei şi-i spuse câteva 
cuvinte-n şoaptă cameristei Isabeau, care se grabrise să-i 
dea de ştire. Drept oare Isabeau se înapoie să-l caute pe 
Ascanio şi, luându-l de mâna fără să-i spună nimic, îi 
deschise uşa spre un coridor, ridică apoi o draperie şi-l 
împinse uşurel înainte. Ascanio se pomeni în salonul de 
primire al ducesei, în spatele fotoliului amfitrioanei, care, 
ghicind ca se afla lângă ea, mai mult după freamătul 
întregii sale făpturi decât după foşnetul draperiei, îi întinse 
mâna să i-o sărute peste umărul pe care, din locul unde 
stătea. Ascanio aproape că-l atingea cu buzele. 


Frumoasă ducesa era, aşa cum am spus, înconjurata de o 
adevărată carte. La dreapta să şedea ducele de Medina- 
Sidonia, ambasadorul lui Carol Quintul; la stânga, domnul 
de Montbrion, preceptorul lai Charles d-Orleans, cel de-al 
doilea fiu al regelui, restul societăţii se afla aşezat în cerc la 
picioarele sale. 

În afara celor mai de seama personalităţi ale regatului, 
militari, oameni de stat, magistrați, artişti, se mai aflau de 
fată şeful partidului protestant, pe care doamna d:Etampes 
îl sprijinea în taină; toţi mari seniori deprinşi a fi linguşiţi şi 
care, la rândul lor, o linguşeau pe favorită. Era o forfotă 
strălucitoare care la prima vedere îţi lua ochii. Conversaţia 
era animată de tot felul de ironii pe socoteala Dianei de 
Poitiers, iubita delfinului şi duşmanca doamnei d:Etampes. 
Anne însa nu lua parte la acest mic asalt de glume 
răutăcioase decât prin câteva cuvinte aruncată în treacăt şi 
ca din întâmplare, bunăoară: „Vă rog, vă rog, domnilor, n-o 
mai bârfiţi pe Diana, să nu se supere Endimion sau: „Biata 
doamnă Diana, când m-am născut eu tocmai îşi serba 
cununia. 

În afara acestor străfulgerări ce luminau conversaţia, 
doamna d:Etampes nu vorbea decât cu cei doi vecini ai săi; 
le vorbea cu glas scăzut, dar cu foarte multă însufleţire, nu 
destul de încet totuşi ca să nu poată fi auzită de Ascanio, 
umil şi pierdut printre atâţia vestiți gentilomi. 


— Da, domnule de Montbrion - îi spunea confidenţial 
ducesa vecinului său din stânga - trebuie să facem din 
elevul dumitale un cât mai destoinic monarh, adevăratul 
rege, vezi dumneata, cred ca el va fi mai târziu. Am planuri 
mari cu copilul ăsta, care mi-e foarte drag şi în momentul 
de fată, mă străduiesc tocmai să-i întemeiez o suveranitate 


independentă în cazul când Dumnezeu l-ar chema la el pe 
părintele său, Henric al II-lea, care, între noi fie vorba, e un 
neisprăvit, va fi regele Franţei, foarte bine. Regele nostru 
însa va fi un rege francez, iar fratelui său mai mare i-o vom 
lăsa pe doamna Diana şi Parisul. Vom lua în schimb cu noi, 
împreuna cu Charles al nostru, spiritul parizian. Curtea va îi 
acolo unde voi fi şi eu, domnule de Montbrion, voi schimba 
locul soarelui pe cer, vom avea printre noi mari pictori ca 
Primaticcio, poeţi încântători ca, de pildă, Clement Marot, 
pe care-l văd frământându-se acolo, în colţul lui, fără să 
spună nimic, dovadă cea mai sigură ca ar dori să ne spună 
nişte versuri. În fond, toţi aceşti oameni sunt mai curând 
orgolioşi decât interesaţi şi mai ahtiaţi de glorie decât de 
bani. Nu cel ce va avea cele mai mari bogaţii, ci acela care 
îi va copleşi cu laudele cele mai neprecupeţite va reuşi să-i 
câştige. lar cel ce-i va câştiga vă fi împlinire mare. Căci 
târguşorul în care vor străluci va dobândi prin ei o faimă 
răsunătoare. Delfinului îi plac numai turnirele: ei bine, n-are 
decât să păstreze lăncile şi spadele, noi vom lua penele şi 
pensulele. O, să n-ai nicio grijă, domnule de Montbrion, ca 
n-am să-i îngădui niciodată Dianei, regină în expectativă, să 
mi-o ia înainte. Să aştepte răbdătoare până ce timpul şi 
întâmplarea îi vor dărui suveranitatea, până atunci eu mi-o 
voi fi făurit-o de două ori pe a mea. Ce-ai zice de ducatul de 
Milano? N-ai fi prea departe acolo de prietenii dumitale din 
Geneva, ştiu ca nu eşti indiferent la noile doctrine din 
Germania. Ssst! Vom mai vorbi despre asta mai târziu şi am 
să-ţi spun atunci nişte lucruri care te vor uimi. Cu atât mai 
rău! Pentru ce doamnei Diana i s-a năzărit să se facă 
protectoarea catolicilor? Dânsa protejează, 


iar eu protestez, foarte simplu. Rostind aceste cuvinte, cu 
un gest poruncitor şi o privire adânca, doamna d:Etampes 
puse capăt destăinuirilor sale care-l buimăciseră pe 
preceptorul lui Charles d:Orleans. Se pregătea tocmai să 
răspundă, dar ducesa se şi întorsese spre ducele de 
Medina-Sidonia. 

După cum am arătat mai înainte, Ascanio auzea tot ce se 
vorbea. 

— Ei bine, domnule ambasador - spuse doamna d Etampes 
- împăratul s-a hotărât, în sfârşit, să treacă prin Franta? La 
drept vorbind, nici nu are alt mijloc de a ieşi din încurcătura 
şi, în orice caz, e mai bine să ai de înfruntat o întinsa 
mreaja decât adâncul fără fund al mării. Vărul său Henric al 
VIII-lea ar porunci să fie răpit fără niciun fel de scrupul, şi 
dacă s-ar putea totuşi să scape din mâinile englezului, ar 
încăpea atunci în mâinile turcului; pe uscat, prinții 
protestanți nu iar da voie să treacă. Şi-atunci ce-i mai 
rămâne de făcut? Nimic altceva decât să treacă prin Franţa 
sau, dacă nu, ceea ce ar fi cel prea dureros sacrificiu pentru 
dânsul, să renunţe a mai pedepsi răzvrătirea cetăţenilor din 
Gând, iubiții săi compatrioți. Fiindcă marele nostru împărat 
Carol este târgoveţ din Gând. Toată lumea şi-a putut da 
seama de asta, de altminteri, după lipsa de respect pe care 
a arătat-o într-o anumită împrejurare fată de maiestatea sa 
regală. Din pricina acestor amintiri e atât de timid şi de 
prudent azi, domnule de Medina. O, îl înţelegem foarte 
bine, i-e teamă ca nu cumva regele Franţei sal răzbune pe 
prizonierul Spaniei, iar prizionierul Parisului să fie nevoit a 
plăti restul răscumpărării pe care-l datora captivului de la 
Escurial. O, Doamne, să n-aibă nicio grijă! 

Dacă nu poate să înţeleagă lealitatea noastră cavalereasca, 
sper cel puţin c-a auzit vorbindu-se despre ea. 


— Bineînţeles, doamna ducesa - răspunde ambasadorul - 
cunoaştem lealitatea lui Francisc | atunci cânde lăsat să 
hotărască singur, ne temem ca numai... 

Ducele se întrerupse. 

— Vi-e teama numai de sfătuitori nu-i aşa, continua ducesă. 
Cum? Da, da, ştiu bine ca o părere rostită de o gură 
frumoasă, o părere exprimată într-o formă spirituală şi 
ironică ar putea să aibă oarecare înrâurire asupra 
convingerilor monarhului, în privinţa asta rămâne ca 
dumneata să faci aşa cum crezi că-i mai bine şi să iei 
măsurile cuvenite. La urma urmei, cred ca ţi s-au dat 
depline puteri sau, în lipsa unor depline puteri, poate un 
petic de hârtie iscălită, pe care se pot aşterne multe lucruri 
în cât mai puţine cuvinte ştim cum se procedează în 
ademenea cazuri. Am studiat şi noi diplomaţia şi chiar i-am 
cerut regelui să-mi încredinţeze şi mie o ambasadă, 
deoarece sunt convinsă ca am o înclinaţie hotărâtă pentru 
negocieri. Da, îmi dau seama cât de penibil ar fi pentru 
Carol Quintul să cedeze o porţiune din imperiu pentru a 
răscumpăra propria sa persoană sau pentru a-şi asigura 
inviolabilitatea. Pe de altă parte, Flandra este una dintre 
cele mai frumoase podoabe ale coroanei sale, o moştenire 
care-i vine pe de-antregul de la bunica sa din partea 
mamei, Marie de Bourgogne, şi cu greu s-ar îndura să 
renunţe, dintr-o trăsătură de până, la patrimoniul 
strămoşilor săi, când acest patrimoniu, după ce a fost un 
mare ducat, ar putea deveni o mică monarhie. Dar, o 
Doamne, nu ştiu de ce m-am apucat să vorbesc despre 
lucrurile astea tocmai eu, care nu pot suferi politica, fiindcă, 
după cum se spune, politica are darul de a urâti... pe femei, 
bineînţeles. E adevărat ca, din când în când, mi se întâmpla 
să arunc fără să-mi dau seama câteva cuvinte despre 


treburile statului, dar dacă maiestatea să stăruie şi tine cu 
tot dinadinsul să cunoască mai temeinic părerea mea, îl rog 
din tot sufletul să-mi crute asemenea plictiseli, sau dacă 
văd ca nu am încotro, fug lăsându-l să viseze în voie. 
Dumneata, care eşti un iscusit diplomat şi cunoşti oamenii, 
ai să-mi spui probabil ca tocmai aceste cuvinte aruncate la 
întâmplare sunt cele ce încolţesc într-o conştiinţă ca a 
regelui şi ca aceste cuvinte pe care le credeai risipite în 
vânt au mai multă înrâurire decât un discurs lung care, 
îndeobşte, nu e ascultat. Se prea poate, domnule duce de 
Medina, se prea poate, eu nu sunt decât o biată femeie 
care-şi pierde vremea cu fleacuri şi cu bagatele, şi domnia 
ta te pricepi de o mie de ori mai bine decât mine la 
asemenea treburi atât de însemnate, uneori însa leul poate 
avea nevoie de furnica şi o simplă barcă poate salva un 
întreg echipaj. Suntem pe lume ca să ne înţelegem, 
domnule duce, şi e vorba doar să ne înţelegem. 


— Dacă aţi vrea, doamna - spuse ambasadorul - am putea 
s-o facem în cel mai scurt timp. 

— Omâna spala pe alta - continuă ducesă, fără să-i 
răspundă direct. Pe mine, instinctul meu de femeie mă va 
face totdeauna să-l îndemn pe Francisc | la fapte mari şi 
generoase, dar adesea instinctul întoarce spatele raţiunii. 
Trebuie să ne gândim, de asemenea, la interese, la 
interesele Franţei, bineînţeles. Dar am încredere în domnia 
ta, domnule de Medina, voi avea grijă să-ţi cer părerea, şi, 
la urma urmei, cred ca împăratul ar trebui totuşi să înfrunte 
riscurile, bizuindu-se pe cuvântul regelui. 


— O, doamnă, dacă ar şti ca sunteţi de partea noastră, n-ar 
mai şovăi. 


— Maestre Clement Marot - spuse ducesa ca şi când n-ar fi 
auzit cuvintele ambasadorului, întrerupând brusc 
convorbirea - maestre Clement Marot, nu se întâmpla 
cumva să ai vreun madrigal drăguţ ori vreun sonet făcut să 
încânte urechea pe care să ni-l spui? 

— Doamna - rosti poetul - sonetele şi madrigalele sunt 
nişte flori ce răsar în chip firesc sub paşii domniei voastre şi 
cresc însorite de razele ochilor voştri frumoşi, numai 
privindu-i adineauri, am şi alcătuit o poezie de zece versuri. 
— Adevărat, maestre? Vă ascultăm atunci. Ah, bine ai venit, 
jupâne prefect, iartă-mă ca nu te-am văzut până acum, ai 
vreo veste de la viitorul dumitale ginere şi prietenul nostru 
contele d:Orbec? 

— Da, doamna - răspunse jupân d:Estouville - mi-a trimis 
vorbă ca se întoarce mai curând decât ar fi crezut, aşa e? În 
scurtă vreme, sper, îl vom vedea. 

Un oftat pe jumătate înăbuşit o făcu pe doamna d:Etampes 
să tresară, fără a se întoarce însa spre cel căruia îi scăpase, 
ea continuă: 

— Va îi binevenit pentru toţi. Ce se mai aude, 


viconle de Marmagne, ai găsit tocul pumnalului dumitale? 
— Nu, doamnă; dar sunt pe urmele lui şi ştiu acum unde şi 
cum pot să-l găsesc. 

— Îți urez noroc atunci, domnule viconte, noroc bun! Eşti 
gata, maestre Clement? Suntem numai urechi. 

— E poezia despre duratul d:Etampes - spuse De ment 
Marot. 

Un murmur de aprobare se auzi şi poetul începu a rosti cu o 
voce afectată stihurile următoare: 

Dulcelui rai ce Tempe e numit 

Cum în legende se pomeneşte, 


Udat de ape, duios, însorit, 

În Tesalia nu-i mai prieşte; 

Jupiter, crai ce inimi vrăjeşte, 

De-a pururi în Franţa l-a strămutat 

Şi numele.-i chiar puţin l-a schimbai, 

Căci în loc de Tempe, Etampes i-a spus, 

Şi doamnă, peste-acest loc fermecat 

Cea mai frumoasă din Franta a pus. 

Doamna d:Etampes îşi mărturisi admiraţia bătând din 
palme şi zâmbind, şi toate palmele, şi toate zâmbetele se 
grăbiră să aplaude după ea. 

— Cum văd eu - spuse ducesa - o dată cu Tempe, Jupiter |- 
a strămutat şi pe Pândar în Franţa. 

Rostind aceste cuvinte, doamna d:Etampes se ridică în 
picioare şi toată lumea se ridica împreuna cu ea. Femeia 
această avea tot dreptul să se considere adevărata regină. 
De aceea îşi lua rămas bun de la cei de fată cu un gest de 
regină şi tot ca pe o regină o salutară cu toţii la plecare. 


— Rămâi! Îi şopti ea lui Ascanio. 

Ascanio se supuse. 

Dar după ce toată lumea ieşi din salon, chipul ce se 
întoarse către tânărul nostru nu mai era acela al unei 
regine trufase şi dispreţuitoare, ci un chip smerit şi pătimaş 
de femeie. 

Născut într-un mediu umil, crescut departe de lume, în 
semiobscuritatea aproape monahala a atelierului, Ascanio, 
oaspete puţin obişnuit al palatelor, în care rareori 
pătrunsese, însoţindu-l pe meşterul sau, era dinainte 
ameţit, tulburat, uluit de toată strălucirea aceea, de forfotă, 
de conversaţia la care asistase. Cugetul lui fusese cuprins 
ca de un vârtej atunci când o auzise pe doamna d:Etampes 


vorbind cu atâta dezinvoltura sau, mai bine zis, cu atâta 
cochetărie despre nişte planuri deosebit de importante şi 
împletind cu atâta familiaritate într-o singură frază 
destinele regilor cu soarta regatelor. Ca şi pro-viclenea, 
femeia această hărăzise, ca să zicem aşa, fiecăruia partea 
lui de suferinţă şi de bucurie şi, cu aceeaşi mâna cu care 
scuturase lanţuri, făcuse să se rostogolească coroane. ŞI 
această stăpână a celor mai înalte destine pământeşti, atât 
de semeaţa cu nobilii linguşitori, se întorcea acum spre el 
nu numai cu privirea duioasă a unei femei care iubeşte, dar 
şi cu expresia rugătoare a sclavei care se teme. Din simplu 
spectator, Ascanio devenea dintr-o dată principalul 
personaj al piesei. 

De altfel, cocheta ducesa calculase cu dibăcie şi pregătise 
din vreme această scenă. Ascanio simţi influenţa pe care 
femeia această începea s-o dobândească fără voia lui, nu 
asupra inimii, ci asupra gândurilor sale şi. Ca un copil ce 
era, lua o atitudine rezervată şi severă, ca să-şi ascundă 
tulburarea. Se prea poate ca în momentul acela să fi văzut 
trecând ca o umbră, între el şi ducesă, chipul neprihănit al 
Colombei. Cu rochia ei albă şi fruntea senină. 


XVII DRAGOSTE PATIMASA 

— Doamna - îi spuse Ascanio ducesei - mi-aţi cerut să vă 
făuresc un crin, dacă va mai amintiţi, şi mi-aţi poruncit să 
vă aduc desenul de îndată ce va fi gata. L-am terminat azi- 
dimineaţă şi-l puteţi vedea aici. 

— Avem tot timpul, Ascanio - spuse ducesa cu un zâmbet şi 
o voce de sirenă. De ce nu stai jos? Spune-mi, scumpul meu 
bolnăvior. Ce mai face rana dumitale? 

— Sunt pe deplin vindecat, doamna - răspunse Ascanio. 


— Vindecat la umăr, dar aici - spuse ducesă, punându-și 
mâna în dreptul inimii orfaurarului cu un gest fermecător şi 
afectuos. 

— Vă rog, divină doamnă, să uilati toate aceste prostii pe 
care îmi pare rău ca mi-am îngăduit s-o supăr pe domnia 
voastră. 

— O, Doamne, ce înseamnă aerul acesta crispat? Şi fruntea 
această mohorâta? Şi glasul aspru? Toţi oamenii aceştia te 
plictiseau, nu-i aşa, Ascanio? Eu, ce să-ţi mai spun, îi urăsc, 
îi detest din toată inima, dar mi-e teamă de ei. Oh, de-abia 
aşteptam să rămân singură cu dumneata, ai văzut ca 
repede am reuşit să scap de ei? 

— Aveţi dreptate, doamnă, simţeam ca n-am ce cauta în 
mijlocul unei societăţi atât de alese, eu, un. Biet artist, tare 
venisem aici doar ca să vă arăt crinul acesta. 


— O, Doamne, ai să mi-l arăţi îndată, Ascanio - spuse 
ducesă, clătinând din cap. Eşti mult prea rece şi mult prea 
ursuz cu prietena dumitale. Deunăzi ai fost atât de 
expansiv, atât de fermecător! Cum se explica schimbarea 
această, Ascanio? Cine ştie ce ţi-o fi spus meşterul 
dumitale, care nu mă poate suferi. Cum se poate să-i dai 
ascultare când mă bârfeşte. Ascanio? Hai, fii sincer ai vorbit 
cu el despre mine, nu-i aşa? Şi ţi-a spus ca e primejdios să 
te lucrezi în mine? Ca prietenia pe care ţi-am arătat-o 
ascunde, probabil, vreo capcană? [i-a spus, mărturiseşte, 
ca te urăsc, poate? 

— Mi-a spus ca mă iubiţi, doamna - răspunse Ascanio, 
uitându-se drept în ochii ducesei. 

Doamna d:Etampes rămase câteva clipe fără glas, copleşită 
de o mie de gânduri care se ciocneau în sufletul său. 
Dorise, fireşte, ca Ascanio să ştie că-l iubeşte, dar ar fi vrut 


să mai treacă un timp, ca să-l pregătească şi ca să poată 
distruge încetul cu încetul, fără a se arăta cumva 
interesată, pasiunea lui pentru Colombe. Acum când 
capcana pe care o întinsese fusese dată în vileag, nu mai 
putea spera să învingă decât printr o luptă făţişă, la lumina 
zilei. Se hotărî pe loc. 

— Ei bine, da - mărturisi ea - te iubesc. E o crimă oare? E 
măcar o greşeală şi poate cineva porunci dragostei sau urii 
pe care o poartă? N-ai fi aflat niciodată ca te iubesc. La ce 
bun ţi-aş fi spus-o, de vreme ce iubeşti pe alta? Omul 
acesta însa ţi-a dezvăluit tot, ţi-a arătat ce se ascunde în 
inima mea şi bine a făcut, Ascanio. Priveşte în adâncul ei şi 
vei vedea o adoraţie atât de nemărginită, încât nu se poale 
să nu fii mişcat. Şi acum, la rândul tău, auzi, Ascanio? 
Trebuie să mă iubeşti şi tu. 


Caracter puternic şi superior,  dispreţuitoare din 
perspicacitate, ambiţioasa din plictiseală, Anne d:Etampes 
avusese până atunci mai mulţi iubiţi dar nicio dragoste, îl 
prinsese în mrejele ei pe monarh, amiralul Brion o uimise, 
contele de Longueval îi plăcuse, dar în toate aceste legături 
creierul jucase întotdeauna rolul inimii, în sfârşit, 
descoperise într-o bună zi dragostea aceea tânără şi 
adevărată, duioasa şi adânca, pe care de atâtea ori o 
visase şi care-i rămăsese mereu necunoscută, şi iată ca 
tocmai acum îi stătea în cale o altă femeie. Ah, cu atât mai 
rău pentru ea! Nu ştia cu ce amarnica patima avea de 
luptat. Toată dârzenia, tot clocotul aprig al sufletului său 
Anne avea să le cheltuiască în această afecţiune. Femeia 
aceea nu bănuia încă ce cumplită nenorocire putea să fie 
faptul de a o avea pe ducesa d:Etampes rivala, ducesa 
d:Etampes, care dorea să-l păstreze pe Ascanio numai 


pentru ea şi care, cu o privire, cu un cuvânt, eu un gest era 
în stare, atât de mare era puterea ei, să sfărâme orice 
stavilă s-ar fi aflat între dânsa şi el. Acum însa zarurile 
fuseseră aruncate, ambiția, frumuseţea iubitei monarhului 
aveau să fie puse în slujba dragostei sale pentru Ascanio şi 
a geloziei pe care i-o stârnise Colombe. 


Biata Colombe, care în momentul acela stătea aplecată 
asupra  gherghefului, şedea la roata de tors sau 
îngenuncheata pe scaunul de rugăciune! 

În ceea ce-l priveşte pe Ascanio. În fată unei dragoste atât 
de hotărâte şi de primejdioase, se simţea în acelaşi timp 
fascinat, ademenit şi înspăimântat. Aşa cum îi spusese 
Benvenuto, Ascanio de-abia acum înţelegea - nu era vorba 
numai de un capriciu; îi lipsea însa, nu forţa care să-l ajute 
a se împotrivi, ci experienta ce amăgeşte şi subjuga. Nu 
avea decât douăzeci de ani şi era prea candid ca să se 
poată preface, îşi închipui, biet copil, ca, evocând amintirea 
Colombei, rostind numele tinerei şi naivei fete, va avea la 
îndemâna o armă în acelaşi timp ofensivă şi defensivă, o 
spadă şi un scut. Când, dimpotrivă, nu făcea decât să 
împlânte şi mai adânc săgeata în inima doamnei 
d:Etampes, pe care dragostea scutită de rivalități şi 
câştigată fără luptă ar fi plictisit-o poate după câtva timp. 
— Hai, Ascamo - continuă mai liniştită ducesă, văzând ca 
tânărul tăcea, înspăimântat poate de cuvintele ei - să uităm 
azi dragostea mea, pe care o vorbă nesăbuită rostită de 
dumneata a trezit-o într-un moment atât de nepotrivit. Să 
nu ne gândim deocamdată decât la dumneata. 


O, te iubesc mai mult pentru dumneata decât pentru mine, 
ţi-o jur. Vreau să-ţi luminez viaţa, aşa cum mi-ai luminat-o 


pe a mea. Eşti orfan, lasă-mă să ţin locul mamei dumitale. 
Ai auzit ce-i spuneam lui Montbrion şi lui Medina şi ţi-ai 
închipuit ca sunt stăpânită numai de ambiţie. 

Sunt ambiţioasa, e adevărat, dar numai din pricina 
dumitale De când crezi oare ca urzesc visul de a întemeia, 
pentru un vlăstar al Franţei, un ducat independent în inima 
ltaliei? De când te iubesc. Dacă voi fi regina acolo, cine va fi 
adevăratul rege? Dumneata. De dragul dumitale sunt în 
stare să clintesc din loc imperiul şi regalul. 

Ah, nu mă cunoşti încă, Ascanio, şi nu ştii ce fel de femeie 
sunt. După cum vezi, îţi spun cinstit adevărul, îţi dezvălui 
pe de-a-ntregul planurile mele. La rândul dumitale, Ascanio, 
spune-mi, te rog, tot ce ai pe sutlet. Care sunt dorinţele 
dumitale, ca să le împlinesc? Care sunt pasiunile dumitale, 
ca să le sprijin? 

— Doamnă, am să vă vorbesc tot aşa de deschis şi de 
cinstit ca şi dumneavoastră şi am să vă spun adevărul, aşa 
cum mi l-aţi spus şi domnia voastră. Nu doresc nimic, nu 
jinduiesc nimic, nu vreau nimic altceva decât dragostea 
Colombei. 

— Dar de vreme ce nu te iubeşte, după cum tu însuti mi-ai 
mărturisit! 

— Într-adevăr, deunăzi pierdusem orice speranţă Dar 
astăzi, cine ştie! ... Ascanio cobori privirea şi glasul. 
Dumneavoastră totuşi mă iubiţi - adăugă el. 


Ducesă rămase consternata în fată acestui adevăr 
copleşitor pe care pasiunea îl găsise instinctiv. Câteva clipe 
niciunul dintre ei nu mai spuse nimic. Dar aceste câteva 
clipe îi ajunseră pentru a se dezmetici. 

— Ascanio - rosti ea - să lăsăm deoparte deocamdată 
sentimentele. Te-am mai rugat o dată şi te rog din nou 


acum. Orice s-ar spune, dragostea, pentru voi, bărbaţii, nu 
înseamnă totul în viaţă. N-ai dorit niciodată, de pildă, 
onorurile, bogăţia, gloria? 

— O, bada, ba da. De o lună încoace le doresc cu toată 
însufleţirea - răspunse Ascanio, care, orice ar fi făcut, se 
întorca mereu, fără voia lui, la acelaşi gând stăruitor. 
Dintr-o dată tăcură amândoi. 

— Ţi-e dragă Italia? Continuă Anne. Facând un efort. 

— Da, doamna - răspunse Ascanio, Acolo sunt portocalii 
înfloriţi la umbra cărora e atât de plăcut să stai cu cineva. 
Acolo aerul albastru învăluie, dezmiardă şi împodobeşte 
atât de minunat luminoasă frumuseţe a femeilor. 

— O să te duc cu mine acolo, numai cu mine! Să fiu totul 
pentru tine, aşa cum tu ai să fii totul pentru mine! O, 
Doamne, Doamne! Exclamă ducesă, care la rândul său se 
simţea irezistibil îndemnata să vorbească mereu despre 
dragostea ei. Numaidecât însa, temându-se să nu-l sperie 
iar pe Ascanio, îşi lua seama şi continuă: Credeam ca mai 
presus de orice iubeai arta. 

— Mai presus de orice iubesc. Să iubeşti! spuse Ascanio. O, 
nu eu, ci meşterul meu Cellini îşi dăruieşte toată fiinţa 
operelor sale. Marele, admirabilul, neîntrecutul artist, el 
este. Eu nu sunt decât un biet ucenic, atâta tot. L-am urmat 
în Franţa, nu pentru a agonisi cine ştie ce avuţii, nici pentru 
a dobândi gloria, ci numai şi numai fiindcă ţineam la el şi n- 
aş fi fost în stare să mă despart de dânsul, căci la vremea 
aceea Cellini era totul pentru mine. Eu n-am o voinţă 
proprie şi nici destulă tărie pentru a fi în dependent, M-am 
făcut orfaurar ca să-i fiu pe plac şi pentru ca aşa dorea 
dânsul, după cum m-am făcut dăltuitor fiindcă îndrăgea cu 
atâta patima lucrurile cizelate cu migală şi fineţe. 


— Ei bine - spuse ducesa - atunci ascultă: să trăieşti în 
Italia, atotputernic, aproape ca un rege, să ocroteşti artiştii, 
pe Cellini în primul rând, să-i pui la îndemâna bronz, argint, 
aur, ca să cizeleze, să topească, să toarne şi, pe lângă 
toate acestea, să iubeşti şi să fii iubit, spune, Ascanio, nu e 
un vis minunat? 

— E raiul pe pământ, doamnă, dacă cea pe care aş iubi-o şi 
care, m-ar iubi ar fi Colombe. 

— lar Colombe, mereu Colombe! Izbucni ducesă. Bine, fie, 
deoarece este un subiect ce se 


încăpăţânează să revină mereu în discuţia noastră, în 
cugetele noastre, de vreme ce Colombe se afla aici între 
noi, tot timpul în fată ta, tot timpul în inima ta, să vorbim 
deschis şi fără niciun fel de ipocrizie despre ea şi despre 
mine, Colombe nu te iubeşte, ştii foarte bine. 

— O, nu. Acum nu mai ştiu, doamnă. 

— Dar din moment ce se mărita cu altul?! exclamă ducesă. 
— Poate c-o sileşte tatăl ei - răspunse Ascanio. 

— O sileşte tatăl ei! Şi-ţi închipui tu ca, dacă mai iubi aşa 
cum o iubeşti, îţi închipui tu ca, dacă aş fi în locul ei, c-ar 
exista pe lume putere, voinţa, autoritate care să ne poată 
despărţi? Aş îi în stare să părăsesc totul, să mă lepăd de 
toate, aş alerga în braţele tale, ţi-aş încredința dragostea, 
cinstea, viaţa mea! Nu. Nu, îţi spun ca nu te iubeşte şi, 
dacă vrei să ştii, pot să-ţi spun ca nici tu n-o iubeşti! 

— Eu?! Eu?! Să n-o iubesc pe Colombe?! Aşa mi se pare c- 
aţi spus, doamnă?! 

— Tu, n-o iubeşti. Te amăgeşti singur. La vârsta ta de obicei 
iubirea se confunda cu nevoia de a iubi Dacă m-ai fi înlâlnit 
mai înainte, m-ai fi iubit pe mine în locul ci. O, când. Mă 
gândesc c-ai fi putut să mă iubeşti! Ba nu, nu. E mai bine să 


fiu aleasă de tine. N-o cunosc pe această Colombe, poate fi 
frumoasă, poate fi neprihănita, poate fi tot ce vrei; fetele 
astea tinere însa nu ştiu să iubească. N-ai fi auzit din gura 
Colombe! Ceea ce ţi-am spus adineauri eu, a cărei iubire o 
dispreţuieşti, e prea orgolioasa, prea stăpânită, prea 
ruşinoasa poate ca s-o facă. Dragostea mea însa e cinstită 
şi vorbeşte cinstit. Mă dispreţuieşti, ţi se pare poate ca uit 
îndatoririle mele de femeie şi asta numai din pricină ca nu 
ştiu să mă prefac. Într-o zi când ai să cunoşti mai bine 
lumea, când te vei fi cufundat atât de adânc în vâltoarea 
vieţii, încât vei fi descoperit suferinţa, atunci ai să-ţi dai 
scama ca ai fost nedrept, atunci ai să mă admiri. Dar eu nu 
vreau să fiu admirată, Ascanio, vreau să fiu iubită, îţi spun 
încă o dată, Ascanio, dacă te-aş iubi mai puţin, aş putea să 
fiu ipocrită, abila, cochetă; te iubesc însa prea mult ca să 
vreau să te seduc. Vreau să primesc în dar inima ta. Nu 
vreau s-o răpesc. Cu ce o să te alegi de pe urma dragostei 
tale pentru copila asta? Răspunde. O să sufăr, scumpul meu 
drag, atâta tot. Eu însa ţi-aş putea fi de folos în multe 
privinţe. În primul rând, am suferit mai mult decât i-e dat să 
sufere unui om şi poate ca Dumnezeu va îngădui ca în 
schimbul acelui prisos de suferinţa pe care l-am avut de 
îndurat să fii cruțat tu, pe urmă, bogăţia mea, puterea mea, 
experienţa mea, le pun toate la picioarele tale. Viaţa mea 
se va împleti cu a ta şi voi putea astfel să te feresc de tot 
felul de greşeli şi de înjosiri. Pentru a dobândi avere, ba 
chiar şi glorie, adeseori un artist e nevoit să se înjosească, 
să fie slugarnic, abject. Cu mine însa n-ai de ce să te temi 
de aşa ceva. Am să te înalt mereu, voi fi scara ce se va 
aşterne la picioarele tale. Cu mine vei rămâne pururea 
mândrul, nobilul, neîntinatul Ascanio. 


— Dar Colombe, Colombe, doamnă! Nu este şi ea un 
mărgăritar neprihănit? 

— Crede-mă, copilule - răspunse ducesă, trecând de la 
exaltare la melancolie. Viaţa alături de candida, de 
nevinovată Colombe va fi searbăda şi monotonă. Sunteţi 
prea sublimi amândoi: Dumnezeu nu i-a făcut pe îngeri spre 
a-i uni între ei, ci spre a-i îndrepta pe cei răi. 

Ducesă rosti aceste cuvinte, cu un gest atât de elocvent şi 
cu atâta sinceritate în glas, încât Ascanio se simţi cuprins 
fără voia lui de o duioasă mila. 

— Vai, doamna - îi spuse el - îmi dau seama cât de mult 
sunt iubit de dumneavoastră şi sunt mişcat până în adâncul 
sufletului, dar şi mai bine încă este să iubeşti. 

— O, câta dreptate ai, câta dreptate! Prefer disprețul tău 
celor mai dulci cuvinte rostite de rege. Pentru prima oară 
simt ca iubesc, pentru prima oară, îţi jur! 

— Dar regele! Nu-l iubiţi, doamnă? 

— Nu! Sunt iubita lui, fără ca el să fie stăpânul inimii mele. 
— Dar dânsul vă iubeşte încă! 

— O, Doamne! Exclamă Anne. Privindu-l în ochi pe Ascanio 
şi cuprinzându-i amândouă mâinile în mâinile sale. Se poate 
oare să fii gelos pe mine, e cu putinţă asemenea fericire? 
Nu cumva regele îţi dă de bănuit? Ascultă, am fost până 
acum pentru tine ducesa bogată, nobilă, puternică, în stare 
să schimbe destinele unor coroane şi să răstoarne tronuri 
de dragul tău. Ţi-ar plăcea mai mult o biată femeie simplă, 
singuratică, retrasă de lume, îmbrăcată doar cu o rochie 
albă şi cu o floare de câmp în păr? Ti-ar plăcea mai mult, 
Ascanio? Să părăsim atunci Parisul, lumea, curtea. Să 
plecăm să ne ascundem undeva într-un colţ al Italiei tale, 
sub falnicii pini din lumea ta, lângă minunatul tău golf 
napolitan. Sunt gata s-o fac. Ascanio, Ascanio, faptul că-ţi 


jertfesc un iubit încoronat ar putea oare să-ţi măgulească 
orgoliul? 


— Doamna - spuse Ascanio, simțind fără voia lui cum i se 
topeşte inima la flacăra unei dragoste atât de puternice - 
doamnă, sunt prea mândru din fire şi prea pretenţios, orice 
aţi face, trecutul nu mi-l puteţi dărui. 

— Trecutul! Ce cruzi puteţi fi voi, bărbaţii! Trecutul! Dar 
poate fi trasă la răspundere o biată femeie pentru trecutul 
său când, de cele mai multe ori, trecutul acesta este opera 
unor întâmplări şi a unor împrejurări mai puternice decât 
ea? Să ne închipuim ca o furtună te-ar smulge de aici şi ca 
un vârtej te-ar purta până în Italia, peste un an, peste doi 
sau peste trei, când te vei întoarce ai putea oare să-i porţi 
supărare Colombei, pe care o iubeşti atât de mult acum, 
pentru ca se va fi supus voinţei părinţilor săi, măritându-se 
cu contele d Orbec? Ai putea să-i porţi supărare pentru 
virtutea ei? Ai fi în stare s-o pedepseşti pentru ca a dat 
ascultare uneia dintre poruncile lui Dumnezeu? Să zicem 
însa ca nu te-a cunoscut niciodată şi ca n-a păstrat 
amintirea ta, dacă, sătulă de atâtea necazuri, istovita de 
atâtea suferinţe, uitată o clipa de Dumnezeu, ar fi vrut să 
cunoască şi ea cât de cât raiul acesta ale cărui porţi erau 
închise pentru ea şi care se numeşte dragoste, dacă ar fi 
iubit pe un alt bărbat decât soţul ei, pe care nu-l putea iubi; 
dacă într-un moment de uitare de sine şi-ar fi dăruit sufletul 
unui alt suflet, în ochii tăi ar fi o femeie pierdută, ar fi pe 
veci pângărita în inima ta, o femeie care nu va mai avea 
dreptul să nădăjduiască vreodată asemenea fericire, fiindcă 
nu va putea să-ţi dăruiască trecutul ei în schimbul inimii 
tale! Ţi-o spun încă o dată, e o nedreptate, o cruzime | 


— Doamna... 

— De unde ştii ca nu ţi-am povestit chiar viaţa mea? 
Ascultă ce-ţi spun, ai încredere în mărturisirile mele. Îți 
repet ca am suferit mai mult decât îi este dat unui om să 
sufere. Ei bine, pe femeia această care a suferit, Dumnezeu 
o iartă, în timp ce tu nu te îndupleci s-o ieirti. I-ţi dai seama 
oare ca e mai măreț, mai frumos să te ridici din prăpastia în 
care ai căzut, decât să treci pe lângă ea fără s-o vezi, orbit 
de fericire? O, Ascanio, Ascanio, am crezut ca eşti mai bun 
decât ceilalţi, fiindcă eşti mai tânăr, fiindcă eşti ai mai 
framos. 


— O, doamnă! 

— Întinde-mi mâna, Ascanio, şi dintr-un salt am să mă înalt 
din adâncul prăpastiei până la inima ta. Vrei? 

Mâine voi fi rupt cu regele, cu toată curtea, cu lumea 
întreaga. O, ştiu să fiu dârza când iubesc. Şi, de altminteri, 
n-aş vrea să mă crezi mai generoasă decât sunt. Ceea ce-ţi 
jertfesc nu înseamnă mare lucru, crede-mă toţi oamenii 
aceştia nu preţuiesc cât o singură privire de-a ta. Dar dacă 
ai vrea să mă asculţi, copilule dragă, mai lasa să-mi păstrez 
puterea şi să urzesc mai departe planurile pe care le-am 
făurit în legătură cu noi. Prin mine ai să ajungi mare, fiindcă 
pentru voi, bărbaţii, dragostea este un mijloc de a dobândi 
gloria, toţi sunteţi ambiţioşi, mai curând sau mai târziu, dar 
sunteţi. Cât priveşte dragostea regelui, nu trebuie să te 
nelinişteşti; am să-i întorc privirile spre o altă femeie căreia 
îi va dărui inima, în timp ce eu voi rămâne stăpână pe 
cugetul sau. Alege, Ascanio! 

Puternic prin mine şi cu mine, ori umila prin tine şi cu tine. 
Uite, adineauri, după cum ai văzut, şedeam în jilţul acela şi 
toate mărimile curţii se aflau la picioarele mele. Asaza-te în 


locul meu, te rog, asaza-te acolo şi, de astă dată, am să 
stau eu la picioarele tale. O, ce bine-i aşa, Ascanio! Ce 
fericire, să te văd şi să te privesc! De ce te-ai schimbat la 
fată, Ascanio? O, dacă cel puţin te-ai îndura să-mi spui c-o 
să mă iubeşti cândva, mai târziu, mult mai târziu! 


— Doamnă! Doamnă! exclamă Ascanio, ascunzându-şi fată 
în palme şi astupându-şi în acelaşi timp ochii şi urechile, 
atât de fascinat se simţea de chipul şi glasul sirenei. 

— Nu-mi mai spune doamna - îl ruga ducesă, îndepărtând 
mâinile tânărului. Nici Anne însa nas vi ea să-mi spui, 
spune-mi Louise. Mă cheamă şi Louise, e un nume pe care 
nimeni nu-l foloseşte, un nume care va fi numai al tău. 
Louise! Lomse! Ascanio nu ţi se paie ca e un nume duios? 
— Ştiu unul şi mai duios - răspunse Ascanio. 

— O, ia seama, Ascanio! se zbârli leoaica ranita. Dacă mă 
faci să sufăr prea tare, am să ajung poate să te urăsc cu 
aceeaşi ardoare cu care acum te iubesc! 

— O, Doamne! Spuse tânărul, scuturând capul ca şi cam ar 
fi căutat să risipească vraja. Dumneavoastră sunteţi aceea 
care mă scoateţi din minţi şi-mi răvăşiţi sufletul! Aiurez 
cumva? Am fierbinţeli? Sau poate sunt în mrejele unui vis? 
Dacă vă spun cuvinte prea aspre, vă rog să mă iertaţi, o fac 
numai ca să mă dezmeticesc. Vă văd stând aici, la 
picioarele mele, dumneavoastră, atât de frumoasă, adorată 
de toată lumea, o regină! Nu se poate să existe asemenea 
ispite decât pentru a duce sufletele la pierzanie. Într- 
adevăr, chiar dumneavoastră aţi spus, sunteţi într-o 
prăpastie, dar în loc de a ieşi la lumină, mă trageţi şi pe 
mine în adâncul ei; în loc de a vă ridica împreuna cu mine, 
vreţi să mă prăvălesc împreuna cu dumneavoastră. O, vă 
rog, nu puneţi slabele mele puteri la o asemenea încercare! 


— Nu e nici încercare, nici ispita, nici vis: nu e nimic altceva 
decât o strălucită realitate de care ne aciuam amândoi, te 
iubesc, Ascanio, te iubesc! 

— Mă iubiţi, dar mai târziu vă veţi căi din pricina acestei 
iubiri, într-o bună zi îmi veţi reproşa tot ce-aţi făurit în viaţa 
mea sau tot ce-am distrus în viaţa dumneavoastră. 

— A, nu mă cunoşti - protestă ducesa - dacă mă crezi atât 
de slabă, încât să mă pot căi de ceva! Uite, vrei o dovadă? 
Şi fără să mai stea pe gânduri, Anne se duse şi se aşeză la 
o masă pe care se afla cerneala şi hârtie şi, luând în mâna o 
pană, scrise în grabă câteva cuvinte. 

— Uite - spuse ea - să vedem dacă mai cutezi să te 
îndoieşti. 

Ascanio luă hârtia şi citi: 

„Ascanio, te iubesc, urmează-mă oriunde mă voi duce sau 
lasă-mă să te urmez oriunde te vei duce tu 

ANNE D'HEILLY” 

— O, nu se poate, doamnă! Aş avea impresia ca dragostea 
mea e o ruşine pentru dumneavoastră. 

— O ruşine! Exclamă ducesă, îţi închipui cumva ca eu ştiu 
ce înseamnă ruşinea?! Sunt prea mândra pentru asta. 
Mândria e virtutea mea. 


— Cunosc o virtute mai dulce şi mai sfânta - spuse Ascanio, 
agăţându-se cu o sforţare disperată de amintirea Colombei. 
Cuvintele lui o loviră drept în inimă. Ducesă se ridică, 
tremurând toată de indignare. 

— Eşti un copil îndărătnic şi crud, Ascanio - rosti ea cu o 
voce sugrumată. Aş fi vrut să-ţi cruţ multe suferinţe, dar îmi 
dau seama ca numai durerea te va ajuta să cunoşti viaţa. Ai 
să te întorci la mine, Ascanio, ai să te întorci rănit, 


sângerând, sfâşiat, şi abia atunci ai să te dumireşti cât 
preţuieşte Colombe a dumitale, şi cât preţuiam eu. Am să 
te iert fiindcă te iubesc, până atunci însa se vor întâmpla 
lucruri îngrozitoare! La revedere! 

Şi doamna d:Etampes ieşi, turbată de ură şi de dragoste, 
uitând ca lăsa în mâinile lui Ascanio cele două rânduri pe 
care le aşternuse pe hârtie într-un moment de uitare de 
sine. 


XVIII DRAGOSTE VISATOARE 

De îndată ce Ascanio n-o mai avu în fată ochilor pe doamna 
d-Etampes, vraja ademenitoare pe care femeia această o 
răspândea în jurul ei se risipi şi tânărul putu să vadă 
limpede ce se petrecea în sufletul său şi în preajmă să. 
Printre altele, îşi amintea de două lucruri pe care le 
spusese. Colombe s-ar fi putut să-l iubească de vreme ce 
doamna d:Etampes îl iubea. De aci înainte viaţa să nu-i mai 
aparţinea, instinctul îl slujise sugerându-i aceste două idei, 
dar îl înşelase îndemnându-l să le rostească. Dacă sufletul 
cinstit şi drept al tânărului nostru s-ar fi putut îndupleca să 
recurgă la prefăcătorie, totul era salvat, din păcate însa o 
pusese în gardă pe amarnica şi înveninata ducesă. Bătălia 
ce urma să se dea avea să fie cu atât mai cumplită, cu cât 
n-o ameninţa decât pe Colombe. 

Totuşi pătimaşă şi primejdioasă confruntare cu Anne îi 
folosise lui Ascanio într-un fel. Datorită ei se simţea acum 
stăpânit de o inexplicabilă înflăcărare şi de o nebănuită 
încredere. Gândirea sa, îmbătata de spectacolul la care 
asistase ca şi de propriile sale eforturi, era foarte harnică şi 
plină de cutezanţă, drept care se hotărî vitejeşte să afle 
întrucât speranţele lui erau întemeiate ca să pătrundă în 
sufletul Colombei, chiar dacă n-ar fi descoperit în el decât 


indiferenta. Dacă întradevar Colombe îl iubea pe contele 
d-Orbec, ce rost ar mai fi avut să-i ţină piept doamnei 
d-Etampes? N-avea decât să facă tot ce poftea cu o viaţă 
stingheră, dispreţuita, urgisita, pierdută. Va fi ambițios, va 
deveni ursuz şi rău, oi, şi? Mai presus de orice însa nu 
trebuia să rămână cu îndoiala în suflet, şi să păşească dârz 
în întâmpinarea destinului său. În cazul acesta, legământul 
doamnei d:Etampes îi chezăşuia viitorul. 

Ascanio luase această hotărâre în timp ce se întorcea acasă 
pe chei, privind soarele ce scapata învăpăiat în spatele 
turnului Nesle, profilat negru pe cer. Sosind la palat, fără a 
mai sta în cumpănă şi fără a mai zăbovi o clipa, se duse 
mai întâi să ia câteva giuvaeruri, apoi se îndrepta eu pasi 
siguri spre poarta pavilionului, în care bătu de patru ori. 

Din fericire, coană Perrine se afla în apropiere. Cuprinsă de 
mirare şi de curiozitate, se grăbi să-i deschidă cu toate 
astea, dând cu ochii de ucenic, se socoti datoare să-l 
întâmpine cu răceală. 

— Ah, dumneata erai, domnule Ascanio - spuse ea. Ce 
doreşti? 

— Doresc, scumpa coană Perrine, să-i arăt imediat 
domnişoarei Colombe aceste giuvaeruri. E cumva în 
grădină? 1 

— Da, pe aicea! Dar stai puţin, tinere, ca vin şi eu. 


Ascanio, care nu uitase drumul, o şi luase la picior, fără să 
se m-ai sinchisească de guvernanta. 

„La urma urmei - îşi spuse ea, oprindu-se pentru a se 
adânci într-o profundă cugetare - cred că-i mai bine-sa nu 
mă duc după ei şi s-o las pe Colombe să aleagă singura 
lucrurile pe care vrea să le cumpere pentru ea ori să le 
dăruiască. Nu se cade să fiu de fată dacă, aşa cum probabil 


se va întâmpla, va pune deoparte pentru mine o mică 
atenţie. Am să sosesc tocmai bine când va fi terminat cu 
cumpărăturile, şi atunci, bineînţeles, ar fi urât din partea 
mea să refuz. Aşadar, să rămânem pe loc şi să nu 
stingherim în niciun fel inimă bună a copilei noastre, draga 
de ea! 

Precum se vede, onorabila doamna ştia să fie de o discreţie 
desăvârşită. 

De zece zile, Colombe renunţase să se mai întrebe dacă 
Ascanio devenise cu adevărat cel mai scump gând al ei. 
Neştiutoarea şi  nevinovată copila habar n-avea ce 
înseamnă a iubi, cu toate ca sufletul ei era plin de iubire, în 
sinea ei îşi spunea ca făcea rău lăsându-se legănată de 
asemenea vise, se apară însa zicându-şi ca, fără îndoiala, 
nu-l va mai vedea niciodată pe Ascanio şi nici nu va avea 
mângâierea de a se dezvinovăţi fată de el. 

Folosindu-se de pretextul acesta, Colombe zăbovea în 
fiecare seară pe banca pe care îl văzuse stând lângă ea şi 
acolo îi vorbea, îl ascultă, retrăind cu tot sufletul amintirea 
această, mai apoi, când începea să se întunece şi glasul 
coanei Perrine o îndemna stăruitor să intre înăuntru, 
frumoasă visătoare se îndrepta agale spre casă şi, 
dezmeticindu-se, în sfârşit, abia atunci, dar numai atunci. 
Îşi amintea de poruncile tatălui său, de contele d:Orbec, şi 
de timpul care nu stătea-n loc. Insomniile ei erau 
chinuitoare, dar nu chiar într-atât ca să spulbere farmecul 
nălucirilor din amurg. 


În seara aceea, ca de obicei, Colombe era pe cale tocmai să 
retrăiască vraja ceasului petrecut alături de Ascanio, când, 
rididnd ochii, dădu un țipăt - Ascanio se afla îni fată ei, în 
picioare, şi o privea fără să spună nimic. 


O găsea schimbată, dar şi mai frumoasă. Paloarea şi 
melancolia se potriveau de minune cu trăsăturile ideale ale 
chipului său. Părea şi mai puţin ca înainte o fiinţă 
pământească. De aceea, văzând-o mai încântătoare ca 
oricând, Ascanio fu cuprins din nou de temerile sfielnice pe 
care dragostea doamnei d:Etampes reuşise să i le 
risipească un moment. Cum ar fi putut oare făptura aceea 
divină să-l iubească vreodată? 

Cei doi adorabili copii care se iubeau de atâta vreme fără 
să şi-o fi mărturisit niciodată şi care îşi pricinuiesc unul 
altuia atâtea suferinţe stăteau acum faţă-n fată. Şi de 
vreme ce se întâlniseră, în fine, ar fi trebuit să parcurgă în 
câteva clipe distanţa pe care o străbătuseră fiecare în 
parte, în visurile lor. Puteau acum să lămurească mai întâi 
neînțelegerile dintre ei şi, descoperind de îndată ca inimile 
lor erau strâns unite, să lase să se reverse într-o nestăvilită 
izbucnire de bucurie simţămintele lor atât de dureros 
înfrânate până atunci. 


Din păcate însa amândoi erau prea timizi ca s-o facă şi, cu 
toate ca emoția pe care o încercau revăzându-se îi intimida 
şi pe unul, şi pe celălalt, sufletele lor îngereşti nu se 
întâlniră decât după un ocoliş. 

Îmbujorata la fată, fără să spună un cuvânt, Colombe se 
ridicase brusc în picioare. Ascanio, palid de emoție, cauta a- 
şi stăpâni cu o mâna tremurătoare bătăile inimii. 

Începură să vorbească amândoi deodată, el pentru a spune: 
„Mă iertaţi, domnişoară, dar miati îngăduit să vă arăt 
câteva giuvaeruri, ea murmurând: „Mă bucur, domnule 
Ascanio, ca te văd pe deplin însănătoşit! 

Se întrerupseră amândoi în acelaşi timp, dar, cu toate ca 
glasurile lor melodioase se amestecaseră, fiecare auzise 


lămurit ceea ce spusese celălalt, deoarece Ascanio, 
încurajat de zâmbetul involuntar pe care, în chip firesc, 
această împrejurare îl făcuse să mijească pe buzele tinerei 
fete, răspunse, ceva mai sigur de sine: 

— Aţi binevoit să vă mai amintiţi c-am fost rănit? 

— Am fost îngrijorate, coană Perrine şi cu mine, şi ne-am 
mirat ca nu v-am mai văzut - adaugă Colombe. 

— Îmi pusesem în gând să nu mai vin. 

— Dar pentru ce? 

Era un moment hotărâtor şi Ascanio se văzu nevoit să se 
sprijine de un copac, apoi, adunândusi toate puterile şi tot 
curajul, rosti cu răsuflarea tăiată: 

— Acum pot să vă mărturisesc: fiindcă va iubeam. 

— Şi acum? 

Strigătul ce-i scăpase Colombei ar fi risipit toate îndoielile 
unui om mai dibaci decât Ascanio, căruia reuşi doar să-i 
învioreze un pic speranţele. 

— Acum - răspunse el - am putut, vai, să măsor distanţa 
care ne desparte, ştiu ca sunteţi logodnica fericită a unui 
nobil conte. 

— Fericită! îl întrerupse Colombe, zâmbind cu amărăciune. 
— Cum? Doamne sfinte, s-ar putea oare să nu-l iubiţi pe 
conte? Spuneţi-mi, nu e vrednic cumva de dumneavoastră? 
— E bogat, e puternic, e mult mai presus decât mine, dar l- 
ai văzut cum arată? 

— Nu, şi m-am temut să întreb pe cineva. De altminteri, nu 
ştiu de ce, dar eram convins ca e tânăr şi fermecător şi ca 
va plăcea. 

— E mai bătrân decât tatăl meu şi mă înfior numai când mă 
uit la el - mărturisi Colombe, ascunzându-şi fată în palme, 
cu un gest de scârba pe care nu şi-l putu stăpâni. 


Scos din minţi de bucurie, Ascanio căzu în genunchi, cu 
mâinile împreunate, palid la fată şi cu ochii pe jumătate 
închişi, dar, cu o privire sublima ce scânteia pe sub 
pleoapele lăsate şi cu un zâmbet dumnezeiesc de frumos 
ce înflorea pe buzele-i albite, Colombe rosti cu spaima: 

— Ce ai, Ascanio? 

— Ce am? izbucni tânărul, descoperind în copleşitoarea lui 
bucurie curajul pe care i-l trezise mai înainte suferinţa. Ce 
am? Dar te iubesc, Colombe! 

— Ascanio! Ascanio! murmură Colombe, cu un glas 
mustrător şi încântat şi, în acelaşi timp, duios ca o 
mărturisire. 

Se înţeleseseră totuşi: inimile lor se contopiseră şi, înainte 
de a-şi fi dat seama, buzele lor se împreunaseră. 

— Dragul meu - spuse Colombe, respingându-l uşor. 

Se priviră altfel ca în extaz, cei doi îngeri se recunoşteau în 
sfârşit. Există momente pe care nu le întâlneşti decât o 
singură dată în viaţă. 

— Va să zică - stărui Ascanio - nu-l iubeşti pe contele 
d-Orbec şi poţi deci să mă iubeşti pe mine. 

— Dragul meu - rosti din nou Colombe cu vocea ei adânca 
şi dulce - până azi numai tatăl meu m-a sărutat pe frunte şi 
încă destul de rar, din păcate! Sunt o copilă neştiutoare 
care nu cunoaşte câtuşi de puţin viaţa, dar am simţit după 
freamătul pe care sărutul dumitale l-a stârnit în mine ca e 
de datoria mea să-mi leg soarta de a dumitale ori s-o 
hărăzesc cerului. Da, căci dacă s-ar întâmpla altfel, sunt 
convinsă c-ar fi o nelegiuire! Buzele dumitale mi-au 
pecetluit soarta, miruindu-mă logodnica şi soţia dumitale, şi 
chiar claca tatăl meu ar spune acum nu, eu nas da crezare 
decât glasului ce spune în mine Da şi care este glasul lui 


Dumnezeu. Tata mâna mea, care de aci înainte este a 
dumitale. 


— Îngeri din cer, ascultaţi-o şi râvniţi-mi fericirea! Exclamă 
Ascanio. 

Extazul nu poate fi nici zugravit, nici exprimat prin cuvinte. 
Cei ce sunt în măsură să-şi amintească asemenea clipe n- 
au decât să-şi evoce amintirile. Noua însa ne-ar fi cu 
neputinţă să vă înfăţişăm cuvintele, privirile, strângerile de 
mâna ale celor doi copii neprihăniţi şi frumoşi. Sufletele lor 
curate se îngemănau aşa cum două izvoare îşi amestecă 
apele cristaline fără să-şi schimbe starea firească şi 
culoarea. Ascanio nu atinse nici măcar cu umbra unui gând 
rău fruntea neprihănită a iubitei sale, iar Colombe se 
sprijinea încrezătoare de umărul logodnicului sau Dacă în 
clipa aceea Fecioara Maria i-ar fi privit din tării, nar fi întors 
capul. 

Când începi să iubeşti, simţi nevoia ca dragostea de care 
eşti însufleţit să cuprindă cât mai mult din viaţa ta, cu 
prezentul, trecutul şi viitorul ei. De îndată ce putură să 
vorbească, Ascanio şi Colombe îşi împărtăşiră toate 
necazurile şi toate speranţele lor din ultimele zile. Era o 
adevărată încântare. Fiecare din ei putea să spună 
povestea celuilalt. Suferiseră îndeajuns şi unul, şi celălalt şi 
amintindu-şi suferinţele prin care trecuseră amândoi, 
zâmbeau. 


La un moment dat ajunseira să vorbească şi despte viitor şi 
atunci chipurile lor deveniră îngândurate şi triste. Oare ce 
le hărăzise Dumnezeu pentru a doua zi? Legile divine 
mărturiseau ca erau făcuţi unul pentru altul, dar 
convenientele omeneşti înfierau căsătoria lor, socotind-o 


nepotrivită, monstruoasa Ce era de făcut? Cum să-l 
convingă pe contele d:Orbec să renunţe la solia lui? Ori pe 
prefectul Parisului saşi dea fată după un meşteşugar? 

— Vai, dragul meu - spuse Colombe - ţi-am făgăduit să-mi 
leg viaţa de a dumitale ori s-o închin cerulni, dar până la 
urmă îmi dau seama ca tot cerului va fi sorocita. 

— Nu! protestă Ascanio, mie! Fireşte ca doi copii ca noi nu 
sunt în stare să urnească din loc o lume întreaga, dai— am 
să mă destainuesc meşterului meu drag, Benvenuto Cellini 
El e cu adevărat puternic, Colombe, şi priveşte de sus toate 
lucrurile! O, el poate face totul pe pământ, aşa cum 
Dumnezeu rânduieşte totul în ceruri, şi orice şi-ar pune în 
gând dace la bun sfârşit. El va găsi mijlocul ca să fii a mea. 
Nu ştiu cum o să facă, dar sunt sigur de asta. Îi place să 
înfrunte piedicile. O să-i vorbească lui Francisc |, o să-l 
convingă pe tatăl tău. Benvenuto e în stare să clintească şi 
munţii din loc. Singurul lucru pe care nu l-ar fi putut 
îndeplini şi pe care l-ai îndeplinit tu fără ca el să se 
amestece în vreun fel este faptul ca mă iubeşti. Restul e 
mult mai uşor. Vezi tu, iubita mea, acum cred în minuni. 


— Draga Ascanio, dacă dumneata nădăjduieşti, nădăjduiesc 
şi eu. N-ai vrea ca, la rândul meu, să fac şi eu o încercare? 
Spune-mi. E cineva care poate avea o înrâunre hotărâtoare 
asupra tatălui meu. Vrei să i spun doamnei d:Etampes? 

— Doamna d:Etampes! exclamă Ascanio. O, 

Doamne, uitasem de ea! 

În cuvinte simple şi fără niciun fel de 


înfumurate, Ascanio începu a-i povesti cum o întâlnise pe 
ducesă, cum ducesa se îndrăgostise de el, cum în aceeaşi zi 
chiar, cu o oră mai înainte, se declarase duşmanca de 


moarte a celei pe care o iubea, dar ce-are a face? Sarcina 
lui Benvenuto avea să fie ceva mai grea, atâta tot, nu se 
speria el de un potrivnic mai mult. 

— Dragul meu! — spuse Colombe - dumneata ai încredere 
în meşterul dumitale, eu am încredere în dumneata. 
Voibeste-i lui Cellini cât mai curând cu putinţă şi lasă-l pe 
elsa ne hotărască soarta. 

— Chiar mâine am să-i destainuesc tot. Ţine atât de mult la 
mine! O să mă înţeleagă numaidecât. Dar ce-i cu tine, 
Colombe, draga mea? De ce te-ai întristat? 

Fiecare frază din povestirea lui Ascanio o ajutase pe 
Colombe să simtă cât de mult îl iubeşte, făcând să 
pătrundă tot mai adânc în mima ei ghimpele geloziei şi, în 
câteva rânduri, întinsese comulsiv mâna lui Ascanio, pe 
care o ţinea de mâinile ei. 

— Ascanio, doamna d:Etampes e atât de frumoasă! Şi e 
iubita unui rege atât de mare! O, Doamne, n-a lăsat oare 
nicio urmă în sufletul tău? 

— Te iubesc! Răspunse Ascanio 

— Aşteaptă-mă puţin - spuse Colombe. Se întoarse după 
câteva clipe cu un crin alb şi proaspăt de toată frumuseţea. 
— Ascultă - îl rugă ea - în timp ce ai să lucrezi la crinul de 
aur şi nestemate pe care ţi l-a poruncit femeia această, 
arunca din când în când o privire spre crinul meu cules din 
grădina Colombei. 

Şi cu aceeaşi cochetărie cu care doamna d:Etampes ar fi 
făcut acest lucru, săruta floarea şi i-o întinse ucenicului. 

În momentul acela coană Perrine se ivi la capătul aleii. 

— Rarmâi cu bine şi pe curând! spuse repede Colombe. 
Punând mâna pe buzele iubitului ei cu un gest furiş, plin de 
gingăşie. 

Guvernanta se apropie de ei. 


— Ei, fetiţa mamei - o întreba pe Colombe - lai luat la refec 
cum se cuvine pe fugarul nostru, şi ai ales niscai giuvaeruri 
frumoase? 

— Poftim, coană Perrine! spuse Ascanio, punând în mâinile 
simandicoasei doamne cutia cu giuvaeruri pe care o luase 
cu el, dar pe care nici măcar nu apucase s-o deschidă. 
Domnişoara Colombe şi cu mine ne-am gândit să te lăsăm 
pe domnia ta să alegi de aici ce ţi-o plăcea mai mult, şi 
mâine am să trec să le iau pe celelalte. 

Spunând aceste cuvinte, pleca însufleţit de bucuria sa, 
aruncându-i Colombei o ultimă privire ce-i mărturisea tot ce 
avea să-i mărturisească. 

La rândul său, Colombe, cu mâinile încrucişate pe piept ca 
şi cum ar fi vrut să păstreze cât mai bine fericirea cuibărita 
înăuntru, rămase locului fără să facă nici cea mai mică 
mişcare, în timp ce coană Perrine alegea printre minunăţiile 
aduse de Ascanio. 

Din păcate bietei copile îi era dat să fie trezită în chipul cel 
mai cumplit din dulcea ei visare. 

La un moment dat se pomeni cu o femeie care venise 
însoţită de unul din oamenii prefectului. 

— Monseniorul conte d:Orbec, care trebuie să se întoarcă 
poimâine - o înştiinţa femeia - m-a trimis spre a intra în 
slujba doamnei, începând chiar de azi. Cunosc cele mai noi 
şi mai frumoase croieli de îmbrăcăminte şi am primit 
poruncă din partea monseniorului conte şi a jupânului 
prefect să-i lucrez doamnei o splendidă rochie de brocart, 
deoarece doamna ducesa d:Etampes urmează s-o prezinte 
reginei pe doamna în ajunul plecării maiestăţii sale la Saint- 
Germain, adică peste patru zile. 


După scena pe care am înfăţişat-o mai înainte cititorilor, e 
lesne de închipuit efectul zdrobitor pe care această îndoita 
veste îl avu asupra Colombei. 


XIX DRAGOSTE IDEALA 

A doua zi  dis-de-dimineaţă, Ascanio, hotărât saşi 
încredinţeze soarta în mâinile meşterului, se îndrepta spre 
turnătorie, unde Cellini lucra în fiecare dimineaţă. Dar în 
momentul când se pregătea să bată la uşa încăperii pe care 
Benvenuto o numea chilia lui, se auzi glasul zburdalnicei 
Scozzone. Îşi spuse ca poate îi poza şi se retrase discret, cu 
gândul de a se întoarce puţin mai târziu. Până atunci începu 
să se plimbe prin grădină palatului Nesle, cugetând la ceea 
ce trebuia să-i spună lui Cellini şi ia ceea ce probabil Cellini 
avea să-i răspundă. 

Scozzone totuşi nu venise acolo să poze? Mai mult chiar, 
niciodată până atunci nu păşise pragul chiliei în care, spre 
exasperarea curiozităţii sale, nimeni nu pătrunsese încă şi 
unde Benvenuto, cu niciun preţ, n-ar fi îngăduit să fie 
tulburat de cineva. Cu atât mai apriga fu mânia meşterului 
în clipa în care se întoarse şi o zări în spatele lui pe 
Catherine, deschizând, mai mari ca niciodată, ochii săi mari 
şi vioi. Dorinţa de a vedea a indiscretei Scozzone, de 
altminteri, avea prea puţine motive să fie satisfăcută. 
Câteva desene pe pereţi, o draperie verde în dreptul 
ferestrei, o statuie începuta a zeiţei Hebe şi o garnitură 
întreaga de unelte de sculptură alcătuiau mobilierul 
încăperii. 


— Ce vrei. Năpârca mică? Ce cauţi aici? Pentru numele lui 
Dumnezeu, ai de gând să te ţii după mine şi-n iad? Se 
burzului Benvenuto, dând cu ochii de Catherine. 


— Vai, meştere! Spuse Scozzone cu cel mai suav glăscior al 
ei. Zău, crede-mă ca nu sunt o năpârcă. Ce-i drept, ca să nu 
te părăsesc, aş fi gata să mă ţin după dumneata şi-n iad, iar 
dacă am venit aici, am făcut-o numai fiindcă e singurul loc 
unde îţi pot vorbi între patru ochi. 

— Hai, repede! Ce-ai să-mi spui? 

— O. Doamne, Benvenuto - spuse Scozzone, zărind 
macheta statuii - ce chip minunat! Asta trebuie să fie Hebe 
a dumitale. Nu mi-am închipuit ca era aproape gaia. Ce 
frumoasă el 

— Nu-i aşa? întări Benvenuto. 

— O, da, foarte frumoasă şi-mi dau seama acum de ce nu 
m-ai pus să-ţi pozez pentru lucrarea asta. Dar după ce 
model ai lucrai? întreba Scozzone, îngrijorata. N-am văzut 
intrând sau ieşind de aici nicio femeie. 

— Taci din gura! Ascultă, fetiţa dragă, cred ca n-ai venit aici 
ca să vorbim despre sculptura. 

— Nu, meştere, e vorba de Pagolo al nostru. Ei bine, am 
făcut aşa cum mi-ai spus, Benvenuto. leri seară a profitat 
ca lipseai de acasă ca să-mi împuie iar urechile cu veşnica 
lui dragoste şi l-am ascultat până la capăt, aşa cum mi-ai 
poruncit. 


— Aşa, va să zică! Pramatia! Şi ce-ţi spunea? 

— Să mori de râs şi alta nu, zău aş fi dat oricât să fi fost şi 
dumneata acolo. Baga de seama, ca să nu dea ceva de 
bănuit, în timp ce-mi vorbea, vicleanul, meşterea la 
încuietoarea de aur pe care i-ai poruncit s-o facă, şi 
declaraţia lui era cu atât mai duioasă, cu cât n-a lăsat o 
clipa din mâna pila. „Draga Chaterine, îmi spunea, mă 
topesc de dorul dumitale; când ai să te înduri oare să nu 
mă mai chinuieşti aşa?! Un cuvânt, spune-mi măcar un 


cuvinţel! Îţi dai seama doar ce-aş putea să păţesc din 
pricina dumitale dacă s-ar întâmpla să nu _ isprăvesc 
încuietoarea asta, meşterul ar putea să bănuiască ceva şi, 
dacă ar bănui ceva, ar fi în stare să mă ucidă fără niciun pic 
de milă, cum vezi, dar, sunt gata să înfrunt totul de dragul 
ochilor dumitale frumoşi. Doamne Isuse Hristoase! Şi 
afurisita asta de lucrare care parcă sta pe loc. La urma 
urmei, Catherine, la ce-ţi foloseşte să-l iubeşti pe 
Benvenuto? Nu-ţi arata niciun dram de recunoştinţă, nici 
măcar nu-i pasa de dumneata. lar eu te-aş iubi cu o 
dragoste atât de fierbinte şi de chibzuita totodată! Nimeni 
n-ar băga de seama, în niciun caz nu s-ar întâmpla să te 
compromit, zău crede-mă, te poţi bizui pe discreţia mea 
desăvârşită. Uite, a adăugat el, încurajat de tăcerea mea, 
am şi găsit un adăpost sigur şi foarte bine ascuns unde am 
putea sta de vorbă fără nicio teamă. 

Ha! Ha! N-ai să ghiceşti, niciodată ascunzătoarea pe care 
pehlivanul ăsta a ochit-o. Mă prind pe ce vrei, numai 
frunţile astea plecate şi ochii ăştia ce privesc pe furiş sunt 
în stare să descopere asemenea colţişoare, îşi pusese în 
gând să adăpostească dragostea noastră, ştii unde? În 
capul statuii uriaşe a lui Marte la care lucrezi dumneata... 
Te poţi urca până acolo cu o scară, zice. Pretinde ca 
înăuntru ar fi o încăpere foarte drăguță undenimeni nu te 
poate vedea şi de unde ai o privelişte minunată asupra 
împrejurimilor. 


— O idee într-adevăr formidabila - spuse Benvenuto, 
râzând. Şi ce i-ai răspuns, Scozzone? 

— l-am răspuns izbucnind într-un hohot cumplit de râs, 
fiindcă, după cum ştii, niciodată nu mi-am putut stăpâni 
râsul, şi jupân Pagolo a rămas, bietul, mofluz. A încercat 


atunci în fel şi chip să mă înduioşeze, spunându-mi ca n-am 
inima, ca vream să-l bag în mormânt şi aşa mai departe, în 
timp ce meşterea cu ciocănelul şi cu pila, mi-a tot îndrugat 
aşa verzi şi uscate o jumătate de oră încheiata, fiindcă-i 
merge gura ca o melnita când începe să vorbească. 

— Şi până la urmă ce i-ai răspuns, Scozzone? 

— Ce să-i răspund? În momentul când ai bătut la poartă, 
cum tocmai pusese pe masa încuietoarea pe care o. 
Terminase, în sfârşit, i-am luat mâna cu un aer foarte serios 
şi i-am spus: „Pagolo, ai vorbit ca un bombonel! 

De aceea, când ai intrat înăuntru, avea o mutră aşa de 
plouată. 


— Ei, uite, ai făcut rău, Scozzone! Nu trebuia să-l 
descurajezi. 

— Mi-ai spus să-l ascult şi l-am ascultat. Dacati închipui 
cumva ca e aşa de lesne să asculţi palavrele băieţilor 
frumoşi! Dacă într-o bună zi se întâmpla vream bucluc? 

— Nu trebuia numai să-l asculţi, fetiţe, trebuie să-i şi 
răspunzi, asta neapărat, pentru ca planul meu să 
reuşească. Vorbeşte-i la început fără supărare, pe urmă cu 
îngăduinţă, după aceea cu dulceaţă, Când ai să ajungi 
acolo, am să-ţi spun ce mai ai de făcut. 

— Dar ştii ca asta poate să ducă departe? Ar trebui să fii şi 
dumneata prin apropiere. 

— Fii pe pace, Scozzone, o să am eu grijă să ies la iveală la 
momentul potrivit. Ai încredere în mine şi fă aşa cum îţi 
spun, Du-te acum, porumbiţo, şi lasă-mă să lucrez. 
Catherine ieşi sărind într-un picior şi râzând dinainte de 
renghiul pe care Cellini se pregătea să i-l joace lui Pagolo şi 
despre care totuşi nu avea nici cea mai mică idee. 


Cu toate astea, după plecarea ci, Benvenuto nu se apucă 
de lucru, aşa cum spusese. Se repezi la fereastră, de unde 
se vedea pieziş curtea pavilionului, şi rămase acolo adâncit 
parcă în contemplare. O bătaie în uşă îl smulse însa brusc 
din visarea lui. 

— Mii de trăsnete! Răcni el, furios. Cine mai e acolo? Nu mă 
poţi lăsa odată în pace, drăcia dracului)! 

— Îţi cer iertare, meştere! Se auzi glasul lui Ascanio. 

Dar dacă te stingheresc cumva, pot să plec. 

— Cum, tu eşti, fătul meu? Nu, sigur ca nu, tu nu mă poţi 
stingheri niciodată. Ce s-a întâmplat şi ce doreşti de la 
mine? 

Benvenuto se duse să-i deschidă chiar el uşa elevului sau 
iubit. 

— Îţi tulbur singurătatea şi nu te las să lucrezi - spuse 
Ascanio. 

— Nu, Ascanio, tu eşti oricând binevenit. 

— Meştere, am să-ţi destăinuiesc un secret şi să-ţi cer un 
serviciu. 

— Vorbeşte. De ce ai nevoie, de punga mea? De braţul 
meu? De mintea mea? 

— S-ar putea să am nevoie de toate deopotrivă, meştere 
dragă. 

— Cu atât mai bine! Sunt al tău, cu trup şi suflet, Ascanio. 
Şi eu vreau, de altminteri, să-ţi fac o mărturisire, da, o 
mărturisire, fiindcă, fără să fiu, cred, vinovat, o să am 
remuşcări până ce nu voi fi primit dezlegarea ta. Dar 
vorbeşte tu mai întâi. 

— Ei bine, meştere. Dar, sfinte Dumnezeule, cei cu 
macheta asta?! Exclamă Ascanio, lăsându-şi vorba 
neterminată. 


Dăduse cu ochii de statuia începuta a zeiţei Hebe şi, în 
statuia începuta, o recunoscuse pe Colombe. 


— E Hebe - spuse Benvenuto, ai cărui ochi începură a 
scânteia - zeiţa tinereţii. Ţi se pare frumoasă, Ascanio? 

— O, e o adevărată minune! Dar figura mi-e cunoscută, 
cred ca nu e o nălucire, 

— Indiscretule! De vreme ce ai ridicat pe jumătate valul, 
nu-mi rămâne decât să-l smulg de tot, am impresia ca 
spovedania ta, de bună seama va urma-o pe a mea. Asaza- 
te acolo, Ascanio, vei avea acum prilejul să citestj ca într-o 
carte deschisă în inima mea. Ai nevoie de mine, zici, şi eu 
am nevoie de tine să mă asculţi. În clipa în care vei fi aflat 
tot, mă voi simţi uşurat de o grea povară. Ascanio se aşeză, 
mai alb la fată decât osânditul căruia i se citeşte 
condamnarea la moarte. 

— Eşti florentin. Ascanio, aşa ca nu mai e nevoie să te 
întreb dacă ştii cumva povestea lui Dante Alighieri. Într-o zi 
a văzut trecând pe strada o copilă care se numea Beatrice 
şi s-a îndrăgostit de ea. Copila a murit şi Dante a iubit-o 
toată viaţa, fiindcă de fapt iubea sufletul ei şi sufletele nu 
mor niciodată. l-a împodobit însa fruntea cu o cunună de 
stele şi a înălţat-o în paradis. După aceea a început să 
adâncească patimile omeneşti, să studieze temeinic 
întreaga poezie şi întreaga filosofie şi când, purificat prin 
suferinţă şi prin cugetare, a ajuns la porţile cerului, unde 
Virgiliu, adică înţelepciunea, trebuia să se despartă de el, 
nu s-a oprit în prag, nemai având călăuza, fiindcă i-a ieşit în 
întâmpinare Beatrice, adică iubirea, care-l aştepta. 


Ascanio, am avut şi eu o Beatrice moartă ca şi cealaltă şi 
tot ca ea adorata. Până acum a fost o taină pe care n-o 


cunoştea decât Dumnezeu, ea şi cu mine. Sunt slab în fată 
ispitelor, dar în mijlocul patimilor necurate în care m-am 
tăvălit, iubirea mea a rămas pururi neîntinata, înălţasem 
prea sus lumina ce mă câălăuzea ca noroiul s-o poată atinge. 
Omul se arunca nepăsător în viitoarea plăcerilor, artistul 
rămânea credincios tainicei sale logodne, şi dacă am făcut 
ceva bun în viaţă, Ascanio, dacă materia neînsufleţită, 
argintul ori lutul a putut să capete sub degetele mele forma 
şi viaţa, dacă am reuşit uneori să dăruiesc frumuseţe 
marmurei şi viaţa bronzului, e pentru ca strălucitoarea mea 
vedenie m-a sfătuit, m-a sprijinit şi m-a luminat mereu de 
douăzeci de ani încoace. 

Dar nu-mi dau scama, Ascanio, exista poate deosebiri între 
poet şi orfaurar, între cel ce cizelează ideile şi cel ce 
cizelează aurul. Dante visează, eu am nevoie să văd. 
Numele Mariei pentru el e destul, eu trebuie să am în fată şi 
chipul Madonei. Plăsmuirile lui se ghicesc, ale mele pot fi 
atinse cu mâna. lată de ce Beatrice a mea nu era de ajuns 
sau mai bine zis era prea mult pentru mine ca sculptor. 
Spiritul ei, ce-i drept, sălăşluia în mine, dar eram nevoit să-i 
găsesc forma. Făptura îngereasca ce-mi lumina viaţa 
fusese frumoasă, fără îndoiala, frumoasă mai ales prin 
inima ei, dar nu întruchipa idealul frumuseţii eterne aşa 
cum mi-l închipuiam. Mă vedeam silit să caut aiurea, să 
născocesc. 


Şi acum, spune-mi, te rog, Astanio, crezi tu ca dacă idealul 
sculptorului mi s-ar fi înfăţişat sub o formă însufleţita, aici, 
pe pământ, şi dacă i-aş fi hărăzit un loc printre lucrurile pe 
care le slăvesc, ar fi însemnat să fiu nerecunoscător şi să 
trădez idealul meu de poet? Crezi tu ca îngerul meu ceresc 
nu mi s-ar mai arăta atunci şi ca îngerul ar putea fi gelos pe 


femeie? Crezi, într-adevăr, una ca asta? Pe tine te întreb, 
Ascanio, şi vei afla într-o zi pentru ce ţi-am pus tocmai ţie, 
şi nu altcuiva, această întrebare, pentru ce aştept acum 
tremurând răspunsul tău, ca şi cum mi-ar răspunde însăşi 
Beatrice a mea. 

— Meştere - rosti cu un aer solemn şi trist Ascanio - sunt 
prea tânăr ca să pot avea o părere despre nişte gânduri 
atât de înalte, totuşi în adâncul sufletului meu socotesc ca 
eşti unul dintre acei oameni aleşi cărora Dumnezeu le 
îndrumează paşii şi ca tot ceea ce întâlneşti în cale, nu 
întâmplarea, ci Dumnezeu ţi-a scos înainte. 

— Asta-i credinţa ta, nu-i aşa, Ascanio? Eşti de părere ca 
îngerul pământesc, frumoasă mea năzuinţa întruchipata, 
trebuie să fie trimis de Dumnezeu şi ca celălalt înger, 
îngerul ceresc, n-ar avea de ce să se supere fiindcă l-am 
părăsit. Ei bine, pot să-ţi spun atunci ca mi-am văzut visul 
cu ochii, ca visul acosta trăieşte, pot să-l privesc, aproape 
să-l şi ating cu mâna, Ascanio. Idealul frumuseţii, al 
purității, tipul perfecțiunii infinite spre care noi, artiştii, 
pururea năzuim se afla în preajmă mea, respira, pot să-l 
admir în fiecare zi. Ah, tot ce-am făcut până acum nu va fi 
nimic pe lângă ce e? 


Ce voi face de aci înainte. Statuia zeiţei Hebe care ţie ţi se 
pare frumoasă şi care, într-adevăr, e capodopera mea, pe 
mine nu mă mulţumeşte încă, visul meu însufleţit sta aici, 
în picioare, lângă imaginea lui, şi mi se pare de o sulă de ori 
mai minunat, dar am să-l realizez! Am să-l realizez! 
Ascanio, o mie de statui albe, care seamănă toate cu el, au 
şi început să se înalte şi să umble în cugetul meu. Le văd, le 
presimt şi într-o zi vor ieşi la iveală. 


Şi acum, Ascanio, vrei să-ţi arăt frumosul geniu ce mă 
inspiră? Trebuie să fie încă aici, în apropiere, în fiecare 
dimineaţă, la ora când soarele se înalta pe cer, el răsare 
scânteind pentru mine, jos, pe pământ. Priveşte! 
Benvenuto dădu la o parte draperia din dreptul ferestrei şi-i 
arată ucenicului cu degetul gradina pavilionului Nesle. 

Pe aleea ei înverzita, Colombe, cu capul înclinat şi mâna 
ridicată spre bărbie, se plimba agale 

— Ce frumoasă e, nu-i aşa? Spuse Benvenuto, fermecat. 
Nici Fidias, nici bătrânul Michelangelo n-au creat ceva mai 
desăvârşit, iar operele din antichitate pot fi cel mult 
deopotrivă cu acest chip tânăr şi grațios. Ce frumoasă el 


— O, da. Foarte frumoasă! Murmură Ascanio, care se lăsase 
să cadă pe scaun, sleit de puteri şi de gânduri. 

Tăcură amândoi câtva timp în care Benvenuto îşi 
contempla fericirea, iar Ascanio îşi măsură suferinţa. 

— Totuşi, meştere - se încumeta să întrebe ucenicul 
îngândurat - unde o să te ducă pasiunea asta de artist? Ce 
ai de gând să faci? 

— Ascanio - spuse Cellini - cea care a plecat din lumea 
celor vii n-a fost şi nici nu putea să fie a mea. Dumnezeu 
doar mi-a arătat-o, fără a sădi în inima mea o dragoste 
omenească pentru dânsa. Ce ciudat! Mai mult chiar, nu m-a 
făcut să-mi dau seama de ceea ce însemna pentru mine 
decât după ce a chemat-o la el. A lăsat în viaţa mea doar o 
amintire îndepărtată, o imagine întrezărită ca prin ceaţă. 
Dar dacă m-ai înţeles desluşit, Colombe e mult mai strâns 
legată de viaţa mea, de inima mea, pe ea mă încumet s-o 
iubesc, mă încumet să-mi spun: „Va fi a mea! 

— Dar e fiica prefectului Parisului - spuse Ascanio 
tremurând. 


— Poate să fie şi fiica unui rege, Ascanio, ştii doar de ce 
sunt în stare când îmi pun ceva în gând. Am obţinut tot ce- 
am dorit şi niciodată până acum n-am dorit ceva cu atâta 
ardoare. Nu ştiu cum am să-mi ating țelul, dar trebuie să fie 
soţia mea, mă înţelegi? 


— Soţia dumitale?! Colombe, soţia dumitale?! 

— Am să mă destăinuiesc marelui meu suveran, zise 
Benvenuto - am să-i împodobesc cu statui, dacă doreşte, 
palatul Luvru şi castelul Chambord Am să-i acopăr mesele 
cu ibrice şi candelabre, iar când, drept plata, am să i-o cer 
pe Colombe, ar însemna să nu se numească Francisc | dacă 
m-ar refuza. Sunt plin de speranţe, Ascanio, plin de 
speranţe! Am să mă duc să-i vorbesc când toată curtea va 
fi adunată în jurul lui. Uite, de pildă, peste trei zile, când o 
să plece la Saint-Germain, ai să vii cu mine. O să-i înfăţişăm 
solniţa de argint pe care am terminat-o şi desenele pentru 
poarta de la Fontainebleau. Toţi le vor admira, fiindcă sunt 
frumoase, şi el le va admira şi se va minuna mai mult decât 
toţi. Ei bine, sunt gata să-i prilejuiesc asemenea surprize în 
fiecare săptămână. Niciodată n-am simţit în mine o forţă 
creatoare mai nestăvilita. Zi şi noapte creierul meu 
clocoteşte, dragostea această, Ascanio, mi-a sporit puterile 
şi, în acelaşi timp, m-a întinerit. Când Francisc | va vedea 
dorinţele sale împlinite de îndată ce-i vor fi încolţit în suflet, 
atunci, să ştii, n-am să mai cer nimic, ci am să poruncesc; o 
să-mi dea ranguri înalte, iar eu am să agonisesc bogății, şi 
prefectul Parisului, cât ar fi el de prefect, o să se simtă 
măgulit dacă s-ar încuscri cu mine, Ah, într-adevăr, am 
început să-mi pierd minţile, Ascanio! Gândurile astea mă 
fac să nu mai fiu stăpân pe mine. Să fie a mea! Visuri 
cereşti! Înţelegi, Ascanio? A mea! Îmbratisaza-mă, fătul 


meu, fiindcă, de când ţi-am mărturisit totul, îndrăznesc să 
dau ascultare speranţelor mele. Mă simt cu inima împăcată, 
într-un fel ai recunoscut ca bucuria mea e îndreptăţită. Ai 
să înţelegi cândva ceea ce-ţi spun acum. Până atunci, am 
impresia ca te iubesc şi mai mult de când ai primit 
spovedania mea. Ce bun eşti ca m-ai ascultat, îmbratisaza- 
mă, draga Ascanio! 


— Dar nu te gândeşti, meştere, ca s-ar putea să nu te 
iubească? 

— Taci, Ascanio! M-am gândit şi la asta şi am fost gelos pe 
frumuseţea şi tinereţea ta. Dar ceea ce spuneai adineauri 
despre rosturile statornicite dinainte de Dumnezeu mă 
linişteşte. Colombe mă aşteaptă. Pe cine ar putea să 
iubească? Pe vreun zevzec înfumurat de la curte, nevrednic 
de ea? De altminteri, oricine ar fi cel ce i-a fost hărăzit, sunt 
un gentilom la fei de nobil ca şi el şi, pe deasupra, am şi 


geniu. 
— Contele d:Orbec se spune c-ar fi logodnicul ei. 
— Contele d:Orbec? Cu atât mai bine! îl cunosc. E 


vistiernicul regelui, din mâinile lui primesc de obicei aurul şi 
argintul trebuincios pentru lucrările mele ori sumele pe care 
bunătatea regelui mi le dăruieşte. Contele d-Orbec, care e 
un zgripţoroi bătrân, ursuz şi hodorogit, nu înseamnă nimic 
şi nu e nicio laudă pentru mine să iau locul unui asemenea 
dobitoc. Poţi să spui ce vrei, Ascanio, pe mine mă iubeşte, 
şi nu de dragul meu, ci mai curând de dragul ei, pentru ca 
voi fi cea mai bună mărturie a frumuseţii ei şi pentru ca îşi 
va da seama ca e înţeleasă, adorata, imortalizata. De altfel, 
mi-am zis: 


„Vreau! şi ori de câte ori am rostit acest cuvânt, îţi repet, 
am izbutit. Nu exista putere omenească în măsură să 
înfrunte clocotul patimii mele. Voi merge, ca întotdeauna, 
drept la ţintă, neclintit ca şi soartă. Va fi a mea, îţi spun, 
chiar de-ar fi să răstorn întreg regatul şi, dacă din 
întâmplare vreun rival ar încerca să-mi taie drumul, 
demonio! Mă cunoşti, Ascanio, vai de pielea lui! L-aş strivi 
cu mâna asta care o ţine pe a ta. Dar, păcatele mele, 
Ascanio, iartă-mă! Egoist cum sunt, era să uit ca şi tu 
doreşti să-mi încredinţezi un secret şi să-mi ceri un serviciu. 
Niciodată n-am să pot plăti toate datoriile pe care le am 
fată de tine, copile dragă, dar spune ce ai de spus, 
vorbeşte, Ascanio. Şi pentru tine sunt în stare să fac tot ce 
mi-am pus în gând. 

— Te înşeli, meştere, există lucruri care sunt doar în 
puterea lui Dumnezeu şi-mi dau seama acum ca nu mă mai 
pot bizui decât pe ajutorul lui. Secretul meu va rămâne 
doar între mine şi el, între slăbiciunea mea şi puterea sa. 

Şi spunnd acestea, Ascanio ieşi. 

Nici nu apucă bine să închidă uşa, şi Cellini se şi grăbi să 
dea la o parte draperia verde şi, trăgând piedestalul pe 
care lucra în dreptul ferestrei, se apucă să modeleze mai 
departe statuia zeiţei Hebe, cu inima plină de bucuria 
prezenta şi de încrederea în viitor. 


XX NEGUTATORUL ONOAREI SALE 

A sosit ziua în care Colombe urmează să fie prezentată 
reginei. 

Ne aflam într-una din sălile palatului Luvru; întreaga curte 
s-a întrunit aici. După liturghie, regele şi regina vor pleca la 
Saint-Germain, mai trebuie să aştepte doar sosirea 
suveranilor pentru a putea intra în capela. Cu excepţia 


câtorva doamne care au luat loc, toată lumea stă în 
picioare ori se plimba palavragind; rochiile de mătase şi de 
brocart foşnesc; săbiile zâăngănesc; priviri dulci sau pline de 
ură se încrucişează; se pun la cale tot felul de întâlniri între 
duelgii sau îndrăgostiţi; este o forfotă ameţitoare; un vârtej 
scânteietor; hainele somptuoase sunt croite după ultima 
modă; chipurile sunt încântătoare; din această bogată şi 
atrăgătoare varietate de costume se desprind siluetele 
pajilor îmbrăcaţi după moda italiană sau spaniolă, stând în 
picioare, neclintiţi, cu pumnul în şold şi spada prinsă la 
cingătoare. Privelişte strălucită, fastuoasa şi plină de 
însufleţire, despre care tot ce-am putea spune noi n-ar fi în 
stare să redea decât o mult prea săracă şi prea palidă 
imagine. Chemaţi din lumea umbrelor pe toţi acei cavaleri 
eleganţi şi ironici, readuceţi la viaţa pe doamnele zglobii şi 
galante din povestirile lui  Brant6mel, sau din 
Heptameron2, puneti în gura lor acel idiom prompt, savant, 
naiv şi eminamente francez al secolului al şaisprezecelea şi 
vă veţi putea face o idee despre această fermecătoare 
curte, mai cu seama dacă vă veţi aminti cuvintele lui 
Francisc |: „O curte fără doamne e ca un an fără primăvara 
sau ca o primăvară fără flori. lar curtea lui Francisc | era o 
veşnică primăvara luminată de cele mai frumoase şi mai 
nobile fiori de pe fată pământului. 


După primul moment de uimire pricinuit de învalmasala şi 
zgomot, când puteai în fine să desluşeşti diferitele grupuri, 
nu era greu să-ţi dai seama ca mulţimea era despărțită în 
două tabere: una care se deosebea prin culorile liliachii şi 
care era tabăra doamnei d:Etampes, cealaltă, care purta 
culorile albastre, a Dianei de Poitiers; adepţii tainici ai 
reformei făceau parte din prima 


1 Pierre de Brantôme (1540—1614) - scriitor francez cave a 
excelat la genul memorialistic, autor al lucrării „Viaţa 
iluştrilor conducători şi a femeilor galante”. (n. T.). 2 
Heptameronul sau Povestirile scrise de Marguerite de 
Navara (1492. 1549) care cuprindea un număr de 72 de 
istorioare imitate după 

Boccacio. (n. T.). 


tabăra, catolicii zeloşi din cea de-a doua. În cea din urmă se 
putea observa chipul şters şi searbăd al delfinului; chipul 
blond, inteligent şi vioi al lui Charles d:Orleans, cel de-al 
doilea fiu al regelui, se vedea învârtindu-se printre cei din 
tabăra adversă. Socotiţi ca toate aceste opoziții politice şi 
religioase se complicau cu tot felul de gelozii femeieşti şi de 
rivalități artistice şi veţi avea un mănunchi îmbelşugat de 
animozităţi care vă va explica, dacă s-ar întâmpla cumva să 
aveţi vreo pricină de mirare, o sumedenie de priviri 
arogante şi de gesturi amenințătoare pe care nici chiar 
ipocrizia moravurilor de la curte nu era în stare să le 
ascundă unei priviri atente. 

Cele două duşmance, Diane şi Anne, şedeau la cele două 
capete ale sălii şi. Cu ţoale acestea, în pofida distanţei 
dintre ele, în mai puţin de cinci secunde orice înţepătură 
ajungea din gura uneia la urechea celeilalte, iar răspunsul, 
transmis prin aceleaşi ştafete, se întorcea la fel de repede 
pe aceeaşi cale. 

În mijlocul acestor schimburi de replici spirituale şi al 
acestor seniori îmbrăcaţi în catifele şi mătăsuri, continua să 
se plimbe, indiferent şi grav. În lunga lui roba de cărturar, 
Henri Estienne, legat sufleteşte de partidul Reformei, în 
timp ce la doi paşi de el şi la fel de străin de tot ceea ce-l 
înconjura, stătea în picioare, palid, şi melancolic, Pietro 


Strozzi, refugiat din Florenţa, care, sprijinit de o coloană, 
privea de bună seama în adâncul inimii sale frumuseţile 
patriei părăsite, în care îi era dat să se întoarcă doar în 
captivitate, fără a-şi mai putea afla odihna decât în 
mormânt. Se înţelege (de la sine ca nobilul italian refugiat, 
înrudit cu Caterina de Medici, era credincios partidului 
catolic. 

Treceau apoi discutând importante probleme de stat şi 
oprindu-se din când în când unul în fată celuilalt, ca pentru 
a da şi mai multă greutate convorbirii lor, bătrânul 
Montmorency, căruia regele îi încredinţase cu aproape doi 
ani în urma funcţia de conetabil, rămasă vacanţa de când 
de Bourbon căzuse în dizgrație, şi cancelarul Poyet, mândru 
nevoie mare de impozitul asupra loteriei, pe care-l stabilise 
de curând, şi de ordonanţă de la Villiers-Coterets, pe care 
tocmai o contrasemnase. 

Fără a se alătura nici unui grup şi fără a se amesteca în 
nicio discuţie, benedictinul şi cordelierul Francois Rabelais, 
înarmat cu un zâmbet ce-i dezvăluia dinţii albi, scotocea 
peste tot cu privirea, observa, trăgea cu urechea, 
zeflemisea, în timp ce Triboulet, măscăriciul răsfăţat al 
maiestăţii sale, îşi rostogolea printre picioarele celor de 
fată, gheba şi clevetirile, profitând de asemănarea lui cu un 
baset ca să muşte pe unul şi pe altul, muşcăturile lui fiind 
destul de dureroase, chiar dacă nu erau şi primejdioase, cât 
priveşte pe Clement Marot, falnic în costumul lui nou-nouţ 
de şambelan al regelui, părea, ca şi la recepţia ce la palatul 
Etampes, să nu-şi găsească nicăieri locul. Cu siguranţă ca 
avea în buzunar vreo poezioară de zece versuri nou- 
născuta sau vreun sonet orfan, şi cauta un prilej ca să le 
recite cu titlul de improvizație. Numai ca, din păcate, după 
cum se ştie prea bine, inspiraţia vine de sus şi nimeni nu 


poate fi stăpân pe ea. Numele doamnei Diane făcuse să-i 
încolţească spontan în minte o idee ispititoare, încercase să 
se împotrivească ispitei, dar muza nu este o iubită, ci o 
adevărată tirana: stihurile se zămisliseră singure, iar rimele 
se îngemănaseră de la sine prin nu ştiu ce vrajă, într-un 
cuvânt, nefericitul madrigal îl făcea să se frământe din cale 
afară. Era devotat doamnei d:Etampes, nici vorbă, şi tot aşa 
şi Margaretei de Navara, fără doar şi poate, nu încăpea nici 
cea mai mică îndoiala ca sentimentele lui înclinau spre 
tabăra protestantă. Poate chiar tocmai caută să ticluiască 
vreo epigramă pe socoteala doamnei Diane, când îi venise 
în minte acest inoportun madrigal în onoarea sa, îi venise şi 
gata. Cum ar mai fi putut oare să se înfrâneze acum, după 
ce creierul său făurise nişte versuri atât de minunate în 
onoarea unei catolice, cum ar fi putut, cu toată râvna lui 
fierbinte pentru cauza protestantă, să se oprească de a le 
împărtăşi în şoaptă vreunui prieten literat? 

E tocmai ceea ce făcu nefericitul Marot. Dar indiscretul 
cardinal Tournon, căruia îi încredința versurile sale, le 
socoti atât de frumoase, de strălucite, de extraordinare, 
încât, fără voia să, le strecura mai departe la urechea 
domnului duce de Lorena, care se grăbi să-i pomenească 
despre ele doamnei Diane. Numaidecât, în rândurile taberei 
albastre se stârni o vie rumoare, în mijlocul căreia Marot fu 
chemat, solicitat, somat să vină să le recite, în momentul în 
care îl văzură pe Marot străbătând mulţimea şi 
îndreptându-se spre doamna Diane, cei din tabăra liliachie 
se apropiară, la rândul lor, înghesuindu-se în jurul poetului, 
care se simţea în acelaşi timp într-al şaptelea cer şi cu 
inima cât un purice. În sfârşit, ducesa d-Etampes se ridică şi 
ea, dornică să vadă, chipurile, cum o să se descurce 


puşlamaua de Marot - care avea o minte atât de isteaţă, şi 
în ce fel avea s-o laude pe doamna Diane. 


În clipa în care se pregătea să înceapă, după ce se înclinase 
în fată Dianei de Poitiers, care-i zâmbea, bietul Clement 
Marot întoarse puţin capul spre a arunca o privire în jur şi o 
zări pe doamna d:Etampes, care zâmbea de asemenea, 
numai ca zâmbetul uneia era plin de drăgălăşenie, pe când 
surâsul celeilalte era înfricoşător. Astfel ca Marot, dogorit 
pe de o parte şi îngheţat pe de alta, abia reuşi să îngaime 
cu o voce tremurătoare şi şovăielnica versurile următoare: 
să fiu Febus adeseori doresc, 

Nu spre a cunoaşte ierburi cu har, 

Durerea de a ucide voiesc, 

Cu ierburi a lecui e-n zadar; 


Nici spre a domni în slăvi solitar, 

Nici al lui Amor arc să irosesc, 

Regelui meu potrivnic cum i-aş fi? 

să fiu Febus vreau fiindcă năzuiesc 

Pe frumoasă Diana a o, iubi. 

Nici mi apucase bine Marot să rostească ultima silabă a 
acestui gingaş madrigal, ca albastrii se şi porniră să 
aplaude cu înfocare, în timp ce liliachiii păstrau o tăcere 
mormântala. Încurajat de aprobarea unora şi ofensat de 
atitudinea critică a celorlalţi, Clement Marot se încumeta să 
se apropie de Diane de Poitiers pentru a-i înfăţişa 
capodopera sa. 

— Frumoasei Diane - spuse el cu glas scăzut, închinându-se 
în fată ei. Înţelegeţi, doamna: frumoasă Diane, frumoasă ca 
nimeni alta, fără putinţă de asemănare! 


Diane îi mulţumi cu cea mai dulce privire şi Marot se 
îndepărta. 

— E îngăduit să închini versuri unei femei frumoase, după 
ce i-ai închinat celei mai frumoase - spuse în chip de scuză 
bietul poet, trecând pe lângă doamna d:Elampes. 

Vă amintiţi: cea mai frumoasă din Franţa. 

Anne îi răspunse cu o privire fulgerătoare. 

Două grupuri din rândurile cunoştinţelor noastre 
rămăseseră străine de acest incident: unul în care se afla 
Ascanio şi Cellini, orfaurarul având slăbiciunea de a prefera 
Divină Comedie stihurilor preţioase; celălalt grup era 
alcătuit din contele d:Orbec, vicontele de Marmagne, jupân 
d-Estourville şi Colombe; tânăra fată îl rugase din suflet pe 
tatăl ei să nu se amestece în mulţimea aceea pe care o 
vedea pentru prima oară şi care pe ea nu reuşise decât s-o 
înspăimânte. Din galanterie, contele d:Orbec refuzase s-o 
părăsească pe logodnica sa, pe care prefectul trebuia s-o 
prezinte reginei după liturghie. 


Deşi peste măsură de tulburaţi, Ascanio şi Colombe se 
văzuseră din primul moment şi îşi aruncau din când în când 
câte o privire pe furiş. Cei doi copii neprihăniţi şi sfioşi, 
crescuţi în singurătate, s-ar fi simţit nespus de singuri şi de 
rătăciţi în mijlocul acelei omeniri elegante şi depravate 
dacă nu s-ar fi putut zări şi îmbărbăta unul pe altul cu 
privirea. 

Nu se mai văzuseră, de altminteri, din ziua destăinuirilor. 
Ascanio încercase zadarnic în mai multe rânduri să 
pătrundă în pavilionul Nesle. De câte ori bătuse la poartă, 
în locul coanei Perrine îi ieşise în întâmpinare nouă slujnica 
pe care contele d:Orbec i-o trimisese Colombei şi care îl 
poftise să plece pe un ton răstit. Ascanio nu era nici destul 


de bogat, nici destul de îndrăzneţ pentru a încerca să-i 
câştige bunăvoință. De altfel, nu avea să-i împărtăşească 
iubitei sale decât veşti triste pe care Colombe oricum le-ar 
fi aflat prea curând. Aceste veşti triste erau spovedania 
meşterului, care-i  mărturisise dragostea lui pentru 
Colombe, şi faptul ca de aici încolo erau nevoiţi nu numai 
să se lipsească de ajutorul său, dar poate chiar să şi lupte 
împotriva lui. 


Cât priveşte mijlocul de a ieşi din impas, Ascanio, aşa cum 
îi spusese lui Cellini, simţea ca numai Dumnezeu mai putea 
acum să-l salveze. Astfel ca, silit să se mărginească la 
propriile-i resurse, în naivitatea lui, tânărul se hotărâse să 
încerce a o îmblânzi şi înduioşa pe doamna d:Etampes. 
Când speranţă pe care te bizuiai se spulberă, eşti gata să 
recurgi la cele mai disperate mijloace. Atotputernica 
energie a lui Benvenuto nu numai că-l părăsise pe Ascanio, 
dar avea să se întoarcă neîndoios chiar împotriva lui. 
Încrezător pentru ca era tânăr, Ascanio se pregătea, 
aşadar, să facă apel la noblețea, mărinimia şi afecțiunea 
devotată pe care i se păruse a le fi descoperit în sufletul 
ducesei, căutând să atragă asupra suferințelor lui milă celei 
de care era iubit, în cazul când însa şi acest ultim şi firav 
reazem avea să-i scape din mâna, ce mai putea să facă un 
biet copil, singur şi nevolnic ca el, decât să lase lucrurile în 
voia sorții şi să aştepte? lată, dar, de ce se hotărâse să-l 
urmeze pe Benvenuto la curte. 

Ducesă d:Etampes se înapoiase la locul ei. Ascanio se 
amesteca printre curteni, ajunse în spatele ei şi se strecura 
până în dreptul fotoliului în care şedea, întorcându-se, 
ducesa îl văzu. 

— A, dumneata eşti, Ascanio! Spuse ea cu răceală. 


— Da, doamna ducesă. Am venit aici împreuna cu meşterul 
meu Benvenuto şi am îndrăznit să mă apropii de 
dumneavoastră, pentru ca, lăsând deunăzi la palatul 
Etampes desenul crinului pe care aţi binevoit să mi-l 
porunciţi, aş vrea să ştiu dacă nu sunteţi prea nemulțumită 
de el. 


— Nu, într-adevăr, mi s-a părut foarte frumos - spuse 
doamna d:Etampes, un pic mai îmbunata— şi cunoscătorii 
cărora le-am arătat schiţa şi îndeosebi domnul de Guise, 
care se afla aici, de fată, au împărtăşit întru totul părerea 
mea, mă întreb numai dacă execuţia va fi tot atât de 
desăvârşită ca şi desenul? Şi, în cazul când te bizui să-l poţi 
duce la bun sfârşit, dacă nestematele pe care ţi le-am dat 
îţi vor ajunge? 

— Da, doamnă, cel puţin aşa sper, totuşi aş fi vrut să 
montez în vârful pistilului un diamant mare care să tremure 
ca o picătură de rouă, dar mă tem c-ar fi o cheltuială 
exagerată pentru o lucrare încredinţată unui umil artist ca 
mine. 

— Suntem în măsură să facem această cheltuială, Ascanio. 

— Cred ca un diamant de o asemenea mărime trebuie să 
preţuiască aproape două sute de mii de scuzi, doamnă. 

— Bine, o să ne mai gândim. Dar - adaugă ducesă, 
coborând glasul - aş vrea să-mi faci un serviciu, Ascanio. 

— Sunt la ordinele domniei voastre, doamnă. 

— Adineauri, ducându-mă să ascult versurile anoste ale lui 
Marot, l-am zărit în capătul celălalt al sălii pe contele 
d-Orbec. Interesează-te unde se afla, te rog, şi spune-i ca 
aş vrea să-i vorbesc. 


— Dar bine, doamna - murmură Ascanio, care pălise auzind 
numele contelui. 

— N-ai spus ca eşti la ordinele mele? Rosti cu seninatie 
doamna d:Etampes. De altminteri, te-am rugat să-mi faci 
acest serviciu deoarece sunt convinsă ca te va interesa 
convorbirea pe care o voi avea cu d:Orbec şi care îţi va da, 
poate, de gândit, dacă îndrăgostiţii mai sunt în stare să 
gândească. 

— Voi face aşa cum mi-aţi poruncit, doamna - zise Ascanio, 
tremurând de teamă să n-o supere pe cea în care îşi pusese 
toată speranţa. 

— Bine. Te-aş ruga să-i vorbeşti contelui italieneşte, am 
motivele mele pentru a-ţi cere asta şi întoarce-te cu dânsul 
aici. 

Pentru a nu o indispune şi mai mult şi pentru a nu o jigni 
cumva din nou pe apriga să duşmanca, Ascanio se 
îndepărta îndată şi, intrând în vorbă cu un tânăr senior cu 
panglici liliachii, îl întreba dacă-l văzuse cumva pe contele 
d-Orbec şi unde anume. 

— Uitaţi-vă - îi răspunse cel întrebat - e maimuţoiul acela 
bătrân de colo care vorbeşte cu prefectul Parisului şi care 
şade lângă fetiţa aceea încântătoare. 

Fetiţa încântătoare era Colombe, pe care toţi fanţii o 
priveau cu admiraţie şi curiozitate, cât despre maimuţoiul 
bătrân, i se păru lui Ascanio cu drept cuvânt respingător, 
atât cât putea să-l dorească un rival. După ce stătu câteva 
clipe să-l cerceteze, se apropie de el şi, adresându-i 
cuvântul, spre marea mirare a Colombei, îl invită în 
italieneşte să vină cu el la doamna d:Etampes. Contele se 
scuză fată de logodnică şi de prietenii săi şi se grăbi să dea 
ascultare poruncii ducesei, urmat de Ascanio, care nu pleca 
înainte de a o fi liniştit printr-o ocheadă complice pe 


Colombe, care se schimbase la fată la auzul acestei ciudate 
solii şi, mai ales, la vederea solului. 


— A, bună ziua, conte! Spuse doamna d:Etampes, zărindu-l 
pe d:Orbec. Sunt încântata ca te văd, fiindcă am nişte 
lucruri importante să-ţi comunic. Domnilor 

— Adăugă ea, întorcându-se către cei ce o înconjurau - mai 
avem de aşteptat cel puţin încă un sfert de oră pe 
maiestăţile lor, dacă-mi daţi voie, mă voi folosi de acest 
răgaz pentru a schimba câteva cuvinte cu vechiul meu 
prieten, contele d:Orbec. 

Toţi seniorii care se strânseseră linguşitori în jurul ducesei, 
poftiţi astfel să plece fără prea multă ceremonie, se grăbiră 
să se îndepărteze discret, lăsând-o singură cu vistiernicul 
regelui într-una din firidele ferestrelor, largă ca un salon din 
zilele noastre. Ascanio se pregătea să urmeze exemplul 
celorlalţi când. La un semn al ducesei, se opri. 

— Cine-i tânărul acesta? Întreba contele. 


— Un paj italian care nu pricepe nicio boabă franţuzeşte, 
aşa ca poţi vorbi liniştit de fată cu el, ca şi cum am fi 
singuri. 

— Ei bine, doamna - continuă d:Orbec— m-am supus 
orbeşte, cred, poruncilor domniei voastre, fără a încerca 
măcar să caut o explicaţie. Mi-aţi împărtăşit dorinţa de a o 
vedea pe viitoarea mea soţie prezentată astăzi reginei: 
Colombe se afla aici cu tatăl său; acum ca v-am împlinit 
dorinţa, vă mărturisesc ca aş vrea să-i cunosc motivele. Ar 
însemna oare ca îndrăznesc prea mult, doamnă. Rugându- 
vă să-mi daţi unele lămuriri? 

— Eşti cel mai devotat dintre cei pe care mă pot bizui, 
d:Orbec; din fericire mi-au mai rămas încă multe de făcut 


pentru domnia ta şi nici aşa nu-mi dau prea bine seama 
dacă îmi voi putea plăti vreodată datoriile pe care le am 
fată de dumneata; voi încerca totuşi. Dregătoria de 
vistiernic al regelui, pe care ţi-am încredinţat-o nu este 
decât piatra de temelie pe care urmează să clădesc cariera 
dumitale, conte. 

— Doamnă! spuse d:Orbec, făcând o plecăciune până la 
pământ. 

— De aceea am să-ţi vorbesc deschis: dar mai înainte, 
trebuie să te felicit. Am văzut-o adineauri pe Colombe a 
dumitale, e într-adevăr încântătoare, puţin cam stângace, 
dar asta nu face decât să-i sporească farmecul. Totuşi, între 
noi fie vorba, zadarnic caut să mă dumiresc, te cunosc prea 
bine şi tocmai din cauza această nu pot să înţeleg în ce 
scop, dumneata, un om serios, chibzuit şi care îmi închipui 
ca nu eşti mare amator de prospeţime şi de frumuseţe, te- 
ai hotărât să închei această căsătorie, spun în ce scop. 
Fiindcă trebuie să existe neapărat un dedesubt şi nici 
dumneata nu eşti omul care să facă un pas cât de mic la 
întâmplare. 


— Păi orice om trebuie să se căsătorească odată şi odată, şi 
pe urmă, tatăl e un vulpoi bătrân. Care o să-i lase ceva 
avere. 

— Dar ce vârsta are? 

— Vreo cincizeci şi cinci sau cincizeci şi şase de ani. 

— Şi domnia ta, conte? 

— Cam tot atâta, numai ca el este atât de dărâmat. 

— Încep să înţeleg acum şi să te recunosc. Ştiam, de 
altminteri, ca eşti mai presus de asemenea sentimente 
vulgare şi ca nu farmecele acestei fetişcane sunt cele ce te- 
au atras spre ea. 


— Atât ar mai lipsi, doamnă, nici măcar nu m-am gândit, 
dar chiar dacă ar fi fost urâta, situaţia nu se schimba cu 
nimic, cu atât mai bine că-i nostimă deci. 

— Ei, bravo, conte, altminteri m-ai fi dezamăgit! 

— Şi acum ca m-aţi recunoscut, doamnă, veţi bine voi 
poate să-mi spuneti... 

— Fiindcă am planuri măreţe cu dumneata - îi tăie vorba 
ducesă. Aş dori, bunăoară, d:Orbec, dacă vrei să ştii, să te 
văd în locul lui Poyet, pe care nu-l pot suferi - adaugă 
ducesă, aruncând o privire plină de ură cancelarului, care 
continua să se plimbe împreuna cu conetabilul. 


— Cum, doamnă, una dintre cele mai de seama dregătorii 
ale regatului? 

— Bine, dar dumneata însuti eşti un om eminent, conte! 
Dar, din păcate, vai, puterea mea este atât de şovăielnică, 
domnesc pe marginea unei prăpăstii. Uite, de pildă, chiar în 
clipa de fată sunt stăpânită de o nelinişte ucigătoare. 
Regele are o iubită, pe soţia unui om de nimic, un jurist, un 
anume Peron. Dacă această femeie s-ar întâmpla să fie 
ambițioasă, soarta noastră ar fi pecetluită. Ar trebui, de 
altminteri, să preîntâmpin din vreme acest capriciu al lui 
Francisc |. Ah, n-am să mai întâlnesc niciodată o fiinţă ca 
micuța ducesa de Brissac, pe care i-am oferit-o cândva 
maiestăţii sale, o femeie blajină şi slabă de înger, un copil. 
Toată viaţa am să-i deplâng lipsa, ducesa nu era câtuşi de 
puţin primejdioasă, tot timpul nu făcea decât să mă ridice 
în slăvi fată de rege, spunându-i cât sunt de desăvârşită. 
Biata Marie! Luase asupra ei toate greutăţile situaţiei mele, 
lăsându-mi în schimb toate foloasele. Trebuie să facem însa 
tot ce se poate pentru a-l îndepărta pe Francisc | de 
această Feronniere, cum i se spune. Din nefericire, tot 


arsenalul meu de seducţii e pe sfârşite. Nu mi-a mai rămas 
decât o ultimă redută de care mă mai pot sluji, obişnuinţa. 


— Cum se poate, doamnă? 

— O, Doamne, într-adevăr, nu mai sunt stăpâna decât pe 
gândurile sale, inima i s-a înstrăinat, cred ca mă înţelegi, aş 
avea nevoie de o ajutoare. Dar unde s-o găsesc? O prietenă 
credincioasă, cât se poate de sinceră, de care să fiu sigură. 
Ah, aş fi în stare s-o plătesc cu atâta bănet şi atâtea 
onoruri! Cauta-mi-o dumneata, d:Orbec. Nici nu poţi să-ţi 
dai seama în ce măsură regele se confunda cu omul în 
fiinţa suveranului nostru şi cât de departe poate merge 
înrâurirea pe care omul o are asupra monarhului. Dacă am 
fi două, vreau să spun două aliate, şi nicidecum doua rivale, 
două prietene, şi nu două iubite; dacă am putea pune 
stăpânire, una asupra lui Francisc, iar cealaltă asupra lui 
Francisc |, Franta ar fi a noastră, conte, şi încă în ce 
împrejurări! Tocmai când Carol Quintul este gata să se 
arunce de bună voie în mrejele noastre şi când vom putea 
stoarce de la dânsul orice am dori în chip de răscumpărare, 
profitând de nesăbuinţa lui ca să ne pregătim un viitor 
strălucit pentru orice eventualitate. Am să-ţi explic ce 
anume urmăresc, d:Orbec. Această Diane, pe care 
dumneata o găseşti atât de ispititoare, nu va mai avea într- 
o bună zi nicio putere asupra noastră, şi cavalerul Franţei ar 
putea atunci să ajunga... Dar uite c-a sosit regele. 

Era unul din tertipurile doamnei d:Etampes, care rareori îşi 
mărturisea lămurit gândurile, lăsând să se ghicească ce 
vrea, se mulțumea doar să semene în cugetele celorlalţi tot 
felul de imbolduri şi idei, aşteptând ca avariţia, ambițiile, 
relele porniri înnăscute să facă mai departe ceea ce era de 


făcut, apoi se întrerupea când simţea ca trebuie să se 
oprească. 


O mare artă pe care o recomandăm cu toată însufleţirea 
multor poeţi şi unui mare număr de îndrăgostiţi. 

Aşa ca, ahtiat de bani şi de onoruri, trecut, prin ciur şi prin 
dârmon şi corupt până în fundul sufletului, contele d:Orbec 
înţelesese prea bine ce voia ducesă, fiindcă de mai multe 
ori în timpul convorbirii privirile Annei se îndreptaseră spre 
locul unde se afla Colombe. Firea cinstită şi mărinimoasa a 
lui Ascanio însa nu reuşise să pătrundă prea adânc în 
această misterioasă urzeală de nelegiuiri şi ticăloşii, dar 
tânărul simţea totuşi ca ciudată şi tenebroasa convorbire 
ascundea o primejdie cumplită pentru iubita lui şi se uita 
îngrozit la doamna d:Etampes. 

Un uşier veşti sosirea regelui şi a reginei, într-o clipa, toată 
lumea fu în picioare şi cu pălăria în mâna. 

— Dumnezeu să vă aibă în sfânta lui paza, domnilor! spuse 
intrând Francisc |. Trebuie să vă anunţ din capul locului o 
veste mare. Scumpul nostru frate, împăratul Carol Quintul, 
se afla în clipa în care vă vorbesc în drum spre Franţa, dacă 
nu cumva a şi pus piciorul pe pământul ei. Să fim gata, 
domnilor, să-l primim cum se cuvine. 

Nu mai e nevoie, cred, să amintesc credincioasei noastre 
nobilimi îndatoririle ospitalităţii pe care această înalta vizită 
ni le impune. Am dovedit în tabăra Pânzei de Aur ca ştim să 
primim regeste pe regi. În mai puţin de o lună, Carol 
Quintul va fi la Luvru. 

— Şi eu, domnilor - spuse regina Eleonore, cu vocea ei 
dulce - vă mulţumesc dinainte în numele augustului meu 
frate pentru primirea pe care i-o veţi face. 


În chip de răspuns, cei de fată începură a striga: „Trăiască 
regele! Trăiască regina! Trăiască împăratul! 

În momentul acela, lunecând ca o zvârluga, ceva se 
strecură printre picioarele curtenilor şi se apropie de 
monarh, era Triboulet. 

— Sire - spuse bufonul - binevoiţi a-mi îngădui să închin 
maiestăţii voastre o lucrare pe care am de ghând s-o 
tipareasc? 

— Cu cea mai mare plăcere, bufonule - răspunse regele - 
dar mai întâi trebuie să ştiu care este titlul acestei lucrări şi 
în ce stadiu se găseşte. 

— Sire, lucrarea se va intitula „Almanahul nebunilor, şi va 
cuprinde lista celor mai smintiţi dintre smintiţii ce vor fi 
sălăşluit cândva pe fată pământului. Cât priveşte stadiul în 
care se afla, vă pot spune ca am şi scris pe prima pagină 
numele regelui tuturor nebunilor trecuţi şi viitori. 


— Şi cine este acest strălucit confrate pe care vrei să-l 
socoteşti vărul meu şi pe care l-ai ales drept monarh? 
Întreba Francisc |. 

— Carol Quintul, sire - răspunse Triboulet. 

Pe 

— Cum aşa, Carol Quintul?! Se miră regele. 

Tocmai el?! Şi de ce tocmai Carol Quintul? 

— Pentru ca nu exista nimeni altul lume decât Carol 
Quintul, care, după ce v-a ţinut zălog la Madrid, aşa cum a 
făcut, mai poate fi atât de nebun, încât să se încumete a 
trece prin regatul maiestăţii voastre. 

— Şi dacă totuşi o să treacă prin regatul meu fără să 
păţească nimic? îi întoarse vorba Francisc 

p 


— Atunci - adaugă Triboulet - îi făgăduiesc ca voi şterge 
numele sau şi voi pune alt nume în loc. 

— Numele cui? Întreba regele. 

— Numele vostru, sire, căci, lăsându-l să treacă, veţi fi şi 
mai nebun decât el. 

Regele izbucni în râs. Curtenii îi ţinură isonul. Numai biata 
Eleonore se schimba la fată. 

— Ştii ce - spuse Francisc - înlocuieşte chiar acum numele 
împăratului cu al meu, fiindcă mi-am dat cuvântul meu de 
gentilom şi înţeleg să-l respect. Cât priveşte închinarea, afla 
ca o primesc şi iată aici preţul primului exemplar ce va ieşi 
de sub teascuri. 

Spunând acestea, Francisc | scoase din buzunar o pungă 
plină şi i-o aruncă lui Triboulet, care o prinse cu dinţii din 
zbor şi se îndepărta, mergând în patru labe şi mârâind ca 
un câine care duce un os în gură. 


— Doamna— spuse prefectul Parisului, apropiindu-se de 
regină împreuna cu Colombe - maiestatea voastră îmi 
îngăduie să mă folosesc de acest prilej de bucurie spre a-i 
prezenta, sub cele mai fericite auspicii, pe fiica mea 
Colombe, pe care a binevoit s-o primească în rândul 
doamnelor sale de onoare? 

Blajina regina îi spuse câteva cuvinte de laudă şi de 
încurajare bietei Colombe, care se fâsticise şi pe care, în 
vremea asta, monarhul o privea cu admiraţie. 

— Pe legea mea de gentilom, jupâne prefect - rosti Francisc 
I, surâzând - îţi dai scama c-ai săvârşit o crimă de înalta 
trădare ţinând atâta timp tăinuit, departe de privirile 
noastre, un asemenea mărgăritar căruia trebuie să-i şadă 
atât de bine în cununa de frumuseţe ce înconjoară 


maiestatea reginei noastre? Şi dacă nu vei îi pedepsit totuşi 
pentru această trădare, jupâne 

Robert, mulţumeşte mutei rugăminţi a acestor frumoşi ochi 
plecaţi. 

Regele se înclina apoi galant în fată 


încântătoarei copile şi trecu mai departe însoţit de întreaga 
curte, îndreptându-se spre capela. 

— Doamna - spuse ducele de Medina-Sidonia, oferindu-i 
mâna ducesei d:Etampes - să lăsăm, dacă bine voiţi, să 
plece toată lumea şi să rămânem ceva mai în urmă, nu vom 
găsi nicăieri un loc mai prielnic pentru a vă spune unele 
lucruri de seama pe care aş dori să vi le împărtăşesc în 
taină. 


— Sunt la dispoziţia dumitale, domnule ambasador - 
răspunse ducesă. Nu pleca, te rog, conte d:Orbec, poţi 
cuvânta liniştit, domnul e de Medina, fată de acest vechi 
prieten, ca şi cum ai sta de vorbă cu mine, şi fată de acest 
tânăr, care nu cunoaşte decât limba italiană. 

— Discreţia lor e tot atât de necesară pentru domnia 
voastră ca şi pentru mine şi, din moment ce sunteţi sigură 
de dânsii... Dar iată-ne în sfârşit singuri, de aceea vă voi 
spune tot ce am de spus fără ocolişuri şi fără să vă ascund 
nimic. Precum vedeţi, maiestatea sa sacră s-a hotărât să 
treacă prin Franta şi poate chiar în clipa de fată a şi păşit 
pe teritoriul ei, ştie totuşi că-i va fi dat s-o străbată printre 
două rânduri de vrăjmaşi, dar se bizuie pe lealitatea 
regelui, dumneavoastră înşivă l-aţi sfătuit să aibă 
încredere, doamnă, şi, cinstit vorbind, sunt gata să 
recunosc ca, mai puternică decât oricare dintre miniştrii 
titulari, înrâurirea pe care o aveţi asupra lui Francisc | este 


destul de mare pentru ca sfatul domniei voastre să fie, 
după cum veţi binevoi, bun sau rău, o amăgire sau o 
chezăşie. Dar pentru ce v-aţi întoarce împotriva noastră? 
Nici statul şi nici dumneavoastră n-aţi avea nimic de 
câştigat. 

— Mai departe, monseniore, n-aţi spus încă totul... 


— Nu, doamnă. Carol Quintul este vrednicul urmaş al lui 
Carol cel Mare şi ceea ce un aliat care şi-ar călca 
legământul ar putea să-i ceară drept răscumpărare, 
împăratul înţelege să ofere în chip de dar pentru a nu lăsa 
nerăsplătita nici ospitalitatea, nici sfatul. 

— Admirabil, iată un gest mărinimos şi bine chibzuit 
totodată. 

— Regele Francisc | a dorit întotdeauna cu ardoare ducatul 
de Milano, doamnă, ei bine, Carol Quintul e gata să cedeze 
această provincie, care a fost o veşnică pricină de zâzanie 
între Franţa şi Spania, cumnatului său, în schimbul unei 
rente anuale. 

— Înţeleg - îi taie cuvântul ducesa - finanţele împăratului, 
după cum se ştie, se afla într-o stare destul de proastă; pe 
de altă parte, ducatul de Milano e sărăcit de pe urmă a 
douăzeci de războaie şi maiestatea sa sacră n-ar avea 
nimic de regretat transferând creanţa unui debitor lipsit de 
mijloace asupra unui debitor bogat. Refuz, domnule de 
Medina, fiindcă îţi dai seama, cred, şi domnia ta ca o 
asemenea propunere nu poate îi acceptată. 

— Dar bine, doamnă, s-a şi deschis vorbă fată de suveran 
despre această învestitura şi maiestatea sa s-a arătat 
încântata. 

— Ştiu, eu însa refuz. Dacă vă puteţi lipsi de mine, cu atât 
mai bine pentru dumneavoastră. 


— Doamnă, împăratul tine cu tot dinadinsul să ştie ca îl 
sprijiniți, şi tot ce aţi putea dori... 


— Influenţa mea nu este o marfă ce poate fi vânduta şi 
cumpărată, domnule ambasador. 

— O, doamnă, dar cine a spus asta? 

— Ascultă, ai declarat ca stăpânul dumitale doreşte sprijinul 
meu şi, între noi fie vorba, are dreptate. Ei bine, ca să se 
poată bizui pe acest sprijin, îi cer mai puţin decât este 
dispus să ofere, urmăreşte-mă cu toată atenţia. Uite ce 
trebuie să facă. Îi va făgădui lui Francisc | investitura 
ducatului de Milano, apoi, de îndată ce va trece dincolo de 
graniţele Franţei, îşi va aduce aminte ca tratatul de la 
Madrid a fost încălcat odinioară şi va uita făgăduiala făcută. 
— Cum se poate, doamnă? Asta ar putea dezlănţui un 
război! 

— Ai puţină răbdare, domnule de Medina. Maiestatea sa, 
într-adevăr, va începe să strige şi să amenințe. Atunci Carol 
va consimţi să ridice ducatul Milano la rangul {fde stat 
independent şi-l va dărui, scutit însa de orice obligaţii, lui 
Charles d:Orleans, cel de-al doilea fiu al regelui: în felul 
acesta împăratul nu va spori cu nimic stăpânirea unui rival. 
Pentru aşa ceva merita să piardă câţiva scuzi şi cred ca nici 
domnia ta, monsenioare, n-ai nimic de spus. Cât priveşte 
dorinţele mele personale, cum ziceai adineauri, dacă 
maiestatea sa sacră este de acord cu planurile mele, va 
lăsa să cadă în fată mea, la prima noastră întrevedere, o 
piatră mai mult sau mai puţin strălucitoare, pe care o voi 
ridica de jos, dacă merită osteneala, şi o voi păstra în 
amintirea  glorioasei alianțe încheiate între urmaşul 
cezarilor, rege al Spaniei şi al Indiilor, şi mie. 


Ducesă d:Etampes se aplecă la urechea lui Ascanio, 
înfricoşat de neliniştitoarele şi misterioasele sale urzeli, aşa 
cum şi ducele de Medina era îngrijorat, în timp ce contele 
d:Orbec părea încântat. 

— Toate astea pentru tine le fac, Ascanio - îi şopti 
ucenicului. Ca să câştig inima ta, aş fi în stare să duc la 
pierzare Franta. Ei bine, domnule ambasador - continuă ea 
cu glas tare - care este răspunsul domniei tale? 

— Împăratul este singurul care poate lua o hotărâre în 
privinţa unui lucru atât de important, doamnă, cu toate 
astea, am toate motivele să cred ca va accepta o înţelegere 
care mi se pare atât de avantajoasă pentru noi, încât 
aproape ca mă sperie. 

— Dacă asta te poate linişti, am să-ţi spun ca, în fond e la 
fel de avantajoasă şi pentru mine şi tocmai de aceea mă 
bizui să-l înduplec pe rege s-o accepte. Noi, femeile, avem 
o politică a noastră, uneori mai sigură decât a domniilor 
voastre. Dar pot să vă încredinţez ca planurile mele nu sunt 
câtuşi de puţin primejdioase pentru dumneavoastră, 
gândeşte-te, în ce fel ar putea să fie? De altminteri, până ce 
Carol Quintul se va hotări într-un fel, domnule de Medina, 
poţi fi sigur ca nu voi lăsa să-mi scape nicio ocazie pentru a 
unelti împotriva să şi ca mă voi strădui din răsputeri a 
convinge pe maiestatea să să-l reţină ca prizonier la palat. 


— Cum, doamnă, asta înseamnă pentru domnia voastră 
primul pas spre o alianţă?! 

— Ce vorbeşti, domnule ambasador! Cum se poate ca un 
om de stat ca dumneata să nu-şi dea seama ca, înainta de 
toate, trebuie să preîntâmpin orice bănuială de ademenire 
şi ca, apărând pe fată cauza dumneavoastră, ar fi mijlocul 
cel mai sigur de a o compromite? De altminteri, n-aş vrea 


să dau prilej nimănui să mă trădeze ori să mă denunțe. 
Lasă-mă să fiu vrăjmaşa domniilor voastre, domnule duce, 
lasă-mă să vorbesc împotriva dumneavoastră. Ce-ţi pasă? 
O, Doamne, nu ştii oare în câte feluri se pot răstălmăci 
cuvintele?! În cazul când Carol Quintul respinge tratatul 
propus de mine, am să-i spun regelui: „Sire, bizuie-te pe 
imboldurile mele generoase de femeie! Nu trebuie să şovăi 
în fată unor represalii pe cât de îndreptăţite pe atât de 
necesare. Dacă însa împăratul este de acord, am să-i spun: 
„Sire, încrede-te în dibăcia mea feminină, adică felină! 
Trebuie să te împaci cu gândul unei josnicii utile! 

— O, doamna - spuse ducele de Medina, înclinându-se în 
fată ducesei - ce păcat ca sunteţi o regină! Aţi fi fost un 
ambasador atât de iscusit! 

După care ducele îşi lua rămas bun de la doamna 
d-Etampes şi se îndepărta, încântat de întorsătura 
neprevăzută pe care o luaseră tratativele. 

— Acum e rândul meu să vorbesc deschis şi fără ocolişuri - 
îi spuse ducesa contelui d:Orbec când rămase singură cu el 
şi cu Ascanio. În momentul acesta, conte, ştii trei lucruri: 
primul, ca e tot atât de important pentru prietenii mei cât şi 
pentru mine în împrejurarea de fată ca puterea mea să fie 
temeinic întărita şi ferită de orice ştirbire; al doilea, ca după 
ce vom fi trecut cu bine peste această încercare, nu vom 
mai avea niciun motiv să ne temem de viitor, ca Charles 
d-Orleans va fi adevăratul urmaş al lui Francisc | şi ca 
ducele de Milano, pe care-l voi fi făcut ceea ce va fi, va 
trebui să-mi fie şi mai îndatorat chiar decât regele Franţei, 
care m-a făcut ceea ce sunt; al treilea, ca maiestatea sa a 
fost adânc impresionată de frumuseţea Colombei dumitale. 
Ei bine, conte, ceea ce vreau să-ţi spun acum se adresează 
omului superior care nu înţelege să se lase influentatde 


nişte prejudecăţi vulgare, în clipa această ţii în mâna 
propria dumitale soarta: vrei ca vistiernicul d:Orbec să-i 
urmeze cancelarului Poyet sau, ca să spunem lucrurilor pe 
nume, vrei ca frumoasă Colombe d:Orbec să-i urmeze 
Mariei de Brissac? 

Asacanio făcu un gest de groază pe care d:Orbec nu-l 
observa, dat fiind ca în momentul acela privirea lui 
respingător de vicleană se încrucişă cu privirea adânca a 
doamnei d:Etampes. 


— Vreau să fiu cancelar! răspunse el fără înconjur. 

— Prea bine, înseamnă ca suntem salvaţi, dar prefectul? 

— Mă bizui c-o să găsiţi şi pentru el ceva, vreo slujbă mai 
grasă; v-aş ruga chiar, pe cât se poate, să fie mai curând 
rentabila decât onorifică; ce va agonisi, tot în mâna mea o 
să încapă după ce bătrânul, prăpădit cum e, se va călători 
pe lumea cealaltă. 

Ascanio nu mai putu să se stăpânească. 

— Doamnă! lzbucni el, cu o voce tunătoare, făcând un pas 
înainte. 

Nu mai apucă să continue însa şi nici contele să-şi arate 
mirarea, fiindcă amândouă canaturile uşii se deschiseră 
larg, întreaga curte se înapoia. 

Smucindu-l de mâna pe Ascanio, doamna d:Etampes fie 
trase brusc îndărăt împreuna cu el şi, cu o voce stăpânită 
dar pătrunzătoare, îi suflă la ureche: 

— Ei, tinere, vezi acum în ce fel poţi ajunge iubita unui rege 
şi unde ne poale duce. Fără voia noastră, viaţa? 

Se întrerupse, în timp ce rostea aceste dureroase cuvinte, 
veselia şi vorbele de club ale regelui şi ale oştenilor se 
revărsară, ca să zicem aşa, în sală, Francisc | era într-al 
şaptelea cer, în curând, Carol Quintul avea să sosească. Vor 


avea loc recepții, serbări, diferite surprize, îi era dat să 
joace un rol strălucit. 


— Toată lumea va fi cu privirile aţintite asupra Parisului şi 
asupra suveranului său. Gândindu-se la drama captivantă 
ale cărei ite aveau să se afle toate în mâinile sale, Francisc 
| se bucura ca un copil. Prin felul său de a fi era înclinat să 
privească mai curând partea strălucitoare a lucrurilor decât 
cea gravă, să aibă în vedere în primul rând răsunetul lor, să 
considere bătăliile doar nişte simple turniruri, iar 
regalitatea o artă. Minunată inteligenta, cu idei temerare, 
ciudate, poetice, Francisc | a preschimbat domnia sa într-o 
reprezentaţie teatrală, iar lumea într-o sală de spectacol. 

În ziua aceea, la gândul ca va avea prilejul să uimească un 
rival şi, o dată cu el, Europa întreaga, era de o inteligenţă şi 
de o bunăvoință mai încântătoare ca niciodată. Drept care, 
încurajat pare-se de chipul său îmbietor, în clipa în care 
suveranul intra pe uşă, Triboulet se rostogoli la picioarele 
sale. 

— Vai, sire, vai, sire! Începu a se tângui bufonul. Am venit 
să-mi iau rămas bun, maiestatea voastră trebuie să se 
împace cu gândul ca nu mă va mai vedea niciodată. De 
aceea plâng mai mult de mila măriei sale decât de mila 
mea. Ce-o să se facă maiestatea voastră fără sărmanul sau 
Triboulet, la care ţine atât de mult! 

— Cum se poată, nebunule, vrei să mă părăseşti tocmai 
acum când nu exista decât un singur bufon pentru doi 
regi?! 

— Da, sire, tocmai acum când vor fi doi regi pentru un 
bufon. 

— Nici nu vreau să aud de aşa ceva, Triboulet! Vei rămâne 
aici, îţi poruncesc! 


— Rămân, păcatele mele! Împărtăşiţi atunci, roguva, 
porunca mariei voastre şi domnului de Vielleville, căruia i- 
am spus ce se vorbeşte pe socoteala soţiei sale şi care, 
pentru un fleac de nimic ca acesta, a jurat c-o să-mi smulgă 
urechile mai întâi şi după aceea sufletul din mine... Dacă 
am aşa ceva, a adăugat păgânul, căruia maiestatea voastră 
s-ar cuveni să-i tale limba pentru asemenea nelegiuire. 

— Haide, haide! căută să-l împace regele. Linişteşte-te, 
nebunule! Sărmane. 

— Cel ce s-ar încumeta să-ţi curme viaţa poate fi sigur ca, 
după un sfert de ceas, va atârna în ştreang. 

— O, sire, dacă n-aţi avea nimic împotriva... 

— Spune, ce vrei? 

— Porunciţi să fie atârn-at în ştreang cu un sfert de oră 
înainte. E mai bine pentru mine. 

Toată lumea începu să râdă şi regele mai cu pofta decât 
toţi. Pornind apoi mai departe, îl întâlni pe Pietro Strozzi, 
nobilul refugiat 

— Senior Pietro Strozzi - îi spuse el - e mult, mi se pare, 
prea mult chiar, de când ai cerut un înscris de 
împământenire, e ruşinos pentru noi ca, după ce ai luptat 
cu atâta bărbăţie la Piemont în oastea francezilor şi ca un 
adevărat francez, să nu te numeri încă printre mlădiţele 
patriei noastre, prin curajul pe care l-ai dovedit, de vreme 
ce patria dumitale de baştină se leapădă de domnia ta. 
Astă seară, senior Pietro, jupân Le Macon, secretarul meu, 
îţi va trimite înscrisul de împământenire. Nu e nevoie să-mi 
mulţumeşti, trebuie ca, sosind aici, Carol Quintul să te 
găsească francez, spre cinstea mea şi a domniei tale... A, 
dumneata eşti, Cellini, cum văd eu, niciodată nu vii cu 
mâinile goale, ce ţii acolo sub braţ, prietene? Dar aşteaptă 
puţin, pe legea mea de gentilom, n-aş vrea să se spună ca 


n-am venit niciodată în întâmpinarea dărniciei dumitale: 
jupâne Antoine Le Macon, vei avea grijă să întocmeşti, pe 
lângă înscrisul de împământenire a marelui Pietro Strozzi, şi 
pe acela hărăzit prietenului meu Benvenuto, pe care i-l vei 
înmâna, scutit de orice taxe: un orfaurar nu poate scoate 
din punga cinci sute de ducați atât de lesne ca un Strozzi. 
— Sire, mulţumesc cu plecăciune maiestăţii voastre, dar o 
rog să-mi ierte neştiinţa: ce înseamnă acest în scris de 
împământenire? 

— Cum? Rosti solemn Antoine Le Macon, în timp ce regele 
râdea să se prăpădească de întrebarea orfaurarului. 

Se poate oare să nu ştii, meştere Benvenuto, ca înscrisul de 
împământenire e cea mai mare cinste pe care maiestatea 
sa poate s-o facă unui străin şi ca datorită acestui înscris te 
poţi socoti francez? 


— Încep să înţeleg, sire, şi vă mulţumesc — 

spuse 

Cellini - deşi în sinea mea mă socoteam de mult supusul 
maiestăţii sale; dar, să-mi fie iertat, la ce slujeşte acest 
înscris? 

— La ce slujeşte acest înscris? Spuse Francisc |, a cărui 
bună dispoziţie nu se tulburase. Slujeşte, Benvenuto, la 
aceea ca, de vreme ce ai devenit francez, îmi stă în putere 
să te numesc senior al castelului Nesle, lucru care nu-mi 
era îngăduit până acum. Jupâne Le Macon, vei alătura la 
înscrisul de împământenire actul de donaţie pe veci al 
castelului. Acum te-ai dumirit la ce slujeşte înscrisul de 
împământenire? 

— Da, sire, şi vă mulţumesc, vă mulţumesc de mii de ori! S- 
ar părea ca inimile noastre se înţeleg fără cuvinte, fiindcă 
favoarea pe care binevoiţi a mi-o face astăzi îmi descinde 


drumul spre o altă favoare cu mult mai mare pe care mă 
voi încumeta poate să v-o cer cândva şi care, ca să zicem 
aşa, o întregeşte pe cea de fată. 

— Ştii ce ţi-am făgăduit, Benvenuto! Adu-mi statuia lui 
Jupiter pe care ţi-am poruncit-o şi cerc ce vrei. 

— Într-adevăr, maiestatea voastră are o temeinică tinere de 
minte şi sper ca şi făgăduiala să va fi tot atât de temeinică. 
Într-adevăr, maiestatea voastră poate împlini o dorinţă de 
care viaţa mea e legată într-un fel şi, în virtutea unui regesc 
şi nepreţuit har, aţi şi făcut ca împlinirea acestei dorinţe să 
fie mult mai lesnicioasa. 

— Totul va fi, marele meu orfaurar, după pofta inimii 
dumitale, dar până atunci arată-ne mai întâi ce ai în mâna. 
— Sire, e o solniţă de argint pentru a ţine tovărăşie vasului 
şi fructierei. 


Regele cerceta ca de obicei cu luare-aminte şi în tăcere 
minunată lucrare înfăţişată de Cellini. 

— Ce greşeala de neiertat! rosti el în cele din urmă. Ce 
nesocotinţa i 

— Cum, sire?! Exclamă Benvenuto, nespus de dezamăgit. 
Maiestatea voastră e chiar atât de nemulțumită? 

— Dar bineînţeles, domnule. Se poate oare sami strici o 
idee atât de frumoasă, turnând-o în argint?! Din aur trebuia 
făurita, Cellini! îmi pare rău pentru dumneata, dar va trebui 
s-o faci din nou. 

— Vai, sire! spuse Benvenuto, cu melancolie. Nu trebuie să 
aveţi cuvnte atât de mari pentru bietele mele lucrări. Tare 
mi-e teamă ca bogăţia materialului va fi pierzania acestor 
scumpe comori ale gândirii mele. E mai bine să plămădeşti 
lutul decât aurul pentru ca să te bucuri de o faimă 
îndelungata, şi numele nostru, al orfaurarilor, nu dăinuie 


îndeobşte prea mult Sire, cerinţele vieţii, uneori 
necruțătoare şi oamenii, de obicei, hrăpareţi şi proşti. Cine 
ştie dacă una ori alta din cupele făurite de mâne şi pe care 
maiestatea voastră ar plăti-o cu zece mii de ducați nu va fi 
topită cândva pentru zece scuzi? 


— Haida de, doar nu-ţi închipui ca regele Franţei se va duce 
să zălogească la lombarzi solniţele ce-i împodobesc masa! 
— Sire, împăratul Constantinopolui a zălogit totuşi la 
venețieni cununa de spini a Domnului nostru Isus Hristos! 
— Dar un rege al Franţei o va răscumpăra, domnule! 

— Da, ştiu; gândiţi-vă totuşi ca există restrişti, răscoale, 
surghiunuri! Vin dintr-o ţară în care familia Medici a fost de 
trei ori izgonita şi de trei ori chemată să se întoarcă, şi 
singurul bun ce nu-i poate fi răpit unui rege este fala pe 
care unii suverani ca maiestatea voastră şi-au făurit-o. 

— N-are a face, Benvenuto, n-are a face, ţin neapărat ca 
solniţa asta să fie turnata în aur, drept care vistiernicul meu 
va avea grijă să-ţi numere chiar azi o inie de scuzi vechi de 
aur. Ai auzit, conte d:Orbec, chiar azi, fiindcă nu vreau ca 
meşterul Cellini să piardă nicio clipa. Rămâi cu bine, 
Benvenuto, şi lucrează mai departe, regele se gândeşte la 
Jupiter, rămâneţi cu bine, domnilor, gândiţi-vă la Carol 
Quintul! 

În timp ce Francisc | cobora scara, urmând-o pe regina, 
care se şi urcase în trăsură şi pe care monarhul o însoțea 
călare, se petrecură unele lucruri pe care se cuvine să nu le 
trecem cu vederea. 

Mai întâi, Benvenuto se apropie de contele d:Orbec şi-i 
spuse: 

— Binevoiţi a-mi pune la îndemâna aurul acela, jupâne 
vistiernic. Voi face aşa cum mi-a poruncit maiestatea sa, 


mă voi duce chiar acum să iau o traistă de acasă şi peste o 
jumătate de oră voi fi la domnia voastră. 

Contele se înclina în semn de încuviinţare şi Cellini pleca 
singur, după ce-l căuta în zadar cu privirea pe Ascanio. 

În acelaşi timp Marmagne îi vorbea în taină prefectului, 
care continua s-o ţină de mâna pe Colombe. 

— Nici ca se putea un prilej mai nimerit - îi şuşotea el - mă 
duc într-un suflet să dau de ştire oamenilor mei. Dumneata 
ai grijă şi spune-i lui d:Orbec să-l ţină-n loc pe Benvenuto 
cât mai mult. 

După care se făcu nevăzut, iar jupân d:Estourville se 
apropie de contele d:Orbec, căruia îi spuse ceva la ureche, 
adăugind apoi cu glas tare: 

— Între timp, conte, eu am s-o conduc pe Colombe la 
palatul Nesle. 

— Bine - răspunse d:Orbec - şi vino după aceea chiar astă- 
seară să-mi spui ce s-a întâmplat. 

Se despărţiră şi prefectul porni într-adevăr agale împreuna 
cu fiica sa spre pavilionul Nesle, urmaţi fără să ştie de 
Ascanio, care nu-l scăpase din ochi o singură clipa şi care o 
petrecea de departe, cu o privire plină de dragoste, pe 
Colombe, în vreme ce se îndrepta spre casă. 


Regele tocmai se pregătea să încalece, călărea un roib de 
toată frumuseţea, favoritul său pe care îl primise în dar de 
la Hernic al VIII-lea. 

— Vom face - spuse el - un drum lung împreuna azi, 
Gragutul, iubitul meu cal. 

Lin salta-ma-n să şi tandru... 

la te uita, s-ar zice primele două versuri ale unui catren - 
adaugă Francisc |. Hai, Măreţ, gaseste-mi-le pe celelalte, 
sau dumneata, maestre Melin de Saint-Gelais! Marot se 


scarpină în cap, dar Saint-Gelais i-o lua înainte şi cu o 
iscusinţă şi o spontaneitate surprinzătoare, continuă: 

Mă porţi, chiar nefiind Bucefal, 

Mai falnic decât Alexandru! 

Din toate părţile izbucniră aplauze, iar regele, care 
încălecase între timp, flutura mâna cât se poate de 
prietenos în semn de mulţumiretispre poetul atât de fericit 
şi de promt inspirat. 

Cât priveşte pe Marot, se întoarse la palatul Navarre, mai 
îmbufnat ca niciodată. 

— Nu ştiu ce-or fi avut toţi la curte azi - bombănea el - ca 
parcă erau căzuţi în cap. 


XXI PATRU SOIURI DE TÂLHARI 

Benvenuto trecu Sena în grabă şi luă de acasă nu o traistă, 
cum îi spusese contelui d:Orbec, ci o coşniţa pe care i-o 
dăduse la Florenţa o verişoară de-a lui, călugăriţă; pe urmă, 
vrând să termine toată tărăşenia în aceeaşi zi şi cum se şi 
făcuse ora două după-amiază, pleca din nou, îndreptându- 
se spre strada Froid-Manteau, unde locuia contele d:Orbec, 
fără să-l mai aştepte pe Ascanio, pe care-l pierduse din 
vedere, nici pe lucrătorii săi, care se duseseră să manmce; 
oricât de atent privi în jur pe drum însa, nu observă nimic 
care să-i poată stârni cât de cât îngrijorarea. 

În momentul în care ajunse acasă la contele d:Orbec, 
acesta îl încunoştiinţa ca nu putea să-i înmâneze banii pe 
loc, deoarece erau de împlinit o scrie de formalităţi absolut 
necesare: trebuia adus un notar, întocmit un contract; 
contele îşi ceru, de altminteri, iertare, copleşindu-l cu 
politeţuri, deoarece îl ştia pe Cellini nerăbdător din fire, şi-şi 
învălui refuzul într-o formă atât de curtenitoare, încât 


Benvenuto nu avu niciun motiv să se supere şi încredinţat 
ca toate acele piedici erau reale, se resemnă să aştepte. 
Cellini cauta totuşi să se folosească de această întârziere ca 
să cheme pe câţiva dintre lucrătorii săi spre a-l însoţi la 
întoarcere, ajutându-l să ducă bănetul. D:Orbec se oferi să 
trimită la palatul Nesle pe unul din slujitorii lui să le dea de 
ştire; pe urma aduse vorba despre lucrările lui Cellini, 
despre bunăvoința deosebită pe care i-o arăta regele şi 
despre tot felul de lucruri în măsură să astâmpere 
nerăbdarea lui Benvenuto, care era cu atât mai puţin 
bănuitor, cu cât nu avea nicio pricină de supărare împotriva 
contelui, după cum tot aşa nu vedea nicio pricină pentru 
care contele ar fi putut să-l duşmănească. E adevărat ca 
dorea să-i ia lecui în inima Colombei, dar nimeni în afară de 
Ascanio şi de el nu cunoştea această dorinţă. Răspunse 
deci cât se poate de amabil la încercările vistiernicului de a- 
i câştiga bunăvoință. 


Pierdură apoi o bună bucată de vreme ca să aleagă aurul 
după carate, aşa cum poruncise regele să fie dat. Notarul 
sosi şi el după o lungă zăbavă, iar un contract nu se 
întocmeşte chiar aşa cât ai bate din palme. Într-un cuvânt, 
când, după ultimele schimburi de politeţuri, Benvenuto se 
pregăti să se întoarcă la palat, afară începuse să se 
înnopteze, se interesa atunci de slujitorul trimis să-i cheme 
pe tovarăşii săi. Acesta-i răspunse ca băieţii nu putuseră să 
vină, dar ca, în schimb, era gata să ducă el aurul seniorului 
orfaurar. Benvenuto simţi încolţindu-i în suflet o bănuială şi 
refuza sprijinul oferit, oricât de îndatoritor se arătase 
slujitorul. Puse galbenii în coşniţa, apoi îşi trecu braţul prin 
cele două toarte, şi cum braţul sau abia pătrundea prin ele, 
bănetul se afla în deplină siguranţă şi, în acelaşi timp, 


putea fi cărat mult mai uşor decât într-o traistă. Benvenuto 
purta pe sub haine o cămaşă de zale trainica, cu mâneci. O 
spadă scurtă la şold şi un pumnal la cingătoare, porni deci 
la drum cu paşi grabnici, dar hotărâți. Totuşi înainte de a 
pleca, i se păru a fi zărit câţiva slujitori care şuşoteau între 
ei părăsind în pripă locuinţa, dar care o apucaseră, 
chipurile, pe alt drum decât el. 


Astăzi, când pentru a te duce de la Luvru la Academie e de 
ajuns să treci podul Artelor, drumul pe care-l avea de făcut 
Benvenuto poate fi străbătut din câţiva paşi, dar pe 
timpurile acelea însemna o adevărată călătorie, într-adevăr, 
pornind din strada Froid-Manteau, meşterul trebuia s-o ia 
pe chei în sus până la Châtelet, să treacă podul Morarilor, 
să meargă în lungul străzii Saint-Barthelemy ce străbate 
aleea de la Câte, să traverseze Sena pe podul Saint-Michel 
pentru a pune piciorul pe malul stâng şi de-acolo să-şi 
urmeze calea mai departe pe cheiul pustiu în jos, până la 
palatul Nesle. Să nu ne mirăm deci ca într-o vreme ca 
aceea când mişunau hoţii şi borfaşii, cu tot curajul sau, 
Benvenuto era întrucâtva neliniştit din pricina importanţei 
sume pe care o purta la subsuoară. De altminteri, dacă 
cititorul va binevoi să ne însoţească, apucând-o împreuna 
eu noi cu vreo câteva sute de paşi înaintea lui Benvenuto, 
va putea să-şi dea scama ca neliniştea sa nu era lipsită de 
temei. 


De aproape un ceas de când negura nopţii începuse a se 
îndesi, patru inşi cu nişte mutre destul de suspecte, 
înfăşuraţi în mantii largi, se aşezaseră la pânda pe cheiul 
Augustinilor în dreptul bisericii. Ţărmul era străjuit numai 
de ziduri în partea respectivă şi cu desăvârşire pustiu în 


momentul acela. Tot timpul cât adăstaseră acolo, cei patru 
inşi nu văzuseră trecând ţipenie de om în afara prefectului, 
care se întorcea spre casă după ce o condusese pe 
Colombe la pavilionul Nesle şi pe care-l salutaseră cu tot 
respectul datorit oamenilor stăpânirii. 

Vorbeau între ei cu voce scăzută şi cu pălăria trasă pe 
frunte într-unul din cotloanele formate din zidurile bisericii. 
Pe doi dintre ei îi cunoaştem mai dinainte: erau spadasinii 
pe care-i tocmise Marmagne pentru expediţia nefericită 
pusă la cale împotriva palatului Nesle şi se numeau 
Ferrante şi Fracasso. Însoţitorii lor, care îşi câştigau viaţa 
datorită aceleiaşi onorabile îndeletnicii se chemau Procope 
şi Maledent. Pentru ca posteritatea să nu aibă niciun motiv 
de a se ciorovăi în privinţa obârşiei acestor patru bravi 
căpitani, aşa cum face de trei mii de ani pe seama lui 
Homer, vom adăuga ca Maledent era de fel din Picardia, 
Procope din Boemia şi ca Ferrante şi cu Fracasso văzuseră 
lumina zilei sub cerul senin al Italiei. Cât priveşte însuşirile 
lor distinctive în vremuri paşnice, putem spune ca Procope 
era jurist, Ferrante pedant, Fracasso visător, iar Maledent 
nătărău. Precum se vede, faptul de a fi francezi nu ne 
orbeşte în privinţa singurului dintre aceşti patru pehlivani 
care era compatriot cu noi. 

Când se băteau însa câteşipatru erau ca nişte zmei. 

Să urmărim acum discuţia amicală. Şi concludenta pe oare 
o purtau între ei şi să luăm aminte, vom putea afla astfel ce 
soi de oameni erau şi ce primejdii îl ameninţă de fapt pe 
prietenul nostru Bonvenuto. 

— Cel puţin, Fracasso - spunea Forrante - azi n-o să ne mai 
încurce treburile namila aceea roşcovană de viconte, şi 
bietele noastre spade vor putea ieşi din teaca fără să-l mai 


auzim pe fricosul ăsta strigând: „înapoi! — şi fără să ne mai 
silească să spălăm puţină. 

— Da, numai ca - răspunse Fracasso - de vreme ce înţelege 
să lase în seama noastră toate riscurile bătăliei, lucru 
pentru care nu pot decât să-i mulţumesc, s-ar cuveni să ne 
lase deopotrivă şi toate foloasele. Cu ce drept dracul ăsta 
opărit vrea să pună mâna pe cinci sute de galbeni? E 
adevărat ca cei cinci sute care rămân sunt o răsplată destul 
de frumoasă. O sută douăzeci şi cinci de galbeni de cap de 
om nu-s de lepădat şi, în vremuri de restrişte, m-am văzut 
nevoit uneori să omor un om pentru doi scuzi. 

— Pentru doi scuzi! Sfânta Născătoare! se minuna 
Maledent. Fugi încolo! Asta înseamnă sati înjoseşti meseria. 
Să nu mai spui asemenea lucruri când suntem împreuna, 
dragul meu, fiindcă cineva care ne-ar auzi ar putea să ne 
pună pe amândoi în aceeaşi oală. 


— Ce să-i faci, Maledent! rosti Fracasso cu melancolie, în 
viaţă trebuie să treci şi prin asemenea încercări dureroase 
şi sunt momente când ai fi în stare să ucizi un om pentru o 
bucată de pâine. Dar să ne întoarcem la vorba noastră. 
Părerea mea, scumpii mei prieteni, este ca două sute 
cincizeci de galbeni fac de două ori mai mult decât o sută 
douăzeci şi cinci. Ce-ar fi dacă, după ce o să-i facem de 
petrecanie omului nostru, n-am mai catadicsi să dăm 
socoteala hoţomanului de Marmagne? 

— Măi frate - spuse cu solemnitate Procope - gândeşte-te 
ca asta ar însemna să călcăm învoiala încheiata, ar 
însemna să păgubim un muşteriu şi, orice s-ar întâmpla, 
trebuie să ne respectăm cuvântul dat, îi vom înmâna 
contelui cei cinci sute de galbeni, până la ultimul gologan, 
aşa cum ne-am înţeles, aşa cred eu ca se cuvine. Dar, 


distinguamus: după ce-i va fi băgat în buzunar şi va fi avut 
astfel ocazia de a se convinge ca suntem oameni cinstiţi, 
nu ne împiedica nimeni să tăbărâm asupra lui şi să i-i luăm 
înapoi. 

—  Admirabil! Rosti doctorul Ferrante. Procope a dat 
întotdeauna dovadă de o mare onestitate unită cu o bogată 
imaginaţie. 


— O, Doamne! Se apăra cu modestie Procope. Asta fiindcă 
am studiat un pic dreptul. 

— Dar - urma Ferrante, cu acelaşi ton pedant cu care 
vorbea întotdeauna - să nu încurcăm ițele. Recte ad 
terminum eamusl. Vicontele poate să doarmă liniştit pe 
perna lui! O să-i vină şi lui rândul, deocamdată e vorba de 
orfaurarul acela florentin, pentru a fi mai siguri, ne-au trimis 
aici pe câteşipatru să-l ciopârtim. La o adică însa, treaba 
asta putea fi făcută de unul singur, care ar fi băgat în 
buzunar toată suma, dar capitalizarea e o plagă socială şi e 
mai bine ca beneficiile să fie împărţite între mai mulţi 
prieteni. Numai ca trebuie să-l trimitem pe lumea cealaltă 
cât mai repede şi mai cuviincios, nu e un om ca oricare, 
după cum ne-am putut da seama Fracasso şi cu mine. Să 
ne resemnăm deci şi, pentru mai multă siguranţă, să-l 
încolţim  câteşipatru deodată, trebuie să sosească din 
moment în moment. Aşadar, luaţi aminte: sânge rece, 
picior sprinten, ochi ager şi păziţi-vă de loviturile în stil 
ltalian de care nu se va lipsi să vi le servească. 

— Ştim şi noi, Ferrante - spuse Maledent - ce în seamna să 
primeşti o lovitură de spadă fie cu vârful, fie cu tăişul. 
Odată am pătruns în toiul nopţii, pentru nişte daraveri 
personale, într-un 

Să mergem drept la ţintă (în limba latină în text). (n. T.). 


castel din Bourbonnais. S-a întâmplat însa ca m-a prins 
dimineaţa acolo înainte de a fi apucat să termin ce aveam 
de făcut şi, vrând-nevnnd, m-am văzut silit să mă ascund 
undeva până la căderea nopţii, şi ce alt loc putea fi mai 
potrivit pentru asta decât arsenalul castelului: erau acolo o 
sumedenie de panoplii şi trofee, căşti, platoşe, bratale şi 
pulpare, scuturi şi pavaze. Am scos părul ce sprijinea una 
dintre armuri, m-am strecurat apoi înăuntru în locul lui şi 
am rămas aşa, nemişcat, în picioare, pe piedestal, cu 
viziera lăsată. 

— Foarte interesant - îl întrerupse Ferrante - spune mai 
departe, Maledent; cum poate fi oare folosit mai bine 
răgazul din preajmă unei isprăvi cutezătoare decât 
povestind alte vitejii? Spune mai departe! 

— Nu ştiam - continuă Maledent - ca afurisita aceea de 
armura le slujea feciorilor castelului spre a se deprinde cu 
mânuirea armelor. Curând însa doi vlăjgani de vreo 
douăzeci de ani intrară în sală şi, luând fiecare câte o lance 
şi o spadă, începură a se război, plini de osârdie, cu platoşa 
mea. Ei bine, prieteni, puteţi să nu mă credeţi dacă nu 
vreţi, cu toate loviturile lor de spadă şi de lance nu m-am 
clintit din loc, am rămas ţeapăn şi dârz, ca şi cum aş fi fost 
într-adevăr de lemn şi înşurubat în piedestal. Spre norocul 
meu, puşlamalele nu erau chiar nişte luptători de mâna 
întâi. Între limp însa a venit şi tatăl lor, care îi îndemna de 
zor să ţintească locurile unde se îmbinau plăcile armurii, 
dar sfântul Maledent, ocrotitorul meu, pe care-l chemăm 
într-ajutor în gând, făcea ca loviturile lor să nimerească 
pieziş, în cele din urmă, păgânul acela de tata, vrând să le 
arate odraslelor cum se poate smulge o vizieră, a pus mâna 
pe lance şi dintr-o singură lovitură, mi-a dezgolit chipul 


palid şi răvăşit. În clipa aceea mi-am zis ca s-a mântuit cu 
mine. 


— Sărmane prieten! Rosti melancolic Fracasso. Te înţeleg, 
parcă era puţin lucru? 

— AŞ! Închipuie-ţi ca, aşa cum vă spuneam, văzându-mă 
palid şi tras la fată, au fost atât de zevzeci, încât m-au luat 
drept strigoiul străbunului lor, numai ce-i văd pe tata şi pe 
feciori c-o rup la fugă de le sfârâiau călcâiele, ca şi când i-ar 
fi umflat Sarsailă. Să mor dacă vă mint! Ce să vă mai spun? 
Am dat şi eu dosul şi am făcut la fel; dar n-a fost nimic, 
după cum vedeţi, sunt zdravăn, sănătos. 

— Da, dar înainte de toate, în meseria noastră, prietene 
Maledent - spuse Procope - trebuie să ştii nu numai cum să 
încasezi loviturile, dar şi cum să le dai. Cel mai frumos ar fi 
ca victima să cadă jos fără să spună nici pâs. Uite, de pildă, 
mie, într-unul din colindurile mele prin Flandra, mi s-a 
încredinţat sarcina de a descotorosi pe un muşteriu de 
patru prieteni de-ai săi care tocmai călătoreau împreuna. La 
început, omul a vrut sami dea trei însoțitori să mă ajute, i- 
am spus atunci ca ori mă tocmesc să duc la bun sfârşit 
singur toată treaba, ori nu mă mai tocmesc de loc. Ne-am 
înţeles deci să mă lase să fac aşa cum mă tăia capul şi ca, 
în momentul în care aveam să-i dau în primire patru leşuri, 
să primesc şi partea cuvenită celorlalţi trei făptaşi. 
Cunoşteam drumul pe care-l urmau călătorii, drept care i- 
am aşteptat la un han unde trebuiau neapărat să 
poposească. 


Hangiul se îndeletnicise şi el cândva cu aceeaşi meserie, pe 
care o părăsise pentru a seface birtaş, lucru care-i îngăduia 
să-i jefuiască mai departe pe călători fără să se teamă de 


nimic, mai păstrase totuşi unele simţăminte lăudabile, aşa 
încât nu mi-a fost greu să-i câştig bunăvoința, fagadumdui 
a zecea parte din simbrie. După ce-am căzut la înţelegere, 
i-am aşteptat pe cei patru călăreţi, care s-au ivit după câtva 
timp la o cotitură a drumului şi au descălecat în fată 
hanului, cu gândul de a-şi pune stomacul la cale şi de a-şi 
tesăla caii. Hangiul le-a spus atunci ca grajdul era atât de 
neîncăpător, încât n-ar fi putut intra decât pe rând, 
altminteri n-ar fi avut loc să se mişte şi s-ar fi stingherit 
unul pe altul. Primul care a intrat însa nu se mai îndura să 
iasă de acolo, asttel ca, pierzându-şi răbdarea, cel de-al 
doilea s-a dus să vadă ce face. Acesta părea tot atât de 
puţin grăbit ca şi primul să se arate. Drept care, cel de-al 
treilea, sătul să tot aştepte, a pătruns la rândul său 
înăuntru, şi cum după o bucată de vreme, celui de-al 
patrulea i s-a părut ca prea tândăleau cu toţii, zăbovind să 
se întoarcă, gazda mea spuse: 

— A, acum ştiu ce s-a înlâmplat: grajdul este atât de mic, 
încât pesemne au ieşit pe uşa din dos. Cuvintele acestea îl 
îndemnară şi pe cel din urmă să intre după tovarăşii săi şi 
după mine, fiindcă aţi ghicit probabil ca mă aflam şi eu în 
grajd, cum însa de astă dată nu mai exista niciun fel de 
primejdie, i-am lăsat ultimului plăcerea de a da un țipăt 
uşor spre a-şi lua rămas bun de la viaţă. În dreptul roman, 
Ferrante, o asemenea treabă cred ca s-ar putea numi, nu-i 
aşa, trucidatio per divisionem necis1? Ei, dar ce înseamnă 
asta?! Exclamă Procop, încruntându-se. Văd ca omul nostru 
nu mai are de gând să sosească! Numai de n-ar fi păţit 
ceva! În curând o să fie întuneric bezna. 

— Suadentque cadentia sidera somnos2 - adaugă Fracssso. 
Fiindcă veni vorba, prieteni, luaţi seama ca nu cumva, fiind 
atât de întuneric, să-i treacă prin minte lui Benvennto să ne 


joace un renghi pe care eu însumi l-am jucat cuiva odată, 
asta se întâmpla într-una din plimbările mele de pe malurile 
Rinului. Am avut întotdeauna 

1 Masacru prin omoruri succesive (în limba latină în text). 
(n. T.). 

2 Şi stelele ce scapata îmbie la somn (în limba latină în 
text). (n. T.). 


o slăbiciune pentru malurile Rinului, priveliştea e într- 
adevăr pitoreasca şi în acelaşi timp plină de melancolie. 
Rinul este fluviul visătorilor. Visam, aşadar, pe malurile 
Rinului şi pot să vă spun şi la ce anume: trebuia să-i dau 
răvaş de drum pentru lumea cealaltă unui senior pe nume 
Schreckenstein, dacă-mi amintesc bine. Numai ca lucrul 
acesta nu era chiar atât de lesnicios, fiindcă niciodată 
seniorul nu ieşea din casă decât însoţit de o escortă 
numeroasă. lată şi planul pe care l-am urzit atunci, m-am 
îmbrăcat la fel ca el şi, într-o noapte fără lună, l-am 
aşteptat să sosească fără nicio teamă împreuna cu escorta 
lui. Când am văzut ceata aceea de oameni mijind în 
noaptea singuratică şi neguroasa, obscuri sub nocte, m-am 
năpustit ca un disperat asupra lui Schreckenstein, care o 
luase puţin înaintea însoţitorilor săi, am avut grijă însa mai 
întâi să-i dau jos din cap pălăria cu pene şi să fac o 
schimbare de poziţii, mutându-mă în locul unde ar fi trebuit 
să se afle el. Pe urma l-am ameţit, lovindu-l zdravăn cu 
garda spadei şi am început să strig în toiul zarvei, al 
zangănitului de spade şi al răcnetelor celorlalţi: „Ajutor! 
Ajuttor! Puneţi mâna pe tâlhari!, în aşa fel ca oamenii lui 
Schreckenstein au tăbărât furioşi asupra stapâmilui lor, 
lăsându-l mort pe loc, în timp ce eu o tuleam în pădure. 


Preacinstitul senior a avut cel puţin mângâierca să fie-ucis 
de mâna-— unor prieteni. 


— A fost într-adevăr o lovitură îndrăzneață - recunoscu 
Ferrante - dar dacă arunc o privire în urmă, asupra 
răposatei mele tinereţi, v-aş putea istorisi o ispravă şi mai 
îndrăzneață. Aveam de-a face, ca şi tine, Fracasso, cu 
căpetenia unei cete, care umbla întotdeauna călare, însoţit 
de o droaie de oameni. Asta se petrecea într-o pădure din 
Abruzzi: m-am aşezat la pânda, într-un loc pe unde trebuia 
să treacă respectivul şi, catarânduma într-un stejar uriaş, 
m-am întins în lungul unei crengi groase ce creştea de-a 
curmezişul drumului şi l-am aşteptat visând. Soarele tocmai 
răsărise şi primele raze se cerneau ca nişte lungi mreje de 
palida lumină printre ramurile acoperite de muşchi, boarea 
dimineţii adia proaspătă şi înviorătoare, brăzdată de 
cântecele păsărilor, deodata... 

— Sst! îi taie cuvânlul Procope. Aud nişte paşi, luaţi seama! 
E omul nostru! 

— Straşnic! murmură Maledent, uitându-se în jur cu o 
privire furişă. Totul e pustiu şi tăcut în preajmă, norocul e 
de partea noastră. 

Rămaseră din nou nemişcaţi şi muţi, chipurile oacheşe şi 
fioroase nu li se mai puteau desluşi prin piclele amurgului, li 
se vedeau în schimb ochii strălucind, mâinile ce tremurau 
pe spadele lungi, atitudinea lor de înfiorata aşteptare, aşa 
cum şedeau proţăpiţi în penumbră, alcătuiau un grup 
impresionant, pe care numai penelul lui Salvator Rosa l-ar fi 
putut înfăţişa în chipul cel mai fericit. 

Era, într-adevăr, Benvenuto, care se apropia de ei grăbit, 
Benvenuto, în mintea căruia, aşa cum am spus, încolţise o 
umbră de bănuială şi care cerceta cu băgare de seama şi 


cu o privire pătrunzătoare întunecimea din fată lui. De 
altfel, obişnuit cum era cu întunericul, reuşi să-i zărească la 
douăzeci de paşi de el pe cei patru tâlhari ieşind din 
ascunzătoare şi, mai înainte de a fi apucat să tabere asupra 
lui, avu tot răgazul să vâre coşniţa sub pelerină şi să tragă 
spada din teacă, în acelaşi timp, cum niciodată nu-l părăsea 
sângele rece, avu grijă să se lipească cu spatele de zidul 
bisericii, aşa încât să-şi poată privi în fată adversarii. 
Aceştia îl atacară cu înverşunare, n-avea cum să fugă şi ar 
fi fost de prisos să strige după ajutor, deoarece castelul se 
afla la o distanţă de peste cinci sute de paşi; dar Benvenuto 
nu punea pentru prima oară mâna pe o armă, îi întâmpina, 
aşadar, bărbăteşte pe tâlhari. 

În timp ce mânuia spadă, dat fiind ca îşi păstrase pe deplin 
limpezimea minţii, un gând îi fulgera deodată prin cap, nu 
mai încăpea nicio îndoiala ca era vorba de o uneltire pusă 
la cale anume împotriva lui. Dacă izbutea cumva să-i 
păcălească pe ucigaşi, era salvat. Înfruntându-le spadele, 
începa deci să-i ia în răspăr pe socoteala pretinsei lor 
conluzii. 

— Ei, dar ce vi s-a năzărit, voinicilor? Nu cumva aţi căpiat? 
Cu ce credeţi c-o să vă puteţi alege de pe urma unui pârlit 
de militar ca mine? Îmi jinduiţi cumva pelerina? Ori vă 
ispiteşte sabia mea? la stai tu, stai tu, ăla de colo, păzeşte- 
ţi urechile, drăcia dracului! Dacă aţi pus ochii pe viteaza 
mea spadă, osteniţi-vă atunci s-o cuceriţi! Dar pentru nişte 
hoţi care nu para fi la prima lor isprava, pot să vă spun ca 
n-aveţi mirosul prea fin, băieţaşi! 


Spunând acestea, în loc să dea înapoi din fată lor, îi ataca 
hartuindu-i fără să se îndepărteze de zidul bisericii decât cu 
un pas ori doi, pentru ca îndată după aceea să se lipească 


iar cu spatele de perete, lovind necontenit cu vârful ori cu 
tăişul spadei şi având grijă să-şi desfacă de câteva ori 
pelerina, pentru ca, în cazul când tâlharii fusese înştiinţaţi 
de slujitorii contelui d:Orbec pe care-i văzuse plecând de 
acasă şi care-l văzuseră, la rândul lor numărând galbenii, să 
creadă ca navea banii asupra lui. Într-adevăr, siguranţă cu 
care le vorbea şi uşurinţa cu care mânuia arma, având o 
mie de scuzi de aur la subsoara, făcură să încolţească unele 
îndoieli în capetele spadasinilor. 

— Mai ştii? S-ar putea oare să ne fi înşelat, Ferrante? Spuse 
Fracasso. 

— Mă tem ca da. Omul nu părea să fie chiar atât de înalt 
sau dacă o fi într-adevăr el, în orice caz nu are galbenii 
asupra lui şi tâlharul acela de viconte ne-a tras pe sfoară. 


— Galbeni, eu?! Se minuna Benvenuto, cu cea mai deplină 
dezimoltura. Afară de un pumn de bănuţi de aramă 
despolcita, n-am niciun chior la mine, dar dacă vreţi cumva 
să puneţi mâna pe ei, băieţaşi, o să-i plătiţi mai scump 
decât dacă ar fi fost de aur curat şi mi i-ar fi dat cineva în 
păstrare, să ştiţi. 

— La naiba! Spuse Procope. E militar sadea. Cum vă 
închipuiţi ca un orfaurar ar putea mânui spada cu alâla 
iscusinţă? N-aveţi decât vă vă scoateţi sufletul dacă poftiţi, 
eu, unul, n-am chef să mă războiesc pentru glorie. 

Şi Procope se pregăti să iasă din lupta în timp ce râvna 
celorlalţi, lipsiţi acum de sprijinul lui şi cuprinşi de îndoiala, 
începea să slăbească. Văzându-se atacat cu mai puţină 
îndârjire, Benvenuto se folosi de prilej pentru a se 
desprinde din mijlocul lor şi a se îndrepta spre palat, dând 
înapoi din fată vrăjmaşilor săi, fără a înceta să se bată şi să 


ţină piept. Aprigul mistreţ trăgea după sine haită de câini 
spre bârlogul său. 

— Aşa, aşa, veniţi cu mine, voinicilor! Îi îmbie Benvenuto. 
Însoţiţi-mă până la Pre-aux-Cleres, la Casa Rosie, unde 
infanta mea, al cărei tată e neguţător de vinuri, mă 
aşteaptă, asta-soara. Drumul până acolo e cam primejdios, 
după cum se aude, şi nu mi-ar strica de loc să fiu păzit de o 
escortă. 

Cuvintele-i mucalite îl făcură pe Fracasso să renunţe la 
rândul lui să-l mai hăituiască şi să i se alăture lui Procope. 


— Zău dacă nu suntem nebuni, Ferrante! spuse Maledent. 
Asta nu poate să fie Benvenuto al tău! Fugi încolo! 

— Ba da. Ba da, e chiar el! exclamă Forrante, zărind în fine 
coşniţa doldora de bani sub braţul lui Benvenuto, care 
făcuse o mişcare prea bruscă, fluturâdu-şi pelerina. 

Era însa prea târziu, palatul se afla acum doar la o distanţă 
de vreo cincizeci de paşi şi Benvenuto începuse să strige cu 
glasul lui de tuna tor în tăcerea nopţii „Săriţi voi din palatul 
Nesle! Ajutor! Săriţi! Fracasso abia apucă să se întoarcă din 
drum, Procope să alerge de departe, Ferrante şi Maledent 
să-şi  înteţească loviturile.  Lucrătorii, care erau în 
aşteptarea meşterului, stăteau cu urechea ciulită. Poarta 
castelului se deschise de îndată ce răsuna primul sau 
strigat şi uriaşul Hermann, micul Jehan, Simon-Stângaciul şi 
Jacques Aubry se năpustiră afară, înarmaţi cu sulițe. 
Văzându-i, spadasinii îşi luară picioarele la spinare. 

— Staţi puţin, băieţii tatii! Le striga din urmă Benvenuto 
fugarilor. Nu mai poftiţi să mă conduceţi un pic? Ca să vezi, 
neisprăviţii! Să nu fie ei în stare să uşureze un biet om 
singur de o mie de scuzi de aur ce-i rupeau braţul! 


Într-adevăr, tâlharii nu izbutiseră decât să-i facă o uşoară 
zgârietura la mâna adversarului lor, şi cum o ştergeau cu 
toţii plouaţi, în timp ce Fracasso o întinsese la fugă uriând. 
Bietul Fracasso, în toiul ultimelor încrucişări de spadă, îşi 
pierduse ochiul drept, accident de pe urma căruia rămase 
toată viaţa chior şi care făcu să se adâncească şi mai mult 
umbra de melancolie ce dădea un relief atât de puternic 
chipului său gânditor. 

— Şi acum, fetii mei - le spuse Cellini tovarăşilor săi de 
breaslă, după ce paşii spadasinilor se stinseră în depărtare 
- se cuvine să prăznuim o atât de strălucită ispravă. Veniţi 
cu toţii să închinam pentru salvarea mea, dragii mei 
izbăvitori! Ei, drăcie, dar nu-l văd pe Ascanio printre voi. 
Unde poate să fie Ascanio? 

Dacă va mai amintiţi, Ascanio se despărţise de meşterul 
sau în momentul când părăsise palatul Luvru. 

— Eu ştiu undee - spuse micul Jehan. 

— Unde, puiule? întreba Benvenuto. 

— În fundul grădinii palatului Nesle, unde se plimba într-una 
de o jumătate de oră, studentul şi cu mine am vrut să stăm 
de vorbă cu el, dar ne-a rugat să-l lăsăm singur. 

— Curios! Îşi spuse Benvenuto. Cum se face ca n-a auzit 
când am strigat? De ce n-o fi sărit în ajutorul meu o dată cu 
ceilalţi? Nu mă aşteptaţi, băieţi, aşezaţi-vă la masă fără 
mine - le spuse apoi tovarăşilor săi. A, tu eşti, Scozzone? 

— Sfinte Dumnezeule, ce-am auzit? C-a încercat cineva să 
te omoare, meştere! 

— Da, da, cam aşa ceva. 

— Doamne Isuse Hristoase! 

— Nu-i nimic, fetiţo, nu-i nimic! Repetă Benvenuto, căutând 
s-o liniştească pe biata Catherine, care se făcuse palidă ca 
moartea. Du-te acum şi adu de jos nişte vin din cel mai de 


soi pentru vitejii noştri. Cere-i cheile de la pivniţa coanei 
Ruperta, Scozzone, şi alege-l tu cu mâna ta. 

— Doar n-ai de gând acuma să pleci iar? se nelinişti 
Scozzone. 

— Nu, fii pe pace, mă duc să-l caut pe Ascanio în grădina 
palatului, am de vorbit cu el ceva foarte important. 
Scozzone împreuna cu tovarăşii săi se înapoiară în atelier, 
în timp ce Benvenuto se îndrepta spre poarta grădinii. 

Cum tocmai în momentul acela răsărea luna, meşterul putu 
să-l vadă lămurit pe Ascanio, în loc să se plimbe însa, 
tânărul se caţăra pe o scară rezemată de zidul împrejmuitor 
al pavilionului. Ajungând sus, încaleca pe culmea zidului, 
trase scară spre el, o lasa apoi să alunece de partea 
cealaltă şi se făcu nevăzut. 

Benvenuto îşi trecu mâna peste ochi ca un om care nu 
poate să-şi dea seama dacă ceea ce vedea e aievea ori vis, 
pe urmă, hotărându-se brusc, se duse întins spre 
turnătorie, se urcă în chilia lui, încaleca peste pervazul 
ferestrei şi, dintr-un salt bine socotit, ajunse pe zidul 
pavilionului, după care, agăţându-se de un butuc de vită ce- 
şi resfira vrejurile noduroase pe perete, cobori pe tăcute în 
grădina  Colombei. Plouase dimineaţa şi ţărână jilavă 
înăbuşea zgomotul paşilor lui Benvenuto. Meşterul îşi lipi 
urechea de pământ şi iscodi în zadar timp de câteva minute 
tăcerea din jur, în sfârşit, nişte şoapte pe care le auzi în 
depărtare îl ajutară să se călăuzească, se ridică de jos 
numaidecât şi începu să înainteze cu băgare de seama, 
bâjbâind şi oprindu-se la fiece pas. În scurtă vreme 
murmurul glasurilor se auzi mai desluşit. Benvenuto porni 
în direcţia din care venea zvonul, ajungând în fine în dreptul 
celei de-a doua alei ce străbătea grădină, o recunoscu sau, 
mai bine zis, i se păru a o întrezări prin negura nopţii pe 


Colombe, îmbrăcată într-o rochie albă, stând lângă Ascanio 
pe banca bine cunoscută nouă. Cei doi copii vorbeau cu 
voce scăzută, dar limpede şi însufleţită. 


Ascuns după un boschet, Benvenuto se apropie de ei şi 
trase cu urechea. 


XXII VISUL UNEI NOPTI DE TOAMNA 

Era o seară frumoasă de toamna, liniştită şi străvezie. Luna 
destrămase aproape toţi norii, iar cei ce mai rămăseseră 
încă pe cer alunecau răzleţiţi unul de altul pe câmpul 
albastru presărat cu stele. În jurul grupului ce vorbea şi 
asculta în grădina pavilionului Nesle domnea pacea şi 
tăcerea, dar înlăuntrul lor totul era numai zbucium şi 
înfrigurare. 

— lubita mea Colombe - spunea Ascanio. În timp ce 
Benvenuto, care stătea în picioare în spatele lui, palid şi 
îngheţat, avea impresia că-i asculta cuvintele, nu cu 
urechile, ci cu inima - logodnica mea scumpă, ce-am căutat 
oare în viaţa ta? Când vei afla urgia şi groaza pe care ţi le 
voi împărtăşi, ai să mă blestemi pentru ca am putut fi 
crainicul unor asemenea veşti. 

— Te înşeli, dragul meu - răspunse Colombe - orice ai 
putea să-mi spui, am să te binecuvântez, fiindcă pentru 
mine eşti trimisul lui Dumnezeu. N-am avut parte să aud 
glasul mamei mele, dar simt ca l-aş fi ascultat aşa cum te- 
ascult pe dumneata. Vorbeşte, Ascanio, şi dacă lucrurile pe 
care vrei să mi le destăinuieşti sunt chiar atât de 
îngrozitoare, ei bine, glasul dumitale va reuşi să 
îndulcească întrucâtva ce ai să-mi spui. 


— Adună-ţi atunci tot curajul şi toate puterile - spuse 
Ascanio. 

Şi începu să-i povestească tot ce se întâmplase, sub ochii 
lui, între doamna D:Etampes şi contele d:Orbec, îi dezvălui 
întreaga uneltire în care trădarea intereselor unui regat se 
împletea cu urzelile puse la cale împotriva cinstei unei 
copile, trebui să îndure chinui de a desluşi acestui suflet 
nevinovat şi uluit de atâta becisnicie, pactul mârşav pe 
care-l încheiase vistiernicul, se strădui să deschidă ochii 
tinerei fete, atât de candida încât nici măcar nu se înroşi la 
auzul cuvintelor sale, asupra cumplitelor rafinamente de 
ură şi de josnicie pe care dragostea ranita i le insuflase 
favoritei. Columbe nu reuşi să-şi dea seama ca iubitul ci era 
copleşii de scârba şi de spaimă, şi biata iedera ce nu avea 
alt sprijin decât copăcelul de care se agăţase începu să 
tremure şi să se neliniştească la fel ca el. 

— Dragule - îi spuse ea - trobuie neapărat să dezvălui 
tatălui meu ticăloşia asta urzita împotriva cinstei mele. Tata 
nu ştie ca ne iubim, tată îţi datorează viaţa, şi ai să vezi c-o 
să te asculte. O! Fii pe pace, sunt convinsă c-o să smulgă 
soarta mea din mâinile contelui d:Orbec. 

— Vai! suspină Asesnio în chip de răspuns. 

— O, dragul meu! se cutremura Colombe, sesizând îndoiala 
pe care o lasa să se întrevadă exclamaţia iubitului său. 
Bănuieşti cumva ca tata ar putea fi în stare de o atât de 
dezgustătoare  cardăşie? Ar însemna să păcătuieşti, 
Ascanio. Nu, tata nu ştie nimic, n-are habar de nimic, pot să 
pun mâna-n foc şi, cu toate ca nu s-a arătat niciodată prea 
drăgăstos cu mine, nu cred ca l-ar lasa inima să mă 
cufunde cu mâna lui în rubine şi nenorocire. 


— lartă-mă, Colombe - răspunse Ascanio - dar pentru tatăl 
tău bogăţia nu înseamnă nicidecum o nenorocire, pentru el 
un titlu este în măsură să ascundă o faptă ruşinoasă, şi 
orgoliul lui de curtean te-ar socoti mai fericită dacă ai fi 
iubita unui rege decât soţia unui artist. Sunt dator să nu-ți 
tăinuiesc nimic, Colombe. Contele d: Orbec, spunea 
doamnei d:Etampes ca se poate bizui întru totul pe tatăl 
tău. 

— E cu putinţă, Doamne sfinte?! se înfiora fată. S-au mai 
pomenit oare pe lume vreodată, Ascanio, părinţi care să-şi 
vândă odrasla? 

— S-au pomenit în toate ţările şi în toate timpurile, 
sărmanul meu îngeraş, şi mai cu seama în vremea această 
şi în ţara noastră. Să nu crezi cumva ca lumea e făcută 
după chipul şi asemănarea sufletului tău, iar societatea 
după chipul şi asemănarea virtuţii tale. Da, da, Colombe, 
cele mai nobile nume ale Franţei au arendat, fără nicio 
ruşine tinereţea şi frumuseţea sotiilor şi fiicelor lor, 
jertfindu-le desfrâului regal, e un lucru foarte firesc la curte, 
iar tatăl tău, dacă ar socoti de cuviinţă să se 
dezvinovăţească, ar putea aduce mărturie atâtea strălucite 
exemple. 


Îţi cer iertare, iubito, ca tulbur atât de năprasnic sufletul tău 
neprihănit şi sfânt, punându-l în fată hâdei realităţi, dar n- 
am încotro, până la urmă trebuie să-ţi arăt prăpastia în care 
vor să te azvârle. 

— Ascanio, Ascanio! se tângui Colombe, îngropându-şi 
obrazul în umărul tânărului. Cum, şi tata e împotriva mea? 
O, mi-e ruşine numai s-o spun! Unde aş mai putea afla o 
scăpare pentru mine? O. Numai în brațele dumitale, 
Ascanio. Da, numai dumneata mă poţi salva. Ai vorbit cu 


meşterul dumitale, cu Benvenuto, care-i atât de puternic şi 
de bun, şi atât de nobil, după cum miai spus, şi pe care-l 
iubesc pentru că-l iubeşti dumneata? 

— Nu trebuie să-l iubeşti, Colombe, nu trebuie să-l iubeşti! 
Protestă Ascanio. 

— Dar de ce? Murmură fată. 

— Fiindcă e îndrăgostit de dumneata, fiindcă, în loc să fie 
prietenul pe care am crezut ca ne putem sprijini, e un 
duşman cu care vom avea de luptat, un duşman, mă 
înţelegi, şi cel mai primejdios, chiar dintre toţi duşmanii 
noştri. Ascultă! 

Şi Ascanio îi povesti Colombei cum, în clipa în care se 
pregătea să-i destăinuiască totul lui Benvenuto, acesta îi 
dezvăluise dragostea să ideală, şi cum orfaurarul favorit al 
lui Francisc |, datorită cuvântului de gentilom pe care 
suveranul niciodată nu şi-l calcase, putea dobândi orice ar fi 
cerut de la el, după ce ar fi ajuns să toarne statuia lui 
Jupiter. Şi, precum se ştie, ceea ce voia să ceară Benvenuto 
Cellini. Era mâna Colombei. 


— Doamne Dumnezeule! Singura nădejde ce ne-a mai 
rămas eşti dumneata - spuse Colombe, înălţând spre cer 
ochii săi frumoşi şi mâinile de zăpadă. Orice aliat se preface 
într-un vrăjmaş şi orice liman într-o stânca. Eşti sigur ca 
suntem chiar atât de oropsiţi? 

— O, mult prea sigur, din păcate. Meşterul meu etot atât de 
primejdios pentru noi ca şi tatăl tău, Colombe. 

Da, el, el - exclamă Ascanio, împreunându-şi mâinile - el 
Benvenuto, prietenul meu, ocrotitorul şi părintele meu, 
Dumnezeul meu, tocmai pe el să fiu silit acum să-l urăsc! 

Şi totuşi mă întreb pentru ce i-aş purta duşmănie, 
Colombe? Pentru ca s-a lăsat cuprins de vraja pe care 


trebuie s-o simtă orice suflet ales căruia i-e dat să te 
cunoască? Pentru ca te iubeşte aşa cum te iubesc şi eu? La 
urma urmei, suntem amândoi vinovaţi de aceeaşi crimă. 
Numai ca pe mine dumneata mă iubeşti şi asta mă 
dezleagă de orice vină. Ce-i de făcut? O, Doamne, de două 
zile mă tot întreb şi nu pot să-mi dau seama dacă am 
început să-l urăsc ori dacă mai ţin încă la el ca şi până 
acum. E adevărat, te iubeşte, dar şi pe mine m-a iubit atât 
de mult! Bietul meu suflet se zbuciumă şi tremură în 
mijlocul acestor frământări ca o trestie în toiul unei furtuni. 
Şi el ce are de gând să facă? Deocamdată am să-i 
împărtăşesc uneltirile contelui d:Orbec şi sper ca va reuşi 
să ne scape de ele. Dar după aceea, când vom sta unul în 
fată altuia ca doi duşmani, când îi voi spune ca ucenicul său 
îi este în acelaşi timp şi rival, Colombe, voinţa lui 
atotputernica întocmai ca destinul e poate la fel de oarbă 
ca el, el va uita pe Ascanio pentru a nu se mai gândi decât 
la Colombe, îşi va întoarce privirile de la bărbatul ce i-a fost 
drag pentru a nu o mai vedea decât pe femeia pe care o 
iubeşte, fiindcă îmi dau şi eu seama ca, dacă ar fi să aleg 
între el şi dumneata, n-aş sta o clipa în cumpănă. Simt ca 
aş jertfi fără nicio remuşcare întreg trecutul inimii mele 
pentru viitorul ei, pământul pentru slăvile cereşti! Pentru ce 
el s-ar purta altfel decât mine? E om şi a-şi jertfi dragostea 
este o faptă mai presus de puterea omenească. Vom lupta, 
aşadar, unul împotriva celuilalt, dar cum am să-i pot ţine 
piept eu, aşa slab şi singur pe lume cum sunt? O, n-are a 
face, Colombe, chiar dacă aş reuşi cândva să-l urăsc pe 
acela pe care l-am iubit atât de mult şi atâta timp, îţi spun, 
pentru nimic în lume n-aş vrea să îndure din pricina mea 
chinurile la care m-a supus deunăzi marturisindu-mi 
dragostea pe care ţi-o poartă. 


În vremea asta, Benvenuto, care stătea neclintit ca o 
statuie îndărătul unui copac, avea fruntea îmbrobonata de 
o sudoare de gheaţă şi mâna crispată convulsiv pe inimă. 
— Bietul Ascanio! Scump prieten! Îl mângâie Colombe, Ai 
avut mult de suferit şi vei mai avea încă. Totuşi, dragul 
meu, trebuie să aşteptăm în linişte viitorul. Să nu ne lăsăm 
copleşiţi de suferinţele noastre, situaţia nu este chiar atât 
de disperată. Pentru a înfrunta restriştea, pentru a 
preîntâmpina loviturile sorții, suntem trei, socotindu-l şi pe 
Dumnezeu alături de noi. Decât să fiu a contelui d:Orbec, ai 
prefera să fiu a lui Benvenuto, nu-i aşa? Cred însa ca ai să fi 
şi mai mulţumit dacă viaţa mea ar fi închinata stăpânului 
ceresc decât lui Benvenuto! Ei bine, dacă nu mi-e dat să fiu 
a dumitale, atunci nu voi fi decât a stăpânului ceresc, poţi fi 
convins de asta, Ascanio. Sunt a dumitale pe lumea 
această, şi logodnica dumitale pe lumea cealaltă iată 
făgăduiala pe care ţi-am făcut-o şi pe care am s-o ţin 
neapărat, Ascanio; fii pe pace! 


— Îţi mulţumesc, înger din cer, îţi mulţumesc! spuse 
Ascanio. Să uităm deci lumea necuprinsă ce se întinde în 
jurul nostru, să ne gândim ca toată viaţa noastră se afla 
aici, în mijlocul boschetului în care suntem acum. Colombe, 
încă nu mi-ai spus ca mă iubeşti. Vai, s-ar zice ca te-ai 
înduplecat să fii a mea, numai pentru ca n-ai altă cale de 
ales. 

— Taci, Ascanio! Taci te rog! răspunse Colombe. Vezi bine 
doar ca vreau să sacrific fericirea mea, făcând din ea o 
datorie. Te iubesc, Ascanio, te iubesc! 

Benvenuto simţi cum i se taie picioarele, căzu în genunchi 
şi-şi rezemă fruntea de copac, privirile-i rătăcite se aţintiră 


în gol în timp ce, întorcând urechea spre cei doi tineri, 
sorbea cu tot sufletul cuvintele lor. 

— Draga mea Colombe - repetă Ascanio - te iubesc şi inima 
îmi spune ca vom fi fericiţi şi ca Dumnezeu nu poate să-l 
părăsească pe cel mai frumos dintre îngerii săi. O, Doamne, 
în mijlocul atmosferei de bucurie ce te înconjoară, am uitat 
cu desăvârşire tărâmul suferinţei pe care voi cobori iar 
după ce ne vor despărţi. 

— Trebuie totuşi să ne gândim la ziua de mâine - spuse 
Colombe. Trebuie să ne ajutăm singuri, Ascanio, da, să ne 
ajutăm singuri, pentru ca Dumnezeu să ne ajute. N-ar fi 
cinstit din partea noastră, cred, să nu-i dezvăluim 
meşterului dumitale Benvenuto dragostea noastră. Cine 
ştie ce primejdii s-ar putea să aibă de înfruntat luptând 
împotriva doamnei ducese d:Etampes şi a contelui d:Orbec, 
şi n-ar fi drept, trebuie să afle totul, Ascanio. 

— Am să fac aşa cum doreşti, draga Colombe, ştii bine doar 
ca orice cuvânt rostit de dumneata pentru mine este o 
poruncă. Şi pe urmă, inima îmi spune ca ai dreptate, ca 
întotdeauna ai dreptate, mi-e teamă însa ca am să-i dau o 
mult prea grea lovitură. O, Doamne, îmi închipui ce-aş simţi 
în locul lui. S-ar putea ca dragostea pe care mi-o poartă să 
se preschimbe în ura, s-ar putea să mă izgonească. Cum 
am să mai pot ţine piept atunci, eu, un venetic fără niciun 
sprijin, fără adăpost, unor vrăjmaşi atât de puternici ca 
ducesa d:Etampes şi ca vistiernicul regelui? Cine m-ar ajuta 
să zădărnicesc uneltirile acestei haine cardaşii? Cine s-ar 
îndupleca să lupte alături de mine— într-o bătălie în care 
forţele sunt atât de inegale?. Cine ar putea să-mi întindă 
muia? 


— Eu! Se auzi în spatele celor doi tineri o voce adânca şi 
solemnă. 

— Benvenuto! Exclamă ucenicul, fără să mai aibă nevoie a 
întoarce capul. 

Colombe dădu un țipăt şi se ridică repede în picioare. 
Ascanio îl privea pe meşter, fără să se poată dumiri dacă 
era mânios ori binevoitor. 

— Da, eu, eu, Benvenuto Cellini - repetă orfaurarul - 
Benvenuto, pe care dumneata nu-l poţi iubi, domnişoară, 
Benvenuto, pe care tu nu-l mai iubeşti, Ascanio, şi care 
vrea totuşi să vă salveze pe amândoi. 

— Ce spui?! Se miră Ascanio. 

— Spun să vă aşezaţi aici lângă mine, fiindcă trebuie să ne 
înţelegem. Nu e nevoie să-mi destăinuiţi nimic. N-am 
scăpat niciun cuvânt din tot ce-aţi vorbit. Vă cer iertare 
dacă întâmplarea a făcut să ascult convorbirea voastră, dar 
vă daţi seama că-i mai bine să ştiu tot. Aţi spus lucruri 
triste şi dureroase pentru mine, dar şi lucruri bune. Ascanio 
a avut dreptate uneori, iar alteori a greşit. E adevărat, 
domnişoară, ca aş fi fost gata să mă războiesc cu el pentru 
dumneata. Dar, din moment ce-l iubeşti, nu mai e nimic de 
făcut, fiţi fericiți; te-a oprit să mă iubeşti, dar, 
vrândnevrând, până la urma tot ai s-o faci fiindcă am să te- 
ajut să fii a lui. 


— Meştere dragă! Se înflăcăra Ascanio. 

— Suferi mult, domnule - spuse Colombe, împreunând 
mâinile. 

— Îţi mulţumesc! spuse Benvenuto, căruia i se umeziră 
ochii, dar care izbuti totuşi să se stăpânească. Dumneata îţi 
dai seama cât sufăr. Cu siguranţă ca el nici n-ar fi observat, 
nerecunoscătorul! Femeilor însa nu le scăpa nimic. Da, aşa 


e, sufăr, de ce te-aş minţi? E şi firesc de vreme ce ştiu ca te 
pierd, dar în acelaşi timp mă simt fericit ca pot să-ţi fiu de 
folos, în felul acesta îmi vei datora totul, ceea ce este, 
oricum, o mângâiere pentru mine. Te înşeli, Ascanio, 
Beatrice a mea este geloasă şi nu înţelege să împartă cu 
nimeni dragostea mea, ţie, Ascanio, ţi-a fost hărăzit să 
termini statuia zeiţei Hebe. Adio cel mai frumos vis al meu! 
Ultimul vis! 

Benvenuto făcea un efort ca să vorbească, rostind cvintele 
cu o voce întretăiată şi bruscă. Colombe se aplecă spre, el 
cu gingăşie şi, punându-şi mâna într-ale sale, îl îmbie blând: 
— Plângi, dragul meu, plângi... 

— Da, ai dreptate - îngâna Cellini, izbucnind într-un hohot 
de plâns. 

Stătu aşa câtva timp în picioare, plângând fără să spună 
nimic, cutremurat de un freamăt lăuntric; firea lui vajnica 
se uşura lăsând să se reverse lacrimile îndelung stăvilite. 
Ascanio şi Colombe priveau cu respect mărturiile acestei 
suferinţe copleşitoare. 


— Afară de ziua în care te-am rănit, Ascanio, afară de clipa 
în care am văzut sângele tău curgând, nu ţin minte să mai 
fi plâns vreodată de douăzeci de ani încoace - spuse el, 
recapatândusi cumpătul. A fost o lovitură atât de cumplită 
pentru mine! Uite, adineauri, în timp ce stăteam ascuns 
după copacii aceştia, sufeream atât de crâncen, încât la un 
moment dat m-am simţit ispitit să mă înjunghii pe loc. M-a 
oprit numai gândul ca aveaţi nevoie de mine. Într-un fel mi- 
aţi salvat viaţa. Totul e în ordine deci. Ascanio poate să-ţi 
dea douăzeci de ani de fericire mai mult decât mine, 
Colombe. Şi pe urmă e copilul meu, veţi trăi în cea mai 
deplină mulţumire împreuna şi, privindu-vă, mă voi bucura 


ca un părinte. Benvenuto va şti să-l înfrângă pe Benvenuto, 
aşa cum îi va înfrânge şi pe duşmanii voştri. Soarta noastră, 
a creatorilor, este să suferim şi, din fiecare lacrimă de-a 
mea, va luă fiinţă poate o statuie frumoasă, aşa cum din 
fiecare lacrimă a lui Dante a înflorit un cânt sublim. Precum 
vezi, Colombe, m-a, şi întors la vechea mea dragoste, la 
scumpa sculptura, ea cel puţin, pot fi convins ca n-o să mă 
părăsească niciodată. Ai făcut binr ca m-ai îndemnat să 
plâng, toată amărăciunea ce-mi împovăra mima s-a risipit o 
dată cu lacrimile mele. Sunt trist, dar sufletul mi s-a 
îmbunat iar şi voi uita de suferinţa mea căutând să vă vin 
întrajutor. 


Ascanio lua una din mâinile meşterului şi o strânse într-ale 
sale. Colombe o lua pe cealaltă şi o duse la buze. 
Benvenuto respira o dată adânc şi, ridicând şi scuturând 
capul, zise: 

— Haide, haide, copii! Cruţaţi-mă, nu-mi sporiţi slăbiciunea. 
Lucrul cel mai bun ar fi să nu mai vorbim niciodată despre 
asta. De aci înainte, Colombe, voi fi prietenul dumitale, 
atâta tot, voi fi părintele dumitale. Încolo, totul n-a fost 
decât un vis. Şi acum să vedem ce avem de făcut şi care 
sunt primejdiile ce vă pândesc. Adineauri v-am auzit urzind 
planuri şi chibzuind ce trebuie să faceţi. Sunteţi nişte copii 
amândoi, o, Doamne, şi n-aveţi habar niciunul, nici altul ce 
înseamnă viaţă. Vreţi să întâmpinați cu atâta nevinovăție, 
dezarmaţi, loviturile sorții, şi credeţi ca veţi putea învinge 
răutatea, lăcomia, toate patimile dezlănţuite, cu bunătatea 
şi zâmbetul vostru?! Dragii mei nebuni! Lasă, voi fi eu 
puternic, viclean, necruţător în locul vostru. Sunt obişnuit 
cu aşa ceva, în timp ce pe voi Dumnezeu v-a făcut ca să 
aveţi parte de tihna şi fericire pe lume, frumoşii mei 


îngeraşi, şi voi avea grijă ca să vă împliniţi soarta. Ascanio, 
mânia nu-ţi va brăzda fruntea albă! Suferinţa, Colombe, nu 
va tulbura trăsăturile senine ale chipului tău! Am să vă iau 
pe amândoi în braţe, încântătoare pereche cu ochi duioşi; 
am să vă port aşa prin toate noroaiele şi toate becisniciile 
vieţii şi am să vă las apoi vii şi nevătămaţi în sânul bucuriei, 
pe urmă am să stau să vă privesc şi am să mă bucur o dată 
cu voi. Numai ca trebuie să aveţi o încredere oarbă în mine, 
am un fel al meu de a fi năprasnic şi ciudat care s-ar putea 
să te înspăimânte, Colombe. Faptele mele seamănă cumva 
cu focul de artilerie şi sunt obişnuit să merg drept la ţintă 
fără să mă sinchisesc de ceea ce s-ar putea să-mi iasă în 
cale. Da, trec peste intenţiile mele şi asta mă face să mă 
sinchisesc mai puţin de moralitatea mijloacelor folosite. 
Atunci când vreau să modelez un chip frumos, puţin îmi 
pasă ca mă murdăresc pe degete de lut. După ce termin 
lucrarea, mă spăl pe mâini şi gata. Sufletul dumitale 
stăruitor şi delicat să mă lăsa deci să răspund singur, 
Colombe, de faptele mele în fată lui Dumnezeu, noi doi ne 
înţelegem, Ascanio şi cu mine. Voi avea mult de furcă de 
data asta. Contele este ambițios, prefectul avar. lar ducesa 
abilă şi toţi se cred atotputernici. Te afli în puterea şi la 
cheremul lor, şi doi dintre ei au drepturi asupra dumitale, 
voi fi nevoit poale să folosesc vicleşugul şi silnicia. Voi 
căuta să fac în aşa fel însa, ca şi dumneata, şi Ascanio să 
rămâneţi în afara unei lupte nevrednice de voi. Gândeşte- 
te, Colombe, eşti gata să închizi ochii şi să te lasiân voia 
mea? Când am să-ţi spun: „Fă cutare lucru, ai să-l faci? 
„Stai acolo, ai să stai? „Du-te, ai să te duci? 


— Ascanio ce zice? întreba Colombe 


— Benvenuto e bun şi generos, Colombe - răspunse 
ucenicul, ne iubeşte şi ne iartă pentru răul pe care i l-am 
făcut Să-l ascultăm deci, te rog din suflet! 

— Porunceşte, meştere - spuse Colombe - şi eu am să te 
ascult ca pe un trimis al lui Dumnezeu. 

— Prea bine, copila mea. Nu mai am să-ţi cer decât un 
singur lucru, eu care poate n-ai să te împaci prea uşor, dar 
pe care trebuie totuşi să te hotărăşti a-l îndeplini fiindcă, 
după aceea, nu vei mai avea nimic altceva de făcut decât 
să te laşi în voia împrejurărilor şi a mea. 

Şi pentru ca să aveţi şi mai multă încredere în mine, pentru 
ca să nu şovăiţi a vă bizui pe un om a cărui viaţă a fost 
pângărita, dar a cărui inimă a rămas curată, am să vă 
povestesc păţaniile tinereţii mele. Din păcate, toate 
poveştile seamănă între ele şi, în urzeala fiecăreia, 
sălăşluieşte suferinţa. Ascanio, am să-ţi destăinuiesc în ce 
fel Beatrice, făptura îngereasca despre care ţi-am vorbit, a 
pătruns în viaţa mea, ai să afli acum cine era şi ai să fii mai 
puţin mirat ca m-am putut îndupleca să ţi-o las pe Colombe 
când ai să-ţi dai seama ca prin această jertfă nu fac decât 
să plătesc fiului o parte din datoria pe care o aveam fată de 
mama, răscumpărând lacrimile vărsate de ea. Măicuţa ta, 
Ascanio O sfânta coborâta din rai! Beatrice înseamnă 
preafericita, Ştefană înseamnă încoronata. 


— De mult mi-ai făgăduit, meştere, ca într-o bună zi ai să- 
mi spui povestea asta. 

— Da - încuviinţă Cellini - şi acum a venit în sfârşit timpul 
să ţi-o împărtăşesc. Şi sunt convins, ca vei avea şi mai 
multă încredere în mine, Colombe, tu vei afla toate 
motivele pe care le am ca să-l iubesc pe dragul nostru 
Ascanio. 


Luând atunci în mâinile sale mâinile celor doi copii, 
Benvenuto începu a povesti cele ce urmează, cu glasul lui 
adânc şi armonios, la lumina stelelor care străluceau pe cer 
şi în liniştea şi tăcerea nopţii îmbălsămate. 


XXIII STEFANA 

— Acum douăzeci de ani aveam ca tine astăzi, Ascanio, 
douăzeci de ani şi lucram la un orfaurar din Florenţa anume 
Rafaele del Moro Era un meşter priceput şi avea şi gust, 
numai ca, din păcate, îi plătea mai mult să trândăvească 
decât să lucreze. Lăsându-se târât în vâltoarea petrecerilor 
cu o uşurinţă întristătoare, ba mai mult chiar când îi 
încăpeau în mâna niscai bani, îi ademenea şi pe băieţii din 
atelier pe calea desfrâului. Adeseori rămâneam singur 
acasă pentru a termina lucrarea începuta. Pe vremea aceea 
cântam ca Scozzone. Toate haimanalele din oraş veneau, 
fireşte, să-i ceară de lucru meşterului Rafaele sau mai 
curând un mijloc de a huzuri, deoarece toată lumea îl ştia 
ca pe un om prea slab de înger pentru a fi în stare să ţină 
din scurt pe cineva. Cu asemenea fel de a fi nimeni nar 
putea să se pricopsească, de aceea tot timpul îi crapa buza 
după bani şi foarte curând ajunse orfaurarul cel mai prost 
văzut din Florenţa. 

Ba nu, mă înşel. Avea un confrate cu şi mai puţini muşterii 
decât el şi care totuşi se trăgea dintr-o aleasă familie de 
artişti. Dar nu din pricina c-ar fi fost rău platnic era atât de 
hulit Gismondo Gaddi, ci pentru vădită lui nepricepere şi, 
mai cu seama, pentru cărpănoşia să dezgustătoare. Cum 
orice lucrare ce i se încredința ieşea neisprăvita ori stricată 
din mâinile sale, şi cum niciun muşteriu, decât doar dacă 
era străin de oraş, nu-i mai calcă în dugheană, ca să-şi 
poată ţine zilele, numitul Gismondo se apucase de 


cămătărie, împrumutând bani cu dobânzi foarte mari 
băieţilor de familie care sperau să se căpătuiască. 
Negustoria această se dovedi mai mănoasa decât cealaltă, 
dat fiind ca Gaddi pretindea întotdeauna amaneturi 
serioase şi nu s-ar fi încumetat să încheie niciun târg fără 
chezaşii temeinice. Afară de asta, era, cum spunea el 
însuşi, un om foarte înţelept şi cât se poate de îngăduitor, 
împrumuta bani oricui, compatrioţilor săi ca şi veneticilor, 
evreilor ca şi creştinilor. Ar fi fost în stare să-l împrumute şi 
pe sfântul Petru dacă i-ar fi zălogit cheile raiului, era gata 
să împrumute chiar şi pe satana dacă ar fi pus garanţie 
moşiile lui din iad. 


Nu mai e nevoie să spun că-l împrumuta şi pe bietul meu 
meşter, Rafaele del Moro, care îşi mânca în fiecare zi 
câştigul de pe ziua următoare şi a cărui cinste 
nestrămutată nu se dezminţise în nicio împrejurare. 
Statornicele lor legături de afaceri, faptul ca amândoi erau 
într-un fel ostracizaţi, vecinătatea lor, în fine, avuseseră 
darul de a-i apropia pe cei doi orfaurari. Del Moro îi era 
peste măsură de recunoscător cumătrului sau pentru 
neistovita bunăvoința cu care îi dădea mereu bani. La 
rândul său, Gaddi avea cea mai adânca stimă fată de un 
datornic atât de cinstit şi de cumsecade, într-un cuvânt, 
erau cei mai buni prieteni din lume şi Gismondo n-ar fi lipsit 
cu niciun preţ de la vreuna din petrecerile cu care-l răsfaţa 
Rafaele del Moro. 


Del Moro era văduv, dar avea o fată de şaisprezece ani care 
se numea Ştefană. 

Privită cu ochiul unui sculptor, Ştefană nu era frumoasă dar 
cu toate astea, la prima vedere, înfăţişarea ei avea ceva 


surprinzător. Sub fruntea ei prea înalta şi prea frământata 
pentru o frunte de femeie, ţi se părea ca întrezăreşti, ca să 
zicem aşa, mustind gândurile. Ochii săi mari şi umezi, negri 
şi catifelaţi te umpleau de respect şi de duioşie în clipa în 
care se aţinteau asupra ta. O paloare chihlimbarie îi 
învăluia chipul, ca un nor pe care-l lumina, ca zărea firava a 
unei dimineţii de toamna, o privire tristă şi fermecătoare. Să 
nu uit părul bogat şi negru ce-i încununa capul şi mâinile de 
regină. 

Ştefană îşi ţinea de obicei fruntea înclinata, ca un crin îndoit 
de o vijelie. Părea o statuie a melancoliei. Când şi-o înalta 
însa, când privirile sale frumoase prindeau să se 
însufleţească, când nările sale începeau să freamăte şi 
braţul întins dădea o poruncă, ai fi fost gata să cazi în 
genunchi ca în fată arhanghelului Mihail. Îi semeni, Ascanio, 
fără să fii totuşi atât de plăpând ca ea, nici mistuit de 
suferinţă. Nicicând sufletul nemuritor nu mi s-a dezvăluit 
atât de limpede ca în făptura aceea suavă, mlădie şi 
armonioasă. Del Moro, care se temea de fiica lui tot atât de 
mult pe cât o iubea, spunea adesea ca numai trupul soţiei 
sale zăcea în pământ şi ca Ştefană era duhul răposatei. 


Pe atunci eram un tânăr zvânturat, focos şi cu mintea 
împrăştiată, îndrăgeam mai presus de orice libertatea; seva 
vieţii clocotea în mine şi-mi risipeam toată înflăcărarea în 
încăierări zanatice şi în dragoste la fel de zanatice. Lucram 
totuşi cu aceeaşi râvna cu care şi petreceam şi, în pofida 
năzbâtiilor mele, continuăm să fiu cel mai priceput lucrător 
al lui Rafaele şi singurul care mai aducea ceva bani în casă. 
Dar tot ce ieşea bun din mâinile mele era făcut din instinct 
şi ca din întâmplare. Studiasem ce-i drept cu râvna lucrările 
celor din vechime. Zile întregi stătusem aplecat asupra 


basoreliefurilor şi statuilor de la Atena şi de la Roma, 
talmacindu-le cu condeiul şi cu dălţile, şi datorită faptului 
ca mă aflam mereu în tovărăşia neîntrecuţilor sculptori din 
antichitate, ajunsesem să-mi însuşesc limpezimea şi 
precizia formelor, din păcate însa mă mulţumeam doar să 
imit în chip iscusit, fără să creez cu adevărat. Cu toate 
astea, vă repet, eram fără tăgadă şi fără nicio greutate cea 
mai îndemânatica şi cea mai muncitoare dintre calfele lui 
del Moro. De aceea dragul meu meşter nutrea în taină, 
lucru pe care l-am aflat mai târziu, năzuinţa de a mă vedea 
însurat cu fată sa. 


Dar, zău, numai de însurătoare nu-mi ardea mie! Doream 
să fiu de capul meu, să nu-mi pese de nimic, să mă bucur 
de libertate, lipseam zile întregi de acasă, mă întorceam 
apoi mut de oboseală, dar, cu toate astea, în câteva ceasuri 
reuşeam să-i ajung din urmă, ba chiar să-i şi întrec pe 
ceilalţi lucrători ai lui Rafaele, săream la bătaie pentru un 
singur cuvânt, mi se aprindeau călcâiele dintr-o singură 
ocheadă. Vă închipuiţi ce soţ minunat aş fi fost! 

De altminteri, tulburarea pe care o simţeam stând alături 
de Ştefană nu semăna câtuşi de puţin, cu aceea pe care mi- 
o stârneau femeile de la Porta del Prato sau din Borgo Pinţi. 
Aproape ca mă intimida, dacă mi-ar fi spus cineva ca o 
iubeam altfel decât ca pe o soră mai mare, i-aş fi râs în nas. 
Când mă întorceam după câte o aventură, nici nu 
îndrăzneam să-mi ridic privirile spre ea. Nu pentru ca era 
încruntata, ci, mai rău, fiindcă era tristă. Când, dimpotrivă, 
oboseală sau mai ştiu eu ce virtuoasa toana de hărnicie mă 
făcea să rămân acasă, căutam apropierea Stefanei, 
privirea-i blânda şi dulceaţă glasului său. Afecţiunea pe 
care i-o purtam avea ceva serios şi sfânt de care nu-mi 


dădeam prea bine seama, dar care mă încânta. Adesea, în 
toiul unor petreceri zgomotoase, amintirea Stefanei îmi 
fulgera deodată prin minte, şi-atunci eram întrebat de ce 
căzusem pe gânduri, uneori, când trăgeam din teaca 
pumnalul sau spadă, murmuram numele ei ca pe al unei 
sfinte ce mă ocrotea. Şi observăm ca de fiecare dată când 
făceam aşa scăpăm din încăierare nevătămat. Dar gingaşul 
simţământ pe care-l aveam pentru copila această 
frumoasă, nevinovată şi plină de duioşie, draga de ea, 
rămânea tăinuit în adâncul inimii mele ca într-un altar. 


Cât despre Ştefană, tot ce pot să spun este ca era rece şi 
demnă cu tembelii mei tovarăşi de meserie, fată de mine 
era numai îngăduinţa şi bunătate. Câteodată venea în 
atelier să şadă lângă tatăl său şi, deşi aplecat asupra 
lucrului, îi simţeam tot timpul privirea pironită asupra mea. 
Dacă, vrând să mă linguşească în chip grosolan, vreunul din 
lucrători îmi spunea ca fată meşterului era îndrăgostită de 
mine, mă burzuluiam la el eu atâta mânie şi indignare, 
încât nu mai pomenea niciodată de aşa ceva. 

Un accident pe care l-a avut de suferit Ştefană m-a făcut să 
înţeleg cât de adânc prinsese ea rădăcini în inima mea. 
Într-o zi, aflându-se în atelier, n-a apucat să-şi ferească la 
vreme mânuţa albă şi un lucrător nedibaci şi care cred ca 
mai era şi beat, pe deasupra, i-a crestat cu o dăltiţă degetul 
mic de la mâna dreapta şi pe cel alăturat. Biata copila a dat 
un țipăt, apoi. Ca şi când s-ar fi căit ca ţipase, a început să 
zâmbească, dar mâna pe care o ţinea ridicată era plină de 
sânge. Aş fi fost în stare să-l ucid pe lucrător dacă în 
momentul acela n-aş fi fost atât de îngrijorat din pricina ci. 


Gismondo Gaddi, care se afla şi el de fată, a spus ca ştie un 
chirurg în vecinătate şi, fără a mai sta pe gânduri. Se duse 
să-l cheme. Chirurgul, care nu era decât un cârpaci 
păcătos, a legat întradevar rana Stefanei şi a venit apoi 
zilnic s-o vadă; fiind însa nepriceput şi tembel, în curând 
rană a ajuns să se gangreneze. Drept care dobitocul a 
declarat cu un aer firesc ca, în pofida străduinţelor sale, 
după toate probabilitățile, Ştefană avea să iaba mâna 
ciunga de braţul drept. 

Rafaele del Moro era într-o mizerie mult prea neagră ca să- 
şi mai poată îngădui a chema un alt doctor, dar auzind 
soarta pe care i-o menise zevzecul de cârpaci, n-am mai 
putut răbda, m-am urcat repede la mine în cameră, am 
deşertat punga în care se afla toată agoniseala mea şi am 
alergat într-un suflet la Giacomo Rastelli din Peruggia, 
chirurgul papei şi cel mai iscusit dintre medicii cu o practică 
îndelungata din Italia. Fată de stăruinţele mele însufleţite şi 
cum suma cu care îl îmbiam era destul de rotunjoara, 
Rastelli s-a înduplecat să vină imediat, spunând: „Ce ţi-e şi 
cu îndrăgostiţii ăştia! ... După ce a examinat rana, ne-a 
încredinţat ca se bizuie s-o vindece şi ca, până în două 
săptămâni. Ştefană avea să se poată folosi de braţul drept 
la fel ca şi de celălalt, îmi venea să-l sărut pe acest vrednic 
om. Rastelli s-a apucat deci să oblojească bietele degete 
vătămate şi Ştefană s-a şi simţit ceva mai uşurată. După 
câteva zile a trebuit totuşi să curețe gangrena ce ajunsese 
până la os. 


Ştefană m-a rugat să stau lângă ea în timpul operaţiei ca s- 
o îmbărbătez, deşi eu însumi nu aveam niciun pic de curaj 
şi-mi simţeam inima cât un purice. Maestrul Giacomo se 
slujea de nişte unelte grosolane din pricina cărora Ştefană 


suferea cumplit. Nu-şi mai putea stăpâni gemetele ce mă 
răscoleau peste fire. O sudoare rece îmi scalda tâmplele. 

În cele din urmă n-am mai putut îndura asemenea chin, 
uneltele butucănoase ce-i schingiuiau degetele delicate 
păreau să scormonească însăşi carnea mea. M-am ridicat, 
rugându-l stăruitor pe maestrul Giacomo să întrerupă 
operaţia şi să mă aştepte fiindcă în cel mult un sfert de oră 
mă întorc. 

Am coborât jos în atelier şi acolo, călăuzit parcă de un duh 
bun, am meşterit o unealtă gingaşă şi fină care tăia ca un 
brici. M-am întors apoi lângă chirurg, care a continuat 
operaţia cu atâta înlesnire, încât scumpa bolnavă aproape 
ca nu mai simţea nicio durere, în cinci minute totul s-a 
terminat şi, după două săptămâni, Ştefană îmi dădea să-i 
sărut mâna pe care, zicea ea, i-o salvasem. 

Mi-ar fi cu neputinţă totuşi să zugrăvesc zguduitoarele 
încercări prin care am trecut văzând-o cât pătimeşte biata 
mea Resemnată, cum o numeam uneori. 


Resemnarea era într-adevăr starea firească a sufletului său. 
Ştefană nu era fericită, viaţa zvânturata şi nechibzuinţă 
tatălui său o mâhneau, singura ei mângâiere era credinţa, 
ca toate fiinţele necăjite, Ştefană era evlavioasă. Adesea, 
când intră în vreo biserică, o zăream lăcrimând şi rugându- 
se în câte un ungher mai ferit. 

Atunci când se afla strâmtorata din pricina uşurătăţii tatălui 
său, lucru care se întâmpla destul de des, nu pregeta să-mi 
ceară ajutorul, cu o încredere şi o demnitate care mă 
încântau. Se mulțumea să-mi spună, draga de ea, cu acea 
seninătate pe care n-o au decât sufletele alese: 
„Benvenuto, te rog să lucrezi la noapte ca să poţi termina 


lăcriţa de moaşte sau ibricul acela, fiindcă nu mai avem 
niciun ban în casa. 

În scurtă vreme m-am deprins să-i arăt fiecare lucrare pe 
care o terminăm şi ea îmi spunea unde anume greşisem şi 
mă povăţuia cu o pricepere nebănuită. Singurătatea şi 
suferinţa făcuseră să i se înalte şi să i se îmbogăţească 
gândirea mai mult decât şi-ar fi putut închipui cineva. 
Spusele ei, în acelaşi timp naive şi pline de miez, m-au 
ajutat să descopăr multe din tainele artei şi au deschis în 
fată cugetului meu zări necunoscute. 

Mi-aduc aminte ca, într-o zi, i-am arătat macheta unei 
medalii pe care trebuia s-o gravez pentru un cardinal şi 
care înfăţişa pe o parte chipul prelatului, iar pe cealaltă o 
imagine a lui Isus Hristos mergând pe ape şi întinzându-i 
mâna sfântului Petru, însoţită de această inscripţie: Quare 
dubitasti? De ce te-ai îndoit? 


Ştefană fu mulțumită de portret, care era foarte 
asemănător şi exact ceea ce trebuia să fie. Pe urma privi 
îndelung şi în tăcere compoziţia. 

— Figura Mântuitorului este de o frumuseţe desăvârşită - 
rosti ea într-un târziu - şi dacă ar fi fost Apolo sau Jupiter n- 
aş fi avut nimic de zis. Dar Isus e mai mult decât frumos, 
Isus e divin: chipul pe care l-ai înfăţişat are nişte trăsături 
minunate, fără niciun cusur, dar unde-i sufletul? Admir 
omul, dar îl caut pe Dumnezeu. Gândestete, Benvenuto, ca 
dumneata nu eşti numai un artist, ca în afară de asta mai 
eşti şi creştin. Vezi dumneata, inima mea a sângerat 
adesea, vreau să spun ca, din păcate, în inima mea au 
încolţit adeseori îndoieli; şi tot aşa şi eu, smulsă din 
deznădejdea în care mă cufundasem, l-am văzut pe Isus 


întinzându-mi mâna şi l-am auzit spunându-mi aceste 
neasemuite cuvinte: „De ce te-ai îndoit? 

Ah, Benvenuto, icoana dumitale nu e atât de frumoasă ca 
el. Pe chipul său ceresc se afla zugrăvita în acelaşi timp 
tristeţea părintelui mâhnit, şi îngăduinţa regelui care iartă. 
Fruntea îi era încununata de raze, dar buzele sale zâmbeau, 
era mai mult decât măreț, era bun. 

— Stai puţin, Ştefană - i-am spus eu. 

Am şters ceea ce făcusem şi, într-un sfert de oră, sub ochii 
săi m-am apucat din nou să modelez figura lui Isus Hristos. 
— E bine aşa? Am întrebat-o, înfatisându-i-o. 

— O, da! mi-a răspuns cu lacrimi în ochi. E chiar aşa cum mi 
s-a arătat blândul Mântuitor în ceasurile de restrişte. Da, 
acum Îmi dau seama că-i el, după îndurarea şi măreţia ce-i 
luminează fată. Ei bine, te sfătuiesc să faci întotdeauna aşa, 
Benvenuto, înainte de a lua în mâna ceară, trebuie să aio 
idee în minte, eşti stăpân pe mijloace, cauta să-ţi îndulceşti 
şi expresia, ai la îndemâna materia, descoperă stiletul, 
degetele să nu fie decât slujitoarele gândirii dumitale. Mă 
înţelegi? 

lată ce fel de poveţe era în măsură să-mi dea copila 
această de şaisprezece ani, cu minunatul ei bun simţ. Când 
rămâneam apoi singur, cugetam la ceea ce-mi spusese şi- 
mi dădeam seama ca avea dreptate. Şi astfel Ştefană a 
călăuzit şi luminat vocaţia mea. Fiind stăpân pe forma, m- 
am străduit să cuceresc şi ideea şi să împletesc atât de 
strâns ideea şi forma, încât am reuşit ca cele două să iasă 
din mâinile mele îngemănate, contopite, aşa cum Minerva a 
răsărit din creierul lui Jupiter, înarmata până în clinti. 

O, Doamne, ce farmec are tinereţea şi cât de stăruitoare 
sunt amintirile ei! Colombe, Ascanio, seara această atât de 
frumoasă pe care o petrecem împreuna îmi aduce aminte 


de toate serile petrecute alături de Ştefană, pe banca din 
fată casei tatălui său: ea privea cerul, iar eu o priveam pe 
ea. Sunt douăzeci de ani de atunci şi parcă a fost ieri; întind 
mâna şi am impresia ca simt mâna ei. Sunt mâinile voastre, 
copii! 


O, era de ajuns s-o văd atât de albă în rochia ei albă pentru 
ca liniştea să coboare în sufletul meu. Adeseori ne 
despărţeam fără să fi schimbat niciun cuvânt împreuna şi 
totuşi în urma acestor mute convorbiri plecăm însufleţit de 
tot felul de gânduri bune şi frumoase care mă făceau mai 
generos şimi înnobilau sufletul. 

Ca toate fericirile de pe lume, şi fericirea această trebuia să 
aibă un sfârşit. 

Rafaele del Moro ajunsese într-un hal de şarade pe care nu- 
| mai putea depăşi, îi datora bunului său vecin Gismondo 
Gaddi două mii de ducați, pe care nu ştia de unde să-i 
scoată. La gândul acesta, fiind un om cinstit de felul lui, era 
cuprins de disperare. Ar fi vrut s-o scape cel puţin pe fiica 
sa de mizerie şi s-a destăinuit atunci unui lucrător din 
atelier, împărtăşindu-i dorinţa lui de a mi-o dă de nevastă, 
probabil ca la rândul său acesta să mi-o împărtăşească mie. 
Lucrătorul era unul dintre dobitocii pe care-i repezisem 
atunci când îmi aruncaseră în obraz cu atâta bădărănie, ca 
pe o ocară, dragostea frăţeasca pe care mi-o purta Ştefană. 
Mocofanul nici măcar nu-l lăsa pe Rafaele să isprăvească. 
— Părăseşte gândul acesta, meştere del Moro - l-a povăţuit 
el - nici să nu-i pomeneşti măcar de aşa ceva fiindcă pot 
să-ţi spun dinainte c-o să dai greş. 


Orfaurarul, care era mândru din fire, şi-a închipuit că-l 
dispreţuiam din pricina sărăciei sale şi n-a mai adus vorba 
niciodată despre asta. 

N-a trecut mult şi într-o zi Gismondo Gaddi a venit săi ceară 
datoria, şi cum Rafaele îl ruga să-i mai acorde o păsuire, i-a 
spus: 

— Ştii ce, dă-mi mâna fetei dumitale, care este cuminte şi 
econoama, şi în schimb îţi dau în scris ca mi-ai plătit totul 
până la ultimul ban. 

Del Moro era într-al şaptelea cer. E adevărat ca Gaddi 
trecea drept un om cam cărpănos cam iute din fire şi cam 
gelos, dar era bogat, şi ceea ce preţuiesc şi jinduiesc cel 
mai mult săracii, din păcate, este tocmai bogăţia. Când 
Rafaele i-a pomenit fiicei sale despre această propunere 
nesperată, Ştefană nu i-a răspuns nimic, după cină însa, în 
clipa când ne-am ridicat de pe banca pe câte ne 
petrecusem seara ca să intrăm în casă, mi-a spus: 

— Benvenuto, Gismondo Gaddi m-a cerut în căsătorie şi 
tata şi-a dat consimţământul. 

După ce-a rostit aceste cuvinte, a plecat, iar eu am sărit 
deodată în picioare ca împins de un arc. Pe urmă, cuprins 
de nu ştiu ce mânie năprasnică, am ieşit din Florenţa, şi am 
luat-o razna peste câmp. 

Toată noaptea aceea, fie ca alergam ca un bezmetic, fie ca 
stăteam întins pe iarbă şi plângeam, mii de gânduri 
fanatice, disperate, furtunoase mi-au străbătut cugetul 
răvăşit. 


„Ea, Ştefană, soţia unuia de teapa lui Gismondo! Îmi 
spuneam când. Venindu-mi un pic în fire, căutam să-mi 
adun minţile. Gândul acesta care mă face să mă cutremur, 
o copleşeşte şi o înspăimânta fără doar şi poate şi pe ea şi, 


cum sunt convins ca mai curând ar vrea să se mărite cu 
mine, da, aşa trebuie să fie. A adresat probabil o muta 
rugăminte prieteniei mele, geloziei de care sunt stăpânit. 
O, da, nici vorbă, sunt gelos, ba chiar turbat de gelozie, dar 
oare am dreptul să fiu? Gaddi e un om ursuz şi aprig, dar, 
să stăm strâmb şi să judecăm drept, care femeie ar putea fi 
fericită cu mine? Nu sunt, la rândul meu, năbădăios, sucit, 
neaslâmparat din fire, gata oricând să stârnesc vreo 
încăierare primejdioasă ori să înfirip cine ştie ce dragoste 
nelegiuită?! Aş putea oare să mă înfrânez? Nu, niciodată: 
atâta timp cât sângele va curge atât de clocotitor în vinele 
mele, voi fi mereu cu mâna pe pumnal şi cu piciorul gata s- 
o şteargă de acasă. 

Biata Ştefană! Aş face-o să plângă şi să pătimească, aş 
vedea-o pălind şi ofilindu-se, m-aş uri pe mine şi aş uri-o şi 
pe ea ca pe o mustrare vie. S-ar putea să şi moară din 
pricina asta şi eu aş fi atunci ucigaşul. Nu, într-adevăr, nu 
sunt făcut, îmi dau seama, pentru bucuriile liniştite şi 
curate ale căminului, am nevoie de libertate, de zări largi, 
de o existenţă vijelioasă, de orice altceva în afară de tihna 
şi monotonia fericirii. Aş fi în stare să frâng, o, Doamne, în 
mâinile mele nedibace, floarea această gingaşă şi suavă. Aş 
chinui o viaţă atât de prețioasă şi un suflet atât de 
încântător, cu apucăturile mele jignitoare, şi propria mea 
viaţă, propriul meu suflet, cu remuşcări. Dar va fi oare mai 
fericită cu acest Gismondo Gaddi? Ce-o fi făcut-o să se 
mărite cu el? Ne simţeam atât de bine aşa cum eram! La 
urma urmei, soarta şi firea unui artist, Ştefană cred că-şi dă 
scama de asta, n-ar putea cu niciun chip să se împace cu 
legăturile atât de strânse şi de aspre, cu cerinţele burgheze 
ale unei căsnicii. Aş fi silit să-mi iau rămas bun de la visele 
mele de glorie, să nu mă mai gândesc la strălucirea viitoare 


a numelui meu, să renunţ la artă, care are nevoie, ca să 
trăiască, de libertate şi de putere. Ce înseamnă un creator 
încătuşat în colţul unei vetre gospodăreşti? Ce-ai zice oare, 
Danie Alighieri? Şi tu, Michelangelo, maestrul meu? Cu ce 
pofta aţi râde când l-aţi vedea pe ucenicul vostru 
legănându-şi odraslele ori cerându-i iertare nevestei! Nu, 
trebuie să fiu curajos fată de mine însumi şi îndurător cu 
Ştefană, trebuie să rămân singur şi trist cu visurile mele şi 
cu soarta mea! 


După cum vedeţi, copii, nu încerc să mă arăt mai bun decât 
eram. Era un pic de egoism în hotărârea mea, dar în acelaşi 
timp şi o foarte puternică şi sinceră afecţiune pentru 
Ştefană şi, cu toate ca aiuram, se pare ca aveam totuşi 
dreptate. 

A doua zi m-am întors mult mai potolit la atelier. Ştefană 
părea şi ea destul de liniştită, doar ca era ceva mai palidă 
ca de obicei. A mai trecut astfel o lună. Într-o seară, 
despărţindu-se de mine, Ştefană m-a înştiinţat: 

— Peste o săptămână, Benvenuto, voi fi soţia lui 

Gismondo Gaddi. 

Cum pregeta încă să plece, am avut răgazul s-o privesc. 
Stătea în picioare, posomorâtă, cu mâna pe inima şi parcă 
gârbovita sub povara suferinţei. Zâmbetul ei frumos era 
sfâşietor de trist. Se uita la mine îndurerata, dar fără nicio 
umbră de mustrare, înainte de a-şi lua zborul, 
desprinzându-se de pământ, îngerul meu voia parcă să-şi ia 
rămas bun. A stat aşa, tăcută, fără să facă nicio mişcare 
răstimp de un minut, apoi a intrat în casă. 

Mi-era dat să n-o mai văd niciodată pe lumea această. 

Am părăsit iar oraşul, cu capul gol, alergând, dar de astă 
dată nu m-am mai întors a doua zi şi nici în ziua următoare 


la atelier, ci am continuat să merg drept înainte până am 
ajuns la Roma. 

Am rămas la Roma cinci ani, faima mea a început să se 
statornicească, am reuşit să câştig prietenia papei, am avut 
parte de dueluri, de iubiri, de izbânzi artistice, şi cu toate 
astea nu eram niciodată mulţumit, parcă îmi lipsea ceva. În 
mijlocul tuturor acestor vâltori, nu putea să treacă o zi fără 
să nu-mi întorc privirile spre Florenţa. Nu era noapte în care 
să n-o văd pe Ştefană stând palidă şi tristă în pragul casei 
şi uitându-se la mine. 


După cinci ani am primit din Florenţa o scrisoare cu peceţi 
negre. Am citit-o şi am răscitit ode atâtea ori, încât am 
ajuns s-o ştiu pe dinafară. lată ce cuprindea: 

Benvenuto, sunt în pragul morţii. Benvenuto, te iubeam. 
Vreau să-ţi împărtăşesc visurile pe care mi le-am făurit. Te 
cunoşteam la fel de bine ca dumneata însuti, am simţit din 
primul moment puterea ce sălăşluieşte în dumneata şi 
datorită căreia vei ajunge mare într-o bună zi. Geniul, pe 
care-l văzusem oglindindu-se pe fruntea-ţi înalta, în privirile 
arzătoare, în gesturile năvalnice, o supunea pe femeia care 
ar fi purtat numele dumitale unor grele îndatoriri. Eram 
gata să le primesc. Fericirea avea pentru mine măreţia unei 
chemări.! Nu m-aş fi mulţumit să fiu numai soţia dumitale, 
Benvenuto. Aş fi fost în acelaşi timp prietena, sora, mama 
dumitale. Viaţa dumitale atât de aleasa ştiam ca e hărăzita 
lumii întregi şi m-aş fi mulţumit doar cu dreptul de a te 
mângâia când ai fi avut vreun necaz, de a te îmbărbăta 
când te-ar fi încercat îndoielile. Ai fi fost liber, prietene, 
oricând şi oriunde. Vai, mă obişnuisem de mult cu zilele 
chinuitoare în care lipseai de acasă, cu cerinţele nestăvilite 
ale firii dumitale zvăpăiate, cu toanele unui suflet dornic de 


existenţa furtunoasă. Orice personalitate puternică are 
nevoi la fel de puternice. Cu cât vulturul pluteşte mai multă 
vreme în văzduh, cu atât simte nevoia să se odihnească un 
timp mai îndelungat pe pământ. Dar după ce teai fi smuls 
din mrejele înfriguratelor vise ce ar fi cutreierat somnul 
geniului dumitale, l-aş fi regăsit, la trezire, pe neasemuitul 
meu Benvenuto, cel pe care-l iubesc şi care ar fi fost atunci 
numai şi numai al meu! Nu m-aş fi plâns niciodată de 
ceasurile în care m-ai fi dat uitării, fiindcă uitarea această 
nu avea nimic jignitor pentru mine. În ce mă priveşte, 
ştiindu-te gelos, m-aş fi ţinut departe de orice privire, de 
câte ori ai fi fost plecat de acasă, aşteptându-te şi rugându- 
mă pentru dumneata, în singurătatea care mi-e atât de 
dragă. 


lată cum s-ar fi desfăşurat viaţa mea. 

Când am văzut însa ca mă părăseşti, plecânduma în fată 
voinţei lui Dumnezeu şi a dumitale, am închis ochii şi am 
lăsat frânele propriei mele soarte în mâinile datoriei, tata 
îmi cerea să mă învoiesc la o căsătorie care i-ar fi îngăduit 
să-şi păstreze cinstea nepătata şi i-am dat ascultare. 
Bărbatul meu a fost un om straşnic, aprig şi neînduplecat, 
nu se mulțumea numai cu supunerea mea, ar fi vrut de la 
mine o dragoste, pe care nu mă simţeam în stare să i-o 
dau, şi mă pedepsea crunt ori de câte ori îl mâhneam fără 
voia mea. M-am resemnat. Am fost, cel puţin aşa 
nădăjduiesc, o soţie vrednică şi cinstită, dar pururea 
întristata, Benvenuto. Dumnezeu totuşi m-a răsplătit, încă 
din timpul vieţii acesteia, daruindu-mi un fiu. În ultimii patru 
ani, sărutările copilului m-a făcut să nu mai simt jignirile, 
loviturile şi, în cele din urmă, neagră sărăcie, căci, 
lacomindu-se să câştige cât mai mulţi bani, bărbatul meu a 


ajuns în sapă de lemn şi luna trecută a murit de inimă rea. 
Dumnezeu să-l ierte, aşa cum l-am iertat şi eu! 


Mi-a venit şi mie rândul să mor. Poate chiar azi, poate peste 
un ceas, istovita de atâtea suferinţe îndurate, şi de aceea 
ţi-l las cu limbă de moarte, Benvenuto, pe fiul meu. 

Poate că-i mai bine aşa. Cine ştie dacă, neajutorată cum 
sunt ca orice femeie, aş fi fost în stare să îndeplinesc rostul 
ce aş fi vrut să-l am pe lângă dumneata. El, Ascanio al meu 
(îmi seamănă), va fi pentru dumneata un tovarăş de viaţă 
mai puternic şi mai îndurător, va şti să te iubească mai 
bine, dacă nu mai mult decât mine. Şi nu sunt de loc 
geloasă pe el. 

Pe de altă parte, te rog să faci pentru băiatul meu ceea ce 
aş fi făcut cu pentru dumneata. 

Adio, dragul meu, te-am iubit şi te mai iubesc încă, ţi-o 
spun din nou fără ruşine şi fără căinţă, în clipa când mi-e 
dat să trec pragul veşniciei, fiindcă dragostea mea e sfânta. 
Adio! Fii mare, la rândul meu, voi fi fericită şi nu uita, din 
când în când, să ridici ochii spre cer ca să te pot vedea. 

A dumitale, 


STEFANA 

Şi acum, Colombe, Ascanio, vă întreb, aveţi încredere în 
mine şi sunteţi gata să faceţi tot ceam să vă sfătuiesc? 
Tinerii răspunseră amândoi într-un glas. 


XXIV PERCHEZITII DOMICILIARE 

În ziua următoare celei în care povestea această fu 
istorisită la lumina stelelor, în grădina pavilionului Nesle, 
dis-de-dimineaţă atelierul lui Benvenuto îşi recăpătase 
înfăţişarea lui obişnuită, meşterul lucra la solniţa de aur a 


cărei materie primă o apărase cu atâta vitejie împotriva 
celor patru spadasini care pofteau să i-o înhaţe şi, o dată cu 
ea, să-i ridice şi viaţa. Ascanio cizela crinul doamnei 
d-Etampes, Jacques Aubry, răsturnat alene pe speteaza 
unui scaun, îi punea o mie şi una de întrebări lui Cellini, 
care nici măcar nu catadicsea să-i răspundă, aşa încât 
studentul amator se vedea nevoit să formuleze el însuşi 
răspunsurile. Pagolo se uita pe sub sprâncene la Catherine, 
care se îndeletnicea cu nu ştiu ce lucru de migală 
femeiască. Hermann împreuna cu ceilalţi lucrători pilea, 
ciocănea, lipea, cizela, iar cântecul sprinţarei Scozzone 
înveselea hărnicia tihnită a tuturor. 


Pavilionul Nesle, în schimb, nu era nici pe departe atât de 
liniştit. Colombe nu era de găsit nicăieri. 

E lesne de închipuit, aşadar, ce zarvă era în toată casa; o 
căutau peste tot, o strigau; coană Perrine se jeluia în gura 
mare, iar prefectul, care fusese chemat în grabă, se 
străduia să desprindă din văicărelile preacinstitei doamne 
vreun indiciu care ar fi putut să-l pună pe urmele dispărutei 
sau poate - mai ştii? — ale fugarei. 


— Stai puţin, coană Perrine, va să zică aseară, spui 
dumneata, puţin după plecarea mea, ai văzut-o ultima 
oară? O descosea prefectul. 

— Vai, chiar aşa, jupâne! Doamne Isuse Hristoase! Ce 
dandana! Biata copila era cam tristisoara şi s-a dus să-şi 
scoată minunea aceea de dichisuri cu care fusese la curte; 
şi-a pus o rochiţă alba... Doamne, apără-ne şi ne miluieşte! 
Şi pe urmă mi-a spus: „Coană Perrine, e o seară aşa de 
frumoasă, mă duc să fac câţiva paşi pe aleea mea. Să fi 
fost ora şapte în amurg. Dumneaei - adaugă Perrine, 


arătând spre Pulcherie, servitoarea trimisă spre a-i da 
ajutor sau mai curând ca s-o ţină din scurt - dumneaei, ca 
de obicei, intrase mai dinainte la dânsa în camera să 
titirisească, de bună seama, vreuna din toaletele acelea 
splendide pe care le lucrează cu atâta iscusinţă, iar eu mă 
apucasem să cos ceva în sala de jos. Nu mai ştiu cât voi fi 
stat aşa aplecată asupra lucrului, se prea poate ca de lao 
vreme ochii mei, sarmanii, obosiţi cum sunt, să se fi închis 
fără voia mea şi să-mi fi pierdut pentru câteva clipe 
cunoştinţa. 

— Ca de obicei - îi tăie vorba Pulcherie, cu acreală. 

— Tot ce ştiu - continuă coană Perrine, fără a se învrednici 
să răspundă la o atât de meschina clevetire - este ca pe la 
orele zece m-am sculat din jilţ şi am ieşit afară să văd dacă 
nu cumva pe Colombe va fi uitat-o sfântul în grădină. Am 
strigat-o, dar nu era nimeni, mi-am închipuit atunci ca 
pesemne intrase la ea în odaie şi se culcase fără să mă mai 
deranjeze, draga de ea, aşa cum mai făcuse de atâtea ori 
până atunci. Sfânta, milostiva pronie cerească! Cine s-ar fi 
gândit... Ah, jupâne prefect, pot să pun mâna-n foc ca nu s- 
a dus după vreun ibovnic, ci a fost răpită, mititica de ea. 
Am crescut-o doar cât se poate de cuwviincios... 


— Dar azi-dimineaţă - o întrerupse prefectul, nerăbdător - 
azi-dimineaţă? 

— Azi-dimineaţă, când am văzut ca nu cobora din odaie... 
Sfânta Fecioară, îndură-te de noi, păcătoşii! 

— Dar mai lasa naibii pomelnicele! Răbufni jupân 
d-Estourville. Spune ce-ai de spus fără să te mai văicăreşti 
atâta! Aşadar, azi-dimineata... 

— Ah, domnule, prefect, orice-aţi zice, n-o să mă puteţi opri 
să plâng până ce n-om da de urma copilei. Azi-dimineaţă, 


jupâne, îngrijorata fiindcă nu se arătase încă (ea, care se 
trezeşte totdeauna în zori!), m-am dus să-i bat la uşă să se 
scoale şi, văzând ca nu-mi răspunde, am crăpat uşa. 
Înăuntru nimeni. Patul nici măcar nu era desfăcut, jupâne. 
Am început să tip, să chem. Mi-am pierdut capul, şi domnia 
ta ai vrea acum să nu vărs nici măcar o lacrimă?! 


— Coană Perrine - o luă din scurt prefectul - nu cumva ai 
lăsat să pătrundă cineva aici în lipsa mea? 

— Cineva, aici, păcatele mele! Protestă, mărturisindu-şi în 
frl şi chip uimirea, guvernanta, care se simţea cu masca pe 
căciulă. Păi nu mi-ai pus în vedere chiar domnia ta să nu 
dau drumul nimănui, jupâne? Când oare, Doamne iartă-mă, 
mi-am îngăduit să calc vreo poruncă de-a dumitale? Cineva 
aici! Atâta mai lipsea! 

— De pildă, Benvenuto, care a cutezat să se minuneze de 
frumuseţea fetei mele, n-a încercat cumva să te cumpere? 
— AŞ fi vrut s-o văd şi pe-asta! Mai curând ar fi încercat să 
se caţăre pe lună, să fi îndrăznit numai, ca i-aş îi trântit 
câteva să mă pomenească! 

— Va-să-zică n-ai primit în casa niciun bărbat, niciun 
domnişor? 

— Un domnişor! Ţine-mă, Doamne, un domnişor! De ce nu 
mai bine pe Sarsailă în carne şi oase? 

— Ce cauta atunci - spuse Pulcherie - băiatul acela drăguţ 
care a venit de vreo zece ori şi a bătut la poartă, de când 
sunt eu aici, şi căruia tot de atâtea ori i-am trântit poartă-n 
nas? 

— Un băiat drăguţ? Pesemne ca ai orbul găinilor, scumpo; 
doar n-o fi fost cumva contele d:Orbec! Ah, Doamne sfinte, 
acum ştiu: trebuie să fi fost Ascanio cel de care vorbeşti 
dumneata. 


Ascanio, ţi-aduci aminte, jupâne? Băieţandrul acela care ţi-a 
mântuit viaţa. Da, într-adevăr, i-am dat să dreagă 
cataramele de argint de la pantofii mei. Dar ucenicul ăsta, 
un domnişor?! Pune-ţi ochelari, porumbiţe! Şi afară de asta, 
să spună pereţii şi lespezile acestea dacă l-au văzut 
vreodată punând piciorul aici. 

— Destul! Îi curmă vorba răstit prefectul. Dacă aflu cumva 
ca mi-ai înşelat încrederea, coană Perrine, ai s-o plăteşti 
scump, pe legea mea! Mă duc la Benvenuto, Dumnezeu ştie 
cum o să mă primească mocofanul ăsta, dar n-am încotro. 
Împotriva oricărei aşteptări însa, Benvenuto îl primi cum nu 
se poate mai bine. 

Văzând sângele rece, dezinvoltura şi amabilitatea lui, jupân 
d-Estourville nici nu îndrăzni măcar să-i pomenească ceva 
despre bănuielile sale. Se mulţumi doar să-i spună ca fiica 
sa Colombe se speriase în chip stupid în ajun şi, înfricoşată 
peste măsură, deşi fără niciun temei, o rupsese la fugă ca 
scoasă din minţi, ca, poate, fără ştirea lui Benvenuto, va fi 
căutat să se adăpostească la palatul Nesle, dacă nu cumva 
chiar, străbătând curtea palatului ca să se ducă într-alta 
parte, căzuse în nesimţire, într-un cuvânt, minţi în chipul 
cel mai stângaci cu putinţă. 

Cellini însa asculta politicos toate balivernele şi pretextele 
înşirate de el, în sfârşit, merse atât de departe cu 
bunăvoință, încât se făcu a nu băga de seama nimic. Mai 
mult încă, îl compătimi din toată inima pe prefect, 
încredinţându-l ca ar fi fericit s-o poată reda pe Colombe 
unui părinte care îşi alintase întotdeauna odrasla cu atâta 
duioşie şi cu o dragoste atât de mişcătoare şi demnă. 
Fugară, dac-ar fi fost să dăm crezare spuselor lui, săvârşise 
o greşeală de neiertat şi nu avea nimic mai bun de făcut 


decât să se înapoieze cât mai grabnic sub o atât de 
temeinică şi blânda oblăduire. De altminteri, ca dovadă a 
interesului sincer pe care-l nutrea fată de jupân 
d-Estourville, cu dragă inima era gata să-i dea o mâna de 
ajutor în timpul cercetărilor sale nu numai în palatul Nesle, 
dar şi în oricare alt loc. 


Pe jumătate convins şi cu atât mai măgulit de laudele ce i 
se aduceau, cu cât îşi dădea mai bine seama în adâncul 
inimii ca nu i se cuveneau, prefectul, urmat de Benvenuto 
Cellini, purcese la o percheziţie minuțioasă a palatului 
Nesle, fosta sa proprietate, pe care o cunoştea până în cele 
mai mici colţişoare. Astfel ca avu grijă să nu treacă pe 
lângă nicio uşă fără s-o dea de perete, pe lângă niciun 
dulap fără să-l întredeschidă, pe lângă niciun sipet fără să 
arunce, ca din greşeală, 


o privire înăuntru. Pe urmă, după ce palatul fu 
percheziţionat până în cele mai ascunse unghere, prefectul, 
ieşi în grădină, străbătu arsenalul, turnătoria, pivniţă, 
grajdul, examinând totul cu stricteţe, în timpul acestor 
investigaţii, Benvenuto, credincios îndatoririi pe care şi-o 
luase de la bun 


început, cauta să-i fie de folos cum se pricepu mai bine, 
oferindu-i rând pe rând cheile ori amintindu-i de cutare 
coridor sau de cutare cămara pe care jupân d:Estourville 
uitase s-o cerceteze, în sfârşit, pentru ca nu cumva fugară 
să se strecoare pe furiş dintr-o încăpere într-alta, îl povăţui 
să lase de pază pe câte unul dintre oamenii săi în fiece loc 
pe care-l părăsea. 


După două ore de cercetări zadarnice, răstimp în care fiece 
cotlon fu scotocit, convins ca nu trecuse nimic cu vederea 
şi copleşit de bunăvoință gazdei sale, jupân d:Estourville 
ieşi din palat, adresându-i lui Benvenuto mii de mulţumiri şi 
cerându-şi de mii de ori iertare. 

— Ori de câte ori veţi pofti să mai veniţi pe aici - îi răspunse 
orfaurarul - sau dacă va fi nevoie să faceţi noi cercetări prin 
partea locului, casa mea, să ştiţi, vă este deschisă la orice 
oră ca şi când ar fi a domniei voastre de altminteri, aveţi tot 
dreptul, jupâne: n-am semnat oare amândoi o înţelegere 
prin, care ne obligam să trăim în bună vecinătate? 

Prefectul îi mulţumi, aşadar, lui Benvenuto, şi cum nu ştia 
în ce fel să-i întoarcă amabilităţile, părăsind palatul, lauda 
din răsputeri statuia uriaşă a lui Marte la care artistul, aşa 
cum am spus, tocmai lucra. Benvenuto făcu împreuna cu el 
înconjurul statuii, atrăgându-i atenţia, îndatoritor, asupra 
dimensiunilor ei neobişnuite; într-adevăr era înalta de peste 
şaizeci de picioare, iar baza ei avea o circumferință de 
aproape douăzeci de paşi. 


Jupân d:Estourville pleca nespus de amărât: era încredinţat 
ca, din moment ce nu putuse să dea de urma fiicei sale la 
palatul Nesle, Colombe îşi găsise un adăpost în oraş. Dar la 
vremea aceea oraşul era destul de mare pentru ca însuşi 
şeful poliţiei să fie pus în încurcătură. De altminteri, 
Colombe fusese răpită într-adevăr, sau fugise de acasă.? 
Era victima unei samavolnicii, sau plecase din propriul său 
imbold? Nicio împrejurare însa nu putea să-i lămurească 
această nedumerire. Tot ce putea face era să spere ca, în 
primul caz, v a reuşi să scape până la urma sau, în cel de-al 
doilea caz, ca se va întoarce de bunăvoie. Aştepta deci cu 
destulă răbdare descosând-o totuşi de câte douăzeci de ori 


pe zi pe coană Perrine, care tot timpul nu făcea decât să 
cheme într-ajutor pe toţi cuvioşii din rai şi să se jure pe ce 
avea mai sfânt ca nu primise pe nimeni în casă şi care, de 
fapt, la fel 

Ca şi jupân d:Ehtourville, n-avea nici cea mai mică bănuială 
în privinţa lui Ascanio. 

Trecu o zi şi încă una fără să fi aflat nimic. Prefectul îşi puse 
atunci toţi agenţii în mişcare, lucru pe care se ferise să-l 
facă până atunci, ca nu cumva păţania lui să ajungă la 
urechile lumii, punându-i în joc reputaţia. 

E drept ca se mulţumi să le dea doar semnalmentele 
fugarei, nu însa şi numele ei, şi ca percheziţiile fură făcute 
sub cu totul alte motive decât cel adevărat; dar cu toate ca 
nu nesocoti niciunul dintre mijloacele tainice pe care le 
avea la îndemâna pentru a culege informaţii, cercetările 
sale nu avură nicio urmare. 


Fireşte, prefectul nu fusese niciodată un părinte iubitor şi 
duios pentru fiica sa, dar dacă nu părea disperat, în schimb 
era plin de ciuda, şi dacă inima îi rămânea nesimţitoare, în 
schimb trufia lui sângera; se gândea indignat la strălucită 
partidă pe care prostuţă de lată avea s-o scape din mână şi 
furios la glumele nesărate şi la zeflemelelor usturătoare cu 
care curtenii aveau să întâmpine păţania lui. 

Vrând-nevrând, până la urmă se văzu silit să-i 
împărtăşească logodnicului Colombei nenorocirea 
întâmplata. Contele d:Orbec fu întristat aşa cum ar fi fost 
întristat un negustor căruia i s-ar fi dat de veste ca 
mărfurile sale ar fi avut de suferit nu ştiu ce stricăciuni, 
însa, doar atât. Contele, dragul de el, era de felul său 
filosof, drept care îi făgădui onorabilului sau prieten ca, 
dacă zvonul nu se va întinde prea mult, căsătoria pusă la 


cale încă mai putea fi încheiata; pe urmă, cum era un om 
care ştia să profite de orice împrejurare, se folosi de ocazie 
pentru a-i pomeni prefectului în câteva cuvinte despre 
planurile doamnei d:Etampes în privinţa Colombei. 

Prefectul se simţi copleşit de cinstea ce s-ar fi putut să-i fie 
hărăzita: cu atât mai vârtos îşi făcu inimă rea şi o blestema 
pe îndrăcita de fată, care era în stare să dea cu piciorul 
unei atât de nobile şi de minunate ursite. 


Îi vom scuti însa pe cititorii noştri de convorbirea pe care 
destăinuirile contelui d:Orbec o prilejui între cei doi curteni; 
ne vom mulţumi doar să le spunem ca durerea şi speranţa 
de care era însufleţita se manifestară într-un chip miraculos 
de înduioşător. Şi cum bine se ştie ca nenorocirea îi apropie 
întotdeauna pe oameni, socrul şi ginerele se despărţiră mai 
strâns legaţi sufleteşte ca niciodată, fără a se putea 
îndupleca să renunțe la viitorul măreț pe care-l 
întrezăriseră. 

Se înţeleseseră, de asemenea, să ascundă tărăşenia fată de 
toată lumea; ducesă d:Etampes însa era o prietenă prea 
apropiată şi o complice mult prea interesată de această 
întâmplare pentru ca să nu-i împărtăşească şi ei secretul. 

Şi nu greşiseră, fiindcă ducesa puse mai mult la inima decât 
tatăl şi soţul cele petrecute şi, în acelaşi timp, precum s-a 
văzut mai înainte, era mai în măsură decât oricine să-l 
informeze pe prefect şi să călăuzească cercetările sale. 

Ştia bunăoară ca Ascanio era îndrăgostit de Colombe. Şi ca, 
pe de altă parte, îl silise, ca să zicem aşa să asiste la 
întreaga uneltire urzită de ea; văzând cinstea femeii iubite 
în grea cumpănă, tânărul, cuprins de disperare, se va îi 
hotărât să facă o faptă nesăbuită, numai ca, aşa cum aflase 
chiar din gura lui. Colombe nu-l iubea pe Ascanio şi, 


neiubindu-l, nu putea să se învoiască, de bună seama, cu 
planurile sale. lar ducesa d:Etampes îl cunoştea de ajuns de 
bine pe cel pe care îl bănuise în primul moment, ca să-şi 
dea seama ca acesta n-ar fi cutezat ca niciun preţ să 
înfrunte disprețul şi împotrivirile iubitei sale; în pofida 
acestor argumente, deşi avea toate motivele să creadă ca 
Ascanio nu era vinovat, inima ei de femeie geloasă îi 
spunea ca fugară nu putea fi căutată decât la palatul Nesle 
şi ca, înainte de orice, trebuiau să nu-l scape din ochi pe 
Ascanio. 


Doamna d:Etampes nu putea totuşi să le spună prietenilor 
ei pe ce anume se întemeia această convingere, fiindcă ar 
fi fost nevoită atunci să le destăinuie ca era îndrăgostită de 
Ascanio şi ca, mânata de patima ei, avusese nesăbuinţa de 
a-i dezvălui tânărului soarta pe care i-o hărăzise Colombei. 
Se mulţumi numai să-i încredinţeze ca s-ar mira peste 
măsura dacă Benvenuto n-ar fi vinovatul, Ascanio 
complicele, iar palatul Nesle adăpostul fugarei. Degeaba 
încerca prefectul să protesteze, jurându-se ca se uitase 
peste tot, ca cercetase tot palatul şi-l străbătuse de la un 
cap la altul, ducesa o ţinea una şi bună - avea de altfel 
destule temeiuri s-o facă - stăruind cu atâta încăpățânare 
în părerea ei, încât reuşi până la urmă să strecoare unele 
îndoieli în cugetul jupânului d:Estourville, care era totuşi 
sigur ca scotocise pretutindeni cu cea mai mare atenţie. 

— De altminteri - adaugă ducesa - fii pe pace, 


am de gând să-l chem la mine pe Ascanio să stau de vorbă 
cu el şi să-l descos. 

— O, doamnă, sunteţi prea bună! Spuse prefectul. 

— Şi dumneata prea zevzec - şopti ducesa printre dinţi. 


După care le dădu a înţelege ca întrevederea luase sfârşit. 
Începu apoi să cumpănească în sinea ei cum să facă să-l 
cheme pe tânăr la ea, dar înainte de a fi apucat să se 
hotărască în vreun fel i se anunţa sosirea lui Ascanio; fără 
să ştie, tânărul venise în întâmpinarea dorințelor doamnei 
d-Etampes; era stăpân pe sine şi rezervat. 

Doamna d:Etampes îl învălui într-o privire pătrunzătoare ca 
şi când ar fi vrut să citească în adâncul sufletului său; 
Ascanio însa nu dădu niciun semn c-ar fi băgat de seama 
ceva. 

— Doamna - spuse el, înclinându-se - am venit să vă arăt 
crinul poruncit de dumneavoastră şi care e aproape 
terminat; nu mai lipseşte decât picătură de rouă de două 
sute de mii de scuzi pe care aţi făgăduit ca mi-o veţi pune 
la îndemâna. 

— Ei, ce se mai aude cu Colombe a ta? ÎI întreba doamna 
d-Etampes, fără a se învrednici să-i răspundă. 

— Dacă vă referiţi cumva la domnişoara d:Estourville, 
doamna - rosti cu solemnitate Ascanio - vă rog în genunchi 
să nu mai pronunţaţi numele sau în fată mea. Da, doamnă, 
vă implor cu umilinţă şi din tot sufletul ca, de azi înainte, 
subiectul acesta să fie cu desăvârşire înlăturat din 
convorbirile noastre, cruţaţi-mă, vă rog! 


— la te uita! Ţi-e necaz! spuse ducesă, care nu-l scăpase o 
clipa din ochi pe Ascanio. 

— Oricare ar fi sentimentul ce mă stăpâneşte şi chiar dacă 
s-ar putea întâmpla să pierd bunăvoința domniei voastre, 
doamnă, mă voi încăpăţâna totuşi să refuz de a mai vorbi 
pe viitor cu dumneavoastră despre lucrul acesta. Am jurat 
ca de acum înainte tot ce ar putea să aibă vreo legătură cu 
această amintire să rămână mort şi îngropat în inima mea. 


„să mă fi înşelat oare? Se gândi ducesă. S-ar putea cumva 
ca Ascanio să nu aibă niciun amestec în toată istoria 
această? Fetişcana aceea să fi urmat de bună voie sau cu 
sila pe vreun alt răpitor şi, zădărnicind planurile pe care 
ambiția mea le făurise, să slujească în schimb, prin fugă ei, 
năzuinţele dragostei mele? 

Chibzuind toate acestea în sinea sa, continua apoi cu glas 
tare: 

— Deoarece mă rogi să nu-ţi mai vorbesc despre ea, 
“jAscanio, îmi îngădui cel puţin să-ţi vorbesc despre mine? 
Vezi, dar, ca sunt gata să-ţi împlinesc rugămintea şi să nu 
mai stărui, dar cine ştie dacă cel de-al doilea subiect de 
discuţie nu va fi şi mai neplăcut pentru dumneata decât 
primul? Cine ştie claca... 


— lertaţi-mă ca vă întrerup, doamna - spuse tânărul, dar 
generozitatea cu care binevoiţi a-mi face această favoare 
îmi dă curajul să vă rog a-mi acorda încă una. Deşi de 
familie nobilă, nu sunt decât un biet copilandru umil, 
crescut în umbra unui atelier de orfaurar şi, din această 
sihăstrie artistică, m-am trezit dintr-o dală în mijlocul unei 
lumi strălucitoare, amestecat în urzeli ce hotărau soarta 
unor imperii, având, aşa neînsemnat cum sunt, puternici 
seniori drept vrăjmaşi şi un rege drept rival; şi încă ce rege, 
doamnă! Francisc |, adică unul dintre cei mai falnici 
monarhi ai creştinătăţii! Pe neaşteptate m-am pomenit 
stând în vecinătatea celor mai ilustre nume şi a celor mai 
glorioase destine; am iubit fără speranţă şi am fost iubit 
fără a putea întoarce dragostea ce mi se arată! Şi de cine 
am fost iubit, Dumnezeule? De domnia voastră, una dintre 
cele mai frumoase şi mai nobile doamne de pe fată 
pământului! Lucrurile acestea au răsturnat totul în mine şi 


în preajmă mea, m-au năucit, m-au strivit, m-au nimicit, 
doamnă! Sunt înspăimântat ca un pitic care s-ar fi trezit 
într-o lume de uriaşi: toate ideile mele au fost zdruncinate, 
nu mai pot să-mi dau scama nici măcar ce simt, sunt ca un 
om rătăcit în mijlocul acestor vrăjmaşii crâncene, acestor 
dragoste necruțătoare, acestor măreţe ambiţii. Doamnă, 
lăsaţi-mă să-mi trag sufletul, vă implor! Îngăduiţi-i 
naufragiatului să-şi vină în fire, convalescentului să se 
întremeze! Timpul, sper, va pune din nou toate la locui lor 
în sufletul şi în viaţa mea. Daţi-mi răgaz, doamnă, daţi-mi 
răgaz şi, deocamdată, vă rog să nu vedeţi în mine decât un 
artist care doreşte să afle dacă acest crin făurit de el este 
pe placul domniei voastre. 

Ducesă aţinti asupra lui Ascanio o privire bănuitoare şi plină 
de nedumerire; nu şi-ar fi închipuit niciodată ca tânărul 
acesta, copilandrul acesta, era în stare să vorbească atât 
de serios şi de stăpânit şi în acelaşi timp cu atâta poezie: 
de aceea se simţi îndatorata moraliceşte să-i împlinească 
dorinţa şi, mulţumindu-se a-i vorbi numai despre crinul 
adus de el, îl lauda pe Ascanio şi-i dădu unele îndrumări, 
făgăduindu-i să tacă tot ce-i stătea în putere pentru a-i 
trimite cât mai grabnic diamantul ce trebuia să 
desăvârşească lucrarea sa. Ascanio îi mulţumi sisi lua 
rămas bun de la ea, mărturisindu-şi în fel şi chip 
recunoştinţa şi respectul. 

„Acesta să fie într-adevăr Ascanio? Se întreba doamna 
d-Etampes după plecarea lui! Am impresia c-a îmbătrânit cu 
zece ani. Cum se explica seriozitatea această aproape 
impunătoare? Să fie oare din pricina suferinţei? Sau poate 
fiindcă e fericit? Într-un cuvânt, e sincer cu adevărat ori se 
afla sub înrâurirea diavolului de Benvenuto? Joacă un rol 


plin de iscusinţa ca un actor încercat ori se lasă mânat de 
propria sa fire? 

Anne simţi şovăiala. Ciudatul vârtej de care erau încetul cu 
încetul furaţi cei ce se încumetau să-i ţină piept lui 
Benvenuto Cellini punea treptat stăpânire asupra ei, în 
pofida dârzeniei sale. Trimise oameni să-l privegheze pe 
Ascanio şi să-l urmărească de câte ori ieşea din palat, ceea 
ce se întâmpla destul de rar, dar nu reuşi să descopere 
nimic. În cele din urmă doamna d:Elampes trimise vorba 
atât prefectului cât şi lui d:Obec să vină la dânsa şi-i 
povăţui, cu tonul cu care altcineva ar fi poruncit, să încerce 
a face o nouă descindere pe nepusă masă la palatul Nesle. 


Cea doi se grăbiră a-i da ascultare, dar, cu toate că-i picară 
pe cap în toiul lucrului, Benvenuto se arata şi mai 
îndatoritor fată de amândoi decât fusese prima oară când 
venise numai prefectul. Sar fi zis, văzându-i atât de degajat 
şi atât de politicos, ca vizita lor nu era câtuşi de puţin 
jignitoare pentru el, îi poveşti cu aerul cel mai prietenos 
contelui d:Orbec despre capcana ce-i fusese întinsa, cu 
câteva zile în urmă. În momentul în care tocmai ieşea din 
palat, încărcat de galbeni; exact în ziua în care, îi atrase el 
atenţia, domnişoara d:Estourville dispăruse de acasă. Ca şi 
data trecută, se arata din nou gata să-i conducă pe oaspeţi 
prin castel pentru a-l ajuta pe prefect să-şi redobândească 
drepturile părinteşti, drepturi care, după cum ştia foarte 
bine, erau însoţite de tot atâtea sfinte îndatoriri. Era fericit 
ca întâmplarea făcuse să mai fie încă acasă pentru a-şi 
primi musafirii cu toată cinstea cuvenită, deoarece în 
aceeaşi zi, peste două ceasuri chiar, urma să plece la 
Romorantin, făcând parte, prin bunăvoința lui Francisc |. 


Dintre artiştii ce trebuiau să iasă în întâmpinarea 
împăratului. 

Într-adevăr, între timp eminentele politice se desfăşuraseră 
tot atât de repede ca şi cele înfăţişate în umila noastră 
povestire. 

Încurajat de promisiunea făcută în auzul tuturor de rivalul 
său şi de înţelegerea secretă pe care o avea cu doamna 
d-Etampes, Carol Quintul se afla doar la câteva zile 
depărtare de Paris. Se alcătuise chiar o solie ce trebuia să-l 
primească şi, de fapt, d:Orbec şi prefectul îi găsiseră pe 
Cellini îmbrăcat ca de drum. 

— Dacă părăseşte Parisul împreuna eu întreaga escorta - îi 
şopti d Orbec prefectului - nu poate fi el, pe cât se pare, 
acela care a răpit-o pe Colombe şi deci nu mai avem ce 
cauta aici. 

— Ţi-am spus-o doar înainte de a porni încoace - răspunse 
prefectul. 

Ţinură totuşi să ducă lucrurile până la capăt sisi începură 
cercetările cu o stăruinţă meticuloasă. Benvenuto îi urmă 
şi-i călăuzi la început, dar, văzând ca percheziţia lor 
domiciliara era mult prea amănunţită, le ceru îngăduinţa 
să-i lase a-şi continua singuri investigaţiile şi, cum era 
nevoit să plece peste o jumătate de oră, să se ducă să dea 
unele dispoziții lucrătorilor săi, deoarece voia ca la 
întoarcerea sa să găsească totul pregătit în vederea turnării 
statuii lui Jupiter. 


Benvenuto se întoarse, aşa cum şi spusese, la atelier, le 
dădu tuturor calfelor câte ceva de lucru, rugându-le să-l 
asculte pe Ascanio tot aşa cum îl ascultau pe el, şopti ceva 
în italieneşte la urechea acestuia, îşi luă apoi rămas bun de 
la toţi şi se pregăti să părăsească palatul. Un cal gata 


înşeuat, pe care micul Jehan îl ţinea de dârlogi, aştepta în 
curtea din fată. 

În momentul acela Scozzone se apropie de Benvenuto şi-l 
luă deoparte: 

— Ştii, meştere - îi spuse ea. Cu un aer foarte serios, ca 
plecarea dumitale mă pune într-o mare încurcătură! 

— Cum aşa, puiule? 

— Pfagalo e din ce în ce mai îndrăgostit de mine. 

— Ce vorbeşti! 

— Tot timpul n u face altceva decât să-mi vorbească de 
focul inimii lui. 

— Şi tu ce-i răspunzi? 

— Păi, aşa cum mi-ai poruncit, meştere, îi spun ca rămâne 
de văzut şi ca s-ar putea să ne înţelegem până la urmă. 

— Foarte bine! 

— Cum adică, foarte bine? Dar dumneata nu-ţi dai seama, 
Benvenuto, ca băiatul ăsta ia drept bun tot ce aude din 
gura mea şi ca orice speranţă pe care i-o dau e un adevărat 
legământ pe care-l fac fată de el? Nu mai departe decât 
acum cincisprezece zile m-ai învăţat chiar dumneata cum şi 
ce fel trebuie să mă port cu dânsul, nu-i aşa? 

— Da, parcă; nu-mi smintesc prea bine. 

— Ei, uite ca eu am o mai bună tinere de minte decât 
dumneata. Aşadar, în primele cinci zile i-am răspuns 
mustrându-l cu blândeţe c-ar trebui să-şi biruie pornirile. 

Şi să caute să nu mă mai iubească, în următoarele cinci zile 
m-am mulţumit să | ascult fără să spun nimic, ceea ce era, 
oricum, un răspuns cât se poate de compromiţător; dar aşa 
mi-ai poruncit dumneata să fac şi aşa am făcut, în sfârşit, în 
ultimele cinci zile am fost nevoită să-i vorbesc despre 
îndatoririle pe care le am fată de dumneata, iar ieri, 


meştere, am ajuns chiar să-l rog să fie mărinimos în timp ce 
el se ţinea de capul meu, cerându-mi o mărturisire. 

— Atunci, dacă-i vorba pe-aşa, se schimbă socoteala - 
spuse Benvenuto. 

— Ah, în sfârşit! Suspină Scozzone. 

— Da, şi-acum asculta ce-ţi spun, puiule drag. În primele 
trei zile în care am să lipsesc, lasă-l să creadă că-l iubeşti: 
după aceea, în următoarele trei zile, nu mai rămâne decât 
să-i mărturiseşti dragostea ta. 

— Cum, dumneata îmi spui asta, Benvenuto?! Se minuna 
Seozzone, adânc ranita în mândria sa de prea marea 
încredere pe care i-o arăta meşterul. 

— Fii pe pace! Pentru ce ai avea remuşcări. Din moment ce 
o faci cu îngăduinţa mea? 

— O, Doamne! Spuse Scozzone. Ştiu, n-am niciun motiv, 
dar tot stând aşa pe muchie de cuţit, între nepăsarea 
dumitale şi dragostea lui, Dumnezeu ştie claca până la 
urmă n-am să ajung să-l iubesc cu adevărat. 

— Ei, aş, în şase zile! Nu ai tu atâta putere ca să rămâi 
nepăsătoare şase zile? 

— Ba da! Şase zile treacă de la mine! | Numai să nu lipseşti 
cumva şapte. 

— Nu-ţi fie teamă, fetiţo. O să mă întorc la timp. Să ne 
vedem cu bine, Scozzone! 

— Să vii sănătos, meştere! Spuse Chaterine, îmbufnându- 
se, zâmbind şi plângând totodată. 

În timp ce Benvenuto Cellini îi dădea ultimele îndrumări 
Catherinei, prefectul şi contele d:Orbec îşi încheiaseră la 
rândul lor investigaţiile. 

Rămaşi singuri, de capul lor, îşi continuaseră percheziţia cu 
o râvna turbată; cutreieraseră podurile, scotociseră 
pivnițele, iscodiseră toţi pereţii, mişcaseră din loc toate 


mobilele, pătimaşi ca nişte creditori, şi, în acelaşi timp, 
înarmaţi cu răbdarea unor vânători; lăsaseră de pază în 
urma lor servitorii. Răspândindu-i prin încăperi, se 
întoarseră de o sută de ori din drum, cercetaseră de câte 
douăzeci de ori acelaşi lucru, cu stăruinţă înverşunată a 
unui portărel care trebuia să purceadă la o arestare, iar 
acum se înapoiau, roşii la fată şi înfierbântaţi, fără a fi 
descoperit nimic. 

— Ei, ce se aude, domnilor? Îi întreba Benvenuto, 
pregătindu-se să încalece. N-aţi găsit nimic, nu-i aşa? Cu 
atât mai rău! Cu atât mai rău! Îmi dau seama ce dureroasă 
încercare trebuie să fie pentru nişte inimi atât de simţitoare 
ca ale domniilor voastre, dar, cu toate ca iau parte din tot 
sufletul la suferinţele dumneavoastră şi oricât aş dori să vă 
fiu de ajutor în cercetările pe care le faceţi, trebuie totuşi să 
plec. Daţi-mi voie deci sami iau rămas bun de la 
dumneavoastră. Dacă mai aveţi nevoie cumva să intraţi în 
palatul Nesle în lipsa mea, nu vă sfiiţi, poftiţi, vă rog, ca la 
dumneavoastră acasă. Am poruncit ca uşile să fie oricând 
deschise pentru domniile voastre. Singura mângâiere pe 
care o am lăsându-vă în cumpănă această e gândul ca s-ar 
putea să aflu la înapoiere ca domnia ta, domnule prefect, ai 
regăsit-o în fine pe scumpa dumitale copilă, iar domnia ta, 
domnule d:Orbec, pe frumoasă dumitale logodnica. Să ne 
vedem cu bine, domnilor! Apoi, întorcându-se către 
lucrătorii săi, ce ieşiseră cu toţii pe peron, afară de Ascanio, 
care nu avea niciun chef să dea ochi cu rivalul său. Le 
spuse: 


Rămâneţi sănătoşi, copii! Dacă în lipsa mea domnul prefect 
doreşte cumva să cerceteze pentru a treia oară palatul, 


aveţi grijă să-l primiţi aşa cum se cuvine a fi primit fostul 
stăpân al acestor locuri. 

După ce rosti aceste cuvinte, micul Jehan deschise poarta 
şi, dând pinteni calului, Benvenuto porni în galop. 


— Ca să vezi c-am fost nişte nătăfleţi, scumpule! Îi spuse 
contele d:Orbec prefectului. Când ai răpit o fată nu-ţi mai 
arde să pleci la Romorantin. Împreuna cu întreaga curte! 


XXV CAROL QUÂNTUL LA FONTAINEBLEAU 

Nu fără a fi fost încercat de şovăieli şi de amarnice nelinişti, 
Carol Quintul se încumetase în cele din urmă a păşi pe 
teritoriul Franţei, tara în care aerul şi pământul îi erau, ca 
să zicem aşa, vrăjmaşe, cu al cărei rege se purtase atât de 
urât şi de nedemn, în timpul captivităţii acestuia şi pe al 
cărui delfin, cel puţin aşa se vorbea, se pare cal otrăvise. 
Europa se aştepta la cine ştie ce represalii cumplite din 
partea lui Francisc |, de vreme ce rivalul său se dădea prins 
în mâinile sale. Cutezanţa lui Carol, acest iscusit jucător ce 
învârtea imperiile pe degete, nu-i îngăduise însa să dea 
înapoi şi, după ce tatonase şi pregătise cu dibăcie terenul, 
împăratul trecuse vitejeşte Pirineii. 

Avea, într-adevăr, prieteni credincioşi la curtea Franţei şi-şi 
închipuia totodată ca se poate bizui pe trei lucruri care 
pentru el înseninau tot atâtea chezaşii: ambiția doamnei 
d-Etampses, înfumurarea conetabilului Anne de 
Montmorency şi cavalerismul monarhului. 

Am văzut în ce fel şi pentru care pricină ducesa voia să-i fie 
de folos. Cât priveşte pe conetabil, era cu totul altă 
poveste. Cea mai mare primejdie ce-i pândeşte pe oamenii 
de stat din toate ţările şi din toate timpurile este chestiunea 
alianțelor. Politica, silită să se mărginească în privinţa 


această ca şi în multe alte privinţe, de altfel, doar la simple 
ipoteze, la fel ca şi medicină, se înşală adeseori, din păcate, 
atunci când studiază simptomele afinităţilor dintre popoare 
sau când încearcă diferite metode menite să stăvilească 
ura dintre naţiuni. lar pentru conetabil, alianţa cu Spania 
devenise o idee fixă. Îi intrase în cap ca era singurul mijloc 
salutar pentru Franta şi, vrând cu tot dinadinsul să-i fie pe 
plac lui Carol Quintul, care într-un sfert de veac se războise 
timp de douăzeci de ani cu stăpânul său, conetabilul de 
Montmorency nici măcar nu se sinchisea ca s-ar fi putut să-i 
cam inerveze pe ceilalţi aliaţi, ca de pildă, turcii şi 
protestanții, ori să, piardă nişte ocazii atât de măreţe, cum 
era acea care îi oferea lui Francisc | stăpânirea Flandrei. 


Regele avea o încredere oarbă în Montmorency. Conetabilul 
dăduse dovadă într-adevăr de o dârzenie nemaipomenită în 
timpul ultimelor bătălii purtate împotriva împăratului, 
reuşind să oprească înaintarea, armatelor inamice; ce-i 
drept însa, cu preţul unei întregi provincii părăginite; ce-i 
drept, transformând totul din calea acestora într-un deşert; 
ce-i drept, păstrând a zecea parte din teritoriul Franţei. Dar 
ceea ce izbutise mai cu seama să-l înalte în ochii regelui 
era trufaşa străşnicie a ministrului sau şi nestrămutata lui 
încăpățânare ce putea să pară unui spirit superficial o 
iscusită şi o onestă fermitate, în consecinţă, Francisc | îl 
asculta pe marele ademenitor de oameni. — cum îl 
numeşte Brantome cu o deferentă egală cu spaima pe care 
le-o stârnea celor mai mici decât el încrâncenatul şi 
preaevlaviosul bigot, care, între două rugăciuni, trimitea d 
te un osândit la spânzurătoare. 


Carol Quintul se putea bizui fără nicio grijă pe prietenia 
nedezminţită a conetabilului. 

Şi mai mult încă, punea temei pe generozitatea rivalului 
sau. Într-adevăr, Francisc | mergea atât de departe cu 
mărinimia, încât putea fi lesne înşelat. „Prin regatul meu, 
spusese el. Nu se trece ca peste un pod, plătind vamă, şi 
găzduirea mea nu e de vânzare. lar vicleanul Carol Quintul 
ştia ca se poate încrede pe deplin în cuvântul 
regeluigentilom. 

Cu toate acestea când puse piciorul pe pământul francez, 
împăratul nu-şi putu înfrâna temerile şi îndoielile; la graniţa 
îi găsi pe cei doi feciori ai regelui, care veniseră în 
întâmpinarea sa, şi pretutindeni pe unde trecea, era 
copleşit de onoruri şi de sârguinţă cu care toţi se străduiau 
să-i fie pe plac. Dar, bănuitor din fire, suveranul se 
cutremură la gândul ca toate aceste îmbietoare mărturii de 
simpatie ascundeau poate o capcană. „Hotărât, îşi spunea 
el, totdeauna dormi prost într-o ţară străină. 

În timpul serbărilor date în cinstea lui păstra pe fată o 
expresie  neliniştită şi îngândurata şi, pe măsură ce 
pătrundea mai adânc în inima ţării, era tot mai trist şi mai 
posomorât. 


De fiecare dată când intră cu alai în câte un oraş, se 
întreba, în mijlocul cuvântării or de bun venit şi pe sub 
arcurile de triumf, dacă nu cumva oraşul acela avea să-i 
slujească drept închisoare; pe urma murmură în adâncul 
cugetului său: „Aici acesta şi nici altul, întreaga Franta este 
o temniţă pentru mine; şi toţi aceşti curteni atât de 
îndatoriri, temnicerii mei. Cu fiecare ceas ce trecea, sporea 
şi neliniştea sălbatică a tigrului ce se credea închis într-o 
cuşcă şi care în orice loc se vedea înconjurat de zabrele. 


Într-o zi, când înaltul oaspete ieşise să se plimbe călare, 
Charles d:Orleans, un ştrengar drăgălaş care se grăbea să 
fie curtenitor şi viteaz ca un adevărat vlăstar al casei regale 
a Franţei înainte de a muri răpus de ciumă ca un om de 
rând, se sălta sprinten în crupa calului său şi, cuprinzându-l 
în braţe pe împărat pe la spate, striga, râzând copilăros: 
„Te-am prins, acum gata, eşti prizonierul meu! 

— Carol Quintul se făcu galben ca un mort şi puţin lipsi să 
nu-i vina rău. 

La Châtellerault, bietul prizonier închipuit se întâlni cu 
Francisc |, care îl primi ca pe un frate şi care, a doua zi la 
Romorantin, îi prezenta întreaga curte, „vitează şi distinsă 
nobilime - mândria ţării - „artiştii şi literaţii - mândria 
regelui. Serbările şi petrecerile se ţineau lanţ. Împăratul 
întâmpina pe toată lumea cu o figură surâzătoare. 


Dar în sinea lui tremura, căindu-se ca fusese în stare a 
săvârşi o asemenea nesăbuinţă. Când şi când, ca şi cum ar 
fi vrut să încerce libertatea de care se bucura, ieşea în zorii 
zilei din castelul în care fusese găzduit peste noapte şi, spre 
marea să mulţumire, constata ca, în afara onorurilor ce i se 
dădeau, nimeni nu-l împiedica să umble nestingherit; dar 
de unde putea şti ca nu era privegheat de departe? Uneori, 
ca şi când i s-ar fi năzărit din senin cine ştie ce toană, 
răsturna rânduiala dinainte statornicita a călătoriei, 
schimbând itinerariul pe care ar fi trebuit să-l urmeze, spre 
disperarea lui Francisc |, ale cărui pregătiri festive erau 
zădărnicite de aceste toane năstruşnice. 

Când ajunse la o distanţă de două zile de Paris. Carol 
Quintul îşi aminti dintr-o dată cu spaima ce însemnase 
Madridul pentru regele Franţei. De bună scama, capitala 
ţării fusese socotită cea mai onorabilă închisoare şi, în 


acelaşi timp, şi cea mai sigură pentru un împărat. Se opri 
deci, rugându-l pe monarh să-l ducă neîntârziat la palatul 
Fontainebleau despre care auzise vorbindu-se atâtea 
minunăţii. Faptul acesta dădea peste cap toate planurile lui 
Frânase |, dar, fiind prea îndatoritor din fire ca să-şi arate 
dezamăgirea, monarhul se grăbi a-i trimite vorbă reginei să 
vină la Fontainebleau împreuna cu toate doamnele de la 
curte. Prezenta surorii sale Eleonora şi încrederea pe care 
această o vădea în lealitatea soţului său reuşiră să mai 
împace temerile împăratului. Totuşi, oricât de liniştit ar fi 
fost deocamdată, în sinea lui, Carol Quintul nu avea să se 
simtă niciun moment la largul său ca oaspete al regelui 
Franţei: Francisc | era oglinda trecutului în vreme ce Carol 
Quintul era omul viitorului. Suveranul timpurilor noi nu 
putea să aibă prea multă înţelegere pentru eroul medieval; 
era cu neputinţă să se închege vreo simpatie între ultimul 
cavaler şi cel dintâi diplomat. 

Ce-i drept, Ludovic al XI-lea ar fi putut, în definitiv, să 
revendice şi el titlul acesta, dar, după părerea noastră, 
Ludovic al XI-lea a fost mai puţin un diplomat deprins să 
tragă sforile, cât mai cu seama un avar căruia îi plăcea să 
agonisească. 

În ziua sosirii împăratului avu loc o vânătoare în pădurea 
Fontainebleau. Vânătoarea era una din plăcerile favorite alr 
lui Francisc |. Pentru Carol Quintul, în schimb, nu era decât 
o corvoadă. Totuşi Carol Quintul întâmpina cu bucurie acest 
nou prilej de a se încredința dacă era ori nu prizonier: lăsa 
deci să treacă alaiul şi, îndepărtându-se de ceilalţi, ajunse 
până la urmă să se rătăcească; văzându-se însa singur în 
mijlocul pădurii, liber ca aerul ce vântura rămurişul, liber ca 
păsările ce vânturau văzduhul, se simţi pe deplin împăcat şi 
începu să se învioreze. Totuşi o umbră de îngrijorare îi 


întuneca din nou obrazul în momentul în care, ajungând în 
locul unde trebuiau să se întâlnească din nou cu toţii, îl 
văzu pe Francisc | îndreptânduse spre el, înfierbântat de 
clocotul vânătorii şi ţinând încă în mâna lancea 
însângerata. Războinicul de la Malegnano şi de la Pavia 
ieşea în vileag chiar şi în desfătările regelui. 


— Ei, haide, haide, fii vesel, dragă frate! Îl îmbie Francisc | 
pe Carol Quintul, luându-l prietenos de braţ. 

După ce amândoi suveranii descălecară în fată intrării 
palatului, şi conducându-l în galeria Dianei, ce strălucea 
împodobita în întregime cu picturile lui Rosso şi ale lui 
Primaticcio. Zău, eşti mereu îngândurat, la fel ca mine, 
odinioară, la Madrid. Numai ca eu, iubite frate, trebuie să 
recunoşti, aveam anumite motive să fiu aşa, de vreme ce 
eram prizonierul dumitale, în timp ce dumneata eşti 
oaspetele meu, eşti liber, ba mai mult încă, eşti în ajunul 
unei victorii, bucură-te deci împreuna cu noi, dacă nu de 
voioşia unor petreceri, prea uşuratice, de bună seama, 
pentru un om politic de talia domniei tale, cel puţin 
gândindu-te ca vei avea prilejul să scurtezi nasul 
pântecoşilor de flămânzi cu burţile umflate de bere, cărora 
li s-a năzărit să pună iar pe picioare comunele - sau, şi mai 
bine, nu te mai gândi de loc la răsculați şi cauta să petreci 
în tovărăşia unor prieteni. Nu cumva curtea mea nu e pe 
gustul domniei tale? 

— E cu adevărat fermecătoare, iubite frate - recunoscu 
Carol Quintul, Aş putea chiar să spun ca te invidiez. Am şi 
eu o curte, pe care ai avut prilejul s-o vezi, dar o curte 
serioasă şi încruntata, 


o adunare posomorâtă de oameni de stat şi de generali, ca 
Lannoy, Pescara, Antonio de Leyra. 

Dumneata însa, afară de războinici şi de diplomaţii 
dumitale, afară de oameni ca Montmorency şi Dubellay, 
afară de savanții dumitale, afară de Budee, Duchâtel, 
Lascaris, ai atâţia poeţi şi artişti: Marot, Jean Goujon, 
Primaticcio, Benvenuto şi, mai cu scârna, nişte femei 
încântătoare: Margareta de Navara, Diana de Poitaers, 
Caterina de Medici şi atâtea altele, încât înclin să cred, 
scumpul meu frate, ca aş fi în stare să renunţ bucuros la 
minele mele de aur, în favoarea câmpurilor dumitale 
înflorite. 

— O, şi încă n-ai văzut-o pe cea mai frumoasă dintre ele - îi 
mărturisi cu naivitate Francisc | fratelui Eleonorei. 

— Nu, şi ard de nerăbdare să admir această minune - 
răspunse împăratul, dându-şi seama ca regele făcuse aluzie 
la doamna d:Etampes. Chiar şi aşa însa, sunt gata să le dau 
dreptate celor ce spun ca regatul dumitale, dragă frate, 
este cel mai frumos din lume. 

— Dumneata însa ai cel mai frumos comitat, Flandra; cel 
mai frumos ducat, Milano. 

— Pe unul dintre ele l-ai refuzat anul trecut - spuse 
împăratul, zâmbind, şi-ţi mulţumesc, dar îl râvneşti pe 
celălalt, nu-i aşa? Adaugă împăratul, suspinând. 


— Ah, vere, cruţă-mă, te rog! ÎI opri Francisc I. Să lăsăm 
deoparte astăzi lucrurile serioase: afară de plăcerile 
războiului, trebuie să-ţi mărturisesc ca mai există pe lume 
nişte plăceri pe care cu niciun preţ n-aş vrea să le tulbur, 
plăcerile unei petreceri. 

— Adevărul e - stărui Carol Quintul, cu mutra acră a unui 
avar care îşi dă seama ca trebuie neapărat să plătească o 


datorie - adevărul e ca ducatul Milano mi-e foarte drag şi ar 
însemna sami sfaşii inima dacă ţi l-aş dărui. 

— Spune mai bine claca mi l-ai înapoia, scumpul meu frate, 
cuvântul ar fi mai potrivit şi ar putea să îndulcească 
întrucâtva  mâhnirea dumitale. Dar să lăsăm asta, 
deocamdată, singura noastră grijă este să ne distrăm, vom 
vorbi despre ducatul de Milano mai târziu. 

— Fie ca ţi-l dăruiesc, fie ca ţi-l înapoiez - spuse împăratul - 
oricum l-ai privi, ca pe un dar sau ca pe o datorie plătită, 
vei dobândi cea mai frumoasă moşie din lume, fiindcă o vei 
dobândi, iubite frate; e lucru hotărât şi îmi voi respecta 
legământul pe care l-am făcut fată de domnia ta cu aceeaşi 
bunăvoință cu care îţi vei respecta şi domnia ta legămintele 
făcute fată de mine. 

— O, Doamne! Exclamă Francisc |, care începea să-şi piardă 
răbdarea văzând ca oaspetele său ţinea cu tot dinadinsul să 
dea o întorsătură serioasă discuţiei. Nu înţeleg, dragă frate, 
de ce-ţi pare rău? Nu eşti oare dumneata regele Spaniolilor, 
împăratul Germaniei, conte de Flandra şi stăpân, prin 
înrâurirea pe care o ai sau prin puterea spadei, asupra 
întregii Italii, de la poalele Alpilor şi până la marginea 
provinciilor calabreze? 


— Dumneata ai în schimb Franta. — răspunde Carol 
Quintul, suspinând. 

— Ai Indiile cu toate comorile lor, ai Peru cu minele sale de 
aur. 

— Dar dumneata ai în schimb Franta! 

— Stăpâneşti un imperiu atât de întins, încât soarele nu 
asfinţeşte niciodată pe cuprinsul lui. 

—  Dumneata ai în schimb Franta! ... Ce-ar spune 
maiestatea voastră dacă aş jindui acest diamant al 


regatelor, cu aceeaşi înfocare cu care măria ta râvneşte 
Milano, perla ducatelor? 

— Uite ce e, iubite frate - rosti eu un aer solemn Francisc | - 
în chestiunile de o însemnătate atât de covârşitoare, eu mă 
las îndeobşte călăuzit mai curând de instincte decât de idei; 
dar, aşa cum în ţara dumitale exista o vorbă: „Nu vă 
atingeţi de regină, la fel îţi spun şi eu: „Nu te atinge de 
Franţa. 

— O, Doamne - spuse Carol Quintul - nu suntem oare veri 
şi aliaţi? 

— Fără îndoiala - răspunse Francisc | - şi sper ca nimic nu 
va tulbura de aci înainte legăturile noastre de sânge şi 
această alianţă. 

— Şi eu sper acelaşi lucru - adaugă împăratul. 


Dar - continuă el, cu zâmbetul sau arogant şi privirea-i 
făţarnica - ce ştiu eu ce se poate întâmpla mai târziu şi 
cum aş putea bunăoară sal împiedic pe fiul meu Filip să se 
certe cu fiul dumitale Henric? 

— Cearta n-ar fi chiar atât de primejdioasă pentru noi - îi 
întoarse vorba Francisc î - dacă lui August îi va urma la tron 
Tiberiu. 

— N-are a face cine domneşte! Spuse Carol Quintul, 
înfierbântându-se. Imperiul va rămâne pururea ceea ce 
este, aşa cum Roma a rămas pururea Roma, chiar atunci 
când Cezarii erau numai cu numele Cezari. 

— Da, numai ca imperiul lui Carol Quintul nu este totuna cu 
imperiul lui Octavian, iubite frate - spuse Francisc |, care 
începuse a-şi ieşi din sărite. Bătălia de la Pavia a fost într- 
adevăr strălucită, dar nu se poate asemui cu cea de la 
Actium; şi pe urma Octavian era bogat, iar finanţele 
dumitale, ca toate comorile Indiei şi minele din Peru, după 


cum se ştie, sunt sleite. Niciun bancher nu mai vrea să-ţi 
împrumute, nici cu treisprezece şi nici cu paisprezece la 
sută; trupele dumitale, rămase fără simbrie, au fost silite să 
prade Roma ca să trăiască, şi acum, după ce Roma a fost 
prădata, au început să se răscoale. 

— Şi dumneata, dragă frate - spuse Carol Quintul - pare-mi- 
se, ai înstrăinat domeniile regale, iar acum eşti nevoit să te 
porţi cu mănuşi cu Luther pentru a putea căpăta 
împrumuturi de la prinții germani. 

— Fără a mai pune la socoteală - continuă Francisc | - 
faptul ca, în realitate, cortesurile dumitale nu sunt nici pe 
departe atât de înţelegătoare ca senatul roman, în timp ce 
eu mă pot mândri ca am reuşit să scot definitiv regalitatea 
de sub tutela. 

— Baga de seama ca nu cumva, într-o bună zi, 
parlamentele dumitale să nu te pună iar sub tutela. 

Discuţia devenea tot mai însufleţita, cei doi suverani erau 
din ce în ce mai înfierbântaţi, vechea duşmănie ce-i ţinuse 
atâta vreme învrăjbiţi începea din nou să se înfiripeze. 
Francisc | era gata să uite îndatoririle ospitalităţii, iar Carol 
Quintul pe cele ale prudenţei, când regele Franţei îşi aminti 
deodată ca se afla la el acasă. 

— Asta-i bună! Pe legea mea de gentilom, scumpul meu 
frate - spuse el, izbucnind în râs - mi se pare, zău, ca nu 
mai lipseşte mult ca să ne certăm. Ţi-am spus doar ca nu 
trebuie să vorbim despre lucruri prea serioase şi ca e mai 
bine să lăsăm treaba asta pe seama miniştrilor noştri, iar 
noi să ne mulţumim a rămâne buni prieteni. 

Haide, haide, să cădem de acord o dată pentru totdeauna 
ca dumneata vei stăpâni întreaga lume, afară de Franţa, şi 
să încheiem discuţia. 


— Şi afară de ducatul de Milano, dragă frate - adaugă 
Carol, dându-şi seama de nesocotinţa pe care o făcuse şi 
recăpătându-şi numaidecât cumpătul - fiindcă ducatul de 
Milano este al dumitale. Ţi l-am promis şi mă folosesc de 
acest prilej pentru a reînnoi promisiunea. 


În timp ce aveau loc aceste mărturii reciproce de prietenie, 
uşa galeriei se deschise şi doamna d:Etampes se ivi în prag. 
Regele îi ieşi în întâmpinare şi, luând-o de mâna, o conduse 
înaintea împăratului, care, văzând-o pentru prima oară şi 
ştiind ceea ce se petrecuse între ea şi domnul de Medina, o 
privea, apropiindu-se, cu cea mai pătrunzătoare privire a 
sa. 

— lubito frate - spuse regele, surâzând - vezi această 
frumoasă doamnă? 

— Nu numai ca o văd - răspunse Carol Quintul - dar o şi 
admir în acelaşi timp. 

— Ei bine, poate ca ştii şi ce doreşte? 

— Una din Şpaniile mele? Sunt gata să i-o dăruiesc. 

— Na, nu, dragă frate, nu-i vorba de aşa ceva. 

— Atunci ce anume? 

— Doreşte să te oprească la Paris până ce vei fi rupt 
tratatul de la Madrid, întărind prin fapte promisiunea pe 
care mi-ai făcut-o adineauri. 

— Dacă sfatul e bun, se cade să fie urmat - spuse 
împăratul, încruntându-se în fată ducesei, nu numai pentru 
a îndeplini un act de curtoazie, dar ca să-şi ascundă 
totodată paloarea pe care aceste cuvinte făcuseră să i se 
aştearnă deodată pe fată. 


Nu avu însa vreme să mai adauge ceva şi nici Francisc | să 
observe efectul produs de nişte cuvinte pe care le rostise în 


glumă şi pe care Carol Quintul, ca întotdeauna, era gata să 
le ia în serios, fiindcă uşa se deschise din nou şi întreaga 
curte se răspândi în galerie. 

În jumătatea de ora de dinaintea cinei, răstimp în care 
lumea aceea eleganţă, spirituală şi depravata forfoti 
necontenit, scena pe care am descris-o mai înainte cu 
prilejul recepţiei de la Luvru, se repeta aidoma, cu unele 
mici deosebiri. Erau de fată aceiaşi bărbaţi şi aceleaşi 
femei, aceiaşi curteni şi aceiaşi valeţi. Ca de obicei se 
schimbară ocheade drăgăstoase şi priviri pline de ură, iar 
ironiile usturătoare continuară a se împleti cu galanteriile, 
tot ca de obicei. 

În clipa în care-l văzuse intrând pe Anne de Montmorency, 
Carol Quintul, care-l socotea, şi pe drept cuvânt, aliatul sau 
cel mai de nădejde, se grăbise să-i iasă înainte şi acum 
stătea de vorbă într-un colţ cu el şi cu ducele de Medina, 
ambasadorul bau. 

— Semnez tot ce doreşti, conetabile - spunea împăratul, 
care cunoştea lealitatea bătrânului soldat. Pregăteşte-mi un 
act de cesiune a ducatului de Milano şi, pe Sfântul lacob, 
deşi e una dintre cele mai frumoase nestemate ale coroanei 
mele, sunt gata să semnez o renunțare deplină şi definitivă 
la orice drepturi asupra lui. 

— Un înscris?! Protestă conetabilul, respingând cu toată 
însufleţirea o măsură de precauţie ce părea să pornească 
dintr-un sentiment de neîncredere. Un înscris, sire?! Cum se 
poate, maiestatea voastră? Niciun înscris, sire. Niciun 
înscris: cuvântul vostru e de ajuns! Maiestatea voastră a 
venit oare în Franţa pe temeiul unui înscris şi îşi închipuie 
cumva ca am putea avea mai puţină încredere în maria să 
decât a avut maria să în noi? 


— Şi ai perfectă dreptate, domnule de Montmorency 

— Răspunse împăratul, întinzându-i mâna - ai perfectă 
dreptate. 

Conetabilul se îndepărta. 

— Biet naiv! Adaugă împăratul. Face politica, aşa cum 
cârtitele scormonesc pământul, orbeşte. 

— Dar regele, sire? întreba Medina. 

— Regele este prea mândru de mărinimia sa pentru a nu se 
bizui pe a noastră. Ne va lăsa să plecăm, Medina, în chipul 
cel mai nechibzuit, iar noi vom avea chibzuinţa de a-l lăsa 
să aştepte. A lăsa pe cineva să aştepte, domnul meu - 
continuă Carol Quintul - nu înseamnă câtuşi de puţin să-ţi 
calci promisiunea făcută, ci doar să-i amâni îndeplinirea, 
atâta tot. 

— Dar doamna d:Etampes? Stărui Medina. 

— Cu dânsa rămâne de văzut - spuse împăratul, jucându-se 
cu un inel scump pe care-l purta pe degetul mare de la 
mâna stânga şi care era împodobit cu un diamant de toată 
frumuseţea. 


Ah, dacă aş putea sta de vorbă pe îndelete cu dânsa. 

În timp ce împăratul schimba în fugă şi cu voce scăzută 
aceste cuvinte cu ministrul sau, ducesa îşi bătea joc în 
chipul cel mei crud de lunganul de Marmagne de fată cu 
jupân d:Estourville, în legătură va cu ispravrile lui nocturne. 
— Să fie oare vorba de oamenii dumitale, domnule 
Marmagne - a spus ea, cei la care se referă Benvenuto, 
într-o istorie prodigioasă: atacat de patru bandiți şi cu un 
singur braţ să se apere, ei este pur şi simplu l-au escortat 
până acasă. Nu cumva te aflai şi domnia ta, viconte, în 
rândul acestor viteji atât de politicoşi!? 


— Doamna - răspunse bietul Marmagne, care făcea fețe- 
feţe - lucrurile nu s-au întâmplat tocmai aşa şi Benvenuto le 
mai înfloreşte ca să se poată făli. 

— Da, da, fireşte, nu mă îndoiesc ca se laudă şi ca mai 
înfloreşte un pic amănuntele, dar în toate astea există un 
sâmbure de adevăr, viconte, nu se poate să nu existe un 
sâmbure de adevăr; şi în asemenea situaţii, adevărul 
contează. 

— Doamna - răspunse Marmagne - vă promit ca voi căuta 
să-mi iau revanşa şi ca de astă dată voi fi mai norocos. 

— Mă iartă, viconte. Mă iartă, dar în cazul acesta nu mai 
poate fi vorba de o revanşa, ci de un nou joc ce ar trebui 
început de la capăt. Cellini, dacă nu mă înşel, a câştigat 
primele două partide. 

— Da, fiindcă s-a întâmplat ca eu să lipsesc - bâigui 
Marmagne, din ce în ce mai încurcat - şi fiindcă oamenii 
mei au profitat de faptul ca nu eram de fată ca să dea bir 
cu fugiţii, netrebnicii! 

— Dinspre partea mea - îl povăţui prefectul - cu cred c-ai 
face mai bine dacă te-ai lăsa păgubaş: după cum se vede, 
n-ai noroc cu Cellini. 

— Atunci am impresia ca nu ne rămâne altceva de făcut 
decât să ne consolăm împreuna, iubite prefecte - îi 
răspunse Marmagne - căci, dacă ar fi să adăugăm faptele 
binecunoscute de toată lumea la zvonurile misterioase ce 
umbla de o bucată de vreme: cucerirea palatului Nesle şi 
dispariţia uneia dintre persoanele care locuiau acolo, Cellini 
se pare ca nu ţi-a purtat nici dumitale noroc, jupân 
d-Estourville. E adevărat ca, dacă nu se prea sinchiseşte de 
fericirea domniei tale, iubite prefect, în schimb, după cum 
se aude, se îngrijeşte, şi chiar foarte stăruitor, de fericirea 
familiei dumitale. 


— Domnule de Marmagne! Se burzului proiectul, scos din 
sărite de faptul ca necazurile sale părinteşti ajunseseră la 
urechile lumii. Domnule de Marmagne, vei binevoi să-mi 
explici mai târziu ce-ai vrut să spui prin cuvintele acestea. 
— Ah, domnilor, domnilor! interveni ducesă. Nu uitaţi vă 
rog, ca sunt şi eu de fată. Niciunul, nici altul n-aveţi 
dreptate. Domnule prefect, cei care se pricep atât de puţin 
să caute n-au nicio calitate să-i critice pe cei care se pricep 
atât de puţin să găsească. Domnule de Marmagne, cei care 
au suferit o înfrângere trebuie să-şi unească forţele 
împotriva duşmanului comun, şi nu să-i ofere satisfacția de 
a-i vedea pe învinşi sfâşiindu-se între ei. Să mergem la 
masă, dă-mi mâna, domnule de Marmagne! Ei bine, de 
vreme ce bărbaţii, cu toată puterea lor, nu sunt în stare să 
lupte cu Cellini, vom vedea dacă şiretlicurile unei femei nu 
vor reuşi totuşi să-l învingă, întotdeauna am fost de părere 
ca aliaţii nu fac decât să încurce lucrurile şi întotdeauna am 
preferat să mă războiesc singură. Primejdiile sunt mari, îmi 
dau scama, dar cel puţin nu am de împărţit cu nimeni 
onorurile biruinţei. 

— Neobrăzatul!  Spuse Marmagne. Priviţi cu  câta 
familiaritate îi vorbeşte luminatului nostru monarh! Ai zice 
ca se trage din cine ştie ce neam mare, când nu e decât un 
amărât de meşteşugar! 

— Ce vorbeşti, viconte! Dar e un nobil în toată puterea 
cuvântului, tot ce poate fi mai nobil pe lumea asta, 
răspunse ducesa râzând. Cunoşti oare multe familii de vită 
veche din aristocrația noastră care să coboare dintr-un 
locotenent al lui luliu Cezar şi al cărei blazon să cuprindă 
cele trei flori de crin şi fascia zimţată a casei de Anjou? 
După cum vedeţi, nu regele este cel care-l cinsteşte pe 
meşteşugar stând de vorbă cu el, ci, dimpotrivă, 


meşteşugarul este cel care-l onorează pe rege adresându-i 
cu-vântul. 


Într-adevăr, în momentul acela, Francisc | şi Cellini stăteau 
de vorbă cu acea familiaritate pe care mărimile lumii i-o 
arătaseră întotdeauna artistului înzestrat cu har ceresc. 

— Ei, Benvenuto - spunea regele - ce se mai este cu Jupiter 
al nostru? 

— Mă pregătesc de turnat - îl lămurise Benvenuto. 

— Şi când crezi ca acesta măreaţă operă va putea fi 
executată? 

— De îndată e e am să mă înapoiez la Paris 

— la cei mai buni turnători ai noştri. Să nu nesocoti nimic 
pentru ca lucrarea să reuşească. Dacă ai cumva nevoie de 
bani, ştii unde să-i găseşti. 

— Ştiu ca sunteţi cei mai mare, mai nobil şi mai generos 
monarh de pe fată pământului - răspunse Benvenuto - dar, 
mulţumită simbriei pe care o primesc prin bunătatea 
maiestăţii voastre, sunt un om bogat. Cât priveşte lucrarea 
de care binevoiţi a vă interesa, sire, dacă-mi daţi voie, îmi 
voi îngădui să nu mă bizui decât pe mine însumi pentru a 
face pregătirile necesare şi a o duce la bun sfârşit. Nu am 
încredere în niciunul din turnătorii Franţei, şi nu pentru ca 
n-ar fi nişte meşteri iscusiţi, ci fiindcă mi-e teamă ca, din 
simţăminte naţionale, să nu se codească a pune iscusinţa 
lor în slujba unui artist venetic. Şi vă mărturisesc ca, la 
rândul meu, pun prea mare preţ pe realizarea cât mai 
desăvârşită a statuii lui Jupiter pentru a lăsa pe altcineva 
afară de mine, să se ocupe de treaba asta. 


— Bravo. Cellini. Bravo! îl lauda monarhul. lată ce înseamnă 
să vorbeşti ca un adevărat artist. 


— Şi pe urma - adaugă Cellini - în acest felas avea dreptul 
să-i amintesc maiestăţii sale promisiunea pe care mi-a 
făcut-o. 

— Şi pe bună dreptate, vrednicul meu slujitor, Dacă vom fi 
mulţumiţi, suntem datori artei cu o răsplată. N-am uitat. De 
altminteri, chiar dacă am fi uitat, n-am dat cuvântul fată de 
martori. Nu-i aşa Montmorency? Nu-i aşa, Poyet? 
Conetabilul şi cancelarul nostru ne-ar aminti numaidecât 
făgăduiala noastră. 

— O, maiestatea voastră nici nu poate să bănuiască 
însemnătatea pe care a dobândit-o în ochii mei această 
făgăduială din ziua în care mi-a făcut-o. 

— Ei bine, poţi fi convins ca va fi împlinita. Domnul neu, va 
fi negreşit împlinita. Dar văd ca s-au deschis uşile. La masa 
domnilor! La masă! 

Şi apropiindu-se de Carol Quintul, Francisc | porni cu 
împăratul în fruntea alaiului pe care-l alcătuiau iluștrii 
comeseni. Cele două canaturi ale uşii fiind date de perete, 
amândoi suveranii intrară odată şi se aşezară faţă-n fată. 
Carol Quintul între Eleonora şi doamna d:Etampes, Francisc 
| între Caterina de Medici şi Margareta de Navara 

Ospăţul fu plin de voioşie, iar bucatele alese. În lumea sa 
de plăceri, de serbări şi de fală, Francisc | petrecea ca un 
monarh şi râdea ca un bădăran de toate snoavele pe carei 
le povestea Margareta de Navara; la rândul său, Carol 
Quintul o copleşea pe doamna d:Etampes cu complimente 
şi amabilităţi; ceilalţi discutau politica sau artă; şi aşa se 
desfăşura întreg ospăţul. 

La desert, ca de obicei, pajii aduseră cele trebuincioase 
pentru spălat; atunci doamna d:Etampes, luând din mâinile 
slujitorului care le adusese ibricul şi ligheanul de aur 


hărăzite lui Carol Quintul, turna apă din ibric în lighean şi, 
punând un genunchi în pământ, potrivit etichetei de la 
curtea spaniolă, înfăţişa ligheanul împăratului. Acesta îşi 
muie vârful degetelor în apă şi, fără a-şi lua ochii de la 
frumoasă şi nobilă lui slujitoare, lasa, zâmbind, să cadă pe 
fundul vasului inelul preţios despre care am vorbit mai 
înainte. 

— Maiestatea voastră o să piardă inelul - îi atrase atenţia 
Anne, cufundând la rândul său degetele-i minunate în apă 
şi apucând cu gingăşie giuvaerul, pe care i-l întinse 
împăratului. 

— Păstraţi inelul, doamna - răspunse cu voce scăzută Carol 
Quintul. Se afla în prea-frumoase şi prea-alese mâini ca să-l 
mai iau înapoi. Pe urmă, coborând şi mai mult glasul, era 
arvuna asupra ducatului de Milano. 


Ducesă se mulţumi să zâmbească fără a spune nimic. Piatra 
căzuse, în fine, la picioarele sale, numai ca piatra aceea în 
realitate preţuia un milion de scuzi. 

În momentul în care oaspeţii treceau din sufragerie în salon 
şi din salon în sala de bal, doamna d:Etampes îl opri pe 
Benvenuto Cellini, pe care forfota mulţimii îl aduse în 
preajmă ei. 

— Jupân Cellini - îi spuse ducesă, încredinţându-i inelul ce 
constituia chezăşia alianţei sale cu împăratul - te-aş ruga 
să 


înmânezi acest diamant elevului dumitale Ascanio pentru a 
încununa cu el crinul meu: e picătură de rouă pe care i-am 
făgăduit-o. 


— Se poate spune cu drept cuvânt c-a picurat din degetele 
Aurorei, doamna - răspunse artistul, cu un zâmbet ironic şi 
o galanterie exagerată. 

Puțin mai apoi însa, când privi inelul, avu o tresărire de 
bucurie, recunoscând diamantul pe care-l montase cândva 
pentru papa Clement al VII-lea şi pe care i-l dusese el însuşi 
prealuminatul împărat din partea suveranului pontif. 

Pentru ca împăratul să renunţe la un asemenea giuvaer şi, 
mai cu seama, de dragul unei femei, trebuia neapărat să 
existe cine ştie ce înţelegere misterioasă, cine ştie ce pact 
secret, cine ştie ce alianţa ocultă între doamna d:Etampes 
şi Carol Quintul. 

În timp ce Carol Quintul îşi petrece în continuare zilele şi 
mai cu seama nopţile într-o zbuciumată perindare de stări 
sufleteşti pe care am încercat s-o zugrăvim, când stăpânit 
de îngrijorare, când plin de încredere, în timp ce trage 
sforile, unelteşte, umbla cu _ vicleşuguri, vâra fitiluri, 
promite, îşi ia cuvântul înapoi pentru a face noi promisiuni, 
să aruncăm o privire asupra palatului Nesle şi să vedem 
dacă nu s-a mai întâmplat nimic nou în viaţa locatarilor săi, 
adică a acelora dintre cei care rămăseseră acasă. 


XXVI CALUGARUL BLESTEMAT 

Întreaga colonie era în fierbere: călugărul blestemat, 
străbunul oaspete fantastic al mănăstirii pe ale cărei ruine 
fusese clădit palatul lui Amaury, apăruse iar de vreo trei- 
patru zile. Coană Perrine îl zărise plimbându-se noaptea 
prin grădinile palatului Nesle, îmbrăcat cu rasa lui albă şi 
lungă şi păşind fără a lăsa nicio urmă pe pământ şi fără a 
trezi nici cel mai uşor zvon în văzduh. 

Cum se face ca dumneaei, coană Perrine, care locuia în 
pavilionul Nesle, îl văzuse pe călugărul blestemat 


plimbându-se la ceasurile trei dimineaţa în grădinile 
palatului Nesle? lată un lucru pe care nu-l putem mărturisi 
decât săvârşind o indiscreţie de neiertat, dar adevărul 
istoric trebuie respectat mai presus de orice, iar cititorii 
noştri au dreptul să cunoască şi cele mai tainice amănunte 
din viaţa personajelor pe care le-am adus în scenă, mai ales 
când aceste amănunte sunt sortite să arunce o lumină atât 
de vie asupra capitolelor următoare ale povestirii noastre. 
După dispariţia Colombei, după ce Pulcherie, care devenise 
de prisos în casă, îşi luase tălpăşiţa şi după ce prefectul 
plecase, în fine, şi el, coană Perrine rămăsese stăpâna cu 
puteri depline asupra pavilionului; fiindcă, aşa cum am 
spus, grădinarul Raimbault, din spirit de economie, fusese 
tocmit cu ziua în slujba jupânului d:Estourville, la fel ca şi 
ajutoarele sale. Coană Perrine era, aşadar, suverana 
absolută a pavilionului Nesle, dar în acelaşi timp o suverană 
solitară, aşa ca în timpul zilei murea de urât, iar noaptea 
murea de frică. 


Până la urmă însa îşi dădu seama ca cel puţin pentru 
suferinţele ei de peste zi avea la îndemâna un leac; 
legăturile sale de prietenie cu coană Ruperta erau în 
măsură să-i deschidă porţile palatului Nesle. Ceru deci 
încuviințarea de a-şi vizita vecinele, încuviinţare ce-i fu 
acordată cu dragă inimă. 

Vizitându-şi însa vecinele, în chip firesc trebuia să dea ochi 
şi cu vecinii. Coană Perrine era o cumătră voinică de vreo 
treizeci şi şase de ani, deşi nu mărturisea decât douăzeci şi 
nouă. Zdravănă, cu forme pline, durdulie, încă proaspătă şi 
pururea îmbietoare, venirea ei nu se putea să nu facă vâlva 
într-un atelier în care făureau, ciopleau, pileau, ciocăneau, 
şlefuiau vreo zece sau douăsprezece calfe, băieţi de viaţă, 


cărora le plăcea pelota duminica, un pahar de vin duminica 
şi sărbătorile şi sexul frumos în oricare zi. Astfel ca, după 
câteva zile, trei dintre vechii noastre cunoştinţe erau rănite 
de aceeaşi săgeată. Şi anume: micul Jehan, neamţul 
Hermann, cât priveşte pe Ascanio. Pe Jaques Aubry şi pe 
Pagolo, scăpaseră câteşi trei de vrajă, inimile lor fiind 
prinse în alte mreje. 


Celelalte calfe se prea poate să fi fost la rândul lor atinse de 
câteva sântei împroşcate de acest proiectil incendiar, dar, 
dându-şi seama de inferioritatea situaţiei lor, se grăbiseră 
să toarne apa propriei lor umilinţe asupra acestor prime 
scântei înainte de a fi apucat să se preschimbe în valvătăi. 
Micul Jehan iubea la fel ca şi Cherubin, fiind mai presus de 
orice, îndrăgostit de dragoste., iar coană Perrine, se 
înţelege de la sine, era o femeie cu prea mult bun simţ ca 
să-şi pună mintea cu un foc atât de sprinţar. 
Simon-Stângaciul oferea mai multe chezaşii de viitor, iar 
flacăra lui părea să fie mult mai statornica, numai ca, din 
păcate, coană Perrine era o persoană din cale afară de 
superstiţioasă. 

Coană Perrine îl văzuse pe Simon făcându-şi semnul crucii 
cu mâna stânga, şi se gândea ca, de bună seama, va fi 
nevoit să semneze actul de căsătorie tot cu mâna stânga, 
iar coană Perrine era încredinţată ca, făcut cu mâna stânga 
semnul crucii era menit mai degrabă să ducă la pierzare 
decât să izbăvească un suflet, după cum tot aşa, cu niciun 
chip n-ar fi putut s-o convingă cineva ca un act de căsătorie 
semnat cu stânga putea aduce altceva decât necazuri pe 
capul nefericiţilor miri. Aşadar, fără a mărturisi care erau 
pricinile aversiunii sale, coană Perrine primise avansurile lui 


Simon-Stângaciul în aşa fel, încât să-i spulbere orice 
speranţă pentru mai târziu. 

Mai rămânea Hermann. O, Hermann era cu totul altceva. 
Hermann nu era un muţunache ca micul Jehan, niciun om 
năpăstuit de soartă ca Simon-Stângaciul; Hermann avea în 
toată făptura sa ceva cinstit şi curat pe placul inimii coanei 
Perrine în afară de asta, Hermann, în loc să aibă mâna 
stânga în dreapta şi pe cea dreapta în stânga, se slujea atât 
de vârtos şi de una şi de cealaltă, încât s-ar fi zis ca avea 
două mâini drepte în loc de una. Pe deasupra, era un 
bărbat splendid, după gusturile mai vulgare. Aşa ca, până 
la urmă, coană Perrine se hotărâse să-l aleagă pe Hermann. 
Numai ca, precum se ştie, Herman era de o candoare egală 
cu a vestitului Celadon1. Drept care, primele baterii puse în 
funcţiune de coană Perrine, adică izmenelile ei, buzele 
ţuguiate, ochii daţi peste cap, se dovediră fără niciun efect, 
nereuşind să biruie timiditatea înnăscută a cinstitului 
neamt, Hermann se mulțumea s-o 

1 Personaj din romanul pastoral Astree al lui Honore d'Urfé 
(1368—1626), tipul îndrăgostitului naiv şi timid. (n. T.). 


privească pe Perrine cu ochii lui mari, dar, ca şi orbii din 
evanghelie, oculos habebat et non videbatl sau o vedea 
doar în ansamblu pe onorabila guvernanta fără să observe 
însa niciun detaliu. Coană Perrine propuse atunci să facă 
plimbări în grup, fie pe cheiul Augustinilor, fie în grădinile 
palatului oii ale pavilionului Nesle şi de fiecare dată, avu 
grijă să-l aleagă pe Hermann drept cavaler. Preferinţa 
această îl făcea pe Hermann, să se simtă peste măsură de 
fericit. 


Inima sa mare şi nemţeasca îşi sporea bătăile cu cinci-şase 
zvâcnituri peste cele obişnuite în momentul în care toana 
Perrine se sprijinea de braţul sau. 

Dar, fie ca întâmpina unele greutăţi atunci când trebuia să 
vorbească franţuzeşte, fie ca simţea o mai mare delectare 
s-o asculte sporovoind pe fiinţa spre care se îndreptau cele 
mai tainice năzuinţe ale sale. Coană Perrine rareori izbutea 
să-i smulgă mai mult decât aceste două formule 
sacramentale: „Puna-ziua, tomnisore şi „La revedere, 
tomnisore. Formule pe care Hermann le rostea de obicei la 
un interval de două ceasuri; prima, atunci când o lua de 
braţ pe coană Perrine, a doua când se despărţea de ea. 
Dar. Cu toate ca 

1 Avea ochi şi nu putea să vadă (în limba latină în text). (n. 
T.). 


titlul de domnişoara era făcut s-o măgulească peste măsură 
pe coană Perrine, şi cu toate ca era nespus de plăcut să 
poţi trăncăni două ore fără teama de a fi întrerupta, coană 
Perrine ar fi dorit ca monologul ei să fie întretăiat cel puţin 
de câteva exclamaţii care să-i îngăduie a-şi face o părere 
statistică despre înrâurirea pe care persoana ei o dobândise 
asupra tăcutului său partener. 

Dar această înrâurire, chiar claca nu se putea mărturisi prin 
cuvinte şi nici talmaci prin expresia feţei, nu era mai puţin 
reală; focul ce mistuia inima cinstitului german, aţâţat pe zi 
ce trecea de prezenţa coanei Perrine, era gata să se 
dezlănţuie cu puterea unui adevărat vulcan. Hermann 
începuse să bage de seama preferința pe care i-o acorda 
coană Perrine şi aştepta doar să fie sigur ca nu se înşelase 
pentru a-şi da în vileag dragostea. Coană Perrine înţelese 
pricina şovăielilor sale. Într-o seară, despărţindu-se de el la 


poarta pavilionului, îl văzu atât de tulburat, încât îi strânse 
mâna, socotind ca face fără doar şi poate o faptă bună. 
Hermann, care se simţea întral şaptelea cer, găsi de 
cuviinţă să răspundă la această mărturie printr-o mărturie 
asemănătoare; dar, spre marea să mirare, coană Perrine 
trase un răcnet asurzitor. Hermann, în exaltarea lui, nu 
avusese grijă să n-o strângă prea tare de mâna. 
Dimpotrivă, crezuse că-i va arăta cu atât mai temeinic 
puterea năprasnică a iubirii sale, cu cât o va strânge mai 
straşnic, şi puţin lipsi, ca să nu strivească mâna bietei 
guvernante. 


Auzindu-i răcnetul, Hermann rămase cu gura căscată; 
coană Perrine, temându-se să nu-i piară curajul tocmai 
acum când îndrăznise, în fine, să facă prima tentativă, se 
grăbi să zâmbească şi, răsfirându-şi degetele ce se lipiseră 
unul de altul ca strânse cu menghinea, spuse: 

— Nu-i nimic, nu-i nimic, dragă domnule Hermann. Nu-i 
nimic, zău, nu-i nimic. 

— lartă, rog, la tumneata, tomnisore Berrine - se scuză 
neamţul - dar eu mult iupeste la tumneata şi strâns tare 
mâna cum tare iupesti la tumneata! lartă, rog, la tumneata! 
— N-am de ce să te iert, domnule Hermann, zău n-am de 
ce. Sper însa ca dragostea dumitale este o dragoste 
cinstită, de care o femeie n-are niciun motiv să roşească. 

— O, Tomne, Tomne! spuse Hermann. Creţ şi eu tomnisore 
Berrine, ca asta dragoste la mine cinstit eşti, numai eu nu 
intrasnit se iupesti la tumneata. lar acum, gata, am spus, 
am spus, eu iupesti la tumneata, eu iupesti mult, mult 
iupesti la tumneata, tomnisore Berrine. 

— Şi eu, domnule Hermann - îi destăinui coană Perrine, 
sclifosindu-se - aş putea să-ţi spun, fiindcă te văd băiat de 


treabă şi nu cred c-ai fi în stare să compromiţi o biată 
femeie, ca... O, Doamne, cum aş putea să spun aşa ceva? 
— Oh! Spui, spui! stărui Hermann. 


— Ei bine, ca... Oh, nu fac bine că-ţi mărturisesc. 

— Nein! Nein! Pine, pine faci! Spui! Spui! 

— Ei bine, trebuie să-ţi mărturisesc ca inima mea n-a rămas 
nesimţitoare la dragostea dumitale pătimaşă. 

— Sacrament! Exclamă neamţul în culmea bucuriei într-o 
seară însa când, după o ademenea plimbare, Julieta din 
pavilionul Nesle îl condusese pe iubitul sau Romeo până în 
pragul palatului Nesle, întorcându-se singură acasă, în 
momentul în care ieşea pe poarta grădinii, coană Perrine 
zărise albă fantoma despre care am pomenit mai înainte şi 
care, după părerea onorabilei guvernante, nu putea fi decât 
a călugărului blestemat. Cred ca nu mai e nevoie să 
spunem ca biata coană Perrine intrase în pavilion mai mult 
moartă decât vie şi ca se baricadase în odaia ei. 

A doua zi dis-de-dimmcata întreg atelierul fu înştiinţat 
despre vedenia pe care o avusese peste noapte. Coană 
Perrine se mulţumi să povestească însa numai faptul în 
sine, socotind de prisos să mai stăruie asupra amănuntelor. 
Călugărul blestemat i se arătase. Atâta tot, în zadar 
încercară s-o tragă de limbă, fiindcă nu reuşise să scoată 
niciun cuvânt mai mult din gura ei. 

Toată ziua la palatul Nesle nu se vorbi decât despre 
călugărul blestemat. Unii credeau în apariţia fantomei, alţii 
o luau în zeflemea. Cu toţii însa observară ca Ascanio se 
ridicase cu hotărâre împotriva vedeniei, punându-se în 
fruntea celor neîncrezători. Tabăra neîncrezătorilor era 
alcătuită din micul Jehan, din Simon-Stângaciul, din Jacques 
Aubry şi din Ascanio. 


În Tabăra credulilor se aflau coană Ruperta, Scozzone, 
Pagolo şi Hermann. 

Seara se strânseră cu toţii în curtea din dosa pavilionului 
Nesle. Coană Perrine, pe care o descususeră dimineaţa 
curioşi să ştie ce era cu călugărul blestemat şi cum se 
scornise povestea, îi rugase s-o îngăduie până la sfârşitul 
zilei ca să-şi poată aduna amintirile şi, de îndată ce se 
lăsase noaptea, se arătase gata să le istorisească cumplită 
legenda. Coană Perrine se pricepea la înscenări tot atât de 
bine ca un dramaturg modern şi ştia ca o poveste cu strigoi 
nu are niciun efect dacă este istorisita la lumina zilei, în 
timp ce efectul naraţiunii este de două ori mai mare când în 
jur domneşte întunericul. 

Auditoriul se compunea din Hermann care şedea la dreapta 
ei, din coană Ruperta, care şedea în stânga, din Pagolo şi 
Scozzone, care şedeau unul lângă altul, şi din Jacques 
Aubry, care stătea tolănit pe iarbă între cei doi prieteni ai 
săi: micul Jehan şi Simon-Stângaciul. Cât priveşte pe 
Ascanio, ucenicul le spusese răspicat ca dispreţuia în 
asemenea măsură poveştile astea neroade, bune numai de 
adormit copiii, încât nici măcar nu se învrednici să le 
asculte. 


— Fasasica - spuse Hermann după un moment de tăcere - 
în care îşi căutară cu toţii locul, aşezându-se cât mai comod 
ca să poată asculta în voie - fasasica, tomnisore Berrine, 
tumneata pofestesti acum la noi pofeste cu galugar 
plestemat? 

— Da, da - încuviinţă coană Perrine - numai ca trebuie să 
vă înştiinţez de la început ca e atât de fioroasă, în cât ţi se 
face părul măciucă, şi c-ar fi poate mai bine să nu v-o spun 


la ora asta, dar cum suntem cu toţii oameni cu frica lui 
Dumnezeu, deşi printre noi sunt şi câţiva necredincioşi, şi 
cum, de altminteri, domnul Hermann este atât de puternic, 
încât l-ar pune pe goană pe Sarsailă dacă i-ar da cumva 
prin gând să vină aici, am să v-o spun totuşi. 

— lartă, rog. La tumneata, tomnisore Berrine, văz tacă 
Sarsail fenit aici, eu spun la foi toţi se nu bisui pe mine: eu 
pot se bate cu oameni câte pofteşti, eu nu me bate eu 
tracile. 

— Nu-i nimic, o să mă bat eu cu el dacă s-o întâmpla, coană 
Perrine - îi linişti Jacques Aubry. Spune nu-ţi fie frică! 

— Eşti un cărbunar în pofesta la tunmeata, tomnisore 
Berrine? întreba Hermann. 

— Un cărbunar? se miră guvernanta. Nu, domnule 
Hermann. 

— A, pun, pun. Nu faci nimic. 

— Dar de ce tocmai un cărbunar? 

— Pentru ca la noi în Germania eşti mereu un cărbunar un 
pofeste. Nu faci nimic, pofeste eşti tot inimos. Spui, 
tomnisore Berrine, spui. 

— Trebuie să ştiţi - începu coană Perrine - ca pe vremuri, în 
locul ăsta unde stăm noi acum, înainte de a fi fost zidit 
palatul Nesle, se afla un schit de călugări, o chinovie 
alcătuită din cei mai falnici bărbaţi din câţi vor fi trăit 
vreodată pe lume, atât de falnici, încât cel mai mărunt 
dintre ei era de statura domnului Hermann. 

— Mai să fie! Al naibii schit! Se minuna Jacques Aabry. 

— Mai tacă-ţi gura, limbutule! îl mustrului Scozzone. 

— Da, da, taci la tine cu gura, limput! îi ţinu isonul 
Hermann. 

— Uite c-am tăcut - se potoli studentul. Spune, coană 
Perrine. 


— Starețul, mai ales. Care se numea Enguerrand - continuă 
povestitoarea - era un bărbat straşnic. Ce-i drept, toţi 
aveau nişte barbi negre, lucioase, şi nişte ochi negri, 
strălucitori; dar barba stareţului era şi mai neagră, şi ochii 
săi şi mai strălucitori decât ai tuturor celorlalţi; în afară de 
asta, curioşii fraţi erau atât de evlavioşi şi păzeau cu atâta 
străşnicie canoanele schivniceşti, cum rar s-a pomenit, iar 
glasurile lor erau atât de melodioase, încât venea lumea de 
la câteva leghe din împrejurimi numai să-i asculte slujind la 
vecernie. Aşa cel puţin mi s-a povestit. 

— Bieţii călugări! îl căina Ruperta. 


— Foarte interesant, într-adevăr, spuse Jacques Aubry. 

— Nemaipomenit! adaugă Hermann. 

— Într-o zi - urma coană Perrine, măgulita de mărturiile 
admiraţiei pe care o stârnea istorisirea ei - se înfăţişa 
stareţului un tânăr chipeş care dorea să intre novice la 
schit; nu-i dăduse încă tuleiele în barbă, în schimb avea 
nişte ochi mari şi întunecaţi ca abanosul şi nişte plete lungi, 
strălucitoare şi negre ca smoala, aşa ca fu primit fără nicio 
greutate. Tânărul cel chipeş îi spuse stareţului ca se numea 
Antonio şi-l rugă să-l ia în ascultare pe lângă el, lucru pe 
care dom Enguerrand îl încuviinţă fără să stea mult pe 
gânduri. Vă vorbeam adineauri de glasurile călugărilor, ce 
să vă mai spun atunci de Antonio, care avea un glas suav şi 
armonios ca nimeni altul! Când îl auziră cântând duminica 
următoare, toţi cei de fată se simţiră ridicaţi în slăvi, şi 
totuşi glasul acesta atât de fermecător avea ceva care te 
tulbura, un sunet cu totul deosebit ce trezea în suflete 
gânduri mai degrabă lumeşti decât sfinte; dar toţi călugării 
erau atât de neprihăniţi, încât numai străinii încercară 
această ciudată tulburare, şi dom Enguerrand, caro nu 


simţise nimic asemănător până atunci, se arăta atât de 
încântat de vocea lui Antonio, ca din ziua aceea îl puse să 
cânte singur răspunsurile la antifoane, împletindu-şi glasul 
cu al orgii. 

Purtarea tânărului novice era, de altminteri, 


fără cusur şi Antonio îl slujea pe stareţ cu o râvna şi cu o 
însufleţire neasemuită. Nu avea decât un singur păcat, şi 
anume ca era veşnic cu capul în nori: pretutindeni şi în 
orice moment îl urmărea pe stareţ cu o privire arzătoare. 

— Unde te uiţi, Antonio? îl întreba dom Enguerrand. 

— Mă uit la sfinţia ta, părinte - răspundea tânărul. 

— Uila-te mai bine în cartea de rugăciuni, Antonio. Dar 
acum unde te mai uiţi? 

— La sfinţia ta, părinte. 

— Priveşte mai bine icoana Sfintei Fecioare. Dar acum unde 
te uiţi? 

— La sfinţia ta, părinte. 

— Priveşte, Antonio, crucifixul la care ne închinam. 

Pe de altă parte, dom Enguerrand începuse a băga de 
seama, cercetându-şi conştiinţa, ca, de când Antonio fusese 
primit în sânul chinoviei, era mai deseori încercat de 
gânduri  nevrednice. Niciodată până atunci nu i se 
întâmplase să păcătuiască mai mult de şapte ori pe zi, ceea 
ce înseamnă ca nu depăşise numărul de păcate îngăduit, 
precum se ştie, sfinţilor; degeaba îşi purica uneori faptele 
săvârşite peste zi, fiindcă abia dacă reuşea să descopere, 
lucru nemaiauzit, cinci ori cel mult şase păcate; cum însa 
numărul greşelilor sale zilnice se ridica la zece, la 
douăsprezece, câteodată chiar şi la cincisprezece. 


Se străduia atunci să le răscumpere în ziua următoare; se 
ruga, postea, se istovea, bietul om. Ţi-ai găsit! Osteneală 
zadarnică! Cu cât trecea timpul, cu atât socoteala creştea. 
Ajunsese la douăzeci de păcate pe zi. Sărmanul dom 
Enguerrand nu mai ştia ce-i cu el; simţea ca, fără voia lui, 
îşi pierdea sufletul şi, pe deasupra, băgase de seama (lucru 
care pentru un altul ar fi fost o mângâiere, dar care pe el îl 
înspăimântă şi mai tare) ca până şi cei mai curaşi dintre 
călugării săi erau supuşi aceleiaşi înrâuriri, o înrâurire 
ciudată, necunoscută,  neînţeleasă; din care pricină 
spovedania lor, care până atunci nu ţinea mai mult de 
douăzeci de minute, o jumătate de oră, cel mult o oră, îi lua 
acum ceasuri întregi. Mereu trebuiau să întârzie cu cina. 

În vremea aceea, zvonul unei întâmplări ce făcea mare 
vâlva de o lună încheiata în tot ţinutul ajunge în cele din 
urmă şi la mănăstire; stăpânul unui castel din vecinătate îşi 
pierduse fiica, pe nume Antonia: Antonia dispăruse într-o 
seară de acasă, aşa cum a dispărut şi biata Colombe; 
numai ca scumpa mea Colombe e un înger, pun mâna în 
foc pentru ca, în timp ce Antonia, pe cât se pare, era 
muncita de diavol. Sărmanul castelan o căutase peste tot 
pe fugară, aşa cum a căutat-o şi domnul prefect pe 
Colombe. Nu-i mai rămăsese de cercetat decât schitul, şi 
cum ştia ca uciga-l toaca, pentru a scăpa de cei ce vor să-i 
dea de urmă, e atât de viclean uneori, încât se ascunde 
prin mănăstiri, trimise pe capelanul sau la dom Enguerrand 
să-i ceară îngăduinţa de a cerceta chinovia să. Starețul se 
arăta gata să-i vină în ajutor cu cea mai mare bunăvoință. 
Poate ca datorită acestor iscodiri avea să descopere, la 
rândul său, de unde venea puterea aceea vrăjita ce-l 
stăpânea de o lună întreaga atât pe el cât şi pe ceilalţi 
monahi. Degeaba! Toate căutările se dovediră fără folos şi 


castelanul se pregătea să plece, cuprins de o disperare fără 
leac. Când tocmai atunci călugării, ce se îndreptau spre 
paraclis pentru slujba de seara, începură a se perinda prin 
fată sa şi a lui dom Enguerrand. Castelanul îi privea în 
neştire, când deodată, în clipa în care trecu ultimul dintre 
ei, prinse a striga în gura mare: „Doamne Sfinte! E Antonia! 
E fată mea Antonia, căci ea era într-adevăr, se făcu albă la 
fată ca un crin. 

— Ce cauţi aici îmbrăcată în straiele astea sfinte? O întreba 
seniorul. 

— Vrei să ştii ce caut, tata? Spuse Antonia. Îl iubesc cu o 
dragoste pătimaşă pe dom Enguerrand. 

— Să pleci numaidecât din mănăstire, nefericito! îi porunci 
castelanul. 

— Doar moartă am să plec de aici, tata! 

Răspunse Antonia. 

Şi spunând acestea, fără să ia în seama strigătele 
seniorului, fugi în paraclis după ceilalţi călugări şi se aşeză 
ca de obicei în strană. Starețul rămăsese locului ca 
împietrit, încins de mânie. Castelanul dădu să se repeadă 
după fiica sa, dar dom Enguerrand îl ruga stăruitor să nu 
necinstească sfântul lăcaş cu o faptă atât de ruşinoasă şi să 
aştepte sfârşitul slujbei. Tatăl se învoi şi îl urmă pe dom 
Enguerrand în paraclis. 

Tocmai se cântau antifoanele şi răsunând ca însuşi glasul 
lui Dumnezeu, orga lasa să se prefire cu solemnitate 
primele acorduri. Un cântec minunat, dar batjocoritor, plin 
de amărăciune, dar încrâncenat, veni în întâmpinarea 
sunetelor sublimului instrument: era vocea Antoniei, şi 
inimile tuturor celor de fată tresăriră înfiorate. Orga începu 
a zvoni din nou liniştită, gravă, impunătoare, vrând parcă 
să strivească prin cereasca ei măreție clocotul ţipător ce o 


înfrânta de jos. Ca şi cum ar fi primit provocarea, tălăzuirile 
cântecului Antoniei se înălţară, la rândul lor mai sălbatice, 
mai dureroase, mai păgâne ca niciodată. Toţi aşteptau cu 
sufletul la gura să vadă în ce fel avea să se încheie acel 
cutremurător dialog, schimbul acela de blesteme şi de 
rugăciuni, lupta aceea atât de ciudată dintre Dumnezeu şi 
Satana, şi în mijlocul unei tăceri fremătătoare, cerească 
muzica se dezlănţui de astă dată ca un tunet, la sfârşitul 
versetului hulitor, făcând să se reverse asupra tuturor 
capetelor ce stăteau înclinate, afară de unul singur, 
puhoaiele mâniei sale. Era ceva ce semăna cu glasul 
năprasnic pe care-l vor auzi nelegiuiţii în ziua judecății din 
urmă. Antonia însa nu se dădu biruita, încercând din nou să 
se împotrivească, dar cântecul sau, de astă dată, se 
preschimbă într-un țipăt ascuţit, fioros, sfâşietor, aidoma cu 
hohotul de râs al unui osândit la chinurile veşnice, şi fată se 
prăbuşi, ţeapănă şi palidă, pe lespezile paraclisului. Când o 
ridicară de jos, era moartă. 


— Doamne, Maica Domnului! se tângui coană Ruperta. 

— Sărăcuţa Antonia! O compătimi cu naivitate Hermann. 

— Auzi, hoţoaica! şopti printre dinţi Jacques Aubry. 

Cât despre ceilalţi, rămaseră cu toţii tăcuţi, atât de puternic 
fusese efectul pe care zguduitoarea povestire a coanei 
Perrine îl avusese chiar şi asupra celor neîncrezători: doar 
Scozzone îşi şterse o lacrimă, iar Pagolo îşi făcu semnul 
crucii. 

— Când stareţul - continuă coană Perrine - văzu iscoada 
diavolului spulberată de mânia lui Dumnezeu, socoti bietul 
om ca scăpase pe veci de ispitele încornoratului. Cu toate 
astea, în noaptea următoare, abia apucase să adoarmă, ca 
se şi pomeni trezit din somn de un zornăit de lanţuri; 


deschise ochii şi, întorcând fără să vrea privirile spre uşă, o 
văzu deschizându-se singură şi, în aceeaşi clipa, o stafie 
îmbrăcată într-o rasă albă de novice se apropie de patul 
său şi-l apucă de braţ, strigându-i: „Sunt Antonia! Antonia 
care te iubeşte! Şi Dumnezeu mi-a dat depline puteri 
asupra ta, fiindcă ai păcătuit dacă nu cu fapta, cel puţin cu 
gândul. Şi seara de seară, la miezul nopţii, cum e şi firesc, 
înfricoşată arătare se ţinu de capul său, neînduplecata şi 
statornica, până când dom Enguerrand se hotări în cele din 
urmă să pornească în pelerinaj la locurile sfinte şi se săvârşi 
din viaţa prin îndurarea Celui-de-Sus chiar în clipa în care 
îngenunchea în fată sfântului mormânt. 


Antonia totuşi nu-şi găsea astâmpăr. Tabări atunci asupra 
tuturor călugărilor fără nicio deosebire, şi cum printre ei se 
aflau prea puţini care să nu fi păcătuit aşa cum păcătuise şi 
bietul stareţ, începu a-i vizita rând pe rând în puterea 
nopţii, trezindu-i fără veste din somn şi strigândule cu un 
glas amarnic: „Sunt Antonia! Sunt Antonia care Le iubeşte! 
Aşa i-a rămas numele de călugărul blestemat. 

Dacă se întâmpla să umblaţi seară pe străzi şi băgaţi de 
seama ca cineva cu o glugă sura ori albă pe cap se ţine scai 
după voi, grăbiţi-vă să ajungeţi acasă: e călugărul 
blestemat, care caută o pradă. 

După ce schitul fu dărâmat pentru a se clădi castelul, toată 
lumea crezu ca scăpase, în sfârşit, de călugărul blestemat, 
dar se pare ca strigoiul a prins drag de locurile astea. Aşa 
se face c-a ieşit mereu la iveală în mai multe rânduri. Şi 
uite ca acum - iartă-ne, Doamne! — sarmanului osândit i-a 
căşunat iar să se arate. 


— Dumnezeu să ne apere şi să ne păzească de răutatea lui! 


— Amin! Murmură coană Ruperta, închinânduse. 

— Amin! rosti Hermann, înfiorându-se. 

— Amin! spuse Jacques Aubry, râzând. 

Şi fiecare dintre cei de fată repeta „Aminul pe un ton ce 
mărturisea emoţiile pe care le încercase. 


XXVII CE SE POATE VEDEA NOAPTEA 

DIN VÂRFUL UNUI PLOP A doua zi, care se întâmpla să fie 
chiar ziua când urma să se întoarcă de la Fontainebleau 
întreaga curte, coană Ruperta declara în fată aceluiaşi 
auditoriu ca avea de făcut, la rândul său, o destăinuire de o 
importanţă deosebită. 

E lesne de înţeles deci ca, dat fiind interesul pe care-i 
trezise această înştiinţare, toată lumea avu grijă să se 
întrunească din nou la aceeaşi oră şi în acelaşi loc. 

Se simțeau cu atât mai mult în largul lor, cu cât Benvenuto 
îi scrisese lui Ascanio ca trebuia să mai zăbovească vreo 
două-trei zile pentru a pregăti sala în care voia să expună 
statuia lui Jupiter, statuie pe care avea de gând s-o toarne 
de îndată ce se va înapoia acasă. 

La rândul său, proiectul trecuse doar în fugă pe la palatul 
Nesle ca să întrebe dacă nu mai aflaseră ceva în legătură 
cu Colombe. Cum însa coană Perrine îi răspunsese ca 
lucrurile rămăseseră tot aşa cum le ştia, se grăbise să se 
întoarcă la Châtelet. 

Locatarii palatului şi ai pavilionului Nesle se bucurau, 
aşadar, de o deplină libertate, de vreme ce amândoi 
stăpânii lipseau. 


În ceea ce-l priveşte pe Jacques Aubry, cu toate ca în seara 
aceea trebuia să aibă o întrevedere cu Gervaise. 
Curiozitatea de care era cuprins se dovedise mai puternică 


decât dragostea sau poate sperase ca istorisirea Rupertei 
va fi mai scurtă decât a coanei Perrine şi se va termina 
tocmai bine ca să poată asculta şi destăinuirile ei şi, 
totodată, să şi ajungă la întâlnire la ora statornicită. 

lată ce voia Ruperta să le împărtăşească: 

Întâmplările povestite de coană Perrine îi umblaseră toată 
noaptea prin cap şi, din clipa în care intrase în camera ei, 
începuse să tremure vargă, cu toate sfintele lăcriţe de 
moaşte ce atârnau la căpătâiul patului ei, de teamă ca nu 
cumva stafia Antoniei s-o cerceteze şi pe dânsa. 

Ruperta îşi fereca uşa. Deşi îşi dădea scama ca era o 
precauţie fără rost: bătrâna menajera cunoştea prea bine 
năravurile stafiilor ca să nu ştie ca, pentru duhuri, nu exista 
uşi ferecate. Ar fi vrut totuşi să ferece şi fereastra ce dădea 
spre grădina palatului Nesle, dar proprietarul iniţial uitase 
să-i pună obloane, iar proprietarul actual socotise de prisos 
să-şi mai împovăreze bugetul cu asemenea cheltuiala. 

În mod obişnuit, ferestrele aveau perdele, dar ca un făcut 
tocmai în ziua aceea perdelele se aflau la spălat. 

Fereastra deci nu era apărată decât de un simplu geam, 
străveziu ca şi aerul pe care-l împiedica să pătrundă 
înăuntru. 


Întorcându-se la ea în cameră, Ruperta avu grijă să se uite 
sub pat şi să scotocească în toate dulapurile, fără să lase 
niciun colţişor necercetat. Ştia ca diavolul nu ocupă prea 
mult loc atunci când binevoieşte să-şi înfinga coada, 
coarnele şi ghearele şi ca Asmodeu, de pildă, stătuse nu 
ştiu câţi ani în şir încovrigat într-o sticlă. 

Camera era cu desăvârşire pustie şi nu se zărea nicăieri nici 
picior de călugăr blestemat. 


Ruperta se culca, aşadar, ceva mai liniştită, lăsând totuşi 
lampa aprinsă. Abia se întinsese însa în pat, ca, aruncându- 
şi ochii pe geam, văzu o umbră mătăhăloasă mijind prin 
negura nopţii în dreptul ferestrei şi întunecând licărul 
stelelor, cât despre lună, nici pomeneală, deoarece luna se 
afla tocmai la ultimul pătrar. 

Biata Ruperta tresări speriată şi era gata să ţipe şi să bată 
în pereţi, când îşi aduse aminte deodată de statuia 
gigantică a lui Marte care se înalta chiar în dreptul ferestrei 
sale. Îşi îndrepta din nou ochii, pe care se grăbise să şi-i 
întoarcă, asupra amăgitoarei vedenii, şi de astă dată 
desluşi cât se poate de lămurit formele zeităţii războiului. 
Lucrul acesta avu darul să astâmpere deocamdată temerile 
Rupertei. Care îşi puse în gând cu tot dinadinsul să doarmă. 
Somnul însa, această comoară a sarmanului pe care 
adeseori bogatul o jinduieşte, nu înţelege să fie la cheremul 
nimanui... Dumnezeu îi deschide în fiecare seară porţile 
cerului şi, năzuros cum e de felul lui, somnul nu binevoieşte 
a pogori decât asupra cui are el chef să pogoare, 
nesocotindu-i pe cei care-l cheamă şi bătând la uşa celor 
care nu-l aşteaptă. Ruperta, bunăoară, se rugă de el o bună 
bucată de vreme, fără ca el să catadicsească a-i da 
ascultare. 

În sfârşit, pe la miezul nopţii, o birui oboseala, încetul cu 
încetul, simţurile harnicei gospodine amorţiră, iar gândurile 
sale, îndeobşte înnădite de mântuiala între ele, reuşiră să 
rupă firul nevăzut ce le ţinea legate, risipindu-se ca boabele 
unui şirag de mătănii. Numai inima ei, bântuita de spaimă, 
continua să fie trează un timp, pe urmă adormi şi ea şi totul 
se linişti, numai lampa rămase de veghe. 

Dar, ca orice lucru omenesc, lampă se sfârşi, la rândul ei, 
cam la vreo două ceasuri după ce Ruperta închisese ochii 


dormind somnul pruncilor. Sub cuvânt ca nu mai avea ulei, 
lampa începu să-şi micşoreze flăcăruia, pe urmă să sfârâie, 
pe urmă aruncă în jur o lumină mare şi, în fine, se stinse. 
Chiar în clipa aceea, Ruperta era chinuită de un vis cumplit: 
visa ca, în timp ce se întorcea seara de la coană Perrine, 
călugărul blestemat se luase după ea; din fericire însa, 
Ruperta, împotriva obişnuinţei celor ce visează, devenise 
dintr-o dată sprintenă ca la cincisprezece ani şi o rupsese la 
fugă atât de iute, încât călugărul blestemat, deşi părea mai 
curând ca aluneca decât ca păşeşte pe pământ, o ajunsese 
din urmă pe peronul de la intrare abia în clipa când 
menajera îi închidea uşa în nas. Ruperta îl auzise atunci, tot 
în vis, protestând şi bătând în uşă. Dar, vă daţi seama, 
fireşte, ca nu se grăbise de fel să-i deschidă; aprinsese 
lampa, urcase scara sărind câte patru trepte o dată, intrase 
la ea în cameră, se vârâse în pat şi stinsese lampa. 


Însa în momentul în care stingea lampa, zărise afară, la 
geam, capul călugărului blestemat; se căţărase ca o 
şopârlă pe perete şi încerca să intre înăuntru pe fereastră. 
Ruperta auzea în vis unghiile strigoiului râcâind geamurile. 
Se înţelege de la sine ca, oricât de adânc ar fi somnul cuiva, 
nu poate înfrunta un asemenea vis. Ruperta se trezise deci 
cu părul vâlvoi, scăldat de o sudoare rece. Ochii săi mari 
deschişi, rătăciţi şi înspăimântați, se îndreptaseră fără voia 
ei spre fereastră. Atunci dăduse un țipăt înfricoşător, căci 
iată ce văzuse. Din capul statuii gigantice a lui Marte 
ţâşneau flăcări pe ochi, pe gura, pe nări şi pe urechi. 

În primul moment crezu ca nu se trezise încă şi ca visa mai 
departe; se ciupi însa până la sânge ca să se încredinţeze 
ca nu dormea, se închina şi spuse în gând de trei ori Pater 
şi de două ori Ave, dar arătarea cea fioroasa tot nu pieri. 


Ruperta mai avu totuşi destulă vlaga ca să întindă braţul, 
să apuce mătură de coadă şi să bată din răsputeri cu coada 
maturii în tavan. Hermann dormea în camera de deasupra 
şi menajeră nădăjduia ca, trezit de chemarea ei, vajnicul 
neamt îi va sări într-ajutor. 


În zadar bătu însa Ruperta, fiindcă Hermann nu dădu niciun 
semn de viaţă. Schimbând atunci direcţia, în loc. Să bată în 
tavan ca să-i trezească pe Hermann, începu să bată în 
podele ca să-l scoale pe Pagolo. 

Pagolo dormea în odaia de dedesubt, aşa cum Hermann 
dormea în cea de deasupra, dar părea să fi surzit între timp 
la fel ca şi Hermann, şi coană Ruperta îşi pierdu vremea 
degeaba bocănind fiindcă nu se simţi nici cea mai uşoară 
mişcare. 

Ruperta părăsi atunci linia verticală pentru cea orizontală 
şi, cum Ascanio locuia în camera alăturată, începu să bată 
cu coada maturii în peretele despărțitor. 

În odaia lui Ascanio însa domnea aceeaşi tăcere 
încremenita ca şi în odaia lui Pagolo şi ca şi în cea a lui 
Hermann. Nu mai încăpea îndoiala ca niciunul dintre cei trei 
lucrători nu se afla în camera sa. La un moment dat chiar, 
Rupertei îi trecu prin cap ca poate călugărul blestemat îi 
umflase pe câteşitrei. 

Dar cum acest gând nu era câtuşi de puţin în stare să-i 
astâmpere temerile, Ruperta, din ce în ce mai înfricoşată şi 
convinsă ca nimeni nu-i putea veni într-ajutor, se hotărî să- 
şi vâre capul în aşternut şi să aştepte. 


Aştepta astfel preţ de un ceas, un ceas şi jumătate, poate 
chiar două, dar cum nu auzea nici nu zgomot îi mai veni un 
pic inima la loc şi, dând binişor la o parte cuvertura, 


îndrăzni să se uite afară cu un ochi, apoi cu amândoi. 
Vedenia pierise. Capul lui Marte se stinsese şi totul era din 
nou cufundat în beznă. 

Oricât de liniştitoare ar fi fost tăcerea şi întunericul din jur, 
e lesne de închipuit ca biata coană Ruperta nu mai putu să 
dea geană-n geana toată noaptea. Sărmana femeie rămase 
deci cu urechea ciulită şi cu ochii larg deschişi până în 
momentul când primele mijiri ale zorilor, strecurându-se 
prin geamuri îi dădură de ştire ca ora fantomelor trecuse. 
lată ce voia să le istorisească Ruperta şi trebuie să spunem, 
spre lauda povestitoarei, ca dezvăluirile ei avură un efect şi 
mai puternic decât naraţiunea din ajun; impresia pe care o 
produse asupra auditorilor, mai ales asupra lui Hermann şi 
a coanei Perrine, asupra lui Pagolo şi a zglobiei Scozzone, fu 
deosebit de puternică. Cei doi bărbaţi îşi cerură iertare 
pentru ca n-o auziseră pe Ruperta, dar cu un glas atât de 
şovăielnic şi cu un aer atât de încurcat, încât Jacques Aubry 
pufni în râs. Cât priveşte pe coană Perrine şi pe Scozzone, 
niciuna din ele nu spuse nici pâs. În schimb, amândouă 
începură a face feţe-feţe, când împurpurându-se, când 
îngălbenindu-se, încât, dacă ar fi fost lumină şi s-ar fi putut 
vedea oglindindu-li-se pe chip ceea ce se petrecea în 
sufletul lor, ai fi putu crede ca în mai puţin de zece secunde 
şi una, şi cealaltă or să moară de apoplexie, pentru ca 
imediat după aceea or să-şi dea sufletul, răpuse de inaniţie. 


— Prin urmare, coană Perrine - spuse Scozzone, care-şi 
veni cea dintâi în fire - zici ca a-i fii văzut pe călugărul 
blestemat plimbându-se prin grădină palatului Nesle? 

— Cum te văd şi cum mă vezi, fetiţo draga - răspunse 
coană Perrine. 


— lar dumneata. Ruperta, ai văzut ţâşnind flăcări din capul 
lui Marte? 

— Le mai văd şi acum. 

— Uite ce trebuie să fie - îşi dădu cu părerea coană Perrine. 
Pârdalnicul acela de strigoi s-a aciuat pesemne în scăfârlia 
statuii, unde şi-a făcut culcuş, şi cum, la urma urmei, o 
stafie are chef şi ea să se plimbe ca tot omul, la anumite 
ore coboară din scăfârlie, se fâlfâie încolo şi încoace, iar 
când se simte obosită, se urcă din nou sus. Idolii şi duhurile 
sunt prieteni la cataramă: doar şi unii, şi alţii îşi au 
domiciliul în iad şi huiduma aia de Marte, idolul acela 
spurcat, n-a găsit altceva mai bun de făcut decât să-l 
găzduiască pe înspăimântător de călugăr. 

— Aşa crezi tu, tomnisoare Berrine? întreba neamţul, 
candid. 

— Pun mâna-n foc că-i aşa, domnule Hermann, pun mâna-n 
foc. 

— Asta face la mine piele de gain, pe onor al meu! 
bolborosi Hermann, cu tremur în glas. 

— Cum se poate, dumneata crezi în strigoi, Hermann?! se 
miră Aubry. 

— Da, gred, gred. 

Jacques Aubry se mulţumi să ridice din umori, dar cu toate 
astea îşi puse în gând să cerceteze mai îndeaproape 
misterul. De altfel, era lucrul cel mai simplu pentru el de 
vreme ce putea intra şi ieşi nestingherit din palat, de parc- 
ar fi fost la el acasă. Se hotări deci să se ducă s-o vadă pe 
Gervaise a doua zi, iar în seara aceea să zăbovească în 
palatul Nosle până la ceasurile zece; la zece să-şi ia rămas 
bun de la toţi, să se prefacă a ieşi pe poarta, dar să rămână 


totuşi în curte, să se urce într-un plop pentru ca, de acolo, 
stând ascuns în rămuriş, să poată face, la rândul său, 
cunoştinţă cu strigoiul. 

Totul se desfăşura aşa cum chibzuise studentul. Aubry 
părăsi atelierul fără a fi petrecut de nimeni, ca de obicei, 
trânti poarta cât putu de tare ca să se creadă ca plecase, 
pe urmă, apropiindu-se sprinten de trunchiul plopului, se 
agaţa de creanga cea mai de jos, se sălta până în dreptul 
ei, încordându-şi braţele, şi într-o clipa ajunse în vârful 
copacului. Se afla acum în fată statuii, la acelaşi nivel cu 
capul ei, dominând cu privirea atât palatul cât şi pavilionul 
Nesle, în grădinile şi curţile cărora nu se mai putea 
întâmpla nimic de aci încolo fără ştirea lui. 


În timp ce Jacques Aubry se cocoţă pe prepeleacul sau, 
avea loc o mare serată la palatul Luvru, ale cărui ferestre 
erau scăldate în lumină. Carol Quintul se hotărâse, în fine, 
să părăsească palatul Fontainebleau şi să se încumete a 
pune piciorul în capitală, aşa ca cei doi suverani se 
întorseseră chiar în aceeaşi seară la Paris. 

Acolo, o nouă şi fastuoasa primire fusese pregătită în 
cinstea împăratului, cu ospăț, cu jocuri, cu bal. Gondole 
iluminate cu felinare colorate lunecau pe Sena, înţesate de 
muzicanți, întrecându-se, într-o îngânare de armonii, în fată 
faimosului balcon din care, treizeci de ani mai târziu, Carol 
al IX-lea avea să tragă asupra supuşilor săi, în timp ce 
acum luntre împodobite cu flori îi treceau de pe un mai pe 
celălalt al fluviului pe oaspeţii care veneau din foburgul 
Saint-Germain la Luvru sau care se înapoiau în foburgul 
Saint-Germain. 

Printre invitaţi se numără, bineînţeles, şi vicontele de 
Marmagne. 


Aşa cum am mai arătat, vicontele de Marmagne, un găligan 
blond-spalacit şi trandafiriu, chipeş dar nesărat, se credea 
un bărbat norocos în dragoste; la un moment dat i se 
păruse ca o micuță şi nurlie contesa, al cărei bărbat se 
întâmplase să fie plecat la vremea aceea cu armata din 
Savoia, îl privise într-un fel cu totul deosebit; o invitase la 
dans şi i se păruse a băga de seama ca mâna partenerei nu 
rămăsese nesimţitoare la strânsoarea mâinii sale, într-un 
cuvânt, în clipa în care o văzuse plecând pe stăpâna 
gândurilor sale, îşi închipuise, judecând după ocheada pe 
care i-o aruncase la despărţire, ca, aidoma Galateei, dacă-şi 
lua zborul spre crângul de sălcii, o făcea cu speranţa ca va 
fi urmărită. Marmagne pornise deci, fără a sta mult în 
cumpănă, pe urmele doamnei, şi. Cum contesa locuia la 
capătul străzii Hautefeuille, trecuse cu luntrea de la palatul 
Luvru pe malul celălalt, la poalele turnului Nesle, şi o 
pornise de-a lungul cheiului, îndreptându-se spre strada 
Grands Augustins pentru a ieşi apoi în strada Saint-Andre, 
când auzi deodată nişte paşi în spatele lui. 


Era în jurul orei unu după miezul nopţii. Luna, după cam am 
mai spus, se afla la ultimul pătrar, aşa ca noaptea era, 
destul de întunecoasa, iar printre puţinele calităţi morale cu 
care natura îl înzestrase pe Marmagne, curajul, precum se 
ştie, nu deţinea un rol principal, vicontele începu deci să se 
neliniştească din pricina acelui zgomot de paşi ce părea a fi 
ecoul paşilor săi, şi înfasurânduse cât mai strâns în pelerină 
şi punând instinctiv mâna pe garda spadei, o luă la picior. 

Dar iuţeala sporită cu care îşi continuă drumul nu-i folosi la 
nimic: paşii celui ce se ţinea scai după el se îngânară din 
nou cu paşii săi, ba chiar păreau să se apropie, astfel ca, în 
momentul în care ocolea pridvorul bisericii Augustinilor, îşi 


dădu seama ca fără doar şi poate: tovarăşul său de drum 
avea să-l ajungă din urmă dacă, după ce trecuse de la 
pasul de voie la cel alergător, nu se grăbea să treacă de la 
pasul alergător la pasul gimnastic. Tocmai se pregătea să 
încerce şi această soluţie disperată, când deodată zgomotul 
paşilor se împleti cu sunetul unui glas. 


— Să fiu al dracului! stimate gentilom - spunea glasul cu 
pricina - faci foarte bine ca te grăbeşti, locul acesta nu e 
prea sigur, mai ales la o asemenea oră, probabil ca ştii, aici 
a fost atacat onorabilul meu prieten Benvenuto, 
neîntrecutul artist, care la vremea asta se afla la 
Fontainebleau şi habar n-are, sărmanul, de ceea ce se 
întâmpla la el acasă, dar cum avem acelaşi drum, pe cât se 
pare, am putea să ne potrivim pasul pentru a merge 
împreuna, căci, dacă s-ar întâmpla să ne iasă în cale 
niscaiva borfaşi, cu siguranţă ca vor sta să chibzuiască bine 
înainte de a se încumeta să ne buzunărească. Îţi ofer deci 
chezăşia tovărăşiei mele, dacă vei binevoi, fireşte, să mă 
onorezi cu tovărăşia dumitale. 

De la primele cuvinte rostite de studentul nostru, 
Marmagne simţise ca vocea era a unui om cu gânduri 
prietenoase, pe urmă, auzind numele lui Benvenuto Cellini, 
îşi amintise de secretarul guraliv care, puţin mai înainte, 
când îl întâlnise pentru prima oară, îi dăduse unele 
informaţii deosebit de preţioase asupra situaţiei din palatul 
Nesle. Se opri locului deci, dat fiind ca tovărăşia jupânului 
Jacques Aubry îi oferea un îndoit avantaj, în primul rând, 
studentul îi slujea drept escorta, iar după aceea, 
escortându-l, putea să-i împărtăşească cine ştie ce noi 
destăinuiri în legătură cu duşmanul său, destăinuiri de pe 
urma cărora ura sa ar fi putut trage foloase. Drept care, de 


astă dată, îl întâmpina pe băiat cu aerul cel mai binevoitor 
cu putinţă. 


— Bună seara, tinere prieten! spuse Marmagne în chip de 
răspuns la cuvintele îndatoritoare pe care Jacques Aubry i le 
adresase în puterea nopţii. Ce spuneai despre iubitul nostru 
Benvenuto, pe care mă aşteptam să-l întâlnesc la Luvru şi 
care a rămas, vicleanul, la Fontainebleau? 

— Ah! Să fiu al dracului! Mai rar aşa noroc! Se bucura 
Jacques Aubry. Cum, dumneata erai, scumpe viconte... Ai 
uitat să-mi spui cum te cheamă ori poate eu am uitat să-mi 
amintesc. Vii de la Luvru deci? A fost frumos, da. Lume 
multă, aventuri galante, suspine de amor! Pariez ca te duci 
la o întâlnire, nu-i aşa, scumpul meu gentilom? Ah, mare 
crai eşti, ce să zic! 

— Pe onoarea mea - spuse Marmagne, împăunându-se - 
zău dacă nu-mi vine să cred ca eşti un vrăjitor, iubitule, da, 
vin într-adevăr de la Luvru, unde regele mi-a spus nişte 
lucruri cât se poate de măgulitoare şi unde aş mai fi încă şi 
acum dacă o gingaşă şi nurlie contesa nu mi-ar fi dat să 
înţeleg ca prefera singurătatea, învălmăşelii de acolo. Dar 
dumneata de unde-mi vii? S-auzim. 


— De unde vin? Repetă Aubry. Pufnind în râs. Zău, când mi- 
amintesc! Scumpul meu, mi-a fost dat să văd nişte lucruri 
de toată nostimada! Bietul Benvenuto! Pe cinstea mea, nu 
merita una ca asta! 

— Dar ce i s-a întâmplat iubitului nostru prieten? 

— Mai întâi, dacă dumneata vii de la Luvru, trebuie să ştii 
ca, la rândul meu, vin de la palatul Nesle, unde am petrecut 
două ceasuri încheiate cocoţat pe o creangă, întocmai ca 
un papagal. 


— Pe naiba! N-aş putea spune ca e o poziţie prea comodă! 
— N-are a face, n-are a face! Nu-mi pare rău, cu toate ca, 
stând aşa cocoţat, m-a prins un cârcel, fiindcă am văzut 
nişte lucruri, scumpule, nişte lucruri, ca, uite, numai când 
mă gândesc, îmi vine să mor de râs. 

Şi Jacques Aubry chiar izbucni într-un hohot de râs atât de 
voios şi de sincer, încât, deşi habar navea despre ce putea 
fi vorba, Marmagne nu se putu opri să nu-i tina isonul. Dar 
cum nu cunoştea pricina veseliei juristului, vicontele, cum 
era şi firesc, înceta cel dintâi să mai râdă. 

— Şi acum, tinere prieten, după ce, stârnit de explozia 
dumitale de veselie, am râs numai din simpatie pentru 
dumneata - spuse Marmagne - aş vrea să aflu ce bazaconii 
atât de năstruşnice tiau prilejuit o asemenea bună 
dispoziţie? Ştii doar ca mă număr printre prietenii apropiaţi 
ai lui Benvenuto, cu toate ca nu te-am întâlnit niciodată 
acasă la el, dat fiind ca îndeletnicirile mele îmi lasa prea 
puţin răgaz pentru viaţa mondenă şi ca acest atât de puţin 
răgaz, să-ţi spun drept, prefer să-l dăruiesc mai curând 
iubitelor mele decât prietenilor. Dar nu e mai puţin 
adevărat ca tot ceea ce îl priveşte pe el mă priveşte în 
egală măsură şi pe mine. Dragul de el, Benvenuto! Spune- 
mi, ce se întâmpla în lipsa lui la palatul Nesle? Mă 
interesează, te rog să mă crezi, mai mult decât aş putea să- 
ţi spun. 


— Ce se întâmpla? zise Aubry. Nu. Nu se poate, e un secret. 
— Un secret pentru mine?! Protestă Marmagne. Un secret 
pentru mine, care-l iubesc din tot sufletul pe Benvenuto ţi 
care, nu mai departe decât astă-seară chiar, îl ridicăm în 
slăvi, întrecându-mă în laude cu regele Francisc I? Îmi pare 
rău! Rosti Marmagne, jignit. 


— Dacă aş putea fi sigur ca nu vorbeşti cu nimeni, 
scumpule - cum naiba te cheamă, dragă prietene? Ţi-aş 
istorisi tot, deoarece trebuie să-ţi mărturisesc ca abia 
aştept să spun cume povestea mea, aşa cum trestiile 
regelui Midas abia aşteptau să spună oricui ceea ce ştiau. 
— Spune atunci, spune, te rog! stărui Marmagne. 


— Dar nu vorbeşti cu nimeni? 

— Cu nimeni, îţi jur! 

— Pe cuvântul dumitale de onoare? 

— Pe cinstea mea de gentilom! 

— Închipuie-ţi ca... Dar mai întâi, draga... dragă prietene, 
spune-mi, cunoşti, nu-i aşa, povestea călugărului 
blestemat? 

— Da, am auzit vorbindu-se de aşa ceva. O stafie care, 
pare-mi-se, bântuie palatul Nesle. 

—  Întocmai. Păi dacă o cunoşti, pot să-ţi spun şi restul 
închipuieşte-ţi ca onorabila coană Perrine... 

— Guvernanta Colombei? 

— Întocmai. Ei, bravo, precum se vede, te numeri printre 
prietenii casei, închipuie-ţi, aşadar, ca, plimbându-se 
noaptea prin grădinile palatului Nesle, dat fiind ca 
plimbarea e un lucru prielnic sănătăţii, coanei Perrine i s-a 
părut că-l vede pe călugărul blestemat plimbându-se ca şi 
dânsa prin aceleaşi locuri, în timp ce tot atunci coană 
Ruperta.. O cunoşti pe coană Ruperta? 

— Nu e curma bătrâna slujnica a lui Cellini? 

— Întocmai. În timp ce coană Ruperta, într-o noapte când 
avea insomnie, a văzut ticnind flăcări din ochii, pe nările şi 
pe gura statuii uriaşe a zeului Marte, pe care-ai văzut-o 
desigur în grădina palatului Nesle. 

— Da, e o adevărată capodoperă! Spuse Marmagne. 


— Capodoperă, ăsta-i cuvântul! Cellini nici n-ar putea face 
altceva. Cele două respectabile persoane (e vorba de coană 
Perrine şi coană Ruperta) au căzut de acord până la urmă 
ca vedeniile pe care le avuseseră şi una, şi alta trebuiau să 
aibă aceeaşi cauză şi ca diavolul care se plimba noaptea în 
veşmintele călugărului blestemat se urcă la cântatul 
cocoşilor în căpăţâna zeului Marte, un lăcaş vrednic de un 
nelegiuit ca el, şi acolo era pârjolit de nişte văpăi atât de 
cumplite, încât flăcările ţâşneau afară prin ochii, pe nările şi 
prin urechile statuii. 

— Ce sunt năzbâtiile astea pe care le îndrugi dumneata, 
scumpe prietene? spuse Marmagne. Care nu putea să-şi 
dea seama dacă studentul îl lua peste picior sau vorbea 
serios. 

— O poveste cu strigoi, iubitule, nimic altceva. 

— Cum se poate ca un băiat inteligent ca dumneata să 
creadă asemenea nerozii?! Se miră Marmagne. 

— Bineînţeles ca nu cred - răspunse Jacques Aubry, tocmai 
de aceea mi-am pus în gând să-mi petrec noaptea cocoţat 
într-un plop, ca să lămuresc lucrurile şi să văd cine era de 
fapt demonul care a stârnit o asemenea tevatura în palat. 
M-am prefăcut deci ca plec, dar în loc să trag după mine 
poarta palatului Nesle, am închis o pe dinăuntru, m-am 
furişat apoi pe întuneric fără să mă vadă nimeni, m-am 
apropiat de plopul pe care-l ochisem din vreme şi, după 
cinci minute, şedeam cocoţat printre crengi, sus de tot, la 
acelaşi nivel cu capul zeului Marte, ei. Şi acum, ia ghiceşte 
ce-am văzut? 


— Cum vrei să ghicesc? Spuse Marmagne. 


— Ai dreptate, ar trebui să fii vrăjitor ca să poţi ghici 
asemenea lucruri. Am văzut uşa de la intrare deschizându- 
se, ştii care, cea din dreptul peronului. 

— Da, da, ştiu! — răspunse Marmagne. 

— Am văzut uşa deschizându-se şi un bărbat scoțând nasul 
afară ca să vadă dacă nu era nimeni în curte. Ei bine, 
bărbatul cu pricina era Hermann neamţul cel mare. 

— Da, ştiu. Hermann, neamţul cel mătăhălos, repeta 
Marmagne. 

— După ce se încredinţă ca nu era ţipenie de om în curte şi 
după ce se uita în toate părţile, trecând cu vederea copacul 
în care, se înţelege de la sine, nici măcar nu i-ar fi dat prin 
gând ca mă aflam eu, se hotărî în fine să iasă cu toiul afară, 
închise uşa după el, cobori cele cinci-şase trepte ale 
peronului şi o porni întins spre curtea pavilionului, în poarta 
căreia bătu de trei ori. La auzul acestui semnal, o femeie 
ieşi din pavilion şi veni să-i deschidă. Ei bine, ştii cine era 
femeia? Însăşi coană Perrine, prietena noastră, căreia, pe 
cât se pare, îi place să se plimbe la lumina stelelor în 
tovărăşia simpaticului nostul Goliat. 

— Ce vorbeşti! Sărmanul prefect! 

— Stai puţin, stai puţin, ca n-am terminat! 


Tocmai mă uitam cum intrau împreuna în pavilion, când 
auzii deodată în stânga mea scârţaind cerceveaua unei 
ferestre, în clipa în care întorsei capul, fereastra se 
deschise şi-l zării pe Pagolo. Pehlivanul acela de Pagolo! 
Cine s-ar fi aşteptat la aşa ceva din partea lui, după toate 
tăgăduielile sale şi când toată ziua e ca Pater şi cu Ave în 
gură? Îl zării, zic, pe Pagolo, care se uita la rândul său în 
toate părţile, cu aceeaşi băgare de seama ca şi Hermann, 
încaleca balustradă, se lasa apoi să alunece de-a lungul 


jgheabului şi, trecând din balcon în balcon, puse în fine 
piciorul pe prichiciul ferestrei de la cameră., ia să vedem 
dacă ghiceşti, viconte, de la camera cui? 

— Ce ştiu eu?! De la camera coanei Ruperta. 

— Da: de unde! De la camera în care doarme Scozzone! 
Nici mai mult nici mai puţin! Scozzone, modelul mult iubit al 
lui Benvenuto. Fetişcana oacheşă şi frumuşică foc, pe legea 
mea, îţi dai seama, viconte, ce puşlama?! 

— Într-adevăr, e foarte nostim - recunoscu Marmagne. Şi 
asta-i tot ce-ai văzut? 

— Stai puţin, stai puţin, iubitule. Surpriza cea mare vine la 
urmă. Ştii doar ca ultima îmbucătură e şi cea savuroasa. 
Stai puţin, n-am ajuns încă acolo, dar o să ajungem îndată, 
n-ai nicio grijă. 

— To-ascult - spuse Marmagne. Pe onoarea mea, scumpe 
prietene, e din ce în ce mai amuzant. 


— Stai puţin, ai răbdare! Mă uitam, aşadar, la Pagolo cum 
sărea din balcon în balcon, mai-mai să-şi frângă gâtul, când 
auzii un alt zgomot care venea de asta dala de jos, de la 
picioarele copacului în care mă căţărasem, îmi aplecai 
atunci privirile şi îl zării pe Ascanio, care ieşea tiptil din 
turnătorie. 

— Ascanio, ucenicul preferat al lui Benvenuto? 

— El însuşi, dragul meu, chiar el. Un copilaş nevinovat pe 
care orice preot l-ar împărtăşi fără să-l mai spovedească. 
Ba nu? Au! Stai să vezi cât de înşelătoare poate fi 
înfăţişarea unui om! 

— Şi în ce scop ieşea de acolo Ascanio? 

— Ei, vezi. Aici e aici! În ce scop?! Asta m-am întrebat şi eu 
în primul moment; dar în scurtă vreme nu mi-am mai pus 
nicio întrebare, fiindcă, după ce se încredința, la fel ca şi 


Hermann şi ca şi Pagolo, ca nu putea să-l vadă nimeni, 
Ascanio a scos din turnătorie o scară lungă pe care o 
rezemă de umerii lui Marte şi pe care începu să se caţere. 
Cum scara era aşezată exact în partea cealaltă a statuii, la 
un moment dat l-am pierdut din vedere în mijlocul 
ascensiunii sale, dar tocmai când mă întrebam ce s-o fi 
întâmplat cu el, am văzut aprinzându-se deodată ochii 
statuii. 

— Ce vorbeşti, se minuna Marmagne. 

— E adevărul adevărat, dragul meu, şi-ţi mărturisesc ca 
dacă treaba asta s-ar fi întâmplat fără să fi cunoscut 
lucrurile petrecute mai înainte aşa cum ţi le-am povestit, nu 
cred să mă fi simţit în largul meu. Dar cum l-am văzut pe 
Ascanio dispărând înăuntru, am bănuit ca el a fost cel care 
a provocat această lumină. 

— Dar ce făcea Ascanio la ora aceia în capul statuii zeului 
Marte? 

— Ah! Este exact ceea ce m-am întrebat, şi, cum nimeni nu 
ar fi putut să-mi răspundă, am hotărât să descoperi lucru 
chiar eu. Descopăr, printr-un ochii al statuii, un duh, zău, să 
mor eu, un duh învesmântat în alb, fantoma unei femei, la 
picioarele căreia Ascanio şedea în genunchi ca în fată unei 
madone. Din nefericire, madona era întoarsa cu spatele 
spre mine, aşa ca n-am putut să-i văd chipul, în schimb însa 
i-am văzut gâtul. Oh, nu pot să-ţi spun ce gât frumos pot 
avea fantomele, draga viconte! Un gât de lebădă, 
închipuiste-ţi, alb ca zăpada. De aceea şi Ascanio o sorbea 
din ochi, nelegiuitul, cu o dragoste atât de fierbinte, încât 
mi-am dat seama ca fantoma era de fapt o femeie în carne 
şi oase. Ce zici de asta, scumpule? Straşnică şmecherie! Să- 
ţi ascunzi iubită în capul unei statui)! 


— Da, e o idee originală - apuse Marmagne, râzând şi 
chibzuind în sinea lui totodată - foarte originală, într- 
adevăr. Şi nu bănuieşti cine ar putea îi femeia asta? 

— Habar n-am. Pe cinstea mea! Dar dumneata? 

— Nici eu. Şi ce-ai făcut când ai văzut asemenea năzbâtii? 
— Eu? Am început să râd cu atâta poftă, încât mi-am 
pierdut cumpătul şi dacă nu m-aş fi agăţat de o creangă, 
mi-aş fi rupt gâtul. Cum însa nu mai aveam ce vedea şi 
cum, în cădere, coborâsem cam până la jumătatea 
copacului, m-am dat jos de tot, m-am îndreptat spre poarta 
tiptil şi tocmai mă îndreptam spre casă, râzând încă de unul 
singur, când ne-am întâlnit şi când te-ai ţinut de capul meu 
să-ţi povestesc ce s-a întâmplat. Şi acum dă-mi un sfat. 
Spune-mi, te rog, dumneata care te socoteşti printre 
prietenii lui Benvenuto: ce trebuie să fac şi care mi-e 
datoria fată de el? Ce-a fost cu coană Perrine, nu-l priveşte: 
scumpa coniţa e majoră şi, prin urmare, stăpână pe voinţa 
ei, însa cu Scozzone şi cu Venera găzduita în capul lui Marte 
se schimbă socoteala. 

— Vrei să-ţi spun eu ce-ar trebui să faci? 

— Da, pe cinstea mea! Mă simt într-o mare încurcătură, 
draga... draga... Mereu îţi uit numele. 

— Părerea mea este ca cel mai bun lucru ar fi să-ţi ţii gura. 
Cu atât mai rău pentru cei care sunt atât de zevzeci ca să 
se lase înşelaţi. Şi acum, iubite Jacques Aubry, îţi 
mulţumesc pentru plăcuta dumitale tovărăşie şi pentru 
simpatica dumitale conversaţie, dar am ajuns în strada 
Hautefeuille, şi fiindcă mi-ai făcut atâtea destăinuiri, am să- 
ţi destăinuiesc, la rândul meu, ca aici locuieşte odorul meu. 
— Rămâi cu bine, dragul, dulcele şi nepreţuitul meu 
prieten! Spuse Jacques Aubry, strângând mâna vicontelui. 


Sfatul dumitale e într-adevăr înţelept şi voi căuta să-l 
urmez. Şi-acum, noroc bun şi Cupidon să te aibă în paza lui! 


Cei doi tovarăşi de drum sg despărţiră, Marmagne pornind 
mai departe în lungul străzii Hautefeuille, iar Jacques Aubry 
apucând-o pe strada Poupée pentru a ieşi în strada Harpe, 
la capătul căreia îşi stabilise domiciliul. 

Vicontele minţise spunându-i buclucaşului nostru secretar 
ca habar n-avea cine era demonul cu chip de femeie în fată 
căruia îngenunchease, cuprins de adoraţie, Ascanio. Chiar 
din prima clipa îi trecuse prin minte ca locatara lui Marte nu 
putea fi alta decât Colombe, şi cucât se gândea mai 
stăruitor la eventualitatea această, cu atât convingerea lui 
devenea tot mai temeinică, în momentul de fată, aşa cum 
am spus, Marmagne îi duşmănea nu numai pe Cellini, ci în 
egală măsură şi pe prefect ca şi pe d:Orbec, astfel ca ura 
pe care le-o purta se găsea într-o situaţie destul de 
supărătoare, căci nu ar fi putut să-i pricinuiască vreun 
neajuns unuia dintre ei fără a le prilejui o satisfacţie 
celorlalţi, într-adevăr, dacă nu suflă un cuvânt, d:Orbec şi 
prefectul ar fi rămas în acelaşi impas; dar, pe de altă parte, 
Benvenuto se putea bucura în tihnă de fericirea lui. Dacă, 
dimpotrivă, dădea în vileag răpirea Colombei, Benvenuto ar 
fi fost disperat, în schimb prefectul şi d:Orbec şi-ar fi regăsit 
unul fiica, iar celălalt logodnica, în cele din urmă se hotărî 
să rumege mai bine lucrurile în minte, până ce din 
cugetările lui avea să vadă scăpărând soluţia cea mai 
prielnica pentru el Marmagne nu stătu prea mult la gânduri; 
cunoştea, fără să ştie adevăratul motiv, râvna cu care 
doamna d:Etampes se interesa de căsătoria contelui 
d-Orbec cu Colombe. Chibzui deci ca, prin această 
dezvăluire, se va ridica în ochii ducesei, care va şti să 


preţuiască agerimea minţii sale dacă-i nesocotea, în 
schimb, curajul; îşi puse deci în gând ca a doua zi 
dimineaţa, la ceasurile când ducesa se va trezi, să i se 
înfăţişeze şi să-i destăinuiască totul, şi dat fiind ca luase 
această hotărâre, avu grijă s-o aducă întocmai la 
îndeplinire. 

Printr-o întâmplare norocoasă, una din acele întâmplări 
care anunţa uneori atât de mult faptele condamnabile, în 
dimineaţa aceea toţi curtenii se aflau la Luvru pentru a-l 
linguşi pe Francisc | şi pe împărat, aşa încât, în momentul 
când fu anunţat vicontele de Marmagne doamna d:Etampes 
nu avea pe lângă dânsa spre a asista la ceremonialul 
deşteptării decât pe cei doi prieteni credincioşi ai săi: 
prefectul şi contele d:Orbec. 

Vicontele o saluta respectuos pe ducesă, care se mulţumi 
să-i răspundă la salut cu unul dintracele zâmbete al căror 
secret nu-l cunoştea decât ea şi în care se pricepea să 
îmbine cu atâta iscusinţă trufia, condescendenta şi 
disprețul. Marmagne însa nu se lasa dezarmat de acest 
zâmbet cu care era, de altfel, îndeajuns de obişnuit, 
deoarece îl văzuse fluturând pe buzele ducesei nu numai în 
pofida lui, dar şi în pofida multor altora. Cunoştea, de 
altminteri, mijlocul de a transforma printr-un singur cuvânt 
surâsul ei dispreţuitor într-un surâs plin de bunăvoință. 


— Ce se mai aude, jupâne d:Estourville? Spuse el, 
adresându-se prefectului. Fiica risipitoare s-a întors, în fine, 
acasă? 

— N-ai de gând să încetezi odată cu gluma asta? 

Se oţări jupân d:Estourville, făcând un gest ameninţător şi 
în roşindu-se de mânie. 


— O, nu te supăra, stimate prietene nu te supăra! răspunse 
Marmagne. Te-am întrebat deoarece, dacă n-ai reuşit încă 
să dai de urma scumpei porumbiţe ce şi-a luat zborul, aş 
putea să-ţi spun eu unde şi-a făcut cuibul. 

— Dumneata?! Se miră ducesă, pe fată căreia se oglindea 
acum cea mai îmbietoare prietenie. Unde anume? Hai 
spune repede, te rog, draga Marmagne! 

— În capul statuii lui Marte, pe care Benvenuto a modelat-o 
în grădina palatului Nesle. 


XXVIII MARTE ŞI VENUS 

Cititorii noştri au ghicit, de bună scama, ca şi Marmagne, 
adevărul, oricât de ciudat ar putea să pară acest adevăr la 
prima vedere. Colombe îşi găsise un adăpost în capul 
gigantului Marte. Care îi oferise găzduire Venerei, aşa cum 
spusese Jacques Aubry. Pentru a doua oară, Benvenuto 
făcea să i se împletească opera cu evenimentele propriei 
sale vieţi, omul cerca ajutorul artistului şi, în afară de 
gândirea şi geniul sau, plămădea propria-i soartă o dată cu 
lutul statuilor sale. Pe vremuri, aşa cum am văzut, 
ascunsese într-una din ele planurile sale de evadare, iar 
acum ascundea libertatea Colombei şi fericirea lui Ascanio. 
Dar, ajungând în acest punct al istorisirii noastre, pentru ca 
lucrurile să fie mai limpezi, credem ca ar trebui să ne 
întoarcem puţin înapoi. 

După ce Benvenuto împărtăşi celor doi tineri povestea 
Stefanei, ultimele sale cuvinte fură urmate de un răstimp 
de tăcere. Cufundat în amintirile sale, cumplite uneori şi 
pururea învolburate, Benvenuto privea lunecând, undeva 
departe, printre umbrele falnice sau încrâncenate ce 
străbătuseră existenţa sa, chipul melancolic şi senin al 
Stefanei, a cărei viaţă se încheiase la douăzeci de ani. 


Ascanio, cu capul în piept, se străduia să-şi amintească 
trăsăturile înceţoşate ale femeii care, aplecată asupra 
leagănului sau îl trezise adesea din somn în copilărie, 
lăsând să-i picure lacrimile pe obrazul său trandafiriu. Cât 
priveşte pe Colombe, fată se uita, cuprinsă de duioşie, la 
Benvenuto, pe care o altă femeie, tânără şi neprihănita ca 
şi ea, îl iubise cu atâta ardoare, în clipele acelea glasul lui i 
se părea tot atât de dulce ca şi al lui Ascanio şi, stând între 
cei doi bărbaţi care erau amândoi îndrăgostiţi de ea, se 
simţea instinctiv ferită de orice primejdie, aidoma unui pe 
care măicuţa lui îl ţine în poală. 


— Şi acum - întreba Benvenuto după câteva clipe de tăcere 
- Colombe e gata să-şi încredinţeze soarta în mâinile 
omului căruia Ştefană i l-a încredinţat pe Ascanio? 

— Dumneata eşti tatăl, iar el fratele meu - răspunse 
Colombe. Cu o sfielnică gingăşie plină de demnitate, 
întinzând spre ei amândouă mâinile - şi mă las cu ochii 
închişi în seama amândurora pentru ca împreuna să mă 
păstraţi pentru cel hărăzit să-mi fie soţ. 

— Îţi mulţumesc - spuse Ascanio - îţi mulţumesc, dragostea 
mea. Fiindcă ai încredere în el. 

— Şi-mi făgăduieşti c-o să mă asculţi, orice ţi-aş cere să 
faci, Colombe? stărui Benvenuto. 

— Orice - spuse Colombe. 

— Ei bine, atunci ascultați, copii! Întotdeauna am fost 
convins ca omul este în stare să înfăptuiască ceea ce şi-a 
pus în gând. Ca să te pot scăpa de contele d:Orbec şi de 
înjosirea ce te-ar fi aşteptat şi ca să te pot dărui dragului 
meu Ascanio, am nevoie de timp, Colombe, iar dumneata, 
peste câteva zile, urmează să devii soţia contelui. Înainte 
de toate şi mai presus de orice deci, trebuie să întârziem 


acesta căsătorie nelegiuită, nu-i aşa, Colombe, surioara 
mea, copilul meu. Fiica mea! Sunt împrejurări, în această 
tristă viaţa, în care eşti nevoit să săvârşeşti o greşeală 
pentru a preîntâmpina o crimă. Te simţi destul de vitează şi 
de hotărâtă? Dragostea dumitale ce dovedeşte atâta 
curăţenie sufletească şi atâta credinţă va putea da dovadă 
şi de un pic de curaj? Răspunde! 

— Îți va răspunde Ascanio în locul meu - spuse Colombe, 
zâmbind şi întorcându-se spre tânărul îndrăgostit. Carta 
mea se afla în mâinile lui. 

— Fii pe pace, meştere! Colombe va şti să fie curajoasă - 
răspunse Ascanio. 

— Atunci, Colombe, bizuie-te pe lealitatea noastră şi pe 
nevinovăția dumitale. Eşti gata să părăseşti fără nicio 
şovăială casa asta şi să ne urmezi? 

Ascanio îşi mărturisi nedumerirea printr-un gest; Colombe 
tăcu un timp, uitându-se la Cellini şi la Ascanio, apoi se 
ridică în picioare şi spuse doar atât: 

— Unde trebuie să mergem? 


— Colombe! Colombe! Exclamă Benvenuto, mişcat de 
încrederea pe care i-o arăta. Eşti o făptura aleasă şi sfânta, 
cu toate ca Ştefană m-a făcut să nu mi se mai pară nimic 
vrednic de măreţia ei, totul depindea de răspunsul 
dumitale. Suntem salvaţi acum. — dar nu mai avem nicio 
clipa de pierdut. E ceasul hotărâtor pe care Dumnezeu s-a 
îndurat să ni-l dăruiască; să căutăm deci să ne folosim de 
el; dă-mi mâna, Colombe, şi vino cu mine! 

Fată îşi cobori valul peste fată, ca şi cum ar fi vrut să-şi 
ascundă sieşi roşeaţa ce-i năvălise obraji, şi porni împreuna 
cu meşterul şi cu Ascanio. Poarta dintre gradina pavilionului 


şi cea a palatului Nesle era încuiata, dar cheia se afla în 
broască. Benvenuto o descuie încetişor. 

Ajungând în fată porţii însa, Colombe se opri. 

— Aşteptaţi-mă o clipa! le spuse ea, cu un tremur în glas. 
Şi, în pragul casei pe care se hotărâse s-o părăsească 
deoarece nu mai putea fi pentru ea un adăpost neprihănit, 
copila se aşeză în genunchi şi începu să se roage. Ce va fi 
spus în rugăciunea sa a rămas o taină între ea şi 
Dumnezeu, dar de bună seama, îi va fi cerut iertare Celui- 
de-Sus în numele părintelui său pentru ceea ce era nevoită 
să facă. Se ridică apoi de jos şi, liniştită şi dârza, porni mai 
departe, călăuzită de Cellini. Cu inima răvăşită, Ascanio 
păşea în urma lor fără a rosti un cuvânt, privind drăgăstos 
rochia albă ce lunecă în noapte. Străbătură astfel gradina 
palatului Nesle: cântecele şi râsetele lucrătorilor, căci, dacă 
vă amintiţi, la palat avea loc o petrecere, ajungeau, voioase 
şi nepăsătoare, la urechile prietenilor noştri, neliniştiţi şi 
înfriguraţi ca tot omul în clipele hotărâtoare ale vieţii. 


Sosind la picioarele colosului, Benvenuto o lăsa pe Colombe 
să-l aştepte câteva clipe şi se îndrepta spre turnătorie, de 
unde ieşi puţin mai apoi purtând o scară lungă pe care o 
rezemă de statuie. Luna, cerescul opaiţ, lasa să se cearnă 
asupra acestei privelişti palidă să lumina; după ce înţepeni 
bine scara, meşterul puse un genunchi în pământ în fată 
Colombei. Privirea să apriga era îndulcita de cel mai 
înduioşător respect. 

— Copilule —îi spuse Cellini - ia-mă de gât şi ţine-te bine! 
Colombe se supuse fără să spună nimic şi Benvenuto o 
ridică în braţe ca pe un fulg. 

— Fratele - îi spuse el lui Ascanio - să-i dea voie tatălui s-o 
ducă sus pe fiica lui iubită. 


Şi purtând preţioasă-i povara. Vigurosul orfaurar începu a 
urca sprinten treptele, de parcă ar fi dus o pasăre. Prin 
valul ce-i acoperea obrazul, cu căpşorul ei încântător 
aplecat pe umărul meşterului, Colombe privea figura 
bărbătească şi plină de bunăvoință a izbăvitorului sau, cu 
sufletul plin de o încredere filială pe care, din păcate, biata 
copila n-o simţise niciodată până atunci. Cât priveşte pe 
Cellini, atât de puternică era voinţa cu care era înarmat 
acest om de fier, încât, cu toate ca ţinea în braţe făptura 
pentru care, cu două ceasuri mai înainte, şi-ar fi dat viaţă, 
nu-i tremura inima, nici inima lui nu-şi înteţise bătăile, după 
cum niciunul dintre muşchii săi de oţel nu-şi slăbi 
încordarea. Poruncind inimii sale să rămână liniştită şi inima 
îl ascultase. 


Când ajunse în dreptul grumazului statuii, Benvenuto 
deschise un oblon, pătrunde în capul zeului Marte şi-i dădu 
dramul din braţe Colombei. 

Interiorul capului uriaş al gigantului înalt de şaizeci de 
picioare închipuia un fel de încăpere rotundă, cu un 
diametru de vreo opt picioare şi o înălţime de zece picioare; 
aerul şi lumina pătrundeau înăuntru prin deschizăturile 
ochilor, nărilor, gurii şi urechilor. Cămăruţa aceea fusese 
înjghebata de Cellini în timp ce lucra la capul statuii; acolo 
îşi depozita uneltele de care se folosea zilnic, pentru a nu 
mai fi nevoit ca le tot care în sus şi-n jos pe scara de câte 
cinci-şase ori pe zi; uneori chiar lua cu el mâncarea de 
prânz şi o aşeză pe masă ce se afla în mijlocul acestei 
bizare sufragerii, astfel ca nu mai era obligat să coboare de 
pe schela ca să îmbuce ceva la amiază. Inovația această 
atât de lesnicioasa pentru el îi trezise gustul pentru altele: 
după ce adusese masa, cărase sus un fel de pătucean. 


Astfel ca în ultima vreme nu numai ca prânzea în capul 
statuii lui Marte, dar se mai şi odihnea un pic după prânz. 
Era deci firesc să-i fi venit în minte ideea de a o ascunde pe 
Colombe în tainiţa cea mai sigură, fără doar şi poate, dintre 
toate cele pe care i le putea oferi. 


— Va trebui să stai închisa aici, Colombe - îi aminti 
Benvenuto - şi să te împaci cu gândul ca nu vei putea 
cobori decât noaptea. Aşteaptă în acest adăpost, sub ochii 
lui Dumnezeu şi în paza prieteniei noastre, roadele 
străduinţelor mele. Jupiter - adăugă el, zâmbitor, făcând 
aluzie la promisiunea regelui - va reuşi, nădăjduiesc, să 
ducă la bun sfârşit ceea ce a început Marte. Îmi dau seama 
ca nu poţi înţelege, dar eu ştiu ce vreau să spun. Avem de 
partea noastră Olimpul, iar dumneata paradisul. Cum ar fi 
cu putinţă să nu izbutim! Hai, zâmbeşte puţin, Colombe, 
dacă nu clipei de fată, măcar viitorului. Îţi spun cu tot 
dinadinsul ca trebuie să speri. Spera şi ai încredere, dacă 
nu în mine, atunci în Cel-de-Sus. Am stat cândva într-o 
închisoare mult mai crâncena decât a dumitale, crede-mă, 
şi speranţa ce mă însufleţea avea darul de a mă face să uit 
suferinţele captivităţii. Do azi înainte şi până în ziua când 
vom izbândi n-o să ne mai vedem, Colombe. Fratele 
dumitale, Ascanio, care e mai puţin bănuit şi supravegheat 
decât mine, va veni să te vadă şi va avea grijă de 
dumneata; pe el îl voi pune să preschimbe bârlogul acesta 
de muncitor într-o chilie de călugăriţă. Acum, când trebuie 
să te părăsesc, ia aminte bine la cuvintele mele: ai făcut tot 
ce aveai de făcut, copila încrezătoare şi inimoasă; restul mă 
priveşte acum pe mine. Nu ne mai rămâne decât să ne 
lăsăm în seama providenţei, Colombe. Ascultă-mă deci: 
orice s-ar întâmpla de aci înainte şi oricât de disperată ar fi 


situaţia în care ţi s-ar părea ca te afli sau în care te-ai afla 
cu adevărat, chiar dacă ai fi pe punctul de a rosti la 
picioarele altarului cumplitul „Da care te-ar lega pe veci de 
contele d Orbec, adu-ţi aminte ca nu trebuie să te îndoieşti 
de prietenul tău, Colombe; nu te îndoi de tatăl tău, copila 
draga: bizuie-te pe ajutorul Celui-de-Sus şi pe noi; voi sosi 
la timp, îţi făgăduiesc. Vei avea oare această credinţă şi 
această tărie sufletească? 


Spune, le vei avea? 

— Da - răspunse fată, fără nicio şovăiala în glas. 

— Bine - spuse Cellini - rămâi sănătoasă! Te las acum în 
mica dumitale sihăstrie; când toată lumea va fi adormit, 
Ascanio va veni să-ţi aducă cele trebuincioase. Rămâi cu 
bine, Colombe! 

Şi-i întinse mâna; fată însa îi dădu fruntea să i- o sărute, 
aşa cum obişnuia să facă fată de tatăl ei. Benvenuto 
tresări, dar, trecându-şi mâna peste ochi şi strunindu-şi în 
acelaşi timp gândurile ce i se învalmasau în minte şi 
patimile ce clocoteau în inima sa, aşternu pe fruntea 
Colombei cel mai părintesc sărut, murmurând: 

— Rămâi cu bine, scumpa fiică a Stefanei! Se grăbi apoi să 
coboare jos, unde-l aştepta Ascanio, şi plecară împreuna 
liniştiţi să se alăture lucrătorilor, care se ospătaseră între 
timp, dar care mai deşertau încă paharele. 


O viaţă nouă, ciudată, nemaipomenită începu din noaptea 
aceea pentru Colombe şi fată se împacă atât de bine cu ea, 
de parcă ar fi dus o viaţă de regină. 

lată cum fu mobilată încăperea aeriană. 

înăuntru, după cum am spus, se afla un pat şi o masă. 
Ascanio mai aduse în plus un taburet de catifea, o oglindă 


veneţiana, o bibliotecă alcătuită din cărţi cucernice pe care 
ţinuse să le aibă 

Colombe, un crucifix cizelat cu un neasemuit meşteşug, în 
fine o carafă, lucrată tot de mâna meşterului, în care în 
fiecare noapte erau schimbate florile. 

Era tot ce putea să încapă în albă găoace care tăinuia atâta 
farmec şi atâta nevinovăție. 

De obicei, Colombe dormea în timpul zilei: Ascanio o 
sfătuise să facă aşa, de teamă ca nu cumva să se dea de 
gol prin cine ştie ce gest săvârşit fără să-şi dea scama; se 
trezea când răsăreau stelele şi începea să cânte 
privighetoarea, îngenunchea în aşternut în fată crucifixului 
şi rămânea aşa o bucată de vreme, adâncita într-o fierbinte 
rugăciune; pe urmă se dichisea, îşi pieptănă părul lung, 
minunat de frumos şi visă. În momentul acela o scară era 
rezemată de statuie şi puţin mai apoi Ascanio bătea în 
oblon. Dacă isprăvise cu găteala, Colombe se grăbea să-i 
deschidă prietenului său, care stătea apoi cu ea până la 
miezul nopţii. Atunci, dacă vremea era frumoasă, Colombe 
cobora: Ascanio se întorcea la palat şi dormea câteva 
ceasuri în timp ce ea îşi făcea plimbarea din fiecare noapte, 
depanând visurile sale urzite în tăcere, visuri mult mai 
apropiate acum de realitate. După două ceasuri, albă 
arătare se înapoia în elegantul ei adăpost, unde aştepta să 
se lumineze de ziua, mirosind florile pe care le culesese 
chiar atunci pentru a-şi îmbălsăma cuibul său primitor. Și 
ascultând cântecul privighetorii din grădina pavilionului şi al 
cocoşilor din Pre-aux-Cleres. 


Putin înainte de revărsatul zorilor. Ascanio venea din nou 
să-şi vadă logodnica şi să-i aducă merinde pentru întreaga 
zi, şterpelite cu dibăcie de sub ochii coanei Ruperta cu 


ajutorul lui Cellini. Atunci începeau lungi şi fermecătoare 
convorbiri depanând amintiri de îndrăgostiţi, şi planuri de 
tineri căsătoriţi. Câteodată însa Ascanio rămânea într-o 
muta contemplare în fată idolului său, dar Colombe îl lasa 
s-o privească zâmbindu-i. De multe ori se întâmpla să ae 
despartă fără a fi rostit un singur cuvânt: dar tocmai atunci 
îşi vorbiseră mai mult ca niciodată. Fiecare dintre ei nu 
avea ceva dinainte întipărit în inima să tot ceea ce ar fi 
putut să-i spună celălalt, afară de gândurile pe care inima 
nu le dă în vileag şi pe care numai Dumnezeu le citeşte! 


Suferinţa şi singurătatea, la o vârsta atât de fragedă, au 
totuşi o calitate şi anume aceea ca, înfruntând cu sufletul ei 
pur şi înnobilându-l, îşi păstrează totodată prospeţimea. 
Colombe, fecioara mândra şi demnă, era în acelaşi timp o 
fată veselă şi zglobie; în afară de zilele în care visau, mai 
erau şi zile în care râdeau, zile în care se jucau întocmai ca 
nişte copii şi - curios! — nu aceste zile sau mai bine zis 
aceste nopţi - căci, după cum se ştie, tinerii schimbaseră 
rânduiala firii - nu aceste zile erau cele ce treceau mai 
uşor. Dragostea, ca orice izvor de lumină, are nevoie de 
întuneric pentru a străluci mai viu. 

Niciodată vreun cuvânt de-al lui Ascanio nu avu darul s-o 
înspăimânte pe sfioasă şi neprihănita copilă, care-l numea 
fratele ei Erau singuri, se iubeau; dar tocmai pentru ca erau 
singuri, se simțeau mai aproape de cer, şi tocmai pentru ca 
se iubeau, înțelegeau să-şi respecte dragostea ca pe o 
divinitate. 

De îndată ce zorii zilei începeau a polei cu aur acoperişurile 
caselor, Colombe. Cu adânca părere de rău, îi amintea 
prietenului său ca trebuie să plece, dar aşa cum Julieta îl 
alungă pe Romeo, chemându-l de zece ori înapoi. Ba unul, 


ba altul uitase să spună mai ştiu eu ce lucru deosebii de 
important: totuşi, în cele din urmă, trebuiau să se despartă 
şi, până în momentul când, spre amiază, îşi lasa sufletul în 
paza lui Dumnezeu şi adormea cuprinsă de un somn 
îngeresc, Colombe rămânea singura să viseze, ascultând în 
acelaşi timp gândurile ce zvoneau în inima sa şi păsările ce 
ciripeau sub teii din fosta ei grădina. Se înţelege de la sine 
ca, la plecare, Ascanio lua şi scara cu el. 


În fiecare dimineaţă, Colombe fărâmiţa miez de pâine 
pentru pasarele în dreptul gurii statuii; la început, 
hoţoaicele veneau fără teamă să ciugulească pâinea şi-şi 
luau numaidecât zborul; dar încetul cu încetul începură a se 
domestici. Păsările sunt făcute să înţeleagă ce se petrece în 
sufletul, întraripat ca şi ele, al tinerelor fete. Zăboveau deci 
o bună bucată de vreme, răsplătind cu cântece ospăţul 
oferit de Colombe. La un moment dat chiar, un sticlete mai 
îndrăzneţ se încumeta să pătrundă în încăpere şi, cu timpul, 
se obişnui să vină dimineaţa şi seara să-şi mănânce tainul 
din mâna fotei. Pe urmă, cum nopţile erau tot mai 
răcoroase, într-o seară se lasa prins de tânăra captivă, 
care-l vâri în sân, unde păsărica dormi dusă până a doua zi 
dimineaţa, chiar şi în timpul vizitei lui Ascanio şi, mai apoi, 
în timpul plimbării Colombei. 

Ostaticul voluntar nu pregeta să se întoarcă şi a doua zi. Şi 
după aceea în fiecare seară, în zori începea să cânte. 
Colombe îl lua atunci în mâna, i-l dădea lui Ascanio să-l 
sărute şi-l lăsa apoi să zboare afară. 

Altfel îşi petrecea vremea Colombe în chilioara din capul 
statuii. 


Două evenimente reuşiră totuşi să tulbure curgerea tihnită 
a zilelor ei; aceste evenimente le constituiră cele două 
percheziţii domiciliare făcute de prefect, într-o bună zi, 
Colombe se trezi brusc din somn auzind glasul tatălui său; 
nu visa: jupân d:Estourville se afla într-adevăr jos în grădină 
şi Benvenuto tocmai îi spunea: 

— Vrei se ştii ce e cu uriaşul acesta, domnule d:Estourville? 
E statuia lui Marte pe care maiestatea sa Francisc | a avut 
bunătatea să mi-o  poruncească pentru Palatul 
Fontainebleau. Un mic giuvaer de şaizeci de picioare, 
precum vezi, nimica toată! 

— E, într-adevăr, o lucrare măreaţă şi foarte frumoasă - 
răspunse jupân d:Estourville - dar să trecem mai departe, 
nu asta venisem să caut aici. 

— Ar fi fost şi prea lesne de găsit. 

Şi plecară amândoi mai departe. 

Îngenuncheata şi cu mâinile întinse, Colombe ar fi vrut să-i 
strige tatălui său: „Tata, iată, sunt aici! Bătrânul îşi cauta 
fiica, poate chiar plângea din pricina ei; dar amintirea 
contelui d:Orbec, urzelile mârşave ale doamnei d:Etampes, 
convorbirea la care asistase Ascanio reuşiră să-i taie orice 
elan. Astfel ca nu mai simţi nimic asemănător atunci când 
prefectul veni pentru a doua oară să cerceteze palatul şi 
când auzi vocea odiosului conte amestecându-se cu glasul 
tatălui său. 


— Ciudată statuie şi mare cât o casă! Se minuna d:Orbec, 
care se oprise la picioarele gigantului. Dacă reuşeşte să 
înfrunte iarna, la primăvară rândunelele şi-ar putea face 
cuiburile aici. 

În dimineaţa aceleiaşi zile, în care Colombe simţise cum i se 
încrâncenează carnea de spaima numai auzind glasul 


logodnicului ei, Ascanio îi adusese o scrisoare din partea lui 
Cellini. 

„Copila dragă, îi scria Benvenuto, sunt nevoit să plec, dar fii 
liniştită, totul e pregătit pentru izbăvirea şi pentru fericirea 
dumitale. Cuvântul regelui îmi chezăşuieşte izbânda şi, 
după cum ştii, regele nu şi-a călcat niciodată cuvântul. 
Începând de azi, tatăl dumitale va lipsi şi el din oraş. Nu-ţi 
pierde curajul. Am avut acum destulă vreme să fac ce 
trebuia făcut, îţi spun din nou, draga fată, chiar de-ai fi în 
pragul bisericii, chiar de-ai fi îngenuncheata în fată 
altarului, gata să rosteşti cuvintele ce te-ar lega pe veci, 
lasă-te în voia sorții; providenţa, crede-mă, va avea grijă să 
schimbe lucrurile la timp. 

Rămâi cu bine! Tatăl tău. 

Din păcate, scrisoarea această i-a umplu de bucurie pe 
Colombe, trezindu-i din nou speranţele, avu darul să le 
insufle bieţilor copii un primejdios simţământ de siguranţă. 
Simţămintele tinereţii nu pot fi niciodată cumpătate; tinerii 
sunt în stare să treacă nespus de uşor de la disperare la o 
încredere neţărmurită în soartă; pentru ei, cerul este fie 
acoperit de nori groşi de furtună, fie scăldat într-o lumină 
azurie. Liniştiţi în egală măsură şi de plecarea prefectului, 
ca şi de scrisoarea lui Cellini, din momentul acela 
îndrăgostiţii nu mai avură grijă să se ferească, preocupaţi 
mai mult de dragostea lor şi ceva mai puţin de nevoia de a 
fi prudenţi. Colombe nu mai era cu ochii în patru la fiece 
pas ce-l făcea şi aşa se întâmplase ca fusese zărită de 
Perrine, care, din fericire, era convinsă ca se întâlnise cu 
călugărul blestemat. Ascanio, la rândul său, aprinsese 
lampa fără să tragă perdelele. Şi lumina atrăsese atenţia 
coanei Ruperta. Istorisirile celor două cumetre stârniseră 
curiozitatea lui Jacques Aubry şi indiscretul student, 


întocmai ca Horace din Şcoala femeilor, nu găsise altceva 
mai bun de făcut decât să dezvăluie cele întâmplate tocmai 
persoanei fată de care ar fi trebuit să-şi ţină gura ferecata. 
Urmările acestor destăinuiri le cunoaştem. 

Să ne întoarcem deci la palatul Etampes, 


întrebat de ceilalţi cum ajunsese a face această prețioasă 
descoperire, Marmagne nu voi să spună nimic, zăvorându- 
se în cel mai deplin mister. Adevărul era mult prea simplu şi 
câtuşi de puţin spre lauda isteţimii sale: prefera, aşadar, să 
le dea a înţelege ca ajunsese la măreţele rezultate ce-i 
umpleau de uimire prin diferite şiretlicuri şi numeroase 
strădanii. Ducesă, aşa cum am spus, strălucea de bucurie; 
umbla încolo şi încoace prin cameră, punându-i tot felul de 
întrebări vicontelui; în sfârşit, micuța răzvrătită, din pricina 
căreia îşi făcuseră atâta sânge rău, le încăpuse în mână! 
Doamna d:Etampes ţinea să meargă şi ea la palatul Nesle 
pentru a se încredința de norocul prietenilor săi De 
altminteri, după tot ce se întâmplase, după fuga sau, mai 
bine zis, după răpirea Colombei, fată nu mai putea în niciun 
caz să rămână la pavilion. Ducesă se oferi să vegheze 
asupra ei; o va lua cu dânsa la palatul Etampes şi, cu 
siguranţă, ea va şti s-o păzească mai bine decât 
guvernanta şi logodnicul fetei; o va păzi ca pe o rivala şi vă 
daţi seama ca, în felul acesta, Colombe avea să fie păzită 
cu toată străşnicia. 


Ducesă porunci să i se pregătească litiera. 

— Lucrurile au rămas aproape secrete - îi spuse doamna 
d-Etampes prefectului. Dumneata, d:Orbec, nu-i aşa, nu eşti 
omul care să ia în seama o năzbâtie copilărească? Aşa ca 
nu văd ce anume ar putea împiedica să se facă totuşi 


căsătoria şi planurile noastre să rămână mai departe în 
picioare. 

— O, doamna - spuse încântat jupân d:Estourville 
înclinându-se. 

— În aceleaşi condiţii, nu-i aşa, ducesă? întreba d Orbec. 

— Fără îndoiala, în aceleaşi condiţii, iubite conte. 

Cât priveşte pe Benvenuto, principalul vinovat sau complice 
la o atât de infama răpire, fii pe pace, draga viconte, 
răzbunarea noastră te va răzbuna şi pe dumneata. 


— Mi s-a spus totuşi, doamna - întâmpina Marmagne - ca 
regele, într-un moment de entuziasm prilejuit de marea sa 
dragoste pentru artă, ar fi făcut asemenea făgăduieli, în 
cazul când turnarea statuii lui Jupiter ar reuşi întru totul, 
încât e de ajuns ca Benvenuto să-şi dorească ceva pentru 
a-şi vedea pe loc dorinţele împlinite. 

— Fii pe pace! E tocmai ceea ce aştept şi eu - răspunse 
ducesa - i-am pregătit pentru ziua aceea o surpriză la care 
nici nu se gândeşte. Aşa ca bizuie-te pe mine şi lasă-mă să 
descurc eu iţele. 

Nici nu aveau altceva mai bun de făcut; de mult ducesa nu 
mai fusese atât de îndatoritoare, atât de energică, atât de 
fermecătoare. Fără voia ei, bucuria i se oglindea pe fată. 
Trimise în grabă pe prefect să-şi aducă arcaşii, astfel ca, în 
scurtă vreme, prefectul, d:Orbec şi Marmagne ajunseră la 
poarta palatului Nesle, escortaţi de jandarmi, care mergeau 
înainte, şi urmaţi de doamna d:Etampes, care, tremurând 
toată de nerăbdare 

Şi scoțând mereu capul din litieră, rămase să aştepte pe 
chei. 

Era ora la care de obicei lucrătorii luau masa, iar Ascanio, 
Pagolo, micul Jehan şi femeile erau deocamdată singuri în 


palatul Nesle. Pe Benvenuto îl aşteptau să vină abia a doua 
zi seară sau a treia zi dimineaţă. Ascanio, care ieşise în 
întâmpinarea oaspeţilor, îşi închipui ca e vorba de o a treia 
percheziţie domiciliara, şi cum primire dispoziţii foarte 
precise în privinţa această din partea meşterului, nu dădu 
niciun semn de împotrivire, primindu-i dimpotrivă cu cea 
mai desăvârşită politeţe. 

— Prefectul, însoţit de prietenii şi de oamenii săi, se duse 
întins la turnătorie. 

— Deschide-ne uşa asta - îi spuse d:Estourville lui Ascanio. 
Inima tânărului se strânse, înfiorata, de nu ştiu ce cumplită 
presimţire. Cum însa s-ar fi putut să se însele şi cum cea 
mai uşoară şovăiala ar fi trezit bănuieli, îi înmâna cheia 
prefectului fără să clipească. 

— Luaţi scara aceea mare! Le porunci arcaşilor săi 
prefectul. 

Arcaşii se supuseră şi, călăuziţi de jupân d:Estourville, se 
îndreptară spre statuie. Ajungând acolo, prefectul rezemă 
cu mâna lui scara şi se pregăti să se urce; palid de mânie şi 
de spaimă, Ascanio însa puse piciorul pe prima treaptă. 

— Ce vreţi să faceţi, domnilor? strigă el. Statuia această 
este capodopera meşterului; paza ei mi-a fost încredinţată 
mie, şi primul care va îndrăzni să se atingă de ca, orice 
intenţii ar avea, v-o spun răspicat, va fi străpuns pe loc şi 
trase din cingătoare un pumnal cu lama lungă şi foarte 
tăioasă, dar atât de bine călita, încât putea străpunge dintr- 
o lovitură un scud de aur. 


La un semn al prefectului, ostaşii înaintară spre Ascanio, cu 
lăncile în poziţie de atac. Ascanio se împotrivi tu disperare, 
izbutind să rănească doi oameni; dar ce putea face singur 
împotriva a opt arcaşi, fără a-i mai pune la socoteală pe 


prefect, pe Marmagne şi pe d:Orbec! Până la urmă fu 
copleşit de numărul adversarilor; îl doborât la pământ. ÎI 
legară fedeleş şi-i puseră un căluş în gură, iar prefectul 
începu să urce scara, urmat de doi jandarmi. 

Colombe văzuse şi auzise totul; tatăl ei o găsi leşinata: în 
clipa în care îl zărise pe Ascanio cazând crezuse ca fusese 
omorât. 

Cuprins mai mult de mânie decât de îngrijorare în fată 
acestei privelişti, prefectul, cu un gest brusc, o aşeză pe 
Colombe pe umărul său puternic şi cobori; pe urmă se 
îndreptară cu toţii spre chei, ostaşii ducându-l cu ei pe 
Ascanio, pe care d:Orbec îl privea cu atenţie. Pagolo îl văzu 
trecând pe camaradul său, fără să se clintească. Cât 
priveşte pe micul Jehan, se făcuse nevăzut. Scozzone, care 
nu pricepea ce se întâmpla, fu singura care încerca să le 
taie drumul agresorilor, proptindu-se în poarta şi strigându- 
le: 

— Ce înseamnă samavolnicia asta, domnilor? De ce vreţi 
să-l luaţi pe Ascanio? Cine-i femeia această? 

În momentul aceia însa valul ce acoperea obrazul Colombei 
se dădu la o parte şi Scozzone recunoscu chipul statuii 
zeiţei Hebe. Se trase atunci în lături, palidă de gelozie, 
lăsându-i să treacă, fără să mai spună nimic, pe prefect, pe 
prietenii săi, pe ostaşii săi şi pe cei ce fuseseră luaţi zălog. 


— Ce înseamnă asta şi pentru ce l-au maltratat pe tânărul 
acesta? întreba doamna d:Etampes, văzându-l pe Ascanio 
legat cobză, galben la fată şi plin de sânge. Dezlegaţi-l! 
Dezlegaţi-l imediat! 

— Doamnă, tânărul acesta ne-a ţinui piept împotrivindu-se 
din răsputeri şi ranind pe doi dintre oamenii mei; nu încape 


îndoiala c-a fost înţeles cu stăpânul lui şi cred ca primul 
lucru pe care trebuie să-l fac este să-l pun la propteala. 

— Şi pe urma - îi spuse d:Orbec, cu jumătate de glas, 
ducesei - seamănă leit de bine cu pajul italian pe care l-am 
văzul la domnia voastră şi care a auzit tot ce-am discutat, 
încât dacă n-ar purta alta îmbrăcăminte şi n-ar vorbi limba 
pe care m-aţi încredinţat ca n-o înţelege, pe onoarea mea, 
doamna ducesă, aş pune mâna-n foc ca e el. 

— Ai dreptate, domnule prefect - se grăbi să adauge 
doamna d:Etampes, contramandând ordinul dat mai înainte 
când ceruse să fie pus în libertate Ascanio - ai dreptate, 
tânărul acesta ar putea să fie primejdios. Ţine-l atunci sub 
supraveghere. 

— Duceţi-l la arest la Châtelet, porunci prefectul 

— lar noi - spuse ducesă, alături de care fusese aşezată 
Colombe, încă în nesimtue - noi, domnii mei, să mergem la 
palatul Etampes. 


O clipa mai apoi se auziră răsunând pe chei tropotul unui 
cal ce alerga în galop. Era micul Jehan, care se ducea în 
goana mare să-i dea de ştire lui Cellini despre cele 
întâmplate la palatul Nesle. 

Cât despre Ascanio, tânărul intră în închisoarea Châtelet 
fără s-o fi văzut pe ducesa şi fără a şti în ce măsură 
doamna d:Etampes luase parte la întâmplarea ce 
spulverase toate speranţele sale. 


XXIX DOUA RIVALE 

Doamna d:Etampes, care, de când auzise vorbindu-se 
despre Colombe, dorea cu atâta înfocare s-o vadă bine la 
fată, putea fi mulţumită căci dorintele-i fuseseră împlinite: 
biata copila zăcea leşinată dinaintea ei. 


De aceea tot drumul, roasă de gelozie, ducesa nu-şi mai lua 
privirea de la ea. Ochii săi învăpăiaţi de mânie văzând-o 
atât de frumoasă, cercetau fiecare trăsătură, numărau una 
câte una toate perfecţiunile chipului palid al fetei ce se 
găsea, în fine, în mâinile şi la cheremul sau. Cele două 
femei ce năzuiau la aceeaşi iubire şi doreau deopotrivă să 
stăpânească aceeaşi inimă se aflau acum în fată. Una, 
învolburata de ură şi atotputernică, cealaltă, lipsită de orice 
putere, dar iubita; una, cu strălucirea ce o înconjura, 
cealaltă, cu tinereţea ei; una, cu patima sa, cealaltă, cu 
nevinovăția ei. Despărţite amândouă de atâtea stavile, se 
întâlneau, în sfârşit, pentru a se ciocni, şi rochia de catifea 
a ducesei îşi revărsa peste rochia albă, simplă a Colombei, 
mototolind-o. 

Deşi Colombe zăcea leşinată, Anne nu era mai puţin palidă 
decât ea. Fără îndoiala, tăcută să contemplaţie îi învenina 
mândria şi-i năruia toate speranţele, fiindcă, în timp ce 
murmură fără voia ei: „Nu m-au minţit, e într-adevăr 
frumoasă, foarte frumoasă! Şi mâna în care ţinea mâna 
Colombei i se încleştă deodată atât de tare, încât, trezită 
din leşin de durere, fată îşi veni în fire şi deschise ochii 
mari, spunând: 


— Ah, doamnă, mă doare! 

În clipa în care doamna d:Etampes văzu ochii Colombei 
deschizându-se, îşi descleştă mâna. 

Senzaţia dureroasă fusese însa într-un fel mai prompta 
decât revenirea facultăţilor intelectuale ale tinerei fete. 
După ce rosti aceste cuvinte sau, mai bine zis, dădu acest 
țipăt, Colombe se uita câteva clipe nedumerită, incapabilă 
încă să-şi adune gândurile. În sfârşit, după ce o cerceta 
astfel un timp, o întreba: 


— Cine sunteţi dumneavoastră, doamnă, şi unde mă 
duceţi? Pe urna, trăgându-se deodată înapoi, exclamă: Ah! 
Sunteţi doamna d:Etampes! Mi-aduc aminte, mi-aduc 
aminte... 

— Taci din gură! îi porunci Anne. Taci acum! În curând o să 
rămânem singure şi ai să te poţi minuna şi striga cât 
pofteşti. 

Cuvintele ei fură însoţite de o privire cruntă şi trufaşă; dar 
nu privirea această o făcu pe Colombe să tacă, ci 
sentimentul propriei sale demnități. Se fereca deci în cea 
mai deplină muţenie până ajunseră la palatul Etampes, iar 
când sosiră acolo, la un semn al ducesei, o urmă în tăcere. 
În momentul în care cele două rivale rămaseră singure față- 
n fată, se măsurară din ochi una pe alta, fără să spună 
nimic timp de vreo două minute, fiecare însa purtând altă 
expresie pe figură. Colombe era liniştită, fiindcă nădejdea 
pe care şi-o pusese în ajutorul providenţei şi încrederea ei 
în Benvenuto o făceau să nu-şi piardă curajul; Anne era 
furioasă văzând-o atât de senină, dar furia ei, deşi 
mărturisită de trăsăturile răvăşite ale chipului său, nu 
izbucnea încă, deoarece era încredinţată ca voinţa ei 
nebiruita şi puterea pe care o avea vor reuşi să zdrobească 
o făptura atât de neajutorată. Ea puse cea dintâi capăt 
tăcerii. 


— În sfârşit, tânăra mea prietenă - rosti ducesa pe un ton 
care, în pofida cuvintelor îmbietoare, nu lasa niciun fel de 
îndoiala asupra amărăciunii gândurilor sale - ai reuşit să te 
întorci sub scutul părintesc! Mă bucur, dar mai întâi dă-mi 
voie să te felicit pentru curajul de care ai dat dovadă: eşti 
destul de... îndrăzneață pentru vârsta dumitale, fetiţo! 


— Ştiu ca Dumnezeu e cu mine, doamna ~ răspunse 
Colombe. Cu simplitate. 

— Despre care Dumnezeu e vorba, domnişoara? A, probabil 
te gândeşti la zeul Marte - adăugă ea, subliniindu-şi spusele 
cu una din acele ocheade insolente pe care avea atât de 
des prilejul să le folosească la curte. 

— Nu cunosc decât un singur Dumnezeu, doamnă, 
Dumnezeul cei bun, îndurător şi veşnic, Dumnezeul ce ne 
îndeamnă să fim milostivi când soarta ne răsfaţă şi umili, în 
plină strălucire. Vai de cei ce nu vor să-l recunoască pe 
Dumnezeul de care vorbesc, fiindcă va veni ziua când nici 
el nu-i va recunoaşte la rândul său! 


— Bine, domnişoară, bine! Spuse ducesă. Nici nu se putea o 
ocazie mai potrivită pentru a face morală şi aş putea chiar 
să te elogiez pentru tactul de care dai dovadă, dacă n-aş 
prefera să cred ca încerci să justifici neruşinarea dumitale 
prin obrăznicie. 

— La drept vorbind, doamna - răspunse Colombe? fără 
nicio umbră de supărare, dar înălţând din umeri aproape 
imperceptibil - nu încerc să mă justific câtuşi de puţin fată 
de dumneavoastră, de vreme ce încă nu stiij cu ce drept 
mă acuzaţi. Atunci când tatăl meu mă va întreba, îi voi 
răspunde cu respectul cuvenit şi cu toată mâhnirea. Dacă 
îmi va aduce vreo învinuire, voi căuta să mă apăr, dar până 
atunci, doamna ducesă, îngăduiţi-mi să tac. 

— Bineînţeles, îmi dau seama, glasul meu te stinghereşte şi 
ai prefera, nu-i aşa, să rămâi singură cu gândurile dumitale 
pentru a putea visa în voie la cel pe care-l iubeşti? 

— Niciun zgomot, oricât ar fi de supărător, nu mă poate 
împiedica să mă gândesc la el, doamnă, mai ales acum 
când e nefericit. 


— Cutezi deci a mărturisi că-l iubeşti? 
— Vedeţi, doamnă, această e deosebirea dintre noi: ŞI 
dumneavoastră îl iubiţi, dar nu cutezaţi a mărturisi. 


— Nesocotita! Exclamă ducesa d:Etampes. Am impresia ca 
mă înfrunta! 

— Nu, din păcate - răspunse Colombe, cu blândeţe nu vă 
înfrunt, n-am făcut decât să vă răspund, pentru ca mă 
obligaţi să vă răspund. Lăsaţi-mă singură cu gândurile mele 
şi am să vă las, la rândul meu, singura eu planurile 
dumneavoastră. 

— Ei bine, fiindcă mă sileşti, fetiţo, fiindcă te crezi destul de 
puternică pentru a lupta cu mine, fiindcă mi-ai mărturisit 
dragostea ta, o voi mărturisi şi eu pe a mea, dar, o dată cu 
dragostea, voi mărturisi şi ura mea. Da, aşa e, îl iubesc pe 
Ascanio, iar pe tine te urăsc. La urma urmei, de ce m-aş 
preface fată de tine, singura fiinţa căreia îi pot destăinui 
totul, deoarece eşti în acelaşi timp singură fiinţa căreia, 
orice ar spune, nu i se poate da crezare; da, îl iubesc pe 
Ascanio! 

— În cazul acesta vă plâng, doamna - răspunse Colombe., 
cu o voce blajină - fiindcă Ascanio mă iubeşte pe mine. 

— Da, ai dreptate, Ascanio te iubeşte; dar prin farmecele 
mele, dacă sunt în stare, printr-o minciună, dacă trebuie, 
printr-o crimă, dacă e necesar, am să-ţi smulg dragostea 
lui, mă înţelegi? Sunt Anne d:Heilly, ducesa d:Etampes! 

— Ascanio va iubi, doamnă, pe femeia care va şti să-l 
iubească mai mult. 

— Ei, nu mai spune! Uitaţi-vă la ea! izbucni ducesă, scoasă 
din sărite de atâta încredere în sine. S-ar zice ca dragostea 
dumneaei este unică în lume şi ca nicio altă dragoste nu se 
poate asemui cu a sa. 


— N-am spus aşa ceva, doamnă. De vreme ce iubesc aşa 
cum iubesc, nu văd de ce şi o altă fiinţă n-ar putea să 
iubească la fel; mă îndoiesc însa ca aceea ar putea fi a 
dumneavoastră. 

— Şi ce-ai fi în stare să faci pentru el, ia să vedem. Tu care 
te lauzi cu o dragoste atât de mare, de ce crezi ca 
dragostea mea nu se va putea ridica niciodată până la el? 
Ce i-ai jertfit până acum? Întunericul din viaţa ta, plictiseala 
şi singurătatea? 

— Nu, doamnă, liniştea mea. 

— Între cine şi cine altcineva ai de ales? Între el şi 
dragostea ridicolă a contelui d:Orbec? 

— Nu, doamnă, doar supunerea pe care o datoram tatălui 
meu 

— Ce poţi să-i dai tu? Poţi face din el un om bogat, puternic, 
temut? 

— Nu, doamnă, sper numai să-l fac fericit. 

— În schimb eu - spuse ducesa d:Etampes - sunt gata să 
fac de o mie de ori mai mult pentru el; sunt gata să-i 
jertfesc iubirea unui monarh, sunt gata să-i aştern la 
picioare bogății, ranguri, onoruri; sunt gata să-i ofer un 
regat pe care să-l strapâneasca. 

— Da, într-adevăr - răspunse Colombe surâzând - 
dragostea dumneavoastră îi dă totul în afară de dragoste. 


— Ajunge ajunge, comparaţia începe să devină jignitoare! 
Protestă cu vehemenţă ducesă, care simţea ca, pas cu pas, 
îi fuge pământul de sub picioare. 

Se lăsă pentru un timp o tăcere pe care Colombe părea s-o 
întâmpine fără a se simţi câtuşi de puţin încurcata în vreme 
ce doamna d:Etampes nu reuşea să-şi ascundă stânjeneala 
decât printr-o mânie vădită, încetul cu încetul însa. 


Trăsăturile ei îşi slăbiră încordarea, o expresie mai blânda 
prinse a-i înflori pe obrazul luminat uşor şi treptat de o rază 
de bunăvoință, sinceră sau înşelătoare, în cele din urmă, 
porni din nou la atac. Reîncepând lupta pe care mândria ei 
ţinea cu orice preţ s-o încheie printr-o isbânda. 

— Ascultă, Colombe - rosti ducesa cu un glasu drăgăstos - 
dacă ţi s-ar spune: „Jertfeşte-ţi viaţa pentru el, ce-ai face? 
— O, mi-aş jertfi-o cu cea mai mare bucurie! 

— Şi eu! Mărturisi ducesa pe un ton care dovedea, dacă nu 
sinceritatea sacrificiului, în orice caz clocotul pătimaş al 
dragostei sale. Dar cinstea dumitale - continuă ea - ai fi în 
stare să ţi-o jertfeşti cu aceeaşi râvna ca şi viaţa? 

— Dacă prin cinste vreţi să înţelegeţi reputaţia mea, da, dar 
dacă cinstea înseamnă virtutea mea, nu. 

— Cum se poate?! Vrei să spui ca n-ai fost a lui încă? Vrei 
să spui ca nu e iubitul dumitale? 


— E logodnicul meu, doamnă, atâta tot. 

— O, va să zică nu-l iubeşte - se bucura ducesă. Nu, nu-l 
iubeşte! Dacă poate să pună mai presus de dragoste 
cinstea, o vorbă goală! 

— Dar dacă dumneavoastră vi s-ar spune, doamna - ripostă 
Colombe, zgândărită, în pofida firii sale blajine. Dacă vi s-ar 
spune: „Renunţa la rangul dumitale, la măriri; jertfeste.-i-l 
pe rege, nu în taină, ar fi mult prea uşor, ci în văzul lumii; 
dacă vi s-ar spune: „Anne d:Heilly, ducesa d:Etampes, 
părăseşte-ţi palatul, părăseşte averile tale şi curtenii ce te 
înconjoară, pentru atelierul sărman ai unui dăltuitor? 

— AŞ refuza în interesul lui chiar - răspunse ducesă, ca şi 
cum i-ar fi fost cu neputinţă să mintă sub privirea adânca şi 
pătrunzătoare în care o învăluia rivala să. 

— Aţi refuza? 


— Da. 

— Aha! Va să zică nu-l iubeşte - exclamă la rândul ei 
Colombe - dacă poate să pună mai presus de dragostea să 
onorurile, nişte simple năluciri! 

— Când îţi spun ca pentru el ţin să-mi păstrez rangul! stărui 
ducesă, exasperată de noua biruinţa câştigată de rivala să. 
Când îţi spun ca ţin să-mi păstrez onorurile numai ca să le 
împart cu el! Toţi bărbaţii ajung să le râvnească, mai 
curând sau mai târziu. 

— Da - încuviinţă Colombe, surâzând - numai ca Ascanio nu 
se număra printre aceşti bărbaţi. 


— Taci din gură! izbucni pentru a doua oară Anne, furioasă, 
bătând din picior. 

Aşadar, vicleană şi puternică ducesa nu reuşise cu niciun 
chip s-o îngenuncheze pe tânăra fată, pe care-şi închipuia 
ca e de ajuns să ridice glasul pentru a o înspăimânta. La 
întrebările sale mânioase sau ironice, Colombe răspunsese 
de fiecare dată cu o seninătate şi o modestie făcute so 
descumpănească pe doamna d:Etampes. Ducesă îşi dădu 
seama ca, mânata de furia să oarbă, apucase pe o cale 
greşită. Se hotărî deci să schimbe tactică: la drept vorbind, 
nu se aşteptase să aibă de-a face cu o asemenea 
frumuseţe, nici cu o atât de vie inteligenta şi, neputând-o 
supune pe rivala sa, se gândi să-i întindă o capcană. 

La rândul său, aşa cum am văzut, Colombe nu se lăsase 
câtuşi de puţin intimidată de cele două izbucniri mintoase 
pe care doamna d:Etampes nu izbutise să şi le înfrâneze; se 
mulţumire doar să se ferece într-o tăcere indiferentă şi 
demnă. Ducesă însa, potrivit noului plan pe care-l pusese la 
cale, se apropie de ca cu un zâmbet nespus de fermecător 
şi-i luă mâna cu un gest drăgăstos. 


— lartă-mă, fetiţo, dar am impresia ca mi-am pierdut 
cumpătul, nu trebuie să fii supărată pe mine; ai atâtea 
avantaje asupra mea, încât e firesc să fiu geloasă pe 
dumneata. Din păcate, probabil, mă crezi, ca toţi ceilalţi, o 
femeie rea! De fapt, nu eu, ci soarta mea e rea. lartă-mă 
deci! Nu e un motiv, pentru ca s-a întâmplat să fim 
amândouă îndrăgostite de Asacanio, să ne urâm una pe 
alta. Dumneata, de altfel, fiind singura pe care el o iubeşte, 
s-ar cuveni să fii mai îngăduitoare. N-ai vrea să fim surori? 
Să stăm de vorbă amândouă, cu inimă deschisă, şi atunci 
mă voi strădui să şterg din sufletul dumitale impresia 
penibilă pe care ţi-o va fi lăsat poate ieşirea mea 
nesocotita. 


— Doamna - spuse Colombe, prudenta, şi-şi retrase mâna, 
cuprinsă de o repulsie instinctivă. Vorbiţi, vă ascult - 
adăugă ea după o clipa. 

— O! Răspunse doamna d:Etampes, cu un aer zglobiu, ca şi 
cum ar fi înţeles întru totul reticentele tinerei fete. 

— Fii pe pace, sălbăticiune mică, nu-ţi cer prietenia fără a-ţi 
da în schimb o chezăşie Uite, ca să-ţi dai mai bine seama 
ce fel de om sunt, ca să mă poţi cunoaşte, aşa cum mă 
cunosc eu însumi, am să-ţi povestesc în două cuvinte viaţa, 
însa. Inima mea, să ştii, nu seamănă de loc cu povestea 
vieţii mele, şi bietele femei din tagma noastră, a 
„cucoanelor mari cum le spune lumea, suntem de multe ori 
pe nedrept defăimate. Ah, invidia greşeşte clevetind pe 
socoteala noastră, când s-ar cuveni mai curând să ni se 
plângă de milă. Dumneata, de pildă, fetiţo ce crezi despre 
mine? Fii sinceră. Mă socoteşti o femeie pierdută, nu-i aşa? 
Colombe făcu un gest ce arata cât îi venea de greu să 
răspundă la o asemenea întrebare. 


— Dar dacă am ajuns aşa - continuă doamna d:Etampes - 
eu sunt de vină oare? Dumneata, care ai avut parte de 
fericire, Colombe, nu trebuie să priveşti prea de sus la cele 
ce au suferit, dumneata, care ai trăit până acum într-o 
neprihănită singurătate, e bine să nu ştii niciodată ce 
îndeamnă să ţi se sădească de mică în suflet râvna 
măririlor; căci fetelor sortite acestui canon, ca şi victimelor 
împodobite odinioară cu flori, nu li se înfăţişează decât 
latura strălucitoare a vieţii. Rostul lor pe lume nu este să 
iubească, ci doar să placă. Astfel, din frageda mea tinereţe, 
toate năzuinţele mele trebuiau îndreptate spre un singur 
tel: acela de a-l prinde în mreje pe rege; frumuseţea pe 
care Dumnezeu a hărăzit-o femeii, pentru ca ea, la rândul 
său, s-o dăruiască în schimbul unei dragoste adevărate, am 
fost silită s-o dăruiesc în schimbul unui titlu: dintr-un har au 
făurit o capcană. Ei bine, spune-mi, te rog. Colombe, ce vrei 
să facă o biată copilă, la o vârsta la care nu-şi poate da 
seama încă ce e bine şi ce e rău şi căreia i se spune „Binele 
e răul; iar răul e binele! De aceea, vezi dumneata, chiar 
dacă ceilalţi îşi închipuie ca nu se mai poale aştepta nimic 
de la mine, eu încă mai sper. Dumnezeu se va îndura poate 
să mă ierte, fiindcă n-am avut pe nimeni lângă mine să-mi 
îndrepte privirile spre el. Ce-a fi vrut să fac aşa, singură, 
slabă şi lipsită de orice sprijin cum eram? Din momentul 
acela, viaţa mea a fost urzita numai din şiretlicuri şi 
înşelăciune. Cu toate astea eu eram făcută să joc un rol 
atât de odios, şi dovadă cea mai bună, după cum vezi, e 
însuşi faptul ca îl iubesc pe Ascanio; dovadă cea mai bună 
este ca, dându-mi scama că-l iubesc, m-am simţit fericită şi, 
în acelaşi timp, copleşită de ruşine fiindcă-l iubesc. Şi acum 


spune-mi, scumpă şi neprihănita copilă, eşti în stare să mă 
înţelegi? 


— Da - răspunse ca naivitate Colombe, amăgita de această 
înşelătoare  buna-credinţă ce ştia să dea cu atâta 
convingere minciunii aparenta adevărului. 

— Atunci înseamnă ca te vei milostivi de mine - se lumina 
ducesă. Mă vei lăsa să-l iubesc pe Ascanio de departe, în 
taină şi fără speranţă; şi astfel nu voi mai fi rivala dumitale, 
de vreme ce el nu mă poate iubi; în schimb, eu, care 
cunosc lumea cu vicleşugurile, capcanele şi tertipurile ei, 
voi căuta să ţin locul măicuţei pe care ai pierdut-o şi, 
călăuzindu-te, să te izbăvesc. lar acum îţi dai seama, sper, 
ca te poţi încrede în mine. De vreme ce îmi cunoşti viaţa. 
Un copil în sufletul căruia au făcut să încolţească patimile 
unei femei, iată trecutul meu! 

Prezentul îl ai sub ochii dumitale: e ruşinea de a fi, în văzul 
tuturor, iubita unui rege. lar viitorul e dragostea mea 
pentru Ascanio, nu şi a lui, fireşte, căci, aşa cum ai spus-o 
chiar dumneata şi cum mi-am spus-o eu însami adeseori, 
Ascanio nu mă va iubi niciodată; dar tocmai pentru ca 
dragostea această va rămâne curată, va reuşi să-mi curețe 
sufletul de prihană. Şi acum e rândul dumitale să vorbeşti, 
să-ţi deschizi inima, să-mi spui tot. 


Povesteşte-mi viaţa dumitale, scumpa copilă. 

— Povestea vieţii mele, doamnă, e foarte scurtă şi, mai 
ales, cât se poate de simplă şi se mărgineşte la trei iubiri. 
Am iubit, iubesc şi voi iubi pururea: pe Dumnezeu, pe tatăl 
meu, pe Ascanio Numai ca, în trecut, dragostea mea pentru 
Ascanio, pe care nu-l întâlnisem încă, era doar un vis; în 
prezent e o suferinţă; în viitor, o speranţă. 


— Foarte bine - spuse ducesă, stăvilindu-şi gelozia din 
inimă şi lacrimile în ochi - dar nu trebuie să ai încredere 
numai pe jumătate, Colombe. Spune-mi ce ai de gând să 
faci acum? În ce fel ai putea să ţii piept dumneata, o biată 
copilă, unor voințe atât de puternice cum e aceea a tatălui 
dumitale sau a contelui d:Orbec Lăsând deoparte faptul ca 
regele te-a văzut şi e îndrăgostit de dumneata. 

— O, Doamne! suspină Colombe. 

— Cum însa această pasiune se datora uneltirilor ducesei 
d-Etampes, adică rivalei dumitale. Anne d:Heilly, prietena 
dumitale, va căuta să te scape de ea; să nu ne facem deci 
griji în privinţa regelui; rămâne însa tatăl dumitale, rămâne 
contele. Ambiţia lor nu poate fi abătută pe un alt făgaş 
chiar atât de uşor ca un simplu capriciu de-al lui Francisc |. 
— O, vă rog, fiţi bună până la capăt! Exclamă Colombe. 
Scăpaţi-mă şi de ceilalţi, aşa cam vreţi să mă scăpaţi de 
rege. 

— Nu decil — 

cunosc singur mijloc un spuse ducesă d:Etampes, 
prefăcându-se a chibzui în sinea ei. 


— Care? întreba Colombe 

— Mi-e teamă însa c-ai să te sperii, n-ai să vrei să-l accepti. 
— Dacă nu e nevoie decât de curaj, spuneţi-mi |. 

— Vino aici şi ascultă-mă - spuse ducesă, cu un gest 
afectuos, făcând-o pe Colombe să se aşeze pe un scaun 
pliant lângă jilţul sau şi petrecândusi braţul pe după 
mijlocul ei şi mai cu seama, să nu te sperii de ceea ce am 
să-ţi spun la început. 

— E chiar aşa de înspăimântător? întreba Colombe. 

— Virtutea dumitale, fetiţo dragă, e într-adevăr nepătata şi 
dârza, dar din păcate trăim într-o epocă şi într-o lume în 


care această fermecătoare nevinovăție nu este decât o 
primejdie în plus, deoarece, fiind cu desăvârşire lipsită de 
apărare, eşti la cheremul duşmanilor dumitale împotriva 
cărora nu poţi lupta cu armele de care se folosesc ei ca să 
te atace. Ei bine, cauta să faci o sforţare în pofida voinţei 
dumitale, coboară din slăvile visurilor şi apleacă-ţi privirile 
asupra realităţii. 


Spuneai adineauri ca ai fi gata să-i jertfeşti lui Ascanio 
reputaţia dumitale. Eu nu-ţi pretind chiar atât, e de ajuns 
să-i jertfeşti, numai de ochii lumii, bineînţeles, credinţa pe 
care o porţi dragostei sale. Aâncerca să lupti, singură şi 
slabă cum eşti, împotriva propriei dumitale soarte, a vrea, 
dumneata fată de gentilom, o căsătorie cu un ucenic 
orfaurar, o nebunie curată! Ascultă sfatul unei prietene 
sincere: nu cauta să le ţii piept, lasă-te călăuzită de ei, 
rămâi, în adâncul inimii dumitale, logodnica neprihănită, 
soţia lui Ascanio, şi mărită-te cu contele ddOrbec. E 
singurul lucru pe care ţi-l cere pentru a-şi îndeplini 
planurile-i ambiţioase: să-i porţi numele; în momentul în 
care vei fi devenit însa contesa d:Orbec, vei putea zădărnici 
cu uşurinţă toate urzelile lui mârşave, va fi de ajuns să ridici 
glasul şi să te plângi, în timp ce acum, dacă ai încerca să te 
împotriveşti, cine ţi-ar da dreptate? Nimeni! Eu însami chiar 
nas putea să te ajut în niciun fel ca să înfrunţi autoritatea 
legitimă a unui părinte, pe când dacă n-ar trebui decât să 
răstorn Planurile bărbatului dumitale, atunci ai să vezi ce 
sunt în stare să fac. Gândeşte-te bine la toate acestea. Ca 
să poţi rămâne stăpână pe dumneata, ca să nu depinzi de 
nimeni, arată-te gata să renunţi la libertatea dumitale. ŞI 
atunci, înarmata cu credinţa ca Ascanio e soţul dumitale 
legiuit şi ca o căsătorie cu oricare alt bărbat nu e decât o 


profanare, vei putea face numai ceea ce te îndeamnă 
inima, conştiinţa dumitale va amuţi, iar lumea, în ochii 
căreia aparențele vor fi salvate, îţi va da deplina dreptate. 
— Doamnă, doamnă! Bâigui Colombe, ridicându-se în 
picioare, străduindu-se să se desprindă de braţul ducesei, 
care încerca s-o oprească. Nu ştiu dacă am înţeles bine, dar 
ceea ce mă sfătuiţi dumneavoastră să fac mi se pare o 
ticăloşie! 

— Ce spui? Se încrunta ducesă. 

— Spun ca virtutea nu o atât de subtilă, doamnă; spun, ca 
toate aceste sofisticării fac sami dogorească obrazul de 
ruşinea dumneavoastră; spun ca, sub amăgitoarea 
prietenie sub care încearcă să se ascundă ura domniei 
voastre, zăresc capcana pe care mi-o întindeţi. Vreţi să mă 
înjosiţi în ochii lui Ascanio, nu-i aşa? Pentru ca, ştiţi foarte 
bine ca Ascanio nu va putea iubi niciodată sau va înceta să 
iubească o femeie care l-a rănit. 

— Ei bine, da! rosti ducesă, lăsându-şi inima să vorbească. 
La urma urmei, m-am săturat să port masca! Aşadar, zici ca 
nu vrei să cazi în capcana pe care ţi-o întind, prea bine. Ai 
să cazi atunci în prăpastia în care te voi arunca! Ascultă ce- 
ţi spun. Cu voia sau fără voia ta, ai să te măriţi cu d:Orbec! 
— În cazul acesta, silnicia pe care voi fi nevoită s-o îndur 
mă va justifica, şi chiar de-ar fi să mă săpun, dacă am să 
mă supun totuşi, nu voi fi pângărit cel puţin credinţă din 
inima mea. 


— Va să zică ai de gând să te împotriveşti? 

— Prin toate mijloacele ce sunt în puterea unei biete fiinţe 
ca mine. Orice s-ar întâmpla, să ştiţi, am să spun „Nu până 
în pânzele albe. Chiar dacă mi-aţi pune mâna în mâna 
acestui om, am să spun „Nu! Chiar dacă m-aţi târî înaintea 


altarului, am să spun „Nu! Chiar de m-aţi sili să 
îngenunchez în fată preotului, chiar şi-n fată lui tot „Nu am 
să spun! 

— N-are a face! Ascanio îşi va închipui c-ai acceptat de 
bunăvoie această căsătorie, şi nicidecum c-ai fost siliră. 

— De aceea şi sper ca n-am să fiu silită, doamna 

— Pe cine— te bizui oare să te poala ajuta? 

— Pe Dumnezeu din ceruri şi pe un om din lumea asta 
mare. 

— Dar din moment ce omul acela e arestat?! 

— Omul despre care vă vorbesc e liber, doamnă. 

— Aş patea să ştiu şi eu cine este? 

— Benvenuto Cellini. 

Ducesă scrâşni din dinți auzind numele celui pe care-l 
socotea cel mai aprig duşman al său. Dar în clipa în care 
tocmai se pregătea să-i rostească la rândul său numele, 
însoţindu-l de cine ştie ce blestem cumplit, un. Paj ridica 
portiera pentru a-i anunţa venirea regelui. 

Ducesă d:Etampes părăsi îndată încăperea şi, cu zâmbetul 
pe buze, se grăbi să iasă în întâmpinarea lui Francisc |, pe 
care îl conduse în camera ei, făcându-le semn valeţilor să 
n-o scape din ochi pe Colombe. 


XXX BENVENUTO ÎN GREA CUMPANA 

La un ceas după întemnițarea lui Ascanio şi răpirea 
Colombei, Benvenuto Cellini mergea călare la pas de-a 
lungul cheiului Augustinilor. Tocmai se despărţise de rege şi 
de curtenii săi pe care-i făcuse să petreacă de minune tot 
drumul, cu fel şi fel de snoave pe care nimeni ca el nu ştia 
să le spună cu atâta haz, împletite cu istorisirea propriilor 
sale păţanii; dar din momentul în care rămăsese singur, 
căzuse din nou pe gânduri; uşuraticul palavragiu dispăruse, 


pentru ca în locul lui să apară cugetătorul cu serioase 
preocupări. Lăsând frâu liber calului, pusese capul în piept 
şi medita; se gândea la turnarea statuii lui Jupiter de care 
depindea acum, în egală măsură, faima lui de artist şi 
fericirea dragului său Ascanio; bronzul dospea în creierul lui 
înainte de a clocoti în cuptor, înfăţişarea lui însa era a unui 
om pe deplin liniştit. 

Ajungând în fată porţii palatului, se opri un moment, mirat 
ca nu auzea bocănitul ciocanelor: zidurile mohorâte ale 
castelului se înălţau mute şi posace, ca şi când nu s-ar fi 
aflat ţipenie de om înăuntru; meşterul bătu de două ori în 
poarta fără a primi vreun răspuns; în sfârşit, la cea de-a 
treia bătaie, Scozzone veni să-i deschidă. 


— Ah, bine c-ai sosit, meştere! Exclamă ea, dând cu ochii 
de Cellini. Vai, Doamne, să te fi întors măcar cu două 
ceasuri mai devreme! 

— Dar ce s-a întâmplat? Întreba Cellini. 

— Ne-am pomenit aici cu prefectul, cu conte d:Orbec şi cu 
ducesa d:Etampes. 

— ŞI? 

— Au făcut o percheziţie. 

— Ei, şi? 

— Au găsit-o pe Colombe în capul zeului Măr te. 

— Nu se poate! 

— Ducesă d Etampes, a luat-o pe Colombe la ea la palat, iar 
prefectul l-a trimis pe Ascanio la 

Châtelet. 

— Ah! Înseamnă c-a în fost trădaţi! Exclamă Benvenuto, 
lovindu-se cu palma peste frunte şi izbind cu piciorul în 
pământ. Pe urmă, cum în orice împrejurare primul gând al 
acestui om era să se răzbune, îşi lasa calul să se ducă 


singur la grajd şi, năpustindu-se în atelier strigă: Veniţi toţi 
aici! Toţi, aţi înţeles! 

O clipa mai apoi, toţi lucrătorii se aflau strânşi în jurul său. 
Fiecare din ei fu supus unui înţelegătorul în lege, dar 
niciunul, după cum se dovedi, habar navea nu numai unde 
fusese ascunsă Colombe, dar nici măcar prin ce mijloc 
duşmanii tinerei fete reuşiseră să dea de urma ei: până şi 
Pagolo, pe care Benvenuto îl bănuise din capul locului, reuşi 
să se dezvinovăţească în aşa fel, încât meşterul să nu mai 
păstreze nici cea mai mică îndoiala se înţelege de la sine ca 
bănuielile sale nu se îndreptase, a niciun moment împotriva 
cinstitului Hermann şi doar în treacăt împotriva lui Simon- 
Stângaciul. 


Văzând ca aici nu avea nimic de răzbunat şi nici de aflat, 
Benvenuto se hotărî numaidecât cu iuţeala cu care punea 
de obicei la cale un lucru ori altul şi, după ce se încredinţă 
ca sabia sa era prinsă bine la şold şi ca pumnalul putea fi 
tras cu uşurinţă din teacă, porunci tuturor să-şi vadă de 
treabă şi să nu plece de acasă pentru a şti unde să-i caute 
la nevoie. leşi apoi din atelier, cobori sprinten treptele 
peronului şi se repezi afară în strada. 

De astă dată, chipul său, mersul şi fiece gest mărturiseau 
cea mai apriga frământare. Întradevar, mii de gânduri, mii 
de planuri şi mii de necazuri se ciocneau şi se învălmăşeau 
în capul său, Ascanio lipsea tocmai acum când îi era atât de 
necesar, căci pentru turnarea statuii lui Jupiter avea nevoie 
de toţi ucenicii săi până la unul şi, în primul rând, de cel 
mai inteligent dintre toţi. Colombe fusese răpită şi, 
înconjurata acum de atâţia duşmani, fată ar fi putut să-şi 
piardă curajul. Senină, cereasca ei încredere, care era o 
pavăză pentru biata copila împotriva intenţiilor vrăjmaşe şi 


a uneltirilor josnice, avea poate să se destrame şi s-o 
părăsească în mijlocul atâtor maşinaţii şi ameninţări 

În aceiaşi timp, sub vălmăşagul gândurilor ce mocnea în 
adâncul cugetului său. Îşi aduse aminte ca, într-o zi când îi 
dăduse a înţelege lui Ascanio ca s-ar putea aştepta la cine 
ştie ce cinică răzbunare din partea ducesei d:Etampes, 
Ascanio îi răspunsese surâzând:.. Nu va îndrăzni să se 
atingă de mine, fiindcă aş putea s-o distrug cu un singur 
cuvânt. Benvenuto încercase atunci să afle ce secret era la 
mijloc, dar tânărul îi răspunsele: „În momentul de fată, 
meştere, ar fi o mişelie din partea mea să-l dau în vileag. 
Aşteaptă ziua când va fi doar un mijloc de apărare! 
Benvenuto apreciase discreţia lui şi avusese răbdare. Acum 
însa trebuia neapărat să dea ochi cu Ascanio. Era cel dintâi 
lucru pe care trebuia să-l facă. 

Era destul ca Benvenuto să dorească un lucru pentru a se şi 
hotări să-l îndeplinească. Abia apucase să-şi spună ca 
trebuie să dea ochi cu Ascanio şi iată-l ca şi bătea la poarta 
închisorii Châtelet. În aceeaşi clipa se deschise o ferestruică 
şi unul dintre gealaţii prefectului îl întreba pe Cellini cine 
era. În spatele lui se zărea stând cineva în umbră. 

— Mă numele Benvenuto Cellini! — răspunse orfaurar ul. 

— Ce doriţi? 

— Doresc să văd un deţinut care se afla închis aici. 


— Cum îl cheamă? 

— Ascanio. 

— Ascanio e la carceră şi nu are voie să vadă pe nimeni. 

— Şi pentru ce a fost băgat la carceră? 

— Fiindcă e învinuit de o crimă care, de obicei se 
pedepseşte cu moartea. 


— Atunci cu atât mai mult trebuie să-l văd! exclamă 
Benvenuto. 

— Ai un fel cu totul ciudat de a judeca lucrurile, senior 
Cellini - rosti pe un ton zeflemitor glasul omului ascuns în 
umbra - şi care nu-şi are locul la Châtelet. 

— Cine râde de stăruinţele mele? Cine îndrăzneşte să-şi 
bată joc când eu mă rog? strigă Benvenuto. 

— Eu - se auzi din nou glasul - eu, Robert d:Estourville, 
prefectul Parisului. Fiecare la rândul său, senior Cellini! 
Orice partidă trebuie să aibă şi o revanşă. Dumneata ai 
câştigat prima partidă, iar eu pe cea de-a doua. Mi-ai luat 
palatul, nesocotind legea, iar eu ţi-am luat în chip legiuit 
ucenicul. N-ai binevoit să mi-l înapoiezi pe cel dintâi, nici eu 
n-am să ţi-l dau înapoi pe cel de-al doilea. Şi acum, eşti 
inimos şi cutezător, după cum te ştiu, şi ai o armată 
întreaga de tovarăşi de breaslă credincioşi. Hai, scumpul 
meu cuceritor de cetăţi! Hai, iubite căţărător pe pereţi! Hai, 
stimate spărgător de porţi! Poftim de ia cu asalt 
închisoarea! Te-aştept! 


După aceste cuvinte, ferestruica se închise, Benvenuto 
scoase un răcnet şi se năpusti asupra porţii masive, dar, 
oricât se îndârji împotriva ei, izbind-o cu pumnii şi cu 
picioarele, în pofida străduinţelor sale poarta nici nu se 
clinti. 

— Hai, scumpule, hai, loveşte - îi striga prefectul din 
spatele porţii - ca tot nu te alegi cu nimic, decât doar cu 
tărăboiul pe care-l faci, iar dacă faci prea mult tărăboi, ia 
seama ca vin jandarmii! Păzea, ca te înhaţă arcaşii! Vezi 
dumneata, drăguţule, Châtelet nu-i totuna cu palatul Nesle; 
fortăreaţa se afla în stăpânirea măriei sale regelui, vom 
vedea acum cine-i mai tare: domnia ta sau regele Franţei? 


Benvenuto îşi roti privirile în jur şi văzu pe chei o bornă 
smulsă din pământ pe care doi oameni obişnuiţi abia dacă 
ar fi putut s-o ridice de jos. Se duse întins la borna şi, 
săltând-o de jos, o urcă pe umăr, cu uşurinţa cu care un 
copil ar fi apucat o piatră. 

După câţiva paşi însa se gândi ca, dacă ar fi reuşit să 
spargă poarta, ar fi dat peste straja din interiorul fortăreței 
şi ca, încercând să pătrundă înăuntru cu forţa, ar fi ajuns la 
rândul său la închisoare; tocmai acum când libertatea lui 
Ascanio depindea de propria lui libertate lăsa deci să-i 
scape din braţe bornă, care era atât de grea, încât se 
înfunda de câteva degete în pământ. 

Probabil ca prefectul urmarea printr-o vizieră ce se 
întâmpla afară, din moment ce se auzi un nou hohot de râs. 
Benvenuto îşi lua picioarele la spinare pentru a nu se lasa 
ispitit să-şi sfărâme capul de poarta aceea blestemată. 

O porni glonţ spre palatul Etampes. 

Situaţia nu era chiar aşa disperată dacă, neputândsa-l vadă 
pe Ascanio, ar fi reuşit cel puţin să dea ochi cu Colombe. 
Poate ca Ascanio, într-o clipa în care dragostea îl îmbia la 
mărturisiri, îi încredinţase logodnicii sale secretul pe care 
nu voise să i-l dezvăluie meşterului sau. 

Totul merse struna la început; poarta palatului era 
deschisă, străbătu curtea şi pătrunse în vestibul, unde se 
afla un lacheu voinic muiat în fireturi, o huidumă de om, lat 
în spate de patru picioare şi înalt de şase picioare 

— Cine sunteţi dumneavoastră? Îl întreba el pe orfaurar, 
măsurându-l din creştet până-n tălpi. 

În orice altă împrejurare, Benvenuto ar fi ripostai la o privire 
atât de impertinenţa prin cine ştie ce răbufnire năprasnică, 
aşa cum îi stătea în fire, dar trebuia să vorbească neapărat 
cu 


Colombe, trebuia să-l salveze pe Ascanio; se stăpâni deci. 


— Sunt Benvenuto Cellini, orfaurarul florentin 
— Răspunse el. 

— Şi ce doriţi? 

— S-o văd pe domnişoara Colombe. 

— Domnişoara Colombe nu poate fi văzută. 
— Şi de ce nu poate fi văzută? 


— Pentru ca tatăl său, jupân d:Estourville, prefectul Pasului, 
a încredinţat-o doamnei ducese d:Etampes, ca s-o vegheze. 
— Bine, dar eu sunt un prieten. 

— Un motiv mai mult pentru a da de bănuit. 

— Când îţi spun ca trebuie neapărat s-o văd - stărui 
Benvenuto, simțind cum îl încinge mânia. 

— Şi eu vă spun ca n-o veţi vedea - răspunse lacheul. 

— Atunci măcar ducesa d:Etampes poate fi văzută 

— Nici doamna ducesa şi nici domnişoara Colombe. 

— Nici chiar de mine, care sunt orfaurarul doamnei. 

— De dumneavoastră mai puţin decât de oricine. 

— Înseamnă deci ca s-a dat ordin să nu fiu primit?! exclamă 
Benvenuto. 

— Întocmai - răspunse valetul - aţi ghicit. 

— Numai ca, vezi tu, iubitule, eu sunt un om cam sucit - îi 
spuse la rândul său Benvenuto Cellini, cu acel râs 
înfricoşător ce prevestea de obicei o dezlănţuire furtunoasă 
- şi ca totdeauna reuşesc să pătrund acolo unde nu sunt 
lăsat să intru. 

— Şi cum faceţi, vă rog, sunteţi bun să-mi spuneţi şi mie? 
— Când văd o uşă şi un caraghios ca tine în fată ei, de 
pilda... 


— Atunci? întreba lacheul. 

— Atunci - îl lămuri Benvenuto, îndeplinind pe loc ceea ce 
spunea - îl dau peste cap pe caraghios şi sparg uşa, 

În aceeaşi clipa, cu o lovitură de pumn îl făcea pe lacheu să 
zboare câtcolo şi cu o lovitură de picior dădea uşa de 
perete. 

— Ajutor! strigă lacheul. Ajutor! 

Strigătul disperat al nefericitului era de prisos; trecând din 
vestibul în anticameră, Benvenuto se trezi faţă-n fată cu 
şase valeţi care păreau anume puşi acolo ca să-l întâmpine. 
Îşi dădu seama atunci ca ducesa d'Etampes fusese 
înştiinţată despre înapoierea lui, drept care luase din vreme 
toate măsurile trebuincioase. 

În orice altă împrejurare, înarmat cum era cu pumnalul şi cu 
spadă, Benvenuto ar fi tăbărât asupra slugilor şi cât ai bate 
din palme n-ar fi avut ce alege din ele, dar asemenea 
tevatura în palatul favoritei monarhului ar fi putut avea 
consecinţe dezastruoase. Pentru a doua oară, împotriva 
obiceiului sau, raţiunea se dovedi mai puternică decât 
mânia; încredinţat ca în orice caz va putea să pătrundă la 
rege, a cărui uşă, precum se ştie, îi era deschisă la orice 
oră, vâri la loc spada trasa pe jumătate din teacă, făcu 
calea întoarsa şi, oprindu-se aproape la fiecare pas, ca un 
leu care bate în retragere, străbătu agale vestibulul, apoi, 
după vestibul, curtea şi se îndrepta spre Luvru. 


De astă dată, Benvenuto îşi recăpătase aerul său liniştit 
dintotdeauna şi mersul tacticos, dar liniştea sa era 
înşelătoare: picături mari de sudoare îi îmbrobonau fruntea 
şi o crâncena mânie începea să dospească în el, făcându-l 
să se frământe cu atât mai dureros, cu cât se străduia mai 
straşnic să şi-o stăpânească. Într-adevăr, nimic nu putea fi 


mai supărător pentru o fire aprigă ca a lui decât zăbava 
inutilă, decât piedica meschină a unei uşi trântite în nas, 
decât mojicia unui lacheu obraznic. Nu poate să existe 
disperare mai cumplită pentru oamenii puternici ca el care 
sunt în stare să-şi supună cugetul decât atunci când se 
izbesc fără rost de un obstacol material. Benvenuto ar fi dat 
zece ani din viaţă pentru ca, în momentul acela, cineva să-l 
lovească din întâmplare cu cotul şi, mergând pe strada, 
ridică din când în când capul, sfredelindu-i pe trecători cu o 
privire fioroasă, ca şi când le-ar fi spus: „la să vedem, se 
afla cumva printre voi vreun biet amărât, satul de viaţă? În 
cazul acesta să vină la mine ca şi-a găsit omul! 

Un sfert de oră mai târziu, Benvenuto intra în palatul Luvru 
şi, oprindu-se în sala pajilor, ceru să vorbesc neîntârziat cu 
maiestatea sa. Voia să-i povestească lui Francisc | tot ce se 
întâmplase, să ceară sprijinul majestăţii sale şi, dacă nu 
putea dobândi împuternicirea de a-scoate din închisoare pe 
Ascanio, să-l roage de a fi de acord măcar cu permisiunea 
de a-l vedea; pe drum se gândise necontenit la ceea ce 
trebuia să-i spună regelui, şi cum Benvenuto se mândrea a 
fi înzestrat cu darul vorbirii, se simţea dinainte pe deplin 
mulţumit de micul discurs pe care-l ticluise. Într-adevăr, 
frământările prin care trecuse, veştile năprasnice care 
picaseră peste ei din senin, jignirile îndurate, piedicile pe 
care nu reuşise a le birui, toate acestea laolaltă făcuseră să 
se încingă sângele în vinele irascibilului artist: îi zvâcneau 
tâmplele, inima îi bătea să se spargă şi-i tremurau mâinile. 


Un neastâmpăr mistuitor, care nici el nu ştia cum se 
stârnise, îi sporea îndoit vlaga trupească şi sufletească, aşa 
cum se întâmpla uneori să trăieşti într-un singur minut o 
întreaga viaţă. 


În această stare de spirit se afla Benvenuto în momentul în 
care, adresându-se unui paj, ceru îngăduinţa de a intra la 
rege. 

— Regele nu primeşte - îi răspunse tânărul. 

— Nu mă recunoşti?! Întreba Benvenuto, mirat. 

— Ba da, dimpotrivă, vă recunosc foarte bine. 

— Mă numesc Benvenuto Cellini. Şi maiestatea să mă 
primeşte la orice oră. 

— Tocmai pentru ca vă numiţi Benvenuto Cellini - răspunse 
pajul - nu puteţi intra. 

Benvenuto rămase împietrit de uimire. 

— A, dumneavoastră sunteţi, domnule de Termes? continuă 
tânărul, întâmpinându-l pe un curtean care sosise o dată cu 
orfaurarul. Poftiţi, poftiţi, domnule conte de la Faye; poftiţi, 
domnule marchiz des Preş! 


— Şi eu? Eu ce fac?! exclamă Benvenutos îngălbenindu-se 
de furie. 

— Dumneavoastră? Întorcându-se la palat acum zece 
minute, regele a spus: „Dacă neobrăzatul acela de florentin 
vrea cumva să intre la mine, să ştie ca nu doresc să-l văd şi 
să fie povăţuit să se astâmpere, dacă n-are chef să facă o 
comparaţie între închisoarea Châtelet şi fortăreața 
Sunt:Angelo. 

— Răbdare, suflete, răbdare! Murmură Benvenuto Cellini 
printre dinţi - fiindcă, pe legea mea, nu mi s-a întâmplat 
încă până acum ca un rege să mă lase să aştept! Vaticanul 
se poate măsura, cred, cu palatul Luvru, şi Leon al X-lea cu 
Francisc |, şi totuşi niciodată nu mi-a fost dat să aştept la 
porţile Vaticanului şi nici la uşa lui Leon al X-lea; dar ştiu ce 
trebuie să fie la mijloc: da, regele se afla adineauri la 
doamna d:Etampes, regele a ieşit acum câteva clipe din 


palatul iubitei sale, care, de bună seama, l-a asmuţit 
împotriva mea. 

Asta e, cu siguranţă; răbdare deci pentru Ascanio! Răbdare 
pentru Colombe! 

Dar, cu toată lăudabila lui hotărâre de a-şi păstra cumpătul, 
Benvenuto se văzu silit să se sprijine de o coloană; i se 
pusese o piatră pe inima şi simţea ca i se taie picioarele. 
Acest ultim afront făcea să sângereze nu numai mândria 
lui, ci în acelaşi timp prietenia să. Sufletul său plin de 
amărăciune şi disperare, buzele, ochii săi, mâinile 
încleştate mărturiseau violent suferinţa să. 


Totuşi, după un moment, îşi veni în fire, îşi scutură capul, 
dându-şi pe spate părul ce-i căzuse pe frunte, şi ieşi cu paşi 
apăsaţi şi hotărâți. Toţi cei care se aflau de fată se uitară în 
urma lui, pătrunşi de respect. 

Faptul ca Benvenuto reuşise să-şi păstreze o înfăţişare 
liniştită se datora neobişnuitei sale puteri de a-şi stăpâni 
propria fire, fiindcă, în realitate era mai năuc şi mai 
descumpănit decât un cerb încolţit. Rătăci câtva timp pe 
străzi, fără a şti încotro merge, fără să vadă nimic altceva 
în fată ochilor decât o pâcla. Fără să audă nimic altceva 
decât vuietul sângelui în urechi, întrebându-se într-o doară 
în sinea lui, aşa cum se întâmpla când eşti beat, dacă 
dormea sau era eu adevărat treaz. Pentru a treia oară de 
un ceas încoace era alungat. Lui, Benvenuto, favoritul 
prinților, papilor şi regilor, pentru a treia oară în ziua aceea 
i se trântea uşa-n nas, lui, tocmai lui, în fată căruia toate 
uşile se deschideau larg, numai la auzul paşilor săi. ŞI 
totuşi, în pofida întreitului afront pe care-l suferise, nu avea 
dreptul să se lase prididit de mânie - era dator să-şi 
ascundă roşeaţa şi să-şi înăbuşe ruşinea, până ce va fi 


reuşit să-i salveze pe Colombe şi pe Ascanio. Avea impresia 
ca lumea care trecea pe lângă el nepăsătoare, tacticoasa 
ori grăbită, îi citea pe frunte întreita ocara pe care o 
îndurase. Fu poate singurul moment din viaţa lui când acest 
suflet nobil pe nedrept înjosit se îndoi de sine. Cu toate 
acestea, după ce cutreiera aşa străzile, la întâmplare, 
orbeşte, rătăcind fără ţintă, se dezmetici în fine şi ridică 
fruntea; descurajarea îl părăsi şi-l cuprinse iar înfrigurarea. 


— N-are a face - rosti el în gura mare, într-atât era de 
frământat de gândurile sale, într-atât trupul său era mistuit 
de văpaia sufletului - n-are a face, oricât ar încerca să-l 
calce în picioare pe om, nu vor reuşi niciodată să strivească 
artistul. Hai dăltuitorule, fă-i să se căiască de faptele lor, 
admirându-ţi opera; hai, Jupiter, dovedeşte ca mai eşti încă 
nu numai regele zeilor, dar şi stăpânul oamenilor! 

Spunând aceste cuvinte, mânat parcă de un îndemn mai 
puternic decât voinţa lui, Benvenuto întinse din nou pasul la 
drum îndreptându-se spre Tournelles. Era fosta reşedinţa 
regală, în care mai locuia încă bătrânul conetabil Anne de 
Montmorency. 

Vijeliosul Benvenuto trebui să-şi aştepte rândul timp de o 
oră până să poată pătrunde la ministrul-soldat al lui 
Francisc |. Pe care-l asalta o droaie de curteni şi de 
solicitatori; în fine, fu poftit să intre în camera conetabilului. 
Anne de Montmorency era un bărbat înalt de stat, prea 
puţin gârbovit de ani, rece, înţepat şi scortos, cu o privire 
pătrunzătoare şi scump la vorbă; tot timpul bodogănea şi 
nimeni nu-l văzuse vreodată în toane bune. Pentru el ar fi 
fost o adevărată umilinţa să-l surprindă cineva râzând. Cum 
fusese oare în stare să se împace cu bătrânul acesta ursuz 
cu fermecătorul şi îndatoritorul monarh ce cârmuia pe 


vremea aceea Franta? lată o ciudăţenie ce nu-şi poate găsi 
explicaţia decât în legea contrastelor: Francisc | avea darul 
de a-i face pe cei cărora le refuza vreo favoare să plece de 
la el întotdeauna mulţumiţi; pe când conetabilul nu ştiu 
cum făcea ca, ori de câte ori îndeplinea cererile cuiva, 
solicitatorul pleca furios. De o destoinicie destul de 
mediocră, de altminteri, conetabilul reuşise să câştige 
încrederea regelui prin rigiditatea lui ostăşească şi prin 
solemnitatea să despotică. 


În momentul în care Benvenuto intra înăuntru, tocmai se 
plimba de la un capăt la celălalt al încăperii, potrivit 
obiceiului sau. La salutul lui Cellini se mulţumi să răspundă 
printr-un semn din cap; pe urmă, oprindu-se brusc şi 
pironind asupra sa privirea-i sfredelitoare, îl întreba: 

— Cine eşti dumneata? 

— Benvenuto Cellini. 

— Şi cu ce te îndeletniceşti? 

— Sunt orfaurarul regelui - răspunse artistul, mirat ca 
primul răspuns nu-l scutise de cea de-a doua întrebare. 

— A, da, adevărat - mormăi conetabilul. Acum te recunosc; 
ei, ia spune ce doreşti, ce-ai vrea sami ceri, dragul meu? 
Să-ţi fac vreo comandă? Dacă te-ai bizuit pe aşa ceva, ţi-ai 
pierdut vremea de pomană, e mai bine s-o ştii din capul 
locului. Pe onoarea mea! Zău dacă pot să pricep mânia asta 
a artelor ce a început să se răspândească peste tot în zilele 
noastre, S-ar zice că-i o molimă de care s-a molipsit toată 
lumea, afară de mine. Nu, n-am nici în din nici în mâneca, 
meştere orfaurar, cu sculptura, mă-nţelegi? Adresează-te 
deci altora şi să auzim de bine! Benvenuto făcu o mişcare. 
O, Doamne, nu trebuie să-ţi faci sânge rău din pricina asta; 
ai să găseşti destui curteni care vor să-l maimuţărească pe 


rege şi destul nepricepuţi care ţin să treacă drept 
cunoscători. Cât despre mine, asculta bine ce-ţi spun: mă 
mulţumesc să-mi văd de meseria mea, care este aceea de 
a purta războaie şi din punctul meu de vedere, mă-nţelegi? 
O ţărancă zdravăna care-mi toarnă la fiecare nouă luni câte 
un plod, adică un soldat, face de o sută de ori mai mult 
decât un sculptor prost care-şi pierde vremea meşterind cu 
duiumul nişte haidamaci de bronz din pricina cărora se 
scumpesc mereu tunurile. 


—  Monseniore - spuse Benvenuto, după ce ascultase 
această lungă erezie, cu o răbdare de care el însuşi se 
minuna - monseniore, lucrul despre care am venit să vă 
vorbesc nu are nimic de-a face cu arta, ci cu onoarea. 

— Aşa! În cazul acesta, se schimbă socoteala. Ce pofteşti 
de la mine? Spune repede! 

— Vă amintiţi, poate, monseniore, ca într-o zi maiestatea sa 
mi-a spus de fată cu domnia voastră ca în ziua în care îi voi 
aduce statuia lui Jupiter turnata în bronz îmi va acorda orice 
favoare i-aş cere şi ca se bizuia pe domnia voastră, 
monsenioare, şi pe cancelarul Poyet, să-i reamintiţi înalta 
să promisiune în cazul cârd s-ar fi întâmplat s-o uite 


— Mi-amintesc. Da. Şi? 

— Ei bine. Monseniore, se apropie clipa în care vă voi ruga 
din tot sufletul să vă amintiţi de această împrejurare în 
numele regelui. Vă veţi aminti, nu-i aşa? 

— Asta voiai să-mi ceri. Domnule?! Exclamă conetabilul. 
Pentru aşa ceva ţi-ai permis să mă deranjezi: încât să mă 
rogi să fac ceea ce e de datoria mea să fac? 

— Monseniore! 


— Asta se numeşte impertinenta, domnule orfaurar! 
Conetabilul Anne de Montmorency, dacă vrei să ştii, n-are 
nevoie să-i atragă atenţia cineva pentru a fi om cinstit. 
Regele mi-a spus să ţin minte în locul său, lucru pe care ar 
trebui să-l facă mai des, să nu-i fie cu supărare; ei bine, am 
să ţin minte, chiar dacă s-ar întâmpla să nu-i vină la 
îndemâna. S-auzim de bine, meştere Cellini. Mai sunt şi alţii 
care aşteaptă! 

Spunând acestea, conetabilul îi întoarse spatele lui 
Benvenuto şi făcu semn să intre alt solicitator. 

La rândul său, Benvenuto îl salută pe conetabil, al cărui fel 
de a vorbi, repezit şi pe şleau, nu era făcut să-i displacă şi, 
stăpânit de aceeaşi 


înfrigurare şi mânat de acelaşi gând mistuitor, se grăbi să 
se înfăţişeze cancelarului Poyet, care locuia destul de 
aproape, la poarta Saint-Antoine. 

Fată de Anne de Montmorency, veşnic ursuz, veşnic ferecat 
într-un fel de armură din cap până în picioare, cancelarul 
Poyet reprezenta cel mai desăvârşit contrast fizic şi moral. 
Cancelarul era politicos, fin, abil, înfofolit în blănuri, 
scufundat parcă într-un maldăr de hermină; nu i se vedea 
decât tigva pleşuva şi căruntă, o pereche de ochi 
neastâmpăraţi şi inteligenţi, buzele subţiri şi o mâna albă. 
Avea un caracter tot atât de cinstit poate ca şi conetabilul, 
doar mai puţin nepărtinitor. 

Şi de astă dată Benvenuto fu nevoit să aştepte o jumătate 
de oră. Devenise însa de nerecunoscut, începuse a se 
obişnui să aştepte. 

— Monseniore - spuse el, când fu primit în cele din urmă - 
am venit să vă reamintesc o promisiune pe care suveranul 


mi-a făcut-o de fată cu domnia voastră, luându-vă nu numai 
ca martor, dar şi chezaş. 

— Ştiu ce vrei să spui, jupâne Benvenuto - îi taie cuvântul 
Poyet - şi sunt gata, dacă doreşti, să-i reamintesc oricând 
maiestăţii această promisiune; dar trebuie să-ţi spun de la 
bun început ca, din punct de vedere juridic, nu ai niciun 
drept, deoarece un legământ făcut într-o doară şi lăsat la 
bunul dumitale plac nu are nicio valoare în fată tribunalelor 
şi, în orice caz, nu poate avea puterea legală a unui act 
scris. În consecință, dacă regele se întâmpla să-ți 
împlinească rugămintea, o va face doar din bunăvoință şi 
pentru a-şi respecta cuvântul de gentilom. 


— Nici nu doresc altceva, monseniore - spuse Benvenuto - 
tot ce vă rog e numai să îndepliniţi la timpul şi locul potrivit 
sarcina pe care suveranul vi-a încredinţat-o, lăsând ca 
bunăvoința maiestăţii sale să facă restul. 

— Perfect! încuviinţă Poyet. Dacă-i vorba numai de atât, 
dragă domnule, te rog să mă crezi ca sunt la dispoziţia 
dumitale. 

Benvenuto se despărţi de cancelar cu sufletul mai împăcat, 
dar cu sângele clocotindu-i încă în vine şi cu mâinile 
înfrigurate. Gândurile sale  înfierbântate de atâtea 
frământări, afronturi şi învolburări mânioase, silite să se 
înfrâneze atâta vreme, se revărsau acum în deplină 
libertate; spaţiul şi timpul nu mai existau pentru cugetul pe 
care îl cotropiseră şi, în timp ce Benvenuto se întorcea 
acasă cu paşi mari, vedea ca într-o luminoasă nălucire 
chipul Stefanei, locuinţa lui del Moro, castelul Sunt-Angelo 
şi grădina Colombei. Simţea în acelaşi timp în el nişte puteri 
supraomeneşti şi i se părea ca trăieşte dincolo de graniţele 
acestei lumi. 


Era încă stăpânit de această ciudată exaltare în momentul 
în care intra pe poarta palatului Nesle. 
Toţi ucenicii îl aşteptau, aşa cum le poruncise. 


— Turnam statuia lui Jupiter, băieţi! Toţi la turnat! 

Strigă el încă din prag şi se năpusti ca o furtună în atelier. 
— Să trăieşti, meştere! Spuse Jacques Aubry. Care intrase 
fredonând vesel, în urma lui Benvenuto Cellini. 

Oare nu m-ai văzut şi nici nu m-ai auzit până acum? De 
cinci minute mă tot ţin după dumneata pe chei şi te strig; 
mergeai atât de repede ca mi-a ieşit sufletul Dar ce aveţi cu 
toţii de sunteţi aşa încruntaţi ca nişte judecători? 

— La turnat! Strigă din nou Benvenuto, fără a se învrednici 
să-i răspundă lui Jacques Aubry, pe care totuşi îl zărise cu 
coada ochiului şi-l auzise cu o ureche. La turnat; acu-i acu! 
Vom izbuti oare, milostive Doamne? 

— Ah, dragai meu - continuă el în fraze întretăiate, 
adresându-se când lui Aubry, când tovarăşilor săi de lucru - 
eh, draga Jacques, ce veste cumplită mi-a fost dat să aflu la 
întoarcere şi cum au ştiut să profite de lipsa mea! 

— Dar ce-i cu dumneata, meştere? întreba Aubry, sincer 
îngrijorat de înfrigurarea lui Cellini şi de adânca mâhnire 
zugrăvită pe chipurile ucenicilor. 

— Aveţi grijă, băieţi, să aduceţi lemne uscate de brad. 

Ştiţi doar ca de şase luni încoace am tot strâns lemne de 
foc. Ce să am, draga Jacques: am ca Ascanio al meu e 
închis la Châtelet; am ca mândreţea aceea de fată, 
Colombe, fiica prefectului, de care Ascanio, cum bine ştii, 
era îndrăgostit, se afla acum în mâinile ducesei d:Etempes, 
duşmanca ei; au descoperit-o în statuia lui Marte. Unde o 
ascunsesem. Dar o să-i salvăm pe amândoi. Ei, ei, unde te 


duci, Hermann? Lemnele nu sunt în pivniţă, ci afară, în stiva 
din curte. 


— Ascanio e arestat! se minuna Aubry. Şi Colombe răpită! 

— Da, da, cine ştie ce iscoada mârşavă îi va fi pândit, bieţii 
copii, şi va fi dat în vileag o taină pe care ţi-am ascuns-o 
chiar şi dumitale, draga Jacques. Dar dacă am să pun 
vreodată mâna pe ea! ... La turnat, băieţi, la turnat! Dar 
asta nu-i tot. Regele nu mai vrea să mă vadă, închipuieşte- 
ţi, când până mai deunăzi mă numea prietenul său! Să mai 
crezi în prietenia oamenilor! E adevărat ca regii nu sunt 
oameni: sunt regi. Aşa ca degeaba m-am dus la Luvru, 
fiindcă n-am putut să răzbesc până la el, n-am putut nici 
măcar să-i spun un cuvânt, Nu-i nimic, statuia o să 
vorbească în locul meu. Aşezaţi tiparul, prieteni, nu trebuie 
să pierdem niciun moment. Femeia aceea care caută să se 
răzbune acum pe biata Colombe! Nemernicul de prefect, 
care mă ia peste picior! Gealatul care-l schingiuieşte pe 
Ascanio! O, de-ai ştii ce cumplite vedenii am avut azi, draga 
Jacques! Te rog să mă crezi c-aş da zece ani din viaţa celui 
care ar putea să pătrundă până la bietul întemnițat, să stea 
de vorbă cu el şi să-mi împărtăşească apoi secretul cu 
ajutorul căruia aş putea s-o îngenunchez pe trufaşa aceea 
de ducesă; fiindcă Ascanio cunoaşte un secret care are 
această putere, mă draga Jacques, şi pe care, suflet nobil 
cum e, n-a vrut cu niciun chip să mi-l dezvăluie până acum! 
Dar nu-i nimic, fii pe pace, Ştefană, nu-ți face griji din 
pricina feciorului tău, am să lupt pentru el până la ultima 
suflare şi, fie ce-o fi, tot am să-l scap! Da, da, am să-l scap! 
Ah, unde-i mişelul care ne-a vândut, să-l sugrum cu mâinile 
mele! Numai de mi-ar fi dat să mai trăiesc măcar trei zile 
încă, Ştefană! Tare mă tem ca focul ce mă încinge o să-mi 


mistuie viaţa. O, dacă s-ar întâmpla cumva să mor fără să fi 
putut termina statuia lui Jupiter?! La turnat, băieţi, la 
turnat! 


Încă de la primele cuvinte rostite de Benvenuto Cellini, 
Jacques Aubry se făcuse galben ca ceară, bănuind ca el era 
pricina întregii nenorociri. Pe măsură ce Benvenuto i se 
destăinuia, bănuiala se transformase în certitudine. În 
momentul acela cine ştie ce plan i se va fi înfiripat pesemne 
în minte, fiindcă se făcu nevăzut pe nesimţite, în timp ce 
orfaurarul alerga înfrigurat spre turnătorie, însoţit de calfele 
sale şi strigând ca scos din minţi: 

— La turnat, băieţi, la turnat! 


XXXI DESPRE PIEDICILE ÎNTÂMPINATE 

DE UN OM CINSTIT CARE VREA SA 

INTRE LA ÎNCHISOARE Bietul Jacques Aubry ieşise plouat din 
palatul Nesle nu mai încăpea nicio îndoiala ca el era cel 
care, fără să vrea, trădase secretul lui Ascanio. Dar cine să 
fi fost oare cel care-l vânduse pe el însuşi? Cu siguranţă ca 
nu putea fi seniorul acela de ispravă pe care nici măcar nu 
ştia cum îl cheamă; un gentilom, ce mai încolo încoace! Mai 
curând puşlamaua aceea de Henriet, dacă nu va fi fost 
cumva Robin, sau poate Charlot, sau poate Guillaume; fapt 
e ca povestise întâmplarea la o duzină de prieteni apropiaţi 
şi nu-i venea prea uşor acum să-l descopere pe vinovat; dar 
n-are a face! Primul, veritabilul şi unicul trădător era el 
însumi, Jacques; iscoada mârşavă asupra căreia Benvenuto 
arunca toată vina era el. În loc să fi încuiat cu trei lacate, în 
inima sa, secretul unui prieten, secret pe care-l descoperire 
printr-o întâmplare, nu găsise altceva mai bun de făcut 
decât să-l trâmbiţeze în stânga şi în dreapta, pricinuind cu 


limba lui afurisita nenorocirea lui Ascanio, pe care-l iubea 
ca pe un frate. Jacques îşi smulgea părul din cap, Jacques 
se bătea cu pumnii în piept, Jacques se terfelea singur, 
împovărându-se cu cele mai amarnice ocări, şi nu găsea 
injurii destul de sângeroase pentru a înfiera cum se cuvine 
purtarea lui josnică. 


Remuşcările îl chinuiau atât de cumplit, aducându-l într-un 
asemenea hal de disperare, încât pentru prima oară în viaţa 
lui, poate, Jacques Aubry începu să cugete. La urma urmei, 
chiar dacă nu i-ar mai fi rămas un singur fir de păr în cap, 
chiar dacă şi-ar fi învineţit tot pieptul, chiar dacă şi-ar fi 
făcut conştiinţa harcea-parcea. Tot nu-i putea fi de folos cu 
nimic lui Ascanio: trebuia cu orice preţ să îndrepte răul pe 
care-l săvârşise, în loc să-şi piardă vremea vaicarinduse. 

Din ceea ce-i spusese Benvenuto, cinstitului Jacques îi 
rămăseseră în minte aceste cuvinte: „Aş da zece ani din 
viaţa celui care ar putea să pătrundă până la bietul 
întemnițat, să stea de vorbă cu el şi să-mi împărtăşească 
apoi secretul cu ajutorul căruia aş putea s-o îngenunche pe 
trufaşa aceea de ducesă. Şi, aşa cum am arătat mai 
înainte, împotriva obiceiului sau, Jacques începuse a 
cugeta, iar concluzia la care ajunse în urma acestor 
cugetări fu aceea ca trebuie cu orice chip să pătrundă în 
fortăreaţa Châtelet. În momentul în care avea să se vadă 
înăuntru, cumnecum, va şti el până la urmă să dea de 
Ascanio, numai ca Benvenuto încercase zadarnic să intre în 
închisoare ca simplu vizitator şi, fireşte, lui Jacques Aubry 
nici măcar nu i-ar fi trecut prin cap gândul temerar de a 
încerca din nou un lucru pe care meşterul nu izbutise să-l 
ducă la bun sfârşit. Dar dacă era cu neputinţă să pătrunzi 
înăuntru ca simplu vizitator, nimic nu putea fi mai uşor, cel 


puţin aşa îşi închipuia secretarul de cancelarie, decât să 
ajungi acolo ca deţinui; ca atare va intra în închisoare în 
această calitate şi, după ce va fi dat ochi cu Ascanio, după 
ce Ascanio îi va fi destăinuit tot, după ce nu va mai avea 
nimic de făcut la Châtelet, îşi va lua frumuşel tălpăşiţa şi se 
va duce întins la Benvenuto Cellini, înarmat cu secretul 
izbăvitor, nu ca să-i ceară cei zece ani din viaţa pe care se 
oferise să-i dea, ci ca să-i mărturisească păcatul şi să-l 
roage de iertare. 


Încântat de bogăţia propriei sale imaginaţii şi mândru de 
imensitatea  devotamentului său, porni, aşadar, spre 
Châtelet. 

— la să vedem - chibzuia în sinea lui Jacques Aubry, 
îndreptându-se cu paşi apăsaţi spre închisoarea care 
devenise ţinta tuturor năzuinţelor sale - ia să vedem, ca să 
nu călcăm cumva din nou în străchini, să vedem cum stăm 
şi care-i situaţia, ceea ce nu e chiar aşa uşor, dat fiind ca 
tărăşenia asta mi se pare tot aşa de încâlcita ca şi firul 
iubitei mele Gervaise atunci când îmi dă să ţin sculul şi eu 
vreau s-o sărut. Aşadar, să luăm lucrurile de la început, 
rând pe rând. Ascanio, va să zică, era îndrăgostit de 
Colombe, fiica prefectului, bine. Cum însa prefectul îşi 
pusese în gând s-o mărite cu contele d:Orbec, Ascanio a 
răpit-o, foarte bine; pe urmă, după ce a răpit-o, neştiind ce 
să facă cu dulcea copilă, a ascuns-o în capul zeului Marte, 
optime. Ascunzătoarea era, n-am ce zice, excepţională, şi 
trebuia să vină un dobitoc ca mine, în sfârşit, să trecem 
peste asta: o să vedem noi ce şi cum mai târziu. Atunci, pe 
cât se pare, în urma palavragelilor mele, prefectul a reuşit 
să pună din nou mâna pe fată, iar pe Ascanio i-a băgat la 
închisoare. Ca să vezi ce bestie am fost! Da, numai ca de 


aici încolo iţele încep să se încurce. Ce cauta, bunăoară, 
ducesa d:Estampes în toată istoria asta? Nu poate s-o 
înghită pe Colombe, pe care toată lumea o iubeşte. Şi de 
ce, mă rog? A, da, acum m-am lămurit. Anumite aluzii 
răutăcioase ale calfelor, fâstâceala lui Ascanio de câte ori 
venea vorba despre ducesa... doamna d:Etampes, de bună 
seama, a pus ochii pe Ascanio şi, bineînţeles, o urăşte pe 
rivala ei. Jacques, puiule, afla ca eşti un nemernic şi 
jumătate, dar în acelaşi timp eşti şi un băiat foc de isteţ. 
Mai e vorba; numai ca, vezi, cum se face ca Ascanio o are 
la mâna pe ducesă? Şi de unde până unde a intrat regele în 
toată dandanaua asta împreuna cu o oarecare Ştefană? Şi 
de ce Benvenuto îl tot pomeneşte mereu pe Jupiter şi-l tot 
roagă să-l ajute, ceea ce mi se pare totuşi o erezie din 
partea unui catolic? Naiba să mă ia dacă pricep o iotă! Dar 
nu e neapărată nevoie să pricep, în celula lui Ascanio se 
afla cheia întregului mister: totul e numai să-i fac să mă 
bage în celulă. O să văd eu după aceea cum o să mă 
descurc! 


Spunând aceste cuvinte, Jacques Aubry, care ajunsese între 
timp la capătul drumului sau, bătu din răsputeri în poarta 
închisorii. O clipa mai apoi se deschise ferestruica şi o voce 
sâsâita îl întreba ce doreşte; era vocea temnicerului. 

— Doresc o celulă în închisoarea dumneavoastră răspunse 
Aubry, cu un glas lugubru. 

— O celulă?! Se miră temnicerul. 

— Da, o celulă, cea mai întunecoasa şi cea mai adânca; şi 
aşa încă ar fi prea frumoasă pentru mine. 

— De ce?: 

— Fiindcă sunt un criminal fioros. 

— Dar ce crima ai săvârşit dumneata? 


— Adevărat: ce crimă am săvârşit? se întreba Jacques, care 
nu avusese încă vreme să se gândească la o crimă mai 
acătării; pe urmă, cum în pofida laudelor pe care şi le 
adusese singur puţin mai înainte, prezenta de spirit nu era 
însuşirea lui cea mai strălucită, repeta: Ce crimă? 

— Da. Ce crimă? Stărui temnicerul. 

— la ghiceşte! spuse Jacques, pe urmă, adăugind pentru 
sine: Nea cutare asta trebuie să se priceapă mai bine decât 
mine la crime, o să-mi înşire acum un pomelnic întreg şi o 
să pot alege atunci care-mi convine. 

— Ai omorât pe cineva? întreba temnicerul. 

— Ei, asta el protestă studentul, a cărui conştiinţa se 
zbârlea numai la gândul c-ar putea să treacă drept un 
ucigaş. la seama, amice, drept cine mă iei? 


— Ai furat? continuă temnicerul. 
— Să fur? Ei, na-ţi-o, atât ar mai lipsi! 
— Dar ce-ai făcut atunci? exclamă temnicerul, 


scos din răbdări Nu ajunge să te dai drept criminal, trebuie 
să mărturiseşti şi ce crima ai săvârşit. 

— Dacă-ţi spun ca sunt un nelegiuit, ca sunt un nemernic, 
c-ar trebui să fiu tras pe roata, c-ar trebui să fiu atârnat în 
ştreang! 

— Dar crima? Care-i crima? întreba imperturbabil 
temnicerul. 

— Crima? Ei bine. O, dacă vrei să ştii, am trădat un prieten. 
— Asta nu-i o crimă - spuse gealatul. Bună seara! 

Şi închise oblonul. 

— Nu-i o crimă asta? Nu-i o crimă? Dar atunci ce e? 

Jacques Aubry apucă din nou ciocanul cu amândouă mâinile 
şi începu să bată şi mai vârtos. 


N-are ce căuta la Châtelet. 

— Ce mai e şi asta, ce s-a întâmplat? se auzi dinăuntrul 
închisorii glasul unui al treilea care se amesteca la rândul 
său în discuţie. 

— E un nebun care ţine morţiş să intre la Châtelet— 
răspunse temnicerul. 

— Păi dacă-i nebun, se ducă la azil. 


— La azil, se cutremura Jacques Aubry luândusi picioarele la 
spinare. La azil! Piei, drace! N-am nevoie de niciun azil. Eu 
vreau să intru la închisoare, nu la azil! De altminteri, după 
câte ştiu, numai milogii şi calicii sunt băgaţi la azil, nu 
oamenii înstăriți ca mine, care au în buzunar treizeci de 
băncute bătute pe muchie. La azil! Auzi, nepricopsitul de 
temnicer, să zică el ca nu-i o crimă să-ţi trădezi un prieten! 
Va să zică pentru a avea cinstea de a intra; a închisoare 
trebuie neapărat să fi omorât ori să fi jefuit pe cineva. Dar, 
mă gândesc... nu s-ar putut oare să fi sedus vreo fată? Nu e 
ceva care să-vizeze onoarea? Da, dar ce fată? Gervaise 
poate? 

Cu toate ca era atât de frământat, studentul începu să râdă 
eu pofta. Ei, şi, la urma urmei - spuse el - chiar dacă n-a 
fost aşa, ar fi putut foarte bine să fie. Bravo, bravo! Am 
descoperit în line şi crima: am sedus-o pe Gervaise. 

Şi Jacques Aubry o luă la goană spre casa tinerei j 
lucrătoare, urca într-un suflet cele şaizeci de trepte ce 
duceau spre camera ei şi, dintr-un salt, fu în mijlocul 
încăperii în care, într-un cochet neglijeu, ţinând în mâna un 
fier de călcat, fermecătoarea cusătoreasa îşi dichisea 
salurile de dantelă. 

— Ah! Făcu Gervaise, dând un țipăt uşor şi drăgălaş. Ah, 
domnule, cum m-ai speriat! 


— Scumpa Gervaise, scumpa Gervaise - strigă Jacques 
Aubry, apropiindu-se de iubita lui cu braţele deschise - 
scapă-mă, inimioara mea! 

— O clipa, te rog, o clipa! spuse Gervaise, slujindu-se de 
fierul de călcat ca de o pavăză. Ce pofteşti domnule, haida- 
de? sunt trei zile de când nu ţi-am mai văzut ochii. 

— Am greşit, Gervaise, sunt un nenorocit. Dar cea mai bună 
dovadă ca te iubesc e faptul ca, în nenorocirea mea, la tine 
am dat fugă mai întâi. Scapă-mă, Gervaise, îţi repet. 

— Da, înţeleg, ţi-ai băut iarăşi minţile în cine ştie ce 
cârciuma şi, ca de obicei, ai sărit la bătaie. Eşti urmărit, vor 
să le bage la închisoare şi ai venit acum. La biata Gervaise 
s-o rogi să te ascundă. Du-te la închisoare, domnule, du-te 
la închisoare şi lasă-mă în pace! 

— Tocmai asta vreau şi eu, Gervaise, puicoto, să mă duc la 
închisoare, dar netrebnicii ăia nu vor. să mă primească. 

— Doamne sfinte, Jacques. Spuse fată, cu un gest plin de 
compătimire. Nu cumva ai înnebunit? 

— Vezi, aşa au zis şi ei ca sunt nebun şi au vrut să mă 
trimită la azil, când eu vreau neapărat să intru la Châtelet! 
— Vrei să intri la Châtelet? Dar ce să cauţi acolo, Aubry? 
Nici nu ştii ce închisoare cumplită e Châtelet. Se spune ca, 
odată intrat acolo, poţi să aştepţi mult şi bine să-ţi dea 
drumul. 

— Trebuie totuşi să intru; trebuie, dacă-ţi spun! se 
încăpăţâna studentul. Numai aşa pot să-l scap. 

— Pe cine să scapi? 


— Să-l scap pe Ascanio. 
— Care Ascanio? Băiatul acela frumos, elevul prietenului 
dumitale Benvenuto? 


— El însuşi, Gervaise. E închis acum la Châtelet şi numai din 
vina mea. 

— Sfinte Dumnezeule! 

— De aceea - continuă Jacques - trebuie să mă duc şi eu 
după el. Trebuie neapărat să-l scap. 

— Şi de ce l-au închis la Châtelet? 

— Fiindcă iubea pe fiica prefectului şi fiindcă a sedus-o. 

— Bietul băiat! Cum se poate, oamenii sunt închişi pentru 
aşa ceva? 

— Precum vezi, Gervaise. Acum îţi dai seama: Ascanio ţinea 
ascundă, iar eu, descoperind ascunzătoarea, ca un zevzec 
ce sunt, ca o secătură, ca un ticălos, n-am găsit altceva mai 
bun de făcut decât să spun treaba asta la toată lumea. 

— Afară de mine! protestă Gervaise. Păi se putea? Aşa eşti 
dumneata! 

— Cum, nu ţi-am spus, Gervaise? 

— N-ai suflat un cuvânt. Cu alţii eşti limbut, numai cu mine 
nu. Vii aici numai ca să mă strângi în braţe, să bei şi să 
dormi: niciodată ca să stăm de vorbă. Afla, domnule, ca 
femeilor le place să vorbească. 

— Păi noi ce facem în clipa de fată, Gervaise, porumbiţo? se 
miră Jacques. Pare-mi-se ca vorbim. 


— Da, fiindcă ai nevoie de mine - E adevărat ca ai putea să- 
mi faci un mare serviciu. 

— Ce serviciu? 

— Ai putea să spui bunăoară ca te-am sedus. 

— Păi chiar aşa ai şi făcut, puşlama, m-ai sedus! 

— Eu! Exclamă Jacques Aubry, uluit. Eu, Gervaise, eu te-am 
sedus?! 


— Chiar aşa, ăsta-i cuvântul: m-ai sedus, domnule, m-ai 
sedus fără nicio ruşine, cu vorbele dumitale dulci. Cu 
făgăduieli mincinoase. 

— Cu vorbele mele dulci, cu făgăduieli mincinoase? 

— Da, nu-mi spuneai dumneata ca sunt cea mai frumoasă 
fată din cartierul Saint-Germaindes-Pres? 

— Sunt gata să ţi-o spun şi azi. 

— Nu spuneai dumneata ca, dacă nu te iubesc, ai să te 
prăpădeşti de dorul meu? 

— Eşti sigură ca ţi-am spus aşa ceva? Curios, nu-mi 
amintesc. 

— În timp ce, dimpotrivă, dacă am să te iubesc, ai să te 
însori cu mine? 

— Gervaise, aşa ceva n-am spus. Pun mâna-n foc! 

— Ai spus-o, domnule. 

— Niciodată, niciodată, niciodată, Gervaise. Taică-meu m-a 
pus să fac un legământ, ca Amilcar pe fiul său Hanibal. 


— Ce legământ? 

— M-a pus să jur c-am să mor burlac, la fel ca dânsul. 

— Oh! Suspină Gervaise, chemând lacrimile în sprijinul 
cuvintelor sale, cu acea miraculoasă uşurinţa cu care 
femeile sunt în stare să plângă în orice clipa. Ah, aşa sunt 
toţi când e vorba de făgăduieli, nu se scumpesc nici odată 
şi, pe urmă, după ce biata fată a fost sedusă, nu-şi mai 
amintesc de nimic. De-aia, uite, am să jur la rândul meu ca 
n-am să mai cad în vecii vecilor în capcană. 

— Şi foarte bine ai să faci, Gervaise - încuviinţă studentul. 
— Când te gândeşti - exclamă micuța cusătoreasa - ca, 
exista legi pentru tâlhari, pentru găinari şi pentru borfaşi şi 
ca nu exista niciun fel de pedeapsa pentru secăturile care 
sucesc capul bietelor fete! 


— Ba există, Gervaise - spuse Jacques Aubry. 

— Există?! Se miră Gervaise. 

— Fireşte, de vreme ce, după cum vezi, sărmanul Ascanio a 
fost închis la Châtelet pentru ca a sedus-o pe Colombe. 

— Şi bine i-au făcut - răspunse Gervaise, căreia pierderea 
cinstei sale nu i se păruse niciodată atât de dureroasă ca 
începând din clipa în care fusese pe deplin încredinţată ca 
Jacques Aubry nu se va învrednici în veci să-i dea numele 
sau ca să spele ruşinea, Da, bine i-au făcut şi tare-aş vrea 
să te văd împreuna cu dumnealui la Châtelet. 


— O, Doamne, păi nici eu nu vreau altceva! Exclamă 
studentul. Şi, aşa cum ţi-am spus, Gervaise, inimioara mea, 
mă bizui pe tine ca să mă ajuţi. 

— Te bizui pe mine? 

— Da. 

— Îţi arde de glumă, inima haină! 

— Nu glumesc de loc, Gervaise. Uite. Dacă ai avea oare 
curaj... 

— Ce curaj? 

— Să mă învinuieşti în fată judecătorului. 

— Pentru ce? 

— Pentru ca te-am sedus; n-ai să îndrăzneşti nici odată. 

— Cum să nu îndrăznesc! Izbucni Gervaise, indignată. Să nu 
îndrăznesc eu să spun adevărul?! 


— Gândeşte-te ca trebuie să juri, Gervaise. 
— Am să jur. 

— Ai să juri ca eu te-am sedus, eu? 

— Da, da, de o sută de ori da. 

— Atunci e perfect! Se bucura studentul 


închipuieşte-ţi ca mi-a fost teamă. Un jurământ totuşi e un 
lucru serios. 

— Da, da, sunt gata să jur ori când şi să te trimit la 
Châtelet, domnule. 

— Bine! 

— Unde ai să te întâlneşti cu Ascanio al dumitale 


— Minunat! 

— Şi o să aveţi tot timpul să vă căiţi împreuna. 

— Nici nu doresc altceva. 

— Unde-i judecătorul de instrucţie? 

— La palatul justiţiei. 

— Mă duc la el chiar acum. 

— Să mergem împreuna, Gervaise. 

— Da, împreuna; aşa o să-ţi primeşti pe loc pedeapsa 

— la-mă de braţ, Gervaise - spuse studentul. 

— Haidem, domnule, spuse micuța cusătoreasa. 

Şi amândoi se îndreptară spre palatul justiţiei, cu aerul cu 
care ieşeau de obicei duminica să se plimbe la Pre-aux- 
Cleres ori pe dâmbul Montmartre. 

Totuşi, pe măsură ce se apropiau de templul zeiţei Temis, 
cum numea în termeni poetici Jacques Aubry monumentul 
cu pricina, Gervaise începea să încetinească în chip simţitor 
pasul; ajungând la picioarele scării, şovăi un pic înainte de 
a pune piciorul pe prima treaptă; în sfârşit, la uşa 
judecătorului i setaiara de tot picioarele, şi studentul o simţi 
lăsându-se cu toată greutatea pe braţul sau. 

— Ce s-a întâmplat, Gervaise? o întreba el. [i-a pierit 
curajul? 

— Nu - răspunse Gervaise - dar te cam strânge în spate 
când trebuie să dai ochi cu un judecător. 


— Fugi încolo, e şi el un om ca toţi oamenii! 

— Da, dar va trebui să-i povestesc nişte nerozii. 

— Nu-i nimic, ai să i le povesteşti. 

— Va trebui să jur. 

— Ai să juri. 

— Jacques - întrebi Gervaise - eşti întradevar sigur ca m-ai 
sedus? 

— Mai încape vorbă! Fireşte ca da - răspunse Jacques. De 
altminteri, nu-mi împuiai chiar tu urechile mai adineauri? 

— Ai dreptate, dar, curios, în clipa asta am impresia ca nu 
mai văd lucrurile chiar aşa cum le vedeam adineauri. 

— Ei, asta el spuse Jacques. Ai început acum să dai înapoi; 
ştiam eu ca aşa o să se întâmple. 

— Atunci Jacques, dragule hai acasă. 

— Gervaise, Gervaise ~— o dojeni studentul - parcă altfel 
ne-am înţeles amândoi. 

— Jacques, n-am să-ţi mai scot ochii niciodată, n-am să-ţi 
mai pomenesc de nimic. Te-am iubit fiindcă mi-ai plăcut şi 
gata. 

— Ei uite - spuse studentul - tocmai de asta mi-era teamă; 
dar acum e prea târziu. 

— Cum, prea târziu? 

— De vreme ce ai venit până aici ca să mă tragi la 
răspundere, ai s-o faci. 

— Niciodată, Jacques, niciodată; nu-i adevărat ca m-ai 
sedus, Jacques, eu te-am ademenit. 

— Ei, bravo, ştii că-mi placi! exclamă studentul. 

— De altminteri - adaugă Gervaise, plecând ochii - o fată 
nu poate fi sedusa decât o singură dată în viaţă. 

— Cum o singură dată? 

— Da, atunci când iubeşti pentru prima oară. 


— Bine, dar parcă mi-ai dat să înţeleg ca n-ai mai iubit 
niciodată. 

— Jacques. Du-mă acasă. 

— A, nu, asta nu! Răbufni Jacques, scos din sărite nu numai 
de încăpăţânarea fetei, dar şi de motivul pe care se 
întemeia. Nu, nu şi nu! Şi bătu în uşa judecătorului 

— Ce faci? Se sperie Gervaise. 

— Vezi bine doar: bat la uşă. 

— Intră! Strigă dinăuntru o voce fârnâita. 

— Nu vreau să intru - spuse Gervaise, străduindu-se din 
răsputeri să-şi desprindă braţul de cel al studentului. Nu 
intru, zău nu! 

— Intră! Repeta pentru a doua oară aceeaşi voce pe un ton 
mai apăsat. 

— Jacques, să ştii ca ţip, chem într-ajutor - ameninţă 
Gervaise. 

— Dar intră odată, spuse pentru a treia oară vocea, de astă 
dată ceva mai aproape şi, în aceeaşi clipa, uşa se deschise. 
— Ce e, ce doriţi? întreba un bărbat înalt şi uscăţiv, 
îmbrăcat în negru, la vederea căruia Gervaise începu să 
tremure varga. 

— Domnişoara - spuse Jacques Aubry - vrea să depună o 
plângere împotriva unui derbedeu care a sedus-o şi o 
împinse pe Gervaise în încăperea întunecoasa, murdară, 
respingătoare, un fel de anticameră, din care se intra în 
biroul judecătorului, în acelaşi moment uşa se închise la loc 
ca împinsa de un resort. 


Gervaise dădu un țipăt uşor, jumătate de frică, jumătate de 
uimire, şi se aşeză sau, mai bine zis, se lasa să cadă pe un 
scaun fără spătar lipit de perete. 


La rândul său, Jacques, de teamă ca fată să nu-l cheme 
înapoi sau să nu fugă după el, o luă la picior pe nişte 
coridoare cunoscute numai de studenţi, de jurişti şi de 
avocaţi, până ce ieşi în curtea bisericii Sainte-Chapelle, pe 
urmă se îndrepta ceva mai liniştit spre podul Saint-Michel, 
pe care trebuia neapărat să treacă Gervaise pentru a se 
întoarce acasă. 

După o jumătate de ora o văzu, în sfârşit, apărând. 

— Ei, cum a fost? întreba Jacques, alergând în întâmpinarea 
ei. 

— Păcatele mele! se tângui Gervaise. Ce minciună 
gogonată m-ai pus să spun; sper însa ca Dumnezeu mă va 
ierta, ţinând seama c-am făcut o cu gânduri bune. 

— Nu-i nimic, o iau asupra mea - o linişti Aubry. Zi, cum a 
fost? 

— Crezi ca mai ştiu ceva - răspunse Gervaise. Mi-era aşa de 
ruşine, ca abia îmi mai amintesc despre ce-am vorbit. Tot 
ce ştiu este ca domnul judecător mi-a pus tot felul de 
întrebări la care am răspuns când da, când nu; numai ca nu 
pot să-mi dau seama dacă am răspuns aşa cum trebuia. 

— Nefericită! exclamă Jacques Aubry. O să vedeţi ca până 
la urmă a luat vina asupra ei, zicând ca ea m-a sedus pe 
mine. 

— A, nu, nici chiar aşa! protestă Gervaise. 


— Cel puţin le-ai dat adresa mea, ca să-mi poată trimite o 
citaţie? întreba studentul. 

— Da - murmură Gervaise - le-am dat-o. 

— Atunci e bine - spuse Aubry - şi acum nu ne rămâne 
decât să sperăm ca bunul Dumnezeu o să facă ce mai e de 
făcut. 


Şi după ce o conduse pe Gervaise, dându-şi toată osteneala 
să-i aline remuşcările pricinuite de mărturia mincinoasă pe 
care fusese silită s-o depună, Jacques Aubry se întoarse 
acasă, plin de încredere în ajutorul proniei cereşti. 
Într-adevăr, fie ca pronia cerească va fi mijlocit acest lucru, 
fie ca totul se datora întâmplării, a doua zi dimineaţa 
Jacques Aubry găsi citaţia prin care i se punea în vedere să 
se înfăţişeze chiar în aceeaşi zi înaintea judecătorului. 
Citaţia împlinea cele mai fierbinţi dorinţe ale lui Jacques 
Aubry şi, cu toate astea, atât de cutremurătoare este 
autoritatea justiţiei, încât, citind-o, studentul simţi un fior 
şerpuindu-i prin vine. Dar, suntem datori s-o spunem, 
gândul că-l va vedea pe Ascanio şi dorinţa de a scăpa un 
prieten din încurcătura în care-l băgase alungară numai- 
decât din sufletul studentului nostru această uşoară 
slăbiciune. 

Citaţia menţiona ora prânzului şi cum nu erau decât 
ceasurile noua dimineaţă, se grăbi să se ducă la Gervaise, 
pe care o găsi tot atât de neliniştită ca şi în ajun. 

— Ce se aude? îl întreba ea. 


— Ce să se-audă - spuse Jacques Aubry triumfător, 
arătându-i hârtia acoperită de hieroglife pe care o ţinea în 
mâna. Uite! 

— Pentru ce oră? 

— Pentru ora douăsprezece. E tot ce-am putut desluşi. 

— Va să zică nu ştii de ce eşti învinuit? 

— Ca te-am sedus, Gervaise, inimioara mea. Cel puţin aşa 
cred. — Ţine minte ca dumneata mi-ai cerut s-o fac. 

— Dar bineînţeles, sunt gata chiar să semnez dinainte ca 
te-ai împotrivit din răsputeri. 


— Înseamnă deci ca n-o să-mi porţi pică pentru ca te-am 
ascultat? 

— Dimpotrivă, am să-ţi fiu în veci recunoscător. 

— Orice s-ar întâmpla? 

— Orice s-ar întâmpla. 

— De altminteri, tot ce-am spus acolo, am spus numai 
fiindcă am fost silită s-o fac. 

— Sigur ca da. 

— Şi dacă, zăpăcita cum eram, s-a întâmpla t să spun 
altceva decât voiam, ai să mă ierţi? 

— Nu numai ca te-aş ierta orice ai fi declarat, scumpă şi 
divină Gervaise, dar pot să te 


încredinţez ca eşti iertată chiar din momentul acesta. 

— Ah! suspină Gervaise. Ah, puşlama. Cu vorbe dintr-astea 
mi-ai sucit capul! 

De unde se poate vedea ca, într-adevăr. Gervaise fusese 
sedusă. 

Abia la douăsprezece fără un sfert Jacques Aubry îşi aduse 
aminte ca fusese citat pentru ora prânzului. Se despărţi de 
Gervaise şi, cum avea de făcut o bună bucată de drum, îşi 
lua picioarele la spinare, în clipa în care ciocănea la uşa 
judecătorului, tocmai pe auzea bătând de amiază. 

— Intră! Îi striga dinăuntru aceeaşi voce înfundata. 

De astă dată nu mai fu nevoie să fie poftit a doua oară căci 
Jacques Aubry şi intră, cu zâmbetul pe buze, cu nasul în 
vânt şi boneta pe o ureche, în camera în care se afla, 
lunganul îmbrăcat în negru. 

— Cum te cheamă? îl întreba acesta. 

— Jacques Aubry - răspunse studentul. 

— De meserie? 

— Secretar de cancelarie. 


— Şi cu ce te îndelnicesti? 

— Şed cu fetele. 

— Aha! Împotriva dumitale s-a depus o plângere, ieri, de 
catre... de catre... 

— De către Gervaise-Perrette Popinot 

— Bine, ia loc şi aşteaptă până îţi vine rândul. 

Cinci ori şase persoane, de aspect, de vârsta şi de sex 
diferit, aşteptau ca şi el şi, cum sosiseră mai devreme, 
intrară bineînţeles înaintea lui. Numai ca, după aceea 
unele, probabil cele împotriva cărora nu se găsiseră destule 
dovezi, ieşeau singure, pe când celelalte ieşeau însoţite fie 
de un ipistat, fie de doi jandarmi de la prefectura Jacques 
Aubry râvnea din ţoala inima norocul celor din urmă, care 
erau duse la Châtelet, unde dorea atât de mult să pătrundă 
la rândul său. 


În sfârşit fu strigat Jacques Aubry, student. 

Jaques Aubry sari numaidecât în picioare şi dădu buzna în 
biroul judecătorului, cu un aer atât de vesel, de parcă s-ar fi 
dus la cea mai atrăgătoare petrecere. 

În biroul judecătorului se aflau doi inşi: unul şi mai înalt, şi 
mai negru, şi mai slab, şi mai uscat decât cel din 
anticameră, lucru pe care. Cu cinci minute mai înainte, 
Jacques Aubry l-ar fi socotit imposibil: era grefierul; celălalt, 
scurt, şi gros, rotofei şi pântecos, cu ochi sprintari cu 
zâmbetul pe buze şi cu o figură joviala: era judecătorul. 
Zâmbetul lui se încrucişă cu al lui Aubry şi studentul fu gata 
să strângă mâna judecătorului, atât de mare era apatia pe 
care i-o inspira onorabilul magistrat. 

— He, he, he! ... făcu acesta, măsurându-l din ochi pe 
secretar. 

— Chiar aşa, jupâne, pe legea mea! răspunse studentul. 


— Ai într-adevăr o mutră de pehlivan - spuse magistratul. 
Hai, domnule ştrengar, ia un scaun şi asaza-te! 


Jacques Aubry lua un scaun, se aşeză picior peste picior şi 
începu să se legene bucuros. 

— Aşa! Zise judecătorul, frecându-şi mâinile. la să vedem, 
domnule grefier, să vedem depoziţia reclamantei. 

Grefierul se ridică şi, descriind prin aer o jumătate de cerc, 
cum era lung şi deşirat, ajunse cu mâna de partea cealaltă 
a mesei, de unde scoase dintr-un vraf de hârţoage dosarul 
privitor la Jacques Aubry. 

— Poftim! Spuse grefierul. 

— la să vedem, cine-i reclamantă? întreba judecătorul. 

— Gervaise-Perrette Popinot - răspunse grefierul. 

— Exact! Spuse studentul, încuviinţând din cap. Foarte 
exact. 

— Minoră - continuă grefierul - în vârsta de nouăsprezece 
ani. 

— Ei, minoră! Protestă Aubry. 

— După cum reiese din declaraţia să. 

— Biata Gervaise! Şopti printre dinţi Aubry. Avea dreptate 
să spună ca era atât de zăpăcită, încât nu-şi dădea seama 
ce spune; mie mi-a mărturisit ca are douăzeci şi doi. La 
urma urmei, fie şi nouăsprezece. 

— Aşadar - spuse judecătorul - aşadar, ştrengar, eşti 
învinuit de a fi sedus o fată minoră. 


He, he, he! 
— He, he, he! Făcu la rândul lui Aubry, împărtăşi ilaritatea 
anchetatorului. 


— Cu circumstanţe agravante - continuă grefierul tulburând 
cu glasul său  lătrător armonia vocilor vesele ale 
magistratului şi studentului. 

— Cu circumstanţe agravante - repetă judecătorul. 

— Ei, drăcie! exclamă Jacques Aubry. Aş fi nespus de 
încântat să cunosc şi eu circumstanţele agravante. 

— Dat fiind ca reclamanta rămăsese indiferenta timp de 
şase luni la toate rugăminţile şi la toate momelile 
învinuitului... 

— Şase luni?! Se minuna Jacques. Mă iertaţi, domnule 
grefier, dar trebuie să fie o greşeală. 

— Şase luni, domnule, e scris negru pe alb! Spuse omul în 
straie cernite, pe un ton ce nu îngăduia nicio tăgadă. 

— Bine, fie şi şase luni - răspunse Jacques Aubry - dar într- 
adevăr Gervaise avea dreptate să spună ca... 

— Numitul Jacques Aubry, exasperat de indiferentă sa, a 
amenintat-o... 

— Oho! Exclamă Jacques. 

— Oho! Repetă judecătorul. 

— Dar - continuă grefierul - numită Gervaise— Perrette 
Popinot nu şi-a pierdut cumpătul, înfruntându-l cu atâta 
curaj, încât, în cele din urmă, cutezătorul şi-a cerut iertare, 
mărturisindu-şi căinţa 


— Aaa! Făcu Aubry. 

— Aaa! Îl îngâna judecătorul. 

— Biata Gervaise! O compătimi studentul în sinea lui, dând 
din umeri. Unde i-o fi fost capul? 

— Dar - urma grefierul - căinţa lui era prefăcută, din 
nefericire, în nevinovăția şi neştiinţa ei, reclamanta s-a 
lăsat amăgita de această căinţa şi, într-o seară, în care a 
avut nesăbuinţa de a primi invitaţia învinuitului, care o 


poftise la o gustare, numitul Jacques Aubry a turnat în 
paharul ei cu apa... 

— Cu apa? ÎI întrerupse studentul. 

— Reclamanta a declarat ca în viaţa ei n-a pus în gură un 
strop de vin - preciză grefierul. Numitul Jacques Aubry a 
turnat în paharul ei cu apă o băutură ameţitoare. 

— Spuneţi-mi, vă rog, domnule grefier - izbucni secretarul - 
ce naiba citiţi acolo? 

— Declaraţia reclamantei. 

— Nu se poate! Protestă Jacques 

— Aşa scrie? întreba judecătorul 

— Aşa scrie - răspunse grefierul. 

— Citeşte mai departe. 

„De fapt - îşi spuse în sinea lui Jacques Aubry - cu cât au să 
mă scoată mai vinovat, cu atât e mai sigur c-am să mă pot 
întâlni cu Ascanio la Châtelet. Treacă de la mine şi 
ameţeală! 

— Citiţi mai departe, domnule grefier! Spuse 
Aubry 

— Va să zică recunoşti? 

— Recunosc - încuviinţă studentul. 

— Ah, cine-mi eşti, puşlama! Spuse judecătorul, 


râzând cu poftă şi frecându-şi mâinile. 

— Astfel ca - urma grefierul - biata Gervaise, nemaiavând 
judecata întreaga, i-a mărturisit în cele din urmă 
seducătorului sau că-l iubea. 

— la te uita! Se miră Jacques. 

— Halal de el, pişicherul i murmură judecătorul, căruia îi 
scăpărau ochişorii. 


— Bine, dar nu e nimic adevărat din toate astea! se revoltă 
Jacques Aubry. 

— Tăgăduieşti? 

— Ba bine ca nu. 

— Scrie - spuse judecătorul - ca învinuitul declară a nu se fi 
făcut vinovat de niciunul din faptele ce i se pun în sarcina. 
— Un moment, vă rog, un moment! ÎI opri studentul, 
chibzuind în sinea lui ca, dacă tăgăduia învinuirile ce i se 
aduceau, nu va mai fi trimis la închisoare. 

— Va să zică nu tăgăduieşti chiar totul în întregime? 

Întreba judecătorul. 

— Recunosc ca e era adevărat, dacă nu în forma, în orice 
caz în fond. 


— Păi din moment ce ai recunoscut ca i-ai dat o băutură 
ameţitoare - spuse judecătorul - poţi foarte bine să 
recunoşti şi restul. 


— La drept vorbind - căzu de acord Jacques - din moment 
ce am recunoscut băutura ameţitoare, recunosc, domnule 
grefier, recunosc ca zău - adăugă el pentru sine— avea 
dreptate Gervaise să spună ca... 

— Dar asta nu-i tot... — îi întrerupse grefierul. 

— Cum? Tot nu s-a terminat? 

— Crimă de care învinuitul s-a făcut vinovat fată de numită 
Gervaise a avut urmări nenorocite. Biata Gervaise a 
observat ca era însărcinată. 

— A, nu! protestă Jacques. Asta întrece orice măsură. 

— Tăgăduieşti paternitatea? Îl întreba magistratul. 

— Tăgăduiesc nu numai paternitatea, ci chiar şi sarcina. 


— Scrie - spuse judecatei ui - ca, de vreme ce învinuitul nu 
vrea să recunoască nu numai paternitatea, dar nici sarcina, 
se va face o anchetă în această privinţă. 

— Un moment, vă rog, un moment - interveni Aubry, 
dându-şi seama ca, în cazul când declaraţiile Gervaisei se 
dovedeau mincinoase, fie chiar numai într-un singur punct 
toate planurile sale se prăbuşeau - un moment, vă rog, 
Gervaise a declarat într-adevăr ceea ce domnul grefier a 
citit adineauri? 

— Cuvânt cu cuvânt - răspunse grefierul. 

— Dacă a declarat aşa - continuă Aubry — 


dacă a declarat... atunci... 

— Atunci? întreba judecătorul. 

— Atunci aşa trebuie să fie. 

— Scrie ca învinuitul se recunoaşte vinovat de toate 
capetele de acuzare. 

Grefierul se supuse, bineînţeles - socoti în sinea lui 
studentul - dacă Ascanio a căpătat opt zile de închisoare 
numai pentru ca i-a făcut curte Colombei, pe mine, care am 
amăgit-o pe Gervaise, care am îmbătat-o, care am sedus-o, 
au să mă încalte cu cel puţin trei luni de puşcărie. Dar ce 
era să fac, am vrut să fiu sigur că-mi ating scopul. De 
altminteri, nu pot decât s-o felicit pe Gervaise. A naibii! A 
ştiut să iasă basma curată; loana d:Arc nu-i ajunge, zău, 
nicipâna la călcâie! 

— Prin urmare - stărui magistratul - recunoşti toate faptele 
de care eşti învinuit? 

— Recunosc, jupâne - răspunse Jacques, fără a mai sta pe 
gânduri - recunosc; şi astea, şi altele, dacă mai doriţi. Sunt 
foarte vinovat, domnule judecător, de aceea vă rog să nu 
mă cruţaţi. 


— Puşlama neruşinată! Mormăi magistratul, cu tonul cu 
care într-o comedie, unchiul îi spune nepotului: „Ştii ce eşti, 
puşlama! 

După care îşi lasă în piept capul mare, rotund ca o bilă, 
buhăit şi purpuriu şi se cufunda în gânduri; pe urma după 
câteva minute de profundă chibzuinţă, spuse ridicând capul 
şi odată cu el, şi degetul arătător de la mâna dreapta: 


— Având în vedere... având în vedere, scrie, domnule 
grefier, având în vedere ca numitul Jacques Aubry declara 
ca a sedus pe fată Gervaise-Perrette Popinot prin făgăduieli 
înşelătoare şi prin mărturii mincinoase de dragoste, îl 
condamnam pe susnumitul Jacques Aubry la o amendă de 
douăzeci de băncute pariziene, să aibă grijă de copil, dacă 
e un prunc de parte bărbătească,. Şi să plătească 
cheltuielile de judecată. 

— Dar închisoarea? Sări cu gura Aubry. 

— Ce închisoare? întreba magistratul. 

— Păi, da, închisoarea. Nu mă condamnaţi la închisoare? 
Cum se poate? 

— Nu. 

— Nu mă trimiteţi atunci la Châtelet ca pe Ascanio? 

— Care Ascanio? Dar asta cine mai e? 

— Ascanio este unul din ucenicii meşterului Benvenuto 
Cellini. 

— Şi ce-a făcut ucenicul ăsta? 

— A sedus o fată. 

— Ce fată? 

— Pe domnişoara Colombe d:Estourville, fiica domnului 
prefect al Parisului. 

— Ei, şi? 


— Şi cred ca e o nedreptate, dat fiind ca am săvârşit 
amândoi aceeaşi infracţiune, să nu suferim aceeaşi 
pedeapsă. Cum vine asta: pe el îl trimiteţi la închisoare, iar 
pe mine mă condamnaţi la o amendă de douăzeci de 
băncute pariziene?! Înseamnă ca nu mai e dreptate pe 
lumea asta! 


— Dimpotrivă - răspunse magistratul - tocmai ca e o 
dreptate şi o dreptate în adevăratul înţeles al cuvântului: s- 
a hotărât aşa. 

— Cum adică? 

— Foarte simplu: exista pe lume onoare şi onoare, tinere 
ştrengar, onoarea unei domnişoare de neam se socoteşte 
ca trebuie plătită cu închisoare; onoarea unei mici 
cusătorese nu face decât douăzeci de băncute pariziene. 
Dacă ţineai cu tot dinadinsul să ajungi la Châtelet, trebuia 
să fi avut de-a face cu o ducesă şi atunci totul ar fi mers 
strună. 

— Dar e îngrozitor! E imoral! E strigător la cer! se revoltă 
studentul. 

— Dragul meu - spuse magistratul - plăteşte amendă şi 
mergi sănătos! 

— N-am să plătesc amendă şi nici n-am să plec. 

— Atunei am să chem doi arcaşi şi am să te trimit la 
închisoare până ce te vei învrednici să plăteşti. 

— Păi asta şi vreau! 

Judecătorul chema doi arcaşi. 

— Luaţi-l pe pehlivanul ăsta şi duceţi-l la Carmeliţi. 

— La Carmeliţi?! Exclamă Jacques. De ce nu la 

Châtelet? 


„— Pentru ca Châtelet nu este o închisoare pentru 
datornici, mă înţelegi, scumpule, pentru ca Châtelet este o 
fortăreață regală şi, ca să poţi intra acolo, trebuie să fi 
săvârşit cine ştie ce crima grozavă, în toată legea. La 
Châtelet! Stai tu, puişorule! O să-ţi dăm noi un Châtelet să-l 
ţii minte! 

— Un moment, vă rog, un moment - se răzgândi Jacques 
Aubry - un moment. 

— Ce este? 

— Dacă-i vorba să nu mă duceţi la Châtelet, atunci plătesc. 
— Dacă plăteşti, atunci nu mai e nimic de zis. Puteţi pleca, 
domnilor arcaşi, puteţi pleca, băiatul vrea să plătească. 

Cei doi soldaţi ieşiră, iar Jacques Aubry scoase din punga de 
la brâu douăzeci de băncute pariziene pe care le înşiră pe 
biroul magistratului. 

— Vezi dacă e suma exactă - spuse judecătorul. 

Grefierul se ridică în picioare şi, pentru a aduce la 
îndeplinire ordinul primit, se  încovoie în semicerc, 
cuprinzând în arcul descris de trupul său, ce părea să aibă 
darul a se lungi la nesfârşit, toată masa împreuna cu 
hârţoagele aflate deasupra ei; aşa cum şedea cocârjat, cu 
picioarele pe podele şi cu mâinile pe biroul magistratului, 
semăna cu un lugubru curcubeu. 

— Sumă e exactă - spuse el. 

— Eşti liber să pleci, tinere ştrengar - spuse judeca torul - 
mai sunt destui care aşteaptă să intre, justiţia nu-şi poate 
pierde vremea numai cu dumneata; hai, du-te! 


Jacques Aubry văzu ca nu mai era nimic de făcut şi plecă, 
din cale afară de abătut. 


XXXII 


ÎN CARE PERSOANA LUI 
JACQUES AUBRY IA PROPORTII EPICE 


— Mare comedie! bodogănea studentul, ieşind din palatul 
justiţiei şi apucând-o, fără să-şi dea seama încotro merge, 
spre podul Morilor, ce se sfârşea cam în dreptul închisorii 
Châtelet. Mare comedie, aş fi curios să ştiu ce o să zică 
Gervaise când o să afle ca onoarea ei a fost preţuită la 
douăzeci de băncute pariziene! O să spună desigur c-am 
dat drumul la gură, c-am îndrugat verzi şi uscate şi o să-mi 
scoată ochii. Dar ce văd? 

Ceea ce văzuse studentul era unul din pajii acelui prea- 
îndatoritor gentilom, căruia se obişnuise a-i încredința toate 
tainele sale şi pe care-l socotea cel mai duios prieten. 
Băiatul şedea rezemat de parapetul cheiului şi-şi făcea de 
lucru, jonglând cu nişte pietricele. 

— Pe cinstea mea! Spuse studentul. A picat tocmai la ţanc. 
Prietenul meu, pe care nu ştiu cum îl cheamă şi care pare 
să fie bine văzut la curte, va avea poate destulă trecere ca 
să mă bage la închisoare; pronia cerească mi l-a scos în 
cale pe pajul sau ca să-mi spună unde aş putea să dau de 
el, având în vedere ca nu-i cunosc nici numele, nici adresă. 
Şi-pentru a se folosi de ceea ce socotea a fi o atenţie 
delirata din partea proniei cereşti, Jacques Aubry se 
îndrepta spre tânărul paj, care, recunoscându-l la rândul 
său, culese rând pe rând, din zbor, cele trei pietricele într-o 
singură mâna şi, petrecându-şi piciorul drept peste cel 
stâng, rămase locului să-l aştepte pe student, cu aerul 
acela şmecher ce constituie trăsătura caracteristică a 
breslei din oare avea cinstea să facă parte. 


— Bună ziua, domnule paj! strigă Jacques Aubry de 
departe, în clipa în care i se păru ca băieţandrul putea să-l 
audă. 

— Bună ziua, jupâne student! Răspunse ştrengarul. Ce 
căutaţi prin partea locului? 

— Pe cinstea mea, ca să-ţi spun drept, căutam un lucru pe 
care cred ca l-am găsit de vreme ce am dat de dumneata; 
căutam adresa nepreţuitului meu prieten, contele... 
baronul... vicontele... adresa stăpânului dumitale. 

— Doriţi cumva să-l vedeţi? întreba pajul. 

— Chiar acum, dacă se poate. 

— Atunci aţi nimerit cum nu se poate mai bine, fiindcă a 
intrat adineauri la prefect. 

— La Châtelet? 

— Da şi în curând trebuie să iasă. 

— Ce fericit e ca poate intra oricând pofteşte! Aşa deci, îl 
cunoaşte bine pe jupânul Robert d:Estourville, bunul meu 
prieten vicontele... contele... baronul... 

— Vicontele... 


— Bunul meu prieten vicontele... de... spune-mi te rog - 
continuă Aubry, folosindu-se de prilej pentru a afla în sfârşit 
numele prietenului său - vicontele de... 

— Vicontele de Mar... 

— Ah! Exclamă studentul, nemailăsându-i răgaz pajului să 
termine, deoarece tocmai atunci cel aşteptat se ivise în 
poartă. Ah! Draga viconte, dumneata eşti! Bine c-ai venit, 
tocmai te căutam, te aşteptam. 

— Bună ziua - spuse Marmagne, care nu părea de fel 
încântat de această întâlnire. Bună ziua, dragul meu. Mi-ar 
fi făcut plăcere să stăm de vorbă un pic, dar, din păcate, 
sunt grăbit. Aşa ca, să ne vedem cu bine! 


— Un moment, te rog, un moment - stărui Jacques Aubry, 
agăţându-se de braţul prietenului său - un moment, ce 
naiba, doar n-ai să pleci chiar aşa. În primul rând vreau să- 
ţi cer un mare, un foarte mare serviciu. 

— Dumneata? 

— Da, eu; legea divină spune, după cum bine ştii, ca 
prietenii trebuie să se ajute între ei. 

— Prietenii? 

— Bineînţeles: nu eşti dumneata prietenul meu? Căci pe ce 
se bizuie prietenia? Pe încredere; iar eu am cea mai deplină 
încredere în dumneata: îţi povestesc toate păţaniile mele, 
ba chiar şi pe ale altora. 

— Şi ai avut vreodată ocazia să te căieşti? 


— Niciodată, cel puţin în privinţa dumitale; din păcate însa, 
nu toată lumea e ca dumneata. Exista în Paris un om pe 
care îl caut şi pe care cu ajutorul lui Dumnezeu am să-l 
găsesc într-o bună zi. 

— Dragul meu - îl întrerupse Marmagne, care bănuia, 
desigur, pe cine anume cauta Aubry - tiam spus ca sunt 
foarte grăbit. 

— Dar stai puțin., e vorba doar să-mi faci un serviciu... 

— Atunci spune repede. 

— Eşti bine văzut la curte, nu-i aşa? 

— Aşa spun prietenii mei. 

— Înseamnă deci ca te bucuri de oarecare trecere? 

— E un lucru de care duşmanii mei ar putea saşi dea seama 
la un moment dat. 

— Ei bine, dragă conte, dragă baroane.. Draga... 

— Viconte. 

— Ajută-mă să intru la Châtelet. 

— În ce calitate? 


— În calitate de deţinut, pur şi simplu. 

— În calitate de deţinut? Curios gust, pe legea mea. 

— Ce să fac, asta-i gustul meu. 

— Şi în ce scop să intri la Châtelet? îl iscodi Marmagne, 
bănuind ca năzuinţa studentului ascundea cine ştie ce nou 
secret, de pe urma căruia ar putea să tragă foloase. 

— Să fi fost altcineva în locul dumitale, nu i-aş fi spus, 
dragă prietene - răspunse Jacques - căci am învăţat pe 
pielea mea sau, mai bine zis. Pe pielea bietului Ascanio, ca 
e mai bine să-ţi păzeşti gura. Dar cu dumneata se schimbă 
socoteala. Ştii bine doar ca n-am niciun secret fată de 
domnia ta. 


— În cazul ăsta, spune repede. 

— Mă ajuţi să intru la Châtelet dacă-ţi spun? 

— Chiar acum, pe loc. 

— Ei bine, dragă prietene, închipuieşte-ţi ca am avut 
nesăbuinţa de a destăinui şi altora, nu numai dumitale, 
faptul c-am văzut o fată încântătoare ascunsă în capul 
zeului Marte. 

— Ei, şi? 

— Minţi sucite! Capete seci! Nu zici ca s-au apucat să 
trâmbiţeze povestea asta peste tot, până a ajuns la urechile 
prefectului; şi cum fiica lui tocmai dispăruse de acasă de 
câteva zile, prefectul s-a gândit ca s-ar fi putut să fie ea 
fată care îşi găsise acolo un adăpost Le-a dat de ştire lui 
d:Orbec şi ducesei d:Etampes şi împreuna au făcut o 
descindere la palatul Nesle, în timp ce Benvenuto Cellini se 
afla la Fontainebleau. Pe Colombe au dus-o pe sus, iar pe 
Ascanio l-au băgat la închisoare. 

— Ce vorbeşti! 


— Cum te văd şi cum mă vezi, iubitule. Şi cine crezi c-a pus 
la cale toate astea? Un oarecare viconte de Marmagne. 

— Dar - îi tăie vorba Marmagne, care începuse să se 
neliniştească, văzând ca numele lui revenea mereu pe 
buzele studentului - dar nu mi-ai spus ce nevoie ai 
dumneata să intri la Châtelet. 


— Nu înţelegi? 

— Nu. 

— L-au arestat pe Ascanio. 

— Da. 

— Şi l-au dus la Châtelet. 

— Bun. 

— Ceea ce ei nu ştiu însa, ceea ce nimeni nu ştie în afară 
de ducesa d:Etampes, Benvenuto şi cu mine, este faptul ca 
Ascanio are la mâna o anumită scrisoare, deţine un anumit 
secret care ar putea s-o ducă de râpa pe ducesă. Ei, acum 
înţelegi? 

— Da, parcă, un pic. Fii bun şi ajută-mă, iubite prietene! 

— Înţelegi, draga viconte - continuă Aubry, care începea 
să-şi dea tot mai mult ifose aristocratice - ca trebuie să 
intru la Châtelet şi să dau de Ascanio, ca să iau scrisoarea 
sau să-mi dezvăluie secretul, să ies apoi din închisoare, să-l 
caut pe Benvenuto şi, împreuna, să chibzuim cum şi în ce 
fel am putea face să izbândească nevinovăția Colombei şi 
dragostea lui Ascanio, lăsându-l mofluzi pe alde Marmagne, 
alde d:Orbec, pe prefect, pe ducesa d:Etampes cu toată 
şleahtă. 

— E un plan foarte iscusit - spuse Marmagne. Mulţumesc 
pentru încrederea pe care mi-o arăţi, dragul, meu student. 
Să ştii ca n-o să te căieşti. 


— Şi-mi făgăduieşti c-o să mă ajuţi? 

— Pentru ce? 

— Păi ca să intru la Châtelet, aşa cum te-am rugat. 

— Poţi să te bizui pe mine. 

— Chiar acum? 

— Aşteaptă-mă aici. 

— Unde sunt? 

— În acelaşi loc. 

— Şi dumneata unde te duci? 

— Să iau un mandat de arestare! 

— Ah, dragă prietene, scumpe baroane, iubite conte. 

Dar, ştii ceva. Poate c-ar trebui să-mi spui numele dumitale 
şi adresa în cazul când aş avea nevoie de dumneata. 

— La ce bun? Mă întorc îndată. 

— Da, vino cât mai repede; şi dacă s-ar întâmpla cumva să 
te întâlneşti pe drum cu, afurisitul acela de Marmagne, 
spane-i ca... 

— Ce anume? 

— Spune-i c-am făcut un legământ. 

— Ce legământ? 

— Să nu moară decât de mâna mea. 

— Rămâi cu bine - îi striga vicontele - rămâi cu bine, 
aşteaptă-mă acolo! 

— La revedere! Spuse Aubry. Nici vorbă ca teastept. Ah. 
Eşti un prieten adevărat dumneata, un om în care poţi avea 
deplină încredere şi tare aş vrea să ştiu, zau... 


— Rămâneţi cu bine, jupâne student - spuse pajul, care 
stătuse deoparte în timpul convorbirii de mai sus:şi care se 
pregătea acum să-şi urmeze stăpânul. 

— Mergi sănătos, drăguţule - spuse Aubry - dar, înainte de 
a pleca, aş avea o rugăminte. 


— Şi anume? 

— Cine este nobilul senior pe care ai cinstea sal slujeşti? 

— Cel cu care aţi stat de vorbă un sfert de ceas? 

— Da. 

— Şi căruia îi spuneaţi dragă prietene? 

— Da. 

— Şi chiar nu ştiţi cum îl cheamă? 

— Nu. 

— Bine, dare... 

— Un gentilom foarte cunoscut, nu-i aşa? 

— Bineînţeles. 

— Cu mare trecere? 

— După rege şi după doamna d:Etampes, el are pâinea şi 
cuțitul. 

— Asa... şi zici ca se numeşte? ... 

— Se numeşte vicontele., dar uite ca s-a întors şi mă 
cheamă. Mă iertati... 

— Vicontele de... 

— Vicontele de Marmagne. 

— Marmagne! Exclamă Aubry. Vicontele de Marmagne! 
Tânărul gentilom este vicontele de Marmagne?! 

— El Însuşi. 

— Marmagne?! Prietenul prefectului, al lui d:Orbes, al 
doamnei d:Etampes? 

— În carne şi oase. 

— Şi duşmanul lui Benvenuto Cellini. 

— Întocmai. 

— Ah! răbufni Aubry, căruia în momentul acela trecutul i se 
înfăţişa într-o  străfulgerare. Ah, acum înţeleg! Ah, 
Marmagne, Marmagne! Atunci, cum studentul era 
neînarmat, cu o mişcare iute ca gândul, apucă de plasele 


spada scurtă pe care o purta micul paj, o trase din teacă şi 
se năpusti pe urmele lui Marmagne, strigând: Stai! Stai! 

La primul strigăt, Marmagne întorsese capul, îngrijorat, şi 
când îl văzuse pe Aubry fugind după el cu spada în mâna, 
simţise ca fusese în fine descoperit. Nu-i rămâneau decât 
două lucruri de făcut: s-o rupă la fugă sau să-l aştepte, 
Marmagne nu era totuşi chiar atât de curajos ca să stea 
locului să-l aştepte, dar nici chiar atât de laş ca să-şi ia 
tălpăşiţa. Alese deci o cale de mijloc şi intră buzna într-o 
casă a cărei uşa era deschisă, sperând ca va putea s-o 
închidă după el; din nefericire pentru Marmagne însa, uşa 
era prinsă de perete cu un lanţ pe care nu reuşi să-l 
desfacă, astfel ca Aubry, care se afla la o mică distanţă în 
urma lui, ajunse acolo înainte de a fi apucat vicontele să 
urce scările. 

— Ah, Marmagne! Viconte blestemat! Iscoada afurisită! 
Hoţoman de secrete! Tu erai va să zică! În sfârşit, acum 
ştiu cine eşti, nu-mi mai scapi tu din mâna! În gardă, 
secătură, în gardă! 


— Domnule - răspunse Marmagne, încercând să-şi dea aere 
de mare senior - îţi închipui cumva ca vicontele de 
Marmagne îi face studentului Jacques Aubry cinstea de a 
încrucişa spada cu el? 

— Dacă vicontele de Marmagne nu binevoieşte să-i facă 
studentului Jacques Aubry cinstea de a încrucişa spada cu 
el, studentul Jacques Aubry va avea cinstea să străpungă 
cu spada să trupul vicontelui de Marmagne. 

Şi pentru a nu-i mai lasă nici cea mai mică îndoiala celui 
căruia îi era adresată această ameninţare, Aubry pironi 
vârful spadei sale în pieptul vicontelui şi, împungându-i 
vestă cu mâneci bufante, îl făcu să simtă ascuţişul lamei. 


— Ucigaşul începu să strige: Marmagne. Săriţi! Ajutor! 

— Strigă cât pofteşti! îi spuse Jacques. Până să vină cineva, 
ţi-a şi pierit graiul. Lucrul cel mai bun pe care-l ai de făcut, 
viconte, e să te aperi, crede-mă. Aşa ca, în gardă, viconte, 
în gardă! 

— Ei bine, fiindcă ţii cu tot dinadinsul - exclamă vicontele - 
aşteaptă puţin şi ai să vezi! 

Marmagne, precum aţi putut să vă daţi seama, nu era de 
felul său un om viteaz, dar, ca toţi gentilomii din acele 
vremuri de cavalerism, primise o educaţie ostăşeasca. Mai 
mult chiar, 


trecea drept un spadasin destul de iscusit. E 

adevărat ca, după câte se spunea, singurul efect al acestei 
reputaţii era mai curând acela de a-l scuti pe Marmagne de 
buclucurile în care ar fi putut să intre decât de a-l ajuta să 
descurce în chip fericit buclucurile în care se băgase. Nu e 
mai puţin adevărat însa ca, văzându-se atacat cu atâta 
înverşunare de Jacques, vicontele trase spada din teacă şi 
se puse în gardă după toate regulile artei. 

Dar dacă Marmagne era de o îndemânare unanim 
recunoscută de seniorii de la curte, Jacques Aubry, la rândul 
său, avea o dibăcie pe care nu i-o tăgăduia niciunul dintre 
studenţii de la Universitate şi nici unui dintre secretarii de 
cancelarie. Aşa încât, chiar de la prima lovitură, amândoi 
combatanții îşi dădură seama ca aveau de-a face cu un 
adversar serios: cu singura deosebire ca Marmagne totuşi 
avea asupra celuilalt un mare avantaj. Spada cu care era 
înarmat Aubry şi pe care o smulsese de la cingătoarea 
pajului se dovedea a fi cu şase degete mai scurtă decât 
aceea a vicontelui: ceea ce, dacă nu constituia un neajuns 


însemnat atunci când se afla în poziţie de apărare, îl punea 
într-o evidentă inferioritate când trebuia să atace. 
Într-adevăr, era de ajuns ca Marmagne, cu şase degete mai 
înalt decât studentul şi înarmat cu o spadă cu jumătate de 
picior mai lungă decât a acestuia, să îndrepte spre obrazul 
lui vârful lamei pentru a-l ţine la distanţa tot timpul, pe 
când Jacques Aubry, oricât de energic l-ar fi atacat la rândul 
său, oricâte fente ar fi făcut şi ori-cât ar fi fandat, nu putea 
să-l atingă pe Marmagne, care ieşea numaidecât din raza 
lui de acţiune, fără să fie nevoit a se retrage nici măcar cu 
un pas, mulţumindu-se doar să alăture piciorul drept de cel 
stâng. De aceea, de vreo două-trei ori în timpul luptei, în 
ciuda promptitudinii cu care erau parate loviturile, lungă 
spada a vicontelui atinsese pieptul studentului, în timp ce 
Jacques, oricât de mult ar fi fandat, nu reuşea să străpungă 
decât aerul. 

Aubry îşi dădu seama ca era pierdut dacă ar fi purtat mai 
departe lupta în felul acesta şi, pentru a nu-i lăsa răgaz 
adversarului său să întrezărească planul pe care-l ticluise, 
continua să-l atace. Şi să pareze loviturile lui cu mişcările 
obişnuite de fentă şi de parare, câştigând teren puţin câte 
puţin şi pe nesimţite: pe urmă, când socoti ca se afla destul 
de aproape de el, la un moment dai făcu în aşa fel ca să 
rămână descoperit ca din întâmplare. 

Observând un punct vulnerabil, Marmagne fandă brusc; 
Aubry, care se aştepta la această mişcare, pară în poziţia 
prima, apoi, folosindu-se de faptul ca spada adversarului se 
afla ridicată de două degete deasupra capului său, se 
strecura pe sub tăişul ei, făcând un salt şi fandând totodată 
cu asemenea dibăcie şi atât de năprasnic, încât mica spada 
a pajului se împlânta până la gardă în pieptul vicontelui. 


Marmagne scoase unul din acele ţipete ascuţite ce arata de 
obicei cât de gravă poate fi rana căpătată; pe urma lasă 
braţul în jos, se făcu galben la fată, scapa sabia din mâna şi 
căzu pe spate. 

În acelaşi moment, o patrulă atrasă de ţipetele lui 
Marmagne, de semnele pe care le făcea pajul şi de 
mulţimea ce începuse să se strângă la poarta sosi în pas 
alergător la fată locului, şi cum Aubry mai ţinea încă în 
mâna sabia plină de sânge, îl aresta. 

La început, Aubry încerca să se împotrivească, dar cum 
comandantul patrulei striga în gura mare: „Dezarmaţi-l pe 
netrebnicul ăsta şi duceţi-l la Châtelet, îşi vâri la loc spada 
în teacă. Şi urma jandarmii ce se îndreptau spre închisoarea 
râvnita cu atâta înfocare, admirând în sinea lui rânduielile 
proniei cereşti, care îi împlinea în acelaşi timp cele mai 
fierbinţi dorinţe ale sale: să se răzbune pe Marmagne şi să 
ajungă cât mai aproape de Ascanio. 

De astă dată nu mai făcură atâtea nazuri ca să-l primească 
în fortăreaţa regală; dat fiind însa ca deocamdată temniţă 
era ticsită de locatari, avu loc o discuţie între temnicer şi 
inspectorul închisorii pentru a vedea unde anume i s-ar 
putea da găzduire noului venit; în sfârşit, cele două 
simandicoase persoane părură a cădea de acord asupra 
acestei chestiuni, drept care temnicerul îi făcu semn lui 
Jacques Aubry să vină cu el, îl sili să coboare treizeci şi 
două de trepte, descuie o uşă, îl împinse într-o celulă cât se 
poate de întunecoasa şi încuie la loc uşa în urma lui, 


XXXIII DESPRE PIEDICILE ÎNTÂMPINATE 

DE UN OM CINSTIT CARE VREA SA IASA DIN ÎNCHISOARE 
Studentul rămase locului un moment, năucit de trecerea 
bruscă de la lumină la întuneric; unde se găsea oare? Habar 


n-avea. Era departe sau aproape de Ascanio? N-avea nici 
cea mai vagă idee. De-a lungul coridorului pe care-l 
străbătuse puţin mai înainte observase ca, în afară de uşa 
ce fusese descuiata pentru el, mai erau încă două uşi; până 
una alta însa, atinsese principalul său ţel: se afla sub 
acelaşi acoperiş cu prietenul lui. 

Totuşi, cum nu putea rămâne pironit locului o veşnicie şi 
cum la capătul celălalt al celulei, adică la o distanţă de vreo 
cincisprezece paşi, se zărea strecurându-se o rază de 
lumină printr-o răsuflătoare, întinse înainte piciorul cu 
băgare de seama, simțind instinctiv nevoia de a se îndrepta 
spre partea mai luminată a încăperii; dar, la cel de-al doilea 
pas pe care-l făcu, podeaua păru a-i fugi de sub picioare; 
cobori valvârtej vreo treipatru trepte şi, cum îşi luase vânt, 
poate ca ar fi ajuns să-şi sfărâme capul de perete dacă n-ar 
fi întâmpinat în cale un obstacol ce-l făcu să se 
poticnească. Aşa ca, până la urmă, Jacques Aubry se alese 
doar cu câteva vânătăi. 

Obstacolul care, fără să vrea îi făcuse studentului acest 
însemnat serviciu, gemu din rărunchi. 


— Îmi cer iertare - spuse Jacques, ridicânduse de jos şi 
scoţându-şi boneta din cap. Îmi cer iertare, căci am 
impresia ca am călcat pe cineva sau pe ceva, necuwviinţa pe 
care nu mi-aş fi permis-o în ruptul capului dacă aş fi putut 
vedea unde pun piciorul. 

— Ai călcat - se auzi un glas - pe ceea ce a fost timp de 
şaizeci de ani un om şi pe ceea ce în curând va fi pe veci un 
stârv. 

— Cu atât mai mult îmi pare rău atunci - spuse Jacques 
fiindcă le-am tulburat tocmai în momentul în care, 


pesemne, ca orice bun creştin, îţi încheia socotelile cu 
Dumnezeu. 

— Socotelile mele sunt de mult încheiate, jupâne student: 
am păcătuit ca un om, dar am pătimit ca un mucenic, şi 
nădăjduiesc ca Dumnezeu, cântărind greşelile şi suferinţele 
mele, va găsi ca povara suferințelor e mai mare decât cea a 
greşelilor. 

— Amin! rosti Aubry. E ceea ce-ţi doresc din toată inima. 
Dar dacă lucrul acesta nu te oboseşte prea tare în clipa de 
fată, dragul meu tovarăş de suferinţă, îmi îngădui să-ţi spun 
dragul meu deoarece bănuiesc ca nu-mi porţi nicio pică 
pentru păţania de adineauri, mulţumită căreia am avut 
prilejul să te cunosc; dacă lucrul acesta nu te oboseşte prea 
tare, zic, te-aş ruga să-mi spui şi mie în virtutea cărui har 
ceresc ai putut afla ca sunt student 

— Mi-am dat seama după îmbrăcămintea dumitale, mai 
ales, după călimara pe care o porţi atârnata de cingătoare, 
în locul în care de obicei un gentilom poarta pumnalul. 

— Zici ca ţi-ai dat scama după îmbrăcăminte şi după 
călimară? Asta-i bună! Scumpul meu tovarăş de suferinţă, 
parcă spuneai mai adineauri, dacă nu mă înşel, ca te 
pregăteşti să-ţi dai obştescul sfârşit? 

— Nădăjduiesc să fi ajuns, în fine, la capătul nenorocirilor 
mele; da, nădăjduiesc să închid ochii astăzi pe pământ 
pentru a mă trezi mâine dimineaţă în ceruri. 

— N-am nimic împotriva - răspunse Jacques - vreau numai 
să-ţi atrag atenţia ca situaţia în care te afli în clipa de fată 
nu este tocmai potrivită pentru a-ţi pierde timpul glumind. 
— Dar cine-ţi spune ca glumesc? îngâna muribundul, 
însoţindu-şi cuvintele de un oftat adânc. 


— Păi cum altfel? Zici ca m-ai recunoscut după 
îmbrăcăminte şi după călimara pe care o port la cingătoare, 
în timp ce eu, oricât aş căsca ochii, nu reuşesc nici măcar 
să-mi zăresc mâinile. 

— Se poate - răspunse întemniţatul - dar după ce vei fi stat 
cincisprezece ani în şir într-o carceră, ochii dumitale vor 
ajunge să vadă în beznă la fel de bine cum vedeau înainte 
la lumina zilei. 


— Mai bine să-mi plesnească ochii în cap şi să se ducă 
dracului decât să fac o asemenea ucenicie! Exclamă 
studentul. Cincisprezece ani, zici, ai stat cincisprezece am 
întemnițat? 

— Cincisprezece sau şaisprezece ani, poate mai mult, poate 
mai puţin; de o bună de vreme am încetat să mai număr 
zilele şi să mai fac socoteala timpului. 

— Se vede c-ai săvârşit cine ştie ce crima fioroasă, se 
cutremura studentul - de a trebuit să suferi o atât de 
crâncena pedeapsa? 

— Sunt nevinovat - răspunse osânditul. 

— Nevinovat! Se înspăimântă Jacques. Cum aşa? Ascultă, 
draga tovarăşe de suferinţă, ţi-am spus doar ca nu-i acum 
prilejul de glumit. 

— Şi eu ţi-am răspuns ca nu glumeam. 

— Dar şi mai puţin e prilejul de a minţi, având în vedere ca 
glumă nu e decât o ştrengarie poznaşa, care nu supăra pe 
nimeni, nici aici pe pământ şi nici în ceruri, în timp ce 
minciună este un păcat de moarte, ce pune în primejdie 
mântuirea sufletului. 

— N-am minţit în viaţa mea. 

— Eşti nevinovat şi cu toate astea ai stat cincisprezece ani 
în închisoare? 


— Cincisprezece ani, poate mai mult, poate mai puţin, după 
cum ţi-am spus. 

— Ce vorbeşti! Se înfiora Jacques. Când mă gândesc ca şi 
eu sunt vinovat! 

— Atunci Domnul să te aibă în pază, răspunse muribundul. 
— Cum adică, de ce să mă aibă în paza 

Dumnezeu? 

— Da, fiindcă vinovatul mai poate trage nădejde să fie 
iertat; nevinovatul niciodată! 

— Cuvintele dumitale sunt pline de tâlc, dragă prietene, dar 
ştii ca nu e câtuşi de puţin liniştitor ceea ce spui 
dumneata?! 

— Nu spun decât adevărul 

— La urma urmei - stărui Jacques - la urma urmei poate ai 
totuşi ceva, un păcat cât de mic pe conştiinţă, hai, fiindcă 
suntem între noi. Poţi sami mărturiseşti. 

Jacques. Care într-adevăr începuse a desluşi lucrurile pe 
întuneric, lua un scăunel, îl duse lângă culcuşul 
muribundului, descoperind un loc în care pereţii făceau un 
ungher, puse scăunelul acolo şi se aşeză cât putu mai 
comod în jilţul acela improvizat. 

— Văd ca taci, dragă prietene, pesemne ca n-ai încredere în 
mine. Şi te înţeleg foarte bine; cincisprezece ani de temniţă 
te-au făcut, desigur, bănuitor. Ei bine, dacă vrei să ştii, mă 
numesc Jacques Aubry, am douăzeci şi doi de ani, sunt 
student, după cum ai văzut - cel puţin aşa spui dumneata - 
şi, din anumite motive care mă privesc personal, am ţinut 
cu tot dinadinsul să intru în închisoare; mă aflu aici de zece 
minute; am avut cinstea de-a face cunoştinţă cu dumneata; 
asta-i toată povestea vieţii mele; şi acum ştii tot atât 
despre mine cât ştiu şi eu. Vorbeşte la rândul dumitale, 
draga tovarăşe de suferinţă, te-ascult. 


— lar eu - spuse întemniţatul - mă numesc Etienne 
Raymond. 

— Etienne Raymond - murmură studentul - n-an auzit 
niciodată numele acesta. 

— În primul rând - rosti cel ce-şi dăduse în vileag numele - 
dumneata erai un copil atunci când, din voinţa lui 
Dumnezeu, mi-a fost dat să pier din lumea celor vii. Pe 
urma ocupând un loc atât de neînsemnat şi făceam atât de 
puţină umbra pământului, încât nimeni n-a apucat să mă 
bage de scama lipsa mea. 

— Dar, la urma urmei, ce făceai? Cine erai dumneata? 

— Eram omul de încredere al conetabilului de Bourbon. 

— Aşa va să zică! Înseamnă deci ca ţi-ai trădat ţara şi 
acuma nu mă mai mir. 

— Nu, n-am vrut să-mi trădez stăpânul, asta e tot. 

— la stai, stai puţin: cum s-a întâmplat asta? 

— Mă aflam la Paris în palatul conetabilului, în timp ce 
acesta locuia la castelul său din Bourbon-l:Archambault. 
Într-o zi vine la mine căpitanul străjilor sale, cu o scrisoare 
din partea monseniorului. Scrisoarea îmi punea în vedere 
să înmânez pe loc aducătorului un pachet mic pecetluit, pe 
care trebuia să-l caut în camera de culcare a ducelui, la 
căpătâiul patului său, în fundul unui dulap. 


Am intrat împreuna cu căpitanul în odaie, m-am dus la 
căpătâiul patului, am deschis dulăpiorul, am găsit pachetul 
în locul unde mi se spusese şi l-am încredinţat solului, care 
a plecat numaidecât. Un ceas mai târziu, au venit de la 
Luvru nişte soldaţi sub comanda unui ofiţer care mi-au 
poruncit, la rândul lor, să le descui camera de culcare a 
ducelui şi să le arăt un dulăpior care trebuia să se afle la 


căpătâiul patului. M-am supus, ei au deschis dulăpiorul şi 
au scotocit înăuntru, dar de prisos: ceea ce căutau era 
pacheţelul pe care-l ridicase, puţin mai înainte, trimisul 
ducelui, 

— Mare drăcovenie! spuse Aubry, care începuse a lua parte 
cu cea mai mare însufleţire la întâmplările povestite de 
tovarăşul său de nenorocire. 

— Ofiţerul m-a ameninţat cu cele mai grele pedepse, la 
care cu n-am răspuns nimic altceva decât ca habar n- 
aveam ce anume voia de la mine; căci dacă aş fi mărturisit 
ca abia apucasem să înmânez pachetul unui trimis al 
ducelui, ar fi alergat după el şi în cel mai scurt timp l-ar fi 
ajuns din urmă. 

— Să fiu al naibii! Se minuna Aubry. Ai făcut un lucrucu cap 
site-ai purtat ca un vrednic şi credincios slujitor. 

— Ofiţerul m-a lăsat atunci în paza a două străji şi s-a întors 
la Luvru împreuna cu celelalte două. După o jumătate de 
ora a venit înapoi, cu ordinul de a fi dus la castelul Pierre- 
en-Scise, la Lyon; mi-au încătuşat picioarele în fiare, mi-au 
legat mâinile, m-au azvărlit într-un poştalion, au pus un 
soldat la dreapta şi altul la stânga. După cinci zile mă aflam 
sechestrat într-o închisoare care, trebuie să-ţi spun, nu era 
nici pe departe atât de întunecoasa şi de cumplită ca asta 
de aici; dar n-are a face, o închisoare, oricum ar fi, tot 
închisoare este şi, până la urmă, am ajuns să mă obişnuiesc 
şi cu asta, aşa cum m-am obişnuit şi cu celelalte. 


— Hm! Făcu Jacques Aubry. Asta înseamnă ca eşti un 
înţelept. 

— Au trecut aşa trei zile şi trei nopţi - urma Etienne 
Raymond. În sfârşit, în cea de-a patra noapte, un zgomot 
m-a trezit din somn; am deschis ochii; uşa celulei scârţaia 


din balamale; o femeie voalată intra înăuntru însoţită de 
temnicer; temnicerul puse o lampă pe masă şi, la un semn 
al musafirei mele nocturne, ieşi umil afară; atunci femeia se 
apropie de patul meu şi-şi ridică valul de pe fată: am dat un 
țipăt. 

— Ce vorbeşti? Dar cine era? Întreba Aubry, apropiindu-se 
brusc de povestitor. 

— Era Luiza de Savoia, nici mai mult nici mai puţin: Ducesa 
de Angouleme în persoană; mama suveranului şi regenta 
Franţei. 

— Mai să fie! Se miră Aubry. Şi ce cauta dumneaei la un 
pârlit ca dumneata? 


— Cauta pachetul pecetluit pe care-l încredinţasem solului 
trimis de duce şi în care se aflau scrisorile de dragoste pe 
care nesăbuită prinţesa le scrisese celui năpăstuit acum. 

— la te uita drăcie! şopti Jacques printre dinţi. Povestea 
asta seamănă al naibii de bine cu aceea a ducesei 
d-Etampes şi a lui Ascanio. 

— Din păcate, toate poveştile cu prințese nebune şi 
îndrăgostite seamănă între ele - răspunse întemniţatul, 
care părea să aibă auzul tot atât de ascuţit pe cât îi era de 
pătrunzătoare privirea - numai ca vai de sufletul celor mici 
care se întâmpla să fie amestecați în ele! 

— Un moment, un moment! Ce dracu tot îndrugi acolo, 
cobe? Întâmplarea face ca şi eu să fiu amestecat într-o 
poveste cu o prinţesă nebună şi îndrăgostită. 

— Păi, dacă-i aşa, poţi să-ţi ei rămas bun de la lumina zilei, 
rămas bun de la soare, rămas bun de la viaţă. 

— Du-te dracului cu prorocirile dumitale de pe lumea 
cealaltă! Ce vina am eu în toată tărăşenia asta? Nu de mine 
s-a îndrăgostit, ci de Ascanio. 


— Dar ce crezi ca de mine se îndrăgostise cineva? continuă 
deţinutul. De mine despre care nici măcar nu se ştia ca 
exist? Nu, s-a nimerit numai să mă aflu prins între o 
dragoste stearpă şi o răzbunare neistovită şi a trebuit să 
cad eu jertfă şi să fiu strivit în clipa în care s-au ciocnit 
amândouă. 


— Să mă bată Dumnezeu! exclamă Aubry. Dar ştii ca nu 
eşti de loc hazliu, stimabile?! Dar să ne întoarcem la 
prinţesa, nici nu pot să-ţi spun cât de mult mă interesează, 
tocmai fiindcă povestea dumitale m-a băgat în sperieţi. 

— Aşadar, cum ţi-am spus. — voia să capete scrisorile 
înapoi în schimbul lor îmi promitea tot felul de favoruri, 
ranguri şi dregătorii; ca să poată pune mâna pe ele, ar fi 
fost în stare să stoarcă de la un nou Semblancay1l 400 000 
de scuzi, chit ca bietul om ar fi trebuit să-şi ispăşească 
bunăvoință pe eşafod. 

l-am răspuns ca n-aveam niciun fel de scrisori asupra mea, 
ca nu văzusem niciodată aşa ceva şi ca habar n-aveam ce 
voia să spună. Momelile fură urmate atunci de ameninţări; 
dar amenințările nu puteau să mă înfricoşeze, după cum 
nici momelile nu puteau să mă ademenească deoarece 
spusesem adevărul. Scrisorile le încredinţasem solului 
trimis de înaltul meu stăpân. Prinţesa a plecat furioasă şi un 
an întreg după aceea m-a lăsat în pace. 

Jacques de Semblancay (3437—1527). — ministru de 
finanţe în timpul domniei lui Ludovic al XII-lea şi Francisc |. 
Acuzat, pare-se pe nedrept, de a fi delapidat vistieria ţării, a 
fost judecat şi condamnat la spânzurătoare. (n. T.). 


După un an a venit iar şi lucrurile s-au petrecut aidoma şi 
de astă dată. Acum însa eu am fost cel ce am stăruit şi am 


rugat-o cu lacrimi în ochi sami dea drumul din închisoare. 
Am implorat-o în numele nevestei mele şi în numele copiilor 
mei. Dar degeaba: trebuia să-i înapoiez scrisorile sau, dacă 
nu, să-mi sfârşesc zilele în temniţă. 

Într-o bună zi am găsit o pilă în tainul de pâine pe care-l 
primeam. Mărinimosul meu stăpân îşi amintise de mine; 
fără îndoiala, fiind plecat din ţară, surghiunit şi rătăcitor 
printre străini, nu putea să mă scape nici prin stăruinţe, nici 
prin puterea braţului, trimisese în Franţa pe unul din 
slujitorii săi care-l înduplecase pe temnicer să-mi înmâneze 
pila. Spunându-i din partea cui venea. 

M-am apucat să pilesc una din zăbrelele de la fereastra 
celulei. Mi-am înjghebat o funie din ţoalele pe care 
dormeam; am început să cobor, dar, ajungând la capătul 
funiei, am bâjbâit în zadar, căutând pământul cu picioarele; 
în cele din urmă mi-am dat drumul jos cerând ajutorul lui 
Dumnezeu şi, în cădere, mi-am rupt un picior; o patrulă de 
noapte m-a găsit zăcând în nesimţire. 

M-au dus atunci la castelul din Chalon-sur-Saône. Am stat 
închis acolo vreo doi ani; după doi ani, asupritoarea mea a 
apărut din nou în închisoare. Venise iar să-mi ceară 
scrisorile, mereu aceleaşi scrisori care o puneau pe 
drumuri. De astă dată era însoţită de un gealat; a poruncit 
să fiu supus la cazne, cruzime fără rost fiindcă tot n-a reuşit 
să smulgă nimic de la mine şi nici n-ar fi putut să-mi smulgă 
ceva. Habar n-aveam de nimic, doar ca încredinţasem 
scrisorile unui trimis al ducelui. 

Într-o zi, pe fundul stacanei mele cu apa am găsit o pungă 
cu galbeni: era tot din partea mărinimosului meu stăpân, 
care îşi amintise iar de urgisitul sau slujitor. 

Am cumpărat un temnicer sau, mai bine zis, nemernicul s-a 
prefăcut ca se lasa cumpărat; la miezul nopţii a venit să-mi 


descuie uşa temniţei. Am ieşit afară. M-am dus după el de-a 
lungul coridoarelor; începeam să simt din nou suflul vieţii; 
mă şi vedeam liber; tocmai atunci însa nişte soldaţi au 
tăbărât asupra noastră şi ne-au legat cobza pe amândoi. 
Călăuza mea se prefăcuse înduioşată de rugăminţile mele, 
ca să-şi poată însuşi galbenii pe care-i văzuse în mâna mea, 
după aceea mă dăduse de gol, ca să dobândească răsplata 
făgăduită denunţătorilor. 

De-acolo m-au adus la Châtelet, în celula asta. Aici am 
văzut-o pentru ultima oară pe Luiza de Savoia: venise 
însoţită de călău. 

Priveliştea morţii n-a izbutit să facă mai mult decât 
făcuseră făgăduielile, amenințările şi caznele. Călăul mi-a 
legat mâinile, a petrecut apoi un ştreang printr-o verigă, iar 
capătul ştreangului mi l-a prins de grumaz. Am răspuns la 
fel şi de astă dată, adăugând ca duşmanca mea ar fi 
împlinit cele mai fierbinţi dorinţe ale mele dacă mi-ar fi 
ridicat viaţa, căci ajunsesem la capătul răbdării după atâţia 
ani de temniţă. 


Simţământul acesta a făcut-o pesemne să se 
răzgândească. A ieşit din celulă şi, în urma ei, a ieşit şi 
călăul. De atunci nu i-am mai văzut nici pe unul, nici pe 
celălalt. Ce s-o fi întâmplat cu luminatul meu duce? Ce s-o fi 
întâmplat cu neînduplecata ducesă? Nu ştiu, fiindcă din ziua 
aceea n-am mai schimbat un cuvânt cu nicio fiinţă 
însufleţită. 

— Au murit amândoi. 

— Au murit amândoi?! Luminatul meu duce a murit?! Bine, 
dar trebuia să fie acum un om în puterea vârstei, n-ar fi 
avut mai mult de cincizeci şi doi de ani. Cum a murit? 


— A fost ucis la asediul Romei şi, pe cât se pare... - Jacques 
Aubry era gata să adauge: „...de un prieten al meu; dar îşi 
lua seama, gândinduse ca această împrejurare ar fi putut 
să strecoare oarecare neîncredere între el şi bătrân. 
Jacques Aubry, după cum ştim, începuse să fie un om 
chibzuit. 

— Pe cât se pare? întreba întemniţatul. 

— De un orfaurar anume Benvenuto Cellini. 

— Acum douăzeci de ani l-aş fi blestemat pe ucigaş, azi 
însa spun din toată inima: fie binecuvântat! Şi l-au 
înmormântat aşa cum se cuvenea unei fete alese ca nobilul 
meu duce? 

— Ba bine ca nu: i-au ridicat un mormânt de piatră în 
catedrala din Gaeta, pe care mormânt se afla săpat un 
epitaf ce spune ca, fată de cel ce doarme acolo somnul de 
veci, Alexandru cel Mare nu era decât un biet nepricopsit, 
iar Cezar un ştrengar. 

— Şi cealaltă? 

— Cine? 

— Asupritoarea mea! 

— S-a stins şi ea; a murit acum nouă ani. 

— Adevărat! Într-o noapte, în celula mea, am văzut o 
umbră stând în genunchi şi rugându-se. Am dat un țipăt şi 
umbra s-a mistuit. Era ea, venise să-mi ceară iertare. 

— Aşadar, crezi ca în clipa morţii te-ar fi iertat? 

— Nădăjduiesc pentru mântuirea sufletului său. 

— În cazul acesta ar fi trebuit să-ţi dea drumul din 
închisoare. 

— Pesemne ca le-a pus în vedere s-o facă, dar, neînsemnat 
cum sunt, cine şi-a mai adus aminte de mine, în toiul unei 
nenorociri atât de mari? 


— Va să zică atunci când îţi va suna ceasul, ai s-o ierţi şi 
dumneata? 

— Ajută-mă să mă scol, flăcăule, ca să mă rog pentru 
amândoi. 

Şi sprijinit de Aubry, care-l ajutase să se ridice, muribundul 
înalta o rugăciune în care pomeni deopotrivă numele 
ocrotitorului sau şi pe acela al asupritoarei sale, numele 
celui care, îndrăgindu-l, îşi amintise de el, şi numele celei 
ce nu-l uitase niciodată în ura pe caro i-o purta: conetabilul 
şi regentă. 


Întemniţatul avusese dreptate, privirile lui Jacques Aubry 
începeau a se deprinde cu beznă: putea acum să 
desluşească pe întuneric chipul muribundului. Era un bătrân 
falnic, mistuit de suferinţă, cu barbă albă şi fruntea 
pleşuva; unul din acele chipuri pe care le va fi întrevăzut în 
visările sale Domenichino atunci când a pictat împărtăşania 
sfântului leronim. 

După ce se ruga, scoase un oftat şi căzu în nesimţire 
Jacques Aubry crezu ca murise. Totuşi cauta în grabă 
stacana, turna puţină apă în palma şi-i stropi obrazul. 
Muribundul îşi veni în fire. 

— Ai făcut bine ca m-ai sculat din morţi, flăcăule! 

Uite acum şi răsplata. 

— Cei asta? Întreba Aubry. 

— Un pumnal - răspunse muribundul. 

— Un pumnal?! Şi cum a încăput arma asta în mâinile 
dumitale? 

— Stai să-ţi povestesc: într-o zi, aducându-mi tainul de 
pâine şi apa, temnicerul a lăsat o clipa felinarul pe scaunul 
care se afla întâmplător lângă perete, în zid era o piatră 


ieşită puţin în afară şi pe piatra aceea se zăreau nişte litere 
scrijelite cu cuțitul. N-am avut însa vreme să citesc ce scria. 
Am scormonit atunci pământul cu mâinile, am udat ţărâna 
cu apa, făcând un fel de plămada, şi am luat tiparul acelor 
litere; după care am citit: Ultor. Ce voia să însemne 
cuvântul răzbunător? 


Am cercetat din nou piatra. Am încercat s-o clintesc. Se 
mişca întocmai ca un dinte în gingie. Cu răbdare, încercând 
de vreo douăzeci de ori în şir, am reuşit în sfârşit s-o 
desprind din perete. Am băgat mâna în golul pe care-l 
lăsase şi am găsit pumnalul acesta. 

În momentul acela, dorinţa de libertate ce părea aproape 
stinsă s-a trezit din nou în sufletul meu şi mi-am pus în 
gând să sap o galerie care să răspundă într-una din celulele 
învecinate, apoi, împreuna cu cel întemnițat acolo, să 
chibzuim cum şi ce fel am putea evada. De altfel, chiar 
dacă ceea ce-mi pusesem în gând n-ar fi izbutit, faptul de a 
sapa pământul, de a scobi în perete, mă ajuta în orice caz 
să-mi omor timpul; după ce vei fi stat ca mine cincisprezece 
ani ferecat într-o carceră, flăcăule, vei putea să-ţi dai 
seama ce amarnic vrăjmaş poate fi timpul. 

Aubry se cutremură din creştet până-n tălpi. 

— Şi ai reuşit să îndeplineşti ceea ce ai pus la cale? întreba 
el. 

— Da, chiar mai uşor decât mi-aş fi închipuit De 
doisprezece sau de cincisprezece ani de când sunt aici 
nimeni pesemne nu se mai gândeşte c-aş putea să evadez; 
s-ar putea chiar ca nici măcar să nu se mai ştie cine sunt. 
M-au părăsit aici, aşa cum au părăsit lanţul ce spânzura de 
veriga această Conetabilul şi regenta au murit; erau singurii 
oameni care-şi mai aminteau de mine; chiar aici, dacă aş 


rosti numele lui Etienne Raymond, crezi c-ar mai şti cineva 
al cui e numele acesta? Nimeni. 

Aubry simţi cum i se prelinge pe frunte sudoarea, 
gândindu-se la uitarea în care se scufundare o întreaga 
existenţă irosită în van. 

— Ei, şi pe urma - întreba el - ce s-a întâmplat? 

— Păi, într-un an şi mai bine de când tot scormonesc 
pământul, am reuşit să fac pe sub perete o gaură prin care 
un om se poate strecura fără nicio greutate. 

— Dar ce-ai făcut cu ţărâna pe care o scoteai din gaură? 

— Am presărat-o prin celulă. Ca şi cum aş fi aşternut pe jos 
nisip şi, călcând-o mereu în picioare, a ajuns să se facă una 
cu podeaua. 

— Şi unde-i gaura aceea? 

— Sub patul meu. De cincisprezece ani nimeni nu s-a mai 
gândit să-l urnească din loc. Temnicerul nu coboară decât o 
singură dată pe zi în celula mea. După plecarea lui şi după 
ce auzeam închizându-se uşa şi zgomotul paşilor săi 
stingându-se în depărtare, dădeam patul la o parte şi mă 
apucam de lucru; pe urmă, când se apropia iar ora la care 
intra în celulă, împingeam patul la loc şi mă întindeam în 
aşternut. 

Alaltăieri însa m-am întins ca de obicei, dar de sculat nu m- 
am mai putut scula: ajunsesem la capătul puterilor; azi am 
ajuns la capătul vieţii. Fii binevenit flăcăule, o să am parte 
de tine să-mi închizi ochii, iar eu am să te las în schimb 
moştenitorul meu. 

— Moştenitorul dumitale?! se miră Aubry. 

— Fireşte! Îți las pumnalul acesta, îţi vine a râde. 
Cemostenire mai prețioasă ar putea să-ţi lase un 
întemnițat? Pumnalul acesta înseamnă, poate, libertatea. 


— Ai dreptate - spuse Aubry - şi-ţi mulţumesc. Dar unde da 
gaură pe care zici c-ai săpat-o? 

— N-am ajuns încă în partea cealaltă, totuşi cred ca eram 
foarte aproape. leri am auzit în celula de alături zvon de 
glasuri. 

— Ei, drăcie! exclamă Aubry. Şi crezi ca... 

— Cred ca în câteva ore vei duce la bun sfârşit treaba 
începuta de mine. 

— Îţi mulţumesc - spuse Aubry - nici nu ştiu cum să-ți 
mulţumesc. 

— Şi acum, un preot. Aş vrea să vină un preot - ceru 
muribundul. 

— Aşteaptă puţin, tăicuţule - spuse Aubry - aşteaptă puţin. 
Nu se poate să nu îndeplinească rugămintea unui om pe 
patul de moarte. 

Alerga la uşă, fără a se mai poticni de astă dată (deoarece 
privirile i se obişnuiseră cu întunericul), şi începu să bată în 
ea cu picioarele şi cu pumnii. Nu trecu mult şi cobori un 
temnicer. 

— Ce înseamnă tărăboiul ăsta? Se burzului el. Ce pofteşti? 
— Bătrânul care e închis cu mine trage să moară! — îi 
explica Aubry - şi cere să vină un preot: cred ca nu aveţi 
nimic împotriva? 


— Hm! ... făcu temnicerul. Nu ştiu ce-or fi având fartaţii de 
vor toţi să-i slujească preotul. Bine, o să-i trimitem unul. 4 
Într-adevăr, după vreo zece minute, preotul sosi aducând 
cuminecătura, însoţit de doi ministranţi, care, mergeau 
înaintea lui, unul cu crucea, iar celălalt cu clopoţelul. 

Era, cu drept cuvânt, un spectacol plin de solemnitate 
spovedania acestui mucenic care nu avea de mărturisit 
decât fărădelegile săvârşite de alţii şi care, în loc să ceară 


iertare pentru propriile sale păcate, se rugă pentru 
vrăjmaşii săi. 

Oricât de tare de înger ar fi fost Jacques Aubry, se aşeză la 
rândul său în genunchi şi îngâna rugăciunile din copilărie pe 
care le credea de mult uitate. 

După ce întemniţatul îşi încheie spovedania, preotul fu 
acela care se înclina în fată lui şi-i ceru binecuvântarea. 
Bătrânul zâmbi cu chipul luminat de fericire, aşa cum 
numai un ales al cerului poate zâmbi, întinse o mâna peste 
capul preotului, iar cealaltă asupra lui Aubry, suspină adânc 
şi căzu pe spate. 

Era ultimul suspin. 

Preotul pleca aşa cum venise, însoţit de cei doi 
ministranti... şi încăperea luminată un timp de flăcările 
pâlpâitoare ale lumânărilor se cufunda din nou în întuneric. 


Jacques Aubry rămase singur cu mortul. 

Era o tovărăşie destul de tristă, mai ales datorită 
cugetărilor pe care le făcea să încolţească în minte. Omul 
acela care zăcea acolo întins lângă el intrase nevinovat în 
temniţă, stătuse acolo ferecat timp de cincisprezece ani şi 
ieşise doar atunci când moartea, acest mare izbăvitor, se 
îndurase în fine să-l scape. 

De aceea mucalitul student nu reuşea să-şi vină în fire: 
pentru prima oară se afla pus în fată unei temeinice şi 
dureroase întrebări, pentru prima oară cerceta cu privirea 
mistuitoarele suferinţe ale vieţii şi liniştitele adâncuri ale 
morţii. 

Apoi, în străfundul inimii sale, începu a se înfiripa un gând 
egoist: se gândea la propria lui soarta, la faptul ca 
nevinovat ca şi omul acesta, tot ca şi el fusese târât în 


viitoarea unor patimi regeşti în stare să zdrobească, să 
soarbă, să spulbere o viaţă de om. Şi el, şi Ascanio. 

Puteau să piară, la rândul lor, aşa cum pierise Etienne 
Raymond; cine şi-ar mai aminti de ei? 

Gervaise poate. 

Benvenuto Cellini cu siguranţă. 

Cea dintâi însa nu putea face nimic altceva decât să 
plângă, cât priveşte pe cel de-al doilea, îşi mărturisise 
singur neputinţa, cerşind în gura mare scrisoarea ce se afla 
în mâinile lui Ascanio. 

Şi singurul mijloc de salvare, unica speranţa cei mai 
rămăsese, era moştenirea lăsată de cel ce-şi dăduse 
obştescul sfârşit: un pumnal vechi care înşelase mai înainte 
nădejdile primilor doi stăpâni ai săi. 

Jacques Aubry, care ascunsese pumnalul în sân, îi pipăi 
mânerul cu un gest maşinal ca să se încredinţeze că-l mai 
avea încă asupra lui. 

În momentul acela uşa se deschise din nou: veniseră să 
ridice cadavrul. 

— Când mi-aduceţi cina? întreba Jacques Aubry. Mi-e 
foame. 

— Peste două ore - îi răspunse temnicerul. 

Şi studentul rămase singur în celulă. 


XXXIV UN FURTISAG CINSTIT 

Aubry petrecu cele două ore aşezat pe scăunel, fără a se 
clinti din loc, înfrigurarea cu care se înlănţuiau gândurile 
sale îngăduind trupului să se odihnească în voie. 

După două ceasuri, temnicerul cobori iar, primeni apa din 
cană şi aduse o nouă bucata de pâine, adică ceea ce, în 
limbajul celor de la Châtelet, se numea cina. 


Studentul ţinea minte ca, după cum îi spusese bătrânul, uşa 
celulei nu se deschidea decât o dată la douazecisipatru de 
ore, cu toate astea rămăsese o bună bucată de vreme 
aşezat în acelaşi loc, fără a îndrăzni să facă vreo mişcare, 
de teamă ca evenimentul întâmplat în ziua aceea să nu fi 
pricinuit vreo schimbare în mersul obişnuit al lucrurilor din 
închisoare. Curând însa văzu prin răsuflătoare ca afară 
începuse să ce însereze. Ziua ce se apropia acum de sfârşit 
fusese o zi bogată în peripeții. Dimineaţa, interogatoriul 
judecătorului; la prânz, duelul cu Marmagne; la ora unu, 
închisoarea; la trei, moartea întemniţatului, iar acum, 
primele sale încercări de evadare. 

Nu există multe zile dintr-astea într-o viaţă de om. Jacques 
Aubry se ridica binişor, se duse la uşa să pândească dacă 
nu venea cineva; pe urmă, ca să nu se vadă vreo dâra de 
ţărână sau de tencuială pe vesta lui cu mâneci bufante, 
lepăda susnumitul obiect de îmbrăcăminte, trase deoparte 
patul şi descoperi gaura despre care îi vorbise tovarăşul 
său. 

Se strecura, târându-se şerpeşte, în galeria îngusta şi 
adânca de aproape opt picioare care după ce cobora sub 
temeliile zidului, începea din nou să urce în partea cealaltă. 
La prima lovitură de pumnal, Aubry îşi dădu scama, după 
sunetul pe care-l scoate pământul, ca în turând avea să-şi 
atingă ţinta, adică să-şi croiască o ieşire undeva, într-un loc 
oarecare. Din când în când doar ieşea din hruba ca un 
miner pentru a presăra prin încăpere ţărâna ce ar fi umplut 
altminteri galena; pe urma strecura iar în gaură şi se apucă 
de lucru. 

În timp ce Aubry robotea de zor, Ascanio se gândea cu 
mâhnire la Colombe. 


Şi el fusese dus, aşa cum am arătat mai înainte, la 
Châtelet; şi el, ca şi Aubry, fusese închis într-o celulă. 
Totuşi, fie din întâmplare, fie în urma dispoziţiilor date de 
ducesă, celula sa era mai puţin pustie şi deci ceva mai 
confortabilă decât aceea a studentului. 

Dar pentru Ascanio era totuna dacă se bucura de ceva mai 
mult sau de ceva mai puţin confort. Celulă în care se afla 
zăvorât era totuşi o celulă, întemnițarea o despărţire. 
Colombe îi lipsea mai mult decât lumina zilei, mai mult 
decât libertatea, mai mult decât viaţa însăşi. Să fi fost 
împreuna cu Colombe, închisoarea s-ar fi transformat ca 
prin farmec într-un loc hărăzit desfătărilor, într-un palat 
vrăjit. 


Ce-i drept, în ultima vreme, soarta fusese atât de 
generoasă cu bietul copil! Ziua visând la iubita lui, noaptea 
stând lângă ea, nici prin gând nu i-ar fi trecut ca fericirea 
această ar putea să înceteze vreodată. De aceea uneori, în 
mijlocul huzurului sau, îşi simţea inima strânsa în gheara de 
fier a îndoielii. Ca orice om pe care-l ameninţa o primejdie, 
dar care nu ştie când această primejdie se va abate asupra 
lui, se grăbise să înlăture orice îngrijorare în legătură cu 
viitorul pentru a gusta din plin bucuriile prezentului. 

Şi acum iată, se afla într-o celulă singur, departe de 
Colombe, închisa poate ca şi el ori surghiunita în vreo 
mănăstire din care nu mai putea să scape decât trecând 
mai întâi prin capelă, unde ar fi aşteptat-o omul pe care 
voiau cu tot dinadinsul s-o silească a-l lua de bărbat. 

Două patimi înfricoşătoare stăteau de strajă la poarta 
închisorii celor doi copii: dragostea doamnei d:Etampes în 
pragul temniţei lui Ascanio, ambiția contelui d:Orbec în 
pragul celei în care se afla sechestrata Colombe. 


De aceea, în momentul în care rămase singur în celula sa, 
Ascanio se simţi nespus de trist şi de abătut; firea lui 
sensibilă avea nevoie de sprijinul unui om oţelit: era ca o 
gingaşă şi mlădie floare pe care cea mai uşoară învolburare 
de vânt o încovoaie şi care nu se ridica decât sub razele 
dătătoare de viaţă ale soarelui. 


Prima grijă a lui Benvenuto în clipa în care s-ar fi pomenit 
aruncat într-o temniţă ar fi fost să cerceteze uşile, să 
iscodească pereţii, să ciocănească în podele ca să vadă 
dacă nu puteau oferi inteligenţei lui ascuţite şi 
neastâmpărate un mijloc de salvare. Ascanio însa se aşeză 
pe marginea patului, îşi lăsă capul în piept şi murmură 
numele Colombei. Nici măcar nu i-ar fi trecut prin gând ca 
un om închis într-o celulă ferecată cu trei rânduri de zabrele 
şi înconjurata de ziduri groase de şase picioare ar putea să 
evadeze printr-un mijloc oarecare. 

Celula lui, aşa cum am spus, era ceva mai puţin pustie şi 
ceva mai confortabilă decât aceea a lui Jacques; avea un 
pat, o masă, două scaune şi o rogojină ponosită; deasupra, 
pe o policioară de piatră, anume făcută pentru asta, ardea 
o lampă. Era desigur celula hărăzită răsfăţaţilor sorții. 

Se putea constata de asemenea o îmbunătăţire simţitoare 
a regimului alimentar; în locul tainului de pâine şi apa cei 
se aducea o dată pe zi studentului nostru, Ascanio avea 
parte de două mese zilnic, avantaj pe cave îl întuneca însa 
neplăcerea de a da ochii de fiecare dată cu temnicerul sau; 
iar aceste mese, se cuvine s-o spunem spre cinstea 
filantropicei administrații a închisorii Châtelet, nu erau chiar 
de lepădat. 


Ascanio însa nu dădea prea mare atenţie acestui amănunt; 
tânărul era una din acele naturi delicate, feminine, ce par 
să se hrănească numai cu miresme şi rouă. Cufundat cum 
era în cugetările sale, ciuguli câteva fărâme de pâine, bău 
un strop de vin şi continuă să se gândească la Colombe şi 
la Benvenuto Cellini; la Colombe, ca la o femeie căreia îi 
închinase toată dragostea sa, la Cellini, ca la un om în care 
îşi punea toate nădejdile sale. 

Într-adevăr, până atunci, Ascanio nu fusese nevoit să-şi 
bată capul câtuşi de puţin cu grijile şi cu mărunţişurile 
vieţii; Benvenuto trăia pentru amândoi; Ascanio se 
mulțumea doar să respire, să se gândească la cine ştie ce 
meşteşugita lucrare de artă şi s-o iubească pe Colombe. 
Întocmai ca fructul ce creşte într-un arbore viguros şi pe 
care arborele îl hrăneşte cu seva să. 

Chiar şi acum, oricât de neliniştitoare ar fi fost situaţia sa, 
dacă în momentul în care fusese arestat sau dacă atunci 
când fusese dus la Châtelet, ar fi putut să-i vadă pe 
Benvenuto Cellini şi Benvenuto i-ar fi spus, strângându-i 
mâna: „Fii pe pace. Ascanio, am eu grijă de tine şi de 
Colombe, atât de mare era încrederea pe care o avea în 
meşterul sau, încât, însufleţit de această unică speranţa, ar 
fi aşteptat fără nicio strângere de inimă clipa în care porţile 
închisorii aveau să se deschidă, convins ca până la urma 
trebuiau să se deschidă, cu toate gratiile şi cu toate uşile 
care se închiseseră atât de năprasnic în urma lui. 


Numai ca Ascanio nu apucase să-l vadă pe Benvenuto, iar 
Benvenuto habar n-avea ca ucenicul său drag, fiul iubitei 
sale Ştefană, era închis; dacă s-ar fi dus cineva să-i dea de 
ştire la Fontainebleau, presupunând ca i-ar fi trecut prin 
minte cuiva s-o facă, o zi întreaga se pierdea numai cu 


drumul; şi încă o zi după aceea pentru ca Benvenuto să se 
întoarcă la Paris, iar în două zile duşmanii celor doi 
îndrăgostiţi puteau pune multe la cale în pofida ocrotitorului 
lor. 

De aceea, după arestarea sa, Ascanio petrecu tot restul 
zilei şi noaptea următoare fără să închidă ochii o clipa, când 
plimbându-se prin celulă, când aşezat pe un scaun, când 
trântinduse pe patul care fusese aşternut cu cearşafuri 
curate, ca o dovadă a grijii deosebite cu care li se pusese în 
vedere celor de la închisoare să se poarte cu el. Tot timpul 
zilei, aşadar, şi toată noaptea, precum şi a doua zi 
dimineaţa, nu se mai întâmpla nimic nou, afară doar de 
vizită  reglementara a  temnicerului care-i aduce se 
mâncare. 

După-amiaza. Către orele două, atât cât putea să-şi dea 
seama deţinutul după socotelile lui, i se păru ca aude 
vorbindu-se undeva în apropiere: era doar un murmur 
înfundat şi nedesluşit, din care îi era cu neputinţă să 
desprindă un singur cuvânt, dar care, fără doar şi poate, 
era iscat de nişte glasuri omeneşti. Ascanio îşi încorda 
auzul şi se îndrepta spre locul de unde i se părea ca aude 
zvonul şi care se afla într-unul din cotloanele celulei sale. Îşi 
lipi binişor urechea de perete, pe urmă de podea: zgomotul 
părea să vină de sub pământ. 


Ascanio avea deci nişte vecini care nu erau despărțiți de el 
decât de un perete nu prea gros sau de o podea subţire. 

După vreo două ceasuri, zvonul de glasuri înceta şi totul se 
cufunda în tăcere, pe la miezul nopţii, zgomotul se stârni 
din nou, dar de astă dată avea cu totul alta rezonanţă. Nu 
mai era freamătul unor glasuri ce vorbesc, ci sunetul unor 
lovituri înfundate şi dese ca ale unui cioplitor de piatră în 


timpul lucrului. Zgomotul, de altfel, venea din acelaşi hol şi 
nu se întrerupea nicio clipa, apropiindu-se tot mai mult. 
Oricât ar fi fost de frământat Ascanio de propriile sale 
gânduri, i se păru ca lucrul acesta merita totuşi oarecare 
atenţie, astfel ca rămase cu privirile pironite spre cotlonul 
de unde venea zgomotul. Era cam pe la miezul nopţii dacă 
nu chiar şi mai târziu, dar cu toate ca în ajun nu închisese 
de loc ochii, Ascanio nici nu se gândi măcar să se culce. 
Zgomotul se auzea mereu; cum la o asemenea ora de 
obicei nimeni nu mai lucrează, nu putea fi vorba decât de 
un deţinut care încerca să evadeze. Ascanio zâmbi cu 
tristeţe la gândul ca, atunci când va reuşi să răzbată în 
celula lui. Nefericitul care va fi crezut o clipa că-şi 
redobândise libertatea îşi va da scama ca, de fapt, nimerise 
într-o altă închisoare. 


În cele din urmă zgomotul se apropie tot mai mult, încât 
Ascanio se grăbi să ia lampa şi să se îndrepte spre colţul de 
unde se auzea; chiar în acelaşi moment pământul începu a 
se ridica în sus, în cotlonul cel mai îndepărtat de uşă, şi 
boltitura ce se formase, crăpând, dădu la iveală un cap 
omenesc. 

Ascanio scoase un țipăt de uimire, apoi unul de bucurie, la 
care răspunse un alt ţipat nu mai puţin însufleţit. Capul cu 
pricina era al lui Jacques Aubry. 

Puțin mai apoi, mulţumită ajutorului pe care Ascanio i-l 
dădu musafirului ce intrase într-un chip atât de ciudat şi de 
neprevăzut în celula lui, cei doi prieteni se aflau unul în 
braţele celuilalt. 

Vă puteţi da scama ca primele întrebări şi primele 
răspunsuri fura cam lipsite de noimă; dar, până la urmă, tot 
schimbând între ei cuvinte fără şir, reuşiră, de bine de rău, 


să-şi adune minţile şi să lămurească întrucâtva întâmplările 
petrecute. Ascanio, de altminteri, nu prea avea mare lucru 
de spus, în schimb avea foarte multe de aflat, Aubry îi 
povesti totul de la început până la sfârşit: fum el, Aubry, se 
înapoiase la palatul Nesle o dată cu Benvenuto, cum 
aflaseră amândoi aproape în acelaşi moment ca Ascanio 
fusese arestat şi Colombe răpită, Benvenuto se dusese în 
fugă spre atelier ca scos din minţi, strigând: „La turnat! La 
turnat!, iar Aubry, la rândul său, spre Châtelet. În clipa 
aceea se despărţiseră şi studentul nu mai ştia ce se 
întâmplase pe urmă la palatul Nesle. 


Dar după lliada pe care o trăise împreuna cu ceilalţi, urma 
Odiseea personală. Aubry îi împărtăşi lui Ascanio 
dezamăgirea pe care o încercase văzând ca nu voia cu 
niciun chip să-l primească în închisoare; vizita lui la 
Gervaise, denunţul pe care această îl făcuse în fată 
judecătorului, interogatoriul necruţător la care fusese supus 
şi care nu avusese alt rezultat decât o amendă de douăzeci 
de băncute pariziene, amenda atât de umilitoare pentru 
onoarea iubitei sale Gervaise; cum se întâlnise mai apoi cu 
Marmagne tocmai când pierduse orice speranţă ca va mai 
ajunge vreodată să fie încarcerat; şi tot ce se mai petrecuse 
după aceea, până în momentul când, fără a şti în care 
celula anume avea să pătrundă, despicând cu capul ultimul 
strat de pământ ce mai trebuia străpuns, îl zărise pe 
Ascanio la lumina lămpii. 

După care cei doi prieteni se aruncară iar unul la pieptul 
celuilalt şi se îmbrăţişară din nou. 

— Şi acum - spuse Jacques Aubry - ascultama pe mine, 
Ascanio, nu mai avem nicio clipa de pierdut. 


— Dar - îi tăie vorba Ascanio - înainte de toate, vorbeşte-mi 
despre Colombe. Unde-i Colombe? 


— Colombe? Habar n-am; la doamna d:Etampes, pare-mi- 
se. 

— La doamna d:Etampes! Exclamă Ascanio La rivala ei! 

— Deci e adevărat ce se spune ca ducesa ar fi îndrăgostită 
de tine? 

Ascanio se înroşi tot şi bâigui ceva nedesluşit. 

— N-ai de ce să roşeşti, zău! Protestă Aubry. Să fie al naibii! 
O ducesă! Şi încă o ducesă care mai e şi iubita regelui! 
Unde nu-mi pică şi mie un noroc ca asta în braţe! Dar să 
lăsăm asta şi să vorbim despre treburile noastre. 

— Da - încuviinţă Ascanio - să vorbim despre Colombe. 

— Ei, aş! Păi ca de Colombe îmi arde mie! E vorba de o 
scrisoare. 

— Ce scrisoare? 

— O scrisoare pe care ţi-a scris-o ducesa d:Etampes. 

— Dar cine ţi-a spus c-aş avea o scrisoare de la ducesa 
d-Etampes? 

— Benvenuto Cellini. 

— Ce i-o fi venit să-ţi spună aşa ceva? 

— Pentru ca are nevoie de scrisoarea asta, pentru că-i este 
de cea mai mare trebuinţă, pentru ca i-am făgăduit să i-o 
aduc, în fine pentru ca tot ce-am făcut până acum, am 
făcut numai ca să pun mâna pe ea. 

— Dar ce are de gând Benvenuto cu scrisoarea asta? 
întreba Ascanio. 


— Zău dacă ştiu ceva şi. De altfel, nici nu mă priveşte pe 
mine. Mi-a spus: „îmi trebuie scrisoarea asta. l-am răspuns: 
„Foarte bine, ai s o ai. Şi am făcut pe dracu-n patru ca să 


intru în închisoare şi să pun mâna pe ea; şi acum; fiindcă 
sunt aici, dă-mi-o şi o să am eu grijă să ajungă la 
Benvenuto! Dar ce-i cu tine? Ce ai? 

Întrebarea de mai sus era prilejuită de faptul ca Ascanio se 
întunecase deodată la fată. 

— Ce să am, sarmane Aubry - răspunse el - îmi pare rău ca 
ţi-ai pierdut vremea de pomană. 

— Cum adică? Se sperie Jacques Aubry. Scrisoarea, nu 
cumva nu mai ai scrisoarea? 

— Ba nu, e aici - spuse Ascanio, ducând mâna la buzunarul 
vestei sale cu mâneci bufante. 

— Ei, bravo! Dă-mi-o atunci să i-o duc lui Benvenuto. 

— Nu, Jacques, orice mi-ai spune, nu mă despart de ea. 

— Dar de ce? 

— Fiindcă nu ştiu ce are de gând să facă Benvenuto 

— Vrea să se folosească de ea ca să te scape. 

— Şi ca s-o piardă pe ducesa d:Etampes, poate. Cu niciun 
preţ n-aş putea să nenorocesc o femeie. Crede-mă, Aubry. 
— Bine, dar femeia această îţi poartă sâmbetele, Ascanio. 
Gândeşte-te ca femeia această te urăşte; ba nu, mă înşel, e 
moartă după tine. 


— Şi ai vrea ca eu, în schimb, sa... 

— Dar e întocmai ca şi cum te-ar urî, din moment ce tu n-o 
iubeşti; de altfel, ea a pus totul la cale. 

— Cum a pus totul la cale? 

— Da, ea a poruncit să fii arestat şi tot ea a răpit-o pe 
Colombe. 

— Cine: ţi-a spus? 

— Nimeni; dar cine vrei să fi făcut toate astea? 


— Bine, dar mai e şi prefectul, mai e şi contele d:Orbec, mai 
e şi Marmagne, căruia tu însuti mi-ai spus ca i-ai destăinuit 
totul. 

— Ascanio! Ascanio! Se tângui Jacques, deznădăjduit. 

Nu-ţi dai seama ca te nenoroceşti?! 

— Mai bine să mă nenorocesc decât să săvârşesc o 
asemenea mişelie, Aubry. 


— Dar nu poate fi vorba de o mişelie, de vreme ce 
Benvenuto s-a hotărât s-o îndeplinească. 

— Ascultă-mă, Aubry, şi te rog să nu-mi porţi pică pentru 
ceea ce am să-ţi spun. Dacă în locul tău ar fi fost 
Benvenuto şi dacă aş fi auzit din gura lui: Ascanio, să ştii, 
doamna d:Etampes, duşmanca ta, e cea care a poruncit să 
fii arestat, cea care a răpit-o pe Colombe, care o ţine acum 
în mâna şi încearcă să-i înfrângă voinţa; n-aş putea s-o scap 
pe Colombe decât cu ajutorul acestei scrisori, l-aş pune să 
jure ca n-o să i-o arate regelui şi i-aş da-o. Dar Benvenuto 
nu e aici şi n-am nicio siguranţă ca toate necazurile câte mi 
sau întâmplat îmi vin din partea ducesei. Scrisoarea asta nu 
are ce cauta în mâinile tale, Aubry. lartă-mă, dar tu însuti 
spui ca eşti un smintit fără pereche. 


— Îți jur, Ascanio, ca ziua asta pe care am petrecut-o aici 
m-a îmbătrânit cu zece ani. 

— Dacă ţi-aş da-o, s-ar putea foarte bine s-o pierzi sau s-o 
foloseşti, cu cele mai bune intenţii, într-un chip cu totul 
nesăbuit, Aubry; de aceea scrisoarea rămâne acolo unde se 
afla acum. 

— Dar gândeşte-te bine, prietene - se frământa Aubry - ca, 
aşa cum spunea şi Benvenuto, scrisoarea asta e singura ta 
scăpare. 


— Benvenuto o să mă scape şi fără ea. Aubry; regele şi-a 
dat cuvântul ca în ziua în care statuia lui Jupiter va fi 
turnata îi va acorda o favoare. Ei bine, în momentul când tu 
credeai ca Benvenuto îşi ieşise din minţi fiindcă strigă: „La 
turnat!, meşterul meu se pregătea să mă scape. 

— Dar dacă turnatul statuii o să dea greş? Spuse Aubry. 

— N-am nicio grijă dinspre partea asta - rosti Ascanio, 
surâzând. 

— Dar până şi cei mai iscusiţi turnători din Franţa păţesc 
asemenea necazuri, după câte am auzit 

— Cei mai iscusiţi turnători din Franţa nu sunt decât nişte 
ucenici pe lângă Benvenuto. 

— Şi cât timp poate să ţină treaba asta cu turnatul? 


— Trei zile. 

— Şi ca să poată înfăţişa statuia regelui, câte zile îi mai 
trebuie? 

— Încă trei. 

— Adică şase sau şapte în totul. Şi dacă până în şase ori 
şapte zile doamna d:Etampes o sileşte pe Colombe să se 
marile cu contele d:Orbec? 

— Doamna d:Etampes n-are niciun drept asupra Colombei. 
Colombe va şti să i se împotrivească. 


— Da, dar prefectul are drepturi asupra ei, ca părinte, după 
cum Francisc | are drepturi asupra Colombei, ca un suveran 
asupra supusului sau, dacă prefectul porunceşte şi dacă 
regele, de asemenea, porunceşte? 

Ascanio se făcu galben ca un mort. 

— Şi dacă atunci când Benvenuto o să ceară să fii pus în 
libertate, Colombe va fi nevasta altuia, spune-mi, ce-ai să 
mai faci cu libertatea? 


Ascanio ridica o mâna să şteargă sudoarea ce-i 
îmbrobonase fruntea la auzul spuselor studentului, în linişte 
cu mâna cealaltă cauta în buzunar scrisoarea izbăvitoare; 
dar în momentul în care Aubry credea ca e gata să se 
înduplece, Ascanio clătină din cap ca şi cum ar fi să alunge 
orice şovăială. 

— Nu! Spuse el. Nu! Numai lui Benvenuto. Să vorbim 
despre altceva. 

Cuvintele acestea fuseseră rostite pe un ton ce arata ca, 
deocamdată cel puţin, orice stăruinţă era de prisos. 

— Atunci - continuă Aubry, care părea să fi luat în sinea lui 
o hotărâre temeinică - atunci, dragă prietene, dacă ţii să 
vorbim despre altceva, putem foarte bine să facem treaba 
asta şi mâine dimineaţă sau peste zi, fiindcă mi-e teamă e 
ca stăm ceva mai multişor aici. În ce te priveşte, îţi 
mărturisesc ca, obosit cum sunt după toate peripeţiile de 
ieri şi de roboteală de astă-noapte, nu mi-ar strica să mă 
odihnesc un pic. De aceea rămâi aici. 

Ar eu mă întorc la mine în celulă. Când o să ai chefsă mă 
vezi, cheamă-mă. Până una alta, astupă cu rogojina gaura 
pe care am făcut-o ca nu cumva să ne taie singurul mijloc 
de comunicare. Noapte bună! Şi cum, pe de alta pare, 
noaptea e un sfetnic bun, sper să fii mai înţelegător mâine 
dimineaţă. 

Spunând acestea, fără a se mai învrednici să asculte 
argumentele lui Ascanio, care ar fi vrut sal retina, Jacques 
Aubry se vâri cu capul înainte în galeria pe care o săpase şi 
se târi pe brânci până la el în celulă. Cât despre Ascanio, 
ascultând povata prietenului său, trase rogojina până în 
ungherul încăperii, de îndată ce picioarele studentului se 
afundară în hruba. Legătură ce se statornicise între cele 
două celule dispăru ca şi când n-ar fi fost. 


Îşi aruncă apoi vestă cu mâneci bufante pe unul din cele 
două scaune care, împreuna cu masa şi cu lampa alcătuiau 
întreg mobilierul celulei sale, se întinse pe pat şi, cu toate 
ca era chinuit de griji, adormi numaidecât oboseala trupului 
reuşind să biruie în cele din urmă frământările cugetului. 


La rândul său Aubry, în loc să urmeze exemplul lui Ascanio, 
deşi avea cel puţin tot atâta nevoie să doarmă ea şi el, se 
mulţumi să se aşeze pe scăunel şi să se adâncească în 
gânduri, ceea ce, după cum cititorul a avut prilejul să afle 
mai înainte, era un lucru atât de potrivnic obiceiurilor sale, 
încât nu mai încăpea nicio îndoiala punea la cale cine ştie 
ce lovitura măreaţă. 

Studentul stătu aşa nemişcat preţ de un sfert de ceas, după 
care se ridică încet de pe scaun şi, cu pasul unui om care s- 
a hotărât să pună capăt şovăielilor sale, se îndrepta spre 
gura hrubei, în care se strecură din nou, dar cu atâta 
băgare de seama şi într-o tăcere atât de deplină, încât, în 
momentul când ajunse de partea cealaltă a peretelui şi 
ridică rogojina cu capul, putu să constate cu bucurie ca 
operaţia pe care o îndeplinise nu reuşise să tulbure somnul 
prietenului său. 

Studentul nici nu dorea altceva; de aceea, cu şi mai multă 
fereala decât până atunci, ieşi binişor din galeria subterană, 
se apropie, ţinându-şi răsuflarea, de scaunul pe care 
Ascanio îşi lăsase vestă cu mâneci bufante şi, fără să-l 
scape din ochi pe prietenul său adormit, cu urechea aţintită 
la cel mai mic zgomot, scoase din buzunar preţioasa 
scrisoare atât de râvnita de Cellini şi băgă în locul ei în plic 
un bilet oarecare trimis de Gervaise, pe care avu grijă să-l 
împăturească exact cum ora împăturită scrisoarea ducesei, 
socotind ca, atâta timp cât nu va desface plicul, Ascanio va 


fi încredinţat ca misiva frumoasei Anne d:Heilly se afla în 
continuare asupra sa. 

Pe urmă, tot aşa pe tăcute, ca şi la venire, se apropie de 
rogojină, o ridică de jos, se strecură din nou în gaură şi se 
făcu nevăzut, aşa cum dispar fantomele la operă, 
confundându-se în câte o trapă. 

Era şi timpul, fiindcă abia apucase să se întoarcă la el în 
celulă, şi auzi uşa celulei lui Ascanio scârţâind din balamale 
şi glasul prietenului său strigând speriat ca un om trezit 
brusc din somn: 

— Cine-i acolo? 

— Eu - răspunse o voce dulce - nu-ţi fie teamă, o prietenă 
Ascanio, care era pe jumătate dezbrăcat, aşa cum am spus, 
la auzul acelei voci ce i se părea cunoscută, se ridică din 
aşternut şi, la lumina lămpii din încăpere, văzu o femeie cu 
obrazul acoperit de un val. Femeia se apropie de el şi-şi 
ridică valul de pe fată. Într-adevăr, nu se înşelase, era 
doamna d:Etampes. 


XXXV 


ÎN CARE SE DOVEDESTE CA, ATUNCI 

CÂND Îl DAI FOC, SCRISOAREA UNEI 

MICI CUSATORESE ARDE CU ACEEASI 

FLACARA ŞI LASA ÎN URMA TOT ATÂTA 

CENUSA CA ŞI SCRISOAREA UNEI DUCESE Pe chipul 
expresiv al frumoasei Anne d:Heilly se citea o compătimire 
şi o tristeţe de care Ascanio se lasă amăgit şi care, înainte 
ca ducesa să fi apucat a deschide gura, îi întări convingerea 
ca era cu desăvârşire nevinovată de cumplită nenorocire ce 
se abătuse asupra lui şi asupra Colombei. 


— Dumneata aici, Ascanio?! Rosti ea cu o voce melodioasă. 
Dumneata, căruia voiam să-i dăruiesc palate, e oare cu 
putinţă să te găsesc acum zăcând într-o închisoare?! 

— O, doamnă! exclamă tânărul. E adevărat deci ca sunteţi 
străină de prigoană la care suntem supuşi? 

— Te-ai putut îndoi de mine, fie chiar şi o clipa, Ascanio? Se 
întrista ducesă. Atunci ai dreptate să mă urăşti şi nu-mi 
rămâne decât să deplâng în tăcere faptul ca omul pe care-l 
cunosc atât de bine mă cunoaşte atât de puţin. 

— Nu, doamnă, nu! protestă Ascanio. Mi s-a spus ca 
dumneavoastră aţi fi pus totul la cale, dar n-am vrut să 
cred. 


— Bravo! Ascanio, ştiu ca nu mă iubeşti, dar cel puţin ura 
dumitale nu este nedreaptă. Ai făcut bine ca n-ai crezut, 
Ascanio; nu numai ca n-am pus nimic la cale, dar nici măcar 
n-am ştiut nimic. Domnul d:Estourville, prefectul, este cel 
care, aflând, nu ştiu prin ce mijloc, cele întâmplate, i-a spus 
tot regelui şi a obţinut de la el mandatul de arestare 
împotriva ta şi încuviințarea de a o lua înapoi pe Colombe. 
— Şi Colombe se afla acum la tatăl ei? Întreba grăbit 
Ascanio. 

— Nu - răspunse ducesa - Colombe e la mine 

— La dumneavoastră, doamnă?! se miră tânărul de ce 
tocmai la dumneavoastră? 

— E atât de frumoasă, Ascanio - murmură ducesa - încât 
acum te înţeleg c-o preferi tuturor femeilor de pe lume, 
chiar dacă cea mai îndrăgostită dintre ele ţi-ar pune la 
picioare cel mai bogat ducat. 

— O iubesc pe Colombe, doamna - spuse Ascanio —si 
dumneavoastră ştiţi ca pentru mine dragostea, acest har 
ceresc, e mai presus decât toate bunurile pământeşti. 


— Da, Ascanio, da, o iubeşti mai presus de orice. Am sperat 
o clipa ca dragostea înflăcărata pe care i-o porţi e o 
dragoste ca oricare alta. M-am înşelat. Da, acum îmi dau 
scama - adăugă ea, suspinând - ca a vă ţine mai de parte 
despărțiți unul de altul înseamnă a înfrunta voinţa lui 
Dumnezeu. 


— O doamnă! exclamă Ascanio, împreunând mâinile, 
Dumnezeu v-a dat puterea să ne uniţi. Fiţi nobilă şi 
generoasă până la capăt, doamnă, şi faceţi fericiţi doi copii 
care vă vor iubi şi vă vor binecuvânta toată viaţa. 

— Ei bine, da - mărturisi ducesa - mă recunosc învinsa, 
Ascanio, şi sunt gata să vă ocrotesc, să vă apăr, dar, vai, 
din păcate, la ora această, s-ar putea să fie prea târziu! 

— Prea târziu? Ce vreţi să spuneţi? Se nelinişti Ascanio. 

— Poate ca la ora asta, Ascanio. Eu însami sunt pierdută. 

— Pierdută? Dar de ce, doamnă? 

— Pentru ca m-am îndrăgostit de tine. 

— Pentru ca v-aţi îndrăgostit de mine? Dumneavoastră, 
pierdută din pricina mea? 

— Da, de vreme ce-am putut fi atât de nesocotita, să fiu 
pierdută din pricina dumitale; pierdută, fiindcă ţi-am scris. 
— Cum se poate? Nu vă înţeleg, doamnă. 

— Nu înţelegi ca prefectul, înarmat cu împuternicirea data 
de rege, a poruncit să se facă o percheziţie în tot palatul 
Nesle? Nu înţelegi ca percheziţia această, al cărei scop este 
să şcoala la iveală cât mai multe dovezi asupra dragostei 
dumitale pentru Colombe, va cerceta în primul rând camera 
în care ai locuit? 

— Ei, şi? întreba Ascanio, nerăbdător. 

— Ei, şi dacă se întâmpla cumva - continuă ducesă - să se 
descopere în camera dumitale scrisoarea pe care ţi-am 


scris-o într-un moment de nebunie, dacă, recunoscând 
scrisul, îşi vor da seama ca e a mea şi dacă o vor înfăţişa 
regelui, pe care l-am înşelat în tot acest timp şi pe care 
eram gata să-l trădez de dragul dumitale, nu înţelegi ca 
puterea mea se prăbuşeşte imediat? Nu înţelegi ca n-am să 
mai pot face nimic nici pentru dumneata, nici pentru 
Colombe? Nu înţelegi, în fine, ca sunt pierdută? 

— O, liniştiţi-vă, doamnă! exclamă Ascanio. Nu e nicio 
primejdie; scrisoarea se afla aici, la mine, nu m-a părăsit 
nicio clipa. 

Ducesă răsufla uşurată şi îngrijorarea ce i se citea pe figura 
se preschimbă în bucurie. 

— Nu te-a părăsit nicio clipa, Ascanio! Exclamă la rândul ei. 
Nu te-a părăsit! Şi cărui sentiment, vrei să-mi spui, îi 
datorez faptul ca nu te-ai despărţit nicio clipi, de această 
fericită scrisoare? 

— Prudenţei, doamna - mărturisi Ascanio. 

— Prudenţei! O, Doamne, Doamne, îmi făceam iar iluzii! 
Trebuia totuşi să ştiu dinainte, să fiu pe deplin convinsă. 
Prudenţei! Ei bine, atunci - adăugă ea, parând a face o 
sforţare pentru a-şi înăbuşi simţămintele - de vreme ce nu- 
mi rămâne decât să-ţi mulţumesc pentru prudenţă 
dumitale, Ascanio, spune-mi, crezi oare ca e chiar atât de 
prudent să păstrezi asupra dumitale, când în orice moment 
s-ar putea face o descindere în celulă, când s-ar putea să fii 
oricând percheziţionat împotriva voinţei dumitale, crezi 
oare ca e chiar atât de prudent, zic, să păstrezi o scrisoare 
care, dacă ar fi descoperită, ar răpi orice mijloc de a vă 
ajuta, pe dumneata şi pe Colombe, singurei persoane care 
ar putea să vă scape? 


— Doamna - spuse Ascanio, cu glasul său blând şi cu acea 
umbră de melancolie ce se aşterne întotdeauna asupra 
unei inimi curate atunci când se vede silită să se îndoiască 
- nu ştiu dacă îndemnul de a ne ajuta, pe mine şi pe 
Colombe, se afla deopotrivă în adâncul sufletului vostru, 
aşa cam se afla pe buzele domniei voastre; nu ştiu dacă n- 
aţi venit aici călăuzita numai de dorinţa de a redobândi 
această scrisoare care, aşa cum aţi spus, s-ar putea să vă 
piardă; nu ştiu, în sfârşit, dacă în clipa în care veţi intra iar 
în posesia ei, din ocrotitoarea noastră, aşa cum vreţi să vă 
arătaţi acum, nu veţi deveni din nou vrăjmaşa noastră; tot 
ce ştiu, doamnă, este ca această scrisoare este a 
dumneavoastră, va aparţine şi ca, de vreme ce aţi venit să 
mi-o cereţi, n-am niciun drept s-o păstrez. Ascanio se ridică, 
se îndrepta spre scaunul pe care îşi lăsase vestă cu mâneci 
bufante, scotoci la buzunar, şi scoțând dinăuntru un plic pe 
care ducesa îl recunoscu de la prima ochire, zise: Uitaţi, 
doamnă, hârtia pe care, o doriţi cu atâta însufleţire şi care, 
fără a-mi putea fi de niciun folos mie, pentru 
dumneavoastră, în schimb, ar putea fi atât de primejdioasă. 
Luaţi-o, rupeţi-o, distrugeţi-o. N-am făcut decât ceea ce 
eram dator să fac; iar dumneavoastră veţi face ceea ce 
doriţi. 


— Ah, eşti cu adevărat o inimă de aur, Ascanio! exclamă 
ducesă, mânata de acel imbold spontan pe care îl descoperi 
uneori chiar şi în adâncule celor mai înrăite suflete. 

— Aveţi grijă, doamnă, vine cineva! lat-o. 

— Ai dreptate - spuse ducesă. 

Şi auzind la rândul ei paşii care, într-adevăr, se apropiau, 
întinse repede mâna spre lampa, lăsând hârtia în bătaia 
flacării care o cuprinse şi o mistui într-o clipa. Ducesă nu-i 


dădu totuşi drumul din mâna până ce nu simţi arsura 
focului în vârful degetelor, şi scrisoarea, pe trei sferturi 
arsă, cobori rotindu-se prin aer; în clipa în care ajunse jos, 
se şi prefăcuse în scrum; ducesă avu totuşi grijă să 
strivească scrumul cu piciorul. 

În acelaşi moment prefectul se ivi în pragul uşii. 

— Mi s-a spus ca sunteţi aici, doamna - rosti el, neliniştit, 
uitându-se când la ducesă, când la Ascanio —si m-am 
grăbit să cobor pentru a putea fi la dispoziţia domniei 
voastre. Aveţi cumva nevoie de mine sau de oamenii care 
se afla sub porunca mea? 

— Nu, jupâne - îl linişti ducesă, neputându-şi ascunde 
bucuria nestăvilită ce se revarsa din inimă sa, n-am, dar 
trebuie totuşi să-ţi mulţumesc pentru râvna şi bunăvoința 
domniei tale. Am venit doar spre a pune unele întrebări 
acestui tânăr care a fost arestat din ordinul dumitale, ca să- 
mi dau seama dacă e într-adevăr, chiar atât de vinovat pe 
cât se spune. 


— Şi la ce părere aţi ajuns în urma cercetărilor 
dumneavoastră? întreba prefectul cu un ton în care, fără să 
vrea, lasa să se simtă o uşoară umbra de ironie. 

— Ca Ascanio e mai puţin vinovat decât credeam, îţi atrag 
atenţia deci, jupâne, să ai grijă să nu ducă lipsă de nimic. 
Deocamdată văd ca bietul copil şade în condiţii destul de 
proaste aici. N-ai putea să-i dai o altă cameră? 

— Vom vedea mâine ce e de făcut, ducesă, fiindcă, precum 
ştiţi, dorinţele domniei voastre sunt ordine pentru mine. Mai 
aveţi vreo poruncă de dat sau vreţi poate să vă continuaţi 
interogatoriul? 

— Nu. Jupâne - răspunse Anne - am aflat tot ce voiam să 
ştiu. 


Cu aceste cuvinte, ducesa ieşi din celulă, aruncându-i lui 
Ascanio o ultimă privire în care dragostea pătimaşă se 
îngemăna cu recunoştinţă. 

Prefectul o urmă şi uşa se închise după ei. 

— Să fiu al dracului - mormăi Jacques Aubry, care nu 
scăpase un cuvinţel din convorbirea ducesei cu Ascanio - să 
fiu al dracului! Am sosit la ţanc. 

Într-adevăr, prima grijă a lui Marmagne, în clipa în care îşi 
venise în simţiri, fusese să-i trimită vorba ducesei ca era 
grav rănit şi ca rana putea să-i fie fatală, dar ca înainte de a 
muri voia să-i dezvăluie un secret de cea mai mare 
importanţă pentru dânsa. Drept care ducesa alergase într- 
un suflet. Marmagne îi spusese atunci ca fusese atacat şi 
rănit de un oarecare student, anume Jacques Aubry, care 
ţinea să intre cu orice preţ la Châtelet ca să dea ochi cu 
Ascanio şi ca să-i poată aduce lui Cellini o scrisoare pe care 
Ascanio o avea asupra lui. 


Din spusese lui, ducesa se dumerise numaidecât despre ce 
era vorba şi, blestemândusi firea-i pătimaşă, care o făcuse 
să depăşească şi de astă dată marginile prudenteisale 
obişnuite, se duse neîntârziat la Châtelet. Cu toate ca era, 
ora două după miezul nopţii, pusese să i se descuie uşa 
deţinutului şi acolo jucase în fată lui Ascanio scena de care 
am înfatisato mai sus şi care avusese, cel puţin aşa îşi 
închipuia ducesă, deznodământul dorit de ea, deşi Ascanio 
nu se lăsase chiar aşa uşor păcălit. 

Aşadar, Jacques Aubry, după cum spusele el însuşi, venise 
tocmai la ţanc. 

Deocamdată însa numai jumătate din sarcina pe care şi-o 
luase asupra-şi fusese adusă la îndeplinire, iar jumătatea ce 
mai rămăsese de făcut era, fără îndoiala, şi cea mai 


anevoioasă. Studentul se afla în posesia scrisorii care era 
cât pe ce să piară fără urmă şi pentru totdeauna; dar 
pentru ca scrisoarea cu pricina să fie pusă cu adevărat în 
valoare, ar fi trebuit să se afle în mâinie lui Cellini, şi 
nicidecum în mâinile lui Jacques. 

Din păcate însa, Jacques era întemnițat, lucru în privinţa 
căruia nu mai încăpea nicio îndoiala, şi din mărturiile 
predecesorului său aflase ca nu era chiar aşa uşor de ieşit 
de la Châtelet o dată ce-ai intrat. E cazul să spunem ca se 
simţea deci într-o mare încurcătură, aidoma cocosului din 
poveste care găsire un mărgăritar şi nu ştia ce ar putea 
face cu asemenea giuvaer. 

A încerca să fugă croindu-şi drum prin puterea braţului era 
cu neputinţă. Având la îndemâna pumnalul, Jacques Aubry 
ar fi putut foarte bine să-l ucidă pe temnicerul ce-i aducea 
de mâncare, să-i ia cheile şi să se îmbrace cu hainele sale; 
dar, în afară de faptul ca mijlocul acesta sângeros îi 
displăcea peste măsură studentului nostru, care era de felul 
lui un om paşnic, trebuie să spunem ca nici măcar nu-i 
oferea o chezăşie destul de temeinică. Mai mult ca sigur ca 
ar fi fost descoperit, percheziţionat, jefuit de preţioasa lui 
scrisoare şi băgat iar în celulă pe care o părăsise. 

A încerca să fugă prin vicleşug era un lucru şi mai îndoielnic 
încă. Celula se afla săpată în pământ, la o adâncime de opt 
sau zece picioare, iar răsuflătoarea prin care pătrundea 
unica raza de lumină ce se strecura înăuntru era apărată de 
zabrele groase de fier. Trebuia să muncească luni de zile ca 
să desprindă o singură graţie, şi pe după ce-ar fi desprins-o, 
întrucât ar fi fost mai faptul ca evadatul ar fi ajuns probabil 
într-o curte înconjurata de ziduri prea înalte ca să poată sări 
peste ele şi cu siguranţă c-ar fi fost prins din nou a doua zi 
dimineaţă. 


Mai rămânea mituirea: dar în urma sentinţei data de 
judecătorul de instrucţie şi prin care i se acordă o 
despăgubire de douăzeci de băncute pariziene iubitei sale 
Gervaise pentru pierderea onoarei, deţinutul nu mai avea la 
sufletul său decât zece băncute pariziene, sumă mult prea 
modestă pentru a-l putea ispiti şi pe cel mai ticălos paznic 
al celei mai ticăloase închisori şi pe care i-ar fi crăpat 
obrazul de ruşine s-o ofere temnicerului unei fortărețe 
regale. 

Jacques se afla deci, trebuie s-o recunoaştem, în cea mai 
cumplită încurcătură. Când şi când, o idee izbăvitoare 
părea să-i mijească totuşi în minte, dar ideea această părea 
să atragă după sine nişte urmări atât de grozave, încât de 
fiecare dată când i se înfăţişa din nou în minte, cu stăruinţă 
pe care o au de obicei ideile fericite, Aubry se întuneca la 
fată în modul cel mai vădit şi oftă din greu într-un fel ce 
mărturisea ca în sufletul bietului băiat se dădea o luptă cât 
se poate de crâncena. Lupta această fu într-adevăr atât de 
crâncena şi de îndelungata, încât toată noaptea Jacques 
nici nu se gândi măcar să se culce; îşi petrecu timpul 
plimbându-se încolo şi încoace, aşezându-se pe scaun, 
ridicându-se iar în picioare. Pentru prima oară în viaţa lui i 
se întâmpla să vegheze ca să poată cugeta: altminteri, 
Jacques nu pierduse niciodată nopţile decât la chefuri, la 
jocuri de noroc sau la crailâcuri. 


În faptul zilei totuşi, conflictul său lăuntric păru să fi stins 
probabil prin victoria uneia din părţile adverse, fiindcă 
Jacques Aubry scoase un oftat mai jalnic decât cele pe care 
le scosese până atunci şi se trânti pe pat un om pe deplin 
înfrânt. 


Abia apucase să se întindă în aşternut şi auzi nişte paşi pe 
scară. Paşii se apropiară, cheia scrâşni în broască, 
zăvoarele scârţairă, uşa se deschise şi doi oameni ai legii se 
iviră în prag: unul era judecătorul de instrucţie, iar celălalt 
grefierul sau. 

Neplăcerea acestei vizite fu îndulcita de bucuria pe care o 
simţi studentul dând cu ochii de nişte vechi cunoştinţe. 

— Ah. Tinere, tinere - spuse judecătorul de instrucţie, 
recunoscându-l pe Jacques Aubry - şi aici a trebuit să dau 
peste dumneata? Va să zică până la urma tot ai reuşit să 
intri la Châtelet? Piei drace! Mare pehlivan eşti! Seduci 
fetele tinere şi spinteci tinerii seniori! Dar, ia vezi, ia vezi! 
De astă dată ţi s-a înfundat! Viaţa unul gentilom e mai 
scumpă decât onoarea unei mici cusătorese şi tare mă tem 
ca n-o ca mai scapi doar cu douăzeci de băncute pariziene. 
Oricât de cutremurătoare ar fi fost cumintele judecătorului, 
tonul cu care le rostise avu darul să-l liniştească întrucâtva 
pe deţinut. Omul acela cu o figură atât de joviala pe mâinile 
căruia avusese norocul să încapă se arata a fi atât de 
cumsecade, încât s-ar fi zis ca din partea lui nu putea să se 
aştepte la nicio năpastă. E adevărat ca nu se putea spune 
acelaşi lucru despre grefierul sau, care, la fiecare 
ameninţare rostită de judecătorul de instrucţie, dădea din 
cap în semn de încuviinţare. Pentru a doua oară în viaţă, 
Jacques Aubry avea parte să-i vadă pe aceşti doi oameni 
unul lângă altul şi, oricâtă bătaie de cap iar fi dat situaţia 
precară în care se afla, nu se putea opri să nu rumege în 
sinea lui cele mai filosofice cugetări asupra năstruşnicelor 
potriveli ale întâmplării care avusese inspiraţia fantezistă 
de a împerechea doi inşi cu totul deosebiți atât ca înfăţişare 
cât şi ca fire. 


începu interogatoriul. Jacques Aubry socoti cu cale să nu 
ascundă nimic; mărturisi ca, recunoscând în vicontele de 
Marmagne pe gentilomul care-i înşelase în mai multe 
rânduri  buna-credinţă, înşfăcase sabia unui paj şi-l 
provocase la duel şi ca Marmagne primise provocarea; 
vicontele şi studentul îşi încrucişaseră săbiile câteva clipe; 
după care vicontele căzuse străpuns, încolo nu mai ştia 
nimic. 

— Nu mai ştii nimic! Nu mai ştii nimic! Bombănea 
judecătorul în timp ce-i dicta grefierului întrebările şi 
răspunsurile. La naiba! Şi atâta încă e prea mult. Pare-mi- 
se, şi cazul dumitale e limpede ca lumina zilei, mai cu 
seama ca vicontele de Marmagne se bucura de o trecere 
deosebită în ochii doamnei d:Etampes. Mi se pare chiar ca 
dânsa te-a dat pe mâna justiţiei, dragă băiete! 


— Chiar aşa! exclamă studentul, care începea să se ne 
liniştească. Să-mi fie cu iertare, domnule judecător, credeţi 
într-adevăr ca dandanaua asta e chiar aşa de păcătoasă 
cum spuneţi? 

— Şi mai păcătoasă încă, iubitule, şi mai păcătoasă! Având 
în vedere ca eu nu obişnuiesc să-mi bag în sperieţi 
muşteriii. Te-am înştiinţat doar pentru ca, în cazul când ai 
avea unele dispoziţii de dat... 

— Ce dispoziţii? Se sperie studentul Spuneţi-mi, vă rog, 
domnule judecător de instrucţie, credeţi cumva ca viaţa 
mea ar putea fi în primejdie? 

— Dar bineînţeles - răspunse judecătorul - mai încape 
vorbă! Cum adică, dai buzna în mijlocul străzii asupra unui 
gentilom, îl sileşti să se bată, îl străpungi cu spada şi mai 
întrebi dacă viaţa dumitale s-ar putea să fie în primejdie? 
Da, dragă prietene, da, şi încă într-o mare primejdie. 


— Bine, dar asemenea dueluri au loc în fiecare zi, şi după 
cum am putut să-mi dau seama, vinovaţii nu păţesc nimic, 
niciodată 

— Da. Dar asta numai între gentilomi, flăcăule. Cânn doi 
gentilomi au chef să-şi taie beregata, regele nu s amesteca 
în niciun fel, fiind un drept de care se bucura cei de rangul 
lor, dar dacă mojicimii i-ar căşuna într-o bună zi să se bată 
în duel cu gentilomii, cum mojicii sunt douăzeci de ori mai 
numeroşi decât gentilomii, în scurtă vreme nu s-ar mai găsi 
picior de gentilom şi ar fi păcat. 


— Şi câte zile credeţi ca ar putea să ţină procesul meu? 

— Cam vreo cinci-şase zile. 

— Cum! Se miră studentul Cinu-sase zile! E, numai atât? 

— Fireşte, faptele sunt evidente, un om trage să moară; 
dumneata mărturiseşti ca l-ai ucis şi justiţia se declară 
mulţumită: totuşi - adaugă judecătorul, lăsând să se vadă 
pe chipul său o şi mai adânca bunăvoința - dacă două-trei 
zile în plus ar putea să-ţi fie pe plac... 

— Chiar foarte mult. 

— Ei bine, o să mai tărăgănăm formalităţile şi în felul 
acesta mai câştigăm ceva timp. La drept vorbind, eşti un 
băiat de treabă şi aş fi încântat dacă aş putea să fac ceva 
pentru dumneata. 

— Mulţumesc - spuse studentul. 

— Şi acum - adaugă judecătorul, ridicându-se în picioare - 
ai cumva vreo rugăminte? 

— Aş vrea să vină un preot, dacă se poate. 

— De ce nu! E doar dreptul dumitale. 

— Ei bine, atunci, domnule judecător, stăruiţi să-mi ţi imita 
un preot 


— Am să-ţi împlinesc chiar acum rugămintea şi să nu-mi 
porţi pică, flăcăule! 

— Vai de mine, se poate? Dimpotrivă, vă sunt chiar 
îndatorat. 


— Domnule student - spuse cu voce scăzută grefierul, 
apropiindu-se de Jacques Aubry - vreţi să-mi faceţi un 
hatâr? 

— Cu dragă inimă! răspunse Aubry. Ce anume? 

— Mă gândesc ca s-ar putea să aveţi niscaiva prieteni sau 
rubedenii cărora doriţi să le daţi tot ce se afla în stăpânirea 
dumneavoastră. 

— Prieteni? N-am decât unul şi acela e întemnițat ca şi 
mine. Rubedenii? Doar nişte veri şi aceia de a şaptea spiţă. 
Aşa ca spune, domnule grefier, spune ce pofteşti? 

— Domnule, sunt un biet om sărman, cu nevastă şi cinci 
copii. 

— Ei şi? 

— Şi, vedeţi dumneavoastră, n-am avut niciodată noroc în 
slujba mea, pe care, aşa cum vaţi putut încredința, mi-o 
îndeplinesc conştiincios şi cinstit. Toţi colegii mei mi-o iau 
înainte. 

— Şi de ce? 

— De ce? Ah, de ce! Vă spun îndată. 

— Spune. 

— Fiindcă au noroc. 

— Aha! 

— Dar de ce au noroc? 

— Tocmai voiam să te întreb şi eu, domnule grefier. 

— lar eu tocmai voiam să vă spun, domnule student. 

— O să-mi facă o deosebită plăcere. 


— Au noroc fiindca... Grefierul cobori glasul cu încă un 
semiton. Au noroc fiindcă fiecare din ei poartă în buzunar o 
bucală din funia unui spânzurat: mă înţelegeţi? 


— Nu. 

— Sunteţi cam greu de cap. O să faceţi un testament, nu-i 
aşa? 

— Un testament, eu! La ce bun? 

— La naiba! Păi ca să nu se judece între ei moştenitorii 
dumneavoastră. Ei bine, scrieţi în testament ca prin voinţa 
dumneavoastră Marc-Boniface Grimoineau, grefier pe lângă 
domnul judecător de instrucţie, să ceară câălaului o bucăţică 
mică de tot din ştreangul domniei voastre. 

— Aşa! Făcu Aubry, cu un glas sugrumat. Acum înţeleg. 

— Şi o să-mi împliniţi rugămintea? 

— Mai încape vorbă! 

— Tinere domn! Vă rog să nu uitaţi ce mi-aţi promis. N-am 
par în cap câţi mi-au făgăduit acelaşi lucru ca şi 
dumneavoastră; unii însa au murit fără să lase niciun 
testament, alţii au scris greşit numele meu Marc-Boniface 
Grimoineau, aşa încât am întâmpinat greutăţi după aceea; 
alţii, în sfârşit, care erau vinovaţi, pe onoarea mea, 
domnule, cât se poate de vinovaţi, au fost scoşi basma 
curată şi s-au dus să se spânzure aiurea: aşa ca, până a 
cădea în mâinile noastre, pierdusem aproape orice 
speranţă. 

— Bine, bine, domnule grefier - spuse Jacques de astă dată 
fii pe pace: dacă s-o întâmpla să fiu spânzurat, dorinţa îţi v- 
a fi împlinita. 

— O să fii, domnule, o să fii spânzurat, să naveti nicio grijă! 
— Ei, ce faci, Grimoineau? Îl lua la zor judecătorul. 


— Vin. Acum, domnule judecător de instrucţie, vin acum. Va 
să zică rămâne aşa cum am vorbit, domnule student? 

— Da. Da. Aşa rămâne! 

— 4] Pe onoarea dumneavoastră? 

— Pe cinstea mea de mojic. 

— Aşa - mormăi grefierul, plecând - trebuie în sfârşit dată o 
să am, în fine, ce-mi lipsea. Mă duc să spun nevestei şi 
copiilor, au să se bucure şi ei. 

Şi se grăbi să-l urmeze pe judecător şi ieşi din celulă, 
scuzându-se ca l-a lăsat să aştepte atâta. 


XXXVI 


ÎN CARE SE VEDE CA O PRIETENIE ADEVARATA ESTE 
CAPABILA SA  ÎMPINGA DEVOTAMENTUL PÂNA LA 
ÎNSURATOARE 

Rămânând foarte singur, Aubry se cufunda într o şi mai 
adânca meditaţie decât înainte; şi trebuie să recunoaşteţi 
ca într-adevăr, convorbirea pe care o avusese cu 
judecătorul de instrucţie era cu prisosinţă făcută să-i dea de 
gândit. Cu toate astea, se cuvine să ne grăbim a o spune ca 
cel care ar fi putut citi în cugetul sau ar fi observat ca 
soarta Colombei şi a lui Ascanio, atât de strâns legată de 
scrisoarea ce se afla acum în mâinile lui, constituia temeiul 
preocupărilor sale, şi ca înainte de a se gândi la el, lucru de 
care avea intenţia să se ocupe la vremea potrivită, era 
hotărât să se gândească la ei. 

Stătea aşa, chibzuind, de vreo jumătate de oră, când uşa 
celulei sale se deschise din nou şi temnicerul apară în prag. 
— Dumneata ai cerut să vină un preot? întreba el, 
îmbufnat. 

— Da, eu, fireşte - spuse Jacques. 


— Dracu să mă ia dacă pot să pricep ce-or fi având toţi de 
împărţit cu un păcătos de călugăr - bodogăni temnicerul. 
Tot ce ştiu e ca nu poate sta omul liniştit de răul lor nici 
măcar cinci minute. Poftim, intra înăuntru, părinte - 
continuă el, 


dându-se la o parte pentru a-l face loc preotului să treacă - 
şi nu lungi prea mult vorba. 

Şi tot boscorodind mereu, încuie din nou uşa şi plecă, 
lăsându-l pe noul venit între patru ochi cu deţinutul. 

— Dumneata m-ai chemat, fiule? întreba preotul. 

— Eu, părinte - răspunse studentul. 

— Vrei să te spovedeşti? 

— Nu tocmai, aş vrea doar să stau de vorbă cu 
dumneavoastră despre un caz de conştiinţă. 

— Vorbeşte, fiule - răspunse preotul, aşezându-se pe scaun 
- şi dacă puţina mea pricepere ar putea să le calauzeasca... 
— Pentru asta v-am şi rugat să veniţi, ca să vă cer un sfat. 
— Te-ascult. 

— Părinte - începu Aubry - sunt un mare păcătos. 

— O, Doamne - spuse preotul - fericit cel care se 
învredniceşte măcar să-şi recunoască greşeala! 

— Dar asta încă nu-i tot, părinte, nu numai ca sunt un mare 
păcătos, aşa cum vă spuneam, dar pe deasupra i-am făcut 
şi pe alţii să cadă în păcat. 

— Mai poate fi cumva îndreptat păcatul pe care l-ai 
săvârşit? 

— Cred ca da, părinte, cred ca da. Fiinţa pe care am târât-o 
cu mine pe calca pierzaniei era o tânără fată neprihănită. 

— Vrei să spui ca ai sedus-o? întreba preotul. 


— Am sedus-o într-adevăr, părinte, ăsta-i cuvântul! 


— Şi vrei să-ţi îndrepţi greşeala? 

— Aşa m-am gândit cel puţin. 

— Nu exista decât un singur mijloc în cazul de fată. 

— Ştiu foarte bine, de aceea am şi stat atâta vreme în 
cumpănă. Dacă ar fi existat două, l-aş fi ales pe celălalt. 

— Doreşti deci să te însori cu ea. 

— Un moment, vă rog. Nu, n-aş vrea să vă mint; nu, 
părinte, nu doresc de loc, o fac doar de mare nevoie. 

— Era mai bine dacă lucrul acesta pornea dintrun 
simţământ mai curat, mai generos. 

— Ce vreţi, părinte, sunt oamenii făcuţi să se însoare şi alţii 
să rămână becheri. Burlăcia era vocaţia mea şi trebuia doar 
să vină o împrejurare ca asta în care mă aflu pentru ca... 

— Ei bine, atunci, fiule, fiindcă s-ar putea să te răzgândeşti 
şi să-ţi schimbi bunele intenţii, părerea mea e c-ar fi bine s- 
o faci mai curând. 

— Cât de curând, adică? întreba Jacques Aubry. 

— Păi fiind vorba de o căsătorie în extremis - spuse preotul 
- vom putea căpăta toate dispensele trebuincioase şi cred 
ca poimâine... 

— Fie şi poimâine - îngâna studentul, oftând. 

— Dar tânăra fată? 

— Ce-i cu ea? 


— Eşti sigur c-o să primească? 

— Ce să primească? 

— Să se mărite. 

— Ba bine ca nu! Cum să nu primească! Chiar cu 
recunoştinţă! Doar nu i se întâmpla în fiecare zi s-o ceară 
cineva în căsătorie. 

— Atunci nu există nicio piedică? 

— Niciuna. 


— Părinţii dumitale? 

— Lipsesc. 

— Aici? 

— Necunoscuţi. 

— Cum se numeşte? 

— Gervaise-Perrette Popinot. 

— Îmi dai voie să-i împărtăşesc vestea? 

— Dacă vreţi să vă daţi osteneala s-o. Faceţi, părinte, v-aş 
fi din toată inima recunoscător. 

— Am s-o înştiinţez chiar azi. 

— Spuneţi-mi, vă rog, părinte, spuneţi-mi, nu sar putea, 
bunăoară, să-i înmânaţi o scrisoare? 

— Nu, fiule, noi preoţii care ne-am îndatorat săi slujim pe 
întemnițați am făcut legământ să nu ducem nimănui nicio 
veste din partea lor decât după ce vor fi răposat. Când va 
sosi clipa aceea, sunt gata să-ţi împlinesc orice rugăminte. 
— Mulţumesc, dar atunci ar fi de prisos; ne vom mărgini 
deci numai la căsătorie. 

— N-ai nimic altceva să-mi spui? 

— Nimic, decât ca, în cazul când s-ar îndoi cineva de 
adevărul spuselor mele şi ar sta cumva la îndoiala să 
încuviinţeze cererea mea, s-ar putea aduce în sprijinul ei o 
plângere din partea susnumitei Gervaise-Perrette Popinot, 
plângere care se afla la domnul judecător de instrucţie şi 
care ar dovedi justiţiei ca tot ceea ce am declarat 
corespunde întru totul adevărului. 


— Te poţi bizui pe mine ca voi căuta să înlătur orice piedică 
- îl linişti preotul, căruia i se păruse a observa ca lucrul pe 
care Jacques Aubry îşi pusese în gând să-l aducă la 
îndeplinire îl făcea fără nicio tragere de inimă, ci doar silit 
de împrejurări - şi peste două zile... 


— Peste două zile... 

— Vei răscumpăra onoarea celei pe care ai necinstit-o. 

— Ce să-i faci! Murmură studentul, oftând din greu. 

— Lasă, fiule, lasa! Căută să-l împace preotul. Cu cât jertfa 
e mai anevoioasă, cu atât e mai bine primită de Dumnezeu. 
— Sfinte Sisoie! exclamă studentul, în cazul acesta 
Dumnezeu trebuie să-mi fie pururea recunoscător; duceţi- 
vă, părinte, duceţi-vă! 

Într-adevăr, Jacques Aubry nu se înduplecase să ia o 
asemenea hotărâre decât după o aprigă lupta cu sine 
însuşi; aşa cum îi mărturisise iubitei sale Gervaise, 
studentul  moştenise antipatia părintelui său fată de 
instituţia căsătoriei şi numai datorită prieteniei care i-o 
purta lui Ascanio şi gândului ca din pricina lui acesta se afla 
acum la ananghie, la care veniseră să se adauge cele mai 
frumoase exemple de devotament pe care antichitatea i le 
pusese la îndemâna, reuşise să se ridice la gradul de 
abnegaţie pe care îl atinsese, dar, se va mira poate 
cititorul, ce are de-a face căsătoria lui Aubry cu Gervaise, 
cu fericirea lui Ascanio şi a Colombei, şi în ce fel, însurându- 
se cu ibovnica lui, Aubry izbutea să-şi salveze prietenul? 

La care aş putea să-i spun cititorului ca nu are suficientă 
perspicacitate. E adevărat ca, la rândul său, cititorul ar 
putea să-mi răspundă ca nu-i de datoria mea să aibă aşa 
ceva. 

Cititorul e rugat deci să-şi dea osteneala a citi sfârşitul 
acestui capitol peste care ar fi putut să treacă, dacă ar fi 
avut o minte mai pătrunzătoare. 

După plecarea preotului, Aubry, care acum nu mai putea da 
înapoi, păru ceva mai liniştit; orice hotărâre, chiar şi una 
dintre cele mai cumplite, are darul de a aduce cu ea liniştea 


sufletească; cugetul care s-a războit se odihneşte acum, 
inima care s-a zbuciumat e cuprinsă de toropeală. 

Jacques Aubry rămase, aşadar, să se bucure de odihnă şi 
toropeala sa până în momentul în care, auzind zgomot în 
celula lui Ascanio, socoti ca zgomotul cu pricina, stârnite de 
temnicerul care venise să-i aducă mâncare, era o chezăşie 
ca timp de câteva ore nu vor mai fi stingheriţi de nimeni. 
De aceea, mai zăbovi câteva minute, după care, băgând de 
seama ca niciun zgomot nu mai tulbura tăcerea, se 
strecura în galerie, străbătu ca de obicei distanţa dintre 
cele două celule şi ridică rogojina cu capul. Celula lui 
Ascanio era cufundată în cea mai neagră beznă. 

Aubry îşi chema prietenul cu glas scăzut; nu primi însa 
niciun răspuns; încăperea era cu desăvârşire pustie. Primul 
simţământ pe care-l încerca Aubry fu un simţământ de 
bucurie. Ascanio era liber şi, din moment ce era liber, el, 
Aubry, nu mai avea nevoie sa... Dar în aceeaşi clipa îşi 
aminti de recomandările auzite atunci când ducesa îşi 
exprimase dorinţa ca Ascanio să fie mutat într-o celulă mai 
confortabilă. 

Precum se vedea, intervenţia doamnei ducese d:Etampes 
fusese privită cu toată consideraţia; zgomotul ce ajunsese 
la urechea studentului puţin mai înainte, fusele prilejuit de 
mutarea prietenului său. 


Speranţa ce-l însufleţise o clipa pe Aubry strălucise ca un 
fulger, dar tot atât de repede se şi stinsese. 

Studentul lasa să cadă la loc rogojină şi se întoarse de-a- 
ndăratelea la el în celulă. Orice mângâiere îi fusese răpită, 
nu mai avea parte nici măcar de tovărăşia prietenului 
pentru care se jertfea. 


Nu-i mai rămânea altceva de făcut ca să-şi omoare timpul 
decât să cugete. Dar şi aşa Jacques Aubry cugetase prea 
mult şi rezultatul cugetărilor sale fusese atât de dureros, 
încât socoti mai cuminte să doarmă. 


Se trânti deci pe pat şi, cum rămăsese mult în urmă cu 
somnul, cu toate frământările lui sufleteşti, în scurtă vreme 
se cufundă într-un somn adânc. 

Visa ca fusese osândit la moarte şi spânzurat: datorită însa 
unui prost obicei al călaului, funia nefiind unsa cum trebuia, 
osânditul fusese spânzurat numai pe jumătate; ceea ce nu-i 
împiedicase pe ceilalţi să-l îngroape în lege. Şi Jacques 
Aubry începuse tocmai să-şi mănânce propriile sale braţe în 
vis, aşa cum se obişnuieşte în asemenea împrejurări, când 
grefierul, oare ţinea cu tot dinadinsul să intre în posesia 
bucății de funie promise, venise s-o ia singur şi, deschizând 
cavoul în care Aubry se afla ferecat, îi redase o dată cu 
viaţa, şi libertatea. 

Din păcate nu era decât un vis şi, în momentul în care 
studentul se trezi, viaţa să se afla într-o mare cumpănă şi 
libertatea sa era definitiv pierdută. 

Seara, noaptea şi ziua următoare trecură fără ca să mai 
primească nicio vizită, afară de aceea a temnicerului sau. 
Jacques încerca să-l întrebe ba una, ba alta, dar nu fu chip 
să scoată un cuvânt de la el. 

În toiul nopţii, Jacques, care abia apucase să adoarmă auzi 
uşa celulei sale scârţâind din ţâţâni şi se trezi brusc. Oricât 
de greu ar dormi deţinuţii, zgomotul unei uşi care se 
deschide îi trezeşte numaidecât. 


Studentul se ridică în capul oaselor. 


— Scoală-te şi îmbracă-te - îi porunci glasul răstit al 
temnicerului, în timp ce în spatele lui se zăreau scânteind, 
la lumina tortei pecare o ţineau în mâna, halebardele a 
două străji de la prefectură. 

Cum patul era aşternut cu cearşaf şi nu avea navea 
cuvertura, cea de-a doua poruncă era de prisos, Jacques 
Aubry se culcase îmbrăcat. 

— Unde vreţi să mă duceţi? întreba studentul, care era încă 
pe jumătate adormit. 

— Prea eşti curios - spuse temnicerul. 

— Aş vrea totuşi să ştiu - stărui studentul. 

— Haide-haide, lasa gura şi urmează-mă! 

Orice împotrivire fiind în zadar, deţinutul se supuse. 
Temnicerul o apucă înainte, Jacques Aubry o pori după el, 
iar cele două străji încheiară cortegiul. 

Jacques Aubry se uita în jur cu o nelinişte pe care nu caută 
s-o ascundă: se temea de o execuţie nocturnă: singur lucru 
îl făcea să mai prindă curaj: faptul ca nu vedea nicăieri 
niciun preot şi niciun călău. 

După zece minute, Jacques Aubry se pomeni în sala de la 
intrare în care fusese adus în ziua când reuşise, în fine, să 
pătrundă la Châtelet; aici însa, în loc să-l conducă spre 
poartă, aşa cum sperase o clipa, într-atât nenorocirea te 
face să te laşi amăgit de cele mai înşelătoare iluzii, călăuza 
sa deschise o uşă ascunsă într-un ungher şi o apucă de-a 
lungul unui culoar interior ce dădea într-o curte. 


Primul imbold pe care-l simţi întemniţatul ieşind în curte la 
aer curat şi văzând din nou cerul liber fu să respire din 
adâncul pieptului. Era, oricum, un câştig şi nu putea şti 
când avea să se mai ivească asemenea prilej fericit. Pe 
urmă, zărind la capătul celălalt al curţii ferestrele ogivale 


ale unui paraclis din secolul al paisprezecelea, începu a 
bănui despre ce putea fi vorba. 

Din respect fată de adevăr, datoria noastră de povestitor ne 
obliga să spunem ca, la gândul acesta, i se tăiară 
picioarele. 

În momentul acela însa îşi aduse aminte de Ascanio şi de 
Colombe şi măreţia faptei generoase pe care se pregătea s- 
o îndeplinească îl ajuta să înfrunte restriştea în care se afla. 
Paşi deci destul de hotărât spre biserică; ajungând în pragul 
ei, se dumeri pe deplin. Preotul era la altar; în strană 
aştepta o femeie, iar această femeie nu era nimeni alta 
decât Gervaise. 

În drum spre altar se întâlni cu guvernatorul forţare. Ei. 

— Ai cerut să ţi se dea prilejul de a răscumpăra, înainte de 
moarte, onoarea tinerei fete pe care ai necinstit-o - spuse 
guvernatorul. Cererea era îndreptăţită şi a fost aprobată. 

O ceată se puse pe ochii studentului; în aceeaşi Gervaise, 
aruncându-se în braţele studentului, cine ar fi crezut ca 
ceasul acesta pe care îl doream cu atâta râvna va sosi într- 
o asemenea împrejurare! 


clipa însa pipăi cu mâna scrisoarea doamnei d:Etampes şi 
îşi recapăta curajul. 
— O, bietul me u Jacques! Începu a se tângui 


— Ce să-i faci, draga Gervaise! Suspină studentul, 
strângând-o la piept. Dumnezeu ştie pe cine trebuie să 
pedepsească şi cine se cuvine să fie răsplătit; să ne 
supunem voinţei sale. Apoi în şoaptă, strecurându-i în mâna 
scrisoarea doamnei d:Etampes: s-o dai lui Benvenuto - 
murmură el - numai lui, auzi? 


— Cei? Bombăni guvernatorul, apropiindu-se numai decât 
de miri. Ce s-a întâmplat? 

— Nimic; îi spuneam soţiei mele Gervaise c-o iubesc. 

— Cum, pe cât se pare, n-o să aibă vreme probabil să-şi 
dea seama de contrariu, orice declaraţie este de prisos: 
duceţi-vă la altar şi terminaţi cât mai repede. 

Aubry şi Gervaise se îndreptară fără să mai sufle o vorbă 
spre preotul care-i aştepta. Ajungând înaintea lui, se 
aşezară amândoi în genunchi, începu slujba religioasă. 
Jacques ar fi vrut să schimbe câteva cuvinte cu Gervaise, 
care, la rândul său, dorea din răsputeri să-şi arate 
recunoştinţa fată de Aubry, dar două străji aşezate de-a 
dreapta şi de-a stânga lor le urmăreau fiece mişcare şi 
pândeau orice şoaptă. Deţinutul avusese totuşi noroc ca 
probabil, înduioşat de soarta lor, într-un moment de 
slăbiciune, guvernatorul îi lăsase să se îmbrăţişeze şi ca, 
mulţumită acestei îmbrăţişări, scrisoarea putuse să treacă 
din mâinile lui Jacques în acelea ale iubitei sale Gervaise. 
Dacă s-ar fi întâmplat cumva să scape acest prilej, dat fiind 
străşnicia cu care erau supravegheați mârâi, devotamentul 
lui Jacques s-ar fi irosit în van. 


Preotul primise probabil anumite dispoziţii, deoarece caută 
să-şi scurteze cuvântarea. Poate ca se gândise în sinea lui 
ca n-avea niciun rost săi dea sfaturi de bună purtare ca soţ 
şi părinte unui om ce urma să fie spânzurat peste două-trei 
zile. 

După ce preotul îşi încheie discursul, după ce primiră 
binecuvântarea şi slujba religioasă lua sfârşit, Aubry şi 
Gervaise crezură ca vor fi lăsaţi, cel puţin acum, câteva 
clipe între patru ochi, dar nici pomeneală de aşa ceva. Cu 


toate plânsetele bietei Gervaise, care se transformase pur 
şi simplu într-o fântâna de lacrimi, străjile îi despărţiră. 

Mai avură totuşi răgazul să schimbe o privire: „Ai grijă să 
faci ce ţi-am spus! — îi aminteau ochii lui Aubry. 

„Fii pe pace, chiar în noaptea asta sau cel mai târziu mâine 
dimineaţă mă duc negreşit răspundeau ochii soţiei sale 
Gervaise. 


Pe urmă, fiecare dintre ei fu luat şi dus într-alta parte. 
Gervaise fu poftita în chipul cel mai curtenitor să iasă pe 
uşa dinspre strada, iar deţinutul fu petrecut spre uşa celulei 
sale, intrând înăuntru, studentul oftă adânc de tot, mai 
adânc decât oftase vreodată de când intrase în închisoare: 
va să zică era un om însurat! 

Şi astfel, aidoma lui Curtius1l din vechime, Jacques. Aubry, 
din devotament prietenesc se azvârli în abisul căsătoriei. 

1 Personaj legendar din antichitatea romana care s-a jertfit 
din devotament cetăţenesc, aruncându-se cu cal cu tot şi 
înarmat de luptă în prăpastia ce se căscase în mijlocul 
forului roman în urma unui cutremur, deoarece auguri 
prevestiseră ca pământul nu se va închide la loc decât după 
ce vor fi sacrificate cele mai de preţ bunuri. Curtius socotise 
ca fala Romei se întemeia pe puterea armată şi pe valoarea 
cetăţenilor săi. 

(n. T.). 


XXXVII TURNAREA STATUII 

Şi acum rugăm pe cititorii noştri să ne îngăduie a părăsi un 
moment închisoarea Châtelet pentru a ne întoarce la 
palatul Nesle. 

La chemarea lui Benvenuto, lucrătorii  alergaseră 
numaidecât şi porniseră după el spre turnătorie. 


Toţi ştiau cu câta râvna lucra de obicei; niciodată însa nu-i 
văzuseră fată învăpăiata de o asemenea ardoare şi ochii 
aprinşi de o flacără atât de vie; dacă cineva ar fi trebuit să-i 
modeleze chipul în clipele acelea, aşa cum el se pregătea 
să toarne în bronz chipul lui Jupiter, ar fi înzestrat lumea cu 
cea mai frumoasă statuie a geniului artistic. 

Totul era gata, mulajul de ceară, îmbrăcat în învelişul lui de 
lut, aştepta, încercuit cu sinre de fier, în mijlocul cuptorului 
cu capsula, ceasul în care avea să capete viaţa. Lemnele 
erau, de asemenea, stivuite; Benvenuto le dădu foc din 
patru părţi diferite şi, cum erau numai lemne de brad de 
care artistul se îngrijise de mult să fie cât mai bine uscate, 
flăcările cuprinseră îndată întreg cuptorul şi în scurtă vreme 
tiparul era înconjurat de o uriaşă valvătaie. În momentul 
acela ceară topită prinse a ieşi afară prin răsuflători în timp 
ce tiparul la rândul său dogorit de foc, începea să se 
întărească; în vremea asta lucrătorii săpau o groapă 
adânca lângă cuptorul în care trebuia să fie topit metalul, 
fiindcă Benvenuto nu voia să piardă nicio secundă şi, de 
îndată ce tiparul va fi fost ars, să purceadă fără zăbavă la 
topitul metalului. 

Timp de o zi şi jumătate ceară se scurse din tipar; timp de o 
zi şi jumătate, pe când calfele lucrau în schimburi, 
odihnindu-se pe rând ca marinarii care fac de cart pe o 
corabie de război, Benvenuto nu închise ochii o clipa, 
învârtindu-se în jurul cuptorului, punând mereu lemne pe 
foc, îmbărbătându-i pe lucrători, în sfârşit, se convinse ca 
toată ceară se scursese şi ca tiparul era bine ars; era cea 
de-a doua fază a lucrării pe care o avea de executat, ultima 
fiind topirea bronzului şi turnarea statuii 

Lucrătorii, care nu puteau să înţeleagă de unde vine lui 
Benvenuto puterea aceea supraomeneasca şi râvna turbată 


ce-l ţinea în picioare, încercară a-l îndupleca să se 
odihnească măcar câteva ore; fiecare oră de odihnă însa ar 
fi prelungit închisoarea lui Ascanio şi suferinţele Colombei. 
Benvenuto se împotrivi. Părea făcut din aceeaşi materie ca 
şi bronzul din care voia să făurească un zeu. 

După ce groapa fu săpată, înfăşura tiparul cu frânghii 
trainice şi, cu ajutorul unor cabestane anume pregătite din 
vreme, îl ridică în sus cu cea mai mare grijă, îl aduse până 
deasupra gropii şi-l cobori apoi binişor înăuntru, până ce 
ajunse la nivelul cuptorului; acolo îl înţepeni locului, făcând 
să se rostogolească jur împrejur ţărâna scoasă din groapă 
pe care o bătătorea strat cu strat, aşezând, pe măsură ce 
se înalta, olane de lut ars ce trebuiau să slujească drept 
răsuflători. Toate aceste pregătiri îi dădură de lucru până la 
sfârşitul zilei. Se lasa noaptea; se împlineau patruzeci şi opt 
de ore de când Benvenuto nu dormise de loc, nu stătuse să 
se odihnească, nici măcar nu se aşezase un moment. 
Lucrătorii se rugau de el, îl lua la rost, dar Benvenuto nu 
voia să audă nimic, o putere vrăjită părea să-l însufleţească 
şi, nesocotind rugăminţile şi mustrările celor din preajmă, 
drept răspuns se mulțumea să poruncească fiecărui 
lucrător ce avea de făcut cu glasul tăios şi aspru cu care un 
comandant de armata ordona ostaşilor mişcările pe care le 
au de executat. 


Benvenuto voia să înceapă turnarea imediat. Vigurosul 
artist, care avusese necontenit parte să vadă toate piedicile 
dându-se la o parte din calea lui, îşi punea la încercare 
acum autoritatea asupra propriei sale persoane; răpus de 
oboseală, măcinat de griji şi mistuit de febră, poruncea 
trupului său să nu aibă astâmpăr o clipa, şi trupul său de 
fier se supunea în timp ce tovarăşii săi erau siliţi să bată în 


retragere unul câte unul, aşa cum într-o bătălie soldaţii 
răniţi părăsesc rândurile, îndreptându-se spre ambulanta 
Cuptorul de topit era gata Benvenuto pusese să fie umplut 
cu lingouri de fontă şi de aramă, aşezate simetric unele 
peste altele în aşa fel ca să poată pătrunde printre ele 
căldura şi metalul să se topească mai repede şi cât mai 
complet. Aprinse cuptorul aşa cum îl aprinsese şi pe cel 
dintâi şi, ni curând, cum stiva era alcătuită numai din 
buşteni de brad, răşina ce începuse să curgă, sporind 
puterea de combustie a lemnului, făcând să izbucnească o 
asemenea valvătaie, încât, înălțându-se mai sus decât se 
aşteptaseră, flăcările lingeau acoperişul turnătoriei, care, 
fiind de lemn., lua foc numaidecât. Văzând pălălăile ce se 
iscaseră şi, mai ales, simţindu-i dogoarea, toate calfele, 
afară de Hermann, se trasară înapoi. Hermann şi 
Benvenuto însa puteau face fată singuri acestei împrejurări. 
Fiecare din ei luă câte o secure şi se apucă să doboare 
stâlpii de lemn pe care se sprijinea şopronul. După câteva 
clipe, acoperişul cuprins de flăcări se prăbuşi. Atunci 
Benvenuto şi Hermann împinseră în foc, cu nişte căngi, 
rămăşiţele aprinse întreţinând viitoarea ce înfierbânta 
cuptorul, şi metalul începu să se topească. Acum ca 
ajunsese să facă şi lucrul acesta, Benvenuto se simţi dintr-o 
dată sleit de puteri. Trecuseră şaizeci de ore de când nu 
dormea şi douăzeci şi patru de când nu mâncase nimic, şi 
în tot acest timp fusese sufletul întregii activităţi, pârghia 
tuturor strădaniilor. O febră cumplită puse stăpânire pe el: 
din rumen cum era, se făcu galben ca un mort la fată. Într-o 
atmosferă atât de încinsa, încât nimeni nu putea sta lângă 
el, Benvenuto tremura din toate mădularele şi-i clănţăneau 
dinţii în gura de parcă s-ar fi aflat în mijlocul nămeţilor 
Laponiei. Văzându-l în ce hal era, tovarășii săi de muncă ÎI 


înconjurară; Benvenuto încerca să se împotrivească din 
nou, refuzând să se recunoască înfrânt, căci pentru un om 
ca el, faptul de a se pleca în fată imposibilului era o ruşine, 
dar până la urmă fu obligat a mărturisi ca se simţea sleit de 
puteri. 


Din fericire, operaţia topirii era pe terminate; partea cea 
mai grea fusese îndeplinita: restul era o treabă mecanică, 
uşor de executat. Meşterul îl striga atunci pe Pagolo, dar 
Pagolo însa parcă intrase în pământ. În sfârşit, la chemarea 
tovarăşilor săi care-l strigau în cor, Pagolo ieşi la iveală; se 
dusese, spunea el, să se roage pentru reuşita cât mai 
deplină a lucrării. 

— N-avem timp acum de rugăciuni! exclamă Benvenuto. 
Însuşi Domnul a spus: „Cine munceşte se roagă. E vremea 
să muncim acum, Pagolo! Ascultă, simt ca mă sfârşesc, dar, 
c-o fi să mor sau nu, Jupiter al meu trebuie cu orice preţ să 
trăiască. Pagolo, dragul meu, te las pe tine să ai grijă mai 
departe de turnare, fiind convins c-o să te descurci la fel de 
bine ca şi mine. Pagolo, după cum vezi şi tu, în curând 
metalul o să fie gata; ai să-ţi dai seama negreşit dacă e 
destul de încins. Când o să se înroşească, îi pui pe Hermann 
şi pe Simon-Stângaciul să ia fiecare câte o praştie. Ah, 
Doamne, ce spuneam oare? Da. Pe urmă, să ochească 
amândoi o dată cele două capace ale cuptorului. Atunci 
metalul o să curgă afară şi, dacă s-ar întâmpla să mor între 
timp, să-i spuneţi regelui ca mi-a promis să-mi facă o 
favoare, ca aţi venit să i-o cereţi în numele meu şi ca 
această favoare... este... O, Doamne, nu-mi mai aduc 
aminte. Ce voiam să-i cer regelui? A, da, ... Ascanio... 
seniorul castelului Nesle.. Colombe, fată prefectului... 


d-Orbec... doamna d:Etampes... Ah, simt că-mi pierd 
minţile! 

Şi Benvenuto, împleticindu-se pe picioare, se prăbuşi în 
braţele lui Hermann, care-l duse pe sus, ca pe un copil, la el 
în cameră, în timp ce Pagolo, căruia i se încredinţase 
supravegherea turnării, dădea ordine pentru ca lucrarea să 
nu se întrerupă. 

Benvenuto avea dreptate sau, mai bine zis căzuse pradă 
unui delir furios. Scozzone, care, de bună seama, se ruga, 
la rândul său. Ca şi Pagolo, se grăbi să-i vină într-ajutor; 
Benvenuto însa striga într-una: „Am murit! Mor! Ascanio! 
Ce-o să se facă Ascanio? 

Într-adevăr, sumedenie de vedenii fantastice i se perindau 
prin minte: Ascanio, Colombe, Ştefană, toţi crescând sub 
ochii săi ca nişte fantome, pentru a se risipi mai apoi ca 
nişte umbre. Pe urmă, din mijlocul lor ieşea la iveală chipul 
însângerat al orfaurarului Pompeo, pe care-l omorâse cu o 
lovitură de jungher, al căpitanului de poştă din Siena, pe 
care-l doborâse cu un foc de archebuza. Trecutul şi 
prezentul se învălmăşeau în cugetul sau. Uneori cel care-l 
ţinea pe Ascanio ferecat în închisoare lua înfăţişarea lui 
Clement al VIl-lea, alteori Cosimo | era cel ce o silea pe 
Colombe să se mărite cu d:Orbec. După care se pomenea 
vorbind cu ducesa Eleonora, ca şi cum ar fi vorbit cu 
doamna d:Etampes; se ruga, ameninţa. Pe urmă îşi bătea 
joc de biata Scozzone, care plângea, spunându-i să bage de 
seama ca nu cumva Pagolo să-şi rupă gâtul sărind ca o 
pisică pe cornişe. Momentele în care se zbuciumă aşa ca 
scos din minţi erau urmate de răstimpuri de deplină 
lâncezeala când ai fi zis ca e gata să-şi dea sfârşitul. 


Agonia această ţinea de trei ceasuri: Benvenuto se afla 
tocmai într-unul din acele răstimpuri de toropeală, aşa cum 
am arătat mai sus, când deodată Pagolo intra buzna în 
cameră, palid la fată şi răvăşit, strigând: 

— Domnul Isus şi Sfânta Fecioară să se milostivească de 
noi, meştere, fiindcă totul e pierdut, numai cerul ne mai 
poate ajuta acum! 

Zdrobit cum era de oboseală, Benvenuto, aproape 
muribund şi în nesimţire, simţi totuşi aceste cuvinte 
pătrunzându-i ca un stilet ascuţit până în adâncul inimii. 
Ceata ce-i învăluia mintea se destrăma şi, ca Lazăr 
sculându-se din morţi la glasul lui Hristos, se ridică în capul 
oaselor din aşternut, strigând: 


— Cine a putut să spună ca totul e pierdut, atâta timp cât 
Benvenuto mai trăieşte încă? 

— Păcatele mele, eu, meştere, cu! Îngăimă Pagolo. 

— De două ori mişel! izbucni Benvenuto. Se vede c-a fost 
scris să mă vinzi mereu! Dar fii pe pace, Domnul Isus şi 
Sfânta Fecioară pe care-i chemai într-ajutor adineauri au ei 
grijă să sprijine pe oamenii de bună credinţă şi să-i 
pedepsească pe tradatori... 

În momentul acela se auziră glasurile lucrătorilor, care se 
văicăreau în gura mare: „Benvenuto! Benvenuto! 

— Sunt aici! Sunt aici! răspunse artistul, năpustindu-se pe 
uşă afară, palid la fată, dar cu puterile întremate şi cu 
mintea limpede. Sunt aici! Şi vai de cei ce nu-şi vor fi 
împlinit datoria! 

Din doi paşi, Benvenuto ajunse la turnătorie; toată ceata 
lucrătorilor pe care o lăsase muncind cu atâta însufleţire 
era acum buimaca şi abătută. Hermann însuşi era mort de 
oboseală: vlăjganul abia se mai ţinea pe picioare, fiind silit 


să se reazeme de unul din stâlpii. Şopronului care nu 
fuseseră doboraţi. 

— Luaţi aminte, băieţi! Strigă Benvenuto, cu o voce 
înfricoşătoare, cazând în mijlocul lor ca un trăsnet. Nu ştiu 
încă ce s-a întâmplat, dar, pe sufletul meu, v-o spun 
dinainte, orice ar fi, trebuie să-i găsim leacul. Daţi-mi 
ascultare deci de vreme ce am intrat iar în horă; dar să nu 
ieşiţi din cuvântul meu, ascultaţi-mă fără să crâcniţi. Fără 
să faceţi un cât de mic gest de împotrivire, iară cum văd pe 
unul ca se codeşte îl ucid pe loc. Asta fie zis pentru cei răi! 
Celor buni le spun doar atât; libertatea şi fericirea lui 
Ascanio, tovarăşul vostru la care ţineţi cu toţii atât de mult, 
depinde de izbânda noastră! La lucru deci! 


Rostind aceste cuvinte, Cellini se apropie de cuptor ca să 
vadă cu ochii lui ce se întâmplase. Focul nefiind aţâţat, 
metalul se răcise, adică, aşa cum se spune în limbajul celor 
de meserie, „se făcuse scrob. 

Benvenuto îşi dădu seama numaidecât ca răul putea fi 
îndreptat; pesemne ca Pagolo se lăsase pe tânjeala şi, în 
vremea asta, căldura cuptorului începuse să scadă, trebuia 
ca focul să ardă iar cu toată puterea, pentru ca metalul să 
treacă din nou în stare lichidă. 

— Lemne! Strigă Benvenuto. Avem nevoie de lemne! 
Căutaţi pretutindeni unde s-ar putea găsi o surcică, duceţi- 
vă la brutari şi cumpăraţi-le, dacă nu se poate altfel, cu 
livra, aduceţi şi ultima aşchie care se mai afla prin casă! 
Sparge uşile pavilionului, Hermann, dacă nu vrea coană 
Perrine să le deschidă de bună voie, orice poţi înşfăca de- 
acolo e bun luat, suntem doar pe teritoriu inamic. Lemne! 
Am nevoie de lemne! 


Şi pentru a le da exemplu celorlalţi, Benvenuto apucă o 
secure şi începu să lovească din răsputeri în cei doi stâlpi 
ce mai rămăseseră în picioare şi care se prăbuşiră îndată 
împreuna cu restul acoperişului; Benvenuto se grăbi să 
împingă totul în foc; totodată calfele ce se risipiseră care 
încotro se întorceau acum cu braţele încărcate de lemne. 

— Bravo! Se bucura Benvenuto. Şi acum sunteţi gata să mă 
ascultați? 

— Da, da! strigară cu toţii. Orice ne-ai porunci şi până la 
ultima suflare! 

— Atunci alegeţi deoparte stejarul, puneţi la început numai 
stejar pe foc; stejarul arde cu mai multă putere şi prin 
urmare, şi leacul îşi va face mai grabnic efectul. 

În curând braţe întregi de lemne de stejar începură să 
curgă peste jeratic până ce Benvenuto se văzu nevoit să 
strige că-i destul. 

Forţa ce clocotea în sufletul lui părea să se fi revărsat şi-n 
sufletele celorlalţi; poruncile sale, gesturile pe care le 
făcea, toate erau tălmăcite şi aduse la îndeplinire pe loc. 
Doar Pagolo mai bombănea când şi când printre dinţi: 

— Vrei să faci nişte lucruri mai presus de puterile omeneşti, 
meştere! Asta înseamnă să-l înfrunţi pe Dumnezeu. 

La care Cellini se mulțumea să răspundă cu o privire ai 
cărei tâlc era: „Aşteaptă tu, ca mai avem de răfuit o 
socoteală între noi! 


Cu toate astea, în ciuda cobelilor lui Pagolo metalul 
începuse din nou să se topească şi pentru a grăbi topirea, 
Benvenuto arunca din când în când în cuptor livre de 
plumb, amestecând plumbul, arama şi bronzul cu un drug 
lung de fier, astfel ca, pentru a folosi propriile lui cuvinte, 
cadavrul de metal se trezea treptat-treptat la viaţă. Văzând 


ca treaba începea a se pune pe roate, cuprins de voioşie, 
Benvenuto nu mai simţea nici febră, nici slăbiciunea de mai 
înainte: el însuşi reînviase. 

În sfârşit, metalul dădu în clocot şi prinse să se umfle. 
Benvenuto se grăbi să destupe pâlnia tiparului şi porunci 
lucrătorilor să izbească în capacele cuptorului, ordin ce fu 
numaidecât executat; dar, ca şi când truda această 
gigantică trebuia să fie până în ultima clipa o luptă de 
titani, după ce capacele fură înlăturate, Benvenuto baga de 
seama nu numai ca metalul nu se scurgea destul de 
repede, dar ca, pe deasupra, nici nu era în cantitate 
suficientă. Atunci, luminat de una din acele idei 
extraordinare ce numai în mintea unui artist pot încolţi, 
spuse: 

— Jumătate din voi să rămână aici, ea să pună mai departe 
lemne pe foc, iar ceilalţi să vină cu mine! 

Şi însoţit de cinci dintre calfe, o rupse la fugă spre palat; 
după câteva clipe se întoarseră cu toţii purtând în braţe o 
mulţime de vase de argint şi de cositor, lingouri, ibrice pe 
jumătate terminate. După exemplul lui Benvenuto, fiecare 
dintre lucrători arunca preţioasă-i povara în cuptor, care 
mistui totul pe loc, bronz, plumb, argint, bucăţi de metal 
brut, minunatele lucrări migălos cizelate, cu aceeaşi 
indiferenţă cu care l-ar fi mistuit pe Cellini însuşi dacă 
artistul s-ar fi azvârlit la rândul său înăuntru. 


Mulțumită însa acestui adaos de materii fuzibile, bronzul 
deveni cu desăvârşire lichid şi, ca şi cum s-ar fi căit de 
şovăială sa de o clipa, începu să curgă cu îmbelşugare. Un 
timp aşteptară cu toţii, cu inima strânsa de o îngrijorare ce 
se preschimbă într-o spaimă cumplită în momentul în care 
Benvenuto observa ca bronzul nu ajunsese până la gura 


tiparului: cercetând însa pâlnia cu o prăjină lungă, simţi ca, 
înainte încă de a se fi scurs cu totul din cuptor, bronzul 
depăşise capul lui Jupiter. 

Căzu atunci în genunchi, mulţumindu-i Celuide-Sus pentru 
lucrarea ce trebuia să aducă salvarea lui Ascanio şi a 
Colombei era terminată; Dumnezeu se va îndura oare să fie 
şi pe deplin reuşita? 

lată ceea ce Benvenuto nu putea să afle decât abia a doua 
zi dimineaţă. 

Noaptea ce urmă, cred ca vă daţi seama, fu o noapte de 
zbucium; oricât de obosit era Benvenuto, abia dacă reuşi să 
doarmă pe sponci. Somnul lui însa nu avea nimic de-a face 
cu odihnă. Nici nu apucă bine să închidă cehii, şi în locul 
lucrurilor reale începeau să mijească tot felul de năluciri. 
Chipul lui Jupiter, stăpânul cerurilor şi regele frumuseţii 
olimpiene, aşa cum îl turnase în bronz, îi apărea în vis 
schimonosit ca al fiului său Vulcan. Şi nu se putea dumeri 
ce se întâmplase. Să fi fost din pricina tiparului? Sau poate 
pentru ca turnarea nu fusese făcută cum trebuie? Să se fi 
înşelat el făurind lucrarea? Ori poate destinul îşi bătuse joc 
de făuritor? În fată acestei privelişti îşi simţea pieptul 
apăsat de o povară şi tâmplele zvâcnindu-i amarnic şi se 
trezea cu inima bătând să-i spargă pieptul şi cu fruntea 
îmbrobonata de sudoare. O bucată de vreme mai stătea 
totuşi la îndoiala, neputând deosebi încă adevărul de 
nălucire. Pe urmă se gândea ca statuia se afla încă ascunsă 
în tiparul ei ca pruncul în pântecele mamei, îşi amintea 
toate măsurile pe care le luase. Se ruga lui Dumnezeu ca 
toată râvna, mărturisindu-i ca voia să facă nu numai o 
operă frumoasă, dar şi o faptă bună. Pe urmă, ceva mai 
liniştit şi cu sufletul mai împăcat, adormea din nou, răpus 
de oboseală necurmată ce părea ca de aci încolo n-avea să- 


| mai părăsească nicicând, pentru a cădea iar pradă unui 
vis la fel de absurd şi de înspăimântător ca şi cel dintâi. 


În sfârşit, se lumina de ziua şi o dată cu venirea zilei, 
Benvenuto se desprinse cu totul din mrejele somnului; într- 
o clipa fu în picioare şi îmbrăcat; în clipa următoare şi 
ajunsese la turnătorie. 


Bronzul era prea cald încă pentru a fi pus în contact cu 
aerul; Benvenuto însa era atât de grăbit să afle mai repede 
în ce măsură trebuia să se teamă ori să nădăjduiască, încât 
nu se mai putu stăpâni şi se apucă să scoată la iveală capul 
statuii. În momentul în care puse mâna pe tipar, era aşa de 
palid la fată, încât ai fi zis ca e gata saşi dea duhul. 

— Tumneata iar polnaf eşti, meşter! spuse un glas pe care 
Benvenuto îl recunoscu după accent ca fiind al lui Hermann. 
Tumneata mai pine faci rămâi la pat. 

— Te înşeli, draga Hermann - răspunse Benvenuto, mirat 
să-l vadă sculat cu noaptea-n cap - mai curând m-aş 
prăpădi dacă aş sta în pat. Dar tu, ce te face ca te-ai trezit 
aşa de dimineaţă? 

— Mă plimpam - spuse Hermann, înroşindu-se până în albul 
ochilor - place la mine mult plimpat. Vrei ajut la tumneala, 
meşter? 

— Nu, nu! se împotrivi Benvenuto. Nimeni afară de mine n- 
are voie să se atingă de tipar! Stai, stai puţin! 

Şi începu a dezveli cu cea mai mare grijă partea de sus a 
statuii. Printr-o întâmplare cu drept cuvânt miraculoasă, 
metalul fusese tocmai de ajuns. Dacă lui Benvenuto nu i-ar 
fi trecut prin gând să arunce în cuptor argintăria lui, talerele 
şi ibricele cizelate de el, turnatul ar fi dat greş şi statuia ar 
fi rămas fără cap. 


Din fericire capul căpătase şi el fiinţa şi era minunat de 
frumos. 

La vederea lui, Benvenuto, îmbărbătat, se încumeta să 
descopere, bucată cu bucată, întreg trupul, încetul eu 
încetul, tiparul se desprinse ca o coajă şi, în cele din urmă, 
eliberat din cătuşele lui din creştet până în tălpi, Jupiter se 
înfăţişa în toată măreţia, aşa cum se şi cuvenea să fie 
regele Olimpului. Nicăieri bronzul nu trădase năzuinţele 
artistului şi, în clipa în care şi ultimul crâmpei de lut căzu 
jos, un strigăt de admiraţie izbucni din piepturile 
lucrătorilor, căci între timp se strânseseră cu toţii pe tăcute 
în jurul lui Cellini, care, copleşit de gândurile iscate de o 
atât de deplină izbânda, nici măcar nu băgase de seama ca 
mai era cineva de fată. 

La auzul acelui strigăt ce-l slăvea, la rândul său. Ca pe un 
zeu, Benvenuto ridica fruntea şi, cu un zâmbet plin de 
mândrie, zise: 

— Ei, vom vedea acum dacă regele Franţei va îndrăzni să 
nu acorde omului care a fost în stare să făurească o 
asemenea statuie orice favoare ar putea să-i ceară. 

P-e urmă, ca şi cum s-ar fi căit de faptul ca se lăsase o clipa 
stăpânit de trufie, ceea ce era totuşi în firea lui, căzu în 
genunchi şi, împreunându-şi mâinile, înalta cu glas tare o 
rugăciune de mulţumire Celui-de-Sus. 

În clipa în care îşi încheia rugăciunea, Scozzone veni într-un 
suflet să-l înştiinţeze ca doamna Jacques Aubry dorea să-i 
vorbească în taină, având din partea soţului său o scrisoare 
pe care nu voia s-o înmâneze decât lui Benvenuto. 


Cellini o puse de două ori pe Scozzone să repete numele 
vizitatoarei, deoarece habar n-avea ca studentul s-ar fi aflat 
în posesia unei soţii legitime. 


Se grăbi totuşi să răspundă la cererea ce-i fusese adresată, 
părăsindu-i pe tovarăşii săi, care, plini de mândrie, se 
simțeau ei înşişi înălţaţi de fală meşterului lor. 

Totuşi, cercetând mai de aproape statuia, Pagolo observa 
ca picioarele zeului aveau un mic cusur la călcâi; cine ştie 
din ce pricina metalul nu se scursese până în fundul 
tiparului. 


XXXVIII JUPITER ŞI OLIMPUL 

Chiar în ziua în care Benvenuto dăduse la iveală statuia, îi 
şi trimisese vorbă lui Francisc |, întrebându-l în ce zi dorea 
ca regele Olimpului să se înfăţişeze înaintea regelui Franţei. 
Francisc | îi răspunse ca, deoarece plănuise să plece la 
vânătoare împreuna cu vărul său împăratul, joia următoare, 
la Fontainebleau, navea decât să aducă în ziua respectivă 
statuia făurita de el în galeria cea mare a căsoiului. 
Răspunsul era destul de rece. Nu mai încapeaa nicio 
îndoiala ca doamna d:Etampes făcuse tot ce-i stătea în 
putere ca să-l aţâţe pe rege împotriva artistului sau 
răsfăţat. 

În fată acestui răspuns, fie din mândrie omenească, fie din 
credinţa în ajutorul lui Dumnezeu, Benvenuto se mulţumi să 
spună surâzând: 

— Prea bine. 

Sosi şi ziua de luni. Benvenuto porunci să încarce statuia lui 
Jupiter într-un car, pe care îl însoţi el însuşi călare, fără să-l 
scape o clipa din ochi, de teamă să nu se întâmple vreun 


bucluc. Joi, la orele zece dimineaţa, opera ajunse împreuna 
cu creatorul ei la Fontainebleau. 

Văzându-l pe Benvenuto, fie chiar numai în treacăt, nu se 
putea să nu simţi ca sufletul său era plin de nu ştiu ce 
simţământ de nobilă mândrie şi de luminoasă speranţa. 
Conştiinţa sa de artist îi spunea ca făurise o capodoperă, iar 
inima lui de om cinstit, ca era pe cale să săvârşească o 
faptă bună. Avea deci un îndoit motiv să fie fericit şi să 
meargă cu fruntea sus ca un om care, nepurtând nimănui 
duşmănie, nu avea nici de ce să se teamă de cineva. 
Regele va vedea statuia lui Jupiter şi, fără îndoiala, îşi va da 
seama cât era de frumoasă; Montmorency şi Poyet îi vor 
reaminti, la rândul lor, promisiunea făcută; împăratul şi 
întreaga curte vor fi de fată; Francisc | nu va avea încotro şi 
va trebui să-şi ţină cuvântul. 


Doamna d:Etampes, la rândul său, cu ceva mai puţină 
bucurie, dar cu aceeaşi râvna arzătoare, tesea mai departe 
urzelile ei: reuşise să înfrunte cu bine prima lovitură pe care 
încercase să i-o dea Benvenuto, ducându-se la palatul ei şi, 
după aceea, la rege; primul pericol fusese deci ocolit, dar 
simţea ca mai exista încă unul, în promisiunea făcută lui 
Benvenuto şi era hotărâtă să-l înlăture cu orice preţ şi pe 
acela. Sosise deci cu o zi înaintea lui Cellini la 
Fontainebleau şi îşi luase din vreme toate măsurile, cu acea 
rafinată iscusinţa feminină care, în cazul său, putea fi pe 
bună dreptate numită genială. 

Cellini avea s-o simtă pe propria sa piele. 

Abia apucase să treacă pragul galeriei în care urma să fie 
expusă statuia lui Jupiter, ca văzu lovitura ce-i fusese 
pregătită şi recunoscu în acelaşi timp şi mâna ce-l lovise şi 
rămase câteva clipe locului, copleşit. 


Faimoasa galerie ce strălucea de picturile lui Rosso, făcute 
să abată privirile prin propria lor frumuseţe de la orice 
capodoperă ce ar fi fost în preajmă, fusese împodobita în 
ultimele trei zile cu statuile trimise de la Roma de 
Primaticcio; se aflau adunate acolo, aşadar, minunile 
sculpturii din antichitate, tipurile de frumuseţe consacrate 
de admirația a douăzeci de secole, sfidând orice 
comparaţie posibilă, spulberând orice rivalitate: Ariana, 
Venus, Hercule, Apolo, Jupiter însuşi, marele Jupiter 
olimpianul, chipuri ideale, plăsmuiri ale geniului, veşnicii 
turnate în bronz, alcătuiau un fel de sobor supraomenesc, 
de care ar fi fost o nelegiuire să te apropii, un tribunal 
suprem de a cărui judecată orice artist era dator să se 
teamă. 

Un nou Jupiter strecurându-se alături de celălalt, în sânul 
măreţului Olimp, Benvenuto aruncându-i mănuşa lui Fidias, 
ar fi însemnat o profanare şi o blasfemie care, oricât s-ar fi 
bizuit Benvenuto pe propriile sale merite, îl făcu pe 
credinciosul artist să se dea trei paşi înapoi. 

Mai mult încă, nemuritoarele statui ocupaseră, aşa cum se 
şi cădea, cele mai bune locuri: bietului Jupiter al lui Cellini 
nu-i mai rămăseseră decât nişte colţuri întunecoase la care 
nu puteai să ajungi decât după ce treceai pe sub privirile 
neclintite şi impunătoare ale zeilor din vechime. 


Benvenuto, care încremenise în prag, întâistatu trist şi cu 
capul plecat, îmbrăţişa galeria cu o privire în acelaşi timp 
dureroasă şi fermecată. 

— Jupâne Antoine Le Macon - spuse el către secretarul 
regelui, care-l însoțea - nu-mi rămâne decât să-l iau înapoi 
pe Jupiter al meu, fiindcă n-am încotro; ucenicul nu se 


poate încumeta să se măsoare cu marii meşteri şi nici 
copilul să lupte împotriva strămoşilor săi; mândria mea, ca 
şi modestia mă opresc deopotrivă s-o fac. 

— Benvenuto - răspunse secretarul regelui - te rog să te 
încrezi în cuvântul unui prieten adevărat; dacă faci treaba 
asta, îţi tai singur craca de sub picioare. Ceea ce-ţi spun 
rămâne între noi, dar să ştii ca sunt unii care abia aşteaptă 
din partea domniei tale acest semn de descurajare care va 
îi luat drept o mărturie de neputinţă. Degeaba aş încerca să 
înfăţişez regelui scuzele dumitale, maiestatea sa, care este 
nerăbdătoare să vadă opera împlinita, nu vă voi să audă 
nimic şi, întărâtat cum este de doamna d:Etampes, îşi va 
retrage mâna oblăduitoare de deasupra capului dumitale. 
Sunt unii care spera lucrul acesta şi mă tem să nu se 
întâmple aşa. Nu cu morţii, Benvenuto, ci cu viii ai de dat o 
luptă primejdioasă. 

— Ai dreptate, jupâne - recunoscu orfaurarul şi înţeleg ce 
vrei să spui. Mulţumesc pentru ca ai avut grijă să-mi 
aminteşti ca nu se cuvine să am în împrejurarea de fată 
niciun fel de trufie. 


— Ei bravo, Benvenuto, aşa-mi placi! Aş vrea totuşi să-ţi 
dau un sfat: doamna d:Etampes e prea fermecătoare azi ca 
să nu urzească în taină cine ştie ce perfidie 

Cu voioşia şi drăgălăşenia să irezistibilă a reuşit să 
convingă pe împărat şi pe rege să facă o plimbare prin 
pădure; îmi pare rău pentru dumneata, dar mi-e teamă ca 
va găsi până la urma mijlocul de a-i îndupleca să rămână 
acolo până la căderea nopţii. 

— Credeţi? tresări Benvenuto, pălind, în cazul acesta sunt 
pierdut, fiindcă statuia mea îi se va înfăţişa într-o lumină 
neprielnica, în care calităţile sale ar apărea înjumătăţite. 


— Să sperăm ca m-am înşelat - adaugă Antoine Le Macon - 
şi să avem răbdare, vom vedea ce-o să se mai întâmple. 
Benvenuto rămase deci să aştepte, stăpânit de o înfrigurata 
nelinişte. Aşezase statuia lui Jupiter în aşa fel, încât să fie 
cât mai puţin dezavantajata, dar nu se putea să nu 
recunoască totuşi ca, în amurg, lucrarea s-ar putea să nu 
facă o impresie deosebită şi ca, în, momentul când avea să 
se întunece afară, s-ar putea chiar să pară cu totul 
nereuşită. Ura doamnei d:Etampes chibzuise tot atât de 
bine ca şi priceperea sculptorului: încă din 1541 ducesa 
intuise una din metodele folosite de criticii secolului al 
nouăsprezecelea. 


Benvenuto privea cu disperare soarele coborând spre 
asfintit şi pândea cu lăcomie cel mai mic zgomot de afară. 
Doar oamenii de serviciu mai erau în castel, în rest nimeni. 
Se auzi bătând orele trei: din momentul acela, urzelile 
doamnei d:Etampes deveneau bătătoare la ochi, iar 
izbânda lor neîndoielnica. Benvenuto căzu doborât de 
mâhnire într-un fotoliu. 

Totul se ducea de râpa: în primul rând, faima sa. Lupta 
încordata din pricina căreia fusese cât pe ce să-şi piardă 
viaţa şi al cărei zbucium începuse acum să-l piardă; fiind 
convins ca va fi încununata de o izbânda, nu va fi reuşit 
până la urmă decât să-l acopere de ruşine. Privea îndurerat 
statuia făurita de el, în jurul căreia prindeau să se ţeasă 
umbrele nopţii şi ale cărei forme nu mai păreau atât de 
desăvârşite. 

Deodată o idee providenţială îi fulgeră prin minte, se ridică 
în picioare, îl chema pe micul Jehan, pe care-l luase cu el, şi 
părăsi în grabă palatul. Nu se auzea niciun zgomot care să 
vestească reîntoarcerea suveranului. 


Benvenuto alerga într-un suflet la un tâmplar din oraş, şi, 
cu ajutorul meşterului şi al lucrătorilor săi, în mai puţin de 
un ceas, înjgheba un soclu din lemn ce putea să treacă 
aproape neobservat şi care era tras cu patru mici sfere de 
lemn ce, se învârteau ca rotile. 

Acum tremura tot de teamă ca nu cumva curtea, să se 
întoarcă tocmai atunci; la orele cinci însa toată treaba era 
terminată, afară începea să se însereze şi castelul n- 
avusese încă parte să-şi primească oaspeţii Doamna 
d-Etampes, probabil, oriunde s-ar fi momentul acela, nu-şi 
mai încăpea în piele de bucurie. 


În scurtă vreme, Benvenuto izbuti să aşeze statuia 
împreuna cu piedestalul ei pe soclul, aproape încât Jupiter 
ţinea în mâna stânga globul pământesc, iar în dreapta, care 
era puţin ridicată deasupra capului său, de parcă voia 
tocmai să-l arunce în mijlocul cariilor iscate de trăsnet 
orfaurarul ascunse o făclie. Abia apucase să termine 
pregătirile când  goarnele prinseră a suna, vestind 
întoarcerea regelui şi atunci Benvenuto aprinse făclia, îl 
puse pe micuţ să stea în spatele statuii, de care era 
complet acoperit, şi râmase să aştepte venirea regelui, nu 
fără a-şi simţi inima zvâcnindu-i cu putere în piept. 

După zece minute, cele două canaturi ale uşii se deschiseră 
şi Francisc | se ivi în prag, dându-i mâna lui Carol Quintul. 

În urma lor veneau delfinul, delfina, regele Navarei 
împreuna cu întreaga curte; prefectul cu fiica sa şi cu 
d:-Orbec încheiau alaiul. Colombe era palidă şi abătută; dar, 
în clipa în care dădu cu ochii de Cellini, ridica fruntea şi un 
zâmbet plin de încredere îi miji pe buze, luminându-i 
obrazul. 


Cellini schimba cu ea o privire prin care voia săi dea a 
înţelege: „Fii liniştită, orice s-ar întâmpla, nu-ţi pierde 
curajul, să ştii ca veghez asupra voastră. 


În momentul în care uşa se deschise, la un semn al 
meşterului, micul Jehan împinse uşor statuia, care aluneca 
încet pe rotilele soclului sau mişcător şi, lăsând în urma 
operele din antichitate, ieşi, ca să zicem aşa, în 
întâmpinarea regelui, înaintând ca şi cum ar fi fost 
însufleţita, în aceeaşi clipa, toate privirile se îndreptară spre 
ea. Licărul molcom al făcliei, cernându-şi lumina asupra ei, 
îi dădea un aspect şi mai atrăgător decât claca ar fi fost 
privită la lumina zilei. 

Doamna d:Etampes îşi muşcă buzele. 

— Mi se pare, sire - spuse ea - ca linguşirea întrece, 
oricum, măsura şi ca, de fapt, s-ar fi cuvenit ca domnul 
pământesc să iasă înaintea domnului ceresc. 

Regele zâmbi, dar se vedea ca linguşirea nu-i displăcea 
câtuşi de puţin: ca de obicei, îl uita pe creator, de dragul 
operei sale şi scutind statuia de a mai străbate restul 
distanţei, se apropie de ea şi o cerceta în tăcere un timp 
îndelungat. 

Carol Quintul, care, de felul său şi cu toate ca într-o, zi, 
când se afla-în toane bune, nu pregetase să ridice de jos 
penelul lui Tizian, Carol Quintul, care, de ce să nu 
recunoaştem, era mai curând un mare politician decât un 
mare artist, ca şi curtenii, care nu aveau dreptul să aibă 
vreo opinie, aşteptau conştiincioşi părerea lui Francisc | 
pentru a se pronunţa la rândul lor. 


Urmă un răstimp de tăcere încordata, în care Benvenuto şi 
ducesa schimbară o privire încărcată de ură. 


Apoi monarhul exclamă deodată: 

— E frumoasă! E într-adevăr foarte frumoasă! Trebuie să 
mărturisesc ca speranţele mele au fost depăşite. 

Care mai de care caută atunci să se întreacă în laude şi în 
complimente, cel mai zelos dintre toţi dovedindu-se a fi 
împăratul. 

— Dacă artiştii ar putea fi cuceriţi, aşa cum sunt cucerite 
cetăţile - îi spuse el regelui - aş fi în stare să-ţi declar pe loc 
război, vere, numai pentru a-l câştiga pe meşterul domniei 
tale. 

— Bine, dar din pricina asta - îi taie cuvântul doamna 
d-Etampes, furioasă - nici măcar n-am ajuns încă să vedem 
minunile sculpturii antice, care se afla mai încolo; orice s-ar 
zice, cred totuşi ca preţuiesc ceva mai mult decât toate 
bagatelele astea modeme. 

Regele se apropie atunci de operele antichităţii, luminate 
de jos de flăcările tortelor ce lăsau să se piardă în umbra 
partea lor superioară; efectul era fără îndoiala mai puţin 
impresionant decât în cazul lui Jupiter. 

— Fidias este, într-adevăr, neîntrecut - recunoscu monarhul 
- dar de ce n-ar putea să existe un Fidias în secolul lui 
Francasc | şi al lui Carol Quintul, aşa cum a existat unul în 
secolul lui Pericle? 


— Ar trebui totuşi s-o vedem şi la lumina zilei! Spuse Anne, 
înveninata. Aparenţă nu e totuna cu realitatea. O lumină 
iscusita aşezată nu are nimic de-a face cu arta. 

Şi pe urmă, ce rost are valul acela? Nu cumva ascunde 
vreun cusur, spune drept, meştere Cellini? 

Era vorba de o draperie foarte uşoară aşezată în cuta 
deasupra statuii pentru a-i da mai multă măreție. 


Benvenuto stătuse până atunci lângă opera sa, nemişcat, 
tăcut şi parcă tot atât de indiferent ca şi ea; la cuvintele 
ducesei însa, zâmbi dispreţuitor şi, făcând să ţâşnească 
doua fulgere din ochii săi negri, însufleţit de sfânta 
cutezanţa a unui artist păgân, smulse cu hotărâre valul. 
Benvenuto s-ar fi aşteptat s-o vadă pe ducesa izbucnind 
mânioasa. Dar deodată, printr-un efort nemaipomenit de 
voinţă, doamna d:Etampes începu să surâdă cu o 
înfricoşătoare dulceaţă şi,  întinzându-i mâna cu 
drăgălăşenie lui Cellini care o privea uimit de această 
schimbare neaşteptată, rosti tare. Cu glasul unui copil 
răsfăţat: 

— Într-adevăr, eşti un mare sculptor, Cellini, recunosc ca n- 
aveam dreptate, te rog să nu iei în seama observaţiile 
mele, dă-mi mâna şi să rămânem de-a pururi prieteni, vrei? 
Pe urma adaugă în şoaptă, cu o uimitoare locvacitate: 
„Gândeşte-te bine, Cellini, la ceea ce vrei să ceri. Să nu 
aduci vorba cumva de căsătoria Colombei cu Ascanio, 
altminteri, îţi jur, Ascanio, Colombe şi dumneata sunteţi cu 
desăvârşire pierduţi. 


— Şi dacă am să cer altceva - întreba meşterul tot în 
şoaptă - mă pot bizui pe ajutorul dumneavoastră, doamnă? 
— Da - rosti ea prompt - îţi jur, orice alt lucru ai cere, 
suveranul îţi va împlini dorinţa. 

— N-am nevoie să sprijin căsătoria lui Ascanio cu Colombe - 
spuse Benvenuto - fiindcă o veţi sprijini chiar 
dumneavoastră, doamnă. 

Ducesă se mulţumi a surâde cu dispreţ. 

— Ce tot şoptiţi acolo? întreba Francisc |. 

— Doamna ducesa d:Etampes a avut bunătatea să-mi 
aducă aminte - răspunse Benvenuto - ca maiestatea 


voastră a făgăduit să-mi facă o favoare în cazul când ar fi 
mulţumită. 

— Şi făgăduiala această a fost făcută în fată mea, sire - 
spuse conetabilul, apropiindu-se - în fată mea şi a 
cancelarului Poyet. Am fost chiar rugaţi, colegul meu şi cu 
mine, să vă amintim ca... 

— Da, conetabile - îl întrerupse monarhul, „care părea bine 
dispus - da, numai în cazul când s-ar fi întâmplat să nu-mi 
amintesc singur, dar îmi amintesc cât se poate de bine, pe 
cuvântul meu de gentilom! Astfel, precum vezi, intervenţia 
dumitale, care nu poate decât să-mi facă plăcere, se 
dovedeşte a fi totuşi de prisos. 

l-am făgăduit lui Benvenuto să-i împlinesc orice dorinţă în 
momentul în care statuia lui Jupiter va fi fost turnată. E 
adevărat, conetabile? Nu mă înşală memoria, cancelare? E 
rândul domniei tale acum, meştere Cellini, să-ţi spui pasul, 
sunt la dispoziţia dumitale, rugându-te totuşi să ţii seama 
nu atât de meritele pe care le ai şi care sunt nepreţuite, dar 
mai ales de puterea noastră, care e mărginita, cu condiţia 
ca să nu năzuieşti cumva coroana sau iubita noastră. 


— Ei bine, sire - spuse Cellini - de vreme ce maiestatea 
voastră dovedeşte o asemenea bunăvoință fată de 
nevrednicul sau slujitor, mă voi încumeta a-i cere nici mai 
mult nici mai puţin decât iertarea unui biet student care a 
avut o mică răfuiala pe chei, în dreptul închisorii Châtelet, 
cu vicontele de Marmagne, şi care, apărându-se de 
loviturile acestuia, s-a întâmplat să-l străpungă cu spadă. 
Toată lumea se arata nedumerită de o cerere atât de 
neînsemnata şi, mai cu seama, doamna d:Etampes, care ÎI 
privi uluită pe Benvenuto, închipuindu-şi ca nu auzise bine 
cuvintele lui. 


— Ei, fir-ar să fie! Exclamă Francisc |, îmi ceri pur şi simplu 
să mă folosesc de dreptul meu de a graţia, căci, după cum 
spunea ieri cancelarul, s-ar părea c-ar fi vorba de 
spânzurătoare. 

— Tocmai voiam şi eu, sire - interveni ducesa - să pun un 
cuvânt pentru tânărul acesta.. Am primit de curând veşti de 
la Marmagne. Care merge spre bine şi care mi-a trimis 
vorbă ca el este cel ce a provocat duelul şi ca studentul... 
Cum ziceai că-l cheamă pe student, meştere Benvenuto? 

— Jacques Aubry, doamna ducesă. 

— Şi ca studentul - continuă cu însufleţire doamna 
d-Etampes - nu are nicio vină; aşa ca, în loc să-l dojeniţi sau 
să-i căutaţi pricina lui Benvenuto, sire, credeţi-mă, grăbiţi- 
vă să-i împliniţi cât mai curând rugămintea, ca nu cumva să 
se căiască până la urmă ca v-a cerut atât de puţin. 

— Ei bine, meştere - rosti Francisc | - va fi aşa cum doreşti 
dumneata, şi fiindcă, după cum spune proverbul, cel ce dă 
repede da îndoit, ordinul de a pune în libertate pe tânărul 
acela să fie trimis chiar astă-seară. Ai auzit, draga 
cancelare? 

— Da, sire, porunca maiestăţii voastre va fi împlinita. 

— lar dumneata, meştere Benvenuto - spuse Francisc | - 
vino să mă vezi luni la Luvru şi atunci vom descurca unele 
mici socoteli pe care vistiernicul meu a uitat cam de mult a 
le limpezi cu dumneata. 

— Dar, sire, maiestatea voastră ştie ca pentru a intra la 
palat... 

— Bine, bine! Persoana care a dat consemnul va avea grijă 
să-l şi ridice. Era o măsură cerută de starea, de război, şi 
cum în momentul de fată nu mai am decât prieteni în jurul 
meu, vom pune totul din nou pe picior de pace. 


— Sire - spuse la rândul său ducesa - dat fiind ca 
maiestatea voastră o gâţă să împlinească orice dorinţă, 
împliniţi-mi şi mie, dacă se poate, o mică rugăminte, cu 
toate ca n-am meritul de a-l fi făcut pe Jupiter. 

— Nu - adaugă Benvenuto, cu voce scăzută - în schimb aţi 
făcut-o adesea pe Danae. 

— Şi care este acea rugăminte? întreba Francisc |, care nu 
auzise epigrama lui Cellini. Vorbeşte, doamna ducesă, şi 
crede-mă ca solemnitatea împrejurării de fată nu va putea 
spori cu nimic dorinţă pe care o am dea vă fi pe plac. 

— Ei bine, sire, maiestatea voastră ar trebui să-i facă 
domnului d:Estourville favoarea de a semna lunea ce 
urmează actul ce consfinţeşte căsătoria tinerei mele 
prietene, domnişoara d:Estourville, cu contele d:Orbec. 

— În cazul acesta nu poate fi vorba de a face o favoare - 
răspunse Francisc | —ci de a-mi rezerva mie însumi o 
plăcere, astfel ca, pe deasupra, crede-mă, îţi voi rămâne şi 
îndatorat. 

— Aşadar, sire, rămâne hotărât pe luni? stărui ducesă. 

— Da, luni - încuviinţă suveranul. 

— Doamna ducesa - spuse Benvenuto, cu jumătate de glas 
- doamna ducesa nu regreta oare ca, pentru această 
împrejurare sărbătorească, minunatul crin pe care îl 
poruncise lui Ascanio nu este încă terminat? 

— Bineînţeles că-l voi regreta - mărturisi ducesa - dar nu e 
nimic de făcut, de vreme ce Ascanio este închis. 


— Adevărat, în schimb eu sunt liber - spuse Benvenuto - 
voi căuta să-l termin şi-l voi aduce doamnei ducese. 

— O, pe cuvântul meu, dacă faci lucrarea acesta, voi spune 
ca... 

— Veţi spune ce, doamna ducesă? 


— Voi spune ca eşti un om încântător. 

Şi-i întinse mâna lui Benvenuto, care, cu gestul cel mai 
curtenitor din lume, după ce mai întâi ceruse din ochi 
încuviințarea monarhului, i-o atinse cu buzele. 

În momentul acela se auzi un țipăt uşor. 

— Ce s-a întâmplat? întreba regele. 

— Sire, cer iertare maiestăţii voastre - spuse prefectul, dar 
fiica mea se simte rău. 

— Biata copilă! murmură Benvenuto. Şi-o fi închipuit 
desigur c-am înşelat-o. 


XXXIX CASATORIE DE CONVEXIENTA 

Benvenuto ar fi vrut să plece în aceeaşi seară, dar regele 
stărui atâta, încât nu avu încotro şi trebui să rămână la 
castel până a doua zi dimineaţă. 

De altminteri; cu iuţeala cu care chibzuia de obicei şi 
promptitudinea cu care lua o hotărâre, pusese la cale 
pentru a doua zi deznodământul unei intrigi ce se urzea de 
multă vreme. Era o treabă cu totul aparte de care voia să 
se descotorosească o dată pentru totdeauna pentru a-şi 
putea închina toate străduinţele lui Ascanio şi Colombei. 
Rămase deci să cineze în seara aceea şi să ia gustarea de 
dimineaţă în ziua următoare la palat, astfel ca abia pe la 
ora prânzului, după ce-şi lua rămas bun de la rege şi de la 
doamna d:Etampes. Pleca întovărăşit de micul Jehan. 
Amândoi erau călări pe gonaci de soi, dar cu toate acestea, 
împotriva obiceiului sau, Cellini nusi îndemna calul la drum. 
Se vedea cât de colo ca nu voia să sosească la Paris decât 
la o anumită oră. Într-adevăr, abia la ceasurile şapte seara 
descaleca în strada Harpe. 

Mai mult încă, în loc să se ducă imediat la palatul Nesle, 
bătu la aşa unui prieten de-al său anume Guido, medic din 


Florenţa; pe urmă, după ce se încredinţă ca medicul se afla 
acasă şi putea să cineze la el, îi porunci micului Jehan să se 
întoarcă singur la palat, să le spună tuturor ca meşterul 
rămasele la Fontainebleau şi ca avea să se înapoieze doara 
doua zi şi să stea apoi de veghe ca să-i deschidă în 
momentul când va bate a poarta. Micul Jehan pleca 
numaidecât, făgăduindu-i lui Cellini să urmeze întocmai 
îndrumările sale. 


Masa era întinsa, dar, înainte de a se aşeza să mănânce, 
Cellini întreba pe gazda sa dacă nu cunoştea cumva vreun 
notar iscusit şi de încredere pentru a-i întocmi un act care 
să nu poată fi în niciun fel atacat. Medicul îi pomeni atunci 
despre ginerele sau. Şi trimise îndată pe cineva să-l cheme. 
După o jumătate de oră, când cina era pe sfârşite, sosi şi 
notarul. Benvenuto se ridică de la masă, se retrase cu el 
într-o cameră şi îl puse să alcătuiască un act de căsătorie în 
care doar numele soţilor erau lăsate în alb. Pe urmă, după 
ce citiră şi recitiră împreuna hârtia ca să vadă dacă nu 
cuprindea vreo clauză ce putea fi lovită de nulitate, 
Benvenuto îl răsplăti cu dărnicie pentru osteneala, vâri 
actul în buzunar, împrumuta de la prietenul său o spadă la 
fel de lungă ca şi a sa, pe care o ascunse sub pelerina, şi 
cum între timp afară se înnoptase, porni spre palatul Nesle. 


Sosind în fată porţii, bătu o singură dată, dar oricât de 
uşoară fusese bătaia, poarta se deschise imediat. Micul 
Jehan stătea de strajă. 

Cellini îl iscodi; lucrătorii erau cu toţii la cină şi nu-l 
aşteptau pe meşter decât în ziua următoare. Cellini îi 
porunci băiatului să nu sufle o vorbă despre sosirea lui şi, 
cum avea asupra sa o cheie de la odaia Catherinei, se 


îndrepta într-acolo, intra binişor înăuntru, închise uşa. Se 
ascunse după o draperie şi aştepta. 

Cam după un sfert de oră, se auziră nişte paşi uşori pe 
scară. Uşa se deschise din nou, Scozzone intra la rândul său 
în odaie, purtând o lampă în mâna; scoase apoi cheia 
rămasă din broască, încuie uşa pe dinăuntru, puse lampa 
pe polita căminului şi se aşeză într-un fotoliu adânc, în aşa 
fel încât Benvenuto putea să-i vadă chipul. Spre marea 
mirare a lui Benvenuto, figura sa odinioară atât de 
deschisă, de veselă şi de luminoasă era acum galeşa şi 
îngândurata. Biata Scozonne încerca un simţământ ce 
semăna foarte bine cu remuşcarea. 

Am avut prilejul s-o vedem la început fericită şi 
nepăsătoare: pe-atunci însa Benvenuto o iubea. Atâta timp 
cât simţise această dragoste sau, mai bine zis, acest 
sentiment de bunăvoință în inima iubitului ei, atâta timp cât 
în visele ei plutise ca un nor auriu speranţa de a deveni 
într-o zi soţia sculptorului, inima să se păstrase la înălţimea 
propriilor sale speranţe, curăţindu-se prin iubire de prihană 
trecutului; dar, din momentul în care băgase de seama ca, 
lăsându-se înşelată de aparente, ceea ce socotise a fi o 
dragoste pătimaşă din partea lui Cellini nu era decât cel 
mult o toană trecătoare, coborâse treaptă cu treaptă de pe 
culmile năzuinţelor sale; zâmbetul lui Benvenuto ce făcuse 
să înflorească din nou sufletul ei vestejit se îndepărtase de 
ea şi sufletul său îşi pierduse iar prospeţimea. 


O dată cu veselia ei copilărească, nevinovăția sa de copil se 
întunecase încetul cu încetul; cu ajutorul plictisului, trecuta 
ei fire începea să iasă treptat-treptat la iveală un zid 
proaspăt zugravit, îşi păstrează zugrăveala la soare, ploaia 
însa i-o spala: părăsită de Cellini de dragul cine ştie cărei 


iubite necunoscute, Scozzone nu mai ţinuse la orfaurar 
decât doar dintr-un rost de mândrie. Pagolo îi făcea ochi 
dulci de mai multă vreme; Scozzone îi pomenise lui Cellini 
despre dragostea această, crezând ca astfel îi va stârni 
gelozia. Dar şi această ultimă speranţă se dovedise 
înşelătoare; Cellini, în loc să se mânie, izbucnise în râs; în 
loc să-i interzică de-a se mai vedea cu Pagolo, îi poruncise 
dimpotrivă să-l primească. De atunci se simţise cu 
desăvârşire pierdută; de atunci se lăsase în voia sorții cu 
aceeaşi nepăsare ca odinioară, îşi lăsase viaţa să fie 
purtată încolo şi încoace de vârtejul întâmplărilor, ca o 
biată frunza uscată ce s-ar fi scuturat din pom. 

În momentul acela Pagolo a reuşit să-i biruie nepăsarea. La 
urma urmei, Pagolo era tânăr; Pagolo, cu toată mutra lui 
făţarnica, era un băiat chipeş, Pagolo era îndrăgostit şi-i 
împuia urechile spunându-i într-una ca o iubeşte, lucru pe 
care Benvenuto încetase cu totul să i-l mai spună. Aceste 
două cuvinte „te iubesc sunt graiul inimii şi inima trebuie 
tot timpul să vorbească acest grăi cu cineva, cu mai multă 
sau mai puţină înflăcărare. 


De aceea, într-un moment de plictiseală, de ciuda, de 
amăgire, poate, Scozzone îi spusese lui Pagolo că-l iubea. l- 
o spusese fără a-l iubi cu adevărat; îi făcuse această 
mărturisire purtând chipul lui Benvenuto în inima şi numele 
lui pe buze. 

Numaidecât după aceea însa se gândise ca, într o bună zi, 
satul de dragostea lui tainica şi fără speranţă, meşterul s-ar 
putea întoarce iar la ea şi, dându-şi seama de statornicia de 
care dăduse dovadă, în pofida propriilor sale porunci, s-ar 
putea s-o răsplătească pentru credinţa ei, nu printr-o 
căsătorie, în privinţa această biată fată îşi pierduse şi 


ultimele iluzii, dar prin stimă şi mila ce vor mai fi dăinuit în 
sufletul său şi asupra cărora Scozzone s-ar fi putut amăgi, 
închipuindusi ca trecută lui iubire se trezise din nou la viaţă. 
Din pricina acestor gânduri Scozzone era atât de triata şi 
preocupată şi avea remuşcări. Cum stătea aşa tăcută şi 
visătoare, la un moment dat tresări brusc şi înalta capul: un 
zgomot uşor se auzise pe scară şi aproape în aceeaşi clipa 
o cheie vârâta în broască fu răsucita la repezeală şi uşa se 
deschise. 

— Cum se face ca ai intrat aici şi cine ţi-a dat cheia asta, 
Pagolo? Se burzului Scozzone, ridicându-se. Nu exista decât 
două chei de la odaia mea: una se afla în broască, iar 
cealaltă la Cellini. 

— Ah, draga Catherine - spuse Pagolo, râzând - nu ştiu ce 
ai de eşti aşa de năzuroasa. Când deschizi singura uşă 
oamenilor, când le-o trânteşti în nas; pe urmă, dacă cineva 
încearcă să intre aici cu sila, lucru pe care, la urma urmei, 
dumneata însăţi l-ai încuviinţat, ameninţi ca strigi şi chemi 
într-ajutor. Ei bine, atunci nu mai rămâne alt mijloc decât 
vicleşugul. 

— A, da, mărturiseşte atunci ca i-ai şterpelit cheia lui Cellini 
fără să bage de seama; spune-mi ca habar n-are ca se afla 
acum în mâinile dumitale, căci, dacă aş şti ca ţi-a dat-o 
chiar el, aş fi în stare să mor de ruşine şi de amărăciune. 

— Fii pe pace, Catherine, frumoasă mea! Spuse Pagolo, 
răsucind de două ori cheia în uşă şi apropiindu-se apoi de 
tânăra fată, pe care o sili să şadă lângă el. Nu, într-adevăr, 
Benvenuto nu te mai iubeşte; numai ca Benvenuto se 
poartă întocmai ca zgârciţii aceia care, având o comoară, 
nu se învrednicesc s-o folosească, dar care nu lasa totuşi pe 
nimeni să se atingă de ea. Nu, cheia asta am mesterit-o 
singur. Cine poate face lucruri mari, le poate face şi pe cele 


mai neînsemnate; orfaurarul a devenit lăcătuş. Ca să-ţi dai 
seama cât de mult ţin la dumneata, Catherine, de vreme ce 
mâinile mele deprinse să facă a înflori mărgăritare şi 
olmazuri pe lujere de aur, s-au înduplecat a meşteşugi o 
bucată păcătoasă de fier. 


Ce-i drept însa, răutate mică, bucata asta păcătoasă de fier 
era o cheie, iar cheia era menită să deschidă poarta raiului. 
Rostind aceste cuvinte, Pagolo dădu s-o iade mâna pe 
Catherine, dar, spre marea mirare a lui Cellini, care nu 
scapa niciun cuvânt, niciun gest din scena ce se petrecea 
sub ochii lui, Catherine îl respinse. 

— Ei, haide, haide! se supăra Pagolo. Ce înseamnă razurile 
astea, mult mai ai de gând să mă perpeleşti aşa? 

— Uite ce e, Pagolo - rosti Catherine, cu o tristeţe atât de 
adânca în glas, încât Cellini se simţi tulburat până în fundul 
sufletului - uite ce e, ştiu prea bine ca atunci când o femeie 
s-a dăruit unui bărbat, nu mai are dreptul să dea înapoi; dar 
dacă bărbatul pentru care a avut la un moment dat o 
slăbiciune este un om de inimă şi dacă femeia îi spune 
acestui bărbat ca era întradevar de bună credinţă când i s-a 
dăruit, căci îşi pierduse minţile, dar ca se înşelase, este de 
datoria bărbatului să nu profite de un moment de rătăcire. 
Ei bine, Pagolo, trebuie să-ţi mărturisesc ca atunci când am 
fost a ta, am făcut-o fără să te iubesc, fiindcă iubeam pe 
altul, îl iubeam pe Cellini. N-ai decât să mă dispreţuieşti, ba 
chiar se şi cuvine s-o faci; dar, te rog, Pagolo, nu mă mai 
chinui! 


— Bine - spune Pagolo - bine! Văd ca te pricepi să întorci 
lucrurile aşa cum îţi convine dumitale; dar după ce m-ai 
lăsat să aştept atâta hatârul pe care mi l-ai făcut şi cu care 


acum îmi scoţi ochii, îţi închipui cumva c-aş putea să te 
dezleg de îndatoririle pe care le-ai luat fată de mine în cea 
mai deplină libertate? Nici vorbă. Şi când mă gândesc ca tot 
ceea ce faci acum, o faci numai de dragul lui Benvenuto, de 
dragul-unui om de două ori mai vârstnic decât dumneata 
sau decât mine, de dragul unui om care nu te iubeşte, de 
dragul unui om care te dispreţuieşte şi care se poartă cu 
dumneata ca şi când ai fi o femeie de vânzare. 

— Ajunge, Pagolo, ajunge! izbucni Scozzone, care se 
învăpăiate la fată de ruşine, de gelozie şi de indignare, e 
adevărat ca Benvenuto nu mă mai iubeşte acum, dar m-a 
iubit totuşi cândva şi m-a stimat întotdeauna. 

— Păi de ce nu s-a însurat cu dumneata atunci, din moment 
ce ţi-a făgăduit? 

— Făgăduit? Da: de unde! Benvenuto nu mi-a făgăduit 
niciodată c-o să mă ia de nevastă, căci dacă ar fi făgăduit 
aşa ceva, fără îndoiala s-ar fi ţinut de cuvânt. Eu am fost 
aceea care a dorit să se înalte până la el; şi dorind lucrul 
acesta cu atâta râvna, am început să sper. Şi din clipa în 
care în inima mea a prins rădăcini speranţa, n-am mai 
putut s-o stăvilesc şi s-a revărsat în afară. M-am lăudat cu o 
speranţă deşartă, aşa cum te lauzi cu un lucru ce s-a 


petrecut cu adevărat. Nu, Pagolo, nu! —. Continuă 
Catherine, lăsând să-i cadă mâna, cu un zâmbet trist, în 
mâinile ucenicului - nu, Benvenuto nu mi-a făgăduit 


niciodată nimic. 


— Vezi deci cât eşti de rea cu mine, Scozzone! exclamă 
Pagolo, apucând mâna tinerei fete. Ca şi când gestul ei ar îi 
fost o marturie— ca doreşte să se întoarcă la el, când de 
fapt nu era decât un semn de descurajare. Vezi cum eşti? 
Pe mine, care îţi făgăduiesc, care îţi aştern la picioare tot 


ceea ce Benvenuto, după cum tu însăţi ai spus, nu ţi-a 
făgăduit niciodată şi nici nu s-a arătat gata să-ţi dea, pe 
mine, care îţi sunt credincios, care te iubesc, mă respingi, 
în timp ce lui, care te-a înşelat, sunt convins ca, dacă în 
clipa asta s-ar alia aici, ai fi în stare să-i mărturiseşti din 
nou lucrurile pe care te căieşti ca mi l-ai încredinţat mai 
înainte mie, care te iubesc cu adevărat. 

— O, dacă ar fi aici - spuse Scozzone - dacă ar fi aici, 
Pagolo, ţi-ai aduce aminte numaidecât ca l-ai înşelat dintr-o 
pornire de ură, în vreme ce eu, l-am înşelat din iubire, şi n- 
ai şti cum să intrin pământ. 

— Şi pentru ce, mă rog - se înviora Pagolo, care, ştiindu-l 
pe Benvenuto atât de departe, era plin de îndrăzneala - de 
ce, dacă nu te superi? Un om n-are oare dreptul să câştige 
dragostea unei femei, din moment ce femeia această nu 
este a altui bărbat? Dacă ar fi aici, i-aş spune: 


„Ai părăsit-o, ai înşelat-o pe Catherine, pe biata Catherine, 
care te iubea atât de mult. La început, sărmana, a fost 
cuprinsă de disperare, dar mai pe urmă s-a întâmplat să 
întâlnească un băiat inimos şi de isprava care a ştiut s-o 
preţuiască aşa cum se cuvine, care s-a îndrăgostit de ea. ŞI 
care i-a făgăduit ceea ce dumneata nu te-ai învrednicit 
niciodată să-i făgăduieşti, adică s-o iei de nevastă. Femeia 
e a lui acum, fiindcă el a moştenit toate drepturile 
dumitale! Ei, ce crezi tu, Catherine, c-ar putea să răspundă 
la toate astea Cellini al tău? 

— Nimic - se auzi deodată în spatele înflăcăratului Pagolo 
un glas bărbătesc necruţător - absolut nimic. 

Şi în aceeaşi clipa o mâna vânjoasa îl apucă de umăr, 
curmându-i pe loc vorbăria şi-l azvârli cât colo, palid şi 
tremurând tot, pe cât fusese de cutezător mai înainte. 


Scena era într-adevăr destul de neobişnuita: Pagolo, în 
genunchi, îndoit de şale, alb ca varul şi înspăimântat; 
Scozzone,  rezemată de braţul fotoliului, muta şi 
încremenita ca însăşi statuia Mirării; în sfârşit, Benvenuto în 
picioare, cu braţele încrucişate, ţinând într-o mâna o spadă 
vârâta în teacă şi o altă spada goală în mâna cealaltă, 
jumătate ironic, jumătate ameninţător. 


Câteva clipe domni o tăcere înfricoşătoare; Pagolo şi 
Scozzone rămăseseră amândoi năuciţi sub privirea 
încruntata a meşterului. 

— Trădare! îngâna Pagolo, umilit. Am fost trădat! 

— Da. Trădare, dar tu eşti cel care ai trădat, nemernicule! 
răspunse Cellini. 

— Ei. Pagolo - spuse Scozzone - parcă voiai să-l vezi 
adineauri, uite-l aici! 

— Da, uite-l aici! Bombăni ucenicul, căruia îi crapa obrazul 
de ruşine, văzându-se tratat aşa sub privirile femeii căreia 
voia să-i câştige inima, numai ca el e înarmat şi eu n-am 
nicio armă asupra mea. 

— Ţi-am adus una - spuse Cellini, dându-se an pas înapoi şi 
lăsând să cadă la picioarele lui Pagolo spada pe care o 
ţinea în mâna. 

Pagolo se mulţumi să se uite la ea, fără să facă niciun gest. 
— Hai - îl îndemna Cellini - ia spada de jos şi ridică-te! 
Aştept. 

— Un duel? Bâigui ucenicul, căruia îi clănţăneam dinţii de 
frică. Sunt eu în stare să mă bat în duel cu dumneata? 

— Ei bine, atunci - spuse Cellini, trecându-şi spada dintr-o 
mâna într-alta - am să mă bat cu mâna stânga pentru a fi o 
cumpănă dreapta. 


— Să mă bat cu dumneata, care mi-ai făcut atâta bine?! Cu 
dumneata căruia îi datorez totul? 


Nicio dată - în ruptul capului, nu, nu, o dată cu capul! 
Protestă Pagolo. 

Un zâmbet plin de un adânc dispreţ se zugrăvi pe chipul lui 
Benvenuto în timp ce Scozzone se trăgea la rândul său eu 
un pas înapoi, fără a încerca să ascundă scârba pe care o 
mărturiseau trăsăturile feţei sale. 

— Trebuia să-ţi aduci aminte de binele ce ţi lam făcut 
înainte de a-mi răpi femeia pe care ţi-o încredinţasem ţie şi 
lui Ascanio ca unor oameni de onoare - spuse Benvenuto. 
Acum ţi-a venit prea târziu mintea la cap. În gardă. Pagolo, 
în gardă! 

— Nu, nu! Bolborosi mişelul, târându-se de-a îndărătelea în 
genunchi. 

— Atunci, dacă nu vrei să te baţi ca un viteaz - adaugă 
Benvenuto - am să te pedepsesc ca pe un netrebnic. 

Şi vârând la loc spada în teacă, scoase pumnalul şi, fără ca 
pe figura lui nepăsătoare să se vadă nici cea mai uşoară 
tresărire de mânie ori de milă, se apropie pas cu pas, încet 
dar hotărât, de ucenic. 

Cu un țipăt, fată se repezi să-i despartă; fără brutalitate, 
dar cu un singur gest, un gest neînduplecat ca al unei statui 
de bronz ce ar întinde braţul, Benvenuto o dădu la o parte 
pe biata Scozzone, care se prăbuşi, mai mult moartă decât 
vie, în fotoliu. Benvenuto continua să înainteze spre Pagolo, 
care se trăgea mereu îndărăt până ajunse la perete. Atunci 
meşterul se apropie de el şi, punându-i pumnalul în gât, îl 
îndemna: 


— Roagă-te pentru păcatele tale; mai ai cinci minute de 
trăit. 

— lertare! se tângui Pagolo, cu o voce sugrumată. Nu-mi 
lua viaţa! lartă-mă! lartă-mă! 

— Cum - spuse Cellini - ai ştiut ce fel de om sunt şi, ştiind 
acest lucru, n-ai pregetat totuşi s-o ademeneşti pe femeia 
de care eram legat; cunosc tot ce s-a petrecut, am aflat tot 
şi mai nădăjduieşti oare c-aş putea să te iert?! Glumeşti, 
Pagolo, pesemne, glumeşti! 

Şi spunând aceste cuvinte, Benvenuto izbucni în râs, un râs 
fioros şi strident care-l îngheţa pe ucenic până în măduva 
oaselor. 

—  Meştere!  Meştere! strigă Pagolo, simțind vârful 
pumnalului gata să-i pătrundă în grumaz. Nu eu, ea, ea, da, 
ea m-a ademenit. 

— Trădare, mişelie şi clevetire! Am să sculptez într-o zi un 
grup alcătuit din aceşti trei monştri - spuse Benvenuto - şi 
va fi ceva îngrozitor de privit. Ea te-a ademenit, ticălosule! 
Uiţi oare c-am fost de fată şi c-am auzit tot? 

— O, Benvenuto - murmură Catherine, împreunând mâinile 
- îţi dai seama ca minte, nu-i aşa? 

— Da - spuse Benvenuto - îmi dau seama ca minte, tot aşa 
cum mintea şi adineauri zicând ca vrea să te ia de nevastă; 
dar n-avea grijă c-o să-şi primească pedeapsa pentru 
amândouă aceste minciuni. 

— Da, pedepseşte-mă - se ruga Pagolo - dar cu îndurare; 
pedepseşte-mă, dar nu-mi lua viaţa! 

— Minţeai când ai spus ca ea te-a ademenit? 

— Da, minţeam; da, eu, numai eu sunt vinovat. O iubeam 
ca un nebun şi ştii doar şi dumneata, meştere, ce păcate e- 
n stare omul să facă din pricina dragostei. 

— Minţeai când ai spus ca eşti gata să te însori cu ea? 


— Nu, nu, meştere, de data asta nu minţeam. 

— Vrei să zici c-o iubeşti cu adevărat pe Scozzone? 

— Da, da, o iubesc! stărui Pagolo, dându-şi seama ca 
singurul mijloc de a părea mai puţin vinovat în ochii lui 
Cellini era să pună nelegiuirea pe care o săvârşise pe 
seama patimii sale năprasnice. Da, o iubesc! 

— Şi recunoşti ca nu minţeai atunci când i-ai cerut să se 
mărite cu tine? 

— Nu minţeam, meştere. 

— Şi chiar voiai s-o iei de nevastă? 

— Dacă n-ar fi fost femeia dumitale, da. 

— Ei bine, ia-o atunci, ţi-o dau. 

— Ce vrei să spui? Glumeşti, nu-i aşa? 

— Nu, niciodată n-am vorbit mai serios ca în clipa de fată, 
uită-te la mine, dacă te îndoieşti. 

Pagolo se uita cu coada ochiului la Cellini şi citi desluşit pe 
fiecare trăsătură a chipului său ca, dintr-o clipa într-alta, în 
locul judecătorului putea să apară călăul; îşi aplecă deci 
capul din nou suspinând. 


— Scoate inelul acela din deget, Pagolo - îi porunci 
meşterul - şi pune-l în degetul Catherinei. 

Pagolo executa în neştire prima mişcare pe care i-o 
poruncise. Benvenuto îi făcu semn fetei să se apropie. 
Scozzone îl asculta. 

— Întinde mâna, Scozzone! Continuă Benvenuto. 

Scozzone se supuse. 

— Fă ce ţi-am spus! rosti Cellini. Pagolo petrecu inelul pe 
degetul fetei. 

— Şi acum - adaugă Benvenuto - fiindcă am terminat 
logodnă, să facem pe loc şi căsătoria. 


— Căsătoria! Bâigui Pagolo. Bine, dar o căsătorie nu se 
poate face chiar aşa, cu una cu două, E nevoie de notari, e 
nevoie de un preot. 

— E nevoie de un act - urma Benvenuto, scoţându-l la 
iveală pe cel întocmit puţin mai înainte. Uite aici unul gata 
făcut, n-a mai rămas decât să scriem numele. 

Puse actul pe masă, lua o pană şi, întinzându-i o lui Pagolo, 
îi spuse: - Semnează, Pagolo, semnează! 

— Ah! Suspină ucenicul. Am căzut într-o capcană. 

— Ce zici? Cum adică o capcană? întreba Benvenuto fără să 
ridice tonul, dar într-un fel care te îngheţa. Unde vezi tu 
capcană aici? Eu te-am îndemnat oare să vii în camera lui 
Scozzone? Eu te-am sfătuit să-i spui ca vrei să te însori cu 
ea? Ei bine, n-ai decât s-o iei de nevastă, Pagolo, şi din clipa 
în care veţi fi soţ şi soţie vom schimba între noi rolurile: 
când am să mă strecor în camera ei, îţi va veni ţie rândul să 
ameninţi, iar mie să tremur de frică. 


— Zău! exclamă Catherine, care, de unde până atunci 
fusese înspăimântată la culme, izbucni într-un râs în 
hohote, cuprinsă de o veselie nestăpânită la gândul pe care 
vorbele meşterului îl făcuse să-i răsară în minte. Zău c-ar fi 
nostim! 

Dezmeticit din spaima prin care trecuse, de întorsătura pe 
care o luau amenințările lui Cellini şi de hohotele de râs ale 
sprinţarei Scozzone, Pagolo începea a privi mai cumpătat 
lucrurile. Era limpede ca lumina zilei ca voiau să-l bage în 
sperieţi numai ca să-l silească a se învoi la o căsătorie, de 
care lui, la drept vorbind, nu prea îi ardea; i se păru deci ca 
ar însemna să sfârşească prea tragic această comedie şi se 
gândi ca, arătându-se dârz, ar putea să scape ceva mai 
ieftin. 


— Da - bombăni el, tălmăcind în cuvinte veselia 
zburdalnicei Scozzone - da, cred şi eu, ar fi fost foarte 
nostim, într-adevăr. Numai ca, din păcate, aşa ceva n-o să 
se întâmple niciodată. 

— Cum n-o să se întâmple? exclamă Benvenuto, uimit ca 
un leu care s-ar vedea înfruntat de o vulpe. 


— Nu, n-o să se întâmple niciodată - stărui Pagolo - mai 
bine moartea; n-ai decât să mă ucizi. 

Nici nu apucase bine a rosti aceste vorbe, ca dintr-un salt 
Cellini fu lângă el. Pagolo văzu scânteind pumnalul şi se 
trase deoparte atât de prompt, încât, spre norocul lui, 
lovitura ce-i era hărăzita îi zgârie doar umărul şi cuțitul 
repezit cu putere de mâna vajnica a orfaurarului se 
împlânta de două degete în căptuşeala de lemn a peretelui. 
— Primesc! începu să strige Pagolo. lertare! Cellini, 
primesc. Sunt gata să fac tot ce vrei. 

Şi în timp ce meşterul se căznea să smulgă pumnalul care 
trecuse prin îmbrăcămintea de lemn, pătrunzând în perete, 
alerga spre masă pe care se afla actul, apucă la iuţeală 
până şi se grăbi să semneze. Toate acestea se petrecuseră 
atât de repede, încât Scozzone nici nu avu timp să 
intervină. 

— Mulţumesc, Pagolo - spuse ea, ştergându-şi lacrimile pe 
care spaima i le adusese în ochi şi stăpânindu-şi în acelaşi 
timp un zâmbet uşor - mulţumesc, draga Pagolo, pentru 
cinstea pe care ai catadicsit să mi-o faci; dar fiindcă avem 
acum prilejul să lămurim lucrurile o dată pentru totdeauna, 
ascultă aici; nu m-ai vrut adineauri, acum afla ca nu te mai 
vreau eu. N-o spun ca sati fac sânge rău, Pagolo, dar nu te 
iubesc şi doresc să rămân aşa cum sunt. 


— În cazul acesta - rosti Benvenuto cu cel mai de— săvârşit 
sânge rece - dacă tu nu-l vrei, Scozzone, atunci trebuie să 
moară. 

— Dar - protestă Scozzone - din moment ce eu nu vreau?! 
— Trebuie să moară - repetă Benvenuto - nu s-a născut 
încă omul care să mă batjocorească şi care să fi rămas 
nepedepsit. Eşti gata, Pagolo? 

— Catherine - strigă ucenicul - Catherine, pentru numele 
lui Dumnezeu, fie-ţi milă de mine! Catherine, te iubesc! 
Catherine, am să te iubesc în veci! Semnează, Catherine! 
Fii nevasta mea, te rog în genunchi! 

— Hai, Scozzone, hotărăşte-te într-un fel, dar repede. — 
spuse Cellini. 

— Oh - se bosumflă Catherine - nu crezi ca eşti prea aspru 
cu mine, meştere, cu mine care team iubit atâta, cu mine 
care aveam cu totul alte năzuinţe, spune, nu crezi? Dar, 
Doamne sfinte! Exclamă deodată ştrengăreşte, trecând din 
nou de la amărăciune la veselie - ia uite, Cellini, uite numai 
ce cătrănit e bietul Pagolo! O, lasa, te rog, mutra asta de 
cioclu, Pagolo, altminteri, în vecii vecilor n-o să mă înduplec 
să te iau de bărbat! Zău, dac-ai şti ce caraghios eşti! 

— Scapă-mă mai întâi, Catherine - o rugă Pagolo - şi după 
aceea putem să şi râdem dacă pofteşti. 

— Bietul băiat! Ei bine... dacă ţii cu tot dinadinsul... 

— Da, ţin neapărat! O încredința Pagolo. 


— Ştii ce am fost şi ştii şi ce sunt, nu-i aşa? 
— Da, ştiu. 

— Nu te-am înşelat? 

— Nu. 

— Şi n-o să te căieşti prea tare? 

— Nu! Nu! 


— Bate palma, atunci! E într-adevăr curios şi nu m-aş fi 
aşteptat niciodată la aşa ceva; dar n-am încotro, sunt acum 
nevasta dumitale. 

Şi luând în mâna până, semna la rândul său actul, având 
grijă să-şi pună iscălitura, ca o soţie respectuoasă, aşa cum 
se şi cădea, sub semnătură soţului ei. 

— Mulţumesc, Catherine, sufleţelule, mulţumesc! Se bucura 
Pagolo. Ai să vezi ce fericită ai să fii cu mine. 

— Şi dacă se întâmpla cumva să-şi uite legământul - spuse 
Benvenuto - scrie-mi, Scozzone, şi, oriunde aş fi, am să vin 
negreşit eu însumi să-i reamintesc. 

Rostind aceste cuvinte, Cellini vârî la loc agale pumnalul în 
teacă, fără să-l scape din ochi pe ucenic; pe urmă, luând 
actul întărit de cele două iscălituri, îl impături cu grijă în 
patru şi-l bagă în buzunar; după care, adresându-se lui 
Pagolo cu acea ironie necruțătoare care-l caracteriza, 
spuse: 

— Şi acum, prietene Pagolo, cu toate ca Scozzone şi 
dumneata sunteţi căsătoriţi în toată regulă, în fată 
oamenilor, în fată lui Dumnezeu încă nu sunteţi cununaţi şi 
abia mâine biserică va putea binecuvânta legătura voastră. 
Până atunci, prezenţa dumitale aici ar fi potrivnică tuturor 
legilor divine şi omeneşti. Bună seara, Pagolo! 


Pagolo se făcu palid ca un mort; dar cum 
Benvenuto îi arata uşa cu un gest porun citor, porni de-a- 
ndăratelea într-acolo. 


— Numai dumitale, Cellini; putea să-ţi treacă asemenea 
năzbâtii prin cap - zise Catherine, râzând să se 
prăpădească. Stai puţin, Pagolo, sărman de tine - îi strigă 
ea în momentul când ucenicul tocmai deschidea uşa - să 


ştii ca te las acum să pleci numai ca să ţi-o plătesc; dar fii 
pe pace, Pagolo, îţi jur pe Sfânta Fecioară, ca din clipa în 
care vei fi soţul meu, orice bărbat, fie el chiar Benvenuto, 
nu va afla în mine decât o soţie cinstită. Pe urmă, după ce 
uşa se închise, adauga veselă: 

— Oh, Cellini, m-ai pricopsit cu un bărbat, dar cel puţin ai 
reuşit să mă descotoroseşti de el pe ziua de azi. Oricum, e 
un câştig: erai dator să mă despăgubeşti într-un fel. 


XL OSTILITATILE REÎNCEP 

La trei zile după scena pe care am înfăţişat-o sus, o scenă 
de un gen cu totul diferit se pregătea la Luvru. 

Sosise în sfârşit ziua de luni, zi în care urma să fie semnat 
actul de căsătorie. Era ora unsprezece dimineaţă. 
Benvenuto ieşi din palatul Nesle, se îndrepta spre Luvru cu 
inima îndoita dar fără nicio şovăială, urca scara de onoare. 
În sala de aşteptare în care fu primit mai întâi, dădu cu 
ochii de prefect şi de contele d:Orbec, care se sfătuiau într- 
un colţ cu un notar. Albă şi nemişcată ca o statuie, Colombe 
şedea în capătul celălalt al sălii, fără să vadă nimic. Ceilalţi 
se îndepărtaseră probabil de ea ca să nu audă ce vorbeau, 
şi biata copilă, cu capul plecat şi privirile pierdute în gol, 
rămăsese acolo unde se aşezase la început. 

Trecând pe lângă ea, Cellini lasa să adie peste fruntea să 
înclinata aceste cuvinte: 

— Curaj! Sunt aici! 

Colombe îi recunoscu glasul şi înalta capul, cu un strigăt 
uşor de bucurie. Dar înainte de a fi apucat să-l întrebe ceva 
pe ocrotitorul sau, acesta şi trecuse în sala învecinata. 

Un valet ridica o tapiserie lăsată în dreptul unei uşi în chip 
de portiera şi orfaurarul intra în camera de lucru a regelui. 


Cele câteva cuvinte de îmbărbătare fuseseră însa de ajuns 
spre a reînsufleţi curajul Colombei: biata copila se credea 
părăsită şi, prin urmare, pierdută. Jupân d:Estourville o 
târâse acolo, mai mult moartă decât vie, cu toată credinţa 
ei arzătoare în Dumnezeu şi în Benvenuto: cu o clipa 
înainte de plecare, se simţise copleşită de o deznădejde 
atât de adânca, încât, lăsând orice mândrie deoparte, o 
rugase în genunchi pe doamna d:Etampes să-i îngăduie a 
intra într-o mănăstire, făgăduindu-i să renunţe pe veci la 
Ascanio, numai s-o crute de căsătoria cu contele d:Orbec. 
Ducesă însa nu se putea mulţumi cu o biruinţă înjumătăţită; 
pentru a-şi atinge pe deplin scopul, trebuia ca Ascanio să 
fie convins de trădarea iubitei sale, de aceea Anne 
rămăsese neînduplecata în fată rugăminţilor sarmanei 
Colombe. Atunci fată se ridicase de jos, amintindu-şi ca 
Benvenuto o îndemnase să-şi păstreze cumpătul şi să fie 
liniştită, chiar dacă ar ajunge la picioarele altarului şi, cu un 
curaj întretăiat uneori de neaşteptate clipe de slăbiciune, se 
lăsase dusă la palat, unde regele urma să semneze la 
amiază actul de căsătorie. 

Acolo, puterea care o însufleţise un timp o părăsi din nou, 
căci nu-i mai rămâneau acum deschise decât trei 
posibilităţi: să-l vadă sosind pe Benvenuto, să reuşească a-l 
înduioşa pe Francisc | cu rugăminţile sale sau să moară de 
inimă rea. 


Benvenuto venise însa, Benvenuto o îndemnase să spere şi 
Colombe îşi recăpătase întreg curajul. 

Întrând în camera de lucru a regelui, Cellini o găsi pe 
doamna d:Etampes singură; era tocmai ceea ce dorea: 
dacă n-ar fi aflat-o acolo, ar fi cerut îngăduinţa s-o vadă. 


În pofida biruinţei pe care o câştigase, ducesa părea 
îngrijorata, deşi, după ce scrisoarea fatală fusese 
recuperată, şi arsă chiar de ea cu mâna ei, era pe deplin 
încredinţată ca nu mai avea niciun motiv să se teamă; dar, 
liniştită în privinţa propriei sale puteri, se gândea în schimb 
ca spaima la primejdiile ce-i amenințau dragostea. 
Totdeauna se întâmplase aşa cu ducesa: atunci când grijile 
pricinuite de ambiția ei îi lăsau un răgaz, era mistuită de 
vâlvoarea sufletului său pătimaş. Plămădita din trufie şi 
pasiune, visase să-l înalte cât mai sus pe Ascanio, făcându-l 
în acelaşi timp fericit. Dar Ascanio, după cum putuse să-şi 
dea seama ducesă, deşi de obârşie nobilă (căci familia 
Gaddi, din care se trăgea, era o veche familie de patricieni 
florentini), nu râvnea alta glorie decât aceea de a-şi închina 
viaţa artei. 

Dacă întrezărea ceva în visurile sale, era doar formă cât 
mai desăvârşită a unui vas, a unei garafe ori a unei statui; 
dacă dorea cu aprindere să aibă diamante şi mărgăritare, 
aceste comori ale pământului, era numai pentru a făuri, 
încrustându-le într-o garnitură de aur, nişte flori mai 
minunate decât cele pe care cerul le înviorează stropindu-le 
cu roua să; rangurile, onorurile, pentru el, nu însemnau 
nimic dacă nu se datorau măiestriei sale, dacă nu veneau 
să încununeze faima lui personală: ce rost ar fi avut în viaţa 
înfrigurata şi plină de zbucium a ducesei acest visător de 
prisos? La cea dintâi vijelie, planta această firavă s-ar fi 
frânt, irosindu-se o dată cu florile pe care le purta acum şi 
cu roadele pe care le făgăduia. Poate ca, din deznădejde ori 
din nepăsare, s-ar fi lăsat atras de planurile pe care le 
izvodea iubita sa regală; dar, umbra palidă şi melancolică, 
n-ar fi trăit cu adevărat decât în mijlocul amintirilor sale, 
Ascanio, în sfârşit, i se înfăţişa ducesei d:Etampes aşa cum 


era în realitate: o făptura încântătoare şi plină de har, cu 
condiţia să rămână pururea într-o atmosferă senină şi 
liniştită; un copil drăgălaş ce n-ar fi trebuit să devină 
niciodată bărbat. Era în stare să se devoteze unor 
sentimente, în niciun caz însa unor idei; născut pentru 
duioasele destăinuiri ale unei dragoste împărtăşite, ar fi 
fost strivit în cumplită încleştare a evenimentelor şi a 
bătăliilor, Ascanio părea a fi într-adevăr bărbatul spre care 
năzuia dragostea doamnei d:Etampes, dar nu şi cel de care 
avea nevoie ambiția să. 


lată la ce se gândea ducesa în momentul în care Benvenuto 
intra în încăpere; umbra ce-i întuneca fruntea era aşternută 
de pâclele gândurilor ce-i dădeau târcoale. 


Cei doi vrăjmaşi se măsurară din ochi; un zâmbet ironic 
înflori în aceeaşi clipa pe buzele lor; privirile pe care le 
schimbară mărturiseau acelaşi lucru, arătându-i fiecăruia 
dintre ei ca şi unul, şi celălalt era gata de luptă şi ca luptă 
avea să fie cumplită. 

— „Cu atât mai bine - chibzuia în sinea ei Anne - acesta cel 
puţin e un luptător încercat pe care numai de drag ai vrea 
să-l învingi, un adversar vrednic de mine. Azi însa soarta îi 
este într-adevăr mult prea potrivnică şi nu aş avea motive 
să mă mândresc biruindu-l. 

— „Hotărât, doamna d:Etampes - îşi spunea Benvenuto - 
eşti o femeie şi jumătate şi rareori un bărbat mi-a dat de 
furcă aşa cum mi-ai dat dumneata. Aşa ca, fii fără grijă, 
deşi voi continua să lupt cu mijloace cinstite, voi folosi în 
lupta toate armele. 

Câteva clipe stărui o tăcere ce îngădui fiecăruia dintre cei 
doi adversari să depene în sinea lui un scurt monolog, aşa 


cum am arătat mai sus. Ducesă se grăbi s-o întrerupă cea 
dintâi. 

— Văd ca eşti punctual, meştere Cellini - spuse doamna 
d-Etampes. Maiestatea sa urmează să semneze abia la 
amiază actul contelui d:Orbec şi acum nu e decât 
unsprezece fără un sfert, îmi dai voie să-ticer iertare în 
numele maiestăţii sale: dar nu regele e în întârziere, ci 
dumneata ai sosit mai curând decât trebuia. 

— Sunt fericit, doamnă, c-am sosit mai devreme, deoarece 
graba mea îmi prilejuieşte cinstea de a sta de vorbă între 
patru ochi cu domnia voastră, cinste pe care aş fi stăruit 
neapărat s-o dobândesc dacă întâmplarea, căreia trebuie 
să-i fiu recunoscător, n-ar fi venit în întâmpinarea dorințelor 
mele. 


— la te uita! Benvenuto, nu cumva necazurile te-au făcut 
linguşitor? 

—  Necazurile mele? Nu, doamnă; ale altora, poate. 
Totdeauna am socotit un lucru de laudă să fiu curtenitor cu 
cei căzuţi în dizgrație; şi iată dovadă, doamnă! Spunând 
acestea, Benvenuto scoase de sub pelerina crinul de aur 
început de Ascanio şi pe care el îl terminase chiar în 
dimineaţa aceea. Ducesă nu-şi putu stăpâni un țipăt de 
surpriză şi de bucurie. Nicicând un giuvaer atât de minunat 
nu-i vrăjise privirile, nicicând vreuna din florile ce smălţează 
grădinile fermecate din O mie şi una de nopţi nu luminase 
ochii unei zâne ori ai unui spiriduş cu o strălucire atât de 
vie. 

— Ah! exclamă ducesă, întinzând mâna spre— floare. Mi-ai 
făgăduit-o, într-adevăr, Benvenuto, dar, drept să-ţi spun, nu 
credeam c-ai s-o şi aduci. 


— De ce să nu aveţi încredere în cuvântul meu? Spuse 
Cellini, râzând. Mă jigniţi, doamnă. 

— O, dacă mi-ai fi făgăduit o răzbunare în locul unei 
galanterii, aş fi crezut mai degrabă c-ai să-ţi respecţi 
cuvântul. 


— Şi de unde ştiţi ca nu cumva va urma şi cealaltă? întreba 
Benvenuto, retrăgându-şi mâna în aşa fel încât crinul să 
rămână mai departe în stăpânirea lui. 

— Nu te înţeleg - mărturisi ducesă. 

— Găsiţi ca aşa cum e montată, în chip de rouă - spuse 
Benvenuto, arătându-i ducesei diamantul ce tremura în 
potirul florii şi pe care îl dobândise datorită generozităţii 
corupătoare a lui Carol-Quintul - amintirea unui anumit târg 
încheiat cândva în scopul de a răpi Franţei ducatul de 
Milano e de efect? 

— Vorbeşti în enigme, dragul meu orfaurar; din păcate, 
regele trebuie să vină dintr-o clipa întralta şi nu mai am 
timp să dezleg enigmele dumitale. 

— Am să vă spun eu atunci dezlegarea. lar această 
dezlegare e cuprinsă într-un proverb din vechime: Verba 
volant, scripta manent, ceea ce îndeamnă: Ce este scris 
rămâne scris pe veci. 

— Ei, uite, aici te înşeli, scumpul meu orfaurar. Ceea re era 
scris s-a prefăcut în scrum; să nu-ţi închipui ca poţi să mă 
sperii ca pe un copil. Dă-mi te rog crinul, fiindcă-i al meu. 

— O clipa, numai, doamnă, mă simt dator să vă spun mai 
înainte ca, atâta timp cât se afla în mâinile mele este un 
talisman, dar ca, în momentul în care va trece în mâinile 
dumneavoastră, îşi va pierde toată puterea. 

Lucrarea mea este mult mai prețioasă decât credeţi. Acolo 
unde toată lumea nu vede decât un giuvaer, noi, artiştii, 


ascundem uneori o idee. Doriţi cumva să vă dezvălui 
această idee, doamnă? ... Nimic mai simplu. Uitaţi-vă, e 
destul să apăsaţi pe acest resort invizibil. Lujerul, precum 
vedeţi se întredeschise şi, în fundul potirului, veţi găsi, nu 
un viermişor, ca în unele flori naturale ori în anumite inimi 
făţarnice, nu, fireşte, ci altceva asemăna tor, poate chiar 
mai primejdios decât el, dezonoarea ducesei d:Etampss, 
scrisă de propria sa mâna şi semnată chiar de domnia sa. 


În timp ce vorbea, Benvenuto apăsase pe report, făcând să 
se deschidă lujerul, şi scoase biletul din potirul scânteietor. 


După care, desfăşura biletul tacticos şi i-l arătă, aşa 
desfăcut, ducesei, palidă de mânie şi cu gura încleştată de 
spaimă. 


— Nu v-aţi aşteptat la una ca asta, nu-i aşa, doamnă? 
continuă Benvenuto, cu sânge rece, înfăşurând scrisoarea 
ia loc şi vârând-o în lujerul crinului. Dacă aţi fi cunoscut 
deprinderile mele, doamnă, n-aţi fi fost atât de mirată: 
Acum un an am ascuns o scară într-o statuetă, iar acum o 
lună am ascuns o tânără fată într-o statuie; ce aş fi putut 
strecura azi într-o floare? Cel mult un petic de hârtie, aşa 
cum am şi făcut. 

— Şi totuşi biletul - exclamă ducesa - biletul acela 
blestemat l-am ars cu mâinile mele: am văzut ţâşnind 
flacără, i-am simţit cenuşa în palma!. 


— Aţi citit cumva biletul pe care l-aţi ars? 

— Nu, nu, nu înţeleg cum am putut să fac o asemenea 
prostie; într-adevăr, nu l-am citit! 

— Păcat, aţi fi avut acum prilejul să vă convingeţi ca 
„Scrisoarea unei mici cusătorese arde cu aceeaşi flacără şi 
lasă în urmă tot atâta cenuşa ca şi scrisoarea unei ducese. 


— Înseamnă deci ca Ascanio m-a înşelat, netrebnicul! 

— O, doamnă, vă rog, stăpâniţi-vă! Nu se cuvine să-l 
bănuiţi pe copilul acesta nevinovat şi fără prihană, care, 
chiar dacă ar fi încercat să vă însele, n-ar li făcut decât să 
întoarcă împotriva dumneavoastră armele de care v-aţi 
folosit asuprindu-l. O, nu, nu v-a înşelat: n-ar fi în stare să 
răscumpere propria sa viaţă, n-ar fi în stare să răscumpere 
nici chiar viaţa Colombei printr-o înşelăciune. Nu, el însuşi a 
fost la rândul lui înşelat. 

— De cine? Ai putea să-mi spui? 

— De un copil ca şi el, un student, cel ce l-a rănit pe omul 
de încredere al domniei voastre, vicontele de Marmagne, în 
sfârşit, de un anume Jacques Aubry, despre care bănuiesc 
ca vicontele de Marmagne v-a spus ceva. 

— Da - murmură ducesa - Marmagne mi-a spus într-adevăr 
ca studentul acesta Jacques Aubry cauta mijlocul de a 
pătrunde până la Ascanio ca să pună mâna pe scrisoare. 

— Şi-atunci aţi făcut o descindere în temniţa lui Ascanio; 
numai ca studenţii sunt sprinteni, precum bine ştiţi, şi 
studentul nostru avusese grijă să v-o ia înainte în momentul 
în care dumneavoastră părăseaţi palatul Etampes, el se 
strecura în celula prietenului său, şi în timp ce 
dumneavoastră păşeaţi pragul temniţei, el tocmai ieşea 
afară. 


— Dar nu l-am văzut, n-am văzul pe nimeni înăuntru! 

— De obicei, oamenii nu se gândesc să se uite peste tot; 
dacă v-aţi fi gândit la aşa ceva, aţi fi ridicat rogojina care se 
afla în celulă, iar sub rogojina aţi fi descoperit gura unei 
hrube ce răspunde în celula alăturată. 

— Dar Ascanio, Ascanio? 

— Când aţi intrat înăuntru, dormea, nu-i aşa? 


— Da. 

— Ei bine, în timp ce el dormea, Jacques Aubry, căruia nu 
voise cu niciun preţ să-i încredinţeze scrisoarea, i-a luat-o 
din buzunarul hainei şi a pus în loc o scrisoare de-a lui. Cum 
plicul era acelaşi, aţi fost convinsă ca aţi ars un bilet scris 
de doamna d:Etampes, când, în realitate răvaşul era al 
domnişoarei Gervaise-Perrette Popinot. 

— Acest Aubry care l-a rănit pe Marmagne, mojicul acesta 
care era cât pe ce să omoare un gentilom, o să plătească 
scump cutezanţa lui; e închis şi condamnat. 

— Dimpotrivă, e liber, doamnă, şi chiar dumneavoastră vă 
datorează libertatea. 


— Cum aşa? 

— E una şi aceeaşi persoană cu acel sărman deţinut pentru 
care aţi binevoit a interveni cerând clementa lui Francisc |, 
o dată cu mine, să-l graţieze. 

— Oh, cum am putut să fiu atât de nesăbuită! Îngâna 
ducesa d:Etampes, muşcându-şi buzele, pe urmă, aţintindu- 
şi privirea în ochii lui Benvenuto, continua cu voce 
întretăiată: Şi care sunt condiţiile dumitale pentru a-mi 
înapoia scrisoarea? 

— Cred ca v-am lăsat să ghiciţi, doamnă. 

— Nu mă pricep să ghicesc, vorbeşte lămurit. 

— Să cereţi regelui mâna Colombei în numele lui Ascanio. 
— Haida de - spuse Anne, cu un râs forţat - se vede ca n-o 
cunoşti îndeajuns pe ducesa d:Etampes, jupâne orfaurar, 
dacă-ţi închipui ca dragostea mea ar putea să pregete în 
fată unei ameninţări. 

— Nu v-aţi gândit bine înainte de a-mi răspunde, doamnă. 
— Rămân totuşi la acelaşi răspuns. 


— Îngăduiţi-mi să iau loc fără prea multă ceremonie şi să 
stau câteva clipe de vorbă, cinstit şi fără ocolişuri, cu 
domnia voastră - zise Benvenuto, cu acea încântătoare 
familiaritate care este unul din apanajele oameni lor 
superiori. Nu sunt decât un biet sculptor, iar 
dumneavoastră o mare ducesă, dar daţi-mi voie să vă spun 
ca, în pofida distanţei ce ne desparte, noi doi suntem făcuţi 
să ne înţelegem. Nu e nevoie să luaţi  aerele 
dumneavoastră de regină, ar fi de prisos; n-am avut câtuşi 
de puţin intenţia să vă jignesc, ci doar să vă deschid ochii, 
şi trufia nu are ce cauta aici de vreme ce nu este în joc 
orgoliul domniei voastre. 

— Ciudat o în eşti, într-adevăr - spuse Anne, 


râzând fără să vrea. Hai, spune ce ai de spus, teascult. 

— Ziceam, aşadar, doamna ducesa - continuă Benvenuto 
fără a se arăta câtuşi de puţin tulburat - ca, în pofida 
deosebirii dintre situaţia noastră, împrejurările în care ne 
aflam amândoi în clipa de fată sunt asemănătoare şi ca am 
putea foarte bine să ne înţelegem şi chiar să ne fim unul 
altuia de folos. Aţi protestat adineauri când v-am cerut să 
renunţaţi la Ascanio; vi s-a părut un lucru imposibil şi 
absurd şi, cu toate acestea, v-am dat eu însumi exemplu, 
doamnă. 

— Ce exemplu? 

— Da, fiindcă, aşa cum dumneavoastră îl iubiţi pe Ascanio, 
o iubeam eu însumi pe Colombe. 

— Dumneata? 

— Eu. O iubeam aşa cum nu mai iubisem decât o singură 
dată în viaţă. Mi-aş fi dat pentru ea sângele, mi-aş fi dat 
viaţa şi sufletul, şi totuşi i-am dăruit-o lui Ascanio. 


— lată ce înseamnă o iubire cu adevărat dezinteresată! 
spuse ducesă, ironică. 


— O, nu se cade să râdeţi de durerea mea, doamnă, şi nici 
să vă bateţi joc de zbuciumul meu! Am suferit mult, dar, 
precum vedeţi, mi-am dat scama ca, oricum, copila această 
nu era făcută pentru mine, după cum nici Ascanio nu era 
făcut pentru dumneavoastră. Ascultaţi-mă cu luare-aminte, 
doamna: şi unul, şi celălalt facem parte, dacă această 
apropiere nu vă supăra prea tare, dintre acele fiinţe 
excepţionale şi ciudate care au o viaţă aparte, simţăminte 
aparte şi care rareori se pot înţelege cu ceilalţi muritori. 
Slujim şi unul, şi celălalt, doamnă, un idol atotputernic şi 
monstruos al cărui cult ne-a înnobilat inima, înălţându-ne 
deasupra omenirii. Pentru dumneavoastră, doamnă, 
ambiția înseamnă totul pe lume; pentru mine arta. lar 
divinităţile noastre sunt despotice şi, orice am face, ne 
stăpânesc pretutindeni, în fiece clipa. L-aţi dorit pe Ascanio 
aşa cum aţi fi dorit o coroană; eu am dorit-o pe Colombe ca 
pe o Galatee. Dumneavoastră aţi iubit ca o ducesă, eu ca 
un artist; dumneavoastră aţi asuprit, eu am suferit. Să nu 
credeţi ca vă osândesc în sinea mea: dimpotrivă, vă admir 
dârzenia dumneavoastră. Şi privesc cu ochi buni cutezanţa 
de care daţi dovadă. Omul obişnuit n-are decât să creadă 
ce-o vrea: a răsturna o lume întreaga pentru a face un loc 
bărbatului pe care-l iubiţi, din punctul dumneavoastră de 
vedere este o faptă măreaţă, îmi dau scama ca porneşte 
dintr o pasiune puternică şi deplină şi o apreciez, dar 
apreciez în acelaşi timp caracterele supraomeneşti, căci mă 
simt ispitit de tot ceea ce este neprevăzut, de tot ceea ce 
trece dincolo de graniţele lucrurilor obişnuite. lubind-o, 
aşadar, pe Colombe, doamnă, am socotit totuşi ca firea 


mea trufaşa şi sălbatică s-ar potrivi prea puţin cu sufletul 
acestui înger neprihănit. Colombe îl iubea pe Ascanio, 
gingaşul, blândul meu ucenic; sufletul meu aprig şi 
neînduplecat ar fi îngheţat-o de spaimă. Atunci am poruncit 
iubirii mele să tacă şi, cum se împotrivea, am chemat într- 
ajutor dumnezeiasca arta şi, unindu-ne puterile, am 
doborât la pământ amorul îndărătnic şi l-am țintuit. Pe 
urmă, sculptura, adevărată, nepreţuită şi unica mea iubită 
şi-a lipit de fruntea mea buzele-i arzătoare şi m-am simţit 
mângâiat.  Urmaţi exemplul meu, doamna ducesă, 
îngaduitile acestor copii să se bucure de dragostea lor 
îngereasca şi nu-i mai tulburaţi în slava în care plutesc. 
Tărâmul nostru este pământul cu pătimirile, cu bătăliile şi 
cu beţiile lui. Ambiţia poate fi pentru dumneavoastră 
pavăza menită să vă apere de suferinţă; destrămaţi imperii 
ca să vă distraţi; jucaţi-vă cu soarta regilor şi a stăpânilor 
lumii ca să vă liniştiţi. E cel mai bun lucru ce l-aţi putea face 
şi aş fi de acord atunci cu dumneavoastră şi v-aş aplauda. 
Dar nu spulberaţi bucuria şi seninătatea acestor făpturi 
nevinovate care se iubesc cu o dragoste atât de suava sub 
ochii lui Dumnezeu şi ai Fecioarei Maria. 


— Cine eşti dumneata, de fapt, meştere Benvenuto Cellini? 
Nu te-am cunoscut până acum - spuse ducesă, mirată - 
cine eşti dumneata? 

— Un om şi jumătate, pe legea mea! Aşa cum 
dumneavoastră sunteţi o femele şi jumătate - răspunse 
râzând orfaurarul, cu candoarea să firească - şi dacă nu m- 
aţi cunoscut până acum, trebuie să recunoaşteţi ca aveam, 
oricum, un mare avantaj asupra dumneavoastră: eu vă 
cunoşteam, doamnă. 


— Se poate - spuse ducesa - părerea mea însa este cao 
femeie şi jumătate ştie să iubească mai bine şi cu o 
dragoste mai puternică decât un bărbat şi jumătate, căci nu 
se sinchiseşte câtuşi de puţin de abnegaţiile dumitale 
supraomeneşti, apărându-şi iubitul cu ghearele şi cu dinţii 
până în pânzele albe. 

— Înseamnă deci ca stăruiţi în hotărârea dumneavoastră de 
a nu i-l lăsa pe Ascanio Colombei? 

— Stărui să-l iubesc pentru mine. 

— Cum doriţi. Dar dacă nu vreţi să i-l lăsaţi de bună voie, 
luaţi seama! Am mâna grea şi s-ar putea să nu vă cruţ în 
încăierare. V-aţi gândit bine, nu-i aşa? Sunteţi hotărâtă să 
nu consimţiţi la căsătoria lui Ascanio cu Colombe? 

— Cât se poate de hotărâtă. 

— Bine, la posturi, atunci! Exclamă Benvenuto. Începe 
bătălia! 

În momentul acela uşa se deschise şi un uşier veşti sosirea 
regelui. 


XLI CASATORIE DIN DRAGOSTE 

Francase | apăru, într-adevăr, dând mâna Dianei de 
Poitiers, cu care tocmai ieşise din apartamentul fiului său 
bolnav. Călăuzită de nu ştiu ce instinct izvorât din ură, 
Diane simţise nedesluşit ca rivala sa era ameninţată de o 
primejdie umilitoare şi n-ar fi vrut să lipsească de la un 
spectacol atât de ademenitor. 

Cât priveşte pe rege, habar n-avea de nimic, nu observa şi 
nici nu bănuia nimic; era convins ca doamna d:Etampes şi 
Benvenuto se împăcaseră pe deplin şi, văzându-i împreuna, 
în momentul în care intra înăuntru, aşezaţi unul lângă altul, 
îi salută pe amândoi, cu acelaşi surâs şi cu aceeaşi înclinare 
a capului. 


— Bună dimineaţa, scumpa mea regina a frumuseţii! Bună 
dimineaţa, iubitul meu rege al artei! spuse el. Despre ce 
vorbeaţi împreuna? judecând după acrul domniilor voastre, 
convorbirea părea să fie cât se poate de însufleţită. 

— O, Doamne, sire, discutam politică - răspunse 
Benvenuto. 

— Şi care era subiectul asupra căruia vă încercaţi agerimea 
minţii? Aţi putea să-mi spuneţi şi mie. Vă rog? 


— Problema care frământa pe toată lumea în clipa de fată, 
sire - adaugă orfaurarul. 

— Ştiu. Ducatul de Milano. 

— Da, sire. 

— Ei, şi cam ce spuneaţi? 

— Părerile erau împărţite, sire. Unul dintre noi spunea ca s- 
ar putea foarte bine ca împăratul să se răzgândească până 
la urmă în privinţa ducatului de Milano şi, ca să scape de 
promisiunea pe care v-a făcut-o, să-l dăruiască fiului vostru 
Charles. 

— Şi care dintre dumneavoastră spunea acest lucru? 

— Mi se pare ca doamna d:Etampes. 

Ducesă se schimba la fată, devenind palidă ca moartea. 

— Dacă împăratul ar face una ca asta, ar fi o trădare 
josnică din partea lui! Se încrunta Francisc |. Dar nu cred ca 
ar fi în stare s-o facă. 

— În orice caz - se amestecă în vorbă Diane - dacă n-o va 
face, n-o să fie din pricină ca nu s-ar fi găsit cineva care să-l 
fi sfătuit, după cum se aude, în sensul acesta. 

— Cine anume? izbucni Francisc |. Ei, fir-ar să fie! Aş vrea 
să ştiu şi eu cine? 

— Doamne sfinte! Nu trebuie să vă faceţi sânge rău, sire! 
interveni Benvenuto. Am vorbit şi noi aşa ca să ne treacă 


vremea, nu erau decât simple presupuneri fără niciun 
temei, rostite doar pentru a avea un prilej de discuţie: 
doamna ducesa şi cu mine, sire, ne pricepem la fel de puţin 
amândoi în politică. Doamna ducesă, deşi nu ar avea 
nevoie, este prea femeie ca să mai poată fi preocupată şi 
de altceva în afară de toalete; iar eu, sire, sunt prea artist 
ca să mă mai ocup şi de altceva în afara artei. Nu-i aşa, 
doamna ducesă? 


— Adevărul e ca soarta v-a răsfăţat cu prisosinţă şi pe unul, 
şi pe celălalt, draga Cellini - spuse Francisc | - aşa încât nu 
mai aveţi pentru ce să râvniţi bunurile altora, fie chiar dacă 
ar fi vorba de ducatul de Milano. Doamna ducesa 
d-Etampes este regina prin frumuseţea sa, iar dumneata 
eşti rege prin geniul dumitale. 

— Rege, sire? 

— Da, rege, şi dacă blazonul dumitale nu este împodobit cu 
trei crini ca al meu, în schimb văd ca ţii în mâna un crin mai 
frumos decât oricare va fi înflorit vreodată sub cea mai 
minunată raza de soare sau pe cel mai frumos câmp al unei 
steme. 

— Crinul acesta nu-mi aparţine, sire, este al doamnei 
d-Etampes, care l-a poruncit ucenicului meu Ascanio; cum 
însa acesta nu putea să-l termine, înțelegând dorinţa 
doamnei ducese d:Etampes de a avea în mâinile sale un 
giuvaer atât de preţios, m-am apucat de lucru şi l-am 
terminat eu însumi, dorind la rândul meu din tot sufletul să 
făuresc din el un simbol al păcii pe care am încheiat-o 
solemn deunăzi la Fontainebleau în fată maiestăţii voastre. 

— E o adevărată minune! spuse regale, întinzând mâna să-l 
ia. 


— Nu-i aşa, sire? răspunse Benvenuto, retrăgând fără nicio 
ostentaţie crinul. Şi se cuvine cu drept cuvânt ca doamna 
ducesa d:Etampes să spuse răsplătească împărăteşte pe 
tânărul artist ce a plăsmuit această capodoperă. 

— E ceea ce voiam şi eu - doamna d:Etampes - şi chiar m- 
am gândit la o răsplată pe care şi un rege ar putea-o râvni. 

— Dar dumneavoastră ştiţi, doamnă, ca răsplată această, 
oricât ar fi de bogată, nu este cea la care năzuieşte el. Ce 
vreţi, doamna: noi, artiştii, suntem nişte oameni suciţi şi 
adeseori un lucru pe care, aşa cum spuneaţi adineauri, l-ar 
putea râvni şi un rege, nu se bucura de nicio trecere în 
ochii lor. 

— Va trebui totuşi să se mulţumească - rosti doamna 
d-Etampes, care se înroşise toată de mânie - cu răsplata pe 
care i-am hărăzit-o, fiindcă, aşa cum ţi-am spus, 
Benvenuto, numai dacă nu voi avea încotro, mă voi 
îndupleca să-i dau alta. 

— Ei bine, n-ai decât să-mi destăinuieşti mie ce doreşte - îi 
spuse Francisc | lui Benvenuto, întinzând din nou mâna spre 
crinul fermecat - şi dacă nu e ceva prea greu de împlinit, 
vom căuta să-l mulţumim. 

— Priviţi cu luare-aminte giuvaerul, sire - spuse Benvenuto, 
punând lujerul florii în mâna regelui. Cercetându-l în 
amănunţime, maiestatea voastră va putea să-şi dea seama 
ca orice răsplată din lume ar fi neîndestulătoare fată de 
preţul pe care-l merita o asemenea capodopera. 


Şi rostind aceste cuvinte, Benvenuto îşi aţinti privirea 
pătrunzătoare asupra doamnei d:Etampes, dar stăpânirea 
de sine a ducesei era atât de mare, încât privi crinul 
trecând din mâinile artistului în acelea ale regelui, fără a se 
arăta câtuşi de puţin tulburată. 


— E într-adevăr extraordinar! recunoscu suveranul. Dar 
unde ai găsit diamantul acesta superb ce luminează cu 
văpăile lui potirul unei atât de minunate flori? 

— Nu l-am găsit eu, sire - răspunse cu o fermecătoare 
dulceaţă Benvenuto - doamna d:Etampes i l-a pus la 
îndemâna ucenicului meu. 

— N-am ştiut niciodată, ducesă, ca ai un asemenea 
diamant! Se miră regele. De unde este? 

— De unde ar putea să fie? Probabil de acolo de unde vin 
toate diamantele, sire. Din minele de la Kusarat sau din 
Golconda. 

— E o întreaga poveste cu diamantul acesta - spuse 
Benvenuto —si dacă maiestatea voastră doreşte s-o afle, 
pot să i-o istorisesc. Diamantul pe care-l vedeţi şi cu mine 
suntem vechi cunoştinţe, căci pentru a treia oară în viaţă se 
întâmpla să treacă prin mâinile mele. L-am bătut mai întâi 
pe tiara sfântului nostru părinte papa şi pot să vă spun ca 
era de un efect într-adevăr miraculos; pe urmă, la porunca 
lui Clement al VIl-lea, l-am montat pe o carte de rugăciuni 
pe care sanctitatea sa a dăruit-o împăratului Carol Quintul; 
după aceea, cum împăratul Carol Quintul ţinea să aibă tot 
timpul asupra sa, spre a o putea folosi pesemne la un caz 
de mare nevoie, nestemata această care valorează mai 
bine de un milion i-am montat-o în chip de inel, sire. 
Maiestatea Voastră nu l-a zărit pe mâna vărului său, 
împăratul! 


— Ba da, acum îmi amintesc! exclamă regele. Da, în prima 
zi chiar când ne-am întâlnit la Fontainebleau, îl purta în 
deget. Dar cum se face ca minunea această se afla în 
stăpânirea dumitale, ducesă? 


— Da, spuneţi - se repezi la rândul său Diane, căreia îi 
scânteiau ochii de bucurie. Cum se face ca un diamant atât 
de valoros a putut să treacă din mâinile împăratului într-ale 
domniei voastre? 

— Dacă întrebarea această v-ar fi fost pusă domniei voastre 
—îi replica doamna d:Etampes - nu v-ar fi fost greu să 
răspundeţi, doamnă, presupunând ca obişnuiţi a mărturisi 
anumite lucruri Şi altora decât duhovnicului 
dumneavoastră. 

— N-aţi răspuns totuşi la întrebarea regelui, doamna 

— Îi atrase atenţia Diane de Poitiers. 

— Da - stărui Francisc | - cum se face ca diamantul acesta 
se afla în mâinile domniei tale? 

— Întrebaţi-l pe Benvenuto - răspunse doamna d:Etampes, 
aninând o ultimă provocare adversarului său - Benvenuto o 
să vă spună. 


— Spune odată - îl zori regele - şi mai repede, m-am 
plictisii de când aştept! 

— Ei bine, sire - se hotărî Benvenuto - trebuie să vă 
mărturisesc ca, la vederea acestui diamant, ca şi maiestăţii 
voastre, mi-au trecut prin minte unele bănuieli ciudate. 
Asta se întâmpla, după cum ştiţi, pe vremea când doamna 
d-Etampes şi cu mine eram duşmani; şi nu mi-ar fi părut rău 
să descopăr vreo mică şi preţioasa taină care ar fi putut s-o 
piardă în ochii maiestăţii voastre. Am început atunci să 
cercetez lucrurile mai îndeaproape şi am aflat... 

— Ce ai aflat? ... 

Benvenuto îi aruncă în treacăt o privire ducesei şi o văzu 
surâzând. Tăria ei de caracter îi plăcu şi, în loc să pună 
capăt în chip năprasnic luptei, cu o singură lovitură, hotărî 
s-o mai prelungească, aidoma unui atlet sigur de victorie, 


dar care, având de înfruntat un adversar pe măsura lui, 
cauta să scoată în vileag toată puterea şi toată iscusinţa să. 
— Ce-ai aflat? ... întreba din nou regele. 

— Am aflat ca îl cumpărase pur şi simplu de la evreul 
Manase. Da, sire. V-o spun ca să ştiţi cum stau lucrurile; se 
pare ca, de când a păşit pe pământul Franţei, varul 
maiestăţii voastre împăratul a risipit atâta bănet pe drum, 
încâta ajuns să-şi amaneteze diamantele, iar doamna 
d-Etampes n-a făcut altceva decât să răscumpere cu o 
măreție regală ceea ce sărăcia imperială n-a fost în stare să 
păstreze. 


— Pe cuvântul meu de gentilom, zău ca e nostim! exclamă 
Francisc |, căruia vestea această avea darul să-i 
măgulească nu numai vanitatea de îndrăgostit, dar şi 
ambiția de monarh. Dar, frumoasă doamnă - adăugă el, 
adresându-se ducesei - îmi închipui ca te-ai ruinat făcând o 
asemenea cheltuiala şi consider ca e de datoria mea să 
împlinesc lipsurile pe care le va fi lăsat în finanţele domniei 
ale. Aminteşte-mi, rogu-te, că-ţi datorez preţul acestui 
diamant, căci e într-adevăr atât de frumos, încât ţin cu tot 
dinadinsul ca, de vreme ce nu l-ai primit din mâna unui 
împărat, să-l primeşti cel puţin din mâna unui rege. 

— Îți mulţumesc, Benvenuto! spuse cu voce scăzută 
ducesă, îmi vine să cred ca aveai dreptate adineauri când 
spuneai ca suntem făcuţi să ne înţelegem. 

— Ce tot vorbiţi acolo? întreba regele. 

— O, nimic, sire, îi ceream scuze ducesei pentru această 
bănuială pe care a avut bunătatea să mi-o ierte, ceea ce 
dovedeşte mărinimia domniei sale, cu atât mai mult cu cât, 
pe lângă această primă bănuială, crinul pe care-l vedeţi a 
mai făcut să-mi încolţească în minte încă o bănuială. 


— Ce bănuiala! se nelinişti Francisc | în timp ce Diane, pe 
care ura sa o împiedicase să se lase amăgita de această 
comedie, o privea pe victorioasa ei rivala cu nişte ochi de 
parc-ar fi vrut s-o răpună. 


Ducesă d:Etaimpes văzu ca neobositul adversar încă îi mai 
dădea de furcă, şi o umbră uşoară de teama se lăsă pe 
fruntea ci, dar, trebuie s-o spunem spre lauda sa, pentru a 
se risipi numaidecât. Mai mult chiar, cauta să profite de 
tulburarea pe care cuvintele lui Benvenuto Cellini o iscaseră 
în cugetul lui Francisc | pentru a lua crinul pe care monarhul 
continua să-l ţină în mâna; Benvenuto se strecura însa pe 
nesimţite între ea şi rege. 

— Ce bănuiala? O, trebuie să mărturisesc - spuse el, 
surâzând - ca de astă dată era o bănuială atât de josnică, 
încât nu ştiu dacă n-ar fi mai bine să rămân doar cu ruşinea 
de a fi avut-o şi dacă n-aş săvârşit o infamie şi mai mare 
încumetându-mă s-o dau în vileag cu neobrăzare. Ar trebui, 
v-o spun hotărât, ca maiestatea voastră să-mi poruncească 
anume lucrul acesta pentru a îndrăzni sa... 

— Îndrăzneşte, Cellini, îţi poruncesc! spuse regele. 

— Ei bine, atunci vă mărturisesc ca, la început - continuă 
Cellini, cu orgoliul sau naiv de artist - am fost mirat ca 
doamna d:Etampes încredinţează ucenicului o lucrare pe 
care meşterul ar fi fost fericit şi mândru s-o poată face 
pentru domnia sa. Nu ştiu dacă va mai amintiţi de ucenicul 
meu Ascanio, sire? Este un tânăr şi fermecător cavaler 
care, vă rog să mă credeţi, ar putea foarte bine să pozeze 
unui artist care ar vrea să-i înfăţişeze pe Endimion. 


— Ei, şi pe urmă? îl zori regele, încruntându-se din pricina 
unei bănuieli ce-i săgetase brusc inima. 


De astă dată nu mai încăpea nicio îndoiala ca, în ciuda 
stăpânirii sale de sine, doamna d:Etampes se simţea pe 
scaunul de tortură, în primul rând citea în ochii Dianei de 
Poitiers o curiozitate vicleană şi pe urma ştia foarte bine ca 
Francisc | s-ar fi înduplecat poate să ierte trădarea fată de 
suveran, dar cu niciun preţ amantul n-ar fi putut ierta faptul 
de a fi fost înşelat. Totuşi, ca şi cum n-ar fi băgat de seama 
ca stătea ca pe ace, Benvenuto urmă: 

— Mă gândeam deci la frumuseţea ucenicului meu Ascanio 
şi îmi spuneam - vă rog să mă iertaţi, doamnelor, pentru 
insolenţa pe care ar putea s-o aibă părerea această în ochii 
unor francezi, dar sunt obişnuit cu deprinderile prinţeselor 
noastre italiene, care, în dragoste, se dovedesc la fel de 
slabe ca orice muritoare de rând - îmi spuneam deci ca un 
sentiment care n-avea nimic de-a face cu arta. 

— Meştere - rosti Francisc |, încruntat - ia seama la ceea ce 
vrei să spui! 

— Tocmai de aceea mi-am cerut dinainte iertare pentru 
cutezanţa mea şi v-am rugat să-mi îngăduiţi a tăcea. 

— Sunt martoră ca maiestatea voastră i-a poruncit să 
vorbească, sire - interveni Diane - acum însa din moment 
ce a început... 


— Poate oricând să se oprească - i-o reteză ducesa 
d-Etampes - de vreme ce ştim dinainte ca ceea ce era de 
spus e o minciună. 

— Pot să mă opresc dacă doriţi, doamna - răspunse 
Benvenuto - e de ajuns doar să spuneţi un singur cuvânt, 
după cum bine stiti... 

— Da, dar eu vreau să vorbească mai departe, într-adevăr, 
Diane, sunt lucruri care trebuie luminate pe deplin. Spune, 


domnule - adaugă regele, învăluind, cu aceeaşi privire pe 
sculptor şi pe ducesă. 

— Făceam, aşadar, tot felul de presupuneri când, la un 
moment dat, o descoperire cu totul nebănuita mi-a deschis 
un nou câmp de investigaţii. 

— Ce descoperire? întrebară într-un glas regele şi Diane de 
Poitiers. 

— Bateţi palma pe loc - îi şoptise Cellini ducesei. 

— Sire - spuse ducesa - nu văd de ce aţi avea nevoie să 
ţineţi crinul în mâna ca să ascultați povestea asta fără 
sfârşit. Maiestatea voastră fiind obişnuita să ţină în mâna 
un sceptru şi să-l ţină cu toată puterea, mi-e teamă ca 
gingaşa floarea sar putea frânge între degetele sale. 

Şi în timp ce rostea aceste cuvinte, ducesa d:Etampes, 
zâmbind aşa cum numai ea ştia să zâmbească, întinse 
mâna să-i ia giuvaerul. 


— Vă rog să mă iertaţi, doamna ducesa - spuse Cellini 

— Dar cum în toată această istorie crinul joacă un rol 
importam, îngăduiţi-mi ca pentru a ilustra povestirea mea 
iau... 

— Crinul, va să zică, joacă un rol important în întâmplarea 
pe care vrei să ne-o povesteşti, meştere! exclamă Diane de 
Poitiers, smulgând cu un gest iute ca gândul floarea din 
mâinile regelui. Atunci doamna d:Etampes are dreptate, 
căci dacă întâmplarea cu pricina, fie chiar numai într-o mică 
măsură, este cea pe care mi-o închipui eu, crinul ar fi mai în 
siguranţă în mumie mele decât într-ale voastre: cu sau fără 
vrere, s-ar putea ca la un moment dat maiestatea voastră 
să facă un gest pe care să nu şi-l poală în frâna şi să fărâme 
crinul. 


Doamna d:Etampes se făcu albă ca varul, simțindu-se 
pierdută: îl apucă brusc demâna pe Benvenuto, 
întredeschise gura ca şi cum ar fi vrut să vorbească, dar, 
luându-şi scama probabil, îşi desprinse degetele ce 
strângeau mâna şi închise la loc gura. 

— Spune ce ai de spus - rosti ea printre dinţi - spune... Apoi 
adăugă în şoaptă, atât de încet încât numai Benvenuto 
putu s-o audă: Dacă ai curaj. 

— Da. — spune şi ai grijă să-ţi cântăreşti cuvintele, meştere 
- îl îndemna regele. 

— Dar dumneavoastră, doamnă, cântăriţi-vă conştiinţa - 
murmură Benvenuto - Aşteptăm! îi atrase atenţia Diane. 
Care şedea ca pe jeratic. 

— Ei bine. Închipuiţi-vă. Sire, închipuiţi-vă, doamnă, ca 
Ascanio şi doamna ducesa d:Etampes îşi se scriau. 

Ducesă cauta asupra sa, apoi în jur, o armă cu care ar fi 
putut să-l înjunghie pe orfaurar. 

— Îşi scriau? stărui regele. 

— Da, îşi scriau; şi, ceea ce era cu atât mai uluitor, în 
scrisorile pe care doamna ducesa d:Etampes şi sărmanul 
ucenic făurar le schimbau între dânşii era vorba de 
dragoste. 

— Dovezile, meştere! Sper ca ai dovezi? izbucni regele, 
clocotind de mânie. 

— O, Doamne, sire, da, am - răspunse Benvenuto. 
Maiestatea voastră îşi dă seama, fireşte, ca nu aş fi 
îndrăznit să mă las încercat de asemenea bănuieli dacă n- 
aş fi avut dovezi. 

— Atunci, aratati-mi-le— imediat de vreme ce spui ca le ai! 
Porunci regele. 

— Ar însemna să greşesc spunând ca le am: de fapt, 
maiestatea voastră le avea adineauri. 


— Eu? exclamă regele. 

— lar în clipa de fată le are doamna de Poitiers. 

— Eu?! exclamă Diane. 

— Da - întări Benvenuto, care, prins între mânia regelui şi 
ura şi spaimele celor mai puternice doamne din lume, îşi 
păstra tot sângele rece şi toată dezinvoltură. 


Da, fiindcă dovezile se afla în crinul acesta. 

— În crinul acesta?! Se miră regele, luând floarea din 
mâinile Dianei de Poitiers şi răsucind-o pe toate părţile cu o 
atenţie care de astă dată nu era câtuşi de puţin prilejuită 
de dragostea sa pentru artă. În crinul acesta? 

— Da, sire, în crinul acesta - spuse Benvenuto. Ştiţi şi 
dumneavoastră, doamnă, nu-i aşa, ca sunt aici - adăugă el, 
cu subînţeles, întorcându-se către ducesă, care aştepta cu 
sufletul la gură. 

— Să cădem la înţelegere! şopti ducesă. Colombe nu se va 
mărita cu d: Orbec. 

— Nu-i de ajuns - murmură Cellini - trebuie ca Ascanio să 
se însoare cu Colombe. 

— Niciodată! Declară doamna d:Etampes. 

Între timp, regele răsucea între degete crinul fatal, cu o 
nelinişte şi o mânie cu atât mai chinuitoare, cu cât nu se 
încumeta să le mărturisească deschis. 

— Dovezile se afla în crinul acesta! În crinul acesta! îngâna 
el. Dar nu văd unde ar putea să fie. 

— Fiindcă maiestatea voastră nu cunoaşte secretul ca 
ajutorul căruia se deschide. 

— E un secret, va să zică; arată-mi-l numaidecât, jupâne, 
sau, mai bine... 


Francisc | făcu un gest ca şi cum ar fi vrut să sfărâme 
floarea; cele două femei dădură un țipăt. Francisc | se 
stăpâni. 

— O, sire, ar fi păcat! interveni Diane. Un giuvaer atât de 
minunat! Daţi-mi-l mie, sire, şi dacă exista un secret, puteţi 
fi convins ca am să-l descopăr. 


Şi degetele-i fine şi dibace, degete de femeie pe care ura le 
făcea şi mai sensibile, pipăiră toate reliefurile giuvaerului, 
scotociră prin toate  scobiturile în timp ce ducesa 
d-Etampes, mai mult moartă decât vie, urmărea cu o privire 
aproape rătăcită încercările ei ce pentru moment păreau a 
fi zadarnice. În sfârşit, fie printr-o întâmplare, fie în virtutea 
unui instinct anume cu care o înzestrase rivalitatea, Diane 
puse exact degetul pe resortul lujerului. Floarea se 
deschise. 

Cele două femei scoaseră în aceeaşi clipa un strigăt, una de 
bucurie, cealaltă de groază. Ducesă se repezi să smulgă 
crinul din mâinile Dianei, dar Benvenuto avu grijă s-o 
oprească, ţintind-o locului cu o mâna în timp ce cu cealaltă 
îi arata biletul pe care-l scosese din ascunzătoare, într- 
adevăr, o privire aruncată în fugă asupra potirului florii o 
încredința ca era gol. 

— Primesc orice condiţie - bolborosi ducesă, istovita, ne 
mai simțindu-se în stare să ducă mai departe o atât de 
crâncena lupta. 

— Pe Sfânta Scriptură? o întreba Benvenuto. 

— Pe Sfânta Scriptură! 

— Ei, meştere - spuse regele, pierzându-şi răbdarea - unde 
sunt dovezile? Nu văd decât un gol cizelat eu multă 
iscusinţă, dar în golul acesta nu e nimic. 

— Nu, sire, nu e nimic - recunoscu Benvenuto. 


— Da, dar ar fi putut să fie ceva - spuse Diane. 

— Doamnă are dreptate - adaugă Benvenuto. 

— Meştere - îl lua din scurt regele, vorbind printre dinţi - îţi 
dai seama de primejdia ce te ameninţa dacă ai de gând să 
mai lungeşti mult gluma asta şi ştii ca alţii nai puternici 
decât domnia ta au avut prilejul să se căiască pentru ca au 
îndrăznit să se joace cu mânia mea? 

— De aceea aş fi peste măsură de nefericit să stârnesc 
cumva mânia maiestăţii voastre - continuă Benvenuto fără 
să-şi piardă cumpătul - dar nu văd nimic aici care s-o 
îndreptăţească şi sper ca maiestatea voastră n-a luat în 
serios spusele mele. Cum aş fi cutezat oare să aduc cu 
atâta uşurinţă o învinuire atât de grea? Doamna d:Etampes 
vă poate arăta scrisorile ce se găseau în crinul acesta, dacă 
ţineţi cu tot dinadinsul să le vedeţi. În ele este, într-adevăr, 
vorba de dragoste, dar de dragostea sarmanului meu 
ucenic Ascanio pentru o domnişoară de neam mare, 
dragoste ce la prima vedere, de bună seama, pare 
nesăbuită şi fără speranţă; Ascanio al meu însa, 
închipuindusi. Ca un adevărat artist ce este, ca un giuvaer 
minunat ar putea fi aproape tot atât de preţios ca şi o fată 
faimoasă. Şi-a îndreptat speranțele spre doamna 
d:Etampes, care, pentru el, întruchipa providenta, făcând 
din crinul pe care-l vedeţi aici crainicul năzuinţelor sale 
siprecum ştiţi, sire, providenţa este atotputernică şi cred ca 
nu veţi privi cu ochi rai o providenţă care, săvârşind o faptă 
bună, împarte cu maiestatea voastră meritele sale, iată 
dezlegarea enigmei, sire, şi dacă toate ocolişurile pe care 
mi-am permis să le folosesc în joacă au putut supăra cumva 
pe maiestatea voastră, o rog să mă ierte, gândinduma la 
nepreţuită şi generoasă intimitate însânul căreia a binevoit 
să mă îngăduie până în clipa de fată. 


Discursul acesta aproape academic avu darul de a schimba 
fată lucrurilor pe măsură ce Benvenuto vorbea fruntea 
Dianei se înnegura, aceea a doamnei d:Etampes începea să 
se însenineze, iar pe chipul regelui înflorea iar surâsul sau 
din totdeauna şi obişnuită să bună dispoziţie. 

— lertare, frumoasă mea ducesă, de o mie de ori iertare 
spuse Francisc | - pentru ca am putut să te bănuiesc o 
singură clipa. Ce aş putea să fac, spune-mi, ca să-mi 
răscumpăr greşeala şi să te înduplec a mă ierta? 

— Să acordaţi doamnei ducese d:Etampes favoarea pe care 
o va solicita, aşa cum maiestatea voastră mi-a acordat mai 
înainte favoarea cerută de mine. 

— Vorbeşte în numele meu, meştere Cellini, de vreme ce 
ştii ceea ce doresc - spuse ducesă, supunându-se cu mult 
mai multă bunăvoință decât şi-ar fi putut închipui 
Benvenuto. 


— Atunci, sire, dat fiind ca doamna ducesa mi-a încredinţat 
misiunea de a fi purtătorul sau de cuvânt, aflaţi ca dorinţa 
domniei sale este ca atotputernica autoritate a maiestăţii 
voastre să ia sub oblăduirea să dragostea lui Ascanio. 

— Mai încape vorbă! spuse regele, râzând. Cu dragă inima 
sunt gata să fac fericirea drăgălaşului ucenic. Care-i numele 
iubitei? 

— Colombe d:Estourville, sire. 

— Colombe d:Estourville! Exclamă Francisc l. 

— Maiestatea voastră să binevoiască a-şi aminti, ca 
doamna d:Etampes este cea care solicita această favoare. 
Vă rog, doamnă, sprijinitima - adaugă Benvenuto, lăsând 
din nou să iasă la iveală din buzunarul său un colț din 
scrisoarea cu pricina - căci, dacă veţi continua să păstraţi 


aceeaşi tăcere, maiestatea să vă crede ca cereţi acest lucru 
numai din amabilitate fată de mine. 

— E adevărat ca doriţi această căsătorie, doamnă? Întreba 
Francisc |. 

— Da, sire - murmură doamna d:Etampes - o doresc... din 
tot sufletul. 

Completarea fusese prilejuită de o nouă demonstraţie cu 
scrisoarea. 

— Dar de unde pot eu să ştiu - adaugă Francisc | - ca 
prefectul va primi să-şi mărite fată cu un om fără titluri şi 
fără avere? 

— În primul rând, sire - răspunse Benvenuto - puteţi fi 
convins ca prefectul, ca un supus credincios, nu va putea să 
aibă alte dorinţe decât cele ale suveranului său. Pe urmă, 
Ascanio nu este un om fără titluri. Se numeşte Gaddo Gaddi 
şi unul dintre strămoşii săi a fost podestat în Florenţa. E 
orfaurar, într-adevăr, dar în ltalia faptul de a avea o 
îndeletnicire artistică nu atrage după sine pierderea 
rangului. De altminteri, chiar dacă n-ar fi fost nobil de vită 
veche, cum mi-am îngăduit să trec numele sau pe înscrisul 
de învestire întărit cu semnătură regală pe care maiestatea 
voastră a poruncit să-mi fie înmânat, se cheamă ca este 
nobil de obârşie nouă. Să nu credeţi cumva ca această 
renunțare înseamnă un sacrificiu din partea mea. 
Rasplatindu-l pe Ascanio al meu, e ca şi cum m-aţi răsplăti 
pe mine însumi îndoit. Aşadar, sire, iată-l senior de Nesle, 
iar în ce mă priveşte, voi avea grijă să nu ducă lipsă de 
bani; va putea, bunăoară, dacă doreşte, să părăsească 
orfăurăria şi să cumpere o companie de lăncieri sau o 
slujbă la curte; voi acoperi cheltuielile cu mijloacele mele. 


— lar noi vom avea grijă, bineînţeles - îi făgădui regele - ca 
punga domniei tale să nu se golească prea mult de pe urma 
acestei generozităţi. 

— Va să zică, sire... - stărui Benvenuto. 

— Bine, fie şi Ascanio Gaddo Gaddi, senior de Nesle! 
exclamă regele, râzând cu pofta, întărâtat de faptul de a şti 
ca doamna d:Etampes îi rămăsese credincioasă îi trezise 
bună dispoziţie. 

— Doamna - rosti cu jumătate de glas Cellini - cinstit 
vorbind, nu se cuvine să-l lăsaţi la Châtelet pe seniorul de 
Nesle; asta mai mergea pe vremea când nu era decât 
Ascanio. 


Doamna d:Etampes chema un ofiţer din garda şi-i spuse în 
şoaptă câteva cuvinte ce se încheiau cu: 

— În numele regelui! 

— Ce s-a întâmplat, doamnă? întreba Francisc 

l. 

— Nimic, sire - răspunse Cellini. Doamna ducesa d:Etampes 
a trimis pe cineva să-l aducă pe mire. 

— De unde? 

— De acolo unde doamna d:Etampes, cunoscând mărinimia 
suveranului, l-a rugat să aştepte bunăvoința maiestăţii sale. 
După un sfert de oră, uşa sălii în care se aflau în aşteptare 
Colombe, prefectul, contele d:Orbec, ambasadorul Spaniei 
şi aproape toţi seniorii de la curte, cu excepţia lui 
Marmagne, care nu se dăduse jos din pat, se deschise. Un 
uşier anunţa: 

— Regele! 

Francisc | intra înăuntru dând mâna Dianei de Poitiers şi 
însoţit de Benvenuto, care venea în urma lor, sprijinind cu o 


mâna pe ducesa d:Etampes, iar cu cealaltă pe Ascanio, tot 
atât de palizi la fată şi unul, şi altul. 

În momentul în care uşierul veşti sosirea regelui, toţi 
curtenii se întoarseră şi rămaseră o clipa încremeniţi zărind 
alaiul acela ciudat. 


Colombe fu cât pe ce să-şi piardă cunoştinţa. Uimirea spori 
cu atât mai mult când Francisc |, lăsându-l pe sculptor să 
treacă înaintea sa, rosti cu glas tare: 

— Meştere Benvenuto, îţi încredinţez pentru câteva clipe 
rangul şi autoritatea noastră; vorbeşte ca şi când ai fi 
regele şi vei fi ascultat ca un rege. 

— Luaţi seama, sire - îi atrase atenţia orfaurarul - pentru a 
fi vrednic de rolul pe care mi-l încredinţaţi, va trebui să fac 
totul cu măreție. 

— N-ai decât, Benvenuto - răspunse Francisc |, râzând - 
orice dovadă de mărinimie va fi o măgulire pentru mine. 

— Minunat, sire, aşa o să mă simt în largul meu şi voi căuta 
să vă preamăresc din răsputeri. Aşadar - continuă el - ţineţi 
minte, voi toţi care mă ascultați, ca prin gura mea vorbeşte 
însuşi regele. Domnilor notari, aţi întocmit actul pe care 
maiestatea sa binevoieşte să-l semneze? Scrieţi atunci 
numele soţilor. 

Cei doi notari luară în mâna până şi se pregătiră să scrie 
numele pe cele două acte, dintre care unul urma să fie 
păstrat în arhivele regale, iar celălalt în biroul lor. 

— Pe de o parte... - continuă Benvenuto - pe de o parte, 
nobilă şi puternică domnişoara 

Colombe d:Estourville. 

— Colombe d:Estourville - repetară papagaliceşte cei doi 
notari, în timp ce toată lumea ascultă cu o adânca uimire. 


— Pe de alta - spuse Cellini - prea-nobilul şi prea-puternicul 
Ascanio Gaddi, senior de Nesle. 

— Ascanio Gaddi?! exclamară într-un glas prefectul şi d: 
Orbec. 

— Un lucrător! Suspină cu jale prefectul, întorcându-se 
către monarh. 

— Ascanio Gaddi, senior de Nesle - urma Benvenuto fără a 
se arăta câtuşi de puţin descumpănit - căruia maiestatea 
să îi acorda marile înscrisuri de împământenire şi slujba de 
intendent al castelelor regale. 

— Dacă eporunca maiestăţii sale, mă voi supune - spuse 
prefectul - totuşi, eu cum rămân? 

— Ascanio Gaddi - continuă Benvenuto - din stimă fată de 
care maiestatea să îi acorda jupânului Robert d:Estourville, 
prefect al Parisului, titlul de şambelan. 

— Sire, sunt gata să semnez, spuse d:Estourville, dându-se 
în fine bătut. 

— O, Doamne! O, Doamne! spuse Colombe aşezându-se 
înapoi pe scaun. Nu visez oare? 

— Şi eu - protestă d:Orbec. 

— Cât despre domnia ta vei împlini îndatoririle regale - cât 
despre domnia ta, conte d: Orbec, tot ce pot face este să 
nu declanşez cercetările pe care aş fi în drept să le 
poruncesc în privinţa purtării domniei tale, îndurarea însa 
este una din virtuțile regale, la fel ca şi dărnicia, nu-i aşa 
sire? Dar iată ca acum sunt gata întocmite contractele, să 
semnăm, domnilor, să semnăm. 


— Grozav se mai pricepe Cellini să-l facă pe regele şi să 
imite. Francisc |. Era fericit ca un monarh în vacanței. 

Pe urmă îi dădu pana lui Ascanio, care îşi aşternu pe hârtie 
numele cu un scris tremurător şi care, după te iscăli, îi 


întinse până Colombei, pe care doamna Diane, plină de 
bunăvoință, se dusese s-o aducă de la locul ei. Sprijinind-o 
de braţ. Mâinile celor doi îndrăgostiţi se atinseră şi puţin 
lipsi ca să nu leşine amândoi în momentul acela. 

Veni apoi rândul doamnei Diane, care înmâna la rândul său 
până ducesei d:Etampes, după care până trecu în mâna 
prefectului, apoi de la prefect la d:Orbec, iar de la d: Orbec 
la ambasadorul Spaniei, dedesubtul tuturor acestor nume 
strălucite, Cellini îl scrise apăsat şi desluşit pe al său. Şi 
totuşi nu el era cel care făcea cel mai mare sacrificiu. 

După ce semnă, ambasadorul Spaniei se apropie de 
ducesa: 

— Planurile noastre rămân mai departe în picioare, 
doamnă? întreba el. 

— O. Doamne! Spuse ducesa fă cum pofteşti: ce-mi pasă 
mie de Franţa! Ce-mi pasă de lumea întreaga! 

Ducele se înclina. 

— Aşadar - îl iscodi, în momentul când ambasadorul se 
întoarse la locul său, nepotul acestuia» un tânăr diplomat 
lipsit încă de experienţa - aşadar, potrivit dorințelor 
împăratului, nu regele Franţei, ci fiul său va fi duce de 
Milano? 

— Niciunul, nici celălalt - răspunse ambasadorul între timp, 
cei de fată continuau să semneze. 

În cele din urmă, după ce fiecare întări cu iscălitura să 
fericirea lui Ascanio şi a Colombei, Benvenuto se apropie de 
Francisc | şi, punând un genunchi în pământ, spuse: 

— Sire, după ce am avut parte să poruncesc în chip de 
monarh, am venit să adresez o rugăminte maiestăţii sale ca 
un umil slujitor plin de recunoştinţa. Maiestatea voastră 
binevoieşte să-mi acorde o ultimă favoare? 


— Spune, Benvenuto, spune - îi răspunse Francisc |, care 
era gata să acorde orice, dându-şi seama ca, în definitiv, 
acest apanaj al regalității era cel mai plăcut pentru un rege 
- spune ce doreşti? 

— Să mă întorc în Italia, sire - spuse 

Benvenuto. 


— Ce înseamnă asta! exclamă regele. Vrei să mă părăseşti 
când mai ai încă atâtea capodopere de făurit pentru mine? 
Nu-ţi dau voie! 

— Sire - făgădui Benvenuto - vă jur, am să vin înapoi. Dar 
lăsaţi-mă să plec, lăsaţi-mă să revăd plaiurile ţării mele, e 
singurul lucru de care am nevoie în clipa de fată. Nu pot să 
vă spun cât pătimesc - urmă el, coborând glasul şi 
clătinând cu tristeţe din cap, Dar sunt atâtea suferinţe ce 
mă încearcă şi pe care n-aş putea să vi le mărturisesc şi 
simt ca numai aerul patriei mele ar fi în stare să 
tămăduiască inima mea ranita. Sunteţi un rege mare şi 
generos şi vă iubesc. Am să vin înapoi, sire, dar îngăduiţi-mi 
mai întâi să plec pentru a mă lecui sub dezmierdarea 
soarelui de acolo. Vi-l las în schimb pe Ascanio, gândirea 
mea, vi-l las pe Pagolo, mâna mea; cei doi vor fi în măsură 
să împlinească visurile de artist ale mariei voastre până va 
veni timpul să mă înapoiez, şi după ce voi fi primit sărutul 
adierilor Florenței, mama mea, am să mă întorc iar la 
maiestatea voastră, regele meu, şi numai moartea ne va 
putea despărţi. 


— Du-te atunci! Spuse cu mâhnire Francisc |. Se cuvine ca 
artă să fie liberă ca rândunelele: dute! 

Pe urmă regele îi întinse lui Benvenuto mâna, pe care 
orfaurarul o sărută cu toată căldura recunoştinţei. 


îndepărtându-se, Benvenuto, ajunse din nou lângă ducesă. 
— Sunteţi tare supărată pe mine, doamnă? 


Spuse el, strecurând în mâinile ducesei biletul fatal care, 
aidoma unui talisman vrăjit, reuşise să facă adevărate 
minuni. 

— Nu - mărturisi ducesă, peste măsură de fericită că-l 
redobândise, în fine - nu, şi cu toate astea m-ai învins prin 
nişte mijloace... 


— Vai de mine! spuse Benvenuto. N-am făcut decât să vă 
ameninţ doar; credeţi cumva ca m-aş fi folosit de el 
vreodată? 

— Sfinte Dumnezeule! Exclamă ducesă, ca luminată de un 
gând neaşteptat. Şi eu care-mi închipuiam ca semeni cu 
mine! 

A doua zi, Ascanio şi Colombe fura cununaţi în capela 
palatului Luvru şi, trecând peste toate regulile etichetei, cei 
doi tineri căpătară încuviințarea ca Jacques Aubry şi soţia 
lui să ia şi ei parte la ceremonie. 

Era o mare favoare, dar trebuie să recunoaşteţi ca bietul 
student o meritase pe deplin. 


XLII CASATORIE DE OCHII LUMII 

O săptămână mai târziu, Hermann se căsători cu toată 
pompa cuvenită cu coană Perrine, care-i aducea o zestre de 
douăzeci de mii de livre bani gheaţă, bătuţi la Tours, 
împreuna cu dovezile neîndoielnice ca va fi tata. 

Trebuie să spunem din capul locului ca aceste dovezi avură 
darul de a-l convinge pe inimosul neamţ să facă acest pas, 
mai curând decât cele douăzeci de mii de livre, bani 
gheaţă. 


În seara zilei în care se sărbători căsătoria lui Ascanio cu 
Colombe, cu toate stăruinţele celor doi tineri, Benvenuto 
pleca la Florenţa. 

În timpul şederii sale acolo turna statuia lui Perseu, care 
împodobeşte până în zilele noastre piaţa Palazzo Vecchio şi 
care rămâne cea mai frumoasă lucrare a lui, poate tocmai 
pentru ca a făurit-o în toiul celei mai mari suferinţe pe care 
o încercase în viaţa sa. 


SFÂRSIT 


